
PRILOG TEORIJI O POJMU PRAVA 


1. ODNOS PRAVA [ DRŽAVE 


Pravna nauka dijeli sudbinu mnogih drugih nauka, da su joj naj- 
sporniji osnovni pojmovi, — u našem slučaju sam pojam prava. Poja- 
čano je to u pravnoj nauci time, što su pored znanstveno-teoretskih 
razloga bili i političko-spekulativni motivi oni, koji su tako zapleli 
pojam prava i države. Štaviše ti posljednji motivi često su mnogo 
važniji od znanstveno-teoreiskih motiva i nužno iskrivljuju pojam 
države i prava. Mjesto realnog pojma države i prava dolazi se do 
umjetnog i izvještačenog pojma, kojemu nije rijetko baš i svrha, da 
prikrije realnu stvarnost. 

Još se Kant rugao pravnicima, da ne uspijevaju u definiranju prava, 
— pričem ni on sam nije bio bolje sreće. Značajno je, međutim, za 
stanje pravne nauke, kako pravnici — uz skrušeno mea culpa — stalno 
citiraju tu Kantovu izjavu; a u samoj njemačkoj pravnoj literaturi gotovo 
nema veće rasprave o pojmu prava, koja ne bi istaknula tu izjavu. 

Ako pođemo s jezične strane, vidjet ćemo, da glavni kulturni jezici 
upotrebljavaju izraz prava u sličnom smislu. U romanskim jezicima, 
kao na pr. francuski droit, dolazi ta riječ od latinskog directum, diri- 
gere, — što znači teći određenim pravcem ili usmjeriti. Slično i pravo 
u slavenskim jezicima, engleski right, njemački Recht. (Jezičnom kom- 
paracijom dolazimo do interesantne konstatacije. U svim se tim jezi- 
cima isti izraz primjenjuje kako za objektivno, tako i subjektivno pravo, 
a engleski jezik točno razlikuje između »right« (u subjektivnom smislu) 
i »law« (u objektivnom smislu). U jugoslavenskoj terminologiji provode 
slično razlikovanje Slovenci — između pravica i pravo. Ali za naše dalje 
izvode nije to od naročite važnosti). U sanskritu znači sadhu pravo ili 
ispravno, jednako za put kao i za odluku. No kod prava ne možemo 
kao kod nekih drugih pojmova doći do njegova ispravnog smisla pomoću 
samog jezičnog izraza. U pitanju je, naime, u kome smislu se ima uzeti 
to »ispravno«. 


Pravo znači određeno pravilo ponašanja, kojim se članovi ljudske 
zajednice moraju upravljati u svojim uzajamnim odnosima. I to bi se 
već dalo izvesti iz naprijed navedenih jezičnih izraza. Ali pravila dru- 
štvenog ponašanja mogu biti vrlo različna, a jezik nam ne otkriva, koja 
se društvena pravila ponašanja kriju pod imenom prava. Kako ima vrlo 
različnih pravila društvenog ponašanja — kao na pr. moral, navada, 
moda, pravila pojedinih društvenih grupa — postavlja se odmah pitanje: 
u čemu je značajka onih pravila ponašanja, koje zovemo pravo, i po 
čemu se pravo razlikuje od drugih pravila društvenog ponašanja. Jer svi 
različiti pojedini socijalni poreci nisu drugo no skup određenih pravila 
ponašanja, koja obavezuju članove određenog društva ili zajednice, da 
nešto čine ili ne čine. 

No baš što se toga tiče u pravnoj teoriji se daje vrlo različan smisao 
pravu. Apriori se tim različnim pojmovima prava sa teoretsko-znan- 
stvenog gledišta ne bi moglo prigovoriti, ukoliko i kako dugo ih njihovi 
konstruktori točno i dosljedno primjenjuju. Međutim se te različne dru- 
štvene norme, ta različita pravila ponašanja međusobno po svojoj prirodi, 
uvjetima i posljedicama bitno razlikuju. I tako ona pravna teorija, koja 
raširuje pojam prava, upada stalno u tešku pogrešku, da uvjete i po- 
sljedice, koji vrijede za određena pravila ponašanja, prosto proteže i 
na druga pravila ponašanja, — što dovodi do pune konfuzije različnih 
društvenih pravila ponašanja. Naročito režim, koji vrijedi za pravila 
ponašanja propisana ili sankcionirana od države, prosto se proteže i na 
druge društvene norme, koje nemaju veze s državnim aparatom. Tako 
na pr. škola t. zv. prirodnog prava predstavlja određene zasade kao 
pravo, pa im onda daje snagu državnih, pa i naddržavnih propisa. Drugi 
opet na uži i širi način izjednačuju pravo s pravilima društvenog pona- 
šanja. Zato je postulat najprimitivnije logike, da se točno utvrdi, koja 
vrsta pravila ponašanja znači pravo. 

Dok postoji država, najvažnije je razgraničenje među mnogobrojnim 
i različnim društvenim pravilima ponašanja, razgraničenje prema onim 
pravilima ponašanja, koja donosi ili sankcionira država. Kardinalno je 
pitanje odnos prava i države i ispravno se ističe, da je to »prava jezgra 
problema državo-pravne nauke« i »sredstvo za ispitivanje ispravnosti 
znanstvene teorije«.! Pozitivističko shvaćanje prava uzima kao pravo 
samo ona pravila ponašanja, koja država ili donosi ili ih usvaja i daje 
im obaveznu snagu. Pravni pozitivizam daje pravu njegovu istinsku 
materiju, a isključuje iz pojma prava sve, što amo ne pripada, kao 
naročito t. zv. prirodno pravo. I za shvaćanje prava mogu se razlikovati 
ona tri stadija, kako ih je općenito razlikovao osnivač francuske pozi- 
tivističke filozofije Auguste Comte (1791-1857): teološki, metafizički i 
pozitivno-znansiveni. 


Iz pravnog labirinta različnih teorija o pravu i državi može nas izvesti 
marksizam, koji daje jedinstven i ispravan pogled na svijet, te osvjet- 
ljava i osnovna pitanja o pravu i državi. Po nauci marksizma pravo se 


* Kelsen: Der Staat als Integration 1930. g., 60. str. 


rađa zajedno s državom poradi cijepanja društva na klase, a u vezi 
s razvitkom produkcionih snaga. Suprotno mnogim drugim pravnim 
teorijama marksizam ne smatra pravila prvobitnog, preddržavnog dru- 
štva pravnim pravilima odnosno pravom. Formiranjem države, t. j. 
posebnog aparata prinude, postaju potrebna posebna pravila ponašanja, 
koja vrijede za tu posebnu instituciju, koja se izdvojila i izdigla nad 
čitavo društvo. 

Prema marksizmu država i pravo su jednovremena posljedica istog 
unutrašnjeg razvojnog procesa. Država i pravo nisu dva različna feno- 
mena, formirana u različno doba, od kojih je jedan prior, a drugi poste- 
rior, — već je oboje posljedica iste društvene pojave: klasnog gospodstva. 
Prema tome država i pravo rađaju se, razvijaju a i umiru zajedno. 

U pravnoj nauci vodi se veliki spor o pitanju, što je ranije, odnosno 
što je primarno, a što sekundarno: pravo ili država. Ili kako se to 
formulira: »Država je pravno vrelo i kao takvo ide ispred prava«, kažu 
jedni, a drugi odgovaraju: »država je sama pravna tvorevina ... i pret- 
postavlja pravo«.? Prva se koncepcija obično naziva objektivnom, a 
druga subjektivnom, a kako zastupnici posljednje dobrim dijelom i 
ističu, da je izvor prava u samom čovjeku kao socijalnom biću, ona se 
naziva i društvenom. Po toj subjektivnoj koncepciji pravo ne proizlazi 
i ne postoji samo u državi, već bi državno pravo bilo samo jedan dio 
prava. Ta subjektivna koncepcija prava često uzima za svoj objekt 
pored pozitivnog prava i neko idealno pravo, — od pitanja quid sit juris, 
ona prelazi na pitanje quid sit justum. — S marksističkog gledišta čitav 
taj spor o prioritetu nije manje skolastičan od spora, da li je ranije 
postojala kvočka ili jaje. 

Pravo ograničujemo samo na ona pravila ponašanja, koja ili država 
sama donosi ili im daje odnosno priznaje obaveznu snagu. 


2. MATERIJALNA SADRŽINA PRAVA 


Značajno je za mnoge pravne teorije, da daju pravu neki idealan lik 
i da promatraju pravo kao neku samostalnu i nezavisnu društvenu snagu. 
U pojedinostima se one pritom razlikuju. 


Uzmimo primjera radi neke značajne francuske pravne teoretičare. 
Tako na pr. piše Hauriou: »Ta pravila teže tome, da isprave političke i 
ekonomske odnose tako, da ih svedu na te dvije koordinate (misli se 
pravda i socijalni poredak), od kojih je najvažniji socijalni poredak.«? 
Hauriou slijeva i ujedinjuje obje one ideje, kojima se opravdava i ideali- 
zira pravo eksploatatorske države: bilo transcendentno — nekim višim (bo- 
žanskim ili prirodnim) pravom ili idejom pravde, ili imanentno — po- 
trebom sigurnosti drušivenog poretka. Nešto slično susrećemo i kod Fr. 
Gčćnya, po kome mora pravna organizacija realizirati »ideal pravde 


* E. Tatarin-Tarnheyden: Staat und Recht in ihrem begrifflichen Verhiltnis — 
Festgabe fir R. Stammler 1926. g., 477. str. 


3 Aux sources du droit 1933. g., 66. str. 


s jedne strane, s druge strane ideal koristi (lutilit€), podrazumijevajući 
tu, što opće mišljenje smatra kao dobro što većeg broja«.* I dalje: »S jedne 
strane saslušati razum i savjest, da bismo otkrili u našoj intimnoj naravi 
same podloge pravde; s druge strane, obratiti se na socijalne fenomene, 
da bismo obuhvatili zakone, njihove harmonije i načela poretka, koje oni 
traže.« — Drugi jaki zastupnik idealističkog pravca ističe, da »pravo nije 
samo faktor pravde i dosljedno morala; ono je i faktor sigurnosti; i ujedi- 
njenje pravde i sigurnosti čini ga originalnom disciplinom«." — Na »moder- 
niji« način čini to isto i »realistička« Duguitova škola. Tako sam Duguit 
tumači pravo s dvije svijesti: solidarnosti i pravde. Prema njemu je svaka 
pravna norma ili moralna ili ekonomska, a socijalni element čini od te 
ekonomske ili moralne norme pravnu normu. U najnovije doba Scelle 
(markantna ličnost Duguitove škole), uzimajući kao potencijalno vrelo 
prava solidarnost ili društvenost, smatra pravo produktom dvaju ele- 
menata: etike i vlasti. Prvo nije moral, već osjećaj, što je socijalno dobro, 
a što zlo, a drugo je politička vlast. Spajanje ovog dvoga neophodno je 
za svaki pravni sistem. — Jedan noviji francuski pisac, koji se _ mnogo 
spominje, P. Roubier, pošto je vrlo iscrpno pisao o osnovima pravnog 
pravila, svodi to na dvoje:7 na iskustvo, koje nas uči, što odgovara ljud- 
skim potrebama i što se može ostvariti, i na ideal pravde, uređene 
razumom. A pravno pravilo je uređenje u smislu ideala pravde situacija, 
koje odgovaraju ljudskim odnosima. A istražujući dalje socijalnu vrijed- 
nost prava) svodi ovo na troje: pravnu sigurnost, pravdu i civilizaciju ili 
socijalni progres (a te su tri vrijednosti različno zastupane u pojedinim 
pravnim institutima). 


Primjenom historijskog i dijalektičkog materijalizma pokazuje mark- 
sizam istinsku suštinu prava. Prema marksizmu pravo je društveni 
fenomen najuže povezan s društveno-ekonomskim razvitkom. Pravo je 
nadgradnja nad ekonomskom strukturom i u krajnoj liniji nad načinom 
proizvodnje materijalnih dobara. Pravo se ne razvija kao neka samo- 
stalna snaga i ne živi po nekim svojim vlastitim zakonima (ideja pravde 
i slično), izolirano od ostalih zakona društvenog razvitka, već je pravo 
samo sastavni dio čitavog tog razvitka. S razvitkom društva, naročito 
s izmjenom društveno-ekonomske baze nužno se mijenja i pravo. Pravo 
samo formulira izvjesne društveno-ekonomske, političke i t. d. ideje. 
Zato nijedno pravno tumačenje, rezoniranje, pa ni pravna filozofija ne 
može apstrahirati od pravnog sadržaja i gledati samo na određene for- 
malne, pravno-specifične momente. Svako takvo rezoniranje — a susre- 
ćemo ih mnogo u pravnoj teoriji — obuhvaća samo dio pravnog fenomena 
i ispušta baš onaj koji je najvažniji. Pravo je nužno, po samom svom 
pojmu, povezano sa životom i ne_ može se od njega odijeliti. Protivno 
činiti znači zidati zgradu u zraku. 


4 Mčthode d'interprćtation et sources en droit privć positif 2, izd., 1932. g., IL. t., 
91.-92. str. 

5 Renard: La thćorie de [institution 49. str. 

$ Rasprava u kolektivnom djelu Julliot i drug: Introduction a V"'ćtude du droit 
J951. g., 1. t., 11. str. 

7 Thćorie gćn. du droit 2. izd., 1951. g., 226. str. 

8 Ibiđem 317. str. i dalje. 


Već u svojim prvim radovima pišu Marx i Engels: »Ne postoji država 
preko vladajuće volje, već država, koja proizlazi iz materijalnih načina 
života pojedinaca, ima oblik vladajuće volje ... pravo se može rastaviti 
od svoje realne podloge, čime se onda dobiva »vladajuća volja«, koja se 
u različna vremena različno modificira i ima u svojim tvorevinama, 
zakonima vlastitu i samostalnu povijest. Time se politička i građanska 
povijest pretvara ideološki u povijest vladanja zakona, koji dolaze jedan 
za drugim. To je specifična iluzija pravnika i političara«.? Na klasičan 
način formulirana je osnovna zasada marksizma u Marxovu Predgovoru 
»Kritici političke ekonomije«, gdje se između ostaloga kaže: »... ni pravni 
odnosi ni državni oblici ne mogu se razumjeti ni iz sebe samih, ni iz t. zv. 
općeg razvitka ljudskog duha, nego im je korijen naprotiv u materijalnim 
životnim odnosima ... Cjelokupnost tih odnosa proizvodnje sačinjava 
ekonomsku strukturu društva, realnu osnovu, na kojoj se diže pravna i 
politička nadgradnja i kojoj odgavaraju određeni oblici društvene 
svijesti.!" — Na drugom mjestu kaže Marx: »Pravo je samo zvanično pri- 
znanje činjenica«.!! 

Prema njegovu dijalektičkom promatranju marksizmu nije samo način 
proizvodnje odlučan za formiranje prava, kao što i s druge strane on ističe 
i djelovanje prava na druge pojave, pa i recipročno djelovanje na samu 
društveno-ekonomsku bazu. Što se toga tiče naročito oponenti mark- 
sizma, da bi ga lakše pobijali, predstavljali su ga u karikiranom obliku. 
»Prema materijalističkom shvaćanju historije određujući moment u hi- 
storiji je u posljednjoj instanciji produkcija i reprodukcija stvarnog ži- 
vota. ... Ako pak netko to izvrće u tom smislu, kako je ekonomski moment 
jedino određujući moment, onda on pretvara tu postavku u apstraktnu, 
apsurdnu frazu, koja ništa ne kazuje. ... Postoji uzajamno djelovanje svih 
tih momenata, u kojem na kraju krajeva ekonomsko kretanje kao 
nužnost probija sebi put kroz beskrajno mnoštvo slučajnosti ...«.!? »Ako, 
dakle, Bart misli, da mi negiramo svako povratno djelovanje političkih 
i drugih odraza ekonomskog kretanja na samo to kretanje, onda se on 
naprosto bori protiv vjetrenjača. ... Zašto se onda borimo za političku 
diktaturu proletarijata, ako je politička vlast ekonomski nemoćna. Sila 
(t. i. državna vlast) je također ekonomska snaga!«!3 »Politički, pravni, 
filozofski, vjerski, književni, umjetnički i t. d. razvitak osniva se na 
ekonomskom. Ali svi oni reagiraju i jedan na drugi i na ekonomsku 
osnovicu. Nije tako, da je ekonomsko stanje jedino aktivan uzrok, a sve 
ostalo da je samo pasivna posljedica. Ne, nego postoji uzajamno djelo- 
vanje na osnovi ekonomske nužnosti, koja se u posljednjoj instanci 
uvijek probija.«!* 


% »Njemačka ideologija«, napisana 1845/6 — izdanje Krčner I. sv., 1932. g., 331-3 str. 

10 Prijevod Moša Pijade, izd. Kultura 1949., g., 8-9 str. 

41 »Bijeda filozofije«, izd. Kultura, 76. str. : 

12 Engels u pismu Blochu — Marx i Engels: Izabrana djela, Kultura 1950. g., IL ot. 
455. str. 

13 Engels u pismu Schmidtu — ibidem 462. str. 

44 Engels u pismu Starkenburgu — ibidem 466.—7. str. 


3. POSTANAK DRŽAVE I PRVO FORMIRANJE PRAVA 


Kako je pravo najuže povezano s pojavom države, to se do ispravne 
predodžbe o prvom formiranju prava može doći samo, ako se ima i 
točna predodžba o bistvu države i njenom postanku. 

Prije svega: što je država? Da li je za to potrebna neka posebna, 
određena politička organizacija, ili se već i primitivnom društvu (na pr. 
primitivnoj klanskoj organizaciji) može dati takav značaj. Mišljenja su 
tu podijeljena. Neki uzimaju, da je država prosto ono najviše udruženje, 
koje u danom času postoji kod ljudi. Kako ljudi stalno žive u društvu i 
kako uvijek mora postojati neko najviše udruženje (pa bio to i najpri- 
mitivniji čopor), to država i pravo postoji odvajkada i trajat će vječno. — 
U pitanju bistva države u francuskoj pravnoj teoriji postojala je na pr. 
opreka između t. zv. bordoške (Duguit) i tuluške škole (Hauriou). Po 
prvoj postoji država čim određena grupa ljudi (pa i jedan čovjek) 
nametne svoju volju drugim ljudima, po drugoj samo kad dođe do 
naročite političke vlasti. U političkoj sociologiji postoje u tome pitanju 
uglavnom dva različna pravca.!* Jedni vide već u ljudskom udruživanju 
po porijeklu primitivnu državu, a većina uzima, da se može tek onda 
govoriti o državi, kad se izdiferencirala posebna politička vlast (govori 
se i o suverenoj vlasti, što historijski nije točno, jer suverenost postaje 
bitna za pojam države samo u određenom historijskom periodu). Posve 
je jasno, da shvaćanja, koja na ovaj ili onaj način razvlače pojam države, 
ne mogu doći ni do pravilnog shvaćanja prava, a ni do prave slike o 
njegovu formiranju. Napose takva shvaćanja uzimaju kao pravo i mnoga 
takva društvena pravila ponašanja, koja uopće nisu pravo. 

Pravo jača uopće to više, što jača država. U rastočenoj i slaboj, na pr. 
srednjovjekovnoj državi nije se ni pravo moglo jako razviti. Kad prije- 
lazom u novi vijek vidljivo ojačava država, jača i razvija se i njezino 
pravo. I do samog izraza »država« došlo je, kad se razvio apstraktni 
pojam države, koji u novonastalim srednjovjekovnim državama ne- 
dostaje. U srednjem se vijeku u tim državama uzima vidljiv i konkretni 
subjekt kao nosilac javne vlasti — izvorno narod, zatim kralj i narod 
zajedno, dalje sam kralj i konačno kralj s velikašima!$* (taj red vrijedi 
naročito za germansku pravnu povijest). — Značajno je, da je država 
dobila i svoj današnji, novi naziv, kad je počela početkom 16. stoljeća 
dobivati svoj noviji, snažniji oblik. Od to doba počinje se iz Italije na 
sve strane širiti za državu izraz, koji obilježava latinski status: stato 
(talijanski) Etat (francuski), estado (španjolski), state (engleski), Staat 
(njemački) i slavenski država. Prije toga se za apstraktni pojam države 
najviše upotrebljavao izraz republica (tako još u Bodinovu djelu iz 
1576. g.). Nakon toga se izraz republika počinje primjenjivati kao po- 
sebni oblik države u opreci prema monarhiji. 


15 Bougl6-Raffault: El&ćments de sociologie 1930. g., 147. str. i dalje. 
5 Otto Gierke: Deut. Genossenschaftsrecht II. sv., € 20. 

Kad govorimo o pitanju postanka države, mislimo, kako je uopće 
došlo do institucije države, a ne kako nastaju pojedine države, pošto se 
već razvio taj institut. U tom smislu se razlikuje u teoriji (Georg 
Jellinek) između primarnog i sekundarnog formiranja države. Pogreška 
nekih teorija o postanku države jeste baš u tome, što neko sekundarno 
formiranje države, do kojega je došlo kod nekih konkretnih država. 
generaliziraju općenito kao primarno formiranje države. Tako naročito 
teorija sile, po kojoj država nastaje na taj način, što određena grupa ili 
rasa ratom podčinjava drugu. 

Nepravilni prikaz primarnog formiranja države nužno zavodi i do 
nepravilnog prikaza formiranja prava, pa dosljedno i do iskrivljene slike 
o suštini prava. Sve griješke po prvome odrazuju se i na drugo. Neke 
teorije o postanku države miješaju to pitanje s teorijom o opravdanju 
države, — i tako nužno idealiziraju državu, a zajedno s njome i pravo. U 
naročito jakom obliku javlja se to kod vjerskog opravdanja države, 
odakle se onda zaključuje, da je i sama država postala voljom božjom. 


Karakteristično je za teorije o postanku države, kako su se razvile po 
izmaku srednjeg vijeka, da predstavljaju postanak države kao neki 
pravni proces. U starom vijeku, tome naprotiv, prikazivao se više postanak 
države kao posljedica prirodnih ljudskih potreba. Takve pravne kon- 
cepcije, ako se dosljedno primijene, dovode do predodžbe, da je pravo 
fenomen izvan i iznad države, koji postoji ispred države. Kako kaže 
Georg Jellinek,!7 te teorije uzimaju jedno ili više pravila postojećeg 
državnog pravnog poretka, da bi odatle izvele državu, — što znači naivno 
Borepov zporepov. Razvile su se poglavito tri takve pravne koncepcije: 
patrijarhalna, patrimonijalna i ugovorna. Prva uzima državu kao poro- 
dično-pravni, druga kao stvarno-pravni i treća kao ugovorno-pravni 
institut. 


Patrijarhalno shvaćanje uzima državu kao neku proširenu porodicu, — 
država je porodica, kojoj je na čelu neki otac svih porodica. Time se ne 
daje samo skroz kriva slika o postanku države, već se idealizira i grubo 
iskrivljuje čitavo pravo. Država je nikla iz rodovske organizacije, dakle 
i neke vrste patrijarhalne organizacije; ali osobina formiranja države 
nije u tome, da bi dalje razvila tu patrijarhalnost, već baš naprotiv, da 
je razbila tu patrijarhalnost i zavela gospodstvo klasa. Politički je kon- 
cepcija patrijarhalne države imala za zadaću da opravda lične apsolu- 
tističke države. 

Patrimonijalna koncepcija isticala je naročito vlasništvo kao glavni 
pravni institut, koji postoji ispred i iznad države, i kome je i sama 
država podređena. Tako na pr. piše jedan od najistaknutijih novodobnih 
pristaša ove koncepcije Haller: » ... sigurno je, da je vlasništvo postojalo 
prije svih ljudskih zakona i često postoji bez njih ... Tako nije vlasništvo 
proizašlo iz države, već obrnuto države i gospodstva (Herrschaften) iz 
vlasništva«. 


*" Allgemeine Staatslehre 3. izd.. 1914. g. 216. str. 

Veliko političko značenje dobila je u novom vijeku ugovorna kon- 
cepcija, prema kojoj je država nastala ugovornim udruživanjem  slo- 
bodnih pojedinaca. Jedni pristaše te koncepcije uzimaju taj ugovor samo 
kao jedno zamišljeno konstruktivno sredstvo (tako naročito Rousseau i 
Kant), a drugi (kao na pr. Locke i Grotius) smatraju ga realnim. Čitava 
je ta ugovorna koncepcija starog porijekla i susrećemo je već u starom 
vijeku, — tako naročito kod Protagore. U srednjem vijeku dobiva ona 
svoj posebni lik, kako u borbi pape i cara, tako i u borbi staleža i 
vladara. No tek u novom vijeku dobila je ta koncepcija svoj puni zamah. 
Dosta općenito se uzima, da je Hobbes (rođ. 1588. g.) bio_prvi, koji je 
čitavom tom društvenom ugovoru dao njegov moderni oblik. — Možemo 
ovdje ostaviti po strani Althusiusa (rođ. 1557. g.), koga je Gierke jako 
uzdizao. — No politička je pozadina Hobbesove koncepcije reakcionarna, 
— njemu se radi o tome, da opravda puno podčinjavanje pojedinca pod 
apsolutnu vlast vladara. Njegov engleski antipod Locke, zastupnik 
interesa nove buržoazije, primjenjuje, naprotiv, ugovornu teoriju u indi- 
vidualističkom i građansko-demokratskom smislu. Protivno Hobbesu po- 
jedinci ograničuju po Lockeu društvenim ugovorom samo jedan dio 
svojih sloboština i omogućuju time formiranje države, — vlada je dužna 
štititi individualna prava, kojih su zaštitu pojedinci društvenim ugo- 
vorom i povjerili vladi. Apsolutističkoj teoriji Hobbesa suprotstavlja 
Locke teoriju neotuđivih individualnih prava. Ugovornu koncepciju pri- 
mjenjivala je naročito škola prirodnog prava 17. i 18. stolj. 

No najveće političko značenje, i to u građansko-demokratskom smislu 
dobila je ta koncepcija po Rousseauu (le contrat social), a Kant ju je 
filozofski obradio. Dok je pri ugovornoj teoriji Hobbesa odlučan samo 
pactum subjectionis, kod Lockea pored toga i pactum unionis, za 
Rousseaua je od važnosti samo pactum unionis. Prednost te koncepcije 
prema nekim drugim ranijim koncepcijama o postanku države jeste u 
tome, što ona naročito u Rosseauovom obliku prikazuje, da država nije 
neophodna pojava, koja nužno proizlazi iz ljudske prirode, već da je 
država nastala voljom ljudi. Za državu se, naime, postavlja kardinalno 
pitanje, i prema odgovoru na to pitanje postoje dva načelno oprečna 
shvaćanja: da li je država neminovna posljedica ljudske prirode (od- 
nosno prirodnog zakona, božje volje i sl.) ili se ona stvara ljudskom 
voljom i u vezi s time, da li je država nužno vječna pojava ili samo 
prolazna. Pritom zastupnici te ugovorne teorije daju različnu sliku tog 
preddržavnog stanja. Tako je na pr. Hobbes (u političkom cilju, da bi 
opravdao što jaču vlast monarha) slika najernjim, a Rousseau najsvjet- 
lijim bojama. Dalja je prednost ugovorne teorije što tendira tome, da 
traži izvor državne i političke vlasti u narodu, — tako da daje teoretsku 
podlogu demokratskoj ideji. No s druge strane ugovorna koncepcija pri- 
kazuje postanak države na umjetan i izvještačen način pa, razumljivo, 
ne može dati pravilnu sliku o formiranju i suštini prava. 

Jednako ne zadovoljava — kako u pitanju postanka države, tako i u 
pitanju formiranja i suštine prava — ni novija sociološka koncepcija, po 
kojoj nastaje država silovitim podjarmljenjem jednog plemena, rase i sl. 

od drugog. Među zastupnicima te teorije u nas je dosta poznat bivši 
profesor u Gracu Gumplowicz. Njemu je pokretna snaga pri stvaranju i 
razvitku države — borba rasa. Sličnu teoriju zastupali su Štoviše i neki 
Pisci, koji se prikazuju marksistima, — iako je ta teorija posve nemarksi- 
stička (o tome Engels u Anti-Diihringu), 

Prema nauci marksizma država se javlja u daljem razvitku ljudskog 
društva poradi nejednakosti u imovini i uzdizanja ovlaštenih slojeva — 
razvitkom privatnog vlasništva i formiranjem društvenih klasa. Institut 
države nije društvu izvana narinut (silom, nekim nadnaravnim putem 
i sl.), niti je država vječno potreban institut, koji nužno proizlazi iz 
prirode ljudskog društva. Država je posljedica društvenog razvitka u 
određenom periodu historije čovječanstva, izraz klasnih protivština i 
borbe, koja se razvila u tom periodu. Država predstavlja naročiti aparat 
prinude, odvojen od općeg društva, a u rukama određene klase čijim 
interesima služi. »A da ... klase sa suprotnim ekonomskim interesima 
ne bi u jalovoj borbi iscrpljivale sebe i društvo, postala je neophodna 
sila, koja prividno stoji iznad društva i koja treba da ublažava konflikt, 
da ga drži u okviru granica »poretka«; a ta sila, koja je proizašla iz 
društva, ali koja se stavlja iznad njega i sve se više otuđuje od njega, 
jest država«.!5 Engels naročito ističe dva bitna elementa, po kojima se 
državno uređenje odlikuje prema ranijem rodovskom: podjela držav- 
ljana po području (teritorijalno načelo) i ustanova javne vlasti, koja 
nije više istovjetna sa samim stanovnišivom i uzdiže se iznad čitavog 
društva. Država se razvija i izgrađuje rušeći staro rodovsko uređenje, — 
što se u historiji provodilo u različnim oblicima. Engels ističe naročito 
tri takva oblika, koji se javljaju u klasičnom obliku u Ateni, Rimu i 
kod njemačkih pobjednika rimskog imperija.!? Zajedno s državom i 
u korak s njenim razvitkom formiraju se i posebna pravila ponašanja, 
mjerodavna za državni aparat — pravo. 

Primarno formiranje države nije se historijski provodilo odjedared 
ili iznenada, već je ono teklo putem dugog razvojnog procesa, u kome 
je prvobitno društveno uređenje postepeno ustupalo mjesto naročitom 
instrumentu klasne vladavine, posebnom državnom aparatu. Klice bu- 
duće klasne organizacije — države — već su razmjerno jake u kasnijem 
stadiju rodovske organizacije: kao imovinska nejednakost, privatno vla- 
sništvo na određenim predmetima, lično nasljedstvo imovine, neki počeci 
oko stvaranja plemstva, vlast saveza plemena, vlast pojedinih starješina 
i sl. I rodovsko uređenje tražilo je u daljem razvoju sve jaču organizaciju 
& razvijenim organima. Sve veći studij primitivne preddržavne i rodovske 
zajednice pokazuje, da se ondje već javlja visoka služba šefa zajednice. 
Postoje i velike skupštine, čija je najvažnija zadaća vojne prirode. U 
historiji susrećemo i neke vrste konfederacije različnih rodovskih jedi- 
nica, naročito za slučaj opasnosti izvana i rata. Iz tih konfederacija mogu 


i Engels: Porijeklo porodice, privatnog vlasništva i države, izd. Kultura 1950. g., 
174. str. : 

#% Ibidem 173. str. 

%* Nav. djela Bouglć-Raffault 165. str. i dalje. 

onda nastati i »državice«, za koje je značajno da se vršenje većine posala 
i dalje ostavlja rodovskim jedinicama. Fustel de Coulanges (koji inače 
naginje patrijarhalnoj teoriji), opisuje tako i formiranje grčke gradske 
državice. Po njemu je ta državica bila upočetku konfederacija, koja nije 
mogla intervenirati u poslovima pojedinih rodovskih organizacija. U 
takvu stadiju razvitka »državica« nije skup pojedinaca, već konfede- 
racija više grupa. — Iz ranije rodovske organizacije država se putem 
dugog procesa rodila onog dana, kad je navedeni kvantitet prešao u 
kvalitet. To je zavisilo prvenstveno od toga, kako se formirala gospo- 
dujuća klasa i posebni državni aparat. Kraj takva razvitka dolazi i do 
prelaznih perioda, za koje se ne da_pravo kazati, da li oni znače još 
prvobitnu zajednicu ili već novu državu. U teoriji se u takvim  sluča- 
jevima govori o embrionalnoj državi ili o državi koja nastaje.?! 


Za ilustraciju rečenoga neka posluže podaci o postanku grčkih država, 
koji dobro upotpunjuju poznate izvode Engelsa. 

U svojoj raspravi o postanku grčkih država L. Brćhier?? posvećuje na- 
ročitu pažnju sudskoj vlasti, jer da od sudske organizacije zavisi priroda 
vlasti, koju država vrši nad građanima. U staro grčko doba nema uopće 
sudske organizacije, — rodovi odnosno porodice upućene su na vlastite 
snage. U početku ne može nikakvo čišćenje izgladiti ljagu ubojstva. Ka- 
snije dolazi do poravnanja, legende govore o ženidbi, no najčešće dolazi 
do plaćanja odštete. Poravnanje provode same porodice bez ičije pomoći. 
U daljem razvitku rješavaju sporove među pojedincima arbilri, ali ta arbi- 
traža nije obligatorna i njenu odluku treba da prihvate obje strane. U 
homersko doba (misli se vrijeme, kad su napisana oba eposa, a to je za 
Ilijadu, a pogotovu za Odiseju bilo znatno kasnije od vremena zbivanja 
eposa) nema još javnog sudovanja. Za epohu Odiseje značajno je istu- 
panje jake aristokracije, — i baš ta aristokracija stvara sudsku organi- 
zaciju i državni poredak. Arbitraža se pomalo pretvara u sudovanje. Ti 
sudovi javljaju se u Grčkoj poikraj 8. stolj. prije n. e., pričem se suci 
biraju isključivo među aristokracijom. B. tvrdi, da je javni poredak, pojam 
države i niz političkih koncepcija izradila u Grčkoj aristokracija, koja se 
organizirala u 8. stolj. Prema B. ne stoji na početku grčke historije mo- 
narhijska država, već staro grčko kraljevstvo znači polubarbarsko doba, 
gdje još nema države i »gdje vjernost čovjeku i porodici podržava čitavo 
društveno uređenje«. 

Iz čitave geneze države jasno proizlazi, da se tek u državi privatno 
vlasništvo učvrstilo i dobilo svoje jake oblike. Prije države privatno vla- 
sništvo se javlja u slabijem obliku, — i to po pravilu samo na pokretni- 
nama. U slavenskim jezicima pokazuju to već prvi nazivi vlasništva 
»imjenie, mienie, majetek«, — što upućuje na ono, što se ima u rukama. 
Već je Ciceron isticao, da je glavni zadatak države — zaštita vlasništva.?“ 


2! Horneffer: Die Entstehung des Staates 1933. g., 139. str. i dalje. 


22 La royautć homćriques et les origines de DPćtat en Grčce — Revue historique 
1904. g., 84. i 85. t. 


*8 Niederle: Manuel de Vantiquiić slave, II. t., 1926. g. 173. str. 
*% De officiis II., 22, 78. X 

U 19. stoljeću je niz odličnih radnika? na osnovu ogromnog materijala 
izradio tezu, da je kolektivno zemljišno vlasništvo (točnije kolektivno 
zemljišno uživanje) bio izvorni razvojni oblik i da se tek kasnije razvilo 
privatno zemljišno vlasništvo. Njima se može u pojedinostima prigovoriti 
možda i to što su te prvobitne oblike zajedničkog uživanja idealizirali 
i dali im lik takva kolektivnog vlasništva, do koga se može doći tek u 
razvijenijem društvu;ali neki njihovi kritičari (kao Inama-Starnegg, Ross) 
posve su zastranili i stavili stvar naglavce, kad su počeli dokazivati, da 
je individualno vlasništvo vremenski prethodilo kolektivnom. Jednom 
nevjerojatnom upornošću zastupao je posljednju tezu u nas pok. aka- 
demik Ivan Strohal (veliki dio njegovih rasprava izdala je naša Aka- 
demija). To kao i teza, da su kućne zadruge samo produkt feudalnog 
doba, pretvorilo se kod Strohala u neku fiksnu ideju, koja mnogo kvari 
radove toga inače vrijednog pisca. 


Uporedo s formiranjem države i njenim razvitkom javlja se i pravo, 
t. j. ona pravila ponašanja, koja su mjerodavna za državni aparat, po 
kojima se ravna sam taj aparat i po kojima on prosuđuje odnose drugih 
lica. Pravo u prvim periodima države nije _ moglo biti sveobuhvatno i 
ono to nije dugo postalo. Do sveobuhvatnosti prava dolazi tek u kasnijem 
razvitku. U svom početku, a dobrim dijelom i u kasnijem razvitku 
država prepušta gomilu pitanja pojedinim društvenim organizacijama, 
vjerama i porodici. Država ostavlja u svom početku rodovskim organi- 
zacijama mnoge njihove unutrašnje odnose kao i međusobne odnose 
članova rodovskih zajednica. To vrijedi naročito za porodične odnose, 
koji u ono doba imaju vrlo veliko i široko značenje. To možemo vidjeti 
i u samom kaznenom pravu. Tako na pr. primitivno kazneno pravo 
zahvata samo ubojstvo pripadnika stranog, a ne i istog roda. S ovog se 
onda gledišta kazalo, da je međunarodno pravo najstarije pravo.*€ — I 
personalno načelo, kako ga još dobrano susrećemo u srednjem vijeku, 
upućuje na ostatke iz rodovskog uređenja. Kelsen uzima kao prvobitni 
oblik prava međuplemensko pravo i kao takvo neku vrstu međunarodnog 
prava?" 

Država zahvata svojim pravom najprije one odnose, koji su za nju, 
odnosno onu klasu, čije ona interese zastupa, od životne važnosti. Tako 
na pr. kaznenopravno reguliranje onoga, što bismo danas zvali državnom 
zaštitom i sigurnošću. I odnosi privatnog vlasništva počeli su se brzo 
regulirati tamo, gdje je to bilo potrebno novoj dominirajućoj klasi. 
Kako je za državu već po samom njenom pojmu odlučan posebni njen 


#5 Tako naročito Englez Summer Maine, Francuzi Laveleye i Viollet te Američanin 
Morgan. 

# E. Kulišer: Untersuehungen iber das primitive Strafrecht — Zeitschrift fiir ver- 
gleichende Rechtswissenschaft XVI. sv., 1903. g., 437. str. — Pisac navodi ovdje kao 
primjer Polički statut i 1. crnogorski zakonik, koje predstavlja kao neke ugovore. 
Ruska pravda ne obrađuje uopće ubojstvo u rodbini. Kad delikti u rodu ulaze u 
zakon, često se radi o utjecaju neke strane, veće civilizacije; tako je Zakon cara 
Dušana preuzeo odredbe o ubojstvu u rodu iz nomokanona. 

*7 Opća teorija prava i države, izd. Beograd 1951. g., 318. str. (dalje citirano kao 
Gpća teorija). 


15 


aparat, to odmah postaju potrebna načela, prema kojima djeluje taj 
aparat. Učitelj uporednog prava H. Summer Maine tvrdi, da je najsta- 
rije pravo bilo uvijek procesno pravo. Kelsen pobija tezu Georga Jelli- 
neka, da je uprava najstarija državna djelatnost. Po Kelsenu je najsta- 
rije sudovanje. Primitivna država je poredak, koji se ograničuje na 
prinudne akte protiv određenih socijalno štetnih pojava, naročito na 
kaznu i rat. Ta država ne treba ni formalnog zakonodavstva, jer dostaje 
običajno pravo. 

U preddržavnom odnosno rodovskom društvu uređuju se društveni 
odnosi snagom upotrebe (Gebrauch), navade (Sitte) i običaja (Gewohn- 
heit). Takva pravila društvenog ponašanja marksizam ne smatra pravnim 
pravilima, do kojih dolazi tek u državi. U to preddržavno vrijeme ne 
može se ni točno razlikovati između pravila ćudoređa (morala), vjere, 
navade, zajedničkog živovanja i sl. Društvenim razvitkom jača nova 
klasa, koja se razvila iz njedara starog društva, i naturuje svoju volju 
čitavom društvu. Ta se volja izražava u novim pravilima ponašanja — 
u pravu. Najprije to ide putem običajnog prava, — pričem se stari obi- 
čaji i navade izopačavaju i u njih uvode novi elementi prema interesima 
gospodujuće klase. Dalje stvara posebni državni aparat putem svako- 
dnevne prakse nova pravila. U još daljem razvitku donosi posebni 
državni organ odnosno aparat opće, izrične pravne propise. Vrlo često 
se oni donose pod plaštem fiksiranja postojećeg običajnog prava, u 
koje se onda krišom unose novi elementi. U tom je razvitku esencijalno 
formiranje posebnog drž. aparata, odvojenog od naroda, koji donosi 
pravne propise, — najprije u povodu konkretnog rješavanja pojedinih 
predmeta, a zatim u obliku generalnih propisa. 

Različne teorije o postanku države genetičkim putem odgovaraju na 
pitanje egzistencijske potrebe odnosno opravdanja države i prava. Otvo- 
renije se na to pitanje odgovara, kad se izravno postavlja pitanje o svrsi 
države. U nemarksističkoj državnopravnoj literaturi mogu se ovdje raz- 
likovati tri glavna pravca s vrlo mnogo nijansa: individualizam, univer- 
zalizam i neko spajanje ili kombiniranje tog dvoga. Individualizmu je 
ishodna točka pojedinac. Dosljedno i strogo prema tome stajalištu samo 
bi pojedinac imao pravo, a zajednica bi ili država imala samo dužnosti, 
da zaštiti ta prava. U pojedinostima se taj individualizam različno fun- 
dira. Tako na pr. eudajmonističko shvaćanje, poznato naročito po for- 
muli Engleza Benthama (1.748 — 1.832), da se ima osigurati što veće 
blagostanje i sreća što većeg broja pojedinaca; ili se gleda više na 
duhovnu vrijednost pojedinaca, kako rade mnogi grčki filozofi, a u na- 
ročitom obliku kršćanska filozofija; ili se glavno težište polaže na osi- 
guranje pojedinčeve lične slobode i njegove sfere slobodna djelovanja. 
Posljednje je zastupao naročito građanski liberalizam u svojoj prvoj 
fazi nakon rušenja feudalizma. Tipična je za to Deklaracija prava čo- 
vjeka i građanina Francuske revolucije, u kojoj se kaže: »Svrha je gra- 


28 Kelsen: Allg. Staatslehre 1925. g., 247. str. Još dalje je u tome pitanju otišao 


M. Hauriou. Po njemu je sud narodna vlast, starija od države, više socijalna nego 
politička vlast (Prčcis ćlćm. de droit constitutionnel 4. izd., 1938. g., 292. str.). 

danskog društva jedino, da osigura očuvanje prirodnih prava čovjeka«. 
Protivno tome je univerzalizmu glavno društvo, odnosno država. I tu 
susrećemo mnoge varijacije. U nacionalističkoj epohi historije ističe se 
nacija, a država i pravo imale bi biti samo instrument za razvitak i 
unapređenje nacije. — Sve su te teorije odreda idealističke, i marksizam 
ih je u cijelosti razgolićio otkrivajući državu i pravo kao instrument 
klasnog gospodstva. 


4. PRAVO PREMA DRUGIM DRUŠTVENIM PRAVILIMA 


Pravila društvenog ponašanja — uzeto u najširem smislu — vrlo su 
različna. Kao što je država samo jedan oblik društva, tako je i pravo 
samo jedan oblik pravila društvenog ponašanja. Država i pravo su 
društveni fenomeni. Odatle i neophodnost sociološkog promatranja 
države i prava, kao i teoretska potreba dati specifičnosti države i prava, 
— po čemu se to dvoje razlikuje od drugih društvenih formacija odnosno 
pravila društvenog ponašanja. 

Kad se žele općenito kategorizirati društvena pravila, često se upada 
u griješku, da se ona i suviše sužuju. Tako na pr. kad se društvena 
pravila ograničuju na ove tri kategorije: pravna pravila, pravila 
društvenog morala i upotreba (LPusage — kao na pr. pravila učtivosti). 
Stvarno svaka socijalna formacija ili grupa — bila ma kako jednostavna 
ili primitivna — mora imati i neka pravila ponašanja. Fauconnet razli- 
kuje tri vrste društava: 1. nestalna i neorganizirana kao na pr. masa 
na ulici, 2. stabilna društva, no koja se formiraju spontano bez zaklju- 
čivanja, kao na pr. nacija i 3. svijesno kreirano društvo. Prema ova tri 
stepena povećava se i potreba društvenih normi. Tarde je razlikovao 
dva tipa društva prema tome, da li vlada običaj ili moda. 

Što je čovječanstvo u svom razvitku primitivnije, to su društvena 
pravila ne samo jednostavnija, već i jedinstvenija. Nema tu još razlike 
između navade, morala (ćudoređa), vjerskih propisa, tehničkih, medi- 
cinskih pravila i sl. U jezicima primitivnih naroda se ta različna pravila 
ponašanja obilježavaju istim izrazom. Ali ona su za život pojedinca od 
velika značaja — pojedinac živi tu kolektivnim životom. S razvitkom 
civilizacije množe se i raščlanjuju različna udruživanja, koja razvijaju 
svoja zasebna pravila ponašanja, a s druge strane se množe i diferen- 
ciraju različna opća pravila ponašanja (upotreba, moda, navada, običaj, 
moral i sl.). Jednovremeno teče i proces dekolektiviziranja odnosno 
individualiziranja pojedinca. Možemo razlikovati dvije vrste takvih 
pravila ponašanja: prva zahvataju samo članove određenog udruženja 
(porodice, različnih ekonomskih, staleških i dr. udruženja, vjera i t. d.), 
a druga zahvataju ljude općenitije, kao na pr. pravila ćudoređa (mo- 


2" Duverger: Manuel de droit constitutionnel et de science politique 1948. g., 9. str. 

rala), običaja, navade, upotrebe, mode, časti, takta, pristojnosti. Razli- 
kovanje među tim drugim pravilima lakše je osjetiti negoli pojmovno 
opisati i utvrditi. Dobrim dijelom se strogo razgraničenje među njima 
ne da provesti, jer se ona međusobno prelijevaju. Svakako različni 
pokušaji, kojima se to htjelo učiniti, nisu dosada urodili pozitivnim 
plodom. Potrebno je podvući, da su razna pravila društvenog pona- 
šanja, mimo pravna pravila, kad su se jednom u društvu razvila, imala 
uvijek veliko socijalno značenje — i što se tiče njihove veličine i njihove 
intenzivnosti. 

Jedno shvaćanje u pravnoj teoriji kao i u sociologiji ne ograničava 
pravo na ona pravila ponašanja, koja donosi ili sankcionira država, već 
pojam prava naširoko proteže na različna društvena pravila i pravila 
različnih socijalnih grupa (naročito t. zv. korporacijsko pravo). Govori 
se i o pluralističkoj koncepciji prava u opreci prema monističkoj (iden- 
tificiranje prava s državnim pravom). Prema najširem shvaćanju te 
pluralističke koncepcije, pravno pravilo bilo bi svako pravilo, koje se 
proteže na društvene odnose. Po tome bi pravo bila opća društvena 
pojava, koja se javlja u svakom društvu. Ubi societas — ibi jus. Nema 
samo država svoje pravo, već svaka organizirana društvena grupa. 
Prema tome bi postojao čitav niz pravnih sistema odnosno pravnih 
poredaka, među kojima je državno pravo u današnje doba samo naj- 
važnije.?! 

Kako je, međutim, ipak teško na sva društvena pravila ponašanja 
odreda primijeniti pojam prava, to ovi »pluralisti« ili uopće ne odgo- 
varaju na pitanje, koja su baš društvena pravila pravo, ili se potpuno 
zapleću u tome razgraničavanju. Takvo shvaćanje onda razlikuje nad- 
nacionalno pravo, kao na pr. crkveno i prirodno pravo, od podnacio- 
nalnog prava, što ga razvijaju društvene grupe podređene državi. U 
posljednje bi onda ulazilo i t. zv. slobodno korporacijsko pravo. 

Uistinu sva ta različna društvena pravila ponašanja postaju pravom 
samo onda, ako ih država priznaje i ako ona ulaze u državni pravni 
sistem. S pravom leže sva ta različna društvena pravila ponašanja na 
posve drugoj razini, pa se djelomice, što se sadržaja tiče, s njime po- 
klapaju, razilaze, a i protivuriječe. Sva ta različna pravila imaju do 
neke mjere i u određenom društvu sličnosti, jer su sva nadgradnja nad 
istom  društveno-ekonomskom bazom. I po svom dijalektičkom djelo- 
vanju ona utječu jedno na drugo, na pr. navada i pravila morala utječu 
na formiranje prava, ali i obrnuto. Što je neko društvo jedinstvenije, 
to se pravo više poklapa s ostalim društvenim pravilima, ili točnije 
rečeno, ono im ne protivuriječi. U razvijenom socijalističkom društvu 
ne će pravo naročito moći protivuriječiti moralnim pravilima. A u daljem 
razvitku socijalističkog društva pravo kao instrument države sve će više 


% To vrijedi i za veći Iheringov pokušaj u »Der Zweck im Recht« 2. izd, II. sv., 
24. str. i dalje. 

81. Od najnovijih pisaca u tome smislu Levy-Bruhl u nav. kolektivnom Introduction 
iz 1951. g., 1. t., 235. str. i dalje; Waline: Traitć ćlćm. de droit administratif 6. izd., 
1950. g., 1-2 str. 

zajedno s državom izumirati i prepuštati područje snagama slobodnog 
društva i po ovome formiranim pravilima: ponašanja, a među ovima 
naročito pravilima morala, navade (Sitte) i upotrebe (Gebrauch). Raz- 
lika između prava i drugih društvenih pravila nije u sadržaju. Iste 
društveno-ekonomske, političke i t. d. ideje mogu se obuhvatiti kako 
pravom tako i drugim društvenim pravilima. 

Država takva društvena pravila često usvaja i daje im svoju sankciju. 
Ali tim postaju takva pravila pravnim pravilima. Takav slučaj je čest 
kod pravila, koja donose od države priznate korporacije. I pravila reli- 
gije oglašavala je država — a i danas to čine u velikoj mjeri islamske 
zemlje — državnim pravilima odnosno pravom. U Evropi je bio potreban 
razmjerno vrlo dugi vremenski period, da se pravo »sekularizira« od 
crkvenih propisa. Tako je na pr. još država novog vijeka kažnjavala 
crkvene delikte, a vrlo dugo je primjenjivala crkvene propise u ženid- 
benom pravu. Slično je i kod pravila morala (ćudoređa). — Samo putem 
takva inkorporiranja dobivaju ta pravila i značaj prava. I to napose u 
onom opsegu, u kojemu se pravo na njih poziva. Kad na pr. pravni 
propis određuje, da ugovor koji protivuriječi moralu nema pravne 
snage, onda samo u tome pitanju primjenjuje pravo načela morala. 
T. zv. naravna obaveza (naturalis obligatio) je u osnovi moralna 
obaveza, — pravo uzima na nju obzir samo u onom slučaju, ako je od 
dobra ispunjena.?? 

Moral (ćudoređe). Među opisanim pravilima ponašanja ističe se u 
teoriji osobito za moralna pravila da stoje u naročitoj vezi s pravom. 
Tu prije svega treba ukloniti veliku fikciju i iluziju, koja stalno zavodi 
na krive zaključke. To je fikcija o jedinstvenom i vječnom moralu, koji 
bi bio poput t. zv. prirodnog prava (a ovo pretežnim dijelom i nije 
drugo nego skup nekih moralnih zasada) vječan i nepromjenljiv. Pra- 
vila morala ne samo da se mijenjaju od jednog historijskog perioda na 
drugi, od zemlje do zemlje, već ona nisu ni jedinstvena u istoj zemlji. 
Ni tu, u istoj državi, nema jedinstvenog shvaćanja morala, kao što po- 
stoji jedinstveni sistem pravnih pravila. Specijalno ima u klasnom 
društvu svaka klasa i svoj posebni moral (uzmimo na pr. moralno shva- 
ćanje vlasništva od strane kapitaliste i proletera). Pravila, koja klasno 
društvo prikazuje kao opći moral, samo je moral vladajuće klase. I ovdje 
vrijedi Marx-Engelsovo: »Vladajuće ideje nekog vremena bile su uvijek 
samo ideje vladajuće klase.«55 Može se raditi samo o tome, da se ta 
različna pravila morala u nekim točkama podudaraju s pravnim pro- 
pisima — slično kao što se i pravni propisi različnih država podudaraju 
u nekim točkama, ili kao što je to slučaj i za velike svjetske religije 
(od kojih svaka tvrdi za sebe, da je jedina spasonosna), 

Klasični rimski pravnici razlikovali su pravo (jus i lex) od pra- 
vičnosti (aequitas) i morala. Tako Paulus: »non omne quod licet ho- 
nestum est«. No u kasnom rimskom pravu bizantskog doba počinju se 


% Ripert označuje naturalnu obavezu kao moralnu dužnost, koja se uzdiže u pravni 
život, - 
#3 »Manifest Komunističke partije« — Kultura 1947. g., 22. str: 

pod jakim utjecajem grčke filozofije miješati pravo i pravičnost, pravo 
i moral, te se — u možda interpoliranim mjestima — pod Ulpijanovim 
imenom čita: »Juris praecepia sunt haec: honeste vivere, alterum non 
laedere, suum cuique tribuere«, a pod Celzovim imenom: »Jus est ars 
boni et aequi.«** No bilo je baš djelo sredovječne skolastike, da intimno 
izmiješa pravo s moralom. I kad slično miješanje prelazi i u novije doba, 
onda je to upravo utjecaj sredovječne skolastike. 

Rašireno razlikovanje prava od morala zasniva se na Kantovu nauča- 
vanju, da je moralno pravilo autonomno (pojedinac sluša vlastiti zakon), 
a pravo heteronomno (za pojedinca važi tuđa volja). Kant (1.724-1.804) 
ide i ovdje stopama škole prirodnog prava, koja je prema svojim potre- 
bama razgraničavala pravo od morala. U upoređenju sa skolastikom 
značajno je za školu prirodnog prava 17. i 18. st., da pojam prirodnog 
prava, koji skolastika tretira prvenstveno s gledišta morala, prebacuje 
na područje prava. Zato je toj školi teoretski potrebno, da pojmovno 
razgraniči pravo od morala. Pufendorf (1632 —94) je u svojoj siste- 
matskoj obradi prirodnog prava razlikovao pravo od morala po tome, 
što se pravo odnosi na forum externum, a moral na forum internum. 
Ta se ista ideja onda formulira prema svrsi: moral bi imao za svrhu 
usavršavanje ljudskog bića, a pravo socijalnu svrhu. Bonnard — da se 
zadržimo samo kod modernijih pisaca — suprotstavlja pravo i moral 
kao dvije vrste naređivanja, od kojih ima moral pred očima individu- 
alni, a pravo socijalni cilj Iz kruga iste škole ispravlja se to zatim 
onamo, da se ovdje ne radi o individualnom odnosno socijalnom idealu, 
već o ličnom idealu i idealu socijalnog poretka određenog društva.5$ 
Među iste ideje ide i Del Vecchiovo opisivanje, da je moral jednostran, 
a pravo dvostrano, — moral se obraća na pojedini subjekt i uspoređuje 
djela istog subjekta, a pravo uspoređuje djela različitih subjekata." 

Sva ta različna opisivanja ne rade uopće o društvenom moralu, već 
o individualnom moralu. A to dvoje treba razlikovati, kao s druge 
strane i vjerski moral. Kod individualnog morala je odlučna dužnost 
prema samom sebi, kod društvenog prema društvu, a kod vjerskog 
prema nekom vrhunaravnom biću. Ono što mi upoređujemo s pravom 
i šta nas interesira, jeste upravo društveni moral. A društveni moral 
sačinjavaju određena pravila ponašanja, koja se odnose prvenstveno na 
djelovanje u društvu, i prema kojim pravilima se određeno ponašanje 
smatra socijalno ispravnim ili neispravnim. Pritom dolaze u obzir i neki 
psihološki momenti. Ali ti unutrašnji, psihološki momenti dolaze u 
obzir i kod prava, kao na pr. kod pitanja krivnje. Taj društveni moral 
stoji prema pravu u odnosu, kako je naprijed općenito razloženo za 
odnos prava prema drugim pravilima društvenog ponašanja. 

Načelno pravo, realistički promatrano, ne osniva se na moralu i ne 
izvodi se iz njega. Međutim idealistički pravac pravne teorije stavlja 


%& Fisner.Horvat: Rimsko pravo 1948. g., 6 str. 

%5 Les concepts de la science de PEtat — Revue du droit public 1943. g., 241. str. 
36 Reglade: Valeur sociale et concepts juridiques 1950. g., 25. str, 

?7 Udžbenik pravne filozofije, njemačko izd., 1947. g., 255. str. 


pravo baš u takav izravni odnos prema moralu. To je u vezi s ideali- 
stičkom koncepcijom o državi, koja prema velikom dijelu grčke filo- 
zofije ima biti odgajalište za vrline, prema kršćanskoj ideji ima osigu- 
rati blaženstvo na drugom svijetu, a koji idealizam dobiva kod novijih 
pisaca neki »moderniji« oblik. Odgovarajući tome shvaćanju pravo 
mora izražavati etička načela. U blažem i modernijem obliku dolazi to 
do izražaja u formulaciji (naročito Wundt i Georg Jellinek), da je 
pravo etički minimum. Dalja je posljedica opisanog idealizma, da se 
stalo tvrditi kao da moral ima neku pozitivnu snagu nad pravom, tako 
da bi pravni propisi, koji protivuriječe moralu, gubili svoju snagu. Tim 
se prelazi posve u domenu t. zv. prirodnog prava, a načela prirodnog 
prava dobrim dijelom i nisu drugo nego propisi morala. Uistinu pravni 
propisi mogu biti moralni (t. j. pokrivati se s određenim moralnim 
shvaćanjem), moralno indiferentni i nemoralni (s velikom graduacijom). 


Pravda (pravičnost). Pod pravdom se razumijevaju dvije stvari: a) 
neka objektivna i idealna ideja o pravu i b) neki osjećaj, koji se bitno 
ne razlikuje od moralnog. Prvo prelazi onda rado na teren prirodnog 
prava. Realistički promatrano, pravda — isto kao i moral — nije esenci- 
jalni sastavni dio prava, već je to samo zahtjev ili ideal, kako bi pravo 
trebalo da bude. No po jakoj idealističkoj tezi, koja je već došla do 
izražaja, iako samo nominalno, u velikoj rimskoj pravnoj kodifikaciji: 
jus est ars boni et aequi — pripadala bi pravda u samo bistvo ili pojam 
prava. Faktički se to u historiji nije nikad provodilo, jer kad bi se to 
provodilo, značilo bi, da neki formalno pravilno donesen pravni propis. 
ako protivuriječi ideji pravde, nema pravne snage (onako kao što na 
pr. nemaju pravne snage privatni ugovori, koji protivuriječe impera- 
tivnoj pravnoj normi). Iza poistovjećivanja prava s pravdom krije se 
politička svrha, da se opravda egzistencija prava. 


Ideja o tome, što je pravda, niti je stalna i nepromjenljiva, niti 
jednaka u svim slojevima društva određene države. Tu vrijedi ono isto, 
što je naprijed rečeno za moral, — jer u ideji pravde i dolaze većinom 
do izražaja načela morala. »Odsada se ... razvitak prava sastoji još jedino 
u težnji, da se ljudski odnosi, ukoliko se pravno izražavaju, približe 
što više idealu pravde, vječnoj pravdi. A ta pravda je vazda samo ideo- 
logizirani, dignut u nebesa izraz postojećih ekonomskih odnosa, bilo 
s njihove konzervativne, bilo s njihove revolucionarne strane. ... Pre- 
dodžba o vječnoj pravdi mijenja se, dakle, ne samo u zavisnosti od vre- 
mena i mjesta, nego čak i od osoba, i ide u one stvari, pod kojima ... — 
svako razumije nešto drugo.< 


ŠOU vrlo oštrom obliku iznosi teoriju moralizatornog prava na pr. Josserand: ie 
Vesprit des droits et de leur relativite 1927. g. Po njemu pravnici samo uobražavaju 
razlikovanje između prava i morala. Pravo po njemu nije drugo nego moral, koji se 
može prinuditi. 


* Engels — Marx Engels: Izabrana djela, Kultura 1949. g., 1. t., 569.—70. str. 


Ideja se pravde obično izražava tako širokom formulacijom, da se 
pod to može svašta shvatiti. U Justinijanovoj zbirci definira se justitia 
kao »constans et perpetua voluntas jus suum cuique tribuendi.« Ali u 
pitanju je baš, koje to pravo pripada pojedincu. Tu su moguća najraz- 
ličnija shvaćanja, i svako od njih može za sebe svojatati, da je ono 
jedino ispravno. 

Međutim, u određenom pozitivnom pravu mogu se pod izrazom pravde 
ili pravičnosti obuhvatiti i određena pozitivno-pravna načela. Tako 
engleski equity.“ U početku razvitka radilo se o kraljevskoj vlasti, da 
izriče pravdu u slučajevima, kad se redovni sud pokazao da ne zadovo- 
ljava. To je rješavanje bilo u početku, prema riječima Diceya, arbi- 
trarno i diskreciono, — ali već u 17. stolj. ono se razvija u pravni sistem. 
U daljem historijskom razvitku formira se posebni sud, a načela equity 
i common lawa se uzajamno približuju i prožimaju. Tako je i postalo 
nepotrebno zadržati dvije odjelite jurisdikcije, koje međusobno konku- 
riraju, pa se obje judikature 1875. g. ujedinjuju u istom sudištu, koje 
crpe svoja pravila jednako iz common lawa kao i equity. No i danas se 
još razlikuju te dvije vrste pravila, pričem se načelno daje equity prven- 
stvo. Razvijen je čitav niz maksima te equity, kao na pr. »e. ne dopušta, 
da povreda prava ostaje bez lijeka«, »onaj koji traži e., mora i djelovati 
prema e.«, »e. ne dopušta, da pisani zakon postane instrument varanja«, 
»e. je jednakost«. — To razlikovanje između common law i equity ne 
postoji samo u Britanskoj zajednici naroda, već i u SAD. 


Kad se misli na pravdu kao osjećaj, govori se 6 pravnom osjećaju 
ili pravnoj svijesti. To je razumno djelovanje, u kojemu dolazi do izra- 
žaja pravno shvaćanje. Pravni osjećaj ili svijest je od velika značaja 
za ispravno provođenje pravnih normi, ali slično kao i kod objektivne 
pravde idealistički pravac daje tome pretjerano značenje za samu 
suštinu prava. 


Korporacijsko pravo. Mimo i uz državu postoji čitav niz asocijacija 
počinjući od porodice. Sve te asocijacije imaju neka pravila ponašanja 
za svoje unutrašnje odnose. Dokle i koje od tih propisa možemo sma- 
trati pravom? Neki to čine bez obzira na stav države. Tako na pr. po 
M. Hauriou razvijena teorija korporativne institucije obuhvaća i različne 
takve socijalne grupe i smatra njihova pravila pravnima. Otto Gierke 
u svojoj teoriji »genosenšafta« zastupa shvaćanje, kao da bi svako takvo 
udruženje moglo za svoje članove postavljati objektivno pravo uz ogra- 
ničenje, da ne dira u pravo višeg udruženja. 

Uistinu su takvi propisi korporacija (u širem smislu te riječi) pravni 
samo onda, ako ih je ili sama država propisala ili ako ih ona priznaje 
dajući im svoju sankciju (da sudovi rješavaju sporove po tim odnosima 
i sl.), — ukratko ako su ti propisi korporacija utjelovljeni u pravni si- 
stem. Jednako kao što pravo ne zahvata svaku djelatnost pojedinca, ne 


49 Pobliže: Arminjon, Baron B. Nolde, M. Wolff — Traitć de droit comparć 1950. g., 
N. t. 510. str. i dalje. 

proteže se ni ono na svaku djelatnost korporacije. Ima takih propisa 
ili djelovanja korporacije, koja su za pravo irelevantna. Kad država 
određene odnose korporacije priznaje kao pravne, ona im može dati 
veći ili manji značaj. U pravnim sistemima, gdje se provodi razlika 
između javnog i privatnog prava, biva to naročito na taj način, da se 
korporacijama, kojima se pripisuje veće značenje, daje javnopravni, 
a drugima privatnopravni značaj. Prelaženjem iz jedne kategorije u 
drugu mijenja se politički značaj takvih korporacija. Tako je na pr. 
izmijenjeno značenje religioznih udruženja u onim državama, koje su 
ta udruženja pretvorile iz javnopravne u privatnopravnu korporaciju. 


Pravila vjerskih udruženja. Naprijed navedeno vrijedi općenito i za 
pravila vjerskih udruženja. Crkvena pravila postaju pravnima samo 
onda, ako im država daje svoju sankciju. Zato se ispravno može govoriti 
o »kanonskom pravu« samo onda, kada i ukoliko ti propisi imaju snagu 
državnih propisa. Kako se u srednjem vijeku dobrim dijelom kanonsko 
pravo odnosno crkveni propisi smatraju sastavnim dijelom svjetovnog, 
državnog prava, to naziv kanonsko pravo za ono vrijeme nije bio ni 
tako neprirodan. Tako je na pr. u Njemačkoj velika recepcija rimskog 
prava obuhvatila i ovo kanonsko pravo, — čak se u ono doba smatralo, 
da kanonsko pravo kao mlađe ide ispred rimskoga. 


Teokratsko shvaćanje države, predočavanje države i prava kao reli- 
gioznih ustanova dovodi do pune konfuzije crkvenih propisa s pravnima. 
Takva teokratska shvaćanja javljaju se u novom vijeku u posve reak- 
cionarnom obliku kao na pr. de Maistre (1754. — 1821.), a u Njemačkoj 
Stahl (1802. — 1862.). — Nije točno, kad se kaže — a to se dosta čuje — 
da je najstarije pravo bilo vjersko pravo. To je ispravno porekla novija 
pravna teorija.“! Religija i pravo imaju svoja zasebna područja i samo 
preko države dobivaju crkveni propisi snagu pravnih propisa. Uostalom 
poistovjećivanje crkvenih propisa s državnim može imati dva različna 
politička uzroka: ili se radi o teokratskom shvaćanju države, gdje se 
država podređuje crkvi, ili o tom da se crkva politički strogo podredi 
državi, a vjera shvati kao državna funkcija. 


Kad se danas vulgarno govori o crkvenom pravu, upotrebljava se to 
u dva različna smisla: 1. propisi, koji se odnose na crkvu i 2. propisi, 
koje donosi crkva. U prvom smislu su crkveni propisi i oni, koje utvr- 
đuje sama država s obzirom na crkvu. Takvi odnosi crkve prema državi 
pripadaju načelno u upravno pravo. Što se tiče onih državnih propisa, 
koji reguliraju odnose crkve prema pojedincima, odlučan je položaj, 
koji ima crkva u određenoj državi. Ako crkva ima, što je pravilo u mo- 
dernim državama, samo položaj privatnopravne korporacije, radi se o 
pravu, sličnom pravu drugih privatnopravnih korporacija. Gdje naprotiv 
ima crkva neki naročiti privilegovani položaj, takva će prava imati re- 
dovno značaj upravnog prava. Propisi, koje je sama crkva donijela, 
postaju pravni samo onda, ako im država daje svoju sankciju. 


4! O tome Haessert: Thćorie gćnćrale du droit 1948. g., 163. str. 

5. T. zv. PRIRODNO PRAVO 


Shvaćanje, da pravo nije vezano uz pojam države, najjače je došlo 
do izražaja u koncepciji t. zv. prirodnog prava. Po tome bi pojam prava 
bio potpuno nezavisan od države, — čak po velikom dijelu ovog shva- 
ćanja i strogo nadređen državi. Međutim, što se tiče superiornosti toga 
prava nad državom, nema jednodušnosti u taboru pristaša prirodnog 
prava (naročito kad se uzmu u obzir i noviji pristaše ove koncepcije), 
a isto vrijedi i za niz drugih pitanja, — tako da se i ne može govoriti 
o jedinstvenoj školi prirodnog prava. U historiji razvitka pravne misli 
postojano susrećemo traženje apsoluine pravde, — ma koliko to bilo ne- 
realno i iluzorno. Prirodno pravo je izraz toga traženja. Historija raz- 
vitka koncepcije prirodnog prava dobrim je dijelom historija traganja 
i lutanja za varavim svijetlom, za apsolutnom pravdom. 

Pod prirodnim pravom razumijeva se neki pravni poredak izvan 
državnoga, kome jedni daju apsolutnu snagu i nadmoć wad državnim 
pozitivnim pravom, tako da bi u slučaju kolizije državnog prava s pri- 
rodnim imalo vrijediti prirodno pravo, a drugi ne daju prirodnom 
pravu te snage. Uglavnom se može reći, da u starije vrijeme prevla- 
dava kod pristaša prirodnog prava prvo shvaćanje, a u novije vrijeme 
drugo shvaćanje, — što je u razumljivoj vezi s jačanjem države. Funkcija 
bi prirodnog prava onda prema drugom shvaćanju bila različna (mi- 
šljenja se tu u pojedinostima opet razilaze): davanje smjernica dono- 
siocu državne pravne norme, ideal kome se ima pozitivni zakonodavac 
štoviše približiti, ispunjavanje zakonskih praznina pri primjeni pravnih 
propisa, tumačenje zakona, koje može čak po nekima i ispravljati 
zakon. — I materijalna sadržina tog prirodnog prava nije ista kod pri- 
stalica prirodnog prava. Jednom se to pravo poistovjećuje s pravednošću 
ili »božanskim pravom«, drugi put s prirodom, treći put s razumom — 
ili se to uopće kombinira. Prirodno pravo se javlja i pod različnim 
drugim plaštevima, kao na pr. filozofsko pravo, pojmovno pravo, po 
prirodi stvari i sl. Bitno je pri svemu tome, da te norme ne obavezuju 
zbog nekog formalnog momenta (što ih donosi drž. autoritet i sl.), već 
snagom svoga sadržaja. Te bi norme imale vrijediti općenito, bez obzira 
na vrijeme i prostor ili državne granice. Pozitivističko shvaćanje prava 
uzima pravo kao socijalni fenomen, a prirodno-pravno (u svom strogom 
obliku) uzima pravo kao neke više, metafizičke ideje, koje vladaju nad 
društvom. 

Shvaćanje prava kao sile nad državom vrlo je starog porijekla. Ono 
vuče svoj korijen iz vremena, kad su se pravna pravila miješala s vjer- 
skima. Tako je na pr. Hammurabi dobio svoj zakonik od boga sunca, 
Mojsije zakonske ploče od Jehove, a Muhamed koran od Alaha preko 
anđela Gabrijela. Time se takvim propisima daje žig apsolutne vrijed- 
nosti i nepromjenljivosti. Posvuda ćemo naći u počecima historije prava 
shvaćanje o uzvišenosti prava, — što i odgovara shvaćanju primitivnog 
čovjeka. 

Ali bliže uzeto, ona koncepcija prirodnog prava, kako je prodrla u 
srednji i novi vijek Evrope, pa kako se i danas dobrim dijelom zastupa, 
potječe iz grčke filozofije (koja je tu koncepciju od Heraklita dalje 
živo razvijala) i to upravo iz one koncepcije prirodnog prava, kako ju 
je u kasnijem razvojnom periodu razvila stoa. Stoa potječe iz Grčke 
(osnivač Zenon), u Rimu ju je popularizirao Ciceron, a naročito se 
razvila u carsko doba. Stoa je vršila znatan utjecaj na rimsku pravnu 
teoriju, — tako između ostaloga i na teoretsko opravdanje jus gentiuma 
(klasični rimski pravnici ne razlikuju jus naturale od jus gentium — to 
se dvoje počelo strože razlikovati tek u bizantsko doba).“? Po nauci 
stoe pravo se osniva u naravi, ono se ne izvodi iz pozitivnog prava, već 
iz prirođenih ideja: non scripta sed nata lex. I kako je prirodno pravo 
istovjetno s razumom, ono vrijedi općenito, ono je nepromjenljivo 
i neukidljivo. 

Kao i neke druge zasade stoe, bile su i njene zasade o prirodnom 
pravu od velika utjecaja na kršćansko shvaćanje. Kanonisti smatraju, 
da je jus naturale božanskog porijetla, ali da se osniva u ljudskoj pri- 
rodi. Dok jedni poistovjećuju prirodno pravo s božanskim pravom, 
druga, mnogo jača struja razlikuje strogo to dvoje. Tako na pr. Toma 
Akvinski ograničuje jus divinum na ono, što je rečeno u Sv. pismu ili 
crkvenoj predaji kao božja volja, a prirodno pravo svodi samo posredno 
na boga, a neposredno izvodi iz ljudskog razuma. 

U novijem ruhu oživljuje koncepcija prirodnog prava u školi pri- 
rodnog prava 17. i 18. stolj. (tu se naročito ističu Hugo Grotius 1583— 
1648, Pufendorf 1632-94, Thomasius 1655-1728, Wolff 1679-1754). 
Neki su zastupnici te škole još pod jakim utjecajem skolastike. Tako 
na pr. sam osnivač škole Grotius (inače protestant) smatra boga naj- 
višim vrelom prirodnog prava, a bibliju vrelom spoznaje. Grotius i na- 
ziva prirodno pravo »jus divinum« te ga suprotstavlja »jus humanum«. 
Značajno je za čitavu ovu školu prirodnog prava, da je izradila čitav 
pravni sistem prirodnog prava, da je tako reći uparagrafila to pravo 
(osobito Pufendorf). U tome je ona karikatura ranijih zastupnika pri- 
rodnog prava, koji su se ograničavali na neke osnovne zasade. Dalja 
je značajka te škole prirodnog prava jak racionalizam. U njenoj osnovi 
počiva misao, da je glavno proučiti ljudsku prirodu (koja se zamišlja 
vrlo apstraktno i generalno), pa da se onda iz toga mogu mehanički 
izvući potrebna pravila ljudskog ponašanja. 

Koncepcija prirodnog prava nije utrnula ni u najnovije doba. U po- 
četku 20. stolj. nastupa novi val teorije prirodnog prava, koji je i u 
naše dane jak. Pomalo je to znak našeg vremena, teških društvenih 
kriza. A u takva se vremena žudi za vječnim, objektivnim i apsolutnim 
vrijednostima, — ma kako one bile iluzorne. Prirodno pravo je speci- 
jalno jako u francuskoj pravnoj literaturi i od počeika ovog stoljeća 
zastupa teoriju prirodnog prava u francuskoj literaturi, iako u razli- 
čitim niansama, čitav niz uglednih pravnih pisaca (kao Charmont, 


** O tome Fisner-Horvat, ibidem 8. str. 

Gćny, Hauriou, Le Fur, Renard, Belgijanac Dabin i drugi). (Među kato- 
ličkim piscima prevlađuje pravac uskršavanja ideje Tome Akvinskoga, 
čemu je dala naročiti podstrek enciklika pape Leona XIII. »Aeterni 
Patris«.). Mnogo se govori o renesansi prirodnog prava, — pričem se 
naročito ističu pisci, poznati katolici, za koje su odlučni vjersko- 
doktrinarni motivi. (Misli se zapravo na renesansu prirodnog prava 
Tome Akvinskog, a ne škole prirodnog prava 17. i 18. stolj., koje su 
glavni predstavnici bili protestanti). No prirodno pravo izbija u fran- 
cuskoj literaturi i pod različnom drugom politurom. Hauriou je na pr. 
tu koncepciju otvoreno iznosio, a njegov teoretski protivnik Duguit, 
zabacujući na riječima »metafiziku«, stvarno uskršava prirodno pravo 
u obliku normativnih pravnih pravila, koja postaju takvim po osjećaju 
socijalnosti i pravde članova društva, a koja stoje nad državom*3 (bliže 
o toj Duguitovoj koncepciji dalje pod toč. 12). Tako čitamo s olakša- 
njem, kad nas Waline** umiruje, da ne želi nikako tretirati prirodno 
pravo, jer »... kad bi se pretpostavilo, da postoji prirodno pravo, nitko 
se ne bi mogao zavaravati, da ga poznaje ... i svatko bi u njemu našao 
ono, što je tamo sam unio.« 

1 u anglosaskoj pravnoj literaturi susrećemo u XX. stoljeću oživlja- 
vanje teorije prirodnog prava. Tako i u samoj engleskoj pravnoj lite- 
raturi, gdje se ranije moglo smatrati, da je koncepcija prirodnog prava 
pokopana oširom kritikom Humea (1711-76), i jetkim primjedbama 
Benthama, kao i nabujalim pozitivizmom i utilitarizmom. Jedno mo- 
ramo već ovdje naglasiti u vezi s našim kasnijim izvodima. Opravda- 
vanje i oživljavanje prirodnog prava nastaje tu naročito zbog toga, da 
bi se protumačilo sudovanje, koje primjenjuje načela, koja nisu izražena 
u «pisanim propisima. Sudac bi po tome imao biti uvijek vezan nekim 
unaprijed postavljenim pravnim propisom — bilo onim pozitivnog ili 
prirodnog prava. Ako se naprotiv shvati — što je osnovna teza ove ras- 
prave — da je pravo dinamično, da se pravne norme pri njihovoj pri- 
mjeni dalje razvijaju i da je suđenje nužno stvaralačko djelovanje; onda 
to novo što sudac unosi u pravne propise nisu tvrde norme nekog pri- 
rodnog prava, već samo zasade koje je sudac izveo i dalje razvio iz 
pozitivnog prava. To je na pr. slučaj, kad je engleski sudac za kontrolu 
upravnih akata razvio pravila: nemo judex in causa sua i audiatur et 
altera pars, — što dio engleske teorije prikazuje kao primjenu normi 
prirodnog prava. 

Starija nauka prirodnog prava u njenu klasičnom obliku naučavala 
je za prirodno pravo da je univerzalno i neizmjenljivo — vječno i po- 
svuda jednako — i nadređeno pozitivnom državnom pravu. Realno i kom- 
parativno posmatranje prava baca u prah i pepeo ovaj fantom. Ihering 
je ideju, da je pravo posvuda jednako, uspoređivao s univerzalnim 
lijekom, koji bi trebao liječiti sve bolesti. No jedni su učitelji takva 


45 Ža.najnovija prirodnopravna shvaćanja vidjeti članke Esmeina i Julliota u nav. 
kolektivnom Introduction 1951. g., I. t., 128. i 173. str. i dalje. U naročito jakom 
obliku Brethe i Laborde-Lacoste: Introduction gćn. a Petude du droit 1947. g. 

44 Traitć ćl6ćm. de droit administratif 6. izd., 1950. g., III. str. 

prirodnog prava prosto obilazili pitanje konflikta između pozitivnog 
(državnog) i prirodnog prava, a drugi su to otvoreno isticali i da- 
vali prednost prirodnom pravu (tako naročito kanonisti s otvorenim 
ili prikrivenim političkim ciljem, da ostvare supremaciju crkve nad 
državom). 

Današnji zastupnici prirodnog prava unekoliko ispravljaju stariju 
nauku prirodnog prava. Tako neki od njih naučavaju, da su samo 
osnovna načela prirodnog prava neizmjenljiva, ali u detaljima da se i 
to pravo mijenja, razvija i usavršava. Na taj ih je uzmak nužno prisilio 
komparativni studij osnovnih pravnih instituta kod različnih naroda. 
Oni često svode načelo prirodnog prava na razmjerno maleni broj za- 
sada, koje ne samo da izražavaju ideju morala ili pravičnosti, već su 
i dosta neodređene, tako da omogućuju različnu primjenu. — Drugi no- 
viji zastupnici prirodnog prava prikazuju ga kao zasebni sistem mimo 
pozitivno pravo, — tako da bi oba vrijedila uporedo. Tipičan je u tome 
Stammler, koji je našao dosta veliki broj nasljednika i poštovalaca.# 
»Prirodno pravo, koje preuzima zadaću smjernice i uglednog cilja, 
može postojati mimo važeće pravo; ono nikako ne steže njegovo (misli 
se pozitivno pravo) formalno važenje. Njegovo (misli se prirodno pravo) 
važenje je važenje drugog načina, nego što je ono pozitivnog prava, 
s kojim ono nipošto nije nepodnošljivo.“ To, uostalom, ne bi bilo 
daleko od Aristotelove nauke o postojanju prirodnog prava mimo pozi- 
tivno. 

Koncepcija prirodnog prava može imati i svojih dobrih političkih 
strana. Ono može utjecali na ispravljanje pravnih propisa i na obu- 
zdavanje državne svemoći, odnosno svemoći onih vlastodržaca, koji stoje 
iza apstraktne države. Pomoću te doktrine željelo se na pr. vezati i 
ograničavati apsolutističke vladaoce, koji nisu vezani državnim zako- 
nima (princeps legibus solutus). Tako je na pr. sam Bodin pisao: »Quod 
summum in Republica imperium legibus solutum  diximus, nihil ad 
divinas aut naturae leges pertinet.« Koncepcija prirodnog prava može, 
pod datim uvjetima, progresivno djelovati na razvitak prava. Kao 
primjere možemo navesti: preobražavanje starog civilnog rimskog prava 
u svjetsko pravo ili formiranje modernog međunarodnog prava. 

Faktički je koncepcija prirodnog prava stalno služila i služi u dvije 
različne svrhe: konzervativnu i progresivnu. Upoređenjem pozitivnog 
prava s prirodnim pravom može se ili postojeće pravo još više oprav- 
davati i učvrstiti ili isticati potreba njegove izmjene. U posljednjem su 
pravcu na pr. istupali grčki sofisti i podsmjehivali se Sokratu, što 
naprosto smatra atenske zakone pravednim. Ako sumarno prijeđemo 
različne zastupnike prirodnog prava, naći ćemo među njima više zastup- 
nika konzervativnog negoli progresivnog pravca. Naročito su u sadašnjici 
zastupnici prirodnog prava većinom konzervativci, — tako oni na pr. 


45 O tome: Festgabe fiir Rudolf Stammler 1926. g. 

4 R. Stammler: Wirtschaft und Recht 2. izd., 1906. g., 170. str. — Tim putem mogu 
se razviti vrlo različni paralelni pojmovi prava. Tako na pr. Tourtoulon: Les trois 
justices 1933. g., razlikuje metafizičko, socijalno i državno pravo odnosno pravdu. 

pozivom na prirodno pravo brane privatno vlasništvo nad sredstvima 
proizvodnje. S druge strane se zbog širine i neodređenosti načela pri- 
rodnog prava mogu njime braniti i posve suprotne teze. Tako su se 
na pr. u sredovječnoj borbi cara i pape obje strane pozivale na pri- 
rodno pravo. Toma Akvinski — taj korifej prirodnog prava, na koga 
se njegova današnja »renesansa« toliko poziva — uzimao je kao prvo- 
bitno prirodno pravo ljudsku slobodu. A iza toga je samo ropstvo 
usklađivao s prirodnim pravom, tako da nije u tome daleko odmakao 
od velikog uzora sredovječne kršćanske filozofije Aristotela, kome je 
ropstvo značilo prirodno pravo. 


Škola prirodnog prava 17. i 18. stolj. koincidirala je vremenski s di- 
zanjem buržoazije protiv feudalizma, i ona je nužno u duhu svog vremena 
iznosila i progresivne ideje. Služeći se koncepcijom prirodnog prava mlada 
je buržoazija u svojoj revolucionarnoj periodi donijela i skroz progre- 
sivne akte. Dovoljno je, da podsjetimo na američku Deklaraciju neza- 
visnosti i Deklaraciju Francuske revolucije o pravu čovjeka i građanina. 
No u cjelini gledano, nalazi se kod zastupnika škole prirodnog prava 
17. i 18. stolj. više konzervativnosti nego progresivnosti. Kritički pregled 
pokazuje, da je ta škola prije ojačala nego oslabila državnu vlast.“ Kelsen 
je u tome pitanju mnogo vjerniji historiji od mnogih slavitelja te škole, 
kad piše:15 » ... bilo je uvijek opozicijskih strujanja ... Ali od tih duhovnih 
pokreta malo je preostalo. Svi danas kao ugledni priznati učitelji pri- 
rodnog prava pripadaju konzervativnom pravcu. Pa kako je to i moglo 
biti drugačije? TA oni su svi bili ili vjerne i poslušne sluge države ili 
svećenici državne crkve, profesori, ministri, poslanici, baroni, tajni sa- 
vjetnici, biskupi i sl.; i baš vrhunac nauke prirodnog prava, njeno klasično 
doba, ide u vrijeme bezobzirnog državnog apsolutizma, pod kojega se 
pritiskom ne bi ni mogla razviti revolucionarna teorija kao literarni 
pokret, a kamoli da se oficielno naučava na univerzitetima.« Kelsen 
dodaje, da se zato pogrešno pripisuje školi prirodnog prava revolucio- 
narni značaj, što se pogrešno poistovjećuje Rousseauova teorija uopće 
s prirodnim pravom. — Na samo zakonodavstvo ta je škola često razmjerno 
povoljnije djelovala u progresivnom pravcu (dalje pod toč. 9. vidjet ćemo 


to pobliže na primjeru kodificiranja austr. građanskog prava na prijelazu 
18. u 19. stolj.) 


To što se naziva prirodnim pravom, nije uopće nikakvo pravo, već su 
to neke zasade morala, pravičnosti i sl., koje postaju pravom, kad se 
inkorporiraju u pozitivno pravo, kao na pr. kad neki pozitivni zakon 
upućuje na ta načela. Pozitivno pravo se odnosi načelno prema tom 
prirodnom pravu baš tako, kao što se odnosi i prema drugim društvenim 
pravilima ponašanja, koja nemaju značaj pravne norme. Naziv prirodno 
pravo doveo je do fatalne zbrke i konfuzije, i pravna teorija bila bi 
mnogo čistija i jasnija, da se tu nije govorilo o pravu. S druge je strane 
sigurno, da načela, koja izražava t. zv. prirodno pravo — a koja kao i 
sva ostala pravila društvenog ponašanja daleko od vječnosti i neizmjen- 


*1 Krabbe: Kritische Darstellung der Staatslehre, Haag 1930. g., 144. str. 
*% Die philosophischen Grundlagen der Naturrechtslehre 1928. g., 39. str. 

sa? 


ljivosti diferenciraju i vremenski prema različnim historijskim  perio- 
dima i prostorno prema različnim zemljama i narodima i u istoj zemlji 
prema različnim društvenim grupama, a osobito klasama — utječu na 
opće formiranje prava, kao što to utječu i druge ideje određenog društva. 
Te zasade utječu, kako kod donošenja pravnog propisa, tako i kod 
njegove primjene, a naročito kod suđenja u slučaju zakonske praznine. 
Ali sve to još nikako ne opravdava, da se tim zasadama pripisuje značaj 
formalnog pravnog vrela. 


6. PRAVNA NORMA 


Pravo je skup određenih pravila društvenog ponašanja, za razliku od 
drugih normi ili pravila“? društvenog ponašanja, skup pravnih normi. 
Kad govorimo općenito o pravilu ponašanja, uzimamo to u širem smislu. 
Uže gledajući, bilo bi ispravno razlikovanje, koje provodi švicarski 
pravnik Burckhard, između pravila organizacije, koja određuju u prvom 
redu nadležnost, i pravila ponašanja (u užem smislu), koja propisuju 
pojedincu, kako se ima ponašati (Verhaltungsrecht). 

Pravna norma je imperativ, koji propisuje ljudima, da nešto čine ili 
se uzdrže od činjenja. Kad kažemo imperativ, mi tu riječ primjenjujemo 
u širem smislu. Mogu se, naime, razlikovati imperativna (u užem 
smislu) i permisivna pravila ponašanja: prva stavljaju u dužnost neko 
činjenje odnosno nečinjenje, a druga ovlašćuju pojedinca na neko 
aktivno ili pasivno ponašanje, čime se pojedinac može, ali ne_ mora 
služiti. Ali i u tom drugom slučaju postoji imperativ, samo što on nije 
upućen tom ovlaštenom pojedincu, već trećim licima (privatnicima i drž. 
organima), koji ne smiju smetati tog pojedinca u njegovu ponašanju. 
Tu imperativnost označuje latinski jus, t. j. jubere, nešto zapovijedati. 

Potrebno je, da se radi o takvim odnosima, kod kojih nastaju ovla- 
štenja i dužnosti, što ujedno znači, da se radi o vanjskom ponašanju 
ljudi. To je potrebno zato istaći, što izrijekom doneseni od drž. organa 
propis (na pr. zakon) može imati vrlo različan sadržaj, pa i ne reguli- 
rati nikakav pravni odnos. U takvim slučajevima govore neki o ne- 
obaveznom zakonskom sadržaju." Kad je na pr. francuski zakon iz 
1794. g. propisivao, da »francuski narod priznaje postojanje najvišeg 
bića i besmrtnog duha«, onda to nije bila nikakva pravna norma. Jed- 
nako je u bivsivu pravne norme, da će se primjenjivati. Nema značaja 
pravne norme propis, koji postavlja takva  nebulozna akademsko- 


*" U pravnoj teoriji općenito se »norma« i »pravilo« upotrebljavaju kao sinonimi. 
Kelsen upozoruje (Opća teorija, 49. str.), da to dovodi do dva nesporazuma o prirodi 
prava: 1. da se pravu daje karakter prirodnih zakona i 2. da se pravom smatra samo 
ono, što je generalno. Zato K. preporučuje, da se uopće ne upotrebljava termin 
pravilo, nego da se pravo karakterizira kao norma. 


** Eisele: Unverbindlicher_ Gesetzesinhalt — Archiv fir, civil. Praxis 1886. g. 


teoretska načela, koja uopće nisu skrojena za praktičnu primjenu. Isto 
tako, ako neka odredba samo savjetuje, konstatira i sl., onda nema ni 
pravne norme, osim kad bi se samo istinski imperativ tako stilizirao. 

Iz imperativnosti pravne norme proizlazi, da pravilno objavljena 
pravna norma obavezuje pojedinca bez obzira na to, da li mu je lično 
poznata. Ignorantia legis non excusat. Bez toga se ne bi mogao pravni 
poredak pravilno izvršavati. Teže je braniti to načelo jednakošću gra- 
đana, jer da bi u protivnom postojale dvije vrste građana: za koje 
vrijedi i za koje ne vrijedi zakon. Već je Menger"! dobro primijetio, 
da prezumcija zakona ide stvarno u prilog obrazovanijim i imućnijim 
klasama. Pravičnost traži, da se u nekim pitanjima, naročito kad se 
radi o pitanju subjektivne krivnje, uzme u obzir nepoznavanje zakona, 
koje se može ispričati. Tako propisuje naš Krivični zakonik (čl. 
10), da sud može blaže kazniti, a i osloboditi od kazne, učinioca 
krivičnog djela, »koji iz opravdanih razloga nije znao, da je takvo 
djelo zabranjeno.« 

Dok prema. demokratskom shvaćanju moraju građani biti upoznati 
s pravnim propisima, ekstremno autokratsko shvaćanje naginje tome, da 
prekriva te propise plaštem tajne. Tako je na pr. japanski Tokugawa 
Kazneni zakonik izrijekom propisivao, da se samo službenim licima smije 
dopustiti da studiraju njegove propise. I ta je tajnost uklonjena u Japanu 
tek Ustavom od 1889. g. 

Kelsen ističe, da pravna norma nije imperativ, već da znači hipo- 
tetični sud. Kratko prikazano, hipotetični sud bio bi, ako je x onda y, 
a imperativ x jednako y. Uistinu možemo pravnu normu izraziti na 
oba načina, i lično ne vidim razloga, zašto ne bi i dalje, kako je to već 
uobičajeno, izražavali to kao imperativ.5? S druge strane je ispravno, 
da je taj imperativ »depsihologiziran«, da »ne sadržava u sebi volju 
u psihološkom značenju te riječi.« »Norma je izraz ideje, da nešto 
treba da se dogodi, posebno da neki pojedinac treba da se ponaša na 
određeni način.«53 

Za razliku od drugih društvenih normi ponašanja pravna norma se 
formira na zaseban način, ima svoj naročiti oblik, a njeno se izvrša- 
vanje osigurava posebnim sredstvima. No to još ne znači, da se neke 
norme društvenog ponašanja u nekim određenim takvim točkama ne bi 
mogle podudarati s pravnom normom. 

Neko pravilo postaje pravnom normom prema pozitivističkom prav- 
nom shvaćanju na taj način, što ulazi u sistem državnih pravnih pro- 
pisa. Tu se mogu razlikovati tri glavna načina formiranja pravnih 
normi: a) izrijekom i izravno donesena pravila ponašanja od posebnih 
drž. organa, koji su za to nadležni, kao na pr. donošenje zakona od 
zakonodavnog tijela, donošenje opće normativnih akata (naredbe) od 
drž. upravnih organa; b) neizravno formirana pravna pravila od drž. 


51 U djelu: Das Biirgerliche Recht und die besitzlosen Volksklassen, 

5% O tim dvjema različnim načinima izražavanja iz novije literature Haesaert, nav, 
djelo 397. str. i dalje. ' 

58 Kelsen: Opća teorija 47.-8. str. 

organa u procesu primjene prava, kao na pr. sudske presude, rješenje 
konkretnih slučajeva od upravnih organa; i c) pravila ponašanja for- 
mirana od društvenih i privatnih snaga, koja dobivaju značaj pravne 
norme priznanjem ili prihvatanjem od države, bilo da su ona pravilno 
donesena prema ovlaštenju neke opće državne pravne norme (na pr. 
da se samim zakonom unaprijed općenito uivrdi, pod kojim se uvje- 
tima ima neki običaj smatrati pravnim), ili da ih prihvate organi pod 
b) u procesu primjene prava (na pr. da sudovi pri suđenju uvaže neki 
običaj kao pravnu normu). Amo ne idu samo običaji, nego uopće svi 
akti, koje donose privatna lica. Na taj način na pr. neki privatni ugovor 
stvara pravo (razumije se tako dugo, dok se kreće u granicama, koje 
mu je dao zakon i dok država svojim aparatom garantira njegovo izvr- 
šenje). 

Polazeći s pozitivističkog pravnog shvaćanja, osnivač pozitivističke 
engleske pravne nauke (analitička pravna škola) Austin (1790-1859) 
razlikovao je ovdje četiri kategorije: 1. neposredno postavljeno i di- 
rektno nastalo pravo — ono nastaje redovnim zakonodavnim putom; 2. 
neposredno postavljeno i indirektno nastalo — u novo doba bez važnosti, 
jer nastaje sudovanjem suverene vlasti; 3. posredno postavljeno i di- 
rektno nastalo — amo bi naročito išlo t. zv. delegirano zakonodavstvo; 
i 4. posredno postavljeno i indirektno nastalo pravo — kamo ide naro- 
čito pravo, koje razvijaju sudovi svojim sudovanjem. 

Prema općem shvaćanju prava provode se ovdje vrlo različne diobe. 
Tako je na pr. historijska pravna škola (naročito Puchta) razlikovala 
načelno tri puta, kojima nastaje pravo: prirodno podudaranje uvjerenja, 
zakonodavstvo i nauka, i prema tome: običajno pravo, promulgirano 
pravo i pravo pravnika. Bitna bi bila razlika između običajnog prava i 
druga dva prava, što u prvom slučaju djeluje narod neposredno, a u 
druga dva preko svojih reprezentanata. 


U pravnom razvitku pojedinih zemalja odnosno naroda možemo po 
pravilu primijetiti tri vremenske periode: u prvoj prevlađuje pravo, 
koje se formira iz društvenih snaga (naprijed pod e), u drugoj pravo, 
koje indirektno formiraju drž. organi (naprijed pod b), i u trećoj izri- 
jekom donesena opća pravila ponašanja (naprijed pod a). Taj razvitak 
upada u oči u dugoj historiji rimskog prava. Tu prvobitno spontano 
stvaranje prava sve više zamjenjuju magistrati i pravnici, da bi konačno 
glavno mjesto zauzele carske konstitucije (zakoni). 

Kako je izrijekom doneseno opće pravno pravilo danas naročito na- 
bujalo, došlo je u jednom dijelu pravne teorije do neispravnog identi- 
ficiranja takva pravnog pravila s pravnom normom uopće. Samo izri- 
jekom doneseno opće pravno pravilo smatra se pravnom normom. To 
nije samo s pravno-historijskog gledišta neispravno, već dovodi do niza 
krivih zaključaka i zabluda — o čemu će biti još pobliže govoreno u 
daljem razlaganju — i daje posve krivu sliku o formiranju prava. Ako 
je pravo skup pravnih norama, onda ne možemo pravne norme ogra- 
ničiti samo na izrijekom postavljena opća pravila ponašanja, — jer smo 
očito na taj način obuhvatili samo jedan isječak prava. 

Značajka pravne norme ne može nikako biti njena generalnost od- 
nosno apstraktnost. Pravo, u svom početnom obliku, javlja se kao kon- 
kretno pravo, koje se odnosi na određene pojedine slučajeve. Napose 
ne daje običajno pravo neposredno pravno pravilo, kao što to na pr. 
čini zakon, već se tu pravilo izvodi iz konkretnog vršenja. 5 pravno- 
historijskog gledišta može se uzeti kao opća evolucijska linija u razvitku 
pravnih vrela (u formalnom smislu te riječi), da se od individualnog 
i konkretnog ide k općem i apstraktnom, od pojedinih običaja i spo- 
radičnih izricanja prava od drž. aparata k donošenju općih i apstraktnih 
pravnih propisa. Razlikovanje između prava in abstracto i in concreto 
zavisi od razvijenijeg pravnog shvaćanja, a naročito od razlikovanja 
između objektivnog i subjektivnog prava5* Tek u daljem historijskom 
razvitku donose se svijesno opći pravni propisi, koji imaju vrijediti za 
neodređeni broj slučajeva. Taj pravni razvitak uspoređivao se s razvit- 
kom jezika, koji početno nastaje nesvijesno, i tek ga kasnije počinju 
gramatičari sistematski razradivati." Njemački pravni historici tvrde, 
da se njemački izraz Recht (gotski raihts) izvorno upotrebljavao adjek- 
tivno i značio konkretno (suđeno) pravo, a tek kasnije supstantivno u 
smislu »Richtung« kao pravna norma, objektivno pravo.5 

I u samom zakonodavstvu opaža se razvojna tedencija, da se kazu- 
ističko formuliranje zamijeni apstrakinim. Ta se pojava primjećuje i 
po pojedinim pravnim granama istog pozitivnog prava: opći i apstraktni 
propisi to se više javljaju i imaju veće značenje, što je neka pravna 
grana tehnički razvijenija (tako na pr. danas, općenito uzeto, mnogo 
više na području sudskog negoli upravnog prava). — U svemu tome 
dolazi do izražaja ona razvojna linija, koju općenito susrećemo u raz- 
vitku ljudske misli, koja teži uopćavanju pojedinačnih pojava, ide od 
konkretnog k apstraktnom. Ili još općenitije, to je ona opća razvojna 
linija, o kojoj nas uči dijalektika: od jednostavnoga k složenom, od 
nižega k višem. 

Ali ni danas nije istisnuto konkretno formiranje prava. U nekim 
pravnim sistemima ima ono, štaviše, i vrlo veliko značenje, tako na pr. 
u anglo-saskom pravu, (koje se razvilo samoniklo bez recepcije rimskog 
prava), gdje se sudac mora pridržavati sudskog presedana kao oba- 
veznog pravila — tu vrijedi pravilo presedana (rule of precedent). 
Prema engleskoj metodi case lawa, svaki sud vezan je za nove slučajeve 
aktom višeg suda, a najviši sud vlastitim aktom; viši sud nije vezan 
aktom nižeg suda, a naročito nije ni vezan sudac prvog stepena vla- 


54 U Njemačkoj je do toga došlo naročito recepcijom rimskog prava, o čemu daje 
lijepe izvode Otto Gierke, naročito Deut. Genossenschaftsrecht, II. sv., 126. str. i dalje. 

55 Del Vecchio, nav. knjiga 416. str. — To treba više primiti kao sliku nego upo- 
ređenje. Općenito postoji bitna razlika između razvitka prava i mirnog razvitka jezika, 
i pogreška historijske pravne škole bila je baš u tome, što je htjela prikazati, da se 
pravo mirno razvija (slično jeziku). Pravo se bitno razlikuje od jezika, što je nastalo 
iek u daljem razvitku ljudskog društva formiranjem države kao klasnog gospodstva, 
a jezik je stalan pratilac čovječanstva i ne može se tumačiti kao neka specifična 
pojava klasnog društva. 

56 Schr&der: Lehrbuch der dentschen Rechtsgeschichte 1907. g., 15. str. 

stitim aktom. Ta formalna vezanost potječe iz novijeg vremena. Ona 
nižeg suca od konca 18. stolj., a same Kuće lordova od 1861. g. Tome 
nasuprot nisu u SAD ni danas, ni savezni Vrhovni sud kao ni vr- 
hovni sudovi pojedinih država, vezani vlastitim odlukama. — Nasuprot 
evropsko-kontinentalnoj apstraktnoj metodi, kako se ona razvila naro- 
čito u Francuskoj nakon njene Velike revolucije, engleska pravna misao 
ističe se svojom konkretnošću. Na evropskom kontinentu, općenito gle- 
dano, teži se za što potpunijim sistemom apstraktnih pravnih propisa, 
da bi se pod ta pravna pravila mogao podvesti svaki konkretni slučaj; 
naprotiv, u Engleskoj se pravo formira više kazuistički, od slučaja do 
slučaja, nema onakvih velikih pravnih kodifikacija kao na evropskom 
kontinentu, sam common law, to najvažnije pravno vrelo, sastoji se od 
gomile konkreinih slučajeva i odluka, — indukcija preteže nad deduk- 
cijom. Zato se i karakterizira englesko pravo kao case law, kako kaže 
Bentham »judge made law« — zakonodavstvo izrađeno od suca. Kad 
se u evropsko-kontinentalnoj sudskoj praksi pojavi nov slučaj, sucu 
je glavna briga, da nađe prikladno apstraktno pravno pravilo, koje po- 
sebnom interpretacijom primjenjuje (često i dosta silovito) na kon- 
kretni slučaj; naprotiv će u jednakom: slučaju engleski sudac tražiti 
konkretni slični sudski presedan. — Tako u Engleskoj nemaju formalni 
zakoni jednako veliko značenje za primjenu prava, kao što ga imaju 
na evropskom kontinentu. Danas je zakon nadređen common lawu 
i običajnom pravu. No ta nadređenost potječe od 15. stolj., i o njoj 
se još sumnjalo u 17. stolj. Za samo privatno englesko pravo tvrde nje- 
govi poznavaoci, da je u 9/10 sudsko pravo i da je za samo zakonsko 
pravo sudac preihodnica, jer da zakonodavac ovdje obično samo usvaja 
ono, što je već razvio sudac. — U vezi s time je i neka dinamičnost 
odnosno elastičnost engleskog prava, a naročito common lawa. Odatle 
se i pravna misao u pravilu drugačije formulira na području engleskog 
prava negoli u evropsko-kontinentalnim pravnim sistemima. Tamo pre- 
teže indukcija, koja polazi od pojedinog slučaja, ovdje dedukcija od 
općih načela. Sama pravna nauka tamo je više kazuistička i analitička, 
a ovdje više apstraktna i generalna. 


Iz svega toga ne može se nikako zaključiti, da bi načelno anglo-sasko 
pravo — jer nema onakih općih i apstraktnih pravnih propisa kao što 
ih većinom imaju evropsko-kontinentalne države — bilo apsoluino pri- 
mitivnije i nezgodnije od evropsko-kontinentalnih pravnih sistema. To 
presedansko pravo ima nekih svojih nedostataka — barem kad se gleda 
očima evropsko-kontinenialnog pravnika — kamo ide u prvom redu nje- 
gova nepreglednost, kao i slabija pristupačnost širim slojevima naroda. 
U samoj engleskoj literaturi Beniham, koji je sa pozicija svog doktri- 
narnog racionalizma i vjere u velike jedinstvene pravne kodifikacije 
gajio veliko neraspoloženje prema čitavoj metodi common lawa, prika- 
zivao je to pravo kao zavjeru pravnika protiv naroda. Prema njemu je 
u ličnom interesu tih pravnika, da pravo bude što više iracionalno. Ono 
je tim licima sredstvo, »da vuku narod za nos i škare da ga strižu«. — 
Kao prednost toga prava iznosi se, što sudac može bolje prosuditi indi- 

vidualnost pojedinog konkretnog slučaja i manje je izvrgnut opasnosti, 
da će se zaplesti među apstraktnim pravilima i donijeti tjesnogrudno, 
pravno-formalističko rješenje. Pri upoređenju engleskih sudskih presuda 
s evropsko-kontinentalnim upada uoči, kako se u Engleskoj široko i 
precizno obrađuje činjenično pitanje. 

U vezi sa svim tim englesko pravo je često gipkije od evropsko- 
kontinentalnog. Kažem često, jer se ta gipkost ne bi mogla tako opće- 
nito priznati, kako to ističu neki engleski pisci. Jer uistinu mnogobrojni 
sudski presedani mogu i da jako vežu suca i da dosljedno okamene 
pravo i pravni razvitak. Goodhart se o tome izrazio jednom prilikom 
vrlo pesimistički, da je »engleski sudac rob prošlosti i despot buduć- 
nosti, on mora slušati rješenje svojih prethodnika i diktira budućim 
generacijama presude." Za pravo SAD tvrde mnogi, da je gipkije i 
elastičnije od engleskog, a to iz razloga, što sudski presedani tamo ne 
vežu tako strogo kao u Engleskoj. — S druge strane se ističe u kompa- 
rativnoj pravnoj nauci, da je engleski sudac u upoređenju sa svojim 
evropsko-kontinentalnim kolegom jače ograničen, kad interpretira neki 
postojeći zakon. Engleski sudac mora se bukvalno više držati slova za- 
kona, ne može detaljnije istraživati zakonodavčeve namjere i ciljeve, 
ulaziti u preparatorni zakonski materijal, parlamentarne diskusije (u 
SAD je sudska praksa zabacila zabranu ulaženja u zakonske prepara- 
torne radove, a tu zabranu kritiziraju i mnogi ugledni engleski pravni 
pisci) i sl. Odatle nevolja, što se onda ne može potpunije istraživati za- 
konska svrha, koja treba da bude od kardinalnog značenja pri primjeni 
zakona. Tako je na pr. razumljivo, da je prof. Laski postavio zahtjev, 
da svaki zakon dA službeno tumačenje svojih intencija, bilo u obliku 
preambula ili objašnjavajuće note. 


Međutim, negdašnja oštra i načelna opreka, kako je ranije postojala 
između engleskog i evropsko-kontinentalnog prava, formiranog prema 
francuskom uzoru, koja je nastala u prvom redu različnim političkim 
razvitkom: u Francuskoj revolucijom, a u Engleskoj laganom evolu- 
cijom, gubi danas na svojoj oštrini. S jedne strane u Engleskoj se sve 
više diže značenje zakona (pa i same pravne doktrine, koja i razrađuje 
apstraktna pravila i formulira opće pojmove i načela), a u Francuskoj 
i sličnim pravima diže se postojano značenje sudske prakse. Tako sudski 
presedan u francuskom i sličnim pravima nema one formalne, pravno- 
obavezne snage kao u anglo-saskom pravnom sistemu, on faktički dje- 
luje u sličnom pravcu; određene sudske presude dobivaju i ovdje značaj 
generalne pravne norme, značaj posebnog općeg pravnog vrela. Jedno- 
vremeno jača onkraj Kanala apstraktno i generalno formiranje prava, 
a s ovu stranu Kanala konkretno formiranje. — Pogotovu je, što se toga 
tiče, pravo SAD bliže evropsko-kontinentalnom pravnom sistemu. To 
američko pravo nije samo mnogo gipkije od engleskog, već u toj zemlji 


5T Vidjeti i njegov interesantan referat o presedanskom pravu Engleske na vije- 
ćanju Međun. instituta pravne filozofije i pravne sociologije 1933. g. — Annuaire istog 
instituta 1934. g., 37. str. i dalje. G. tu ističe, da je glavni razlog presedanskom 
engleskom pravu, da se dođe do čvrstih pravila, koja će vezati suca. 


#8 Nav. knjiga Arminjon i drug. II. t., 530 str. i dalje. 

klasičnog pisanog ustavnog prava ima zakonsko pravo načelno veće 
značenje nego u Engleskoj. Tako da se u komparativnoj pravnoj teoriji 
prikazuje ovo američko pravo kao neko posredno pravo između engles- 
kog common lawa i prava francuskog tipa.?% Još veću sličnost pokazuje 
ovdje evropsko-kontinentalnom sistemu škotsko pravo, unatoč velikom 
utjecaju engleskog prava. Približavanje ta dva sistema, engleskog i 
evropsko-kontinentalnog, posve je razumljivo. Ono je posljedica sličnih 
ekonomsko-društvenih i političkih uzroka, kao jednakih pravno-teh- 
ničkih potreba. 

-U pravnom životu javljaju se dvije vrste pravnih normi: prve se 
donose direktno i izrijekom (kao na pr. zakon i normativni akti pod- 
zakonskih drž. organa), a druge se razvijaju indirektno u samom pro- 
cesu primjene prava (kao sudska ili upravna praksa, običajno pravo). 
U prvom je slučaju (legificirano pravo) donošenje pravne norme strogo 
odijeljeno od njena konkretnog izvršavanja, a u drugom je slučaju ovo 
dvoje najuže povezano. U tom drugom slučaju vršenje se prava ne 
izvodi iz nekog generalnog ili apstraktnog propisa, već se obrnuto od- 
govarajuće pravilo formira iz tog vršenja. Pravna teorija na evropskom 
kontinentu često se ograničuje samo na legificirano pravo, i to opet 
dobrim dijelom samo kako je ono sadržano u pisanom tekstu bez obzira 
na njegovo dalje razvijanje (osobito u sudskoj i upravnoj praksi). Takav 
se postupak teoretski brani kao opreka između pravne nauke i sociolo- 
gije: prva bi imala gledati samo na pravnu normu (a ta se Bolovi, 
ćuje s legificiranim pravom), a druga na stvarno vršenje u životu.# 
Ako se ta teza dosljedno provede i ne ostane samo na riječima, daje 
se ne samo nepotpuna, već i kriva slika pozitivnog prava. Živo pravo 
ne samo da se ne iscrpljuje u legificiranom pravu, već i dosta toga, što 
je sadržano u legificiranom pravu, nije efektivno pravo. 


7. ANTINORMATIVNO SHVAĆANJE PRAVA 


U pravnoj nauci općenito se prikazuje pravo kao skup određenih 
normi ili pravila ponašanja. Georg Jellinek je još mogao pisati, da nema 
ni spora o tome, da je pravo skup pravila za ljudsko djelovanje.#! Me- 
đutim jedan je pravac pravne sociologije i iznio u tome pitanju protivno, 
antinormativno shvaćanje prava. Po tome shvaćanju pravo ne bi bila 
norma, imperativ, već socijalni poredak: pravo bi bilo skup određenih 
pravnih odnosa, koji čine socijalni poredak. U tome bi, općenito gle- 


#*. R. David: Traitć el6ćm. de .droit civil comparć 1950. g., 304. str. 

so Ispravni izvodi protiv takva dualizma s kritikom pravne nauke, koja se usko 
ograničuje na »legificirano pravo« u raspravi Fisenmann: Sur Vobjet et la mćthode 
des sciences politiques u Zborniku La science politique contemporaine, izd. Unesco 
1950. g. 

s! Nav. djelo, 332. str. 

dano, došla do izražaja ona antiteza, koja se tradicionalno ističe između 
pozitivističke pravne teorije i sociologije; što prva uzima kao objekt 
pravne norme, a druga faktično ponašanje u društvu. Ako uzmemo još 
u obzir i teoriju prirodnog prava, to bi bila, grubo izraženo, osnovna 
razlika između te tri teorije, što pozitivistička pravna teorija uzima 
pravo, kako je ono utvrđeno pravnim normama, sociologija, kako se 
ono u životu vrši, a prirodno pravo, kako bi pravo trebalo da bude 
prema nekom idealu. Načelno su to tri različna postupanja, pričem se 
i nužno primjenjuje različna metoda. Rečeni pravac pravne sociologije 
nije drugo no primjena sociološkog promatranja, njen prodor u samu 
pravnu nauku. Između normativne i sociološke metode moguće su i 
različne kombinacije. Tu je tezu u pravnoj literaturi ponovo razvio 
Gurvič, po kome je pravo skup normi i upletenih činjenica.%#? 


S tog sociološkog gledišta na pr. piše E. Ehrlich: »Niti je pojmovno 
bitno za pravo, da proizlazi iz države, niti da je podloga za odluke su- 
dova ili drugih vlasti, ili za pravnu prinudu, koja na to nastavlja. Ali 
ostaje četvrto obilježje pojma i od toga treba poći: pravo je poredak«.# 
»Unutrašnji poredak ljudskih udruženja nije samo izvorni, već i do 
danas. osnovni oblik prava. Pravno pravilo (Rechtssatz) ne samo što do- 
lazi mnogo kasnije, već se i danas još većim dijelom izvodi iz unutrašnjeg 
poretka udruženja«.# Slični sociološki pravac zastupali su u njemačkoj 
literaturi Jerusalem, Spiegel, Sinzheimer. Nešto slično javlja se i kod 
starijeg ruskog pravnika Muromceva.#5 

Prvi pravac u sovjetskoj pravnoj nauci (Pašukanis, Stučka, Krilenko 
i drugi) preuzeo je u osnovi rečeni sociološki pravac uz neko »marksi- 
stičko« friziranje. U pojedinostima je bilo u toj sovjetskoj pravnoj školi 
razmimoilaženja. Tako ističe Pašukanis,#% da je Stučka ispravno postavio 
pravni problem kao onaj društvenog odnosa, ali da je propustio tražiti 
specifičnost tog socijalnog odnosa, pa zato ne može odgovoriti na pi- 
tanje, na koji se način društveni odnosi pretvaraju u pravne. Prema 
Pašukanisu osnovna je stanica prava pravni odnos, a pravo je kao skup 
normi samo mrtva apstrakcija. Norma se ili direktno izvodi iz posto- 
jećih odnosa ili znači, kad se donosi kao drž. zakon, samo simptom, iz 
koga se može zaključiti s nekom vjerojatnošću na postanak određenih 
odnosa. No za objektivnu egzistenciju prava je odlučno, da li se to i 
ostvaruje u društvenim odnosima. Ako su se određeni odnosi faktički 
razvili, onda to znači, da se razvilo odgovarajuće pravo; ako je samo 
donesen zakon, a da u praksi nije nastao odgovarajući odnos, onda je 


%* Tako naročito u raspravi: Thćorie pluraliste des sources du droit positif — 
Annuaire de PInstitut intern, de philosophie du droit et de sociologie juridique 
1934. g., 114. str. i dalje. . ' 

% Grundlegung der Soziologie des Rechts 1913. g. 17. str, — Kelsen ispravno pri- 
mjećuje, da je to definicija društva, a ne definicija prava (Opća teorija prava 40 str.). 

#4 Ibidem 29. str. Tu se pod pravnim pravilom podrazumijeva samo opće i 
apstraktno pravilo. 

#8 Prema prikazu Aleksandrova »Sovjetska država i pravo« 1948. g., 10. br., 44. 
sir. U tom se članku pokazuje, kako su Stučka i drugovi preuzeli ovu antinorma- 
tivnu »buržoasku« školu »za materijalistički prilaz k pojmu prava«. 

$€ Allgemeine Rechtslehre und Marxismus 1929. g. 58. str. i dalje. 

učinjen samo pokušaj za stvaranje prava. Put je produkcionog odnosa 
k pravnom odnosu kraći, nego što to uzima pozitivna jurisprudencija, 
kojoj je još potrebna međuspojka, t. i. državna vlast i njena norma. Pravni 
odnosi stvaraju se neposredno od postojećih materijalnih produkcionih 
odnosa. Pri analizi pravnog odnosa ne treba ići od pojma norme, već je 
dovoljno analizirati pravni odnos, kojega je sadržaj dat ekonomskim 
odnosom. — Preuzimajući u osnovnome teze rečenog pravca sociološke 
pravne škole Pašukanis ne iznosi izrijekom i dalju osnovnu tezu tog 
pravca, t. j. da društvo, a ne država stvara pravo i da je pravo mnogo 
širi pojam, nego što su pravni odnosi, koje regulira ili priznaje država. 
Ali na to nužno izilazi i Pašukanisovo shvaćanje, pa zato i nije u skladu 
s marksističkim shvaćanjem prava. 


Do antinormativnog shvaćanja prava dolazi se i pretjerivanjem mo- 
menta vršenja prava, kad se tome daje primaran značaj. Slično i kad 
se pravo promatra samo kao psihička pojava, kao duševno proživlja- 
vanje ljudi (tako na pr. psihološka škola Petražickoga, kod koga je 
osnovno intuicija i emocija). U blažoj formi dolazi to do izražaja u 
t. zv. pluralističkoj teoriji države poznatog engleskog pravnika Laskia, 
koji označava individualnu savjest, pristajanje pojedinaca kao jedino 
istinsko pravno vrelo. To opet nije daleko od poznate koncepcije [. 
Duguita, da određeno pravilo postaje pravnim, kad masa pojedinaca 
socijalne grupe stekne svijest, da je to pravilo bitno za održavanje 
društvene solidarnosti i da je pravedno, da bude sankcionirano pri- 
nudom. Po tome nije zakonodavac stvaralac prava, već on samo for- 
mulira ono što je kreirala masa pojedinaca socijalne grupe. Iako sa 
drugih postavaka, ta Duguitova koncepcija slična je onoj njemačke 
historijske pravne škole. — Za sve te različne teorije priznav anja, t.j. 
da pravne norme vrijede samo radi toga i samo, ukoliko ih priznavaju 
oni, kojima su upućene, kaže Kelsen da su gotovo identične s ugovor- 
nom teorijom prirodnog prava o postanku države. Obje imaju istu 
metodičku griješku i dovode do jednake fikcije. Takav akt priznavanja 
može se kod ljudi baš tako malo dokazati kao i kod osnivanja države, 
a pravne norme vrijede za ljude bez obzira na njihovu privolu.87 U 
pravnoj je teoriji naročito Bierling (1841-1919) isticao, da je temelj 
prava priznanje (Anerkennung). Pravne norme bi se razlikovale od 
ostalih normi društvenog života, što ih priznaju članovi društva. 


U naročito oštrom obliku iznio je tu koncepciju Laun.#% [ kako ona 
potječe od novijeg pisca i dosta se prenosi, a stvarno daje samo primjer 
jednog takvog shvaćanja, prikazat ćemo je pobliže. Kažem, da je Lau- 
nova teorija samo jedan primjer takva shvaćanja. Tako je na pr. u ra- 
nijoj njemačkoj pravnoj literaturi davao Schlossmann najveće značenje 
pravnom osjećaju (Rechisgefihl) — u svojoj raspravi »O ugovoru: 
(1.876 g.). Po njemu bi pravni osjećaj bila ona snaga, koja formira ono. 


% Kelsen: Uber Grenzen zwischen juristischer und soziologiseher Methode 1911. 


#. 19. str. i dalje. 
* Izneseno u više navrata, a napose u knjizi: Recht und Sittlichkeit. Berlin 1935. 

što se zove pozitivno pravo. Prema Launu je t. zv. pozitivno pravo 
samo gruba sila, koja ne sadržava ni »treba« (Sollen) ni dužnosti, već 
samo uvjetno »morati« (Miissen). Iz same te sile ne može nastati duž- 
nost. Ono, što ta sila dekretira, postaje obvezatnim pravom, priznanjem 
pojedinačne savjesti ili pravnog osjećaja. Pravo je autonomno, jer tko 
sluša svoju pravnu dužnost, a ne prinudu, sluša svoj vlastiti zakon. Sa- 
vjest i pravni osjećaj pojedinaca odlučuju u svakom pojedinom slučaju 
primjene o vrijednosti zakona. Državljani nisu robovi zakonodavca, već 
njegovi suci. Zakon je samo ofert, kojim izilazi zakonodavac pred poje- 
dince tražeći njihovo ćudorednopravno odobrenje. Da bi bilo pravo po- 
zitivno, potrebno je dvoje: prvo, da mase faktički slušaju i drugo, da 
velikim dijelom tu poslušnost ne proživljavaju kao »morati« (Missen), 
već kao »Sollen«, — da slušaju iz pravnog osjećaja. Ali pozitivnost prava 
graduira. Što manje ljudi sluša iz autonomnog osjećaja dužnosti, a više 
iz straha, to je pozitivnost prava nepouzdanija. Proživljavanje »Sollena« 
pojedinca spojeno je s predodžbom, da je i drugi podvrgnut jednakom 
»Sollenu«. Laun ispravno kritizira »narodni duh« historijske pravne 
škole, ali ni njegov pravni osjećaj pojedinca nije manja himera. Ko- 
načni je Launov zaključak — pošto je istaknuo veliko značenje pravnog 
osjećaja pojedinca — da narod stoji kao stvaralačko vrelo čitavog ćudo- 
rednog pravnog Sollena nad državom i pozitivnim pravom. Savjest i 
pravni osjećaj naroda stvara pravo, njegov je izvor. Launovi izvodi našli 
su svoju čudnu paralelu u jednoj mnogo citiranoj knjizi, gdje se tvrdi, 
da je sistem kapitalističke produkcije ekonomska demokracija, u čijem 
krilu svaka novčana jedinica daje svom držaocu pravo glasa. Potrošači 
predstavljaju narodnu suverenost, a kapitalisti sa mandatori suverenog 
naroda. Profit i gubitak su sredstva, pomoću kojih potrošači vladaju 
nad ekonomijom." Launov je politički finale, da doduše sve države 
odreda nisu demokracije, ali da su to svakako Musolinijeva Italija i 
Hitlerova Njemačka. Čitava je teorija baš tako realna kao i ova demo- 
kratičnost! 


Socijalne nauke, kao i novija pozitivistička filozofija (u Francuskoj 
naročito Auguste Comte) u mnogome su plodno djelovale na pravnu 
nauku, koja je sve više stala pravo shvaćati i tretirati kao socijalni 
fenomen, a ne kao neki skup visokih, metafizičkih pojmova. U istom 
pravcu može poslužiti i sociološko shvaćanje prava. To shvaćanje kri- 
tički ispravno osvjetljava neke nedostatke preuskog normativnog shva- 
ćanja prava. I to napose, kad se za pravnu normu uzme samo generalno 
pravno pravilo, pa se dosljedno kao pravo obuhvati samo jedan dio 
prava, i zatim, kada se posve ispusti iz vida efektivnost prava i pravom 
smatraju i oni propisi, koji su ostali samo na papiru. Potrebno je razviti 
pravilni pojam pravne norme, prikazati kako se ona stvarno formira 
i u čemu je efektivnost prava. 


% U francuskoj pravnoj literaturi je Le Fur (Les grandes problčmes du droit 
1937. g.) razvio čitav katalog tih osjećaja ili svijesti, koji su mu podloga čitave 
civilizacije: 1. za nauku osjećaj istine, 2. za moral osjećaj dobra, 3. za umjetnost 
osjećaj lijepa, 4. za tehniku osjećaj korisna i 5. za pravo osjećaj pravedna (le sens 
du juste). 

2% Ludwig von Mises: La bureaucratie 1946, g. (prijevod s engleskog), 27. str. 

8. PREDODŽBA 0 SVEOBUHVATNOSTI ZAKONA 


Shvaćanje, da je u generalnim pravnim pravilima, naročito u zako- 
nima, sadržano čitavo pravo, dovodi do niza krivih teoretskih i prak- 
tičkih pravnih zaključaka. U tome je korijen nedovoljnom utvrđivanju 
pojma prava, nepotpunoj slici formiranja prava i netočnom prikazivanju 
primjene prava, a naročito suđenja. Prema toj fiktivnoj sveobuhvainosti 
zakona bilo bi čitavo pravo sadržano u samim zakonima, koje bi 
onda drž. aparat (sud i uprava) kao i građani imali samo automatski 
primjenjivati. 

Shvaćanje sveobuhvatnosti zakona javljalo se već više puta u pravnoj 
historiji i na nj su utjecali različni politički, ideološki, pa i tehnički 
momenti, a nemalo i formalističko promatranje prava. U novijoj pravnoj 
historiji to shvaćanje potječe naročito iz vremena Velike francuske 
revolucije. Odlučna su pri tome bila naročito dva ideološko-politička 
momenta: što se stvaranje prava hijelo strogo rezervirati narodnom 
predstavništvu (zakonodavnom tijelu) i što se na taj način htjelo pro- 
vesti načelo jednakosti. Što se posljednjeg tiče, to je, doduše, jasno, 
da primjenjivanje strogo jednakog mjerila — gdje postoje različni uvjeti, 
kao na pr. imućni i siromašni — dovodi baš do najveće nejednakosti. 
Ali ljudi Francuske revolucije i njihovi neposredni uzori gledali su 
drugim očima na čitavo to pitanje. Tako govori Montesquieu o opće- 
nitosti zakona kao o nečemu, što se samo sobom razumije. Još je od- 
lučniji Rousseau, kome je zakon izraz opće volje, i to u dvostrukom 
smislu: po svome podrijetlu kao djelo čitavog naroda i po svome sadr- 
Žaju, jer se odnosi na čitav narod. A u Deklaraciji prava Francuske 
revolucije kaže se, da zakon mora biti isti za sve i da su građani 
jednaki u njegovim očima. 

Svakako je značajno za Francusku revoluciju, da je po svom strogom 
racionalističkom promatranju državnog i društvenog života, po svome 
individualističkom shvaćanju prava i po svojoj vjeri u opću zakonitost 
gajila veliku iluziju, da se zakonima može čitavo pravo neograničeno i 
potpuno normirati. Individualističko shvaćanje prava i države, t. j. da 
je ovdje primaran pojedinac, dovodi logično do koncepcije o zatvore- 
nosti i ograničenosti zakonskih normi. U načelu djeluje pojedinac slo- 
bodno i on je u tome samo ograničen, ukoliko to izrijekom određuje 
zakonska norma. Pojedinac može sve činiti, što mu zakon ne zabra- 
njuje, a pravne norme moraju takve biti, da pojedinac unaprijed točno 
zna, u čemu je ograničenje njegove slobodne djelatnosti. Tako se u 
Francuskoj za vrijeme Revolucije smatrao zakon isključivim vrelom 
čitavog pravnog poretka. Pravo se poistovjećivalo s propisima zakona, 
samo odredba zakona ima značaj pravnog vrela; a zakonske odredbe 
potpuno zadovoljavaju i ne samo da nema potrebe stvaranja prava 
izvan zakona, već bi svako takvo stvaranje bilo vrlo štetno i opasno. 
Odatle silno ograničenje sudova pri primjeni zakona i zabrana upravnim 
vlastima, da donose samostalnije pravne propise. Pravni razvitak je 
međutim, vrlo brzo u obje ove točke temeljito lupio glavom o zid i 


39 


morao od toga odustati. — Ta francuska koncepcija (bolje reći iluzija) 
sveobuhvatnosti zakona, koja je i općenito raširena na evropskom kon- 
tinentu, posve je strana anglo-saskom pravnom shvaćanju. Kraj fragmen- 
tarnosti zakona i nepotpunosti sudskih »case law« Engleske, tamo se 
nije moglo razviti slično shvaćanje. Time je anglosaska pravna misao 
ostala pošteđenom od mnogih zabluda. 

Treba razlikovati zakonodavčevu teoretsku i faktičku mogućnost. 
Teoretski je zakonodavčeva vlast (ne gledajući na ograničenja ustava) 
neograničena. Zakon može načelno obuhvatiti svaku materiju, on može 
potpuno predvidjeti i iscrpsti sve slučajeve praktičnog života. Faktički, 
međutim, zakon to ne može učiniti. Iz te teoretske mogućnosti pogrešno 
se zaključuje na faktičnost. Budući da je zakonodavac pravno ovlašten 
da donosi takve sveobuhvatne propise, zaključuje se, da on to i uistinu 
čini, pa se i dalje zaključuje, da su zakoni zaivorene cjeline, po kojih 
se odredbama može posve lako riješiti svaki konkretni slučaj. Treba 
samo znati čitati zakon i svaki slučaj bit će lako i brzo prosuđen! 

Faktički je nemoguće sve pravne odnose unaprijed precizno zakonom 
regulirati, — to manje, što su društveni odnosi razvijeniji i kompliciraniji. 
Zakonodavac je u tome tehnički ograničen, bilo da izabere veću gene- 
ralizaciju i apstrakciju (a takvi se zakoni danas smatraju tehnički savr- 
šenijim) ili kazuistiku. U prvom slučaju izaziva nužno veće i samo- 
stalnije djelovanje svog primjenjivača, a u drugome ostaje niz slučajeva, 
koje nije predvidio, pravno nereguliran. Jače generalno i apsirakino 
zakonsko formuliranje gubi iz vida osobitosti pojedinih slučajeva, a po 
kazuističkom određivanju zakon često postaje glomazan i nepregledan. 
Kad se donosio pruski Allg. Landrecht (1794. g.), pruski kralj je stra- 
hovao od apstrakinosti »profesora« i izrijekom zabranio suradnju 
njihovu, jer da su uvijek odviše opširni. Tako je glavni autor toga 
zakona postao Suarez, jak praktički šleski pravnik. Zakon je međutim 
otišao u silnu kazuistiku i dotjerao na preko 17.000 paragrafa. U želji, 
da izbjegne, Scilu, pruski kralj je uletio u još veću Haribdu. 


Još u blaženo doba vjerovanja u zakonodavčevu svemoć pisao je geni- 
jalni glavni redaktor Francuskog građanskog zakonika Porialis u obra- 
zloženju projektu toga zakona između ostaloga: »Mi, dakle, ostavljamo 
jurisprudenciji rijetke i izvanredne slučajeve, koji ne mogu ući u plan 
razumnog zakonodavstva, odveć promjenljive i odveć sporne pojedinosti, 
koje nemaju zaposliti zakonodavca, kao i sve stvari, za koje bi bio besko- 
ristan trud, da ih se predvidi, ili kojih se preužurbano predviđanje ne bi 
moglo bez opasnosti definirati. Iskustvo (Vexperience) ima sukcesivno 
popuniti praznine (les vides), koje mi ostavljamo. Les codes de peuples 
se font avec le temps; mais, A proprement parler, on ne les fait pas«. 


Zakoni ostavljaju nužno praznine, koje se moraju pri primjeni zakona 
popuniti. Kad govorimo o zakonskoj praznini, imamo pred očima takav 
slučaj, koji bi trebalo riješiti prema zakonskom propisu, a toga propisa 
nema, — zakon šuti, a rješenje konkretnog slučaja traži njegov propis. 
Novija pravna teorija je opravdano svratila veću pažnju tim zakonskim 


40 


prazninama. Samo neka određena pravna područja načelno ne dopuštaju 
praznine, kao na pr. ona kaznenog prava, koja usvajaju načelo »nullum 
crimen, nulla poena sine lege«, — ali izvan toga pitanja nisu ni u takvu 
kaznenom pravu isključene praznine. — Jedan dio pravne teorije poriče 
uz različno obrazloženje uopće postojanje zakonske praznine. Opasno 
je takvo poricanje, kad se ono provodi zato, da se spriječi sudac u 
njegovu stvaralačkom djelovanju. Nije ono opasno, ako se time samo 
ističe (kako to na pr. čini Kelsen) sučeva sloboda. 


Zakonska praznina može nastati i nakon donošenja zakona, kad je do 
novih slučajeva došlo zbog promijenjenih prilika. I takve praznine, koje 
naknadno nastaju, očiglednije su nego praznine, koje su postojale već 
pri samom donošenju zakona, kao što su s druge strane očiglednije 
praznine, koje su nastale zbog odviše uskog, kazuističkog normiranja 
(određeni pojedini slučajevi su normirani, a drugi nisu), negoli one, 
koje su nastale zbog preširokog, odviše apstraktnog normiranja (apstrak- 
cija nije obuhvatila neke posebne slučajeve). Odviše je formalistički i 
neispravno, kad se samo prvonavedene smatraju pravim prazninama, a 
druge nepravim prazninama. U drugom slučaju da postoji norma, samo 
se ona ne sviđa primjenjivaču, — ali ju je primjenjivač dužan primi- 
jeniti.7! Zakonska praznina je to opasnija, što se manje vidi, jer zavodi 
na primjenu norme, koja stvarno ni ne obuhvaća onaj slučaj, koji se 
po njoj prosuđuje. 

Ima slučajeva, da se zakon svijesno uzdržava od određenog reguli- 
ranja, da bi ostavio samoj praksi, odnosno životu rješenje nekog pitanja. 
Slučajevi zakonskih praznina mogu se vrlo različno kategorizirati. Tako 
na pr. razlikuje Sauer ove slučajeve??: 1. nepoznavanje postojećih 
životnih odnosa od zakonodavca; 2. nepotpunost pravnog reguliranja, 
koja se da ispričati; 3. neispričivo izostavljanje slučajeva, koje je trebalo 
regulirati; 4. zakonsko-tehnički nedoslaci; 5. svijesna šutnja zbog pravne 
nemogućnosti reguliranja; 6. nesvijesna šutnja zbog slabosti zakonodavca 
i 7. nedostatak pravne ideje. Sve te različne zakonske praznine nužno 
traže stvaralačko djelovanje onoga, koji primjenjuje zakon, a naročito 
suca. I baš u slučajevima zakonske praznine ispoljavaju se teški nedo- 
staci uskog formalističkog tumačenja i primjene pravne norme, kad se 
neka norma primjenjuje i na takve slučajeve, na koje njen donosilac 
nije ni izdaleka mislio. Mnoge pravno-sudske judikature (naročito ona 
francuskog Drž. savjeta) postale su baš zato plodonosne i formirale 
novo pravo, što nisu pošle sa stajališta potpunosti pravnih propisa, već 
su naprotiv uočile zakonske praznine i njih ispunile svojom judikaturom. 

Pri slobodnom suđenju može, štaviše, sudac pod vidom zakonske 
praznine i dotjerivati neki pravni propis prema izmijenjenim prilikama. 
U pravnoj teoriji je prema tome Zitelmann razlikovao prave i neprave 
praznine. »Neprave« bi bile takve, kad norma doduše postoji u zakonu, 
ali je sudac ne želi primijeniti zbog nezgodna rezultata; a »prave«, kad 


"1 Tako Nawiasky: Allg. Rechtslehre 1941. g., 113. str. 
?* Sauer: Juristische Methodenlehre 1940. g.. 284. str. i dalje. 

zakon izrijekom traži neko rješenje, a ne daje za to potrebne norme. — 
Susrećemo i strogo direktivne ili standardne zakone, koji ostavljaju 
svome primjenjivaču dosta veliku slobodu kretanja. Standardni zakoni 
se naročito upotrebljavaju u Engleskoj i nekim svojim širokim formu- 
lama osiguravaju sucu slobodnije ocjenjivanje. Takve različne formule 
susrećemo već u rimskom pravu, kao na pr. bona fides ili bonus pater 
familias. 


Da li u određenom slučaju postoji ili ne postoji zakonska praznina, 
nije nipošto čisto teoretsko pitanje bez praktičkih posljedica. Pri inter- 
pretaciji pravnih propisa dolazi se do nekih drugačijih zaključaka već 
prema tome, da li se uzme da postoji ili ne postoji zakonska praznina. 
Tako sam na pr. u pitanju, kad pisani ustav šuti o pravu suca da istražuje 
ustavnost zakona lično ukazivao na to, da se dolazi do različnog zaključka 
već prema tome, da li se tu uzima ili ne uzima zakonska praznina.75 
Interesanine nove izvode o tome, kako interpretacija dovodi do različnih 
zaključaka već prema tome, da li je ili nije pošla sa stajališta zakonske 
praznine, i kako sudovi faktički priznaju takve praznine, — daje Waline.?4 


9. FUNKCIJA SUĐENJA 


Koncepciji zatvorenosti i potpunosti zakona, t. j. da je u zakonima 
sadržano čitavo pravo i da se iz samog zakonskog teksta može jasno i 
nedvoumno riješiti svaki slučaj iz života, odgovara i neispravna slika 
primjene zakona, a naročito funkcije suđenja, koja se svodi na neko 
automatsko djelovanje bez svake samostalnosti. Polazeći od fiktivne 
potpunosti zakona, sucu se daje samo značenje viva vox legis i poriče, 
da on djeluje stvaralački i kreira pravo. Uglavnom suđenje od strane 
suca sadržava i opću problematiku primjene prava od drž. organa, a 
napose primjenu prava od strane upravnog organa. Ta se problematika 
samo kod suđenja (primjene prava od strane suca) najjasnije ističe. Zato 
je najejelishodnije pitanje primjene prava od drž. organa pretresti baš 
kod suđenja. Ali tu dobiveni zaključci vrijede uglavnom općenito za 
primjenu prava od drž. organa, a napose za onu od upravnog organa. 


Klasična teorija sudske funkcije (kako je naročito razvijena na evrop- 
skom koniinentu) osniva se na dvije netočne pretpostavke: da sudac 
može za svaki konkreini slučaj naći odgovor u nekoj općoj pravnoj 
normi (po pravilu zakonu) i da je taj propis dovoljno jasan, da bi se 
mogao posve mehanički, formalnom pravnom logikom primijeniti. Stvar 
se predstavlja posve jednostavno: sudac treba samo da pronađe taj 
propis i da ga iza toga mehanički primijeni. 


78 Sudska kontrola naredbe, Zagreb 1939. g., 67. str. 


"* Le pouvoir_normatif de la jurisprudence — Zbornik Scelle 1950. g., 620. str. 
i dalje. ' 

Klasična teorija suđenja prikazuje to kao mehanički silogizam i pod- 
vođenje konkretnog slučaja pod opći (apstraktni) pravni propis. U tome 
su sadržana tri elementa: 1. utvrđenje konkretnog učina, 2. utvrđenje 
pravne norme, koja dolazi u obzir i 3. logično podvođenje prvoga pod. 
tu pravnu normu. Teoretski se to onda prikazuje posve mehanički: čim 
se utvrdio stvarni učin, lako je doći do postojeće pravne norme, koja 
obuhvaća taj učin (jer generalne pravne norme su sveobuhvatne i pred- 
viđaju svaki slučaj — potrebno je samo, da sudac poznaje te norme), 
a posve je jednostavno podvesti taj konkretni učin pod tu apstraktnu 
pravnu normu. Uistinu se pritom ne radi o tako jednostavnom formalno- 
logičnom postupku koji prosto mehanički izjednačuje te dvije kate- 
gorije: konkretni učin i apstraktnu pravnu normu. To dvoje treba 
uskladiti. Apstraktni pravni propis treba učiniti konkretnim, a kon- 
kretni slučaj apstraktnim. Od apstraktnog se ide na konkretno i obrnuto. 
»Obje veličine, koje se uspoređuju (misli se apstraktna norma i kon- 
kretni slučaj), imaju se tako formirati, da se uzajamno dodiruju. Zakon 
treba konkretnije, slučaj apstraktnije formirati, i to po mogućnosti tako 
daleko, da se dodiruju, da su po bistvu slični, da dolaze na istu logičnu 
nizinu«.?* To formiranje mnogi vrlo ugledni pravnici označuju i tako, 
što kažu, da sudac ima najprije po svom pravnom osjećaju, razboru i sl. 
donijeti rješenje, a zatim tražiti propis, koji će primijeniti, — Pravno 
mišljenje je uopće mnogo kompliciranije i ne da se usporediti s običnom 
matematikom ili prostim logičnim deduciranjem.?7$ 

Kad se radi o nekoj mjeri, vremenu ili uopće o događaju odnosno 
činjenici, koja se lako utvrđuje, sudac primjenjuje dosta jednostavuo 
pravne propise. Ali redovno se pri primjeni pravnih propisa radi o 
pojmovima, koji izražavaju neku vrijednost, — a tu je uvijek važna 
ocjena suca, koji primjenjuje pravni propis. Većina pravnih pojmova, 
kojima barata sudac pri primjeni pravnog propisa, opterećeni su 
manjom ili većom neodređenošću. IT baš tehnički savršenije zakono- 
davstvo, koje je prešlo od kazuističkog na generalnije i apstraktnije 
normiranje, operira općim pojmovima, koji se ne mogu primijeniti na 
konkretni slučaj prostom automatsko-mehaničkom metodom. To vrijedi 
naročito za generalne klauzule, koje se u modernom zakonodavstvu sve 
više množe, pa dobivaju već i neke stereotipne oblike, kao na pr. opće 
dobro ili interes, javna sigurnost, mir i poredak. Takve klauzule daju, 
doduše, svome primjenjivaču određenu direktivu, ali u njenim grani- 
cama on ima i neko slobodnije kretanje. 

Primitivniji i jednostavniji pravni poredak može prije i lakše nor- 
mirati opće pravne propise, pa tako više vezati i ograničiti suca, nego 
što to može učiniti razvijeniji i kompliciraniji pravni poredak. Sama 
»viva vox legis« mogao bi sudac prije biti u primitivnijem i jedno- 


75 Sauer: navedeno djelo 377. str. 

7 Ugledni austrijski pravnik Tezner kaže, rezimirajući svoje izvode: »Pravno 
mišljenje nije mišljenje na način matematike ili geometrije... ono traži stvaralačku 
snagu, mudrost i pravičnost ...« (Rechtslogik und Rechtswirklichkeit 1925. g. 167. str.). 

stavnijem pravnom poretku negoli u kompliciranijem. I zato kad 
Montesquieu kaže: »Suci Nacije samo su usta, koja izgovaraju riječi 
zakona, beživoina bića, koja ne mogu mijenjati ni njegovu snagu ni 
njegovu oštrinu«; možemo to još nekako shvatiti za vrijeme od prije 
neko dvjesta godina, kad je to pisano, ali nipošto za današnje vrijeme. 


Mehanička predodžba suđenja prikriva se netočnom slikom sredstava 
zakonske interpretacije. Ali baš kad se malo točnije analiziraju ta 
različna sredstva, postaje očigledno stvaralačko djelovanje suca pri 
suđenju. Kako kaže Du Pasquier: »Interpretacija je više umjetnost nego 
znanje«./7 A H. Lćvy-Bruhl iznosi, da sudac mora često vršiti vrlo 
smjelu intelektualnu akrobaciju, da bi u neki tekst nešto posve drugo 
uvrstio, nego što je u njemu. To se već vidi pri ekstenzivnoj i restrink- 
tivnoj interpretaciji i kod nekih drugih pravnih formula, kao na pr. 
pravne presumpcije, anglo-saskog »estoppel« (po tome se ne može po- 
bijati postojanje nekih činjenica),'* kod formalnih zaključaka »a majori 
ad minus«, odnosno »a minori ad majus«, »a pari«, a osobito kod jednog 
od najopasnijih takih zaključaka — argumenitum a contrario. Veoma 
jasno se to vidi kod analogije, koja strogo uzevši — kako to pokazuje 
točnija pravna analiza?" — nije ni strogo interpretacijsko sredstvo, da 
se utvrdi volja samog zakona, već posebni i nezavisni element pravnog 
izgrađivanja. Analogijom se maskira predodžba o potpunosti zakona. 
Polazeći sa stajališta jedinstva i zatvorenosti općih pravnih propisa 
(zakona) zaključuje se, ako je nešto određeno za jedno, mora to vrijediti 
i za nešto, što je tome slično. Razlikuje se zakonska i pravna analogija: 
u prvom slučaju se primjenjuje određena pojedina pravna norma, a u 
drugome čitav kompleks pravnih normi. Osobina analogije još se bolje 
vidi u tom drugom slučaju. U najjasnijem obliku istupa stvaralački 
primjenjivač norme, kad se služi fikcijom. Benthan označava fikciju kao 
hipokriziju, po kojoj službenici otimlju zakonodavnu vlast, koju ne 
mogu otvoreno iražiti. Argumentum a contrario i zahvaljuje svoju, vrlo 
dubioznu, egzistenciju krivoj predodžbi o zatvorenosti i potpunosti 
zakona. Argumentum a contrario polazi s iste polazne točke kao i 
analogija, t. j. jedinstva i potpunosti općih pravnih propisa, samo što 
različno zaključuje. Analogija zaključuje, da se ima primijeniti sličan 
propis, a argumentum a contrario, da se to ne smije učiniti. — S pravom 
kaže Gćny, da pravna interpretacija, »koja tvrdi, da se zadovoljava 
samim pisanim zakonom, ili očigledno sama sebe obmanuje ili ostaje 
nemoćna da udovolji legitimnim potrebama života«.8% 


. 77 Du Pasquier: Introduction a la thćorie gćn. et a la philosophie du droit 1937. 
€. 195. str. 

78 Slično susrećemo i u evropsko-kontinentalnom pravu, samo što se to u anglo- 
saskom pravu više upotrebljava. Precizni izvodi o estoppelu u navedenom djelu Armi- 
njon i drug. III. t. 1952. g., 197.-8. str. — Estoppel naročito brani, da određeno lice 
poriče efekt, koji je samo prouzročilo. U kontinentalnom pravu se u takvom slučaju 
primjenjuje načelo exceptio doli. 

#% Gćny, navedeno djelo I. t., 304. str. i dalje, II. t. 117. str. i dalje. 

5% Navedeno djelo I. t., XI. str. 

U vezi s time važno je i potrebno istaći, da upravo to shvaćanje, da 
je zakon potpun i da iz sama njegova teksta _ mora sudac naći rješenje 
za svaki konkretni slučaj, tjera nužno i logično do posve mehaničkog i 
formalističkog postupanja suca, koji primjenjuje zakon. To nagoni na 
pretjerane apstraktno-pravne logične konstrukcije, na onaj Begriffs- 
juristerei — protiv koga je već Ihering u Njemačkoj, gdje je on naročito 
cvao, odapinjao svoje oštre strijele — ili, kako to Gćny naziva, sudski 
transcendentalizam. Sudac se ima mehanički ograničiti u suđenju. Norma, 
koja nedostaje, ima se izvesti iz umjetne _ konstrukcije pojmova (t. zv. 
inverzijska metoda). Ne istražuju se realne životne potrebe, društveno- 
ekonomski odnosi i s time povezane zakonske svrhe, već se izgrađuju 
vještačke, pravno-formalističke konstrukcije, — kako u sudstvu, tako i 
u pravnoj nauci. Na taj način dolazi do posve nestvarnih rješenja, koja 
su u živoj opreci s potrebama realnog života. Takav način suđenja dovodi 
do onoga, što se žigoše kao summum jus — summa injuria. — Tako se 
razvila i posebna pravna logika, koja nije istovjetna s općom logikom. 
Za tu pravnu logiku značajna je strogo deduktivna metoda. Pretpo- 
stavlja se, da uvijek postoji neko generalno pravno pravilo, po kome se 
može u detalje riješiti svaki konkretni slučaj, pa kad nikako nema takva 
pravila, mora se bilo na koji način predstaviti, kako ono ipak postoji, 
pa onda taj fantom primijeniti na konkretni slučaj. 

U vezi sa svim tim postavlja se i posebni lični ideal suca: neko bez- 
osjećajno i mrtvo biće, strogo ograđeno i izolirano od stvarnog dru- 
štvenog života, koje se posve uparagrafilo i gleda samo na formalno slovo 
zakona. Fiat justitia, pereat mundus! Kad se, naprotiv, shvati, da sudac 
rješava živa pitanja društvenih odnosa, realne životne probleme, i da za 
takva stvarna rješenja ne može naći recept isključivo u bukvalnim 
slovima zakona, onda je jasno, da idealni sudac treba da bude od posve 
drugog tkiva. U naprednom demokratskom društvu mora se od suca 
tražiti puno razumjevanje i shvaćanje postojećih društveno-ekonomskih 
odnosa kao i vladajućih osnovnih političkih načela, — jer to su one 
temeljne i krajnje direktive, koje stoje iza njegovih judikata i koje ih 
čine stvarnim i savremenim, 

Predodžba o potpunosti pravnih propisa (zakona) dovodi do niza 
naopakih praktičnih zaključaka i konzekvencija. Ta predodžba odvodi 
suca od toga, da u zakonskim odredbama promatra ono, što je u njima 
glavno: drušivenu svrhu. S druge strane ta kriva predodžba sprečava 
ili bar otežava, da se razvije istinska teorija o samostalnom djelovanju 
suca, odnosno uopće primjenjivača zakona, o uvjetima i granicama toga 
djelovanja. Kad se jednom otvoreno prizna nepotpunost zakona, napose 
njegove praznine, mora se i otvoreno pristupiti problemu ispunjavanja 
toga. Sudac mora riješiti i one slučajeve, gdje zakon nije sve predvidio, 
jer bez toga bi on nezakonito uskraćivao izricanje prava. A te praznine 
može ispuniti samo, ako stvaralački djeluje i sam razvija pravnu normu. 

Suđenje znači snažan i dobrim dijelom stvaralački faktor u općem 
razvitku prava. Načelno to vrijedi jednako za sudski kao i upravni 
organ. Ali kako obično u modernim pravnim sistemima upravne sporove 

(naročito spor o legalnosti upravnog akta) rješavaju sudovi (redovni ili 
posebni upravni sudovi), a baš se kod toga rješavaju neka važna pitanja 
s područja upravnog prava, to je judikatura tih sudova od golema 
značenja za razvitak upravnog prava pa zasjenjuje samu praksu upravnih 
organa. Tako se na pr. općenito priznaje, da je znatan i veliki dio fran- 
cuskog upravnog prava stvoren judikaturom Drž. savjeta. 


Točnije je od predodžbe, koja predstavlja suca mehaničkim instru- 
mentom,  aristotelovsko shvaćanje (izvučeno iz njegove idealističke 
ljuske), da je sudac »živa pravda«, koji nosi u sebi »duh živog prava« i 
izražava ga u novim formulacijama. Donošenje generalnog pravnog 
propisa i njegova primjena, naročito suđenje, oboje su zajedno formi- 
ranje prava. Svi odreda potpuniji pravni sistemi razvili su se uz aktivnu 
saradnju pravosuđa. U modernom pravu su česti slučajevi, da zakono- 
davac naknadno usvaja i izrijekom normira pravno pravilo, koje je već 
razvila sudska praksa. Takvo normiranje stvarno samo fiksira već živo 
pravo i znači više sintetiziranje postojećeg negoli stvaranje novog prava. 
Stvaralačko djelovanje suda od naročita je značenja u doba velikih 
političkih izmjena, kad je srušen stari, a izgrađuje se novi pravni 
poredak. Zakonodavstvo tu ne može da odjednom donese sve potrebne 
nove zakone, pa kad ne bi sud djelovao stvaralački, on bi se _ morao 
grčevito pridržavati onih starih propisa, koji su stvarno već izgubili 
svoje značenje i smisao. — Nadovezujući na Merkl-Kelsenovu teoriju ste- 
pena (dalje pod toč. 10) ugledni argentinski pravnik Carlos Cossio 
ističe,*% da sudac kao stvaralac odluke nije izvan prava, već unutar 
prava kao njegov sastavni dio; sudac ne posmatra pravo kao nešto 
zaključeno i gotovo, već nešto što se stalno razvija i u kome razvoju on 
sam učestvuje — tako da je pravo, dijelom, i njegovo djelo. 

Na svoj način tumači pojam dinamičnosti prava t. zv. objektivna 
teorija interpretacije. Suprotno t. zv. subjektivnoj teoriji interpretacije, 
po kojoj je odlučna »volja samog zakonodavca«, — prema objektivnoj 
teoriji interpretacije*! zakon, pošto je donesen, odvaja se od ličnosti 
zakonodavca i živi samostalnim životom. Prema toj koncepciji ima inter- 
pretator utvrditi »objektivnu volju zakona«, koja se mijenja prema 
promijenjenim društvenim prilikama i odnosima. Ta koncepcija nadilazi 
staro shvaćanje interpretacije zakona, — po tom starom shvaćanju inter- 
pretator bi se morao držati smisla zakona točno i strogo prema vremenu, 
kad je zakon donesen, To je vrlo konzervativno shvaćanje. Ma kako se 
stvarni Život, društveno-politički odnosi mijenjali, primjena zakona 
ostala bi okovana onim smislom, koji mu je zakonodavac dao u času, 
kad je donosio zakon. 

Po prirodi same stvari, primjenjivač pravne norme ne tumači tu 
normu niti to može činiti, na jednaki način kao što to radi pravni 
historik ili filolog, prosto iz razloga, jer ide za posve drugom svrhom. 


%% Latin-American-Legal Philosophy, Harward University Press 1948, g., 386. sir. 


81 O tim dvjema teorijama interpretacije u mojoj knjizi: Diskreciona ocjena 1937. 
g. 27. str. i dalje. 


46 


Historiku ili filologu je primarno utvrditi historijski što točniji tekst, a 
primjenjivaču pravne norme doći do što ispravnijeg konkretnog rješenja. 
Prvi se ima što dublje spustiti u vrijeme, kad je norma donesena, a 
drugi mora tražiti, da smisao odnosnog propisa bude što više u skladu 
s vladajućim društvenim shvaćanjem njegova vremena i da odgo- 
varajući tome dođe do najboljeg rješenja konkretnog slučaja. 

U životu stojimo pred nesumnjivom pojavom, da se u primjeni smisao 
zakona mijenja prema promijenjenim prilikama. U takvim slučajevima 
stvarno sudac stvara novo pravo (u teoriji se govori o pretorskom 
pravu), ali budući da je on načelno vezan zakonom, on tome postojano 
želi dati lik obične primjene zakona (pričem se obilato služi različnim 
interpretacijskim formulacijama). Bez obzira na volju zakona prak- 
tične potrebe života čine suđenje samostalnim pravnim vrelom, a suca 
stvaraocem prava. To je nužna posljedica pojave, da pravo nije i 
ne može biti mrtvo i nepokretno, već je ono živo i vrlo pokretno. 


Objektivnu interpretacijsku teoriju brani u najnovije vrijeme t. zv. 
socijalna pravna škola »... pravi autor zakona nije zakonodavac indivi- 
dualno uzet već socijalna grupa, koje je on manje ili više vjeran pred- 
stavnik, pa se lične intencije ovog ili onog zakonskog redaktora mogu 
držati za »quantitć n€gligeable«. Ovo je to istinitije, što je prošlo dulje 
vrijeme od donošenja zakona. Njegov tekst se odvojio od njegova autora 
i Živi vlastitim životom. On je izgubio određeni broj svojih osobina i 
stekao druge. Svako istraživanje njegova starog smisla bila bi besmislica, 
jer on ostaje živ samo u toj mjeri, u kojoj se mogao prilagoditi novim 
potrebama društva«.5? 

Krilaticom su postale riječi, koje je izgovorio Predsjednik francuskog 
Kasacijskog sudišta, Ballot-Beauprć, 1904. g. za proslave stogodišnjice 
franc. građanskog zakonika: »Sudac nema uporno tragati, koja je bila 
pred sto godina misao autora tog zakonika, kad su redigirali ovaj ili onaj 
član; on se mora pitati, što bi bilo, kad bi oni danas redigirali isti član«. 
— Istu misao je izrazio već i Hobbes: »Nije zakonodavac onaj, čijim je 
autoritetom zakon najprije učinjen, već onaj, čijim autoritetom zakon 
dalje važi«. 


interpretacija nužno dalje razvija one norme, koje tumači. Zato nije 
nelogično, da se zakonodavci, koji žele, da od njih donesene odredbe 
ostaju netaknute, ograđuju od svake slobodnije interpretacije. Tako je 
na pr. Justinijan branio sucu interpretaciju zakona. Ako sudac sumnja 
o smislu zakona, on se mora obratiti caru, — eui soli concessum est leges 
et condere et interpretari. Nešto slično susrećemo i u »kanonskom 
pravu«. 

Slično, antiinterpretatorsko načelo usvaja i zakon Francuske revo- 
lucije iz 1790. g. Taj zakon zabranjuje sudovima, da bilo izravno ili 
neizravno učestvuju u vršenju zakonodavne vlasti i čim drže, da bi bilo 


** Lćvy-Bruhl u navedenom kolektivnom Introduction 1951. g., 1. t., 284.-5, str. 
. * Pobliže o tome u nav. djelu Arminjon i drug, I. t. 181. str. i dalje; nav. djelo 
Geny, 1. t., 76. str. i dalje. 

nužno interpretirati neki zakon, moraju se obratiti zakonodavcu. Prema 
tome zakonu, sudovima se dopušta samo bukvalna ili jezična interpre- 
tacija, a svaka dalja i dublja interpretacija zakona izjednačuje se s nje: 
govim donošenjem. Fermiran je i specijalni organ, koji ima osigurati 
respekt zakona od sudova i koji poništava presude, koje su povrijedile 
tekst zakona. Štaviše, tvorci tog tribunala nisu ga ni smatrali sudištem, 
već nekim organom zakonodavne vlasti. U odnosnom dekretu, kojim se 
zasniva taj tribunal, izrijekom se kaže, dase on zasniva »auprčs du corps 
l6gislatif«. Taj »Tribunal de Cassation« ima bdjeti nad tim, da sudovi 
ne interpretiraju samovoljno zakon, a kad to utvrdi, ima samo poništiti 
odnosnu presudu. Međutim faktičkim razvojem taj se Tribunal pretvorio 
u sud, čija je glavna misija baš interpretacija zakona. Već od prvih 
godina 19. stolj. Tribunal se nije ograničio na svoju negativnu ulogu, 
već je sam interpretirao zakon. Refćrć lćgislatif pao je brzo u zaborav, 
dok nije 1837. g. i definitivno uklonjen. 

U isto _ doba, iako s druge političke baze, brani se i iz Pruske sucu 
svaka slobodnija interpretacija. Pruski Allg. Landrecht iz 1794. g. pro- 
pisuje sucu, da se u slučaju potrebe slobodnije interpretacije mora 
obratiti na ministarsku zakonodavnu komisiju. U praksi se ni ta odredba 
nije mogla održati i sudska praksa, naročito ona Vrhovnog suda, brzo je 
prešla preko toga ograničenja. U istom takvom vladarsko-apsolutističkom 
duhu propisivao je i austrijski zakon Josipa II. iz 1786. g., da sudac — 
ako je u sumnji, da li je neki slučaj obuhvaćen zakonom, ili mu je 
zakon nejasan, ili predleže naročiti razlozi protiv primjene zakona — 
ima tražiti pouku od vladara. 

Kad su Napoleonu, koji je smatrao Code civil svojim ličnim djelom, 
pokazali prvi glomazni komentar tome zakoniku, on je rezignirano 
uskliknuo: »Moj zakonik je propao«. Njegov apsolutistički prethodnik 
car Justinijan bio je u tome »dalekovidniji«, pa smatrajući »svoje« 
zakonodavstvo savršenim zabranio je svaki privatni komentar. 

Austrijski građanski zakonik od 1811. g. predstavlja stvarno veliko 
kidanje s naprijed opisanim ograničenjima sudske funkcije. Prema nje- 
govu 6 7.5* sudac prosuđuje pojedini slučaj najprije po slovu i duhu 
zakona, zatim po zakonskoj i pravnoj analogiji, pa ako i pored toga 
ostaje slučaj nerješiv, ima ga prosuditi po načelima prirodnog prava. 
To je odgovaralo shvaćanju prirodnog prava iz vremena, kad se taj 
zakon donosio. Prirodno pravo dolazilo je do izražaja u svim kodifi- 
katornim radovima građanskog prava od Marije Terezije dalje, došlo je 
naročito do izražaja u zapadno-galicijskom građanskom zakoniku od 
1797. g. (glavni redaktor učitelj prirodnog prava Martini), pa naročito 


% U hrvatskom tekstu prema patentu od 1852. g., kad je taj austrijski zakonik 
protegnut i na Hrvatsku, on glasi (prema izdanju prof. Spevca): »Ako se pravni 
slučaj ne da presudili ni po riječima ni po naravskom smislu zakona, imat će se 
obzir na spodobne slučajeve, koji su u zakonima stanovito presuđeni, kao i na razloge 
drugih s njim srodnih zakona. Ako pravni slučaj ostane sa svim tim dvojben, valja 
ga s obzirom na okolnosti brižljivo sabrane i zrelo rasuđene presuditi po načelima 
prava naravskoga.« 

na mnogim mjestima Zakonika od 1811. g.55 (koji još danas s nekim 
novelama vrijedi u Austriji). Utjecaj je koncepcije prirodnog prava 
ovdje, općenito gledano, bio progresivan. 


Glavni kodifikator Zak. od 1811. Zeiller bio je otvoreni pristaša 
ideja prirodnog prava. Za vrijeme pretresa zakonskog projekta, na sjednici 
od prosinca 1801. g., on, između ostaloga, kaže: »Pravo nije proizvoljno 
djelo ljudi, i imaoci vlasti nisu nikakvi stvaraoci prava, nikakvi pravo- 
davci (Rechtsgeber). Sve pravo daje izvorno razum. Zakonodavac je 
organ, tumač, koji primjenjuje pravni razum. Razum ne ostavlja nijedno 
pitanje na svome vidiku bez odgovora ...«.5%. U svome Komentaru samom 
Zakoniku ističe Zeiller kod € 7., da građanski kodeks ne može biti potpun 
i da se sucima mora ostaviti ovlaštenje, da sumnjive pravne slučajeve 
rješavaju prema »prirodnim pravnim načelima (pravnoj filozofiji, pri- 
rodnom pravu). To se vrelo ne da zatvoriti, jer svako pitanje, koje leži 
na području (pravnog) razuma, može se po njemu prosuđivati i riješiti«.?7 


Žak. od 1811. g. uzeo je pritom blaži pravac škole prirodnog prava. 
Stroži je pravac odbacivao i zakonsku i pravnu analogiju te odmah u 
takvim slučajevima upućivao na prirodno pravo, a austr. zakon dopušta 
to tek, ako se ni putem obiju analogija ne može doći do cilja. Uistinu 
pod plaštem analogije sudac može stvaralački djelovati i vrlo daleko 
ići. Zbog toga su mnogi austrijski pisci smatrali, da će vrlo rijetko moći 
doći do primjene to »prirodno pravo«. A ugledni pisac Unger* tvrdio 
je, štaviše, da ne može nigda ni doći do slučaja, gdje bi bilo potrebno 
posegnuti za prirodnim pravom, jer će uvijek biti dovoljna sama ana- 
logija. Kad se kasnije u Austriji razmahao pokret, koji je sucu želio 
osigurati veće stvaralačko djelovanje, posegnulo se i za ovim 6 7. U 
njemu se više nije gledalo »prirodno pravo«, već ovlašćivanje suca na 
slobodnije kretanje. Pisk — pišući o toj materiji u velikom Klangovu 
Komentaru Austr. građ. zakonika*“ — zauzima isto povoljnije stajalište 
za ovo »prirodno pravo«. On ga primjenjuje na slučaj zakonske 
praznine. a posljednju uzima, kako u slučaju, kad uopće nema norme 
za konkretni slučaj, tako i u slučaju, kad nema pravne norme, po kojoj 
bi se slučaj mogao riješiti na zadovoljavajući način, koji odgovara pred- 
mnijevanoj volji zakonodavca. Pisk ističe, da austrijska sudska praksa 
vrlo štedljivo primjenjuje to odlučivanje po načelima »prirodnog prava«, 
budući da u većini slučajeva zakonske praznine dostaje odlučivanje po 
analogiji, no on odbacuje Ungerovo stajalište kao pretjerano. Inače 
znači Pisku odlučivanje po prirodnopravnim načelima postupati prema 
hipotetičnoj volji zakonodavca, što utvrđuje sam sudac. Dakle, u osnovi 


*5 Pobliže o tome Wellspacher: Das Naturrecht und das ABG B u Festschrift 
zur Jahrhundertfeier des ABG B 1911. g., 175. str. i dalje. 


** Ofner: Der Ur-Entwurf und die Beratungs-Protokole des čster, ABG B — 1889. 
g. I. sv., 6. str. 
( *7 Izd. iz 1811. g., 65. str. i dalje. 

* System des čster. allg. Privatrechts 5. izd., 1892. g., I. sv., 71. str. 

*% 1. sv., 1933. g., 145. str. i dalje. 

onako, kako je to sto godina iza Austrijskog zakona kazao švicarski 
zakonodavac. 

Za navedenim $ 7. mnogi su se dosta _povodili pri kodificiranju gra- 
đanskog prava. Tako se za njim poveo Zakon Sardinije od 1837. g., a 
odavle je uz neke modifikacije prešao u talijanski zakon od 1865. g. 
Posljednji je utjecao na španjolski zakon i više zakona Južne Amerike. 
I novi egipatski zakon od 1948. g. govori »o načelima prirodnog prava 
i pravilima pravičnosti«. — Srpski građanski zakonik, koji je inače rađen 
prema austrijskom, nije preuzeo reč. odredbu Austr. zak., već ju je na 
svoj način preradio. Prema Srpskom građanskom zak. ($ 10.) u nedo- 
statku zakonskog propisa ima se slučaj rješavati po općim osnovama tog 
Zakona ili dosadašnjem običaju, pričem se ne smiju ispustiti iz vida 
propisi »za podobne slučajeve«. I ta formulacija uključuje u sebi stva- 
ralačko djelovanje suca. 

Na originalni način rješava čitav taj problem Crnogorski opšti imo- 
vinski zakonik uz naročito isticanje običajnog prava. Ako u Zakonu ili 
njegovim dodacima nema pravila, »treba se vladati po pravilima, koja 
u dobrim običajima žive« (čl. 2). Ako nema ni toga, dolazi na red ana- 
logija (prema terminologiji Zakona »podobje«), ili se ima slučaj riješiti 
»po opštim osnovama pravde i pravice« (čl. 3). 

Značajno je za modernije kodifikacije građanskog prava, da osigu- 
ravaju sucu veću slobodu kretanja. One se samo razlikuju po načinu, 
kako to čine. Tako na pr. Njemački građanski zakonik od 1896. g. 
upućuje suca, da primjenjuje zakon vodeći računa o pravilima morala, 
upotrebe, kao i o načelima vjernosti i pouzdanja (Treue und Glauben). — 
Naročito jasnu formulu našao je ovdje švicarski zakonodavac iz 1907. g. 
Priznajući unaprijed, da njegove odredbe nisu potpune, švicarski gra- 
đanski zakonik ovlašćuje suca, da u nedostatku zakonske odredbe kao 
i običajnog prava rješava pojedine slučajeve prema pravilima, »koja bi 
postavio kao zakonodavac« (»die er als Gesetzgeber aufstellen wiirde«). 
Švicarski pisci tvrde, da se glavni kodifikator tog zakonika, E. Huber 
ovdje poveo za Kantovom formulom moralnog imperativa. Sudac se prema 
toj odredbi švicarskog zakonika ima povoditi (u njemačkom tekstu 
»folgt«, u francuskom »s'inspire«) prokušanom  (»bewihrter« odnosno 
»consacrćes«) naukom i »Uberlieferung« odnosno »jurisprudence«.? 

I sovjetsko građansko pravo priznaje zakonske praznine i daje uputu 
sucu, kako će ih popunjavati. Prema ruskom građanskom procesnom 
kodeksu (čl. 4) sud rješava takve slučajeve »rukovodeći se općim nače- 
lima sovjetskog zakonodavstva i općom politikom radničko-seljačke 
vlade«. Ta opća načela na moderniji način nadomještavaju ono prirodno 
pravo austrijskog zakonika. — Ta »opća pravna načela« susrećemo već 
ranije u drugim građanskim zakonicima, u istom smislu supsidijarnog 


99. Tragom ovog švicarskog zakonika pošla je i Predosnova Građanskog zakonika 
stare Jugoslavije, gdje je rečeno (6 6 st. 2): »Ostane li pravni slučaj i tada sumnjiv, 
sudija će pronaći pravilo, koje bi sam zakonodavac izdao, da je taj slučaj imao u 
vidu; tražeći to pravilo, sudija će se obazreti na osveštanu nauku, sudijsko iskustvo 
i pravnu svest naroda.« 

pravnog vrela (tako naročito u talijanskom, španjolskom, brazilskom i 
kineskom zakonu). U istom smislu susrećemo ta opća načela prava u 
današnjem Statutu Međunarodnog suda u Hagu (isto recipirano iz sta- 
tuta njegova prethodnika od 1920. g.). Sud primjenjuje u prvom redu 
međunarodne ugovore, zatim međunarodne običaje, a iza ioga opća 
načela prava, priznata od civiliziranih naroda! 


Naveo sam primjere iz kodifikacija građanskog prava, jer se ovdje 
i najviše tretiralo pitanje stvaralačkog sudačkog djelovanja. Oni poka- 
zuju tendenciju samog zakonodavstva, da se sucu da veće i slobodnije 
kretanje, — što nužno dovodi do stvaranja prava od suca. Švicarski zakon 
je u tome pitanju bio najotvoreniji. 


Značajno je i za modernu pravnu teoriju, da njen progresivni pravac 
zabacuje koncepciju suca kao mehaničkog i automatskog primjenjivača 
pravne norme (zakona). To je u vezi s novo nastalim praktičnim potre- 
bama. Došlo je do posve novih socijalno-političkih problema, koji se 
nisu više mogli rješavati po tradicionalnim kalupima. Odgovorajući tim 
novim društvenim potrebama, na prelazu 19. u 20. stolj. javlja se u 
pravnoj teoriji jako strujanje, koje — iako se njeni predstavnici u poje- 
dinostima dosta razilaze — odgovarajući praktičnim potrebama dnevnog 
života ističe i brani pravnostvaralačku funkciju suca. Pokret je daleko 
od toga, da bi zamuknuo i u sadašnje dane, iako su mnoge ranije for- 
mule napuštene. Među zastupnicima toga pravca iz početka 20. stolj. 
ističu se u Francuskoj naročito Saleiles, Gćny, Percerou, Naquet, Lam- 
bert. Među njima bi se mogla razlikovati dva pravca: sociološki (kao 
Saleiles) i prirodnopravni (kao Gćny). Nekako u isto vrijeme javlja se 
slično strujanje i u njemačkoj (odnosno austrijskoj) pravnoj teoriji, 
gdje se njeni pristaše okupljaju u dva veća pokreta: »Freirechtsbewe- 
gung« i »Interessenjurisprudenz«. Uza sva veća pojedina razmimoila- 
ženja ta dva pokreta se slažu u isticanju stvaralačke uloge primjenjivača 
prava, a naročito suca. U sličnom pravcu istupa vrlo odlučno velikim 
dijelom i nova sociološko-pravna škola. 

Slična strujanja javljaju se i u drugim zemljama, a naročito snažno 
u SAD. To je vrlo razumljivo kraj onog velikog značaja, koji se u 
anglosaskim zemljama daje sucu. Uzmimo samo dva istaknuta pravna 
pisca: Amerikanac Gray i Englez Salmond. Grayu su zakon, presedan, 
equity i običaj pravna vrela, ali samo pravo su ona pravila, prema ko- 
jima suci »izvode zakonske posljedice od činjenica«. Gray želi dokazati 
prema praktičnom američkom pravnom životu, da se ne može uzeti 
nešto kao pravo, dok to nije sud utvrdio. A prema Salmondu »pravo se 
sastoji od pravila, koja priznaju i prema kojima djeluju sudovi«. Naro- 
čito jako razmahani američki t. zv. realistički pravni pokret (glavni 
zastupnici Gray i Holmes) smatra suca glavnim licem u razvitku prava 
(u SAD aktuelno poglavito zbog. kontrole ustavnosti zakona od suda). 


% O tome Andrassy: Međunarodno pravosuđe 1948. g., 121. str. i dalje. 


** O tome daje vrlo instruktivni prikaz Kocourek u Zborniku Gćny Recusil 
d'ćtudes sur les sources du droit II. t., 459. str. i dalje. 


st 


Jedan oblik tog američkog realističkog pokreta je pragmaticizam (jedan 
od glavnih predstavnika James), koji naglašava, da je glavno tretirati 
kako djeluju pravna pravila, a ne kakva su ona na papiru, — kakvo je 
pravo faktički, a ne kakvo bi ono irebalo da bude. Zastupnici tog reali- 
stičkog pravca podvlače, da sudac djeluje u mnogo većoj mjeri pravno 
stvaralački nego što se to obično uzima. Ugledni pisac Jerome Frank 
naglašava naročito stvaralačko djelovanje suca. Prema njemu je pre- 
dodžba o strogim sudskim presedanima i kompletnim kodifikacijama 
fiktivna, dok je uistinu svaki slučaj jedinstven i traži stvaralačko rje- 
šavanje, — sudac treba da razvija pravo u suglasnosti sa civilizacijom, 
koja kreće naprijed. 

Pomenuti pravac interesne jurisprudencije ističe protivno staroj me- 
todi pravne konstrukcije, da sudac treba da ispituje suproine interese 
i da odmjeruje njihovu vrijednost. Koncepciju prava kao uravnoteživanje 
svrha ili interesa razvio je u Njemačkoj naročito Ihering, — i u tome ta 
škola samo nastavlja Iheringa. (Prije toga je u Engleskoj Bentham po- 
smatrao pravo kao uravnoteživanje interesa i po svom utilitarizmu na- 
domještavao pojmom zadovoljstva i patnje pojam pravde i nepravde, 
kao i morala i nemorala). U opreci prema  »Begriffsjuristerei« koja je 
uvriježena u Njemačkoj i koja ograničava suca na formalističko primje- 
njivanje pravnih propisa, pravac interesne jurisprudencije ističe, da 
sudac ima uvažavati životne odnose. Heck, koji se može smatrati osni- 
vačem toga pravca (on je s raspravom novog pravca istupio 1.889. g.), 
u jednoj od svojih posljednjih rasprava? živo nastoji čitavom tom pravcu 
dati naročitu individualnost i odijeliti ga od srodnih pravaca. Po tome 
bi se interesna jurisprudencija razlikovala od ranijeg teleološkog pravca, 
što ne primjenjuje samo pojam svrhe, već i pojam interesa. Još odluč- 
nije se Heck ograđuje od načela slobodnog prava i sociološke pravne 
škole. Pišući to u vrijeme nacional-socijalističke despocije Heck je pri- 
tom tako daleko zabrazdio, da je razliku provodio i po nacističkom mje- 
rilu. Po njemu su glavni zastupnici njemačke sociološke škole i nauke 
slobodnog prava bili Židovi (Kantorowicz, Ehrlich, Fuchs, Sinzheimer), 
a zastupnici su njegova pravca čisti arijevci (Heck, Riimelin, Miller- 
Erzbach, Stoll, Ulmer, Krelle, Locher, de Boor). 

Čudan doktrinarizam zahvatio je današnju teoriju sovjetskih pravnika, 
koja se grčevito drži starije buržoaske pravne teorije (vjerojatno ruskih 
pravnika iz doba carizma) koja poriče pravnostvaralačku djelatnost su- 
dova. Sudskoj praksi se odlučno poriče značaj pravnog vrela." A onamo je 
pozitivno pravo dalo sudu vrlo široka takva ovlaštenja. Dovoljno je da 
spomenemo dvije odredbe ruskog Građanskog zakonika. Po čl. 1. ne: 
maju se zaštićivati takva civilna prava, koja se izvršavaju protivno nji- 
hovoj socijalno-ekonomskoj namjeni; a po čl. 30. je ništav pravni akt, 
učinjen protivno zakonskoj svrsi ili da se obiđe zakon. Štoviše, u kazne- 
nom pravu ovlašćuje se sud, da se pri kažnjavanju društveno-opasnih 
djela u nedostatku propisa u kaznenom zakonu: služi analogijom (što 
faktički znači postavljanje nove pravne norme). Vrlo rijetki glasovi daju 


% Die Interessenjurisprudenz und ihre neue Gegner 1936, g: 
** Mjesto mnogih drugih, Višinski: Teorija sudskih dokaza, Beograd 1948. g., 7 


sudskoj praksi značaj pravnog vrela. Neki sovjetski pravnici poriču čak 
i rukovodećim uputstvima plenuma Vrh. suda značaj pravnog vrela, a u 
teoriji se? prikazuje isticanje i priznavanje sudačkog pravnog stvara- 
laštva kao reakcionarna pojava. Na kraju, da bi judikatura u nekoj 
zemlji mogla postati pravnim vrelom, ona treba da ima dovoljno autori- 
teta i zamaha. Da li je taj moment u današnjoj SSSR dat, ne mogu pro- 
suditi iz vlastita opažanja. O tome ima dosta pesimističkih glasova. 


10, PRAVNA NORMA NIJE SAMO U GENERALNIM PRAVNIM 
PROPISIMA. DIJALEKTIKA FORMIRANJA PRAVA 


Starija koncepcija prava poistovjećuje generalnu pravnu normu s poj- 
mom pravne norme odnosno prava, — pravo bi bilo samo skup takvih 
generalnih pravnih pravila. Tome se onda suprotstavlja primjena na 
konkretne slučajeve, kojoj se odreda poriče značaj pravne norme. Nema 
konkretne odnosno individualne pravne norme. Štaviše, prema tome 
shvaćanju i sam zakon, ako je strogo individualan ili konkretan, ne 
sadržava pravnu normu, i takav zakonski akt ne bi bio zakon u mate- 
rijalnom, već samo u formalnom smislu. Kritizirajući to gledište, Carrć 
de Malberg ukazuje** na circulus vitiosus, u kome se kreće čitava ta 
tradicionalna doktrina. 5 jedne strane znače samo opća pravila pravo, 
a s druge strane samo iskva pravila znače zakon; tako da se ne može 
raspoznati, da li pravo proizlazi iz zakona, ili se obrnuto zakon pre- 
poznaje po tome, što tvori pravo. 

Već sama Duguitova škola, koja je podvrgla svestranoj pravnoj analizi 
pravne akte i razvila na originalan način vrste tih akata, dolazi do za- 
ključka, da i u konkretnim ili individualnim pravnim aktima ima stva- 
ranja prava (ovlaštenja) i da se pravnim vrelom nemaju samo smatrati 
generalni, već i individualni pravni akti. I upravo u toj svojoj koncep- 
ciji pravnih akata naišla je ta škola na bolji prijem negoli u drugim 
svojim novinama.?? 


% Tako prof. Isaev, Sovjetska država i pravo, br. 10. iz 1946. g. 

2% Tako na pr. kolek. djelo Teorija države i prava (na ruskom) 1949. g., 369. 
i 387. str. 
(#7 Tako se na pr. u nav. djelu Arminjon i drug. (III. t., 1952. g. 260-1. str.) kaže: 
»Sudstvo kao pravno vrelo ima u Sovjetskoj Rusiji posve podređeno značenje. Suci 
nemaju ni ugleda ni potrebne spreme, da bi mogli vršiti bilo kakav važniji utjecaj 
na pravni život. Pri prelistavanju zbirki sudskih rješenja, začuđuje nas elementarni 
značaj tih rješenja. Uostalom nadmoćnost birokratske administracije u životu zemlje 
nije naklonjena razvitku sudstva. Kad iskrsne novo pitanje, onda se legificira. Po- 
stupak je lak, jer se radi o legislativi, koju praktički vrše vladini biroi.« 

*8 Confrontation de la thćorie de la formation du droit par degrćs 1933. g., 11. str. 


% O tome iz novije literature Brethe i Laborde: Introduction gćn. a VPćtude du 


droit 1947. g., 172., 249. str, i dalje. 

U najjasnijem obliku iznosi tu tezu Rog. Bonnard.!" On istupa protiv 
stajališta, da su samo opće i bezlične norme pravne norme. Normativnost 
po svome bistvu ne mora biti opća i bezlična. Pored općih i bezličnih 
pravnih pravila postoje specijalna i individualna. Toga se stajališta drže 
naročito u francuskoj literaturi Alibert i R. Capitant. Prema B. došlo 
je do isključivanja individualne norme zbog brkanja prirodnog zakona 
i norme ponašanja. Prirodni zakon može uistinu biti samo opći i bez- 
lični. Norma ponašanja daje, naprotiv, neku direktivu, a takva se direk- 
tiva može jednako dati u općem i bezličnom, kao i u specijalnom i indi- 
vidualnom obliku. Pravna ovlaštenja i dužnosti postoje samo na osnovu 
nekog pravnog pravila. I kako ima dvije kategorije pravnih situacija: 
općih i bezličnih s jedne, a specijalnih i individualnih s druge strane, 
moraju postojati i specijalna i individualna pravna pravila. B. to onda 
dalje potvrđuje analizom subjekiivnog akta. 

Tako individualnu ili specijalnu pravnu normu priznaje i Duguitova 
škola, koja inače razvija pojam zakona u materijalnom smislu (svaki 

- opći propis bez obzira na to, koji ga je drž. organ donio). Inače pristaše 

koncepcije zakona u materijalnom smislu povlače odatle zaključak, da 
su pravne norme samo opći pravni propisi.!! Ja lično baš zbog toga 
kao i zbog nekih drugih krivih zaključaka zabacujem tu koncepciju za- 
kona u materijalnom smislu — barem u tom obliku, kako se obično iznosi 
— i smatram je ne samo nepotrebnom već i štetnom. U osnovi se ovdje 
slažem s kritikom Carrć de Malberga, koji je dao najiscrpljiviju kritiku 
postojeće koncepcije zakona u materijalnom smislu.!9? 

Na nov i interesantan način iznijela je Merkl-Kelsenova teorija ste- 
pena! (Stufentheorie) stvaralačke momente pri samoj primjeni pravne 
norme. Ta teorija stepena pobija strogo dualističko shvaćanje klasične 
pravne teorije, da na jednoj strani stoji stvaranje prava u obliku gene- 
ralnih pravnih propisa, a na protivnom polu primjena prava u obliku 
individualnih akata, i da je dosljedno čitavo pravo sadržano u gene- 
ralnim pravnim propisima. I primjena pravne norme znači stvaranje 
prava, a njome se donosi individualna (konkretna) pravna norma. Prema 
teoriji stepena ukupni proces stvaranja prava počinje donošenjem 
ustava, a okončava realiziranjem prinudnog akta: pravni poredak nije 
sistem koordiniranih pravnih normi, već red stepena različnih slojeva 
pravnih normi. Većina pravnih akata su jednovremeno akti stvaranja 
i akti primjene prava. Tako se i sudska presuda ili upravni akt, gledano 
prema gore, prikazuje kao primjena zakona, a gledano prema dolje, 
kao stvaranje prava. Čista norma bila bi samo hipotetična osnovna 
norma (glavni je konstruktivni zadatak te hipotetične osnovne norme 
— Grundnorm, da se akt ustava predstavi kao obvezatni pravni akt), 


1% T*origine de [Pordonnancement juridique u Melanges M. Hauriou 1929. g. 

101 Pobliže o tome Prof. Jov. Stefanović: Ustavno pravo 1950. g., 441. str. i dalje. 

12 [J svom velikom djelu, kome je dao skromni naslov: Contrihution a la thćorie 
gćnćrale de PEtat, I. sv. 1920. g. i II. sv. 1922. g.; kao i u knjizi: La loi, expression 
de la volontć gćnčrale 1931. g 

108 Teoriju je prvi razvio Merkl, ali potpuno u skladu i duhu s općom pravnom 
teorijom  Kelsena_(t. zv. normativna bečka škola). tako da ju je onda u cijelosti 
prihvatio i sam Kelsen. 

a čista primjena samo posljednji prinudni akt. (Prema teoretskom sta- 
jalištu Kelsenove normativne škole postoji zavisnost određenog stepena 
formiranja prava prema njegovu višem stepenu, a to je posljedica toga, 
što se norme nižeg stepena formiraju na osnovu normi višeg stepena). 

Ne ulazeći ovdje u ocjenu čitave te teorije, dobra je strana te teorije 
njena dinamičnost, što čitavo formiranje prava pokazuje u pokretu i 
što ističe normativni karakter pri određenoj primjeni prava, — što ne 
ograničuje pravnu normu samo na onu općeg značaja. U polemici 
s Duguitom Kelsen je naročito isticao, da sudski ili admin. akt nisu, 
doduše, pravna pravila, ali su jednako pravnim pravilima pravne norme. 
Pravilo je generalna norma, pravni akt specijalna ili individualna 
norma. Za normu je bitno imperativ, a taj može biti kako generalan, 
tako i individualan, — zato pravo postoji kako u generalnom, tako i u 
individualnom obliku,!%* Primijetit ćemo tome, da se faktički postojana 
sudska praksa (isto vrijedi, razumije se, i za upravu) zgušnjava u opća 
pravila. A to pokazuje, da se pravo ne formira samo putem dedukcije 
iz neke izvorne pranorme, već i indukcijom putem konkretnog primje- 
njivanja, na što je u teoriji dobro ukazao Alf _Ross,!%5 inače vrlo bliz 
Kelsenovoj školi. — A već običajno pravo — da i ne govorimo o drugim 
pravnim vrelima — pokazuje da uz zakon mogu postojati i druga pravna 
vrela, koja međusobno konkuriraju, a bez načelne nadređenosti jednog 
vrela nad drugim. Različna pravna vrela ne moraju uvijek biti (iako 
su to u pravilu) u uzajamnom odnosu nadređenosti i podređenosti. I za 
teoriju stepena vrijedi dobrim dijelom poznata kritika Laskia Kelse- 
nove čiste teorije prava, da je ona više nepobitna s gledišta logike 
negoli života. 

Zbog daljih izvoda bit će korisno razgledati kritiku teorije stepena, 
jer tu ćemo se sresti baš s onom problematikom, koja nas ovdje inte- 
resira. Ograničit ću se pritom samo na francuske pisce (razumljivo je, 
da se o tome vodila veća rasprava u njemačkoj i austrijskoj pravnoj 
literaturi). Moram samo — što se tiče njemačke literature — istaći, da 
se u toj literaturi prije odnosno nezavisno od opisane teorije stepena, 
suprotno francuskoj, pravna norma nije ograničavala na generalna 
pravna pravila, već se i na različne načine širila. Dobrim dijelom je to 
u vezi s Laband-Jellinekovim pojmom zakona u materijalnom smislu 
(koji je prilično istisnuo ranije shvaćanje, po kome je za zakon u mate- 
rijalnom smislu značajan moment generalnosti), za koji nije značajan 
moment generalnosti, već okolnost zadiranja u pravnu sferu građana. 
Niz njemačkih pravnih pisaca smatrao je pravnom normom određene 
pravne akte (u pojedinostima se oni međusobno razlikuju), koji nisu 
generalne prirode, tako na pr. Bierling, Bilow, Spiegel, Thoma, Rad- 
bruch. U naročito oštrom obliku razvio je posljednju tezu H. Heller 
(inače principijelni protivnik Laband-Jellinekovog razlikovanja zakona 
u formalnom i materijalnom smislu) u svome referatu na skupu Udru- 


104 Annuaire de l'institut international de droit public 1929. g., 193. str. i dalje. 
15 Theorie der Rechtsquellen 1929. g., I. sv., 308, sir. 

ženja njemačkih učitelja državnog prava 1927. g. Po Helleru je svaka 
državna odredba formiranje prava. Zakon, naredba, upravni akt i pre- 
suda različiti su samo oblici formiranja prava, — oni svi sadržavaju 
pravna pravila. »U dijalektici, koja je specifična za pravni poredak, 
svako individualiziranje norme od kompeteninog autoriteta stvara novu 
normu, koje doonda još nije bilo... Što se odozgo pokazuje kao nalog, 
presuda ili pravni posao, pokazuje se odozdo kao pravno pravilo«.195 
Kako se vidi, ta je teza vrlo blizu Merkl-Kelsenovoj teoriji stepena, pa 
kako je Heller još usput i napao Kelsena, izazvao je ne baš jako prijatnu 
diskusiju o paternitetu te teze.!97 


Carr6 de Malberg podvrgao je opsežnijoj kritici čitavu teoriju ste- 
pena.!% Polazeći sa gledišta francuskog pozitivnog prava Carrć poriče, 
da pravna pravila određenog pravnog poretka sačinjavaju jedinstven i 
homogeni sistem normi, koje se međusobno razlikuju po stepenima. Ta- 
kvog strogog stepenovanja nema već ni u odnosu između ustava i običnih 
zakona, a pogotovu postoji esencijalna razlika između pravila zakono- 
davne vlasti i onih pravosuđa i uprave. Ne može se ni uzeti između svih 
sukcesivnih akata organa javne vlasti takvo općenilo stvaranje prava, 
kako to uzima teorija stepena. Među tim aktima ima i takvih, koji stva- 
raju pravo, no drugi ne donose nikakvo novo pravno pilavilo, već samo 
točno izvršavaju viši pravni propis. Samo kod prvih akata moglo bi se 
uopće govoriti, da se pravo formira po stepenima. Osnovni je nedostatak 
teorije stepena, što promatra pravila bez obzira na organe, koji ih do- 
nose. Iznad teorije stepena pravnih normi treba staviti stepenovanje 
organa, jer se država ni ne može definirati kao sistem normi (a to je 
glavni ključ u Kelsenovoj nauci), već kao sistem organa. 


Carrć usvaja tezu, da pravna norma ne mora biti opća, već da može 
biti i individualna odnosno konkretna. Pravo u objektivnom smislu ne 
sastoji se samo iz općih, već i individualnih pravnih normi. C. priznaje 
svakako dvije vlasti, koje pored zakonodavne stvaraju pravne norme: 
sudac (u nedostatku dovoljne zakonske dispozicije) i naredbodavna 
vlast. Ne može se više održati prvobitno načelo Francuske revolucije, 
da bi samo zakon kao opća volja bio sposoban da donese novu pravnu 
normu. C. pritom ograničava opseg takvih akata koji stvaraju pravo, 
prema postavkama teorije stepena. On uopće ne priznaje, da bi mogli 
i građani donositi takve akte, a ograničava ih što se tiče organa javne 
vlasti. Pravni akti pojedinaca, naročito ugovori, ne mogu se uopće uvr- 
stiti među akte, koji stvaraju pravo. Donositi građansko-pravni akt znači 
samo služiti se postojećim pravom, a ne i učestvovati u formiranju 
prava. Naprotiv, drž. vlasti, koje stoje ispod zakonodavne (sudska i 
upravna), mogu stvarati pravno pravilo, samo što je to mnogo uže, nego 
što to uzima teorija stepena. Djelatnost pravosuđa i uprave ne može se 
kvalificirati kao stvaranje prava, kad je ta djelatnost potpuno unaprijed 


1% Versffentlichungen der Vereinigung der deut. Staatsrechtslehrer 4. sv., 118.—9. str. 


#07 [bidem 177.-80., 200., 202. i dalje str. 
208 Confrontation de la thćorie de la formation du droit par degrća 1933. g 

vezana pravnim pravilom, a to je slučaj kod većine sudskih presuda i 
mnogih upravnih akata. Sudskim ili upravnim aktom stvara se novo 
pravo samo onda, ako odnosno više pravno pravilo nije točno precizi- 
ralo taj akt, samo ako je takvim aktom postojećem pravnom poretku 
dodat novi normativni elemenat, koji doonda nije postojao. Pri tome 
je svejedno, da li je to novo pravilo generalno ili pojedinačno, da li se 
proteže na pojedine građane ili samo na javnu službu. 


Možemo odmah nadovezati na gornje izvode. Što se tiče rečenih 
sudskih i upravnih akata (mislim sudske presude i konkretne upravne 
akte), to se već prema tome, kako se odredi pojam pravne norme, može 
doći i do šireg pojma teorije stepena i do užeg pojma Carrća. Lično 
držim, da je ispravnije Carrćovo stajalište, pa treba samo takve sudske 
i upravne akte smatrati novom pravnom normom, gdje je dodat i neki 
novi normativni element. Što se specijalno sudova tiče, to je donošenje 
pravne norme mnogo šire od slučajeva, kad sudovi stvaraju neki pravni 
odnos (na pr. izriču rastavu braka). Mogu se, naime, razlikovati tri 
vrste presuda: presuda o nekom činjenju (Leistungsurteil), presuda 
utvrđivanja (Feststellungsurteil) i konstitutivna presuda (Gestaltungs- 
urteil). Prve su dvije deklaratorne prirode, a posljednja je konstitutivne 
prirode i susreće se u modernom  građanskopravnom sudovanju samo 
izuzetno. U posljednjem slučaju sud nesumnjivo donosi pravnu normu, 
no on je jednako donosi i u onim slučajevima, kad presuđuje stvar po 
slobodnoj sudskoj ocjeni, kao i uopće u svim slučajevima, kada sučevo 
izricanje prava nije unaprijed točno i detaljno određeno višom pravnom 
normom. Ako sada uvažimo, da svi ti momenti dolaze mnogo češće kod 
upravnog akta negoli kod sudske presude — upravni akti su vrlo često 
konstitutivne prirode, pri njihovu donošenju vrši se mnogo diskrecione 
ocjene, a upravne generalne norme nisu tako točne i detaljne kao 
sudske — onda je jasno, da upravni akt sadržava pravnu normu češće od 
sudske presude. U tipičnim nabrojenim slučajevima određeno subjek- 
tivno pravo nastaje na temelju takva konkretnog pravnog akta, a ne 
na osnovu neke generalne pravne norme. Ako sada porečemo tim aktima 
značaj pravne norme, dolazimo do monstruoznog subjektivnog prava, 
koje ne izvire iz pravne norme. 


Naprotiv, ne možemo se složiti s Carrćom, kad on odreda svim gra- 
đansko-pravnim aktima poriče, da bi mogli imati značaj pravne norme. 
On načelno poriče građanima, da bi u privatnom svojstvu mogli stvarati 
pravna pravila. To što drž. vlast osigurava svojim sredstvima izvršenje 
od privatnih lica postavljenih pravila, znači po njemu samo provođenje 
zakonskog načela: pacta sunt servanda. Po njemu ugovor ne donosi 
pravne propise, već utvrđuje samo činjenice, a svi pravni efekti pro- 
izlaze iz samog zakona. Time se općenito poriče društvenim snagama, 
da uz potrebne uvjete formiraju pravo. Dosljedno tome ne bi bilo ni 
običajnog prava. Ono ne bi bilo drugo nego samo činjenica, koja bi imala 
samo one pravne efekte, koji proizlaze iz samog zakona. (C. M. ne go- 
vori u ovoj svojoj knjizi uopće o običajnom pravu, a baš je s gledišta 

običajnog prava mogao kritizirati čitavu teoriju stepena).!% Ni naj- 
opsežniji kolektivni ugovor, koji dobiva sve veće značenje u modernom 
pravu, ne bi stvarao pravna pravila. I sama sovjetska pravna literatura 
smatra kolektivni radni ugovor pravnim vrelom u formalnom smislu,!!? 
dakle pravnom normom. Bonnard označuje u smislu Duguitove škole 
kolektivni radni ugovor kao legislativni akt, izrađen od privatnih organa 
na način ugovora, — s materijalnog gledišta bio bi to acte — rčgle, 
s formalnog ugovor, a s organskog gledišta ima privatni značaj.!!! 

Pri rečenim građansko-pravnim aktima radi se većinom o dispozi- 
tivnim državnim pravnim propisima, kod kojih je bitno, da državni 
pravni poredak ostavlja građanima, da u određenom opsegu sami pro- 
pisuju odnosna pravila, a samo ako to ne učine, vrijedit će određeni 
drž. propis. Ako su pritom građani pravilno postupili, propis, koji su 
oni donijeli, vrijedi kao pravo pravno pravilo, pa ima štaviše i prioritet 
pred drž. propisom. U slučaju spora sudac postupa s takvim propisom 
baš kao i s nekim drž. propisom, on uzima taj propis izravno iz odnosnog 
građansko-pravnog akta. Ne neposredno iz općeg propisa, već baš iz 
takva individualnog odnosno konkretnog akta (na pr. oporuke ili ugo- 
vora) nastaje određeno subjektivno pravo. Bez takvog akta nema ni 
toga subjektivnog prava. Dosljedno propisi sadržani u aktima građana 
i njihovih asocijacija, a koji donose neko novo pravilo, koje još nije 
sadržano u državnim propisima, mogu sadržavati istinsku pravnu normu 
ili objektivno pravo. Razumije se pod pretpostavkom, da su ti akti do- 
neseni pod uvjetima drž. propisa i da drž. vlast garantira njihovo izvr- 
šenje. I što se toga tiče, teorija stepena prikazuje ispravno takve akte 
kao određeni stepen u formiranju prava. Tradicionalna teorija poriče 
zbog toga privatnom ugovoru značaj pravne norme, jer takav ugovor 
ne može vezati treća lica (ne gledajući na slučajeve nekih kolektivnih 
ugovora), a to je posljedica načela, da samo generalni pravni propis 
može biti pravna norma. Međutim Carrć načelno odbacuje posljednju 
dogmu, i čim ju je odbacio, nije bilo od njega dosljedno, da načelno 
poriče privatnom aktu značaj pravne norme. 


Iz francuske pravne teorije još su interesantni izvodi Bonnarda_i 
Walinea o teoriji stepena. Prvi u pozitivnom, drugi u negativnom pravcu. 


19% Tmam ovdje u vidu Kelsenovu teoriju u času, kad je Carrć pisao svoju raspravu, 
— kako ju je Kelsen naročito razložio u Allg. Staatslehre (običajno pravo se ovdje 
spominje samo na jednom mjestu na str. 232., — i to posve kratko i nuzgredno). U 
to doba ta je teorija — u vezi s oštro postavljenim razlikovanjem između Sein i Sollen 
— obilazila pitanje običajnog prava ili mu je vrlo nesklona. Tako na pr. Merkl (Allg. 
Verwaltungsrecht 1927., 104. str. i dalje) tvrdi, da običajno pravo može u modernoj 
zakonskoj državi imati samo značaj od zakona delegiranog i njemu podređenog 
pravnog vrela. — Kasnije, a naročito u svojim novijim radovima, pisanima u Americi, 
Kelsen mnogo uvažuje običajno pravo, a jednovremeno gradi i most između Sein i 
Sollen, — o tome vidljivi znaci u njegovoj u nas preveđenoj Općoj teoriji prava 
i države. 

10 Mjesto mnogih drugih: Teorija države i prava, 1949. g., 392. str. i dalje. 

11 ,Syndicalisme, corporatisme et Etat corporatifa — Revue du droit public, 1937. 
£., 66. str. i dalje. 

Bonnard prihvaća!!? tezu teorije stepena, da pravna norma nije samo 
generalna, već da može biti i individualna. Norma izražava uvijek duž- 
nost, a ta se dužnost može jednako izraziti u generalnom kao i u, indi- 
vidualnom obliku. — Do protivnih zaključaka dolazi Waline u svojoj kri- 
tici naprijed rečene knjige C. M.!15 W, još dalje od C. ograničava one 
akte egzekutivne vlasti, koji stvaraju novo pravo. Prema W. stvara samo 
takav akt egzekutivne vlasti novo pravo, koji je donesen po diskrecionoj 
ocjeni. I to samo u onom slučaju, kad se diskreciono ovlaštenje proteže 
na sam sadržaj odnosnog akta, a ne i u slučaju diskrecionog biranja 
između dva ili više rješenja, gdje je takve alternative zakon unaprijed 
postavio. U pitanju, da li građansko-pravni akti, naročito ugovori, mogu 
uopće stvarati pravno pravilo, W. se slaže s C., — samo što to drugačije 
obrazlaže. Po njemu je za pravno pravilo potrebna neka generalnost, 
a te upravo nema kod građansko-pravnih posala (kolektivne ugovore 
uopće ne spominje). Prema W. je za pojam pravnog pravila nužno, da je 
ono generalno,!!* čime samo ponavlja stajalište klasične pravne teorije. 


U nazočnom pitanju, kao i uopće u nizu drugih pravnih pitanja, ne 
može doći do prava rezultata teorija, koja ta pitanja promatra suviše 
statički. Samo kad se stvar dinamički promatra, može se doći i do 
ispravne predodžbe o formiranju prava. Formiranje prava je proces, 
i to vrlo živi proces, — i kao proces to se formiranje može shvatiti samo 
dijalektičkim putem. Tu se onda i dolazi do logičnog zaključka, da 
pravna norma nije načelno samo generalno pravno pravilo, već da 
pravna norma može biti i konkretna odnosno individualna, te se odno- 
siti samo na određenu pravnu situaciju ili određeni subjekt. Ako hoćemo 
ući u bistvo prava, mi ga moramo promairati statički i dinamički: kako 
glase pojedina pravna vrela, ali kako se i ona u životu razvijaju, miču 
i preobražavaju. Po svome bistvu pravo je statičko, ali život i njegove 
potrebe traže da se ono stalno mijenja. To je uistinu antinomija, ali 
ako je ne uvažimo i dijalektički ne obuhvatimo, ne možemo ni pravo 
shvatiti. Kako kaže Amerikanac Roscoe Pound: »Pravo mora biti po- 
stojano, a ono opet ne može stajati mirno. Odatle se svaka pravna misao 
trudi da pomiri (reconcile) konfliktne zahtjeve o potrebi stabilnosti 
i potrebi izmjene.« — I takav metodološki čistunac, kao što je Kelsen, 
bio je prinuđen da postavi potrebu dvostrukog proučavanja: nomosta- 
tiku, koja proučava pravo u njegovu mirnom stanju i nomodinamiku, 
koja proučava kretanje prava, proces formiranja pravnih normi. I baš 
zahvaljujući svojoj dinamičnosti dala je teorija stepena svoje određene 
pozitivne rezultate. 


I teorija institucije — kako se u više pravaca razvila u Francuskoj, 
tako da se ne može ni govoriti o jedinstvenoj teoriji — predstavlja neku 
reakciju protiv odveć statičke teorije prava i ističe dinamičnost u formi- 

"2 La thćorie de la formation du droit par degrćs — Revue du droit public 1928. g. 


"3 Observations sur la gradation des normes juridiques ćtablies par M. Carrć de 
Malberg — Revue du droit public 1934. g. 


"4 U našoj domaćoj pravnoj literaturi prihvaća tu koncepciju prof. Stefanović u 
nav. djelu, 443. str., i kritizira upravo s toga gledišta čitavu teoriju stepena. 

ranju prava.!!5 Nevolja je te teorije, da se rasplinjuje u prevelikom idea- 
lizmu, u kom se pitanju pojedini zastupnici te teorije međusobno samo 
graduelno razlikuju. Tako i te teorije, poput Hegelove, »dube na glavi« 
i »moraju se obrnuti, da bismo u mističnom omotu otkrili racionalnu 
jezgru«.1!8 Tako na pr. Hauriou, jedan od najistaknutijih predstavnika 
teorije institucije, uzima, da je kod institucije — osobe (to su institucije, 
koje se personificiraju, kao država i različne asocijacije) najvažniji 
element ideja djela, koje treba ostvariti, što on strogo razlikuje od svrhe 
i funkcije.!!! Drugi je element organizirana vlast, koja ima ostvariti tu 
ideju, a treći manifestacije zajednice, koje se stvaraju u socijalnoj grupi 
poradi ideje i njene realizacije. Hauriou uopće jak u dinamici posto- 
jano studira i analizira proces formiranja prava. Po njemu je političko 
i socijalno stanje određenog društva u svakom momentu posljedica borbe 
antagonističkih socijalnih snaga, među kojima dolazi do neke, veće ili 
manje, ravnoteže. 

Prejakim su idealizmom opterećeni i njemački pravnici, koji se žele 
služiti dijalektikom. To vrijedi i za Smendovu teoriju integracije, koja 
je svojedobno pobudila veliku pozornost svojom dinamičnošću u opreci 
prema dominirajućoj statičkoj državnopravnoj nauci Labanda. Smend 
gleda bistvo države u njenoj integraciji, — država postoji, jer se stalno 
integrira. Ona se stalno obnavlja i iznova obuhvaća svoje pripadnike, 
i to u obliku prijateljskih odnosa. Poput prijateljskih odnosa bilo bi i 
bistvo države u sistemu idealnih uzajamnih odnosa između pojedinaca. 
Ali i preko toga susrećemo i takve »dijalektičare«, koji su otplovili u 
grubu reakciju.!!? 


Tako nam postaje razumljivom opća pojava, koju posvuda susrećemo, 
kako zakonski propisi, i kad se formalno ne mijenjaju, ne ostaju mrtvi 
i okamenjeni, već se njihov smisao u toku vremena mijenja. Ta se po- 
java to jače ističe, što je neki zakon vremenski stariji. I za mnoge za- 
kone vrijedi ono, što je veliki dijalektičar_ Engels kazao za organsko 
biće: da ono svakog trenutka jeste i nije isto biće. Već je Ihering isticao 
(naročito u »Borbi za pravo«), da »pravo nije prosta misao, već živa 
snaga«. Često susrećemo, u tome razvitku, pojavu da isti pravno-tehnički 
izrazi (termini) dobivaju drugačije značenje, da se njihov smisao mi- 
jenja. Osim toga i sam jezik, koji izražava zakonske misli, vrlo se brzo 
mijenja i neki zakonski izraz dobiva poradi toga razvoja drugačiji 
smisao.!!" Opravdavajući stvaralačko djelovanje primjenjivača prava 
Gćny dobro ističe: »Prije svega, pozilivno pravo mora ostati živo. A ži- 
vjeti znači kretati se i preobražavati se. Za pravo to znači još više: 
boriti se putem punog i postojanog prilagođivanja za potrebe socijalnog 


15 Desgquerat: institution, le droit objectif et la technique positiv, 1933. g., IX. 
str. i dalje. 

418. Marx u Pogovoru II. izd. Kapitala, izd. Kultura, f. knj. LXIII, str. 

117 Aux sources du droit 96. str. i dalje. 

118 Kao na pr. Sech&nfeld: Uber den Begriff einer dialektischen Jurisprudenz, 
1929. g. ' 

119 Zbog toga se javlja posebna problematika pri zakonskoj interpretaciji, na koju 
je dobro ukazao prof. L. Pitamic u raspravi »Interpretation und Wortbedeutungs- 
wandel« Zeitschrift fir 6ffentliches Recht XVIII. sv. 

života.1?% Za pravnu je teoriju od najveće važnosti, da potpuno shvati 
tu dinamičnost prava. Upravo mjeriti možemo tu pojavu, kad različni 
pravni poreci usvajaju tekstualno iste zakone, odnosno kad jedna zemlja 
tekstualno recipira zakon druge zemlje. lako isti tekst, on dobiva zbog 
različne primjene u većem ili manjem opsegu drugačiji smisao. Samom 
primjenom dobiva zakonski tekst drugačiji smisao. 


Shvaćanje, da su pravne _ norme (pod kojima se razumijevaju samo 
generalni propisi) u svome značenju krute i strogo fiksirane, bez mo- 
gućnosti, da se primjenom dalje razvijaju, odgovara u potpunosti onom 
pravno-teoretskom shvaćanju, koje uzima pravne norme kao samostalnu 
i nezavisnu kategoriju, a ne vidi i ne će da vidi, da je čitavo pravo 
nadgradnja nad materijalnom, društveno-ekonomskom podlogom. Dru- 
štveni odnosi čine sadržinu pravne norme i daju joj njen smisao, i kad 
se oni pomiču, nužno se i kraj nepromijenjenog jezičnog teksta pomiče 
i značenje pravne norme. Primjenjivati ili tumačiti pravnu normu nije 
gramatikalno-lingvistički zadatak, već u prvom redu utvrđivanje smisla 
pravne norme u vezi s njenom svrhom. Ovo sociološko shvaćanje prava 
nužno dovodi do dinamičnog shvaćanja prava, do jasnog uočavanja i 
razumijevanja pojave, da se pravo u svojoj svagdašnjoj primjeni posto- 
jano dalje razvija. 


11. EFEKTIVNOST PRAVNE NORME 


Pravo pripada među takve kategorije, za koje je pojmovno bitno, da 
se ostvaruju. »Pravo je toga radi ovdje, da se ostvaruje« (Ihering )- 
Pozitivnost pravnih propisa jeste u tome, da se oni izvršavaju, — propisi, 
koji su ostali samo na papiru, ne mogu imati značaj pozitivnog prava. 
U tome pitanju izbijaju očigledni nedostaci one teorije, koja ograničuje 
pravnu normu na uzakonjena generalna pravna pravila. Svakidašnja je 
pojava, da nije živo pravo sve ono, što je sadržano u zakonu, a jeste živo 
pravo ono, čega nema u zakonu. Uska doktrinarna pravna teorija ne 
može obuhvatiti istinsko pravo, ona ne vidi i ne će da vidi promjene, 
koje nastaju u razvitku prava, i slijepo se drži slova svojih formalnih 
pravnih vrela. Ta teorija prelazi preko živog prava, a operira _ nekim 
»idealnim« pravom. Ona se prosto kreće u magli onoga, što bi prema 
određenom pravnom propisu trebalo da bude, a ništa je se ne tiče, 
kako to faktički jeste. 

Svaki dan susrećemo pojavu, da se mnogi zakonito doneseni propisi 
ili uopće ne izvršavaju ili prestaju izvršavati, ili im se daje drugi smisao, 
a da formalno nije ništa izmijenjeno u tim propisima. Pojava je to jača, 
što je u nekoj zemlji pravo dinamičnije i pokretnije u vezi s promje- 
nama u društveno-ekonomskoj bazi. Raniji propisi se prestaju primje- 


120. Nav. djelo II. t.. 225. str. 

njivati, a da nikako nije donesen i formalni propis, koji ih stavlja izvan 
snage, odnosno mijenja. To biva obično zato, jer su nestali ili se izmi- 
jenili uvjeti, pod kojima su takvi propisi doneseni, — propisi su postali 
opsoletni. Tako nastalu prazninu ispunjuje onda primjenjivač pravne 
norme (po pravilu sud ili uprava) novim tumačenjem pravne norme, 
pričem često pod vidom tumačenja norme donosi novu pravnu normu. 
Veliki dio pravne teorije prelazi žmireći preko te pojave, i prema njoj 
bi bilo sve to odstupanje od formalno neizmijenjenih pravnih propisa 
nezakonito. Za jedan dio pravne teorije nastaje tu zbog toga težak pravni 
problem (za nju i nerješiv), što daje apriori preveliku snagu i moć 
zakonu, a primjeni prava poriče svako stvaralačko djelovanje. 


Primjer tretiranja toga problema susrećemo u novijoj literaturi kod 
Riperta,!*! i to sa gledišta neposlušnosti prema zakonu. Po R. zlo nastaje 
zbog prevelike gomile pravnih propisa, koji se dijelom krše, a dijelom 
uopće ne primjenjuju. Prvi razlog te neposlušnosti R. nalazi u osjećaju 
beskorisnosti zakona, koji razara snagu zakona. Takav se zakon uopće ne 
primjenjuje, bilo što nitko ne traži tu primjenu ili što sama država od 
nje odustaje. Zakon je mrtvorođenče. Gdjekad se zakon primjenjuje kroz 
određeno vrijeme, a onda iščezava iz praktičnog života, jer se pokazalo, 
da je loš ili su se izmijenile okolnosti, koje su ga_motivirale, a da nije 
formalno ukinut. Jurisprudencija ne priznaje ukidanje zakona zastarje- 
lošću, — ona daje zakonu misteriozni i tajni život, koji mu dopušta, da u 
određeno vrijeme iznova iskrsne. To ne smeta, da je godinama zakon ostao 
mrtvo slovo i da se neki ni ne pojavljuju više. Nastaje osjećaj, da povreda 
zakona nema važnosti. Kao dalji razlog nevršenja navodi R. osjećaj pra- 
vičnosti; zakon se ne respektira, jer ga smatraju nepravičnim oni, na koje 
se ima primjenjivati. 

H. Lćvy-Bruhl!?? utvrđuje: »Kad bi se provela ozbiljna i nepristrana 
anketa, začudili bismo se broju legalnih propisa, koji su iskrivljeni, ili 
otvoreno povrijeđeni ili jednostavno propušteni, a da takva neizvrša- 
vanja nisu sankcionirana. Treba li se zbog toga buniti? Ponekad to 
potječe od popuštanja socijalne discipline, no najčešće je to normalna 
pojava: pravo se prestaje primjenjivati, jer ne odgovara više novim po- 
trebama društva«. — Dobro je primijetio o tom pitanju Hauriou, da o krizi 
zakona mogu govoriti samo oni, koji su zakon stavili previsoko. 


U čitavom tom pitanju treba strogo diferensirati. Ako postavljamo za 
pravo kao bitni uslov, da se ono faktički vrši, ne mislimo time prosto 
reći, da je pravo samo ono, što se uistinu izvršava. Pod tim ne mislimo 
samo, da obvezana lica prosto ne izvršavaju svoje obaveze, već naročito 
da državni organi prestaju primjenjivati bilo kakvu sankciju protiv 
takva neizvršavanja. Ma kako bio velik krug obvezanih lica, koja su 
prestala izvršavati određenu pravnu obavezu, odnosna pravna norma 
ostaje i dalje efektivna, dok je državni organi sa svoje strane dalje 
primjenjuju. No ima nesumnjivo slučajeva, kad neizvršavanje neke 


121 Le dčelin du droit 1949. g., 95. str. i dalje. 
122 U nav. Introduction, t. 1., 263. str. 

pravne norme (sa strane građana i državnih organa) još ne znači, da je 
ona izgubila pravnu snagu. Takvo pravilo ostaje i dalje pravna norma, 
iako se momentano ne izvršava, — ono se može svakog časa početi izvr- 
šavati. Ali s druge strane susrećemo posve očite slučajeve, gdje neizvr- 
šavanje neke pravne norme djeluje na njenu egzistenciju. Nema nikakve 
sumnje, da je teško između toga dvoga razlikovati (pravne norme, koje 
zadržavaju ili ne zadržavaju pravnu snagu u vezi s njihovim nevršenjem), 
a gotovo je nemoguće postaviti stroge pravno-formalne uvjete, kad bi 
imalo vrijediti jedno, a kada drugo, jer se tu u suštini ne radi o pravnom, 
već čisto političkom pitanju. Georg Jellinek je tu problematiku duhovito 
obradio na dinamički način kao pitanje »borbe starog prava s novim« 
u jednom govoru 1907. g.!?3 On pritom ističe, da se ta borba ne može 
riješiti formulom, da kasniji zakon ukida raniji, jer da ovdje nije u 
sporu zakon prema zakonu, nego ideja prema ideji, načelo prema načelu. 
— Drugi je ekstrem, kad se prosto samo ta efektivnost uzima kao 
esencijalni element prava (što nastaje zbog prejakog utjecaja strogo 
sociološkog promatranja).!?+ 


Opsoletnost određenog pravnog propisa nastaje često, što su se izmi- 
jenile prilike ili uvjeti pod kojima je donesen pravni propis; i kad bi 
se sada pod novim uvjetima išlo formalistički dalje za slovom stare 
pravne norme, morala bi se povrijediti njena prava svrha, duh i smisao. 
Tu stvarno zakonska svrha mijenja njegovo slovo. Pritom nije mjero- 
davna svrha, koju je zakonodavac imao pred očima, već ona svrha, koja 
izvire iz savremenih društvenih odnosa i prilika. Pravne norme ne mogu 
biti prema modernom demokratskom shvaćanju Geslerov šešir, kome 
se klanjamo radi njegova donosioca, nego propisi, koje provodimo radi 
one društvene svrhe, koju ti propisi izražavaju. Svaki će se progresivni 
pravnik složiti s uglednim američkim sucem Holmesom, kad on kaže: 
»Odvratno je, što nema boljeg razloga za primjenu određenog pravnog 
pravila nego samo reći, da je ono postavljeno pod vladom Henrika IV. 
Još je odvratnije, ako se uvidi, da su već davno otpali razlozi, zbog 
kojih je pravilo postavljeno, i da ono produžuje da postoji slijepim 
imitiranjem prošlosti«. — Svrha je od ogromnog značenja kako pri for- 
miranju neke pravne norme, tako i pri njenoj interpretaciji i micanju. 
U tome leži ogromno značenje istinske teleološke interpretacije neke 
pravne norme. 

Ovdje bih želio ukazati još na jednu pravnu pojavu, zašto se neki 
pravni propisi prestaju u životu primjenjivati. Pitanje, što je pravno 
vezana, a što diskreciona stvar (slobodna ocjena), nije uvijek točno 
unaprijed određeno, već se u životu mijenja. Pritom je u današnjem 
pravnom razvitku normalnija pojava, da neko pitanje, koje se izvorno 
smatralo diskrecionim, postaje pravno vezanim; ali susreću se i obrnuti 


128 Ausgewiihlte Schriften und Reden, 1911. g., I. sv., 392. str. i dalje. 

124 Tako na pr. kad Jčze (Les principes gćn. du droit administratif, t. 1., 1925. g., 
VIII. str.) definira pravo kao »skup pravila... koja u određenom času i zemlji, efek- 
tivno primjenjuju praktičari i sudovi.« 

slučajevi, da neka stvar, koja se izvorno smatrala pravno vezanom, 
postane diskrecionom. U posljednjem slučaju prestaje obaveza, da se 
odnosni propisi bezuvjetno primijene.!?5 

“ Pojava, što pravna norma gubi pravnu snagu neefektivnošću u pravnoj 
teoriji, često se tumači sa »desuetudo«, — da protivni običaj stavlja 
pravnu normu van snage. To je negativna pojava prema stvaranju 
prava običajem, — tu običaj poništava neko pravo. To je pravnofor- 
malno tumačenje ili konstruiranje ove pojave, koje stvarno zahvata 
mnoge, ali ne i sve slučajeve te pojave. Meni se čini, da rušenje starih 
pojedinih propisa ima gdjekad slično revolucionarno značenje, kao i kad 
se totalnom revolucijom obori čitav raniji pravni poredak, I kao što 
ne možemo pravnim, formalnim mjerilima mjeriti totalnu, ne možemo 
gdjekad mjeriti ni ovu parcijalnu revoluciju. Jedno i drugo se pravno 
legitimira naknadno svojom efektivnošću. U smislu »desuetudo« tumači 
danas opisanu pojavu i Kelsen, koji sada smatra, da i zakonska norma 
može tim putem izgubiti svoje važenje. 


Interesantno je zadržati se malo na novijem stavu Kelsena. Načelno 
on uvijek uzima u obzir efektivnost za važenje prava samo, kad pravni 
poredak kao cjelina izgubi tu efektivnost. Inače načelno pojedina norma 
važi ili ne važi samo s obzirom na višu normu, a s pravnog gledišta je 
irelevantno pitanje efektivnog vršenja te pojedine norme. Sistem pravnih 
normi je sistem onoga, što treba da bude — »Sollen«, strogo razlučen od 
onoga što jeste, — »Sein«. U svojoj »Reine Rechtslehre« (73. str.) pravi 
Kelsen od toga izuzetak, ako ustav (u materijalnom smislu) postavlja i 
običaj kao pravno vrelo, pa se time neko izrijekom postavljeno pravno 
pravilo trajnim nevršenjem stavlja izvan snage. U svojoj Općoj teoriji 
(124—5 str.) ide Kelsen dalje: »Ako norma ostane stalno neefikasna, onda 
ona prestaje važiti usljed izobičajavanja. ... Mnogo diskutovano pitanje, da 
li tako isto zakon može biti učinjen nevazećim putem izobičajavanja na 
kraju krajeva jeste pitanje, da li običaj kao izvor prava može u nekom 
pravnom poretku biti isključen zakonom. ... Mora se prihvatiti, da svaka 
pravna norma — čak i zakonska norma — može izgubiti svoje važenje putem 
izobičajavanja«. Ali on i sada ističe, da prosta neefektivnost ne poništava 
neku normu, već da je potrebno dugo nepostojanje efektivnosti. Ali po 
tome se Kelsen sada ne razlikuje bitno od onog pravca pravne teorije, koji 
moment efektivnosti pravne norme uzima u obzir_kod pitanja, da li ta 
norma pravno važi (jer ni ovdje se ne uvažuje prosto svaka neefektivnost). 
— Time Kelsen nije samo dao koncesiju rečenoj teoriji efektivnosti pravne 
norme, već je i bitno s načelno-teoretskog gledišta približio svoja dva 
svijeta: Sein i Sollen. 

U starijoj pravnoj literaturi naročito je Ihering prostudirao značenje 
svrhe za pravo u svom velikom djelu: »Svrha u pravu«, kome je dao 


125 O tome u mojoj knjizi Diskreciona ocjena, 248. i 319. str. Tu se navođe kao 
Primjer građevinski propisi, kojih bi striktna primjena u većim gradovima onemo. 
gućila siromašnijim slojevima stanovanje, pa je praksom kategorička norma dobila 
disjunktivni značaj. 

moto: »Svrha je stvaralac čitavog prava«. (Samo dok je već I. sv. tog djela 
mnogo rastočen po drugim pitanjima, opsegom veći II. sv. tretira najviše 
pitanja navade (Sitte) i ćudoređa i ne zaslužuje svoj naslov). Iheringu je 
svrha stvaralac čitavog prava i nema nijednog pravnog pravila, koje ne 
bi svoje podrijetlo zahvaljivalo nekoj svrsi, t. j. praktičnom motivu. Svrha 
mu je temelj čitavog pravnog sistema. Mjerilo prava nije apsolutna istina, 
već relativna svrha.!#5 Zato je i pravo vrlo različno. Čitavo pravo nije 
ništa drugo nego stvaranje radi svrhe.!?7 Najveća je zadaća pravne nauke, 
da iraži tu svrhu. Kao osnovnu svrhu prava uzima Ihering idealistički 
osiguranje životnih uvjeta društva. — Veliko značenje Iheringova istupanja 
leži u tome, što je temeljito protresao savremeni učmali pozitivizam nje- 
mačke pravne teorije, koja je tonula u grubom i uskom formalizmu, i 
istakao važnost pravnosadržajnog elementa u pravu, bez čega se ne može 
pravilno ni donositi ni tumačiti pravo, bez čega nema ni realne pravne 
teorije ni dobre prakse. 


Iz faktičnog vršenja formira se uz određene uvjete pravna norma. 
Georg Jellinek govori duhovito o »normativnoj snazi faktičnoga« i 
ističe, kako je za uvid u razvitak prava od najveće važnosti spoznaja te 
pojave, i to ne samo za postanak, već i za trajanje prava.!?2* Naravno, 
da su se strogi normativisti, koji razvijaju svijet normi nezavisno od 
svijeta realnosti, oštro oborili na te Jellinekove izvode. Ali odatle i 
pojava, da se na pr. praksom suda i uprave formiraju pravne norme, 
tako da faktički i u državama evropskog kontinenta ima judikatura 
sudova nekih sličnosti, što se tiče pitanja formiranja prava, s anglo- 
saskim presedanskim pravom. Svakako ta razlika nije tako duboka i 
ogromna, kako bi to željeli prikazati neki evropsko-kontinentalni »lega- 
listi«. I u »umjerenom« udžbeniku Colin-Capitant čitamo ovu kon- 
stataciju: »Rješenja, koja se nižu o jednakim ili sličnim sporovima, 
naginju neizbježno, da se modeliraju jedno po drugome. Dolazi moment, 
gdje se pravosuđe ustaljuje na određenom pitanju. Od tog trenutka 
razvija se kao neka nova dispozicija praktičnog običajnog prava«.!?? 


Od interesa je promatrati držanje zakonodavca prema takvu pravu, 
koje je razvila sudska ili upravna praksa. Često zakonodavac usvaja ta 
načela i daje im naknadno zakonski oblik. Drugi put ih obrnuto desa- 
vuira i postavlja druga načela (tu se onda može praktički javiti pitanje 
važenja takvih sudskih ili upravnih akata). No najčešće se zakonodavac 
uopće ne obazire na tu praksu, što praktički znači, da je tolerira i 
prećutno priznaje. 


126 Zweck im Recht I. sv., 439. str. 

127 Ibidem 442. str. 

128 Allg. Staatslehre, 338. str. 

12% Cours ćlćm. de droit civil franc. 6. izd., 1930. g., 34. str. 

12. GARANCIJE IZVRŠNOSTI PRAVNE NORME, NAPOSE 
PRINUDA (SANKCIJA) 


Pozitivnost prava traži kao svoj uvjet, da postoje neke garancije, da 
će se pravna norma izvršiti, što je po pravilu državna prinuda. U težnji 
da nađe glavnu karakteristiku, po kojoj se pravo razlikuje od drugih 
društvenih pravila ponašanja, veliki dio pravne teorije posegnuo je za 
državnom prinudom. Po tome bi u mogućnosti, da se neki propis izvršava 
državnom prinudom, ležala suština prava. Neka norma bila bi pravna 
samo onda, ako protunormno djelovanje pokreće prinudu od strane 
državnog aparata. Tako na pr. piše Del Vecchio: »Pravo je po svome 
bistvu prinudno, t. j. mora u slučaju neposlušnosti biti moguće, da se 
silom oživotvori. To sadržajno bistvo prinudnosti jeste, što razlikuje 
pravne norme od svake druge vrste normi ...«.1% A Kelsen piše!?i: 
»Pravna teorija 19. stolj., bila je uglavnom (im grossen und ganzen) 
jednodušna, da je pravna norma prinudna norma u smislu norme, koja 
određuje prinudu, i da se baš po tome razlikuje od drugih normi. U toj 
točci nastavlja čista pravna nauka (misli se Kelsenova škola) tradiciju 
pozitivističke pravne teorije 19. stolj.« 


Naročito su civilisti gledali u mogućnosti prinude esencijalno obilježje 
prava. Karakterističan je za to Ihering, koji u svome djelu »Svrha u pravu« 
opisuje pravo kao skup prinudnih normi koje u državi vrijede. To je u 
vezi sa čitavom njegovom koncepcijom države i prava, Iheringu je država 
konačni oblik za primjenu sile u ljudske svrhe — socijalna organizacija 
prinude.!** Sila može postojati bez prava, ali pravo bez sile je prazna riječ 
bez svake realnosti; istom sila, koja ostvaruje pravne norme,-čini pravo 
onim, što ono jeste.!5% Država i pravo se uzajamno uvjetuju: država znači 
uspostavljanje vanjskog mehanizma sile, a pravo postavljanje načela za 
upotrebu te sile.!** Pravo prinude je apsolutni monopol države, što ujedsio 
znači, da je država jedini izvor prava, jer norme, na kojih se izvršavanje 
ne može prinuđivati, nisu nikakva pravna pravila.!5 Pravo je, dakle, 
skup prinudnih normi koje u nekoj državi vrijede. Ali norma je samo 
apstraktni imperativ za ljudsko djelovanje. .Ihering ponovljeno ističe, da 
su samo apstraktni pravni imperativi pravne norme.!36 

U naprijed iznesenima dvjema osnovnim tezama, t. j. da je pravo skup 
apstraktnih normi, koje se obezbjeđuju prinudom drž. aparata, Ihering 
je našao vrlo mnogo nasljednika. Zato sam i nešto više prikazao njegovu 
koncepciju. Amo ide naročito i Višinskoga poznata definicija prava iz 
1938. g. (dalje pod toč. 13.). Višinski, štaviše, uvodi u definiciju pojma 
prava i Iheringov elemenat svrhe, samo što to »marksistički« frizira. Dalje 
je upadljivo u V. definiciji, da pored običaja ističe i »pravila zajedničkog 


8 Nav. djelo, 277. str. 

'š1 Reine Rechtslehre, 1934. g., 25. str. 
132 Rečeno djelo, sv. [., 307. str. 

188 Ibidem 253. str. 

154 Ibidem 311. str. 

185 Ibidem 318. str. 

188 Tako naročito na 338. str. 

živovanja«, idući i ovdje za Iheringom, koji je pridavao veliko značenje 
»Sitte« pored »Gewohnheit«. Ja, naravno, ne mogu utvrditi, da li je te 
ideje Višinski izravno crpao iz Iheringa ili ih preuzeo posredstvom nekih 
“carističkih ruskih pravnika. Ali paternitet tih ideja pripada svakako 
Iheringu. X 

. Duguit razlikuje u svom velikom sistemu ustavnog prava iri kategorije 
socijalnih normi: ekonomske, moralne i pravne, a nalazi njihovu razliku 
u različnoj socijalnoj reakciji ili sankciji, koja je vezana s povredom svake 
take norme. Kod povrede ekonomske norme bila bi to ekonomska 
reakcija (gubitak bogatstva), kod moralne norme moralna reakcija (loše 
mišljenje u određenoj grupi), a kod pravne norme socijalna prinuda. U 
vezi s njegovim posebnim shvaćanjem prava (koje je idealističko, a ne, 
kako to sam D. tvrdi, realističko), Duguitu znači, kad se kaže da je 
pravna norma obligatorna, da je u određenoj grupi »masa duhova« shva- 
tila, da je za slučaj povrede određene norme pravedno i nužno za odr- 
žavanje socijalne nezavisnosti, da grupa intervenira da suzbije (rćprimer) 
tu povredu.!#7 Ihering u upoređenju s time smatra, da pored državne 
prinude postoji i druga socijalna prinuda. Po Iheringu postoje tri vrste 
apstraktnih društvenih imperativa: pravo, moral i navada (Sitte). Kod 
morala i navade društvo postavlja i ostvaruje društvene imperative, a kod 
prava država po pravilu postavlja imperative, a isključivo ih ona ostva- 
ruje.!* Pravni imperativi razlikuju se od onih morala i navade vanjskom 
prinudom, koja je vezana uz državnu vlast. 


Što se tiče tog momenta prinude, o kome se toliko raspravlja u teoriji 
prava, potrebno je istaći, da se prinuda ne javlja samo kod prava nego 
uopće pri izvršavanju društvenih pravila ponašanja. Prinuda je opća 
pojava pri društvenoj normativnosti. Pravna prinuda razlikuje se od 
ostalih društvenih prinuda, što je vrši baš sam drž. aparat. Ona dru- 
štvena prinuda, koju vrše različni društveni činioci bez obzira na drž. 
aparat, ima najrazličnije oblike, i to ne samo psihičke, psihološke, 
ideološke i sl., već i čisto fizičke. Štaviše, pod datim okolnostima, dru- 
štvena presija može biti mnogo jača i djelotvornija nego drž, prinuda, 
tako da će pojedinac u slučaju kolizije pravne norme s društvenim 
pravilom smatrati manjim zlom da povrijedi državno negoli društveno 
pravilo. Sama prinuda kao takva nije uopće karakteristika pravne norme, 
po kojoj bi se ona razlikovala od drugih pravila društvenog ponašanja. 
Istaknuti španjolski pravnik L. Recasens Siches (sada profesor u Me- 
hiku), nastoji prikazati kao da je esencijalno različna sankcija pravne 
norme i pravila socijalnog ponašanja.!%* U prvom slučaju prinudno 
izvršenje, a u drugom slučaju prekoravanje, isključivanje i sl. I ne gle- 
dajući na to, da je to samo u pravilu tako, a ne i uvijek (i dosljedno da 
to ne može biti pojmovna razlika između prava i drugih pravila dru- 
štvenog: ponašanja), oblici tih različnih sankcija međusobno se preli- 
jevaju i mi ih često ni ne možemo strogo razlikovati. 


187. L. Duguit: Traitć de droit constitutionnel, 3. izd., I. sv., 1927. g. 144. str. 

188 Naprijed nav. djelo 331. str. 

1884 Latin-American Legal Philosophy, Harward University Press 1948. g., 103. str. 
i dalje. 

Državna se prinuda formalno javlja u dva oblika: prinudno izvršenje 
i kazna. U prvom slučaju se neposredno uspostavlja ono stanje, koje 
odgovara pravnoj normi, a u drugome se to ne može više učiniti i 
učinilac protupravnog djela se kažnjava. Bilo bi, možda, jezično isprav- 
nije samo u prvom slučaju govoriti o prinudi,!*? a za oba slučaja pri- 
mjenjivati zajednički izraz sankcija. No u pravnoj teoriji vrlo je raširen 
taj širi pojam prinude. U tom smislu teoretici prinude označuju kaznu 
po njenom porijeklu naknadom za neizvršljivo prinudno izvršenje.!t* 
Isticanje, da je za svaku pravnu normu esencijalna prinuda, dovelo je u 
pravnoj teoriji do dupliciranja pravnih normi. Razlikuje se norma o 
ponašanju (materijalna), koja propisuje ljudima vanjsko ponašanje, i 
norma o sankciji, koja propisuje, što će se učiniti, ako se prva norma 
povrijedi. Po jednima je prva norma (ona, o ponašanju) primarna, a 
druga (o sankciji) sekundarna, — tako veći dio pravne teorije iza Thona. 
Drugi, naprotiv, predstavljaju stvar obrnuto. Tako radi naročito Kelsen, 
što je u vezi sa čitavom njegovom formalno-logičnom koncepcijom prava, 
koja isključuje t. zv. metajuridičke elemente i daje momentu prinude 
odnosno sankcije najesencijalnije značenje. Nije u pravnoj normi pri- 
marno njen materijalni sadržaj, nego _ moment prinude! Norma, koja 
određuje, kako se ima neko lice ponašati, zavisna je od one druge 
norme, koja propisuje, da će neko drugo lice izvršiti sankciju, ako je 
prva norma prekršena. Tako je ta druga norma (o sankciji) primarna 
norma, — pravo je primarna norma, koja propisuje sankciju.!“! 


Na naprijed rečeno, u osnovi, svodi se i Duguitovo razlikovanje između 
normativnih i konstruktivnih pravnih pravila, na kojemu on mnogo 
insistira. Idejno stoji to u vezi s D. osnovnom, posve idealističkom po- 
stavkom, da nad pozitivnim pravom postoji primat socijalne norme: prvo 
i odlučno je mjerilo pravna svijest (osjećaj pravde i socijalnosti). Ne daje 
intervencija države nekom pravilu značaj pravne norme, već pravna 
norma povlači svoju snagu iz socijalne činjenice. Glavna su normativna 
pravna pravila, koja određuju ljudima neki propust ili akciju, a tehnička 
ili konstruktivna pravna pravila imaju samo za zadaću, da osiguraju obdr- 
žavanje i primjenu rečenih osnovnih pravnih pravila. Iza svakog tehničkog 
pravnog pravila, da bi ono bilo obavezno, mora stajati neko normativno 
pravilo, tako da tehničko pravno pravilo pretpostavlja doduše državu, ali 
ne dobiva od same države svoj imperativni značaj. — Ako bismo tu kon- 
cepciju željeli ozbiljno primijeniti i ne uzeti je kao prostu verbalistiku, 
to bi značilo, da na pr. zakon formalno ispravno donesen postaje oba- 
vezan samo onda, ako ima za sobom rečeno normativno pravno pravilo. 


#%% Samo u užem smislu primjenjuje termin prinude (contrainte, Zwaug), a u širem 
emislu sankcije — Du Pasquier nav. djelo 107. str. i dalje. P. razlikuje načelno tri 
vrste sankcija: 1. kad se izvršava ono, što je neiko bio dužan učiniti, 2. kad se samo 
u nekoj mjeri uspostavlja situacija prije povrede i 3. kaznene i slične sankcije. 

!1 Nawiasky: Allg. Rechislehre 1941. g., 11. str. W. Burckhardt: Einfiihrung in die 
Rechtswissenschaft, Zirich 1939. g., 176. str. 


144. Kelsen: Opća teorija, 70. str. i dalje. Upada uoči, da je K, u ovom svom no- 
vijem radu to načelno teoretsko značenje prinude još više istakao nego u svoja dva 
ranija sintetička djela (Allg. Staatslehre 1925, Reine Rechtslehre 1934). 

A kako da sada ustanovimo tu »pravnu svijest. članova društva«?! To je 

čista metafizika, protiv koje se načelno ograđuje Duguit. Duguit se 
doduše muči, da dokaže, da je ovo više pravno pravilo, koje je nad za- 
konom, isto tako pozitivno, no uistinu ta nebulozna pravna svijest članova 
društva samo je jedan izraz prirodnog prava. 

Druge teoretičare prinude zavela je njihova teza na druge nastranosti. 
Tako na pr. Ihering — polazeći sa stajališta, da pravo nije drugo nego 
državom ostvareni sistem prinude — smatra, da normama daje pravni 
značaj samo okolnost, što država obavezuje svoje organe za provedbu 
normi na upotrebu vanjske prinude.!“* Unekoliko bila bi to antipodna 
koncepcija idealističkoj koncepciji Duguita. Po Iheringu kriterij pravne 
norme ne leži u eksternom djelovanju prema narodu, već u internom 
djelovanju prema drž. organima. Pravna norma sadržava apstraktni impe- 
rativ na organe drž. vlasti, a samo je od sekundarnog značaja eksterno 
djelovanje norme prema narodu. Naprijed navedeno Kelsenovo stajalište 
nije daleko od ovog Iheringova. 


Ako otvorenim očima razmotrimo pravni život, naći ćemo, da je 
prinuda samo naturalna, a ne i esencijalna čest prava. Samo po pravilu 
ima protupravno ponašanje za sankciju prinudu. Pored toga susrećemo 
znatna pravna područja, gdje nema takve prinude, pa i područja, koja 
su za to neprikladna, kao i određena »prava«, koja se praktički ne 
mogu uopće istjerivati prinudom. Toga već ima u samom građanskom 
pravu. Već se u rimskom pravu ističe lex_imperfecta, t. j. zakonska 
zapovijest ili zabrana bez ikakve sankcije. 

Mnogo više nego u građanskom pravu susrećemo nepostojanje pri- 
nudne sankcije u upravnom, pogotovu u ustavnom pravu, a da i ne 
govorimo o međunarodnom pravu. Naročito odredbe ustavnog prava, 
koje se odnose na najviše državne organe, nemaju po pravilu prinudne 
sankcije. Za englesko pravo, koje daje veliko značenje sudovima, neki 
pisci (naročito Dicey) ne smatraju ona pravila funkcioniranja parla- 
menta i vlade, na koja se ne može pozivati kod suda i koja izmiču 
sudskoj sankciji, pravom već ustavnim konvencijama. Naprotiv u 
evropsko-kontinentalnoj pravnoj teoriji, naročito francuskoj, smatra se 
sve to pravom, bez obzira na nedostatak sudske sankcije odnosno pri- 
nude. A i tamo, gdje u određenim pitanjima ustavnog prava postoji 
sudska kontrola, ne mogu po pravilu sudovi prinudno izvršavati ta svoja 
rješenja (tako naročito u SAD). Ustav Republike Indije za neka direk- 
tivna načela država-članica kaže izrijekom: »odredbe, koje se sadržavaju 
u ovom dijelu ne mogu biti izvršene sudskim putem, ali su načela, koja 
se sadržavaju u njima ipak osnovna za vladavinu zemlje i dužnost je 
država, da primjenjuju ova načela u zakonima, koje donose«.!43 

Kuda da stavimo sve takve pravne odredbe, ako pođemo sa stajališta, 
da je za pravnu normu esencijalna prinudna sankcija? Pristaše teorije 
prinude odgovaraju na to manje ili više sofistički ili to pitanje prosto 


142 Nav. djelo 337. str. 
14% Uzeto iz prikaza ovog ustava u Arhivu za pravne i društvene nauke, Beograd 
1950. g.. 503. str. 

obilaze.!“* Realno gledano, mi susrećemo u pravu čitavu dugu ljestvicu 
pravnih sankcija, od najtežih do vrlo lakih, koje konačno i prestaju biti 
stroge  pravno-formalne sankcije. Uzmimo kao primjer  pogrešnost 
upravnog akta.t“5 S obzirom na praktičke potrebe, obično se svode te 
griješke na dvoje: ništavost i oborivost. Uistinu postoji tu čitava ljestvica 
griješaka i sankcija, počinjući s najiežima i završavajući sa sasvim 
sitnima, i te najsitnije ne uzimaju se uopće u obzir. 

U ranijoj pravnoj literaturi ukazivao je Georg Jellinek!“ na naprijed 
razloženu pojavu ističući, da je stvarno garancija bitno obilježje prava, 
a prinuda je samo najvažnija i najznačajnija takva garancija. U pravnom 
životu postoji pored prinude i mjesto nje niz pravnih, političkih i dru- 
štvenih garancija. Za mnoge je od njih značajno da djeluju preventivno. 
Napose na području ustavnog prava djeluju prema najvišim državnim 
organima političke garancije. — I mnogi drugi pravni pisci napuštaju 
prinudu kao esencijalno obilježje prava, a to čine i neki civilisti. Tako 
se u savremenoj pravnoj nauci ne bi više mogla pomenuta koncepcija 
prinude smatrati dominantnom. 


Tako na pr. Riimelin!*7 govori o pravcu prinude (Zwangsrichtung), što 
mu je bitno za pravnu normu. To ne znači, da bi sankcija morala po- 
stojati za sva prekoračenja pravne norme; ali uvijek postoji predodžba, 
da je podređen normi onaj, kome je ta norma upućena, i kad se govori 
o pravnim normama, misli se na uređenja, koja će utvrditi, a ako je 
moguće, i provesti imperativ norme.!t — Reglade tvrdi! za današnju 
francusku pravnu literaturu da većinom odbacuje prinudu kao esencijalni 
element prava i da ne govori o sankciji, već o tendenciji sankcije. — 
Slično tvrdi i Švicarac Du Pasquier,!š! da se danas obično dopušta, da 
može biti i pravnih pravila bez sankcije, naročito na području međuna- 


#5 Tako na pr. Ihering, nav. djelo 323. str. i dalje, Nawiasky nav. djelo 9.-10. str., 
W. Burckhardt nav. djelo 199.-200. str. — Kelsen, da bi dokazao prinudu, a po tome 
i njezin pravni značaj za međunarodno pravo, uzima rat kao pravnu prinudu. To 
odgovara otprilike prikazivanju dvoboja kao božjeg suda. To može biti samo »pravo 
jačega« — »club-law« ili »Fausirechi«. Kelsen dobro stilizira taj prigovor: »Rat ni- 
kada ne pruža obezbjeđenje, da će samo krivac biti pogođen zlom, za koje se uzima 
da je izmireno sankcijom. U ratu nije pobedilac onaj, koji je »u pravu«, već onaj 
koji je najjači« (Opća teorija 320 str.). Samo ja ne vidim, da je K. uspio pobiti taj 
prigovor, iako priznajem, da je on i ovdje bio vrlo duhovit. Jednako ne pogađa 
stvari ni njegova tvrdnja, da nema ustavnopravnih propisa bez sankcije (ibidem 147. 
str.). — Veliki pozitivista Austin, s kojim se Kelsen u mnogome podudara, došao je 
ovdje s iste pretpostavke do suprotnog zaključka. Austinu je za pravo bitan impe- 
rativ, povezan s prijetnjom sankcije u slučaju neposlušnosti. Kako toga nema u me- 
đunarodnom pravu, Austin zaključuje da ono ni nije pozitivno pravo, već samo 
»positive morality«. S gledišta Austinovog pojma prava zaključak ne bi bio nelogičan. 

15 O tome u mojoj knjizi: »Osnovi upravnog prava«, 1950. g., 482. str. 

146 _ Nav. djelo 333. str. i dalje. Iz naše domaće literature o tome dobri izvodi prof. 
Tasića »Prilog teoriji o sankcijama pravnih vrela«, Arhiv 42. knj., 1932. g. 

147 Gesetz, Rechtssprechung und Volksbetitigung auf dem Gebiet des Privairechts 
- Archiv fir die zivil. Praxis, 1924. g. 

148 Ibidem 1409. str. 

150 Valeur sociale et concepts juridiques 1950. g., 107. str. 

151. Nav. djelo 261.-2. str. 

rodnog javnog prava, a i unutrašnjeg prava, koje propisuje neke dužnosti 
najvišim vlastima određene zemlje, pa i na području samog administra- 
tivnog prava. Dominantno stajalište, tvrdi on, uzima doduše, da se pravni 
poredak osniva na prinudi i da se pravna pravila obično pojačavaju 
sankcijama; ali to stajalište ne čini od toga elementa conditio sine qua 
non pravnog karaktera. 


U slučaju kad pravna norma nema prinudne sankcije pravni propis se 
po svojim stvarnim efektima približuje različnim društvenim propisima, 
jer i posljednji propisi stoje pod nekom društvenom sankcijom (koja 
može biti i vrlo oštra, kao na pr. u slučaju društvenog bojkota). Ali 
miješanje pravnih propisa s društvenim nije nipošto neprirodna pojava. 
Što će se društvo više usavršavati, to će prinuda više gubiti za pravo na 
svojoj praktičnoj važnosti. To bi naročito trebalo da vrijedi za socija- 
lističku zemlju, u kojoj načelno ide uvjeravanje ispred prinude i gdje 
prinuda ima biti samo krajnje sredstvo. Odumiranje države i prava 
provodit će se baš na taj način, što će se_ pravna pravila prelijevati u 
društvena pravila, pravila navade i t. d. Zato je naoko paradoksalna 
pojava, da se baš sovjetski pravnici — koji inaće tvrde, da je njihova 
zemlja već na putu iz socijalizma u komunizam — tako grčevito drže 
teze starijeg pravca pravnika građanske države o prinudi kao esenci- 
jalnom momentu prava. Bit će da je i to u vezi s posebnim shvaćanjem 
današnjih sovjetskih predstavnika o odumiranju države, t. j. da će do 
odumiranja države doći tek onda, pošto je država maksimalno ojačala. 

Uostalom, prinudno izvršenje u normalnom pravnom poretku pred- 
stavlja samo izuzetak. Kad se u određenoj materiji počinje prinuda 
primjenjivati u većem opsegu, onda to upućuje na to, »da je nešto trulo 
u državi Danskoj«. Smije li se sa samog pojmovno-logičnog gledišta 
najesencijalnija karakteristika nekog pojma tražiti u njegovim izu- 
zetnim pojavama?! No stajalište, koje ističe državnu prinudu kao naj- 
bitniji element u pojmu prava, dolazi do obrnutog zaključka. Prema 
tome su stajalištu baš abnormalni slučajevi, kad se pravo primjenjuje 
prinudnom silom, — normalni. To predstavlja karikaturu primjene prava. 
Tako na pr. čitamo u jednoj vrlo raširenoj sovjetskoj pravnoj knjizi,!5? 
da je glavni način primjene prava sudski put (i to u glavi, koja raspravlja 
o pravnim normama i pravnim odnosima). 


Sovjetska pravna literatura preuzela je stariju pravnu teoriju bur- 
žoaskih pravnika o esencijalnosti prinude za pojam prava. Taj je element 
naročito istaknut, kako smo već naprijed vidjeli, u službenoj definiciji 
prava Višinskoga. Slično postupaju u svojoj definiciji prava Golunski- 
Strogovič,!?%* koja definicija samo skraćuje Višinskoga šire nabrajanje. 
Jednako i u novijim djelima, kao na pr. u Teoriji države i prava, 1949. g. 
(Aržanov i drug. — na ruskom), Kareva i Ajzenberg: Pravne norme i 
pravni odnosi (na ruskom). Denisov u svoje tri knjige (Sovjetsko drž. 
pravo 1947. g., Teorija države i prava 1948. g., — oboje na ruskom; Osnovi 


152 Osnovi sov. države i prava (na ruskom), 1947. g., 60. str. 
#53 »Teorija države i prava« — Beograd 1946. g., 134. str. 

marksističko-lenjinističke teorije države i prava — u srpskom prijevodu) 
ne uvrštava, doduše, prinuđu u definiciju prava, ali od riječi do riječi 
prenosi Marx-Engelsovu političku definiciju prava, pa se ne vidi, koje 
značenje daje on sam prinudi u pojmu prava. I oponent Višinskome u 
definiciji prava Staljgevič zadržava u vlastitoj definiciji prava element 
prinude.!šć 

Ipak susrećemo i u sovjetskoj pravnoj literaturi iako dosta »srame- 
žljive« pokušaje, da se prinudi ne da takvo načelno značenje za pojam 
prava. U nekom obliku su se te primjedbe već javile na samom vijećanju 
o definiciji Višinskoga 1938. g. (Poljanskij, Genkin). Iz novije literature 
može se navesti Aleksandrov, koji opisujući nevezano bistvo prava kaže, 
da je ono skup pravila ponašanja, koje zaštićuje država«.!% U jednoj 
kritici ističe Farber,!** da je bolje od karakteriziranja prava, da se ono 
osigurava prinudnom silom države, kazati, da se osiguravaju norme od 
narušenja, — jer da se u SSSR većina normi izvršava dobrovoljno snagom 
njihova moralna autoriteta. Kritički se odnosi prema prinudi i Fedkin,57 
ističući da nije glavni način ostvarivanja pravnih normi prinuda. Njemu 
odgovara Semenov,! koji smatra prinudnu silu države specifičnom zna- 
čajkom kod primjene pravnih normi, po čemu se pravne norme razlikuju 
od drugih društvenih normi. Semenov ispravlja samo formulu, koja do- 
minira pri sovjetskim pravnicima onamo, da treba tezu o osiguravanju 
(06 oGecneueHHOCTH) primjene pravnih normi prinudnom silom države 
zamijeniti tezom o zaštiti (06 oxpaHe) njegovoj. Studenikin!5% je sve te 
različne momente uvrstio u svoju definiciju sovjetske pravne norme, za 
koju između ostaloga kaže da se ispunjavanje tih pravila ponašanja »osi- 
gurava organizacijom i odgojem njihova izvršitelja, a u odnosu narušitelja 
i prinudnom silom države«. Iz prikaza te Studenikinove disertacije vidi se, 
da je on štaviše govorio i o »GeccnJiHBle HOPMBI«, t, j. takvim normama, 
u kojima se ne određuje posljedica njihova narušenja. Tomu je jedan 
od recenzenata prigovorio (Bratus), a Studenikin je priznao tu svoju 
»neispravnosit«. 


13. DEFINICIJA PRAVA 


Definicija bi imala poslužiti točnom preciziranju određenog pojma. 


Ona bi imala dati sintezu svih karakterističnih obilježja određenog 
pojma. Uistinu formalna definicija sa svojim genus proximum i diffe- 
rentia specifica predstavlja pravu Prokrustovu postelju za pojmove. 
Svojom oštrom metodom, formalna definicija po pravilu osakaćuje poj- 
move. To vrijedi naročito za formalne definicije pravnih pojmova, za 
koje je i postalo poslovično: omnis definitio periculosa. Bila je odlika 
rimskih pravnika, da su izgradili čvrste pravne pojmove, a usto su i 


i54. Sovj. država i pravo, 1948. g. 7. br., 58. str 

155 Sovj. država i pravo, 1950. g., 6. br., 26. str. 

158 Ibidem 82. str. 

157. Sovj. država i pravo, 1951. g., 5. br. 

158 Sovj. država i pravo, 1951. g., 10. br., 24. str. i dalje. 
15%. Sovj. država i pravo, 1949. g., 7. br., 75. str. 

postavili dosta formalnih definicija. Dobri romanisti vrlo se pohvalno 
izražavaju o tim rimskim pravnim pojmovima, ali isto tako iznose i teške 
nedostatke njihovih definicija. Neumann je tvrdio za rimske pravnike 
da, doduše, majstorski barataju pravnim pojmovima, ali da su im sve 
definicije odreda krive. Pravni pojam se po pravilu ne da točno obu- 
hvatiti formalnom definicijom. I u samoj nauci o logici zastupa se 
(Sigwart) gledište, da se pri formalnoj definiciji može raditi samo o 
tumačenju riječi, a ne i pojma. Pri utvrđivanju pravnih pojmova treba 
pretpostaviti egzaktno opisivanje formalnoj definiciji. Posljednje može 
koristiti samo kao sažeta sinteza prvoga, koja daje samo osnovne linije 
određenog pojma. 

Prednje vrijedi naročito za tako složeni pojam, kao što je onaj prava. 
Ako razgledamo pravnu literaturu, vidjet ćemo, da pisci po pravilu 
izbjegavaju dati takvu formalnu definiciju, koja bi zahvatila u cijelosti 
pojam prava sa svim njegovim karakterističnim crtama. Pravni pisci ili 
uopće izbjegavaju formalnu definiciju prava ili obuhvataju svojom defi- 
nicijom samo određene (po njihovu mišljenju najvažnije) značajke prava. 
Kako se u posljednjem slučaju već prema subjektivnom shvaćanju opi- 
sivača mogu isticati različni elementi, to je prema tome došlo i do vrlo 
različnih definicija prava. Du Pasquier!#% dijeli te definicije u ove grupe: 
1. formalne (one obično najviše ističu moment prinude), 2. sociološke 
(one ističu zavisnost prava od društva), 3. prema svrsi, za kojom ide 
pravo, 4. prema individualističkom shvaćanju (u centru pažnje je poje- 
dinac i njegova sfera), 5. u smislu prirodnog prava i 6. nacionalističke 
definicije. 

U pređašnjim točkama pokušao sam dati osnovne elemente pojma 
prava. Kratko rezimirajući istaći ćemo na ovom mjestu samo najosnov- 
nije crte. Pravo je skup pravila društvenog ponašanja — skup pravnih 
normi (toč. 6). Pravna norma se razlikuje od drugih pravila društvenog 
ponašanja, što je sastavni dio općeg državnog pravnog poretka. Poje- 
dina pravila ponašanja ulaze u sistem drž. pravnih propisa na tri glavna 
načina: a) izravnim i izričnim donošenjem pravila od posebnih za to 
nadležnih drž. organa, b) neizravnim formiranjem pravila od drž. 
organa u procesu primjene prava i c) formiranjem od drušivenih i pri- 
vatnih faktora, ako ih država priznaje i ako ona ulaze u državni pravni 
sistem. Pojam pravne norme ne smije se ograničiti samo na generalna 
pravila (toč. 6 i 10). Dalja je značajka pravne norme neka garancija 
njene izvršnosti, koja se po pravilu sastoji u prinudi (toč. 12). Da bi se 
ispravno shvatio pojam prava, potrebno je ući u dijalektiku formiranja 
prava (toč. 10) i uvažiti efektivnost prava (toč. 11). — Po svojoj sadr- 
žini pravo je društveni fenomen (toč. 2), nadgradnja nad društveno- 
ekonomskom podlogom, — sastavni dio društvenog razvitka. Pravo kao 
instrument države ima u klasnom društvu nužno onu istu glavnu svrhu 
kao i država: osigurati gospodstvo vladajuće klase. 


180. Nav. djelo, 300. str. i dalje. 


U prednjoj točci (12) pomenuta definicija prava Višinskoga ima am- 
biciju da d4 ne samo formalno-logičnu, već i sveobuhvatnu definiciju 
prava. To je bio i izljev opozicije protiv Pašukanisa, koji je — po mome 
mišljenju i vrlo razložno — tvrdio, da se tako komplicirani fenomen, kao 
što je pravo, ne može iscrpno obuhvatiti pravilima školske logike.!st 
»Pravo je skup pravila ponašanja, koja izražavaju volju vladajuće klase, 
koja su ustanovljena u zakonodavnom redu, a također i običaja i pravila 
zajedničkog živovanja, sankcionirana državnom vlašću, kojih se primjena 
osigurava prinudnom silom države radi zaštite, učvršćenja i razvitka dru- 
štvenih odnosa i poredaka, korisnih i prikladnih vladajućoj klasi«. Defi- 
nicija pati od teških nedostataka u osnovnim točkama: a) pravne norme 
nisu samo generalni propisi, b) ne iscrpljuju se svi oblici prava, već se 
navode samo neki od njih (a to bi značilo da drugim putem formirana 
pravila nemaju značaj pravne norme), i c) pravne se norme ne mogu 
ograničiti samo na one, koje se osiguravaju drž. prinudom. Cilj se ne 
može uopće u tom obliku unijeti u formalnu definiciju. Vladajuća klasa 
može biti prinuđena nekim okolnostima, da izuzetno normira nešto, što 
je i protivno njenim interesima. Iz V. definicije proizlazilo bi, da takav 
propis ne bi imao značaj pravne norme. 


14. O PRAVNIM VRELIMA 


Pojam pravnog vrela (izvor) uzima se u dva različna smisla: u mate- 
rijalnom (govori se i o realnim ili primarnim pravnim vrelima) i 
formalno-tehničkom smislu. U materijalnom smislu uzimaju se i raz- 
matraju sam temelj, odnosno razlozi, zbog čega važi pravna norma, ili 
svi različni faktori odnosno ideje, koje utječu na stvaraoca prava (zako- 
nodavca, suca i t. d.)./#2 Tu su već prema ideološkom stavu promatrača 
mogući najrazličniji putovi, pričem  idealistički pravac pravne teorije 
postupa otvorenije ili prikrivenije metafizički. U želji da istaknu važnost 
pravnog vrela u materijalnom smislu, neki žele termin pravno vrelo 
ograničiti samo na vrela u materijalnom smislu, a u drugom slučaju 
govore prosto o formama oblikovanja prava (tako na pr. u sovjetskoj 
pravnoj literaturi Viljnjanskij). 

Pravno vrelo u formalno-tehničkom smislu su oni oblici, u kojima se 
javlja pravo u objektivnom smislu, a to je pravna norma. Različni oblici 
tog pravnog vrela predstavljaju različne oblike pravne norme. Nauka 
o tim pravnim vrelima jeste nauka o pravnim normama. Prema shva- 
ćanju i razumijevanju, što je pravna norma, postavlja se, sužava ili ra- 
širuje i pojam pravnog vrela. Mi tretiramo ovdje pravna vrela u tome 
formalno-tehničkom smislu. 


Na stvaraoca pravne norme — osim više pravne norme, kojom je 
vezan — utječe čitav niz metajuridičkih faktora, kao na pr. neka poli- 


'#1 Allg. Rechtslehre und Marxismus, 28. str. 
19% Pregled takvog različnog tretiranja u nav. djelu Haesaert 199. str. i dalje. 

lička načela, shvaćanje društveno-ekonomskih odnosa, običaji, navade, 
upotreba, pravičnost, moral, pravni osjećaj, pravna doktrina i slično. 
Iz teoretskih i praktičkih razloga potrebno je strogo razlikovati takve 
različne metajuridičke momente od formalnog pravnog vrela, od same 
pravne norme. Kad na pr. sudac sudi, jedno je pravna norma, kojom 
je on vezan, a drugo su ti različni faktori, koji utječu na njegovo su- 
đenje; isto tako, kad zakonodavac donosi zakon, jedno su pravnonor- 
mativni propisi ustava, kojima je on pravno vezan, a drugo svi ti raz- 
lični metajuridički momenti. Kad se to dvoje brka, dolazi neophodno 
do teških griješaka. U tome leži osnovna i polazna griješka teorije pri- 
rodnog prava: neke moralne, političke i sl. ideje uzete su kao pravo 
odnosno pravna norma. U tome je i neprilika s radovima i nekih no- 
vijih pravnih pisaca, koji široko tretiraju pored formalnih pravnih vrela 
i sve različne metajuridičke momente, koji utječu naročito na suca pri 
suđenju. Mi često tu ne znamo, gdje počinje, a gdje svršava pozitivno 
pravo. Kao primjer možemo navesti Gćnya, vrlo jakog i duhovitog pisca. 
U vezi s njegovim prirodno-pravnim rezoniranjem, često smo u dvo- 
umici, da li ono, što ističe, vrijedi kao pozitivno pravo ili samo kao neki 
određeni ideal. 


Samo kad govorimo o sadržaju pravne norme, ne smijemo to bukvalno 
ograničiti samo na gola slova odnosne pravne norme. Amo ulazi prije 
svega duh, smisao i cilj, odnosno svrha pravne norme. Naprijed smo 
više puta o tome govorili, kako su ti elementi od golemog značenja za 
pravilnu primjenu ili tumačenje pravne norme. Na taj način mnoge 
političke ideje, socijalna shvaćanja i sl. postaju sastavnim, sadržajnim 
dijelom odnosnog pravnog vrela. 

Svi ti metajuridički momenti mogu se pretvoriti u formalno pravno 
vrelo, ako uđu u sistem pozitivnog prava i postanu pravnom normom, 
što biva, kad na pr. na njih upućuje neki zakon ili ih prihvati drž. 
organ u procesu primjene prava. Uzmimo kao primjer pravnu doktrinu. 
Taj se problem dosta tretira u pravnoj teoriji. Faktički utjecaj određene 
pravne doktrine može biti vrlo jak na zakonodavca, na suca i t. d., — 
što zavisi od unutrašnje snage, vrijednosti i uvjerljivosti takve doktrine. 
Ali takva doktrina sama po sebi nije nikakvo pravno vrelo. Kad neki 
govore, da je ona indirektno pravno vrelo, onda je to točno samo onda, 
ako se pod tim razumijevaju i različni drugi metajuridički momenti, 
kao politička načela, moral i t. d.; ali je pogrešno, ako se time želi 
pravnoj doktrini dati veći rang, nego što ga imaju ti različni drugi mo- 
menti. Historijska pravna škola uzvisivala je pravnu doktrinu na taj 
način, što ju je predočavala kao vrstu običajnog prava. Prema toj kon- 
cepciji porastom kulture izdvajaju se pojedine djelainosti naroda, i što 
je nekoć vršio čitav narod, vrši sada stalež pravnika, — pravnici repre- 
zentiraju narod.!#3 Naučavanje je u vezi s čitavom teorijom običajnog 
prava te škole, pa ju je svojedobno već i Beseler napadao. I naš Valtazar 


"#3 Savigny: Vom Beruf unserer Zeit fir Gesetzgebung und Rechtswissenschaft, 3. 
izd.. 1840. g. 12. str. i dalje. 

Bogišić, koji se u osnovi povodi za naukom historijske škole Savigny- 
Puchta, odbacuje gledište, da bi bilo običajno pravo i ono, što vrše 
pravnici kao »zastupnici naroda«. To je u vezi sa čitavom B. koncep- 
cijom narodnog prava, za koje su baš značajni ti strogo narodni ele- 
menti.!# Uostalom, Bogišić baš u svome shvaćanju narodnog prava ima 
mnogo sličnosti s Beselerom. On je i genijalno u djelo proveo ono, što 
je predlagao Beseler: sabiranje narodnih običaja.!#5 

Pravo pravno vrelo bila je pravna doktrina za klasično vrijeme rim- 
skog prava, naročito u obliku jus publice respondendi ex auctoritate 
principis. Ali ona je to postala samo izričnim sankcioniranjem drž. vlasti 
i uz tamo određene uvjete.!# To rimsko pravno uređenje bilo je djelo- 
mice usvojeno u Njemačkoj s recepcijom rimskog prava (izrijekom pro- 
pisano u Bavarskom zak. od 1756. g., a odlučno porečeno u Pruskom 
općem zemaljskom zak. od 1794. g.). U modernom zakonodavstvu su- 
srećemo pozivanje na pravnu doktrinu kao pomoćno sredstvo za suca, 
kad on u nedostatku pravne norme mora sam donijeti potrebno pra- 
vilo. Kako smo vidjeli (str. 50.) upućuje švicarski zakonodavac suca, 
da se u takvim slučajevima povodi za utrtom naukom. Slični smisao ima 
i odredba Statuta Međunarodnog suda u Hagu, u kojemu se na koncu 
čl. 38. st. 1., pošto su iscrpljena sva druga sredstva, određuje, da sud 
primjenjuje »i naučavanje najpozvanijih publicista različitih naroda kao 
pomoćno sredstvo za određivanje pravnih pravila.« 

Što se tim različnim metajuridičkim momentima često u pravnoj 
teoriji daje karakter pravnog vrela ima svoj razlog, što se sudenje pred- 
stavlja kao siroga primjena prava bez svakog stvaralaštva. Sudac ima 
prema tome shvaćanju isključivo primjenjivati pravnu normu, pa kad 
nema takve, onda se sudac veže drugim pravilima i tima daje lik for- 
malnog pravnog vrela. Naročito su se tim putem formirala dva takva 
»pravna vrela«, koja dobro služe tome shvaćanju zbog svoje široke 
obuhvatnosti: »priroda stvari« i »opća pravna načela«. 

Priroda stvari, rimski natura rerum, znači u prvom redu prirodni 
razum, ali dalje se pod tim obuhvaćaju i različni drugi metajuridički 
faktori, koji djeluju na suca u nedostatku formalnog pravnog vrela, kao 
pravičnost, socijalno shvaćanje i t. d. Priroda stvari je vrlo širok i ne- 
određen plašt, koji može pokriti najrazličnije metajuridičke momente 
i dati im prividni lik formalnog pravnog vrela. 

Opća pravna načela imaju različno značenje. Ona mogu biti i istinske 
pravne norme, koje su samo nekom ekstenzivnom interpretacijom od- 
nosno generaliziranjem izvedene iz nekih zakonskih .načela. Tako je 
na pr. u modernom upravnom postupku iz nekih pojedinačnih zakon- 


164 Sa sličnog gledišta je i Otto Gierke strogo razlikovao, da li pravnici crpu svoj 
pravni osjećaj iz naroda. Ako je to slučaj, onda je to njihovo pravo »najrazvijenije 
narodno pravo«, — ali između ta dva prava dolazi do nužne opreke, gdje se pravo 
pravnika hrani stranim pravom (Deut. Privatrecht, 126. str. i dalje). 

15 O tome Ehrlich: Grundlegung der Soziologie des Rechts, 375. str. i dalje. 

19% O tome prof. Marijan Horvat: Rimska pravna povijest, 1943. g., 112., 137. 
str. i dalje. 

skih odredaba izvedeno opće i široko načelo saslušanja stranaka, koje 
se onda primjenjuje plodonosno u nizu pojedinih slučajeva.!7 Uostalom, 
u takvim i sličnim slučajevima može biti i sumnjivo, da li se tu radi 
o nekoj zakonskoj normi ili o normi sudskog odnosno običajnog prava. 
Pod općim pravnim načelima gdjekad se krije i »prirodno pravo«. Često 
su to i neka načela, koja postaju pravnim normama putem sudskog ili 
običajnog prava. di 

Kako smo naprijed vidjeli (str. 50.), susrećemo formulu općih pravnih 
načela u onom smislu, što ga ima prirodno pravo u austrijskom građan- 
skom zakoniku, a što je na moderniji i otvoreni način izrazio švicarski 
zakon: davanje ovlaštenja sucu, da u slučaju zakonske praznine sam 
utvrdi potrebnu pravnu normu. Razlika je u tome, što švicarski zakon 
to otvoreno priznaje, a formula »općih pravnih načela« to kamuflira 
prikazujući, kao da postoje neka fiksna i formalna pravna vrela, na 
osnovu kojih može sudac suditi u slučaju zakonske praznine. — U novije 
vrijeme spor se naročito vodi o pravnoj prirodi tih općih pravnih na- 
čela u teoriji međunarodnog prava u vezi s propisom Statuta Međuna- 
rodnog suda. Jedni daju po mom mišljenju neispravno tim načelima 
značaj pravog i posebnog pravnog vrela, a drugi to poriču uz različno 
Obrazloženje (kao da se radi o običajnom pravu ili o ovlaštenju suca, 
da stvara za konkretni slučaj normu).!63 


Značajno je za stariju pravnu teoriju, da uzima kao pravno vrelo 
samo generalne pravne norme: i to u prvom redu zakon (kojemu se 
onda i dodaju normativni akti upravnih organa) i usto običajno pravo. 
Sudske presude (odnosno suđenje), upravni akti, a pogotovu ne pravni 
akti pojedinaca, ne uvrštavaju se u pravna vrela, ma koliko oni sami 
stvarali pravna ovlaštenja (subjektivno pravo) i dužnosti. Sve je to u 
vezi s naprijed razloženom koncepcijom pravne norme. Dosljedno našoj 
koncepciji pravne norme svi ti akti uz naprijed opisane uvjete (str. 
57. i dalje), imaju značaj pravnog pravila. — Nema, međutim, nikakve 
sumnje, da i po samoj pojavi i po pravnim efektima postoji bitna razlika 
između onih pravnih vrela, koja djeluju generalno odnosno apstraktno, 
i onih, koja djeluju samo konkretno i individualno. Razlika se ta naro- 
čito uočuje u razlikovanju između upravnog akta (za konkretni slučaj) 
i normativnog upravnog akta (uredbe, naredbe), a u oba slučaja može 
biti isti autor.!#% To opravdava, da se odvojeno i posebno tretiraju gene- 
ralne pravne norme, odnosno pravna vrela i da im se daje naročito zna- 
čenje; ali ne opravdava, da se uopće izbace konkretne, odnosno indivi- 
«dualne pravne norme ili pravna vrela, pa da se njima prosto poreče 
taj značaj. 


*#7 Pobliže o tome u mojoj knjizi Stranka u upravnom postupku, 1928. g., 49. str. 
dalje, Osnovi upravnog prava FNRJ, 445. str. 
'#% Pobliže o tome Andrassy: Međunarodno pravosuđe, 124. str. i dalje. 


'#% O tome pobliže u mojoj knjizi Sudska kontrola naredbe 11. str. i dalje, Osnovi 
štpravnog prava FNRJ, 379. str. i dalje. 

Prema naprijed (str. 30.) razloženom trojakom formiranju pravnih 
normi možemo i pravna vrela svrstati u troje. Prva donose za to nad- 
ležni drž. organi s izravnim ciljem, da donesu određenu pravnu normu 
odnosno pravno vrelo. Klasičan je za to primjer od zakonodavnog 
organa doneseni zakon. Ali praktične potrebe razvijenog društvenog 
života izazvale su u svim modernim državama potrebu, da se donose 
slična podzakonska pravna vrela i od drugih drž. organa. Najčešće do- 
nose takva podzakonska pravna vrela organi državne uprave. Tako 
formulirana pravila ponašanja imaju po pravilu generalno značenje, no 
tim istim putem mogu se donositi i individualne ili konkretne pravne 
norme. Naročito se javljaju izrazito individualni zakoni. Poseban se tu 
problem javlja kod normativnih akata upravnih organa u odnosu prema 
konkretnom upravnom aktu. Strogo konkretni i individualni akt uprav- 
nog organa, koji sam sebe krsti uredbom (naredbom), bit će po pravilu 
samo upravni akt. A to je od goleme praktične važnosti s obzirom na 
skroz različni pravni režim, koji vrijedi za jedan ili drugi takav akt, 
napose što se tiče pravnog položaja pojedinca, u čije zakonite interese 
takav akt dira (pomislimo samo na slučaj pokretanja upravnog spora 
u onim pravnim sistemima, koji dopuštaju takav spor samo protiv 
upravnog akta, a ne i naredbe). 


U drugom slučaju dolazi do pravnog vrela neizravnim putem, Drž. 
organ ide ovdje u prvom redu za tim, da riješi konkretni slučaj; ali da 
bi ga riješio, on mora u određenim slučajevima sam postaviti pravnu 
normu i dosljedno tome njegov akt postaje u određenom pravcu pravno 
vrelo. Kako smo naprijed utvrdili (str. 57.), ne svi, već samo neki takvi 
akti imaju značaj nove pravne norme i prema tome pravnog vrela. Takve 
pravne norme imaju izvorno samo konkretno ili individualno značenje, 
no pod određenim uvjetima (klasičan primjer presedanski akti) one 
djeluju generalno i dobivaju značaj generalnog pravnog vrela, Prema 
tome imamo ovdje novo, vrlo važno pitanje: kada (pod kojim uvjetima) 
i kako djeluje takva pravna norma kao generalno pravno vrelo. 


U trećem slučaju, kod pravila ponašanja, koja formiraju društvene 
snage odnosno privatnici, osnovni je pravno-teoretski problem — za 
pozitivističku pravnu teoriju, koja priznaje samo državno pravo — na 
koji način ulaze ta pravila ponašanja u sistem državnog prava, kako 
ona postaju pravnim vrelom. To je naročito problem običajnog prava. 
Za pozitivističku pravnu nauku nema transcedentnog običajnog prava 
izvan jedinstvenog državnog pravnog sustava. To može biti običaj, na- 
vada i sl., ali ne običajno pravo. To je u vezi s onim pojmom prava, 
koji zastupamo u ovom radu. 

Zadaća ovoga rada nije detaljno tretiranje problema pravnih vrela. 
Mi dotičemo ovdje samo ona pitanja teorije pravnih vrela, koja su usko 
povezana s problemima, koje upravo tretiramo. Toga radi ćemo se još 
zadržati na dva pitanja: sudskoj praksi kao pravnom vrelu i običajnom 
pravu. 

15. PRAVOSUĐE (SUDSKA PRAKSA) KAO PRAVNO VRELO 


Kako smo u prednjoj točci utvrdili, u onim slučajevima, kad se 
sudskom presudom postavlja nova pravna norma, treba strogo razliko- 
vati, kad ona djeluje samo usko individualno na one stranke, kojih se 
neposredno tiče, i kad ona dobiva značaj generalne pravne norme od- 
nosno pravnog vrela, koje se ima primijeniti i na druge slične sluča- 
jeve. Na ovom nas mjestu interesira samo taj drugi slučaj, onaj gene- 
ralnog pravnog vrela. Sudska praksa je tu nesumnjivo pravno vrelo, 
ali — što treba načelno istaći — to pravno vrelo nema isto značenje kao 
i izravno doneseno opće pravno pravilo. 

Esencijalno je pri suđenju rješavanje sporova. Organe za takvo rješa- 
vanje ima i vandržavno društvo. Toga je bilo u preddržavnom društve- 
nom uređenju, to postoji u državi kao interna organizacija pojedinih dru- 
štvenih formacija, a bit će toga vjerojatno i u budućem vandržavnom, 
slobodnom društvu. Kakva imaju sve ovlaštenja takvi forumi za rješa- 
vanje sporova, vrlo je različno, a specijalno su različna osobito s histo- 
rijskog gledišta ovlaštenja sudova kao organa državne vlasti. U početnim 
stadijima državnog ili pravnog razvoja nema diferensiranja između 
suđenja i izravnog donošenja pravnih pravila. Ne samo da u to doba 
oboje čini isti organ (na pr. narodna skupština), već doneseni akt ima 
često značaj kako rješenja za određeni konkretni slučaj, tako i načela, 
koje ima općenito vrijediti za sve slične slučajeve, — moderno rečeno, 
taj je akt bio jednovremeno i sudski i zakonodavni. Takvi organi u to 
doba vrše stvarno zakonodavnu vlast, i u njihovim se presudama otvo- 
reno donose pravne norme, slično kao što ove kasnije čine zakoni. 


Posve je drugačiji pravni položaj državnih sudova, otkad se formirao 
posebni organ za donošenje zakona, a sudovi načelno ograničeni na 
rješavanje sporova. U položaju i ovlaštenju tih sudova postoji u mo- 
dernim državama neka razlika. Tako je na pr. jači položaj anglo-saskih 
sudova negoli onih na evropskom kontinentu. Ali i za same te engleske 
sudove bilo je nesumnjivo pretjerano, kad je prije jedan dio engleske 
pravne teorije (kao na pr. Dicey) ovlaštenja engleskih sudova uspore- 
đivao sa zakonodavnim ovlaštenjima; i bili su u pravu oni (kao na pr. 
Bryce), koji su to odlučno poricali ističući, da parlament nije nikada 
na suce prenio ovlaštenje, da donose zakone. Sudovi u modernim drža- 
vama vršeći svoju funkciju suđenja ne donose nikakve zakonodavne od- 
nosno podzakonske normativne akte (slično naredbama upravnih or- 
gana). Posve je druga stvar, kad se određeni sudovi izrijekom zakonom 
ovlaste, da po određenim materijama donose normativne akte slično 
upravnim organima (kao što je to na pr. u nas slučaj, što se tiče odre- 
đenih materija, za Vrhovni sud _ FNRJ, vrhovne sudove republika i u 
posebnom obliku za Glavnu drž. arbitražu). Vršeći samo svoju funkciju 
suđenja sudovi u modernim državama neizravnim putem formiraju opća 
pravna pravila. Taj neizravni put nužno se razlikuje od izravnog formi- 
ranja opće pravne norme. 


Pravosuđe kao pravno vrelo ima principijelno drugo značenje u 
anglo-saskom sistemu presedanskog prava, nego što ga ima u francuskom 
sistemu, a uglavnom i u ostalim pravnim sistemima evropskog konti- 
nenta. Kako smo vidjeli (str. 32.) u anglo-saskom je pravu sudski 
presedan formalno-pravno obavezan za buduće slične slučajeve, a u 
evropsko-kontinentalnim pravnim sustavima u pravilu nema pravosuđe 
takvo formalno obavezno značenje. Najviše, što se tu razvilo, jesu odre- 
dene mjere za osiguranje jedinstvene judikature, poglavito kod visokih 
sudova. Te mjere djeluju u tom pravcu, da se sami ti sudovi do neke 
mjere vežu svojim vlastitim rješenjima, ali to formalno ne obavezuje 
čak ni njihove niže sudove, da se obavezno pridržavaju takvih rješenja. 


Tako je na pr. Zakon o poslovnom redu u Drž. savjetu i upravnim 
sudovima stare Jugoslavije propisivao, da se sve odluke Drž. savjeta 
o važnijim pravnim pitanjima upisuju u posebni spisak. Ako se u odje- 
ljenju Savjeta utvrdi, da je mišljenje većine o jednom pravnom pitanju 
u suprotnosti s rješenjem koje je već u spisak upisano, izricanje presude 
može se obustaviti, a predmet se iznosi pred opću sjednicu Savjeta. 
O rješenjima opće sjednice vodi se naročita knjiga, a ta su rješenja oba- 
vezna za sva odjeljenja Savjeta, dok ne budu preinačena novim rješenjem 
opće sjednice. Ali i po tome propisu nisu takva rješenja formalno oba- 
vezna za niže upravne sudove, iako to postaju via facti. Prema praksi 
Savjeta dopuštala se obnova spora, ako odjeljenje Savjeta nije u svojoj 
presudi primijenilo obavezno rješenje opće sjednice. — Nešto slično su- 
srećemo i kod vrhovnih redovnih sudova. Kao primjer možemo navesti 
Poslovnik Vrhovnog suda NR Hrvatske od 30. VIII. 1946. (Narodne 
novine br. 118), — zadržavajući se samo kod njegovih bitnijih odredaba. 
Radi osiguranja jednoobraznosti u suđenju ustanovljen je kod suda po- 
sebni Odsjek za evidenciju. Ako Odsjek opazi, da je donesena odluka 
u protivurječju s drugom odlukom, obavještava o tome Predsjednika 
suda. Ako vijeće, koje je donijelo odluku unatoč upozorenju Predsjed- 
nika ostane kod svoje odluke, Predsjednik će odlučiti, da li će se obu- 
staviti otpravljanje odluke i pitanje iznijeti pred opću sjednicu. Odluka 
donesena u općoj sjednici veže kao načelna odluka sva vijeća suda, dok 
ne bude izmijenjena ili ukinuta. — Uglavnom Poslovnik preuzima ovdje 
odredbe Uvodnog zakona građanskom sudskom postupku stare Jugo- 
slavije. 


Ali unatoč načelnoj pravno-teoretskoj nevezanosti sudovi se faktički 
osjećaju vezani svojim pređašnjim rješenjima, a naročito rješenjima 
vrhovnog suda. U posljednjem slučaju niži sud je pod pritiskom, da će 
njegovo rješenje biti izmijenjeno i čitav mu rad biti jalov, ako se ne 
bude pridržavao onih načela, koja je izrazio viši sud. Sudska rješenja, 
kojih se značenje ne ograničuje samo na određeni konkretni slučaj, 
već preko toga zadobivaju šire, generalno značenje za sve slične sluča- 
jeve, nazivaju se načelna rješenja (arrčts de principe). Ta se onda rje- 
šenja objavljuju na različne načine (oficijelno, poluoficijelno i privatno), 
čime se učvršćuje njihova primjena. Postoji stalna tendencija, da se 
svako pravosuđe veže svojim pređašnjim rješenjima, drugim riječima, 

da se određena rješenja pretvore u generalno pravno pravilo, u gen. 
pravno vrelo. To biva ili duljom, ustaljenom praksom, ali i već samim 
donošenjem određenog načelnog rješenja. 

Pojava se tumači nekim sociološkim ili psihološkim momentima, i 
lošima, kao komoditet, konzervativnost, šabloniziranje, i dobrima, kao 
socijalna stalnost i sigurnost, jednakost i pravičnost. Ehrlich!7% na pr. 
označuje tu pojavu kao zakon postojanosti (Stetigkeit) i tumači je dru- 
štvenom psihologijom, ekonomičnošću u mišljenju, kao i društvenom 
potrebom stalnog rješavanja. Ukraiko, via facti postaju načelna sudska 
rješenja generalno pravno vrelo. Tako i na evropskom kontinentu — 
iako pravosuđe nije formalno-pravno vezano svojim rješenjima za slične 
slučajeve i može od njih odustati — faktički se pravosuđe veže svojim 
načelnim rješenjima i samo pod naročitim okolnostima odstupa od tako 
stvorenog pravila. 

Za anglosasko presedansko pravo nesumnjivo je posve opravdano shva- 
titi opisano pravosuđe kao posebnu vrstu pravnog vrela. Za evropsko- 
kontinentalne pravne sisteme moglo bi se ono shvatiti kao običajno 
pravo. Ne prosto, kako to neki pogrešno čine, vrstom narodnog obi- 
čajnog prava, već posebnom vrstom običajnog prava uz bok narodnom 
običajnom pravu. Posljednje sam i ja sam ranije činio.!"! Danas, me- 
đutim, držim, da je opravdanije i ovdje uzeti pravosuđe kao posebno 
pravno vrelo, te ne miješati to s pravnim vrelom običajnog prava. Na 
taj način se to pravno vrelo, koje ima svoje naročite osobine, pojmovno 
strogo odjeljuje od običajnog prava, koje formiraju društvene snage. 
Osim toga treba uvažiti, da na evropskom kontinentu ne postaju sudska 
rješenja generalnim pravnim vrelom samo duljim postojanim vršenjem 
(slično običaju), već da to postaju i pojedina načelna sudska rješenja, 
čim se donesu, tako da dostaje (kao i u presedanskom pravu) jedan jedini 
slučaj. Sudska praksa kao pravno vrelo nema one stihijnosti, što je ima 
običajno pravo. 


Za ilustraciju svega prednjega uzmimo slučaj iz domaće prakse. Po- 
vodom jednog konkretnog slučaja Glavna drž. arbitraža odlukom od 
16. IX 1949.17? postavlja pravilo, da se u međusobnim odnosima državnih 
nadleštava, ustanova i privrednih poduzeća ima primjenjivati opći rok 
zastarjelosti tužbe od jedne godine. O tome nije bilo zakonskih propiša, 
već je to pravilo postavila sama GDA obrazlažući to između ostaloga: 
»da je ovakvo stajalište pravilno ne samo iz razloga, što je u protivnom 
slučaju često teško ili nemoguće dokazivanje pravno relevaninih činje- 
nica, nego i iz razloga, što se time poduzeća stimuliraju na što bržu 
likvidaciju neriješenih poslovnih odnosa, čime se učvršćuje i njihova 
financijska disciplina«. U kasnijem jednom slučaju izriče GDA,73 da 
rok zastarjelosti iznosi dvije godine u međusobnim odnosima zadruga i 
zadružnih poduzeća i organizacija, kao i u njihovim odnosima s državnim 


"7 Nav. djelo, 106. str. 

Diskreciona ocjena, 33. str., Upravno pravo 1. knj., 1929. g., 125. str. i dalje. 
"2% Zbirka odluka drž. arbitraže, III. sv., 165. br. 

1% Ista zbirka, IV. sv., 224. br. 

i društvenim sektorom. To se između ostaloga obrazlaže: »Opći razlozi, 
koji iziskuju primjenu roka zastarjelosti za državni sektor vrijede i u 
istoj mjeri i za zadružni sektor ne samo zbog toga, što poslije dužeg vre- 
mena nastaju velike teškoće pri rješavanju sporova, već i iz razloga, što 
zastarjelost tužbe daje podsticaja na pravovremeno likvidiranje poslovnih 
odnosa. Time se učvršćuje financijska disciplina i privredno-računsko 
poslovanje zadruga i zadružnih organizacija... Što se tiče roka, Vijeće 
GDA zauzelo je stajalište, da ne može biti duži od dvije godine. Vijeće 
se pritom rukovodi činjenicom, da organizacije zadružnog sektora s iz- 
radom završnih računa redovno zalaze dublje u drugu godinu«. — Iz ta 
dva primjera vidimo, da su, doduše, presuđeni konkretni slučajevi, ali 
je tim povodom doneseno novo pravilo. To pravilo nije izvedeno nepo- 
sredno iz neke određene zakonske norme, već je izvedeno iz određenih 
političkih odnosno ekonomskih zasada. To je pravilo doneseno s namje- 
rom, da važi općenito preko konkretnog slučaja, i ono se stalo faktički 
odmah primjenjivati, a da se nije čekalo na neku dulju praksu. 


Kad se pri vršenju suđenja u rješenju pronalazi nova pravna norma, 
misaoni proces je bitno drugačiji nego kod interpretacije neke pravne 
norme. Sucu se tu javljaju dvije ili više mogućnosti, među kojima on 
mora izabrati najprikladniju. Naprotiv je u slučaju interpretacije idejno 
unaprijed data samo jedna mogućnost, i čitavo je umijeće interpretacije 
baš u tome, da se točno utvrdi, koja je to upravo mogućnost. Ali u pro- 
nalaženju te nove pravne norme sudac je prema svojoj osnovnoj funk- 
ciji primjenjivača prava mnogo više vezan nego zakonodavac, koji do- 
nosi izravno opću pravnu normu. Sudac samo nadopunjuje postojeći 
pravni sistem i nadograđuje na nj. Ne radi se samo o tome, da on ne 
smije protivuriječiti zakonu, odnosno drugoj zakonitoj pravnoj normi, 
već mnogo više od toga. Sudac pri vršenju suđenja pronalazi novo pravno 
pravilo u duhu čitavog svog pozitivnog prava, a poglavito u duhu onih 
specijalnih pravnih propisa, u koju materiju pripada od njega razvijeno 
pravno pravilo. Pronalazeći novu pravnu normu sudac treba da se pot- 
puno uživi u duh i smisao svog pozitivnog prava. Sudac nije samostalni 
politički organ, već vjerni primjenjivač postojećeg prava, kome su i sva 
njegova lična prerogativa (nezavisnost i sl.) data samo toga radi, da bi 
oslobođen od nedopuštenih vanjskih utjecaja mogao što točnije primje- 
njivati postojeće pravo. 

Sudac treba da to novo pravno pravilo razvije, kad _ mu je prestala 
svaka direktiva neke zakonite norme, prema vladajućem političkom i 
društvenom shvaćanju, a to je u predstavničkim demokratskim  reži- 
mima u prvom redu shvaćanje predstavničkih drž. organa odnosno 
Shvaćanje samog naroda. To vrijedi načelno jednako za sisteme, koji 
se manje ili više osnivaju na načelu diobe vlasti, kao i za one, koji se 
osnivaju na načelu jedinstva vlasti i koncentriraju načelno državnu 
vlast pri predstavničkim organima. To proizlazi iz supremacije pred- 
stavničkih organa nad sudskima, koji samo primjenjuju pravo. Inače 
se sudac pretvara u politički organ, i to neodgovorni politički organ, 
koji konkurira pravom političkom organu. Samo što se to načelo može 

mnogo lakše, čistije i otvorenije provoditi u vladavinama, koje se osni- 
vaju na načelu jedinstva vlasti i koncentriraju načelno svu drž. vlast 
Pri predstavničkim organima. Sudac lako postaje samostalniji poli- 
tički faktor poglavito u onim pravnim sistemima, gdje vrši kontrolu 
ustavnosti zakona. Pitanje je postalo najaktuelnije u SAD u vezi sa 
sudskom kontrolom ustavnosti zakona, gdje se dominirajuća sudska 
kontrola rukovodila konzervativnim, pa i reakcionarnim gledištima i 
kočila socijalno napredno zakonodavstvo. Ugledni sudac i pisac Holmes 
postavio je za vršenje te kontrole tezu, da sudac u demokratskoj državi 
ima ići za političkim i socijalnim načelima nadležnih zakonodavnih or- 
gana i da se mora uzdržavati od vlastitih načela, koja protivuriječe 
onima zakonodavnih organa. Sudac se smije upirati samo na jasno slovo 
Ustava. Inače treba Ustav tumačiti dinamično i evolutivno, — a taj raz- 
vitak izražavaju kompetentno baš zakonodavni organi. Holmesovo gle- 
dište usvaja niz drugih uglednih američkih sudaca i pravnika. No sve 
do velike Rooseveltove sudske reforme (postavljanje novih vrhovnih 
sudaca) Holmesovo progresivno gledište zastupala je samo manjina 
(naročito u Vrhovnom sudu) sudaca. — Naprijed naglašeno vrijedi i za 
nepartijske režime u odnosu prema strogo partijskim ili višepartijskim 
(mnogopartijskim) režimima, (jer se tu miješa opća državna volja 
s partijskom). 5 gledišta teorije stepena može se tome primijetiti, da 
je ta čitava razlika samo graduelna, jer je i sam zakonodavac vezan i 
ograničen ustavom. Ali ako to i prihvatimo, ta je kvantitativna razlika 
ipak tako velika, da ide u osobine općeg pravnog vrela donesenog u 
procesu suđenja. 

Dalja je osobina općeg pravnog pravila, što ga je sudac razvio, što 
on za nove slučajeve može mnogo lakše od njega odstupiti i donijeti 
novo pravilo, nego što to može učiniti, kad se radi o izravno donesenoj 
zakonitoj pravnoj normi. To vrijedi naročito za evropsko-kontinentalno 
pravo, gdje sudac za razliku od anglo-saskog presedanskog prava, nije 
formalno-pravno strogo vezan takvim sudskim pravilom. U vezi s time 
i pojava, da opće djelovanje engleskih sudskih rješenja ne stari tako 
brzo kao onih na evropskom kontinentu.!73: 


Budući da se novo pravno pravilo pronalazi kod suđenja u samoj 
primjeni prava, ono se prirodno u prvom redu primjenjuje baš na onaj 
konkretni slučaj, koji je dao neposredni povod tome. Ono djeluje, 
dakle, po bistvu stvari retroaktivno. Posve drugačije, kad se donosi 
izravno neka opća pravna norma, — ona ne djeluje retroaktivno, već 
se načelno proteže samo na one čine odnosno pravne odnose, koji će 
ubuduće nastati po njenu stupanju na snagu. Od suca u aktu suđenja 
razvijena pravna norma ima, što se toga tiče, slično djelovanje kao 
zakon (ili drugo zakonito, izravno doneseno pravno vrelo), kojim se 
samo tumači neka pravna norma. 

"ša O tome R. David, nav. djelo 275. sir. On pri tome ističe, da je ugled takva 
sješenja u Francuskoj to veći, što je rješenje mlađe. On tvrdi da s izuzetkom odre- 


denih materija u Francuskoj ugled sudskih rješenja zastaruje za 25-30 godina. 

16. OBIČAJNO PRAVO 


Pod običajnim pravom se u pravnoj teoriji obuhvaća dosta različna 
materija. Neki shvaćaju pod tim sva ona pravna pravila, koja su se 
formirala nekim drugim putem, a ne izravnim donošenjem (zakon, 
naredba). Naročito uvrštavaju onda ovamo pravna pravila, koja su se 
formirala praksom sudova, organa drž. uprave i sl. Mi smo se već na- 
prijed izjasnili za ograničenje pojma običajnog prava. Treba prije svega 
ostati kod smisla same riječi. Riječ običaj, koji je staroslavenskog pori- 
jekla, dolazi od obviknuti,!"! što pretpostavlja neko dulje ponovljeno 
činjenje. Slično je i u drugim jezicima civiliziranih naroda. To su u 
prvom redu pravna pravila, koja se formiraju djelovanjem društvenih 
snaga. Lično se slažem s dominantnom pravnom naukom (mislim 
evropski kontinent), koja ovamo uvrštava i pravna pravila, koja se 
formiraju praksom najviših drž. organa, naročito parlamentarnom 
praksom. Tako dolazimo do pojma ustavnog, običajnog prava, koje se 
većinom i formira baš takvom praksom. 


Široke društvene snage, sam narod, danas razvijaju običajno pravo 
više u ograničenim asocijacijama (na pojedinim lokalnim drž. podru- 
čjima, u nekim profesijama i sl. društvenim grupacijama), a rjeđe uni- 
verzalno običajno pravo. Suprotno mitu — koji je nastao naročito utje- 
cajem fantoma »narodnog duha« (Volksgeist) historijske pravne škole 
— treba istaći, da je svako narodno običajno pravo u svom početku 
djelo pojedinaca. Tek duljim vršenjem ono ulazi u svijest pojedinaca 
i vrši se kao opće pravo. Slično kao što to biva i kod narodne pjesme, 
koja se ne zove zato narodnom, što ju je čitav narod ispjevao, već zato 
što ju je prihvatio. Motivi prihvatanja običaja od strane pojedinaca 
mogu biti vrlo različni — to može biti i komoditet, strah od loših poslje- 
dica, ako se ne pridržavaju određenog običaja, gruba nadmoć onih, koji 
drže vlast u šakama, — i oni se ne_ mogu nikako jedinstveno svesti na 
neko »narodno shvaćanje« ili »narodni duh«. Baš je najstarija pravna 
historija puna brutalnih odredaba protiv širokih narodnih krugova, pa 
je u takvim odredbama komično gledati »narodni duh«. Jednako se 
može samo uz znatne rezerve prihvatiti Kelsenovo predočivanje!? 
stvaranja običajnog prava kao oblika demokratskog stvaranja. 


Običajno pravo se karakterizira s dva elementa: materijalno-objek- 
tivnim (ili vanjskim) i psihičko-subjektivnim (ili unutrašnjim). Taj 
objektivni element je u nekom duljem vršenju. Za razliku od izravno 
i izrijekom donesenog pravnog pravila običajno pravo se ne zasniva 
na autoritetu njegova donosioca, već na autoritetu faktičnog vršenja, 
Subjektivni element potreban je za to, da bi običajno vršenje dobilo 
pravni značaj, da bi se obični običaj ili navada pretvorili u pravni običaj. 

"74 Vidjeti Rječnik hrvatskog ili srpskog jezika Jugoslavenska akademija znanosti 
i umjetnosti, VIII. knj., Zagreb 1917. g. 22., 331. str. i dalje. 

175 Opća teorija, 296. str. 

A to je pretvaranje jedan delikatan proces. Kako kaže Du Pasquier!"#; 
» .. tradicija mutira neprimjetnim etapama u pravni običaj... Granica 
između obične upotrebe (usage) i pravnog običaja je neopipljiva; i naj- 
delikatnije je pitanje, koje postavlja običaj u pravnom životu, njegovo 
utvrđivanje«. Formuliranje tog subjektivnog elementa zavisi od opće 
koncepcije i shvaćanja pojma prava, koje ima pojedinac. Principijelno 
će to drugačije formulirati pravni pozitivista, kome su pravo samo one 
norme, koje su ušle u sistem državnih pravnih normi, a drugačije oni, 
koji daju pravu šire ili drugačije značenje. To zavisi od opće koncepcije 
pojma prava, o čemu smo naprijed govorili. 

U postavljanju i tretiranju tih dvaju elemenata u pojmu običajnog 
prava odrazuje se shvaćanje o općem pojmu prava. Odatle je za rasprav- 
ljanje općeg pojma prava od interesa ući u različna shvaćanja rečenih 
dvaju elemenata. U početku 19. stolj. zauzela je u tom pitanju, a u uskoj 
vezi sa svojim posebnim shvaćanjem prava osobiti stav njemačka histo- 
rijska pravna škola, — koje su glavni zastupnici bili njemački pravnici 
Savigny (1779-1861) i Puchta (1798-1846). Škola je interesantna zbog 
svog naročitog shvaćanja pojma prava, a važna zbog jaka utjecaja, koji 
je ona izvršila u teoriji prava ne samo na teoriju običajnog prava, već 
i na koncepciju pojma prava (iako sljedbenici te koncepcije to često 
kamufliraju različnim modernim plaštem, sociološkim i sl.). 

Prema rimskom shvaćanju običajno pravo sastoji se iz dva elementa, 
vanjskog i unutrašnjeg: consuetudo i consensus.!"" Prvo znači duže i 
jednako vršenje, a drugo može jednako označivati podudaranje pre- 
dodžbe ili uvjerenja, kao i zajedničku volju. Pri sredovječnim glosato- 
rima stupa drugi, unutrašnji element u pozadinu prema samom vršenju. 
Postglosatori već više ističu unutrašnji element. Oni uzimaju kao glavni 
faktor za običajno pravo tacitus consensus populi, i to pristanak od 
većine naroda (majoritetni princip). Narod shvaćaju, razumije se, u 
državno-pravnom smislu. Pri tome je dovoljno, da je tome narodu 
poznato vršenje akata ili da je to bar vjerojatno, a on tome ne proti- 
vuriječi. Neki traže pored toga još i pristanak cara. Za kanoniste se 
može općenito reći, da posvećuju veću pažnju unutrašnjem elementu. 
Osobina je kanonističkog shvaćanja običajnog prava, da »ratio« ima ve- 
liko značenje kao ograničenje običaja, i to ratio u smislu jus naturale 
odnosno jus divinum. Sama vrela njemačkog prava srednjeg vijeka uzi- 
maju posve izuzetno obzir na volju odnosno uvjerenje vršilaca prava. 
Razlikuje se između običaja i običajnog prava prema tome, da li je 
vršenje određenog pravila za članove zajednice pravno obavezno ili nije. 

Njemačku historijsku pravnu školu treba u prvom redu shvatiti poli- 
tički kao reakciju — pomalo feudalno-aristokratsku, a pomalo sitno- 
građansku — protiv ideja Francuske revolucije i onih koncepcija pri- 
rodnog prava, koje su tu došle do svog revolucionarnog izražaja. To je 


1768. Nav. djelo, 37. str, 

M O tim različnim shvaćanjima prije historijske pravne škole iscrpni podaci u 
knjizi: S. Brie: Die Lehre vom Gewohnheitsrecht, I. knj., Geschichtliche Grundlegung 
1899. g. — Tim sam se podacima poslužio u tekstu. 


85 


onaj isti historicizam, s kojim je u Engleskoj od vigovca u torijevca 
preobraženi Burke (1730-1797) pobijao racionalističko i revolucionarno 
francusko državno pravo, kako je proizašlo iz Francuske revolucije 
suprotstavljajući mu kao ideal historijsko državno pravo Engleske, koje 
se razvilo dugom tradicijom. Razlika je samo na štetu njemačke škole, 
što je Njemačka imala mnogo reakcionarniji i zaostaliji pravni poredak 
od Engleske. I kad je Thibaut 1814. g. predlagao izradu njemačkog 
građanskog zakonika prema modelu francuskom, zastupao je progre- 
sivnu liniju, a Savigny je sa svojim oštrim istupanjem protiv toga (u 
čuvenom spisu »O pozivu našeg doba za zakonodavstvo i pravnu nauku«) 
branio pozicije preživjelog starog prava. S reakcionarnog političkog 
gledišta ograničuje se moć ljudske akcije, a razvitak prava ima biti neki 
nesvijesni proces. — U vrijeme, kad j je njemačka historijska pravna škola 
stajala na svom zenitu, dao je o njoj mladi Marx ovaj sud: »Škola, koja 
niskosti današnjice legitimira jučeranjim niskostima, škola, koja svaki 
krik kmeta protiv knute objavljuje buntovnim, čim je knuta ostarjela, 
naslijeđena, historijska knuta, škola, koja pokazuje povijesti kao Bog 
Izraela svome sluzi Mojsiji samo njen a posteriori, historijska pravna 
škola, ona bi izmislila njemačku povijest, kad ne bi sama bila izmišljotina 
njemačke povijesti«.!78 

Historijska pravna škola ispravno pobija tezu škole prirodnog prava 
o nekom prirodnom i apsolutnom pravu, koje vrijedi za sve narode, 
i sama tvrdi, da je pravo historijska pojava. Ali sada dolazi predodžba 
o narodnom duhu (Volksgeist) i mirnom, idiličnom razvitku prava, — 
oboje romantično-mističke prirode. Narod kao cjelina ima svoju dušu 
poput pojedinca, — i taj psihički fenomen prenesen na pravno područje 
je pravno uvjerenje. »Narodni duh« po svim svojim konstrukcijama i 
korištenju zamjenjuje prirodu ili razum škole prirodnog prava. Bistvo i 
razvitak prava tumači se romantički (koje je shvaćanje u ono doba 
bilo vrlo jako u Njemačkoj). Kao što je Herder tumačio nacionalnost 
preko jezika, tako ističe i ta škola, da se bistvo prava može najbolje 
spoznati u upoređenju s razvitkom jezika, koji je nastao snagama naroda, 
koje mirno djeluju. Već smo ukazali na to (bilj. br. 55), kako se razvitak 
prava ne može tako uspoređivati s razvitkom jezika. Takvo kompariranje 
dovodi do posve naopakog shvaćanja prava, što je u njemačkoj pravnoj 
literaturi na vrlo temperamentan način dokazao Ihering u svom bor- 
benom spisu »Borba za pravo«.!" Bila je posebna ironija, da su glavni 
zastupnici historijske pravne škole bili romanisti, koji su u njemačko 


178 »Ka kritici Hegelove pravne filozofije« u njemačko-francuskom Godišnjaku 
1843/44. Citirano prema izd. Krčner I. sv., 1932. g., 265. str. 

1% Tu kaže Ihering između ostaloga: »Sve velike tekovine, koje je povijest prava 
zabilježila: ukidanje ropstva, nevoljništva, sloboda vlasništva, zanata, vjeroispovije- 
danja i t. d. — sve su se morale žestokom ovom i obično dugotrajnom borbom izvoj- 
štiti... moramo paralelu među pravom na jednoj, a jezikom i umjetnosti na drugoj 
strani, odrješito odbiti. Kriv ali nepogibeljan kao teoretski nazor, sadržava kao poli- 
tičko načelo jednu od najkobnijih siramputica, što se pomisliti daju, jer ono 1 
čovjeka na polju, na kojemu mu raditi valja..« Citirano prema prijevodu Dr. 
Hinkovića, Zagreb 1875., 5.6. str. 

pravo unosili načela rimskog prava i time na djelu protivurječili vlastitoj 
koncepciji razvitka prava. 

Historijska pravna škola — protivno shvaćanju, koje je zatekla, a koje 
je kod običajnog prava isključivo gledalo na element dugog vršenja - 
izbacuje posve iz pojma običajnog prava element faktičnog vršenja i 
ograničuje to pravo samo na psihološko-subjektivni element, na pravno 
uvjerenje (Rechisiiberzeugung) naroda. Prema naučavanju te škole dulje 
vršenje, odnosno običaj nije uopće element u formiranju običajnog 
prava, već samo oblik, u kojemu se to pravo javlja. Nije običajno pravo 
posljedica običaja, već je obrnuto običaj samo posljedica običajnog 
prava. Značenje je običaja samo u tome, što on zauzima prvo mjesto u 
spoznavanju običajnog prava. Prema tome shvaćanju moglo bi se za- 
ključiti, kako je to dobro primijetio Žitelmann, da ima običajnog prava, 
koje se uopće ne vrši. Čitava koncepcija narodnog običajnog prava 
historijske pravne škole nije nipošto bila demokratska, kako bi se to u 
prvi čas činilo. Ta se škola načelno ograđuje od toga, da uzima narod, 
od koga proizlazi običajno pravo, u političkom značenju.!% Za posto- 
janje narodnog uvjerenja nije potrebno, da je određeno shvaćanje došlo 
u svijest svim članovima naroda.!5! Odlučna je svijest onih, koji po 
svome »zvanju, položaju i uviđanjima (FEinsichten) »postaju nosioci za- 
jedničke pravne svijesti«. Lica pravu vješta postaju sve više prirodni 
reprezentanti nacionalne pravne svijesti. Opće uvjerenje pravnog staleža 
(Juristenstand) zauzima mjesto uvjerenja čitavog naroda, 

U kasnijoj njemačkoj pravnoj teoriji dominantni pravac se odmakao 
od ekstremnog stajališta historijske pravne škole o isključivanju objek- 
tivnog elementa vršenja prava, koje oduzima običajnom pravu njegovu 
najznačajniju karakteristiku. Naročito j je bilo od jačeg utjecaja istupanje 
Zitelmanna,!*? koji dokazuje, da je opće pravno uvjerenje nesmisao i 
fikcija. Pravno pravilo nastaje samim duljim vršenjem. Time, šio se 
neko pravno pravilo faktički vrši i vjerojatno je, da će se dalje vršiti, 
pretvara se pojam faktičnoga u pravni pojam. Od državno-pravnih pisaca 
pobijao je naročito Georg Jellinek, kao da bi običajno pravo izviralo iz 
»narodnog duha«, »općeg uvjerenja«, prećuinog akta volje naroda i sl.133 
Prema njemu običajno pravo izvire iz općeg psihičkog svojstva, koje 
promatra ono, što se faktički stalno ponavlja kao normativno. Jellinek 
pritom izrijekom povlađuje izvodima Zitelmanna. Drugi opet hoće da 
vežu objektivni i subjektivni element u običajnom pravu i zabacuju oba 
gledišta, koja eliminiraju bilo prvi ili drugi element. Tako na pr. Otto 
Gierke!%* gleda u momentu vršenja i stvaranja pravnog uvjerenja dva 
jednako bitna faktora običajnog prava. Po njemu se pravni običaj ne 
može razlikovati od navade (Sitte), ako se ne poseže za pojavama svijesti 
(Bewusstseinsvorgange), koje stoje iza vršenja. Između ta dva faktora, 


1% Puchta: Das Gewohnheitsrecht I. sv., 1828. g., 148. str. 
181. Ihidem II. sv., 1837. g., 17. str. i dalje. 

12 Gewohnheitsrecht und Irrtum 1883. 

158 Nav. djelo 339. str. i dalje. 

1% Deut. Privatrecht 164. str. i dalje. 

ističe G., mogu biti vrlo različni odnosi. Može već odpočetka postojati 
jako uvjerenje, koje se probija u život; a može se u toku vremena iz 
faktičnog vršenja razvili pravno uvjerenje. No u njemačkoj pravnoj 
teoriji zadržao se i znatan broj zastupnika pravnog uvjerenja, koji tome 
momentu daju glavno značenje pri običajnom pravu (neki, kao na pr. 
Bčhlau i ThGl ne traže uopće vršenje običaja). Naročito se tu ističe onaj 
— ako se smije tako reći — psihološki pravac pravne teorije, koji pravnoj 
svijesti ili osjećaju daje glavno značenje pri pojmu prava (o tome smo 
kratko naprijed govorili kod Launove teorije pod toč. 7.). 

Ako uzmemo čitavu pravnu teoriju evropskog kontinenta (uvažujući 
pritom naročito francusku teoriju), i tu pokušamo otkriti dominantno 
shvaćanje o rečenom subjektivnom elementu običajnog prava, onda 
možemo svakako uzeti »opinio juris ili necessitatis«. To je uvjerenje. 
da se neki običaj vrši kao pravo, da su običajna pravila za sve obavezna 
i da imaju snagu pravne norme; drugim riječima, onaj, koji vrši taj 
običaj, vrši ga kao ovlaštenje ili obavezu, za kojima stoji objektivni 
pravni poredak sa svojim propisima. To ne smijemo miješati s uvjerenjem 
ili osjećajem pravednosti, t. j. s osjećajem ili uvjerenjem, da je pravičan 
sadržaj onog običaja, koji se vrši. Primjera radi možemo navesti izvode 
Gćnya.!85 Pošto je uzeo, da običaj mora imati dva osnovna elementa: 
materijalni (dugo i postojano vršenje) i psihološki, Gćny shvaća po- 
sljednje kao uvjerenje o pravnoj sankciji, koja kvalificira upotrebu kao 
obligatorni običaj. Ili, kako kasnije!% još jasnije kaže: akti, koji sadr- 
žavaju dulje vršenje, imaju samo pravni efekt, ako se misli na efektivnu 
pravnu sankciju. Po tome se pravni običaj razlikuje od različnih životnih 
upotreba (usages), koje nemaju obavezne pravne snage. — Dok je, što, se 
prava tiče, dulje vršenje samo jedno od pravnih vrela (koje u moderno 
doba i gubi na značenju), u drugim pravilima društvenog ponašanja one 
je od isključiva značenja, — što dolazi do izražaja već u samom nazivu 
(običaj, navada, upotreba i sl., a jednako i u drugim jezicima). Treba 
strogo razlikovati između duljeg vršenja, kojim se formira pravo, a kojim 
samo obično pravilo društvenog ponašanja. Uostalom, dulje vršenje ne 
mora uvijek imati normativno značenje. Ima i takvog duljeg vršenja, 
koje uopće ne formira neko pravilo društvenog ponašanja. (Čini se, da 
se u tom smislu u jednom dijelu engleske literature razlikuje »habit« kao. 
nenormativno dulje vršenje od »custom« kao normativno vršenje). 

Opinio juris ili necessitatis uključuje predodžbu, da će državni aparat 
garantirati provedbu odnosnih pravila, — po potrebi po pravilu i drž. 
prinudom. Samo ako je ta predodžba ispravna, može se raditi o obi- 
čajnom pravu; ako je ona naprotiv neispravna, ne može se raditi o 
običajnom pravu, već samo o prostom običaju, navadi i sl. Prema tome 
ima čitav taj opinio uvijek nešto uvjetno, — on se razvija pod uvjetom, 
da će drž. aparat prihvatiti odnosni običaj kao pravni. Time ulazi 
vbičajno vršenje u sistem državnih pravnih propisa. To ulaženje može 


185 Nav. djelo I. t., 356. str. 
186 Thidem 361. str. 

se još na ova dva načina predočiti: 1. da neka opća pravna norma 
(ustav, zakon) propiše uvjete, po kojima će se formirati običajno pravo, 
i da se ti uvjeti u danom slučaju ispune i 2. da se običajno pravo formira 
nekom vrstom narodnog plebiscita. Ali ne gledajući na ostalo, većinom 
se formiranje običajnog prava ne može predstaviti na ta dva načina. 
Naročito je taj narodni plebiscit (consensus populi), kojim se barata još 
iz rimskog vremena, često samo gruba fikcija. Realno nam u najmanju 
ruku kao glavni način ostaje za ulaženje običajnog pravila u sistem drž. 
pravnih normi rečeno prihvatanje od drž. aparata, u prvom redu sudova, 
ali ne samo isključivo od njih. 


U tvrđenju Austina, da običajno pravo stvara samo sudac — koje je 
shvaćanje rašireno kod anglosaskih pisaca, a bliski su mu i neki drugi, 
kao na pr. Lambert i Ross (Danac) — ima, prema prednjem, veliko zrno 
istine, samo je mnogo pretjerano. Najprije nije tu u naprijed istaknutom 
smislu odlučan samo sudac, već uopće izvršavanje u drž. aparatu (tako 
upravni aparat), a specijalno za ustavno običajno pravo praksa najviših 
drž. organa. I za samu Englesku moglo je Austinovo tvrđenje biti bliže 
istini za njegovo doba u vrijeme svemoći common lawa. Sad se i u 
Engleskoj, u »sumraku common lawa«!57 i kad se počelo snažno razvijati 
upravno pravo i posebno upravno sudovanje,!55 stvar u mnogome izmi- 
jenila, i nije više sudac jedini faktor pri prihvatanju običajnog prava. 
Drugo, sudac (ili uopće drž. organ) ne stvara ovdje svojom praksom 
običajno pravo, već ga on samo utvrđuje. Velika je razlika u nizu pitanja, 
kad sudac sam stvara neko pravno pravilo, a kad samo primjenjuje 
neko pravno pravilo, za koje je utvrdio da postoji kao običajno pravilo. 

Ali treba primijetiti, da danas drž. organi, koji primjenjuju pravo, a 
naročito sudovi, često ne prikazuju pravila običaja kao običajno pravo, 
već kao pravila, koja su sami stvorili, odnosno koja su izveli iz zakona 
(tako da susrećemo udvostručeno kamufliranje: običajno pravo kao 
pravo sudske prakse, koja se onda dalje prikazuje kao tobože zakonsko 
pravilo). U takvim se slučajevima uistinu običajno pravo pretvara u 
pravo sudske (upravne) prakse, Običajno pravo apsorbira danas u 
prvom redu zakonodavstvo, ali ne i jedino. Znatnim dijelom ga apsor- 
bira i pravo sudske prakse (ili drugih drž. organa) iz opisanih razloga. 


Što se tiče objektivnog (materijalnog) elementa običajnog prava, 
teorija je običajnog prava danas prilično složna u tome, da se ne može 
ništa općenito i apriorno kazati o duljini trajanja običaja i broju po- 
trebnih akata. Običajna se prava pojedinih zemalja i razlikuju u tome 
pitanju. Tako je na pr. značajno za englesko običajno pravo, da traži 
vrlo staro vrijeme kao i moment racionalnosti (koncepcija kanonskog 
prava). -— Samo pojedinačno javljaju se glasovi, koji u vezi sa svojom 
posebnom koncepcijom običajnog prava ne traže uopće nikakvo dulje 

#7 Mislim na raspravu, objavljenu 1949. g. — Keeton: The Twilight of the Com- 
mon Law. 


18% Sliku o tom novom pravu daje nam odlično pisana knjiza W. Robson: Justice 
and Administrative Law 3. izd., 1951. g. 


89 


činjenje.!% To bi bilo neko običajno pravo bez običaja — lux a non 
lucendo. 

Od glosatorskog vremena počinje se tvrditi, da se običajno pravo mora 
na sudu dokazati i da tu ne vrijedi načelo jura novit curia, a to zato, 
jer se osniva na činjenicama. I postglosatori su smatrali, da se običajno 
pravo mora dokazati, — i to se pravilo dugo zadržava. Svom žestinom 
ustala je protiv toga historijska pravna škola u svojoj teoriji običajnog 
prava. Pobijajući, da je običajno pravo prosta činjenica i ističući, da je 
ono istinsko pravo, ta škola traži, da se i za običajno pravo strogo 
primijeni načelo jura novit curia. Međutim, nisu ti načelni momenti, 
već posve praktičke potrebe dovele do nužde, da se dokaže običaj. 
Praktički je mnogo teže tražiti od suca poznavanje običajnog prava nego 
poznavanje zakona. Žato se i danas, posve prirodno, sucu ostavlja mo- 
gućnost, kad ne poznaje običaje, da traži od stranke, da to na prikladan 
način dokaže. 

Čim se zakonodavstvo jače razvilo, javilo se i principijelno pitanje 
odnosa običajnog prava prema zakonu. Tu se sukobljuju dvije načelne, 
dijametralno oprečne teorije: po prvoj je običajno pravo delegirano od 
zakona i njemu točno podređeno, a po drugoj se radi o dva ravnopravna 
pravna vrela. Prva teorija svodi obaveznu snagu običajnog prava na volju 
zakona, i kao od zakona delegirano pravno vrelo običajno pravo može 
postojati i vrijediti samo u okviru onih uvjeta, koje je zakon odredio. 
Napose,-ako je zakon izrijekom zabranio običajno pravo, onda se ono 
ne može ni razviti, a pogotovu je isključeno, da bi običajno pravo dero- 
giralo zakon. Druga teorija smatra, da je običajno pravo, kao od zakona 
starije pravno vrelo, originalnog porijekla i nezavisno od zakona. Oba 
pravna vrela imaju jednaku pravnu snagu i mogu se međusobno ukidati. 
Pitanje odnosa zakona i običaja nije pravno pitanje, već pitanje socijalne 
fizike. Zakon nema snage da propiše, da li će uopće postojati običajno 
pravo i u kakvu će stajati odnosu prema zakonu. Ako zakon donese 
slične propise, oni imaju baš takvo značenje, kao kad neki zakon hoće 
vezati budući, novi zakon. Napose zakon ne može potpuno zabraniti 
običajnom pravu, da derogira njegove odredbe, budući da se ta ista 
zabrana može samim običajnim pravom staviti izvan snage. Zakono- 
davčeve odredbe, neprijazne običajnom pravu, mogu mnogo otežavati 
formiranje običajnog prava, ali je izvan moći zakona, da potpuno spriječi 
i zauzda to formiranje. 

U pravnom razvitku su se — prema različnim historijskim razdobljima 
i različnim zemljama — javljale ovdje različne koncepcije. Zbog nekih 
protivurječja u Justinijanovoj kodifikaciji mišljenja su podijeljena, da 
li se u rimskom pravu načelno dopušta običajnom pravu, da derogira 
odredbe zakona. Glosatori nisu bili jednodušni u pitanju djelovanja obi- 
čajnog prava contra legem.!9% Uglavnom su stariji glosatori poricali tu 


189 Tako na pr. H. Levy-Bruhl u nav. kolektivnoj Introduction iz 1951. g., 262. 


str. i dalje. 
199 Podaci uzeti iz nav. knjige Brie. 

snagu, a mlađi je priznavali. Postglosatori traže za običajno pravo 
contra legem pristanak cara, ali inače pripisuju načelno običajnom 
pravu jednaku snagu, koju ima zakon. Stariji kanonisti (to je naročito 
Gracijanovo stajalište) ne priznaju uopće običaju derogatornu snagu 
prema zakonu. Kasnije to napuštaju, ali, da bi običajno pravo moglo 
derogirati neki opći crkveni zakon, oni traže, da se običaj vrši najmanje 
četrdeset godina. Nikako ne može nastati običajno pravo, ako zakon 
ižrijekom brani protivno činjenje. U njemačkim pravnim vrelima ka- 
snijeg srednjeg vijeka daje se zakonu i običajnom pravu jednaka pravna 
snaga. Prije toga se praktički taj problem zbog malog broja zakona nije 
ni postavljao. U kasnijem razvitku na njemačkom pravnom području 
počeli su različni partikularni zakoni nakon Badenskog zakona od 
1511. g. redom ukidati običaje, koji im protivuriječe.!! Od 17. stolj. 
dalje ukidaju mnogi zakoni uopće sve običaje, koje nisu preuzeli. Usto 
se još i unapredak zabranjuje formiranje običajnog prava. 

Ta je onda neprijaznost prema običajnom pravu došla, prirodno, do 
izražaja i u Pruskom općem zemaljskom pravu od 1794. g., koji općenito 
ukida opće običaje, a unapredak ne može nastati nikakvo opće ili 
lokalno običajno pravo, koje bi stvaralo nova pravna pravila ili ukidalo 
postojeća. Austr. građanski zak. od 1811. g. prema pređašnjem joze- 
finskom zak. dopušta običaje »samo u onim slučajevima, gdje se zakon 
na njih poziva« ($ 10.). I francuski građanski zakonik nije sklon obi- 
čajnom pravu. Jedan dio pravne teorije dao je tim odredbama, nepri- 
jaznim običajnom pravu, još veće značenje nego što ga stvarno mogu 
imati i po samoj zamisli zakonodavci. Taj dio teorije je ove propise 
prosto proširio i na druge pravne materije, gdje nema nikakvih propisa 
o običajnom pravu. Ako na pr. austrijski građanski zakon, koji sebe 
smatra cjelovitom i zatvorenom kodifikacijom, koja dostaje za rješenje 
svakog konkretnog slučaja, ukine supletorno djelovanje običajnog prava, 
onda se takvo načelo ne može nikako prenositi i na druge pravne 
materije, koje nemaju slične kodifikacije. 

Značajno je za srpski građanski zakon (koji je inače preradio austrijski 
zakon), da nije preuzeo rečenu odredbu austrijskog zakona, već naprotiv 
upućuje ($ 10.) na supletornu primjenu »opšte poznatog dosadašnjeg 
običaja« za slučaj zakonske praznine. Naročito je prijazan prema obi- 
čajima Crnogorski opšti imovinski zakonik. Kad nema pravila u Zakonu 
i njegovim dodacima, »treba se vladati po pravilima koja u dobrim 
običajima žive« (čl. 2.). Osim toga se sudac još i posebno upućuje 
(čl. 782.), da »pazi osobito na to, što časni ljudi drže da je pravo, i što 
je u skladu s javnim vjerovanjem i poštenjem ... ... treba da pazi (misli 
se sudac), koliko je god moguće, i na razum i mišljenje naroda ili 
razreda ljudi, kojima su obični poslovi te ruke«. — Švicarski građ. zak. 
izrijekom upućuje na običajno pravo u slučaju zakonske praznine. 
Projekt njem. građanskog zak. od 1896. zauzeo je neprijazan stav prema 


"Podaci prema Gierke: Deut. Privatrecht 160. str. i dalje. 

običajnom pravu, propisujući da običajno pravo vrijedi samo, ukoliko 
zakon na nj upućuje. Ali svi propisi o običaju ispali su iz zakonskog 
teksta, tako da konačno zakon ne smeta formiranju običajnog prava. 

Praktički se javljaju dva glavna pitanja u odnosu običajnog prava 
prema zakonu: a) može li se uopće formirati običajno pravo, ako to 
zakon brani i b) može li običajno pravo derogirati zakonske odredbe. 
Kad zakon šuti, uzima i teorija neprijazna običajnom pravu (osim 
krajnjih legista, koji traže da zakon izrijekom predvidi formiranje 
običajnog prava), da se može formirati supletorno običajno pravo. 
Rečena dva pitanja se različito rješavaju prema općoj koncepciji prava. 
koju pojedinac ima. Tako je na pr. historijska pravna škola ne samo 
oboje dopuštala, već i uopće davala običajnom pravu jaku moć prema 
zakonu prosuđujući koliziju između toga dvoga kao nastalu među prav- 
nim vrelima istog ranga. Pojedine pristaše te škole uveli su tu neke 
korekture. Tako je na pr. V. Bogišić razlikovao, da li je zakonodavac 
donoseći zakon znao, da postoji običaj, koji je u opreci sa zakonom, ili 
toga nije znao. U prvom je slučaju zakon »stariji«, a u drugom slučaju 
ima vrijediti Puchtino pravilo i radi se o koliziji vrela istog ranga. — 
Što se nas lično tiče, to je odgovor na čitavo to pitanje sadržan u našem 
razlaganju o efektivnosti prava (11. toč.). Po tome se može običajno 
pravo probiti unatoč svim zabranama zakonodavca i može apsorbirati 
odnosno derogirati propise zakona. To je pitanje političkih i socijalnih 
«snaga, koje se ne daju svladati formalnim pravnim propisima. Druga je 
stvar, što se u normalnom današnjem državnom životu običajno pravo 
mnogo manje tako probija, i zakonsko pravo je po pravilu u mogućnosti, 
da ga obuzda. Osim toga, kako smo vidjeli, postala je za čitavo pitanje 
daljeg razgrađivanja i razvijanja zakonskog prava mnogo važnija sudska 
(i drugih drž. organa) praksa negoli samo običajno pravo. 

Ostaje međutim vrlo važno pravno područje, na kojemu ima običajno 
pravo i danas vrlo veliko značenje i gdje ono stvarno ne samo nado- 
punjuje već i postojano preobražava postojeće odredbe — ustavno pravo. 
Engleska je primjer totalnog ustavnog običajnog prava. Ali u teoriji 
ustavnog prava ispravno se tvrdi, da nema zemlje, koja bi imala samo 
pisani ustav, već da usto uvijek postoji i ustavno običajno pravo.!%3 Na 
taj se upravo način, sve kad pisani ustav ostaje formalno neizmijenjen. 
postojano kreće i razvija ustavno pravo. Tu su pojavu primijetili klasici 
njemačkog državnog prava već u carskoj Njemačkoj i razlikovali između 
mijenjanja (Anderung) i preobražavanja (Wandlung) ustava.!"* Problem 
je postao naročito aktuelan za obrađivače francuskog Ustava od 1875. g., 
gdje se zbog kratkoće toga ustava formiralo u većem opsegu i običajno 


9% Žbornik sadašnjih pravnih običaja u Južnih Slavena, 1. knj., izd. Jugoslavenske 
akademije znanosti i umjetnosti Zagreb 1874. g., XXXII. str. 

19% Barthćlemy-Duez: Traitć de droit constitutionnel, 1933. g., 185. str. 

1% Laband: Die Wandlungen der deut. Reichsverfassung 1895. g., G. Jellinek: 
Verfassungsinderungen und Verf. Wandlungen 1906. g. 

ustavno pravo, koje je i dijelom deformiralo pisano ustavno pravo.!? 
— U naročitom obliku javlja se u današnjim danima preobražavanje 
pisanog Ustava FNRJ zbog onih velikih socijalnih i političkih snaga, 
koje su u pokretu, — radi izgrađivanja socijalizma (naročito u ovoj novoj 
etapi, koja je otpočela 1950. g. donošenjem Osnovnog zakona o uprav- 
ljanju drž. privrednim poduzećima). Pisani Ustav je u masi odredaba 
nadopunjen i preobražen. Malo se razumije od našeg živog ustavnog 
prava, ako se prijeđe preko ovog običajnog ustavnog prava i samo se 
slijepo drži teksta pisanog Ustava. 


(Primljeno u sjednici Odjela za filozofiju i društvene 


nauke od 11. IV. 1952.) 


“5 O tome M. Duverger: Manuel de droit constitutionnel 1948. g., 277. str. i dalje. 

V. VALČIĆ 


GRANICE NINSKE ŽUPANIJE 


Teritorij, na kom se razvila hrvatska sredovječna država, bio je 
podijeljen na manje sastavne dijelove, kako nas o tom pouzdano izvje- 
šćuju suvremeni historijski izvori, a što potvrđuje i njen pozniji dru- 
štveno-politički razvoj. To je zabilježio bizantski car Konstantin Porfi- 
rogenet, a razumije se samo od sebe, da je državno uređenje u tadanjoj 
irm koje nam opisuje spomenuti pisac, nastavak onoga iz ranijeg 
doba. 

Prvotni naziv za te dijelove jest županija, a poslije župa. Taj se naziv 
kod Porfirogeneta javlja u greciziranom obliku zupania.* U Krešimi- 
rovoj ispravi od god. 1070.,5 koja je sa diplomatičkog stajališta falsi- 
fikat (ali ne moraju zato i svi podaci da budu krivi), i opet u Zvoni- 
mirovoj od god. 1078.,* u kojoj on daje splitskom nadbiskupu Cetinu, 
dolazi u latinskom obliku, iuppa. U Popa Dukljanina dolazi kao iupania, 
koju on razlikuje od većih teritorijalnih jedinica — provincija i regio." 
U ispravi, u kojoj god. 1772., splitski nadbiskup proširuje jurisdikciju 
ninskog biskupa na Liku, govori o provinciji Lici. U odlukama split- 
skog crkvenog sabora, kojim se uređuju granice pojedinih biskupija 
god, 1185.,7 pojmu Porfirogenetove županije odgovara parochia. Naj- 


! Rački, Documenta, Zagreb 1877., str. 400. — Drugačije kod Luciusa. 

Lucius, De regno. Vindobonae 1758. str. 47. — Zupania enim a zupa deducitur. 

2 Rački, n. m: Aiepepio 91 oiv ij X6opa abrev sic Ćoua vido 14... 

3 Šišić, Enchiridion fontium historiae chroaticae, Zagreb 1914., str. 637. Rački, 
n. d., str. 88. 

4 Rački, n. d., str. 117. 

* VI. Mošin, Ljetopis Popa Dukljanina, Zagreb 1950. str. 65-75. 

$ Kukuljević, Jura I. Zagreb 1862. str. 81. 

7 Smičiklas, C. D. II. str. 193. »Scardonensis episcopus habeat has parochias: 
Scardonam, Brebir, Belgrad cum tota Sidraga. Nonensis episcopus habeat has paro- 
chias: Nonam, totam Lucam et medietatem Lice«. 

Bartal, Glosarium mediae et infinae latinitatis regni Hungariae, str. 356. 

običniji termin, koji je u upotrebi od 13. stoljeća, jest comitatus.5 Tako 
ga upotrebljavaju i povelje Andrije II. i Bele IV. U posljednje vrijeme 
tom se terminologijom za XII. i XIII. vijek u Slavoniji bavila dr. Nada 
Klaić razlikujući župu od županije. Ona svoja istraživanja zaključuje: 
»Budući da za prvo doba Arpadovaca sve do XIII. stoljeća nema naziva 
župa, nego latinski naziv comitatus, koji po historičarima označuje žu- 
paniju, a ne župu, zato o župama nemože biti govora.«? Traži da ostane 
u upotrebi riječ comitatus, a koja u spomenutom vremenu imade zna- 
čenje t. zv. velike županije, koje su osnovane na ovom teritoriju po 
uzoru na susjedne mađarske. U užoj Hrvatskoj u to doba comitatus još 
nema taj smisao. 

Iz navedenoga se vidi, da na ovom području termini županija, župa, 
Comitatus i parochia označuju jedan te isti pojam i znače županiju, 
kako je za te dijelove sredovječne Hrvatske prvi zapisao taj naziv K. P., 
iako ponekad može da pojedino značenje bude uže.!" U pitanju, koje 
se ovdje tretira, a to je ono ninske županije, termini parochia i comi- 
tatus, koji se javljaju u suvremenim izvorima neosporno odgovaraju 
županiji. Comitatus i parochia Nonae ili Sidragae isto je, dakle, što i 
županija iz ranijeg doba. 

Pitanjem županija bavili su se mnogi naši i strani historičari. (Vidi 
spomenutu raspravu N. K.) Oni istražuju unutrašnje ustrojstvo, njenu 
podjelu, njen značaj u državi i sl. Spominjemo Račkoga, koji je ovom 
problemu posvetio veliku pažnju u svom djelu »Nutarnje stanje u Hrvat- 
skoj prije XII. stoljeća« i koji predvodi one historičare, koji tvrde, da 
je župan plemenski predstavnik i logično županija rodovska jedinica. 
Suprotno je gledište Mije Brašnića, koji za razliku od Račkoga misli, 
da je župan kraljevski predstavnik i da županija u ovo doba narodne 
dinastije znači teritorijalnu jedinicu, a ne rodovsku.!* To pitanje se 
još i danas tretira i prevladava mišljenje, da je župan ovoga doba kra- 
ljevski predstavnik. To su dakako općenite tvrdnje, iz kojih ne možemo 
izvući nikakav zaključak za ovo konkretno pitanje. Toliko je bilo po- 
trebno navesti, jer je to u prirodnoj vezi sa pitanjem, koje se i ovdje 
mora postaviti, a to je: koji je kriterij, po kojem je nastala ova terito- 
rijalna dioba? Da li su to kraljevski posjedi, koji tvore jezgro ove po- 
djele, ili je teritorij, koji pripada rodu, nametao takvu razdiobu. 
Je li se jedno razvilo iz drugoga? Pouzdano se ne može ništa reći. Ali 
ako pretpostavimo, da su se županije K. P. razvile iz rodovskih, da li 
se tada može znati, je li se teritorij županija, o kojima govori K. P., 
opsegom poklapao sa onim rodovskih županija, t. j. jesu li te rodovske 
jedinice bile veće teritorijalno ili manje? Ovdje se dakako ne misli na 
one župe, koje kasnije drže pojedine generaciones u Slavoniji, niti na 


* Mažuranić, Prinosi za hrvatski pravno.povijesni rječnik, str. 1273-6. 

? Klaić Nada, Dioba i funkcioneri comitata u XII. i XHI. st. (doktorska dizerta- 
cija), Zagreb 1946., str. 4. 

1 Vidi pod br. 7. 

194 M. Brašnić, Rad XXV., Zagreb 1873. Župe u hrvatskoj državi za narodne dina- 
stije. str. 32. 

comitate, koji se tamo razvijaju u XII. i XIII. stoljeću, a kasnije i u 
Hrvatskoj. Prema tome županija Porfirogenetova razlikuje se i od ovih 
malih župa i kasnijih županija nastalih po uzoru na mađarske comitate, 
po raspadu prvotnih kraljevskih comitata. 

Bez obzira na konačno rješenje tog problema i na eventualnu pre- 
vagu jednoga od ovih mišljenja ostaje u principu i dalje otvoreno pi- 
tanje: koji su faktori odlučivali kod razmeđavanja ovih jedinica. Da li 
se je podjela zemlje na županije izvršila na osnovu internih životnih 
potreba pojedinih plemenskih zajednica u sporazumu sa ostalim ple- 
menskim grupama, odnosno na osnovu čega se dijeli kraljevska zemlja 
na manje posjede, kojima se onda priklapaju i susjedne rodovske zemlje. 
Je li postojao kakav historijski precedens? 

Da li je kod toga bila odlučujuća rimska teritorijalna podjela onako, 
kako nam o tome piše Pop Dukljanin.!! Ovi njegovi podaci pobuđuju 
s više strana sumnju. Ne može se nikako prihvatiti ta tvrdnja u cjelini, 
očito ne barem što se tiče onih dijelova zemlje, gdje rimska uprava nije 
pustila nikada dublje korijenje. Teško je zamisliti, da bi se ta podjela 
mogla kroz tolike historijske promjene održati pored činjenice, da je 
i samo administrativno ustrojstvo odraz, u prvom redu, nutarnje dru- 
štveno-političke i ekonomske strukture pojedinih etničkih grupa. A da 
je rimski političko-administraiivni sistem sa municipijem kao središtem 
imao nesumnjivo drugi značaj i drugačiju ulogu i funkcije, koje se ni- 
kako ne bi mogle presaditi u život slavenskih masa na tadanjem raz- 
vojnom stupnju, mislim nije potrebno isticati. Osim toga ne bi bilo 
danas nama moguće pouzdano odrediti teritorijalni opseg manjih rimskih 
upravnih jedinica u našim stranama. Prema tome unutrašnji kriterij 
kod razmeđavanja hrvatskih županija ostaje van sigurnog historijskog 
domašaja. 

Zbog toga dakako nije od manje važnosti uivrditi faktično stanje u 
ovoj stvari za svaku pojedinu županiju, jer je županijska podjela morala 
biti vrlo značajna za sredovječnu Hrvatsku, kada je Porfirogenet tako 
uočio i istakao. 


JI. 


U već spomenutom djelu Brašnić je pokušao da u krupnim crtama 
odredi prostranstvo i geografski smještaj pojedinih županija. U drugoj 
raspravi, koja je unekoliko nastavak prve i njena dopuna, spominje 
kao važno metodičko pomagalo u određivanju međa, crkvenu podjelu 
tih teritorija.!? To ističe i dr. 5. Gunjača, kojemu je na taj način pošlo 


1OVI. Mošin, n. di, str. 53... »post haec secundum continentiam privilegiorum 
(t. j. dobivenih od poslanika r. pape i bizaniskog cara) quae lecta coram populo 
fuerant scripsit privilegia divisit provincias et regiones regni sui ac terminos et 
fines earum hoc modo: secundum cursum aquarum quae a montanis fluunt et intrant 
in mare contra meridianam plagam maritima vocavit ...« 

12 M. Brašnić, Županije u današnjoj Hrvatskoj, Slavoniji i Vojnoj Krajini od 1102. 
do 1301. Achter Jahresbericht der K.. K. Oberrealschule 1872/3 und 1873/4 Zagreb. 


7 RAD 288 97 


za rukom da utvrdi granice vrličke i cetinske županije,!š a tako su ra- 
dili i drugi, koji su se bavili ovim pitanjima. To je načelo uopće u praksi 
crkve, osobito za kasnorimski period, koja je stalno išla za tim, da se 
granice crkvenih područja prilagode onima državnih. 


No i to pravilo nije apsolutno. U našem slučaju ono je u neke i za- 
preka, jer i ninska i lučka županija spadaju po odredbi spomenutog 
crkvenog sabora od god. 1185. u Splitu u ninsku biskupiju, tako nije 
moguće primijeniti to načelo pri razgraničavanju ovih županija, kao 
što je to s uspjehom učinio dr. Jelić, kad je utvrđivao međe sidraške 
i lučke županije,!“ jer je Sidraga po odluci istoga koncila spala u juris- 
dikciju skradinskog biskupa. 

Spomenuo sam, da već Brašnić u istoj raspravi više manje u naj- 
krupnijim crtama govori i o granicama pojedinih županija. Za ninsku 
i) novačveli, da se nalazi na obalama Zrmanje, ali zato ne navodi nikakva 
dokaza. Prvi je pobliže pokušao odrediti prostranstvo ove i drugih 
županija Stjepan Zlatović, ali ne dokumentarno, nego, kako sam kaže, 
»po konformaciji tla«. On čak pokušava da odredi na taj način i gra- 
ničnu crtu pa kaže: » ... Sa istočno-južne strane završivala je sa gradovi: 
Stari Obrovac, Zelengrad, Karin i Kulatović nad Benkovcem i s te iste 
strane međašila sa županijom Bribirskom, od juga stale joj županije lučka 
i sidraška, od zapada zadarski teritorijum i zaokruživalo more i otoci, a 
sa sjevera preko velebitskog mora županija Podgorja — sub alpibus«. 
Što, kako će se dalje vidjeti nikako ne stoji. Po tome bi ninska županija 
prostorom bila gotovo veća nego sidraška i lučka zajedno.15 

U historijsko-geografskim kartama, koje su izradili Klaić!* u svom 
atlasu i Šišić zajedno sa Jelićem kao prilog priručniku izvora za hrvatsku 
povijest,!7 granice među županijama iz tog doba ili su povučene od oka 
ili uopće nikako. Isti dr. Jelić u svojoj raspravi — Dvorska kapela 
sv. Križa — daje opis ninske župe!š i dijeli je u dvanaest predjela (prema 
poreznom sistemu, kakav je onda bio, dok je on pisao!?) i dodaje, da je 
podatke uzimao iz jedne gotove, ali nepublicirane radnje." Prema ana- 


18 St. Gunjača, Topografska pitanja na teritoriju stare cetinske županije... Split 
1937., str. 13-14. 

#4 Jelić, Povijesno-topografičke crtice o biogradskom primorju. Vjesnik hrvatskog 
arheološkog društva N. S. III. 1898., str. 33 i dalje. 

15 Fr. S. Zlatović, Topografičke crtice o starohrvatskim županijama u Dalmaciji... 
Starohrvatska prosvjeta god. I. (1895.), str. 79. 

Klaić, Bribirski knezovi, Zagreb 1897., str. 14., govori da bribirska »župa« 

graniči u ovom dijelu sa sidraškom i kninskom, a ne sa ninskom županijom. 

168 V. Klaić, Atlas za hrvatsku povjesnicu, Zagreb 1888. 

17 Šišić, n. d. 

18 L. Jelić, Dvorska kapela sv. Križa u Ninu, Zagreb 1911., str. 1-3. 

"A. Maschek, Geografisch-statistisches Repertorium der bewohnten Orte im Kšnig- 
reiche Dalmatien, Zara 1888., str. 143-5. 
: Ka Jelić, n. d. Bilješka br. 2.: »Prijegled povijesne topografije gradske župe iscrpen 
je iz već dogotovljenog našeg rukopisa o povijesno-monumentalnoj topografiji niuske 
županije, gdje će biti naveđeni izvori, koji se radi kratkoće izostavljaju«. 

lognoj radnji o biogradskom primorju i spomenutoj bilješci moglo se 
očekivati, đa će donijeti i granice ninske županije kao što je tamo 
sidraške. U tom rukopisu? on je zaista pokušao da to i učini i uzeo za 
osnovicu privilegij Andrije II. iz god. 1205., kojim ovaj podjeljuje slo- 
bodu gradu Ninu.ž3 No on ne nastoji, da ubicira pojedina granična 
mjesta, nego je topografske podatke iz darovnice postavio onako na- 
pamet prema Civranovoj katastičkoj karti iz XVII. stoljeća, u kojoj je 
točno izvučena crta, koja dijeli ninski teritorij prema turskom državnom 
i zadarskom gradskom području.“ On jednostavno duž te crte'redom 
postavlja sve lokalitete iz spomenute darovnice. Ta karta, u kojoj su čak 
navedene pod brojem zemljišne čestice i koji broj je bio registriran u 
zemljišnoj knjizi, od velike je vrijednosti i nesumnjivo pruža vrelo 
prvoga reda za upoznavanje posjedovnih odnosa ovoga kraja. Ali jer 
potječe iz vremena, kada su teritorijalne i političke promjene na ovome 
prostoru takve i toliko različite, ona nikako ne predstavlja pouzdani 
historijski izvor pri određivanju granične crte, koja razmeđuje ninsku 
od lučke županije s jedne strane, i zadarskog područja s druge, u vre- 
menu, dok je županija ninska još postojala u političkom smislu. 

Tako postavke Jelićeve nisu fundirane na suvremenim vrelima, a jasno 
i rezultati, do kojih dolazi, ne rješavaju pitanje granica spomenute 
županije. Pitanje je, koliki je opseg imala ta županija u doba narodnih 
kraljeva, ili bolje u doba njenog postanka, kada su svi njeni izvorni 
dijelovi bili još u jedinstvenom sklopu. Da li je uopće moguće to pitanje 
riješiti? Karte, koja bi nam to pokazala, dakako nemamo, a isto tako 
oskudna su vrela, da bi smo je mogli pratiti iz njenog najranijeg doba. 
Podaci kojima raspolažemo jesu iz vremena, kada se ona raspada i 
nestaje. 


2! Jelić, Topografičke crtice o biogradskom primorju, Vjesnik hrvatskog arhe- 
ološkog društva N. 5. III. Zagreb 1898., str. 33. 

#2 Taj rukopis je pohranjen u Arheološkom muzeju u Splitu. Dobrotom direktora 
dra. Rendića bio mi je dan na uvid. 

2% Smičiklas, C. D. III. str. 50. 

*4 Carta topografica del teritorio della citta di Nona ove si vede la perticazione 
fatta d'ordine dell Illmo ed Ecemo Sig. Pietro (Civrano) Prov. genl. in Dalma. et 
Alba. Dalli Sigri Stefano di Boncont e Mag: Napolion con la distinzione di Beni 
Publici e di ragion particolare Boschi, Laghi, gaj et altro in conformita di quanto 
esprime la Terminazione di Sua Ecc&A. fatta adi 17. Giugno 1675. ed approvata dall 
Eccmo senato in Ducale di 26. Giugno 1675. La pnte carta e fatta dal supradetto 
Stefano de Boncant condotto di sua Serenita. 

Adi pmo Maggio 1793. Zara, attesto io soitoscrito Cap. o Ing. diligentemente co- 
piato il prete Topografico disegno da altro simile del Pubs Perito. Andrea Crivellari 
e confrontato coll originale esistente in questo Pub3 Archivio lo trovai corrospon- 
dere (!) in ogni sua parte. In fede di che. 


Francesco Zavoreo capo ing. e. U Zadarskom drž. arhivu, čuva se kopija učinjena 
od Antonija Marcovich, bivšeg katastralnog činovnika i kasnijeg namještenika guber- 
nijalnog arhiva iz g. 1848. 

IN. : 


Andrijina potvrdnica, kako Smičiklas naziva u svom kodeksu povelju 
Andrije II. iz god. 1205., predstavlja osnovicu za rješenje ovog pro- 
blema. Ona je izdana oko sto godina po izumrću narodne dinastije, 
a oko dvjestaipedeset godina poslije Porfirogenetova djela De admini- 
strando imperio, u kojem se nalaze podaci o županijskom ustrojstvu 
stare Hrvatske. Prema tome su njeni podaci najbliže historijsko vrelo. 
U tom* vremenskom razdoblju, t. j. od njena postanja do tada dakako 
da su moguće i promjene. Njih je stvarno i bilo, ali i o njima imademo 
dovoljno dokumenata tako, da je upoređivanjem tog izvornog materijala 
moguće postaviti približnu crtu, koja zatvara ninsku županiju sa jugo- 
istoka, t. j. prema lučkoj i prema zadarskom području, koja će se razli- 
kovati znatno od onih, koje iznose Jelić i Zlatović. 

U paleografsko-diplomatičku stranu ovih isprava ne možemo ulaziti, 
jer originala nema. Podaci su ovdje uzeti prema tekstu, kako ga donosi 
Smičiklas u svome Kodeksu.“ Autentičnost sadržaja historićki nije u 
pitanju. Neobično je samo to, što je jednom gradu u isto vrijeme, kad 
dobiva i samo pravo slobodnog grada, dan neobično veliki teritorij. 
Gradovi u Slavoniji, koji dobivaju u ovo vrijeme slične privilegije, ni 
iz daleka ne dobivaju ovoliki pripadni teritorij. No ako se zna, da je 
upravo to razdoblje u ugarskoj historiji, kada su darivanja kraljevskih 
imanja dosegla najveće dimenzije,?7 kada su se stranačke pristaše obilno 
nagrađivale krunskim dobrima i pravima? i da je to upravo doba, kada 
je po riječima mađarskog historičara Timona darivanje postalo princip 
vladanja,?* tada i to postaje razumljivije. Rasipanje fiskalnih dobara i 
prava išlo je u korist u prvom redu feudalaca, ali je mogao da se time 
okoristi i jedan grad, pogotovo uzevši u obzir specijalne političke prilike 
u tadanjoj Hrvatskoj. Stvar biva još uvjerljivija, ako se ima na umu 
činjenica, da je Zadar od 1202. u mletačkim rukama i da je bilo potrebno 
u dalmatinskim gradovima suzbiti promletačka strujanja i postaviti 
branu mletačkoj ekspanziji. Formiranje jednog takvog municipija sa 
tolikim teritorijem moglo je odlično poslužiti toj svrsi. Andrija ističe 
i usluge, koje su mu Ninjani učinili u njegovoj borbi o prijesto s bratom 
Emerikom. Sve to, ne ulazeći u drugo, dovoljno osvjetljava i momenat 
i motive darivanja municipalnog prava _ Ninu. A isto tako postaje 
shvatljivo veliko prostranstvo, koje dolazi pod njegovu jurisdikciju. 
Time će Nin primivši autonomiju gotovo trogirskog tipa? postepeno ući 


*5 Smičiklas, C. D. III., str. 50. 

% Isti, C. D.n. m. > IV, str. 202. 

*7 Fejer, C. D. III/1, str. 255. »... Castra, Comitatus, Terras et ceteros opulentos 
Hungariae proventus in perpetuas hereditates nostris baronibus et militibus distri- 
buimus ...« : s 

28 J. Szekfy, Der Staat Ungarn, Stuttgart und Berlin 1918., str. 41. 

% Timon A., Ungarische Verfassungs+ und Rechtsgeschichte, Berlin 1904. str. 365-6. 

%% M. Kostrenčić, Hrvatska pravna povijest, (rukopis) str. 237. 

Isti, Slobode dalmatinskih gradova po trogirskom tipu, Rad 239., str. 131. 

Dabinović, Hrvatska državna i pravna povijest, Zagreb 1940., str. 446-—7. 


100 


u sastav municipalne Dalmacije sa čitavim svojim teritorijem. Budući 
da je sve to dobio od kralja, izlazi iz toga, da je i čitav ninski teritorij 
sui iuris i da izvan svoje autonomije, kako to izričito u darovnici stoji, 
nije podređen ničijoj drugoj vlasti nego izravno kralju, ali i njemu u 
točno određenom i specificiranom smislu. 

... »Volentes et id autoritate regia decernentes quod a modo in per- 
petuum ipsi cives ad suam voluntatem possint omni tempore eligere 
comitem sibi ... qui comes secundum consuetudines  civitatis ipsius 
eandem ac suum comitatum et tenutam non aliter debeat iudicare et quod 
nullus dux, banus vel vicebanus noster ipsos cives None ad suum iudicium 
possit vocare vel cogere, quacunque de causa et nisi coram predicto 
ipsorum comite in civitate None et non alibi existente ...« 


Tu se lako može vidjeti opseg i karakter _ podijeljenih mu sloboda. 
Polazeći od te činjenice ne može se razumjeti tvrdnja, koju iznosi 
Klaić*! u svojoj Povijesti Hrvata, koju je i Šišić ponovio,? da se ninska 
»Župa« utopila u lučku županiju i da je postala njen integralni dio. Ne 
ulazeći u to, koliko je i u kojem smislu točna ta tvrdnja s obzirom na 
bribirsku (koja je kasnije u rukama Šubića) i sidrašku,? može se sa 
sigurnošću reći, da se ona što se tiče ninske županije ne može nikako 
održati, jer ova u čitavom svom opsegu preostalom nakon prethodnih 
donacija dolazi pod municipalnu vlast grada Nina. Ni jedan ni drugi ne 
kažu, na temelju čega su postavili tu tvrdnju. Sam Klaić malo dalje 
kaže: »One stare hrvatske župe koje su u XII. i XIII. stoljeću dobile kao 
nasljedna lena pojedine velikaške porodice ne biše redovno privaljene 
novim županijama (t. j. velikim po uzoru na mađarske) nego ostadoše 
kao knežije kneštva ili grofovije u vlasti tih nasljednih knezova kao 
njihova gospoštija (dominium) Frankopana, Kurjakovića i Nelepića«. 
Nisu spomenuti Šubići, o čemu bi bilo svakako potrebno govoriti. 

Potrebno je navesti još i ove retkešt; »Prema svemu što smo dosada 
izložili razabiramo jasno, da su vlasti (velikih) župana i županija pri- 
padale poglavito plemićke općine (generaciones nobilium) i kotari, 
kotari kraljevskih gradova (castra regalia). Knežije pojedinih velikaša 
kao i posjed crkvenih dostojanstvenika i redova imaju egzempcije.« 

Slijedeći pasus očito obeskrepljuje spomenutu tvrdnju, t. j. da se 
ninska županija utapa u veliku lučku. »Napokon ostadoše slobodne od 
vlasti župana i županija kraljevske gradske općine (civitates liberae 
villae), i to ne samo u Dalmaciji, nego i u Hrvatskoj i Slavoniji. U Dal- 


Š1OV. Klaić, Povijest Hrvata, br. 1I.—2, str. 14. 

lsti, Bribirski knezovi, str. 10. 

32 Šišić, n. d., str. 652. 

% Isporedi studiju dra. Jelića, Topografske crtice biogradskog primorja, Tu se 
vidi, da se ni sidraška županija nije u cjelini utopila u lučku, nego da je jedan dio 
stare županije dospio u ruke benediktanskih samostana, zadarskog nadbiskupa, a 
kasnije i samog Zadra. Samo za neke dijelove te županije može se sigurno reći, da 
su se utopili u lučku. Vidi Rački, Arhiv za jugoslavensku povjesnicu (1863.), str. 63. 
Dalje isto vrijedi i za bribirsku. Ona je neko vrijeme sva u rukama Šubića. 

34 V. Klaić, n. m. 

maciji su ove gradske općine bile samosvojne te je svaka zasebice imala 
svoju upravu i svoj statut.« I dalje »dalmatinske gradske općine, koje 
su nekad bile omeđene gradskim zidinama, proširile su se u nutarnju 
zemlju, kada su kotari nekih tih gradova obuhvatili prostore hrvatskih 
krajeva (Šibenik) Zadar.« 


IV. 


To je bilo potrebno navesti, jer bi se ova tvrdnja odnosila na posto- 
janje ninske županije još i u XIV. vijeku i dalje, a time bi pitanje njenih 
granica zahtijevalo dalja objašnjenja, što dakako nije moguće. Zadatak 
je utvrditi prostranstvo ove županije, od vremena kad imademo o njoj 
prve vijesti do 1205. god., t. j. do momenta, kad ona prestaje formalno 
egzistirati kao županija. 

Vidjeli smo, da parochia i comitatus označuju isti pojam kao i Porfi- 
rogenetova županija, specijalno se to može baš u ovom slučaju utvrditi. 


Kod svake darovnice, ako se radi o zemljišnom poklonu, po pravilu 
označuju se i međe darovanog posjeda. Tako i ovdje darovnica koju je 
Andrija II. 1. augusta 1205. g. izdao Ninu sadržava i granice poklonjenog 
teritorija. Stoga će ovdje biti iznesen samo tekst, u kome su obilježene 
granice, a ostali dijelovi, koji se odnose na druge povlastice i formal- 
nosti, bit će izostavljeni. Mora se odmah konstatirati, da je u darovnici 
pripadni teritorij dva puta nazvan comitatus. Kod darovnica danih 
drugim gradovima upotrebljava se izraz terra, possessio i sl. za zemlju, 
koja se dodjeljuje gradu, ovdje se ističe comitatus, što još jednom 
potvrđuje, da se radi o preostalom dijelu nekadašnje županije. 

.. »Eapropter presentes noverint et futuri, quod accedentes ad nostram 
presentiam dileeti fideles nostri cives nonenses humiliter ... nobis supli- 
carunt quod civitatem ipsorum ... nostris specialibus insigneremus graciis 
et comitatum eidem civitati pertinentem metis designaremus debitis ne 
in processu quocumque temporis possit per aliquos vicinos occupari 
contra voluntatem et iustitiam civium eorundem ... Porro metas comi- 
tatus dicte civitatis designari fecimus per comitem Demetrium in hunc 
modum: 


Imprimis incipit a capite cuiusdam 1. Odnosi se na otok Vir (Punta- 

insule Wyr (1) et deinde per litus dura). 

maris ad sanctum Andream (2) prope 2. Ruševine crkvice sv. Andrije na 

dictam civitatem, rtu, što sa sjeverne strane za- 
tvara zaljev Dražnik nedaleko 
Nina. 


38 V, Klaić, Povijest Hrvata II.. str. 16. 
*# Prema spomenutom rukopisu Jelića. 

et deinde in locum protensum in 
mare qui dicitur Drugozay, (3) 


et deinde in Dykla, (4) 


et deinde ad locum qui dicitur Crux 
parva, (5) 


et deinde in quandam paludem que 
dicitur Ognakowo Blato, (6) 


et deinde per medium ipsius paludis 
tendit ad partem australem ad metas 
cuiusdam  possessionis vocate Bres- 
ghan (Bristiane), (7) 


et deinde directe tendit in quemdam 
rivum qui dicitur potoch, (8) 


et deinde per ipsum rivum versus 
partem australem secundum cursum 
ipsius rivi in quoddam nemus dictum 


Jablan, (9) 


87 Rački, n. d., str. 62. 


3. Dugočaj je najvjerojatnije rt Ska- 
la, kako je zabilježen na vojnoj 
specijalnoj karti, jer se tu kopno 
najdalje pruža u more. 


4. Diklo, Iculus, Dyculus, svakako 
u sklopu ove županije. Već Kre- 
šimir III. daje neke zemlje ma- 
nastiru sv. Krševana.?7 


5. Mali križ u Cerodolu sjevero- 
istočno od Dikla označeni lokali- 
tet na istoj karti. 


6. Ognjakovo Blato danas više uobi- 
čajen naziv Bokanjačko Blato 


7. Possessio Bresghan ili po vari- 
janti iz 1243. Bresciane. Loka- 
litet često spominjan, po kon- 
tinuitetu u ovom tekstu na istok 
od Bokanjačkog Blata odgovarao 
bi današnjem Briševu. Pod tim 
imenom dolazi god. 1349. (Bri- 
scevo).?? To se čini vrlo vjero- 
jatno, jer mu sa gornje strane od 
istoka prema zapadu teče potok, 
koji je identičan sa Miljašić Ja- 
rugom. Narod ga zove samo Ja- 
ruga, ali imade i drugih lokalnih 
naziva. Specijalna karta ovaj dio 
potoka naziva Suševac, koji ide, 
t. j. zapravo počinje od Smoko- 
vića u blizini Zemunika prema 
zapadu.$ 


8. Potok Miljašićeva Jaruga, njen 
najistočniji dio, koji ide skoro 
do Zemunika (vidi br. 7). 


9. Jablan, neki gaj, koji se pobliže 
ne:da utvrditi. 


Ljubić, Dva popisa posjeda glasovitog manastira sv. Krševana u Zadru. Starine 


XIX., str. 88. 


% Smičiklas, €. D. VIIL, str. 551. Braća Isoje i Priboje prodaju dopuštenjem 
samostana sv. Krševana Dminoju, sinu Dezislava iz Blata svoj vinograd u Cerodolu ...« 
Vineam positam in Cerodolo in confinio crucis ...« 


% Smičiklas, C. D. XI., str. 200. 


% Bianchi, Zara christiana Il., Zara 1879., str. 390-1. 

et deinde directe per quandam val- 10. Nije moguće odrediti. 
lem versus austrum que dicitur val- 


lis Budyzlay (Budisgn), (10) 


et tendit usque in Zytniza, (11) 11. Zytniza, Sitnica spominje se u 
više isprava, ali tek prema  is- 
pravi iz god. 1362.*! može se 
približno ubicirati. Radi se u toj 
ispravi o zapljeni nekih dobara u 
korist nekog Zadranina po na- 
logu bana Nikole Checha i nad- 
biskupa zadarskog Nikole Mata- 
faris. Tu se vidi, da se ona na- 
lazi južno od Suhovara (Sovara) 
otprilike kako je označeno u 
priloženoj karti. 


et deinde versus boream usque in 12. Kadina_ Gorica ili prema vari- 
Kadyna goriza, (12) janti iz Beline povelje od go- 
dine 1243. Kazina gorica. U 
ispravi iz godine 1362. (vidi br. 
11) nazvana Gerca_ Chachina. 
Istočno od Suhovara tamo, gdje 
počima tok potoka Rašinovac.? 


et deinde quendem (quitizirzam) (!) 13. Nije moguće ubicirati. 
et deinde versus boream ad quan- 

dam quercum qui dicitur quercus 

lupi, (13) 


et deinde in austrum ad vocatas 14. U mnogo isprava se spominje 

quinque vias, (14) quinque viae. Po poretku naj- 
bliže bi bilo današnjem Smilčiću. 
Tu se ukrštava pet putova (peto- 
putje) još i danas. 


“1 Smičiklas, C. D. XIII., str. 247. Egidije glasnik i službenik zadarske kurije 
izvješćuje, da je po nalogu zadarskih rektora, a dozvolom bana i nadbiskupa, prodao 
na dražbi posjed Franje Nikolinog de Varicassis u Suhovarima, Bartolu pok. Mavra 
de Grisogonis radi dužnih 220 libara; nekretninu je kupio sam vjerovnik za 400 
libara, iz kojih je on za svoj dug namiren i isplaćene takse... Posjed se nalazi kod 
Suhovara (Sovara), a omeđen je ovako: ... eui totius villae de Sucovare de borea 
est villa vocata Gladussa Parva mediante via publica dicta cista, per quam proten- 
ditur versus Possedariam; de austro possidet Johanes condam  Johanis Qualis ad 
Sdachowa et partim nemus villae de Sitnica mediante via publica; de traversa est 
villa vocata Gerbica mediante potoch et partim villa est villa Treschane et partim 
est villa vocata Gerca Chachina mediante potoch; de quirina pasculum  villae 
Strupnich et pasculum villae Zudomerich; ... 


** Smičiklas, C. D. VI, str. 663., g. 1289. Vidi se, da je K. G. u ninskom terito- 
riju, jer zadarski sud posreduje u Ninu u korist Damjana Milogosta, svog građanina 


radi posjeda u K. G. (Vidi br. 11.). 

ei deinde versus boream ad vallem 15. Vallis Koruganiza mora biti u 

Koruganiza, (15) blizini Smilčića, jugoistočno od 
današnjeg Pozderova gaja. To se 
može utvrditi na osnovu kompa- 
racije darovnica knezovima po- 
sedarskim izdanim od Andrije HI. 
god. 1219. i bana Stjepana od 
god. 1249. Određenje je toga 
mjesta to sigurnije, što ubikacija 
slijedećeg lokaliteta iz darovnice 
nije u pitanju.#3 


et deinde in locum qui dicitur_ Ba- 16. Badagn, današnji  Badanj, dio 

dagn, (16) novigradskog polja, jasno ozna- 
čen na specijalnoj karti i danas 
postoji pod tim nazivom tamo, 
gdje je ubilježen na priloženoj 
karti.+* 


# U dvije isprave imamo opisane međe posedarskih posjeda. Donosim izvatke iz 
sbiju, koliko se odnose na granice posjeda, jer imade varijanata, koje omogućuju 
točnije određenje granica tih zemalja. U prvoj Andrija II. potvrđuje g. 1219. posjede 
posedarske Slavogostu Krbavskom komesu, koje su njegovi pređi dobili od Bele III. 
(1172.-1196. g.) (Smičiklas, C. D. III., str. 176.) ... quarum terrarum nomina sunt: 
Tossedaria, Swerdlaz, (Briznizza), Janina loqua, Gudca, Miracha, Zachun, Nowo 
Blachiane ... 

U drugoj ban Stjepan određuje međe posedarskih posjeda (Smičiklas C, D. IV., 
str. 391. g. 1249.) ... Quarum (sc. metarum) prima... a plaga oriente quddam portus 
Maslina! vocatus est: exinde itur et venitur_ ad aliud portum  Sdrilaz2 vocatur ad 
Petram, que vocatur Oblaschina; inde itur et venitur ad quendam locum Ternaviza? 
ad fenile Blatce vocatum; inde graditur et pervenitur ad quendam lacum Ograie- 
vizza* loqua dictum; inde transitur et pervenitur ad verticem montis Strasischeš 
vocati; inde vadit et pervenitur ad flumen Baschizzaf ad duas cruces, in petra pro 
meta sculptas: inde transitur supra permedium ipsius fluminis Baschizza, de quo 
flumine descendendo pervenitur ad magnam stratam de Nona tendente; per quam 
satis longum eundo pervenitur ad fontem (Mirach)š appelatum inde itur et perve- 
nitur_ ad fontem Miraz Studenaz? secusque hunc fontem Miraz stando quantum 
longius homo potest de arco versus plagam meridionalem sagitare ille locus est pro 
meta deputatus; inde transitur et pervenitur, ubi ipsa terra (Possedaria tenet matas 
cum nobilibus Catichi!? (Vidi Bianchi: n. d. 413) vocatis, inde itur et venitur_ de 
supra villam Regiane!! vocatam, ubi est crux in lapide pro meta excisa; ab inde itur 
et pervenitur ad summum collis Volchia Glava nuncupati deinde eundo venitur ad 
collem Strichaz dictum ad metas quas tenet ipse comes Slavogostus cum nobilibus 
Mogorovichy inde eundo venitur ad cruces quinque viarum in vulgo petiputi nun- 
cupatarum, deinde eundo venitur ad valibulam que in vulgo dicitur Draga Horugue- 
nizza; exinde eundo venitur ad quandam foveam Badan nuncupatam inde eundo 
venitur ad valibulam Vsprina Draga nominatam et ab inde transiendo pervenitur 
ad locum ubi est in mare signum crucis super quandam petram prometa excisae; 
ibique prenominate mete terminarentur.... Granica je dakle tekla od Ždrilca do 
uvale Trvovice i odatle do potoka Bašćice (ostale točke između ovoga nije mi uspjelo 
odrediti), i njegovim tokom, koji se u jednom dijelu zove Rašinovac, prema Kašiću 
i Režanima, a dalje duž granice, kojom je opisana ninska županija. 


44 Skok P., Prilozi k ispitivanju srpsko.hrvatskih imena i mjesta, Rad 224, str. 102. 

et deinde ad quandam vallem que 
dicitur Weprina, (17) 


et deinde ad lapidem qui est apud 
mare super quem sancta crux est 
desculpta, (18) 


et ibi terminatur; excepta tamen 
possessione  castri Lubey, que est 
hospitalis sancti Iohanis, (19) 


item pascua dicte civitati pertinentia 
in Magno monte sunt qui est super 
mare, (20) 


incipiendo a loco dicitur_ Tri- 


bagn, (21) 


versus occidentem usque ad locum 
qui dicitur_ Equus, (22) 


qui 


17. 


18. 


19. 


Weprina, Vsprina Draga, gdje se 
točno nalazi, nije mi pošlo za 
rukom utvrditi, ali je sigurno, da 
se nalazi u blizini Novigrada, 
negdje u današnjoj  Pridrazi 
istočnije od Badnja.#? 


Kamo je išla granična crta u 
more, da li u novigradsko ili ka- 
rinsko, nije moguće potpuno od- 
rediti iz raspoloživih  dokume- 
nata, ali najvjerojatnije izgleda 
u karinsko, no ni u jednom ni u 
drugom slučaju ne može ići da- 
leko od karinskog ždrijela Rib- 
nice, kojim su oba ova mora 
spojena. 


Dokle su se prostirale zemlje 
ljubačke kaštelanije, koja je u 
posjedu hospitalaca, da li su one 
bile kontinuirana cjelina, to je 
sve u pitanju, jer nema dokume- 
nata.“ One su svakako ulazile 
nekada u sklop županije, ali su 
poznijom darovnicom svakako 
prije 1205. god. izdvojene iz nje, 
tako i poslije iz gradskog teri- 
torija te bile sui iuris. 


. Na podgorskoj strani pod Vele- 


bitom nalazila su se ispašišta, 
koja su pripadala ninskoj župa- 
niji, čije je prostranstvo moguće 
otprilike odrediti onako, kako 
prikazuje priložena karta. 


. Tribagn, današnji Tribanj.*7 


Radi se o lokalitetu označenom 
na specijalnoj karti kao Konj 
ispod Karlobaga ili točnije Lu- 
kova. 


* Isti n. d., 112. Po saopćenju Grge Oštrića, konzervatora zadarskog Konzerva- 
torskog zavoda, dohrog poznavaoca ovog kraja i prema jednoj geografskoj karti iz 
16. ili 17. st., koja je nedavno došla u posjed Drž. Arhiva u Zadru, Veprina Draga 
nalazi se između Posedarja i današnjeg Novigrada i odgovarala bi današnjem loka- 
litetu Lepurine. Tako bi Novigrad bio izvan sklopa ninskog posjeda, dok po darov- 
nici Andrije II. iz 1219. g., Novigrad je nesumnjivo u sastavu posedarskih zemalja. 

#6 Nažalost u »Zadarskom katastihu iz XV. st.« koji je objelodanio u XLII. Starina 
- S. Antoljak, baš fali dio, koji se odnosi na ovo područje. 


*" Bianchi, n. d.. str. 282. 

et usque ad cacumen montis«. (23) 23. Od Tribnja do Konja prema vr- 
hovima Velebita do njegove 
glavne kose. 


U ispravi, kojom Bela IV. g. 1243. na molbu Ninjana* ... »ut terri- 
torium communitatem confines et ditrictum eidem civitati iure proprio 
pertinentem metis designaremus debitis ...« potvrđuje Ninu njegova 
prava dobivena od Andrije, postoje ove dvije varijante gornjega teksta: 
ad 7) mjesto possessionis vocate Bresghan stoji, possessionis nuncupate 
Bresciane, ad 12) mjesto Kadyna goriza, Kazina gorica. 


Granica bi dakle ninske županije u njenu najvećem opsegu, t. j. u 
doba najbliže njenu formiranju tekla od otoka Vira uključivo na rt 
Skalu, odatle obalom do Dikla uključivši i njega, te od Dikla preko 
Cerodola, gdje se nalazi Mali Križ, na Bokanjačko blato i dalje sre- 
dinom tog Blata na Briševo te od njega pravcem Miljašić — Jaruge 
prema Smokoviću blizu Zemunika, odatle jugoistočno od Suhovara 
(Sovara), u čijoj se blizini spominje Sitnica i Kadina gorica (vidi na 
pril&ženoj karti), te istočnim razmeđem posedarskih posjeda, gdje se 
može lako utvrditi lokalitet Badanj te preko nepoznate Vsprine Drage 
u more. Po svemu izgleda u Karinsko ždrijelo Ribnicu. U svakom slu- 
čaju obuhvata i Novigrad. Odatle obalama Novigradskog Kanala na 
Ljubački tjesnac, koji razdvaja ninsko kopno od otoka Paga, ljubačkim 
zalivom i ninskom uvalom opet na otok Vir. Tako da otok Pag ostaje 
izvan njena sklopa. Jedino se proteže na podgorsko kopno s onu stranu 
kanala na moru od crte Tribnja do Konja ispod Karlobaga i sve do 
vrhova Velebita u unutrašnjost. Teritorij, koji je zatvoren ovom crtom, 
stalno se nekada nalazio u sastavu ninske županije. Prema tome i zemlje 
ljubačke kaštelanije, koje su dobili hospitalci i koje se u darovnici 
izrijekom izdvajaju, a isto tako i zemlje posedarskih knezova svakako 


48 Smičiklas, G. D. IV., str. 202. 


4% Novigrad se kasnije razvija u poseban distrikt na štetu i ninskog teritorija i 
zemalja posedarskih. Vidi: S. Gunjača, Repertorium actum Domini Antonii de Zado- 
nantis olim publici et iurati notarii Iadrae. Starine br. 42. (1949.), str. 344, Tra li 
villici delle ville Zaton Podnovie e Blachiane distretto di Novigrado. che sono in 
litte con li nobili signori de Possedaria. 


Pitanje Novigrada je uopće dosta složeno. Prema navedenoj ispravi Andrije II. 
iz g. 1219., u kojoj su navedene zemlje dodijeljene posedarskim knezovima, Nowo 
znači Novigrad. Zašto Blachiane dolazi poslije Nowog, kad bi po redu trebalo biti 
ispred njega, jer Blachiane je novigradsko polje, koje se nalazi između Novigrada 
i Posedarija, nije jasno. Novigrad je svakako spadao prema ovome u sastav neka- 
danje ninske županije. 

Ako se uvaže navodi u bilješci (45), onda Novigrad ne bi spadao u ninsko gradsko 
područje. Da li se je i on u vrijeme mletačke okupacije jednog dijela ninskog teri- 
torija g. 1329. priključio lučkoj županiji ili je to možda i ranije bilo i kakva je 
uopće njegova dalja historija, ostaje da se istraži. 

su nekada bile njen sastavni dio." Da je točan ovaj zaključak s obzirom 
na završni i srednji dio granične crte, govore i isprave, koje sadržavaju 
međe posedarskih posjeda i onog, kojeg je gradu Zadru dodijelio Bela 
IV.5! U njima dolaze sasvim isti lokaliteti, koji i u darovnici Andrije II. 
i onoj Bele IV. iz 1269. g. Od tih lokaliteta pet je sasvim istih (Quinque 
viae, Vallis Koruganiza, Badagn, Weprina Draga, i Lapis: ...) i posta- 
vljeni su istim redom. Komparacijom podataka moguće je utvrditi otpri- 
like i neke točke u srednjem dijelu granične crte. 


Prema tome može se smatrati utvrđenom graničnu crtu ninske župa- 
nije u bitnim dijelovima, t. j. prema zadarskom teritoriju jugoistočno 
i lučkoj županiji (koja jednim svojim dijelom po darovnici Bele IV. u 
polovini XIII. stoljeća pripada Zadru) na sjeveroistočnom dijelu. Te 
točke, kako se vidi, čvrsto su postavljene i nesumnjivo topografski ubi- 
cirane. Nazivi pojedinih mjesta sačuvali su se neizmijenjeni do dana- 
šnjeg dana. Odmah se može jasno vidjeti da je danas nemoguća ubika- 
cija nekih točaka (9, 10, 14, 19). Isto tako ubikacija lokaliteta pod 
točkom 5 i 11 ne može biti posve precizna. Tako će i dalje neki dije- 
lovi te crte ostati donekle neodređeni, no korekture, do kojih će even- 
tualno u toku vremena doći, ne će nikada bitno izmijeniti ovdje utvr- 
đene osnovne pravce, a pogotovo ne njene krajnje točke (Diklo — Dobri- 
ševa i Smokovića i od Badnja do mora). Tako se može za ninsku župa- 
niju reći, da je njeno omeđašenje moguće dokumentarno odrediti i da 


5% Vidi br. 15 (bilješku). Zašto nisu izrijekom izuzete iz darovnice i Andrijine i 
kasnije Beline zemlje posedarskih knezova, kao što je to učinjeno za zemlje lju- 
bačkog kastruma, koje dobivaju hospitalci. — »Excepta tamen possesione castri Lubey«. 

To ostaje pitanje. Za zemlje hospitalaca bilo je to potrebno učiniti već stoga, što 
su one odasvud opkoljene posjedom ninskim, dok su posedarske na rubu županij- 
skog teritorija, no time nije do kraja riješena stvar, jer nije jasno, zašto nema razlike 
u završnom dijelu granica ninskih zemalja i posedarskih knezova, ako su ove druge 
jurisdikcije. Pet točaka je upravo identično, a ipak se radi o različitim jurisdikci- 
jama. Moguće je, da ta diferencijacija u ovo vrijeme nije još tako izrazita. Crkveni 
posjedi uspjeli su mnogo ranije pribaviti egzempciju. Ista stvar dolazi do izražaja 
i u darovnici Bele IV, iz g. 1242. Zadru. 


Š! Smičiklas, C. D, IV., str. 162. Bela IV. proširuje gradski teritorij Zadra... »et 
insuper terram iacentem a Nedini usque Reguna praeter illam quam modo possi- 
dent; item superius usque ad Martindam in mare, praeter terram pertinentem ad 
comitatum None et terram Jubil que est hospitaliorum, quas eidem non contu- 
limus ...« 

Zadar je tada u sklopu Ugarsko-Hrvatske i on se širi na teritoriju u zaleđu. Te- 
ritorij, koji je pripadao Zadru, stalno se mijenja. Od najužeg u doba doseljenja 
Hrvata, kada je on najmanji, pa do mletačke ere, kada on postaje glavno uporište 
moći Venecije na našoj obali. Njegovo širenje ide na štetu u prvom redu sidraške 
županije i lučke, dok su od ninske po svoj prilici oduzeti tek neznatni dijelovi. 
(Vidi, Jelić, Povjesne crtice o B. p., str. 36.) Teško je izbliza pratiti sve promjene 
zadarskog teritorija, (ne zemalja, koje posjeduju Zadrani kao pojedinci na tuđem 
području), prije definitivnog zaposjednuća od Venecije. Djelo Simona Gliubavza, 
Storica Disertazione dell contado e territorio di Zara (La Domenica, Zara 1890. Nro. 
36, 40, 42. anno _1II.) u potankosti opisuje zadarski teritorij, ali tek u XVII. st. 
Jednako i spomenuta Civranova karta. Opsežno djelo V. Brunellia, Storia della citta 
di Zara, 1. Venezia 1913., ovog se pitanja tek tu i tamo dotiče. 

zato nije potrebno, kako to Zlatović veli, te međe postavljati na osnovu 
geografske konfiguracije zemljišta. 

Pri određivanju granica imao sam na umu županiju ninsku u vremenu 
najbližem njenom formiranju, t. j. u doba, dok je njen teritorij peri- 
metralno još bio cjelovit i dok ga kraljevske donacije nisu administra- 
tivno dismembrirale, razbivši ga na više jurisdikcijskih područja. 


V. 


U razvoju ninske županije od njena postanka do propasti opažaju se 
tri faze: 1. U vremenu, kad je nastala i dok je čitav teritorij bio pod 
jednom jurisdikcijom; da li se tu još može razlikovati doba, kad se ona 
proširila na svoj podgorski posjed ili je taj od početka bio njen sastavni 
dio, nije moguće sigurno reći.5? 

2. Doba, kad dolazi do dismembracije njena izvornog prostranstva 
i cjelovitosti darivanjima narodnih i kasnije ugarskih vladara, u kojem 
ona gubi ljubačku kaštelaniju, koju dobivaju hospitalci, zemlje, koje 
dolaze u posjed posedarskih knezova, te vjerojatno neke periferne, koje 
stjecajem okolnosti potpadoše pod Zadar; 

3. Razdoblje, koje traje od gubitka spomenutih dijelova do osnutka 
ninske autonomne općine, kad je preostali dio došao pod vlast ninske 
gradske općine. Historija ninske županije teče dakle od njenog neiz- 
vjesnog početka do 1205. godine. 

Promjene ili gubici teritorija nekadanje ninske županije, do kojih je 
došlo poslije godine 1205. ne spadaju u pitanje granica ninske župa- 
nije. Te godine ona se izdvojila iz sistema hrvatskih kraljevsko-rodovskih 
županija, a njeni su se društveni odnosi približili onima, koji su vladali 
u ostaloj municipalnoj Dalmaciji, da se na početku XIV. stoljeća u 
svemu saobraze ostalim dalmatinskim gradskim komunama. Prema tome 
pada tvrdnja, da se ninska županija utopila u lučku. 

Međutim ninski teritorij pretrpjevši gubitak Visočana, Krbavac-Luga 
i Snojaca u doba Ljudevita Velikog Anžuvinca, koji je otimao posjede 
i drugim gradovima i knezovima, ostao je periferno vjerojatno isti sve 
do dolaska Venecije i kasnije Turaka. Ali je vjerojatnije, da taj otpali 
dio ninskog teritorija nije pao pod vlast Venecije, kad je u njene ruke 


52 Šišić, n. d., str. 637. Rapska povelja, koja govori o podgorskoj župi, falsifikat 
je, kako je to već pisao Šuflay i dalje Šišić. Zato govori i pored ostalog i činjenica, 
da hrvatski vladari nisu imali nikad pravo da određuju međe biskupijama, kako su 
to mogli po posebnom privilegiju, dobivenom od pape, ugarski kraljevi, nego je to 
bilo u nadležnosti crkvenih sabora, u kojima je dakako mogao i kralj imati rijeć. 
Povelja je prema tome nastala kasnije, nego što je u njoj označeno, no to ne isklju- 
čuje mogućnost, da neki podaci, koje ona sadrži, budu pouzdani. 

8% G, Praga, Atti e diplomi di Nona, Roma 1936., str. 79. Tu Ljudevit Veliki da- 


riva ta mjesta Grguru Krbavskom, kojemu ih opet oduzima — »propter rebellionem«. 

došao Nin godine 1329.5 Tada je Venecija zbog obrambeno-strateških 
i svojih političkih razloga kao i zbog općeg propadanja samog Nina, 
stvorila na ninskom području nekoliko distrikta, pomažući tako izdi- 
zanje novih mjesta kao Vinjerca, Ražanca i osobito Novigrada, koji su 
pravno postepeno potpuno izjednačeni s Ninom, tako da se prvotno 
ninsko područje sada suzilo na veličinu jednog distrikta, kako to poka- 
zuje Civranova katastička karta.55 Taj pozniji ninski distrikt sačinja- 
vale su porezne općine uređene pod Austrijom; Nin, Privlaka, Dračevac, 
Poljica i Vrsi.56 

Na kraju se nameće pitanje: U kakvom su odnosu prema novoj grad- 
skoj municipalnoj vlasti, na koju prelaze prerogative nekadanjeg kra- 
ljevskog komesa, članovi dvanaest hrvatskih plemena i njihove zemlje, 
koje su bile na municipalnom ninskom teritoriju. Da li su oni svi kao 
takvi ulazili u viši sloj ninskih građana potpuno se pravno izjednačivši 
sa ostalim ninskim plemićima, ili ukoliko nisu svi po tom pravu ple- 
mići, postoje li kakve razlike između njih i ostalih građana. Imade više 
podataka, koji govore jasno, da se pripadnici nekadašnjih hrvatskih 
plemena ninskog teritorija razlikuju od drugih pripadnika općine. Nije 
riječ o onima, koji kao Gusići, Jamometići i Mogorovići vrše čast grad- 
skog ninskog komesa. Oni su redovno susjedni feudalci (milites regii). 
Imade opet drugih, koji su suci i članovi upravnog vijeća, koji su pravi 
građani ninski, ali imade i pripadnika tih plemena, koji ne vrše nikakve 
slične funkcije. Važno bi bilo znati, s obzirom na pitanje, o kojem se 
ovdje radi, da li su oni ulazili osim u gradski ninski pravni sistem po 
redu, koji je važio i za sve ostale građane, ili su uživali poseban po- 
ložaj, po kome su se razlikovali od drugih građana. Da su bili podložni 
normama gradskoga statuta, to je jasno, jer egzempciju imadu samo 
feudalci i oni kao takvi nisu građani ninski. Godine 1433.57 vodi se par- 
nica između kaptola ninskog i Vlatka Šegotića (De genere Tugomirić) 
zbog neke zemlje »in Kerniza« pred lučkim stolom u podgrađu. Iz toga 
izlazi, da ninska gradska vlast nije u svemu kompetetna za te svoje gra- 
đane. Odlučna je tu dakako ubikacija Kernize. Da li se ona nalazi na 
tlu lučke županije ili ninskog područja? Jer, ako je na ninskom tlu, 
kako se čini, parnica bi se morala voditi pred gradskim ninskim 
sudom. Tu se parnica vodi pred drugim forumom, iako se radi o nin- 
skom kaptolu i o ninskom građaninu i o ninskoj zemlji. 


54 Klaić, Hrvatska plemena od XII.—XVI. Rad 130. str. 40. 

Isti, Knezovi bribirski, str. 40. 

8% Vidi na priloženoj karti. 

56. Maschek, n. d. 

57 Ljubić, Listine IX., str. 55-56. 

Klaić, Hrvatska plemena... str. 70. 

% Bianchi, Zara christiana str. 421. in seritture del 1450. 1 1436. e ramenata la 
villa Kerniza nel territorio di Nona. Forse la stessa che Cerneša. Prema podacima 
iz spisa zadarskih notara iz g. 1531. »Cerniche« se nalazi na ninskom području. Po- 
datak će biti objavljen u članku Stj. Antoljaka: »Novi podaci o hrvatskom pjesniku 
Petru Zoraniću«. 

Čini se, da se radi o dvopravnom sustavu, po kojem su pripadnici 
dvanaest plemena sačuvavši svoje rodovske privilegije, rješavali svoje 
imovne poslove pred županijskim sudom, koji je priznavao njihove ro- 
dovske običaje, a kako ovoga nema u Ninu, oni idu onom najbližem u 
Luki. Na to pitanje upozoravam, ali napominjem, to nikako ne može 
biti dokaz, da se ninska županija utopila u veliku lučku, kako bi po 
tome moglo izgledati. 


Ninska županija nestaje 1205., a na njenu se tlu razvija grad Nin, 
koji dobiva tada preostali dio teritorija nekadašnje županije i kao takav 
ne može da spada ni u jednu županiju, isto tako, kao što ni Zadar ili 
koji drugi grad sa svojim područjem, jer bi to bilo u suprotnosti sa 
osnovnim principima državno-pravnog ustrojstva sredovječne Ugarsko- 
Hrvatske. 

(Primljeno u sjednici Odjela za filozofiju i društvene 
nauke od 7. HI. 1952.) 

MARTIN DOBRINČIĆ 


OBNOVA ŽELJEZNIČKOG SAOBRAĆAJA 
NA PODRUČJU FNRJ 1945.-1946.! 


»Obnoviti našu zemlju... To znači izgraditi saobraćaj, 
osposobiti sve željezničke linije, sagraditi namjesto privre- 
menih drvenih mostova čelične, željezne i betonske mostove. 
To znači popraviti i sagraditi desetine tisuća kola, to znači 
izgraditi i popraviti stotine i stotine lokomotiva, to znači 
osposobiti naš potpuno razoreni riječni i pomorski  sa- 
obraćaj.« 


Tito — omladini u Sarajevu — »Saobraćaj« 2/45. 


Prema načinu prevoženja — transportiranja i putovima odnosno povr- 
šinama, po kojima se obavlja transportiranje, razlikuje se transport po 
granama, i to: 

na suhu (željeznice, cestovni transport: životinjska sprega, motorna 
vozila na cestama i sl.); 

na vodi (pomorska plovidba, unutrašnja plovidba: po rijekama, kana- 
lima i jezerima) i 

u zraku. 


! Ministar saobraćaja FNRJ svojim rješenjem Msbr. 84531/46 odobrio je pripremu 
za izdavanje nove knjige »Dvije godine obnove saobraćaja«. Pripremu je vodilo 
Saobraćajno izdavačko poduzeće Ministarstva saobraćaja. Trebalo je da knjiga obu- 
hvati i prikaže sav rad i napore svih naših naroda, naših radnika, stručnjaka i organa 
narodnih vlasti oko obnove i izgradnje (željezničkog) saobraćaja, od oslobođenja pa 
do prijelaza na plansko gospodarstvo, a trebalo je da izađe na dan Pobjede, 9. 
svibnja 1947. 

Knjiga nije izašla. 

Bio sam do 31. 1. 1947. službenik državnih željeznica i kao takav pratio sam, koliko 
mi je bilo moguće, tok obnove. Da bi se sve obuhvatilo, sve vjerno prikazalo, trebalo 
bi više marljivih ruku, više očevidaca, više podataka, više vremena. U vrijeme obnove, 
koliko znam, malo je tko mogao bilježiti događaje, uspjehe, podatke. Bilo je malo 
Ladrova, pa se oni nisu mogli odvajati od svakidanjih poslova. Danas bi trebalo 
prelistati tisuće stranica službenih spisa, nacrta, izvještaja, pa da se to sve prikupi. 
Jedan čovjek za to nedostaje. A trebalo bi to prikupiti i prikazati, jer je to povijest 
narodnih nastojanja, da završe djelo oslobođenja. Zbog toga i ovaj prikaz ne će hiti 
potpun, on je dio onoga, što je trebalo skupiti i izdati, da se prikažu napori naših 
naroda, da vlastitim snagama i sredstvima u temelje zajedničke nove države ugrade 
granitnu stijenu: obnove saobraćaja općenito, a željezničkog posebno, da dokažu tako, 
da su dostojni slobode, za koju su se tako žilavo borili. 

U svoje vrijeme na poticaj uvaženog profesora _ dra M. Mirkovića sastavio sam 
prikaz obnove željezničkog saobraćaja, ali sam sada, opet na njegov poticaj, prikaz 
preradio. Da pak sve ne bude puko nabrajanje događaja po mojem sjećanju i bilje- 
škama, nastojao sam prikupiti (i barem djelomično sam u tome uspio) odgovarajuću 
dokumentaciju. Ta je dokumentacija najvredniji dio rada. 

Zakon o petgodišnjem planu razvitka narodne privrede naziva že- 
ljeznice osnovnim nosiocem transporta. Naziva ih tako zato, »što su 
one najmoćnije transportno sredstvo za prijevoz velikih količina robe 
na velike udaljenosti po suhoj zemlji i što ih u tom pogledu ne može 
odmijeniti ni jedno drugo transportno i saobraćajno oruđe. One su 
takve još i zato, što transporte robe i osoba vrše velikom brzinom, 
s najvećim jamstvom za ispravnost i sigurnost robe i bezbjednost put- 
nika; što rade bez prekida i regularno i zato, što transporte obavljaju 
najjeftinije.«? 

Jugoslavija je iza prvog svjetskog rata sastavljena iz krajeva, koji 
su dotada bili pod raznim gospodarima. Saobraćajna mreža, koja je 
bila naslijeđena u tim krajevima, predstavljala je nastojanje imperija- 
lističkih okupatora, da te krajeve vežu za svoje gospodarstvo, da te 
veze upotrebe za dalje prodiranje, mahom na istok, i da ne dopuste 
osjećaj zajedničkog interesa slavenskog stanovništva u tim krajevima. 
Naoko u prilog takvom nastojanju imperijalista išla je i okolnost, što 
nekako geofizičke prilike kao da upućuju naše krajeve tokom najvećih 
riječnih slivova, tamo nekamo daleko prema Crnom i Egejskom moru, 
kamo teku velike rijeke. S druge strane kao da je od sebe odbijala 
obala Jadrana, jer je razvođe njegova i crnomorskog — pa i egejskog 
gliva — ponegdje udaljeno manje od 15 km od obala Jadrana. Te su 
obale od zaleđa ograđene visokim gorskim lancima Dinarida i te pri- 
rodne zidine ponegdje u više usporednih redova pružaju se uz obalu 
u istom smjeru, u kojem leži i sama obala, i baš te zidine čine to raz- 
vođe, koje da je vrlo teško prijeći i povezati zaleđe s Jadranom. To je 
u stvari izgovor formalne prirode.š 

Nije nam zadatak dokazivati, da drugdje takvo gorje ne sprečava 
izgradnju saobraćajnica. Ni dotadanje okupatore invazore naših kra- 


2 Kirilo Savić, Železnica kao saobraćajno sredstvo, Željeznički almanah 1928.— 
1929. g., str. 12. 

Zakon o petogodišnjem planu razvitka narodnog gospodarstva FNRJ nalaže za 
1951. god. ove udjele transporta po granama, i to: 


s Prijevoz tereta — tone Prijevoz osoba 
Grana saobraćaja s Noa VE RaZEE 
%/ 9/9 
Željeznice... . 80,0 68,08 
Pomorstvo. +... 9,3 : 2,9 
Unutrašnja plovidba. . 5,2 0,7 
Autosaobraćaj Par ra 5,5 27,5 


I iz tih se udjela vidi, da su željeznice osnovni nosilac transporta, 

Š Postojao je i izgovor, da je teren općenito gorovit, pa da je zbog toga u našim 
centralnim i južnim krajevima teško, štaviše nemoguće, graditi saobraćajnice, po- 
sebno željezničke pruge. Ako razgledamo odnos nizina i visočja na zemaljskoj 
površini, utvrdit ćemo, da je svega oko !/s nizina, a 2/s visočja. Takvo je stanje, 
otprilike, i u Europi, slično je, ma da nešto nepovoljnije, i kod nas. Vrhunci naših 
gora ne dosežu ni 3.000 m n/m visine. Triglav, najviši vrh Jugoslavije, visok je 

jeva (Beč, Pešta, Rim), a ni druge u drugim krajevima, nije visina i 
širina Alpa, Karpata i Apenina, kud i kamo viših i širih od naših 
Dinara, priječila, da ondje, gdje im je trebalo, izgrade i ceste i željez- 


2.864 m. Drugdje je gorje više: Himalaja (Čomolungma-Mount Everest) 8.882 m, 
Anđe (Aconcagua) 7.039 m, Kavkaz (Elbrus) 5.629 m, Alpe (Mont Blanc) 4.807 m, 
Pirineji (Maladetta) 3.404 _ m pa i Karpati su visoki (Visoka  Tatra-Gerlahovka) 
2,663 m. Naši prijevoji, gdje su sprovedene saobraćajnice, razmjerno su niski, jer je 
nisko i gorje, između kojih se nalaze: Veliki Alan 1.410 m hrvatska je najviša gorska 
cesta Perušić-Stirovača-Jablanac, Kuk 1.140 m sa cestom  Gospić-Donji Lapac, 
Banska vrata 1.080 m s Rudoifovom cestom Novi Vinodol-Ogulin, Mali Alan 1.045 m 
s cestom Zadar-Gospić, Bila 888 m s cestom  Senj-Karlovac  (jozefinska), Čudin 
klanac 780 m s cestom Otočac-Plitvička jezera, Vratnik 698 m na cesti prema Senju 
i t. d.; zatim neki željeznički prijevoji — prorovi na pr. kod Stambulčića (blizu 
Sarajeva) 949 m kao naša najviša željeznica uopće, Rudopolje 870 m, Lič 830 m, 
Malovan 794 m, Ivan 755 m, Lička Kaldrma 674 m. Prijevoji su u drugim zemljama 
viši, a to se vidi i iz visine sprovedenih saobraćajnica: Bernina 2.380 m, Furka 
2.170 m, Brenner 1.371 m, Gothard 1.154 m, Arlberg 1.311 m, Lčtschberg 1.244 m, 
Mont Cenis 1.295 m, Truke 2.148 m, Marsehal 3.457 m, Boreas 3.500 m. It. d. Mi 
nemamo nijednog kanjona tipa Colorado (kojeg dosada nisu prešle željeznice). Naše 
ulančeno gorje nije dugačko, u drugim zemljama je duže: Ande (Kordiljere — Cor- 
dillere) 15.000 km, Himalaja 4.800 km, Ural 2.000 km, Karpati 1.500 km, Kavkaz 
1.300 km, Alpe 1.200 km, Jura 590 km, Balkan 530 km, Pirineji 430 km. Naša naj- 
duža gora Velebit prema njima je blagi brežuljak i po visini (1.798 m) i po dužini 
(166 km) kao i po širini (15 km). Sve ostale naše planine po dužini daleko zaostaju 
za Velebitom. I t. d. 


Ako razgledamo ekonomsku geografiju, utvrdit ćemo, da Jugoslavija ima preko 
30% zemljišta za obrađivanje, preko 24% livada i pašnjaka, preko 31% šume, a 
manje od 14% ostalog zemljišta (Lukas, Peršić, Minervin svjetski atlas, str. 50), što 
u poredbi s drugim državama izlazi povoljno. »Nigdje se nije na tako malom pro- 
storu skupilo toliko raznovrsnosti u prirodnom reljefu, toliko ljepote, toliko pri- 
rodnih preduvjeta industrijalizacije i razvitka narodnog bogatstva kao ovdje: po- 
voljni preduvjeti, koji se među sobom upotpunjuju: plodne ravnice u riječnim doli- 
nama s viškovima hrane, industrijskog bilja, tehničkih kultura, bogate šume, vode i 
vođene snage, razni a ipak i u raznolikosti povoljni klimatski uvjeti za biljnu pro- 
izvodnju, za stočarstvo, za voćarstvo, za vino, za suptropske kulture, riječni putevi 
na sjeveru, more na jugozapadu s razvedenim obalama, velikim brojem luka, i na do- 
maku mora šume, ugljen i željezo, veliko bogatstvo raznih ruda i minerala: željezo. 
bauksit, mangan, bakar, cink, olovo, hrom, molibden, wolfram, magnezit, antimon, 
živa, asfalt, so, mramor, kamen, zemlja za ciglu, sadra, cementni lapor, nafta, zemni 
plin, uljani škriljci i t. d. Takvu kombinaciju energetske podloge i sirovinske podloge 
u biljnoj i stočnoj proizvodnji, u drvetu, u ribama, u rudama i mineralima za indu- 
strijalizaciju, pri obilju hrane i mogućnostima izvoza viškova nekih proizvoda za 
prehranu nema ni jedna zemlja oko nas, nemaju ni mnogo veće i razvijenije zemlje: 
nekima nedostaje hrana, drugima stoka, trećima šuma, četvrtima ugljen, petima 
ključne rude za industrijalizaciju, agrarne sirovine, tehničke kulture, more i t. d.< 
(dr. M. Mirković, O nekim pitanjima ekonomske geografije FNRJ, Ekonomski pre- 
gled, časopis Društva ekonomista Hrvatske, Zagreb 1950, br. 1, str. 71). Klimatski 
uvjeti su povoljni, temperaturna kolebanja u zemljinoj kori su kod nas povoljna 
(voda se na dubini od 1 m ne smrzava, na srednjim geografskim širinama smrzava 
se i na dubini od oko 1,5 m, a u sjevernim krajevima smrzava se i na dubini od 2 
m do 2,5 m, negdje čak i na dubini od preko 3 m). Debelog leda kod nas ima malo 
(opasnost za mostove), drugdje — na sjeveru — ima ga mnogo više. Vjetrovi su rela- 
tivno slabi (bura i košava ugrožavaju i saobraćaj, ali samo na ograničenom prostoru). 
Atmosferski talozi su umjereni, blagi. Snježna granica na našoj geografskoj širini 
je na 3.000 m (n/m visine), pa lavine, leđenjaci kod nas ni ne postoje. ima (prema 
Cvijiću) samo tragova (Šar, Komovi, Sinjajevina, Triglav. Prokletije). Uopće uzevši. 

nice.* Ondje su oni i nadilazili 1 obilazili i podilazili (prorovali), od- 
nosno na sve moguće načine svladavali prirodne prepreke. U našim su 
krajevima tako samo ponegdje činili. 

Priroda je u našim krajevima razmjestila i tekuće i ostale vode tako, 
da je prilično teško, ali ne i nemoguće, upotrebiti ih kao plovne putove 
sve i ravnomjerno po svim krajevima, pa bez velikih materijalnih 
žrtava ne bi ih bilo moguće (u većini) osposobiti za saobraćaj uopće, 
ali su one zato predodređene za davanje elektroenergije. 

Tako Jugoslavija iza prvog svjetskog rata raspolaže s oskudnom, 
neravnomjerno razmještenom, međusobno nepovezanom željezničkom 
mrežom, s kolosijekom različite Širine (glavne četiri, i to od 1435, 
1000, 760 i 600 mm), s razlikama u vlasništvu i sistemu eksploatacije. 


ma koliko bilo točno, da u našim krajevima ima i teških terena za željeznice (gro- 
madne planine Rodopskog sistema), ipak stvarno uporedno stanje mreže odaje, da 
gu se mogle izgraditi željeznice i na usponima, da se istom tada izravna stanje s ne- 
kim drugim željeznicama. To se vidi iz ove skrižaljke: 


Uspon i pad u % (pro mile) 
U horizontali P s E 


Željeznice i do 5% GU z nas PS Egvnm Ss 
5-10 10-25 | preko 25 
i I 

Jugoslavija ........... 0.0 77,5 219 | 96 0,6 
Francuska PLM .....4...0.0. 50,2 48.3. 24,6 ih 1,5 
Paris-Orleans_.... 34,7 64.5 36,0. | 0,8 
s du Nord ..... 0. 69,1 30.9 10,7 (0,0 
a de DPEt4t 2... 54,5 454: 178 04 
Njemačka ........... 0.0 69,4 302 108 04 
Bele ja: asc jak la 63.6 362. 1738 | 02 
Čehoslovačka ............ 53,7 430 242.1: 1,3 
Poljekac sao LAME 44 71.3 285 55. 02 
SSSR (kolosijek 1524) ...... 56,9 420.567. 05 


Razmjerno veliki broj pruga u horizontali i s malim do 5% usponom pokazuje 
prednost naših željeznica.(i našeg reljefa) kao jedan od preduvjeta za ostvarenje 
veće brzine, ali i — prirodno dopuštene — mogućnosti daljeg građenja. 


Povećanje odnosa željeznica s usponom do 10% (pa i do 15%) prema željezni- 
cama u horizontali, kao što se vidi iz skrižaljke, ne bi naše željeznice — do određene 
granice — stavilo u nepovoljnije stanje od drugih navedenih željeznica. Prema tome 
graditi se moglo, a imalo je i radi čega (ekonomska geografija). 

(Podaci: Kirilo Savić, Građenje željeznica, knjiga treća, Beograd 1948, str. 145 
i dalje, pa sir. 253 i dalje, kao i ing. D. Jovanović, Moderna željeznička kola, Sa- 
ebraćaj, br. 1/946, str. 29). 


* Najviša željeznica u Europi je (Savić, op, cit.) na Jungfrau (3457 m — u stvari 
turistička željeznica), a u svijetu ona Kio Mulato-Potosi (4880 m). Mnogobrojne su 
željeznice ispresijecale europsko najviše gorje Alpe. Sve te željeznice preko Alpa 
vezuju velike predjele centralne Europe s toplim Sredozemnim morem (i njegovim 
dijelovima). Dio Sredozemnog mora je Jadransko more, koje se najdublje uvuklo u 
europsko kopno. K Jadranu su samo sa sjevera izgrađene relativno dobre željezničke 
pruge, koje svršavaju u Mlecima, Trstu i Rijeci, dok s istočne strane takvih veza na 
Jadran nije bilo. 

Željeznička se saobraćajna mreža nalazila većim dijelom u sjevero- 
istočnom dijelu države; poput luka u tim su se krajevima nalazile 
mahom željeznice normalnog (1435 mm) kolosijeka, a središnje oblasti 
države predstavljala je ogromna saobraćajna pustinja. Ma koliko je 
stara Jugoslavija u stvari vršila dogradnje i preinake, ipak je, što se 
tiče saobraćaja, ona i dalje predstavljala i tehnički zaostalu zemlju i 
zemlju s neravnomjerno razmještenim saobraćajnim putovima i sred- 
stvima. To se vidi iz ovih uporednih podataka stanja pred drugi svjetski 


rat (stanje 1938.—1940. god.):5 
Na 10.000 stanovnika bilo je okruglo: 


Čega | Mjera | Cio svijet Europa | Jugoslavija 
Željeznica... 4... km 6.0 8.2 6.6 (6,2) 
Trgovačko brodovlje ..... BRT 310 855 250 
Automobila... kom. 188 la2 10 
Putova _.. 0... km 70 48 26.5 


5 Prema časopisu »Naš saobraćaj«, br. 9/1940. str. 842, br. 10/1940. str. 937 i pre- 
računato prema knjizi: Judin i drugi, Strani mira, Moskva 1946, str. 10. Uzimajući 
u obzir te podatke kao i podatke kod Judina (op. cit. str. 10. i 638.) dobivaju se 
podaci, da je na km? bilo stanovnika: 


cio svijet... 0... 14 
Europa... 46 
Jugoslavija 2... 52 (64,6) 


Iz tih se podataka vidi, da je bilo relativno malo saobraćajnih sredstava. Ako 
uporedimo razmještaj željeznica po banovinama (Dr. A. Bilimović, Jugoslavenske že- 
ljeznice u protekloj dvadesetgodišnjici, Naš saobraćaj, br. 4/1941, str. 233), dobivamo 
sliku neravnomjernog njihova razmještaja: 


Uk Na 10.000 | Na 100 km? 
upno : i 3 
Hadovaa uke stanovnika | površine 
bilo je iti željezničke pruge 
Dunavska... 2454.0 | 1.9 9,7 
Dravska akha jo A 1050,5 6,6 8,7 
Savska... 2211,6 5,5 | 7,6 
Beograd še vako a DO 71,5 i 18,8 1,7 
Moravska... 822,5 | 3,2 i 5.0 
Vardarska_. . 959,5 2,6 | 5,4 
Drinska_. 4... 44. 755,1 217 41 
Zetska . 4 4.4 473,5 1,6 4,6 
Primorska... . 0. 362,0 1,8 3,1 
Vrbaska od BO. bo cin . 3849 2.0 3.2 


li? 


Na 1 km? bilo je stanovnika: cio svijet 14, Europa 46, Jugoslavija 
52 (64,6). 

Raznolikost klasifikacije putova u različnim državama daje malo 
mogućnosti točnog uporednog materijala. Ipak je očita zaostalost Jugo- 
slavije i u količini putova, bez obzira na njihovu kakvoću. 

Izbio je onda II. svjetski rat. Novoj Jugoslaviji nije ostalo ni to, što 
se objektivno cijeneći mora smatrati nedovoljnim. Pustimo dalje da 
govori izvještaj Državne komisije za ratnu štetu:$ 

»Jugoslavija je pred rat imala 16 mil. stanovnika. Od toga je 8,250.000 
bilo aktivno uposleno u gospodarstvu i to: u ratarstvu i šumarstvu 
6.000.000, u industriji i zanatstvu 1,000.000, u trgovini, kreditu i sa- 
obraćaju 480.000, u javnim službama i slobodnim zanimanjima 360.000 
i u raznim drugim službama 310.000. Ukupni nacionalni dohodak kre- 
tao se od 100 do 150 milijardi dinara (prema cijenama iz 1938. godine). 
Imovina svih ratarskih domaćinstava (u razdoblju 1935.—1940. g.) izno- 
sila je 26,6 milijardi dinara. Ukupna obrađena površina zemlje bila je 
14,6 milijuna hektara, od čega 303.000 hektara pod voćkama i 223.000 
hektara pod vinogradima. Površina šume iznosila je 7,2 milijuna hek- 
tara. U Jugoslaviji je, dalje, bilo 1,3 milijuna konja, 4,3 milijuna goveda, 
10,7 milijuna ovaca i koza, 3,6 milijuna svinja, 23,2 milijuna pernate 
živine, 782.807 košnica, 185.288 magaraca, mazgi i bivola. Dalje, Jugo- 
slavija je raspolagala sa 7.700 industrijskih i rudarskih poduzeća (od 
kojih 3.200 poduzeća osnovne drvne industrije), 220.000 zanatskih 
radionica, 170.000 trgovačkih radnji i 12.000 zadruga. 

Ukupna dužina željezničkih pruga iznosila je 14.200 km. Pomorsko 
brodarstvo raspolagalo je sa 77 parobroda duge plovidbe s tonažom od 
326.459 BRT, 14 parobroda velike obalske plovidbe i 90 parobroda 
male obalske plovidbe. 

Njemačko-fašistički okupatori u toku neizazvanog napada na Jugo- 
slaviju i četverogodišnje neprekidne borbe naroda Jugoslavije na strani 
Ujedinjenih naroda, lišili su života 1,685.000 jugoslavenskih građana 
s prosječnom starošću od 22 godine. Potpuno ili djelomično onespo- 
sobljeno je za rad 425.000 ljudi, otjerano u neprijateljske zarobljeničke 
logore 175.000, internirano 320.000, prinudno odvedeno na rad 270.000, 
prinudno raseljeno 530.000 i prinudno mobilizirano 320.000. Ukupno: 
3.7 milijuna stanovnika ili 23% od ukupnog broja stanovništva. 


Nastavak bilješke 

S. Helander u Nationale Verkehrsplanung, Jena 1937, str. 174 i dalje piše, da je 
na sjeveru bilo 8,95 km željeznica na 100 km?, na jugu 2,09. Na jugu ima prostor 
od 40.000 km? bez željeznica (Belgija zaprema površinu od oko 30.000 km?). U Jugo- 
slaviji je prosječna udaljenost naselja od željezničke stanice iznosila 13,64 km, a u 
Zeti čak 120-172 km. ' 

* Ratna šteta, koju je pretrpjela naša zemlja (Iz saopštenja Državne komisije za 
ratnu štetu). Saobraćaj, br. 2/1945, str. 64 i dalje. 

Oni su uništili ili teže oštetili: 6.690 zgrada, javnih ustanova (u gra- 


zgrada. Pored toga 55.000 zgrada je nekoliko puta rušeno i popravljeno 
tokom rata. Svega uništeno i oštećeno 504.160 zgrada ili 20% ukupnog 
broja zgrada u Jugoslaviji, što znači, da je 3,3 milijuna stanovnika 
ostalo bez krova. 

Neprijatelj je uništio ili oštetio 2.237 rudnika, 251 električnu cen- 
tralu, 3.438 raznih industrijskih poduzeća, uništio ili opljačkao stova- 
rišta 140.000 trgovačkih, ugostiteljskih i posredničkih radnji i zadruga, 
strojeve, alat, sirovine i gotovu robu, 29.000 zanatskih radnji. 

Uništio je, dalje, 6.871 km željezničke pruge, 68.000 km putova, 
3.573 mosta, uništio ili odveo 56 brodova duge i velike obalske plovidbe, 
motorna vozila i letački materijal zrakoplovstva. 

Neprijatelj je uništio 289.000 seljačkih gospodarstava, 17,9 milijuna 
voćaka, 84.496 hektara vinograda, opljačkao ili uništio 1,9 milijuna 
vagona žitarica, povrtarskih i drugih ratarskih proizvoda, preko 3 mili- 
juna krupne stoke, oko 9 milijuna komada sitne stoke, 12,6 milijuna 
komada pernate živine. 


Državna komisija za ratnu štetu detaljno je ispitivala veličinu ratnih 
razaranja i pustošenja njemačko-fašističkih zavojevača u Jugoslaviji. 
Prema pojedinačnim prijavama seoskih i zemaljskih narodnih vlasti, te 
u suradnji s mnogobrojnim stručnjacima i naučnim radnicima, proci- 
jenila je materijalnu štetu, koju su narodi Jugoslavije pretrpjeli tokom 
rata i okupacije na 402,2 milijarde dinara ili 9,1 milijardi američkih 
dolara prema cijenama iz 1938. godine i prema kursu 1 dolar = 44 
dinara. Od toga otpada na Njemačku 7.120,099.045 dolara, Italiju 
1.449,363.681 dolar, Mađarsku 451,919.055 dolara, Bugarsku 123,407.070 
dolara. 

Šteta, koju je pretrpio saobraćaj, je ogromna. Naročito je teško 
stradao željeznički saobraćaj. Uništen je ili odvezen 30.301 teretni va- 
gon, oštećeno 15.905; putničkih vagona je uništeno ili odvezeno 2.922, 
oštećeno je 1.368. Lokomotiva svih vrsta uništeno je ili odvezeno 1.168, 
a oštećeno 987. 

U svom bijesu razaranja fašistički okupator je uništio i onesposobio 
6.100 km željezničkih tračnica u ukupnoj težini od 490.000 tona, 
141.000 tona pribora za tračnice, zatim 7.800 skretnica i 16,500.000 
željezničkih pragova. Uništio je 16 km tunela i 35,91 km željeznih mo- 
stova u težini od 95.000 tona, konačno mostovnih stupova i svodova od 
ukupno 970.000 mš betona, kao i zgrada s ukupnom zidanom površinom 
od 1,250.000 m?.7 Dalje su razaranja i pljačka teško pogodili željezničke 


7 Razaranje nije bilo na jednom dijelu mreže, da bi drugi dio mogao nesmetano 


raditi, već je ono bilo izvršeno posvuda, tako da je saobraćaj morao stajati posvuda 
i postepeno se mogao obnavljati. To se vidi iz skrižaljke na str. 120. 

radionice, 27 ložionica, 152 vodostanična uređaja, 16 velikih dizalica, 
954 rezervoara za vodu, 2 dezinfekcione stanice, 243 kolske vage; druge 
stanične instalacije, signalna, telefonska i telegrafska postrojenja, 42- 
kompletna blok uređaja, 165 mehaničkih centralnih podstanica, kao i 
ogroman drugi materijal. 

Jugoslavija je izgubila 35 putničkih brodova riječnog saobraćaja 
(kojim je godišnje prevoženo 1,200.000 putnika), 115 teretnih brodova 
(kojima je prevoženo godišnje 2,200.000 tona robe), 505 teglenica- 
šlepova s tonažom od 265.000, 12 riječnih jaružara-bagera, jednu plovnu 
Nastavak bilješke br. 7. 


Širina Željeznička uprava 
Predmet kolo- Mjera [5 eni hara EĆ TE Ko Ukupno 
oštećenja sijeka Beo- >| Skup: Not] Saia: Zaasik Ljub- 
u m/m grad | lje Sad | jevo 8" ljana 
| 
ke 1485 |, 58. 124| 246.3, 409 9| 989 
Kes 760 T4 | 55,1 43. 172 
oprug | 
: 1485 |, 204. 328. 761.35 1278, 299 | 2905 
Bili 60. (kem | 243 104( 18 835 
Okretnice S kom. Ž 2| 20 Š 3 g 
1435 [kom.| 113. 216 72 | 8392 | 189 982 
Mostovi m. | 2583 2817 3151 110494 , 4TT1 | 23816 
' zao | kom 73 i 2041 1; 278 
m. | 1575. 4227.100 5812 
1435 | kom. 51 15, 1 Do ui(_2 34 
ša m. 464 | 815. 65 o 650, 292| 2346 
kom. 8 4. 12 
99 m. 244 | | 200 444 
Vodostanice < [kom | 32.9 2118 8 271 18 
Kolske vage : kom. 2, T(,_5/ 148 59. 33 131 
.v i ! i i 
šok Bi kom. | 86.9%. 149.87. 170. 113 695 
zgrade | | | 
Ložionice # kom. 1| (33 | 18 52 
| 
doni kom. | 271. 5401 173. 171, 172. 623 | 1950 
zgrade | | | 


(Prema članku ing. A. Huibnera, Obnova naših željezničkih pruga, Saobraćaj; 
br. 1/1945 str. 10). 

Da se makar i približno ocijeni, koliki je ogroman bio zadatak obnove zgrada, 
navodimo ocjenom postavljene podatke: 

»Za obnovu porušenih zgrada treba oko 80 milijuna cigli, 8.5 milijuna crijepa, 
1.500 vagona kreča, 2.200 vagona cementa, 200.000 m šljunka i pijeska, oko 5.000 
tona raznih željeznih dijelova, 50.000 m3 drvene građe. odgovarajuće količine vodo- 
vodnih i Kkanalizacijskih instalacija, oko 50.000 sijaličnih mjesta, 60.000 komada 
vrata i prozora, 150.000 m? stakla i t. d. Za taj posao potrebno je po približnom pred-: 
računu oko 950.000 nadnica kvalificiranih. i oko 500.000 nadnica nekvalificiranih. 
radnika (Prema članku ing. M. Radojkovića, Kako da organizujemo konačnu obnovu 
mostova, Saobračaj, br. 1/1945 str. 35 i dalje). 

5 Brzoj obnovi imale bi pridonijeti glavne željezničke radionice. One su međutim 
bile znatno oštećene, pa je trebalo njih što prije osposobiti, da bi mogle pomoći 
obnovi. Njihovo stanje vidi se iz skrižaljke na str. 121. 

radionicu, 650 drugih većih objekata i 8.301 manjih; konačno razne 
strojeve, zgrade, inventar, ložionice, postrojenja i t. d. 

U pomorskom saobraćaju Jugoslavija je izgubila 56 brodova duge i 
velike obalne plovidbe od ukupno 95; od 92 broda male plovidbe uni- 
šteno je 60, a oštećeno 17. Uništeno je zatim 166 motornih brodova, 
1.734 drugih manjih brodova. Oštećene su 103 luke, uništeno je ili ošte- 
ćeno 346 svjetionika, sva tri velika moderna brodogradilišta (Split, 
Kraljevica, Sušak), zatim 83 manja brodogradilišta, zatim zgrade, in- 
ventar, pribor, instalacije, strojevi, materijal i radionice. 

Civilno zrakoplovstvo je pretrpjelo teške štete, naročito na zrako- 
plovnim pristaništima u Beogradu i Skoplju, a čitav letački materijal 
je izgubljen. Neprijatelj je odnio ili uništio i sve rezerve benzina 
u zemlji. : 

Cestovni saobraćaj je isto tako pogođen. Odvučeno je ili uništeno 
30.238 automobila, 900 autobusa, 5.920 motorcikla, 1.250 špediterskih 
kola, 255.000 bicikla, 18.540 fijakera i teretnih kola. Uništeno je 130 
tramvajskih kola od ukupno 287, pored teških razaranja i oštećenja na 
tramvajskim prugama. 

Dalje je neprijatelj uništio 461.058 (od ukupno 728.000) telefonskih 
i telegrafskih stupova, 122.614 km (od svega 203.000 km) telegrafskih 
i telefonskih žica i 2,840.069 (od 5,550.000) izolatora. 

Značajne štete nanesene su gradskim telefonskim vezama. Uništeno 
je 17.900 telefonskih aparata (od 62.400), zatim ?/s svih telefonskih 
centrala, 687 (od 1.442) morzeovih aparata, 57 (od 140) teleprintera, 
33.673 (od 60.110) galvanskih elemenata, 76 visoko-frekventnih tele- 
fonskih postrojenja, 5 radiofonskih i 4 radio-telegrafske stanice. Osim 

Nastavak bilješke br. 8. 


Na dan oslobođenja Na dan 1. X. 1945. 
oštećeno u %%o oštećeno u % 
Rad i o nic a ae sr agro sau fo | s “ ZPIG Zaikci 
Sue insta- | alati oedi = insta- | alat i 
33 lacije | pribor 5 lacije pribor 
Nišu da alke 80 | 50 90 10 23 | 30 
Kraljevo 
(Rankovićevo) .. 75 90 | 100 50 30 40 
Smederevo... .. 80 60 i 90 30 i 25 24 
Petrograd | i | 
(Zrenjanin) .... 1010 15 5 6 10 
Zagreb ....... _ i 10 j 15 — i 5 | 8 
Maribor... 30 U 30 ; 40 16 | 15 20 
Sarajevo ....... 20 | 20 | 25 10 10 15 
U i i i 


Iz te se skrižaljke djelomično vidi i napor za obnovu samih radionica i rezultat 
toga napora, a prema stanju od 1. X. 1945. vidi se, koliko su one bile sposobne. 
pridonijeti obnovi željezničkog saobraćaja kao cjeline. 

(Prema članku ing. D. Dimitrijević. Glavne željezničke radionice, Saobraćaj. 
br. 2/1945 str. 56). ' 

toga uništeni su i oštećeni tehnički uređaji, laboratorije, slagališta, 
biblioteke, radionice, arhive i drugi poštanski inventar. 

Tokom rata i okupacije razoreno je ili oštećeno 10.692 km putova 
(suvremeni ili makadamski kolovoz), zatim 8.300 km gradskih ulica i 
57.687 km drugih putova. Razoreno je 13 čeličnih mostova (u dužini 
od 5.450 metara), zatim 1.685 manjih čeličnih, betonskih ili kamenih 
mostova u dužini od 41.180 metara i 1.875 drvenih mostova u dužini 
od 45.627 metara.« 

Tu su razlozi, što je saobraćaj na dan oslobođenja stvarno bio ne- 
moguć. Promet je stajao, a narod je čekao krov i kruh.? 

Saobraćaj je posebna osnovna oblast materijalne proizvodnje »trans- 
portna industrija«, kako je naziva Marx.!? Saobraćaj je međutim takva 
osnovna oblast proizvodnje, koja je preduvjet za razvitak drugih radi- 
nosti. On je takva oblast proizvodnje, koja je kroz strukturu cijene 
svakog proizvoda povezana sa svakom radinosti i s njima stoji u uza- 
jamnoj vezi. Bez saobraćaja dugo bi se čekalo na krov i kruh, a sa- 
obraćaj je bio razoren. Razoren tehnički i organizacijski. Kadrovi su 
bili malobrojni. U novoj državi trebalo je što skorije povezati sve kra- 
jeve s glavnim gradovima pojedinih republika, odnosno i s Beogradom 
kao saveznim glavnim gradom. Trebalo je stvoriti i osjećaj kohezije 
cjeline. Usporedo trebalo je obnavljati industriju, rudnike, obrt i ostalo, 
jer su oni preduvjet i za obnovu saobraćaja. 

Kad se utvrdi, da su gotovo svi veliki mostovi na najvažnijim pru- 
gama i putovima bili srušeni ili znatno oštećeni, onda je sasvim jasno 
i shvatljivo, zašto je i željeznički saobraćaj stajao. Ako se dalje utvrdi 
i zna, da 85% svih prijevoza obavljaju željeznice, onda je jasno, od 
kolike je važnosti za opću obnovu bilo brzo obnavljanje željezničkog 
saobraćaja. 

Razumljivo je s obzirom na takvo stanje, a ogromno značenje za 
obnovu zemlje, da su narodne vlasti i novoformirane razne saobraćajne 
uprave živo kolaborirale oko brze obnove saobraćajnih sredstava, sa- 


? Ispred Narodnog fronta Jugoslavije na prvom kongresu Saveza željezničkih i 
transportnih radnika i namještenika Jugoslavije rekao je M. Bakić ovo: ' 

»Glavna zasluga u obnovi saobraćaja, nerva privrednog života, pripada baš vama, 
drugovi. U našoj zemlji fašistički varvari porušili su na tisuće km željezničke pruge, 
na desetine km mostova i tunela, spalili su na tisuće zgrada i uništili na stotine. 
tisuća pragova. S tako uništenim i porušenim saobraćajem naša zemlja bila je gospo- 
darski nepovezana i razjedinjena. Ustanički krajevi, u kojima se rat odvijao u toku 
4 godine, bili su do temelja uništeni. Stanovništvu tih krajeva prijetila je formalna 
glad. Moguća pomoć nije se mogla ukazati bez saobraćaja. 

Bez saobraćaja ne može biti prometa dobara, ne može se ostvariti suradnja grada: 
i sela, upravo: saveza radničke klase i seljaštva. Seljaštvo očekuje industrijske pro- 
izvode iz grada, iz industrijskih centara, koje proizvodi radnička klasa. Radnička 
klasa u gradovima očekuje prijevoz ratarskih proizvoda sa sela. Ni jedno ni drugo! 
ne može se obavljati bez urednog saobraćaja. ... bez čvrstog saveza radnika i seljaka, 
koji počiva na uzajamnoj suradnji i povjerenju, ne može se obnavljati Jugoslavija. 
Transportni radnici moraju toga biti najsvjesniji, jer opskrba radničke klase ratar- 
skim proizvodima i seljaka industrijskim, čini sadržaj njihovog rada. 

(Slobodni Željezničar, br. 27 od 10. IV. 1946. str. 2) 

19 Marx Karl, Kapital, II. svezak, izdanje Kulture, 1947. str. 27 i dalje. 

obraćaja i obnove cjeline po svaku cijenu. Armija je stavila na raspo- 
laganje prve kamione. Automobili su preuzeli prve pruge na svim onim 
potezima, koji su nadomještali onesposobljene željezničke pruge. Oni 
su držali veze na svim cestama u južnim krajevima, a ceste su radi toga 
na brzinu, provizorno obnavljane. Slično se obavljala i obnova željez- 
nica, najprije provizorno, a onda tek konačno. Gdje nije bilo savršenih 
tehničkih sredstava, obavljalo se građenje i popravljanje primitivnim 
— jednostavnim sredstvima. Gdje nije bilo na raspolaganju materijala 
za stalne, građeni su provizorni mostovi. Poslom su najčešće rukovodili 
sami radnici, jer nije bilo dovoljno tehničkih stručnjaka. Međutim re- 
zultati su bili znatni. Saobraćaj se postepeno uspostavljao. Negdje naj- 
prije samo za prijevoz putnika, drugdje samo za prijevoz robe, negdje 
opet samo za prijevoz živežnih namirnica, a ponegdje samo za vojničke 
prijevoze. Ipak je tako postepeno stvaran preduvjet za obnovu zemlje. 
Uspjeh — rezultat nije izostao. 

Vidjeli smo, da su željeznice bile teško oštećene: 640%/9 svih kolosi- 
jeka, 71% svih lokomotiva, 82%/9 svih osobnih kola, 91% svih teretnih 
kola, 50% svih mostova raspona iznad 5 metara (među njima 36 km 
dugih većih željezničkih mostova teških 95.000 tona). Brzina obnove 
zemlje bila je najvećim dijelom uvjetovana brzinom obnove željezničkog 
saobraćaja. Obnova je vršena postepeno, ali ipak brzo s glavnim ciljem 
udovoljiti zadatku: povezati sve krajeve u jednu cjelinu i povezati 
glavne gradove republika s Beogradom. Postepenost obnove željezničkih 
saobraćajnih sredstava i željezničkog saobraćaja da se povijesno une- 
koliko prikazati izlaganjem otvaranja željezničkog saobraćaja na naj- 
važnijim prugama. 

Savezno Ministarstvo saobraćaja organiziralo je 6 željezničkih u gazdo- 
vanju veoma osamostaljenih uprava, i to u Beogradu, Zagrebu, Ljubljani, 
Sarajevu, Skoplju i Novom Sadu. One su bile među ostalim zadužene, da 
obnove željeznički saobraćaj na svom području što je moguće prije, — 
makar samo provizorno. 

Vodeći borbu za uspostavu veze s Beogradom, uz nastojanje da se 
obnove sve pruge, vršeno je prvo takmičenje. To je nastojanje i takmi- 
čenje naročito bilo važno ne samo za oživljavanje najvažnijih saobra- 
ćajnih arterija radi prehrane stanovništva i obnove svih krajeva, nego i 
zato, da se pritom izmijeni način prilaženja poslu i prilaženju ljudima. 
Tu je očigledno rješavan sukob novog sa starim, a iz uspjeha — rezultata 
vidi se, kako je on riješen. 

Na dan 23. svibnja 1945. uspostavljen je saobraćaj od Zagreba do 
Križevaca, a 29. svibnja 1945. preko Bjelovara, Kloštra, Virovitice do 
Podravske Slatine. Usporedo s time obnovljene su u Podravini bivše 
Slavonsko-podravske željeznice (SPŽ), pruge kolosijeka 1 m širine do 
Osijeka, zatim je rekonstruirana bivša normalna pruga (1.435 mm) 
Podravska Slatina-Noskovci na 1 m širine, i tako se preko bivše SPŽ 
pruge uz prijelaze preko porušenih mostova moglo stići do Vinkovaca 
i dalje do Zemuna na domak Beogradu. To je ujedno bila prva veza — 
ma koliko nedovoljna — za osobni saobraćaj Zagreba s Beogradom. 

U tom smjeru zabilježeni su dalji uspjesi, i to: 

20. lipnja 1945. otvoren je saobraćaj n& prugama Našice-Osijek, Osi- 
jek-Dalj-Vinkovci, a 2. srpnja 1945. otvoren je saobraćaj od Podravske 
Slatine do Našica. Pošto je prije toga, 7. lipnja 1945., preko provizornih 
mostova kod Ludbrega i Novigrada (podravskoga) uspostavljen saobraćaj 
na pruzi Varaždin-Koprivnica-Kloštar, nakon otvaranja saobraćaja 
između Podravske Slatine i Našica, uspostavljena je direktna saobraćajna 
veza normalnom željezničkom prugom Varaždin-Koprivnica—Virovitica— 
Osijek-Vinkovci, s vezom u Vinkovcima dalje ka Beogradu do Zemuna. 
Bez dovoljno materijala, bez drugih pomoćnih sredstava vrlo je brzo 
svladana prirodna prepreka preko Bednje, Rupnice, Karašice i Vuke. 
Makar samo privremenim mostovima. Ta je veza bila važna i zato, što 
je omogućila izvoz ugljena iz zagorsko-podravskih revira, kao i dovoz 
hrane s istoka na zapad. Ta je pruga odigrala ulogu i pri izvršenju 
zadataka prve kolonizacije, odnosno i obrade napuštenih polja Sla- 
vonije i istočne Podravine. 

Radi obuhvatanja cjeline navode se ovdje podaci o uspostavi saobra- 
ćaja na ostalim sjevernim, mahom podravskim prugama, koje su s ovom 
prvom (pruga Varaždin-Osijek-Vinkovci) u vezi. 

Na zagorskim je prugama već od 12. V. 1945. bio uspostavljen djelo- 
mični saobraćaj, i to za živežne namirnice, drvo za ogrjev, ugljen i 
režijske pošiljke. To je bio preduvjet za pokretanje industrije u Zagrebu 
za vojničke pošiljke. Postojao je međutim prekid između Varaždinskih 
Toplica i Varaždina, a taj je prekid izgradnjom mosta uklonjen 28. 
svibnja 1945., a nešto prije toga — 23. svibnja 1945. — uspostavljen je 
cjelokupni saobraćaj na tim prugama, izuzev preko mjesta prekida do 
uklanjanja te smetnje (28. V. 1945.). Sutradan — 29. svibnja 1945. uspo- 
stavljen je saobraćaj na pruzi Banova Jaruga-Pčelić (Suhopolje), dok 
je na pruzi Koprivnica-Botovo (smjer Drava) uspostavljen saobraćaj 
još 19. svibnja 1945. 

Pruga Zabok-Gornja Stubica proradila je 1. lipnja 1945. 

Saobraćaj uz neka neznatnija ograničenja na prugama Nova Kapela- 
Pleternica-Našice, Pleternica-Slavonska Požega, Vrpolje-Đakovo—Osi- 
jek, Vinkovci-Gaboš—-Osijek i Krapina-Đurmanec-Rogatec otvoren je 
20. lipnja 1945. 

Dalje je uspostavljen saobraćaj, i to: 

1. 5. srpnja 1945. na pruzi Bjelovar-Garešnica (most na Česmi) i 
Pavlovac-Dražica-Grubišno Polje; 

2. 9. srpnja 1945. na pruzi Križevci-Koprivnica (carevdarski nasip 
i usjek); 

3. 23. kolovoza 1945. na pruzi Virovitica-Lukač; 

4. 16. rujna odnosno 1. listopada 1945. na pruzi Slavonska Požega 
Velika (most na Orljavi); ' 

5. 7. veljače 1946. na prugama Drnje-Botovo (šljunčara) i Bastaji— 
Končanica (ribnjaci na Ilovi). 

Ovdje treba napomenuti, da je 17. veljače 1947. obustavljen saobraćaj 
putnika, prtljage i ekspresne robe na pruzi Virovitica-Lukač-Zrinj (to 
je dio pruge Virovitica-Virovitica državna granica prema Barcsu od- 
nosno Madžarskoj), a u »Tarifsko-transporinom  vesniku« broj 4 od 
1. veljače 1950. pod brojem 38 objavljeno je, da se zbog demontiranja 
pruge od Virovitice do Virovitice državna granica obustavlja cjelokupan 
saobraćaj na toj pruzi. Most prema Barcsu preko Drave, koji je granični 
između FNR Jugoslavije i Madžarske, nije obnovljen, pa je za naše 
potrebe zasad suvišan i taj odvojak željezničke pruge ka madžarskoj 
granici. 


II. 


Borba za vezu s Beogradom na glavnoj pruzi bila je žilava, ali su 
napori i smišljen rad brzo dali dobre rezultate. 

23. svibnja 1945. uspostavljen je saobraćaj od Zagreba do Savskog 
Marofa (prema Sloveniji), a kako je istog dana otvoren saobraćaj i do 
Križevaca, to je tada stvarno uspostavljena veza između slovenačkih i 
hrvatskih željeznica preko Zagreba i Križevaca. 

Dalje su nastavljeni radovi na lonjskoj pruzi i 11. lipnja 1945. nakon 
izgradnje mosta na Glogovnici i Lonji ostvarena je veza od Dugog Sela 
do Novoselec-Križa s ove, a od Vinkovaca odnosno Zemuna do Popovače 
nakon izgradnje više mostova, među kojima su veći na Orljavi, Pakri i 
Hovi s one strane, da se 15. lipnja 1945. nakon izgradnje mosia na Čazmi 
pusti u saobraćaj ova najvažnija transverzala.!! Tada je glavnom prugom 
Zagreb-Beograd omogućen direktni saobraćaj od Trsta do Zemuna preko 
Ljubljane i Zagreba. Ta je veza bila od ogromnog značenja za obnovu 
zemlje, jer je centar države dobio vezu s morem, odakle smo očekivali 
zasluženu pomoć i dio naknade štete. Ista je veza bila i u političkom 


"o Iza proboja fronte u Srijemu odmah su otpočeli radovi na obnovi pruga — u 
stopu za frontom. Željezničke vlasti su organizirale te radove, ali masovnost, bez koje 
se ovakav pothvat ne bi mogao ni zamisliti. dali su narodni odbori. Masovno sudje- 
tovanje naroda u popravci željezničkih pruga i sječi pragova omogućilo je uspjeh, a 
Jugoslavenska armija sa svojim inženjerskim brigadama omogućila je, da se svladaju 
prepreke od 22 porušena mosta (i da se potez od Vinkovaca do Zagreba u dužini 
od 256 km savlada za manje od 25 dana). 

(Slobodni Željezničar, br. 11 od 15. XI. 1945.) 

U stvari pruga (Vinkovci-Zagreb) popravljena je (od 26. V. do 11. VI. 1945.) za 
svega 17 dana (saobraćaj putnika s prijelazima na mjestima prekida). Poslije 7 dana 
već su postojali (provizorni) mostovi, odnosno direktan saobraćaj bez prelaženja. 
Bilo je tu sastavaka tračnica na nekoliko metara razmaka. Brzina je na tim mje- 
stima bila ograničena, ali je zadovoljavala. Kolosijek i mostovi morali su se obnoviti 
— pojačati. I to je postepeno urađeno. Približno za obnovu — normaliziranje — 
trebalo je oko 24.000 tona tračnica tipa S-45 s priborom, 22.000 tona tračnica tipa 
X-a s priborom, 3.700 tona tračnica tipa IV-a s priborom, 145 skretnica S-45/a 
(u težini od 1.670 tona), 210 skretnica X-a (u težini od 1.400 tona) i 90 skretnica 
IV-a (u težini od 300 tona) ili ukupno 53.570 tona, 

(Prema članku ing. M. Radojkovića, Kako da organizujemo konačnu obnovu mo- 
stova. Saobraćaj. br. 1/1945 str. 36). 

smislu zamašnog značenja, ne samo kao vezu triju narodnosti kroz tri 
narodne republike, već i kao veza s napaćenim krajevima Istre i Slo- 
venskog Primorja, kojima je tom prugom mogla biti lakše pružena svako- 
vrsna pomoć i politička podrška. 

Ali borba za glavnu prugu i vezu s Beogradom nije prestajala. Trebalo 
je prijeći Savu, a radovi oko obnove u toku borbi nekoliko puta rušenog 
mosta kod Beograda nisu mogli biti brzo dovršeni. Zbog toga je tražen 
način, da se uspostavi ma i privremena veza. I ona je dobivena još ljeti 
1945. Za prijevoz robe pušten je u saobraćaj najprije trajekt između 
Zemuna i Beograda s kapacitetom od nekih 80 kola na dan, radi čega 
je trebalo izgraditi prilaz k Savi — poseban kolosijek i most ka trajektu 
s obje strane (Zemun i Beograd). Nedovoljni kapacitet toga trajekta i 
teškoće oko trajektiranja pri promjeni visine vode u Savi tražili su bolje 
rješenje. Konačno i led zimi onemogućio bi efikasnu upotrebu toga 
trajekta. Zato se odmah i gotovo usporedo s izgradnjom prilaza trajektu 
gradio još i poseban kolosijek duž ceste, koja vodi od Zemuna i Beo- 
grada k Savi, a također i preko oštećenog drumskog mosta, koji je preko 
Save bio podignut u toku okupacije, pa je tako uspostavljena i druga 
veza kolosijekom, privremena varijanta Zemun-Beograd za prijevoz 
robe. Kapacitet prijevoza preko ovoga mosta bio je oko 150 kola na 
dan. Most je bio slab — u stvari bio je to drumski most — nije mogao 
podnijeti pritisak ni malih lokomotiva. Prilaz mostu je bio otežan 
znatnim usponom s obje strane. Kola su zato gurana ručnom snagom, a 
vučena djelomično traktorom na dugim užetima. Opasnost je bila velika 
još i zato, što je čitav most bio uzdrman bombardiranjem i jako nagnut 
na sjevernu stranu. I pored takvog stanja ipak se u isto vrijeme i 
usporedo preko mosta obavljao željeznički i cestovni saobraćaj preko 
Save, a u isto vrijeme je vršeno popravljanje mosta. Naročitim zala- 
ganjem željezničkog osoblja most je ubrzo preuzeo sve kolske pošiljke 
robe, dok je nastupom zime trajektiranje napušteno.!? Konačno je 


12 Puštanjem u saobraćaj trajekta između Beograda i Zemuna omogućeno je 
otpravljanje pošiljaka i preko Save, i to privremeno t. zv. lomljenim računanjem 
vozarine do i od Zemuna odnosno do i od Beograda. Kad je u Zemunu odnosno 
Beogradu odobrena (s obzirom na kapacitet trajekta i karakter robe) ponovna pre- 
daja prispjele pošiljke, — zbog ograničenog kapaciteta trajekta vršeno je kontingen- 
tiranje — predavala se ona na prijevoz s novim tovarnim listom preko Save od 
Zemuna odnosno od Beograda, a tarifnoj se daljini dodavalo 40 km. 

Dana 10. X. 1945. uspostavljeno je direktno otpravljanje komadnih i kolskih poši- 
ljaka preko trajekta i preko privremene varijante (i mosta) između stanica Zemun 
i Beograd. Vozarina se tada računala direktno od polazne do uputne stanice na 
osnovi direktne udaljenosti po daljinaru, a toj se daljini imalo dodati još 40 km 
(virtuelna daljina) za prijevoz preko trajekta odnosno privremenog mosta. 

Prijevoz putnika, prtljage i ekspresne robe vršio se sa sjevera i zapada samo do 
Zemuna, a s juga samo do Beograda. 

Od 2. XI. 1945. naplaćivalo se uime izvanrednih troškova još po 50 dinara za svaka 
kola u kolskim tovarima od kola, koja su prevožena preko Save bilo trajektom ili 
varijantom preko cestovnog mosta između Zemuna i Beograda odnosno obratno. 

Dne 1. 1. 1946. ukinuta je ta izvanredna pristojba (50 dinara) i ta virtuelna 
daljina (40 km), jer je 31. XII. 1945. uspostavljen cjelokupni saobraćaj preko Save 
novim obnovljenim mostom. 

31. prosinca 1945. pušten saobraćaj preko novoobnovljenog željezničkog 
mosta Zemun-Beograd i time je postignuta veza svih krajeva na sjeveru 
i zapadu s glavnim gradom države. S juga je veza uspostavljena (Niš— 
Beograd) još 5. prosinca 1944., dakle mnogo prije oslobođenja ostalih 
krajeva. 

Uzgred valja napomenuti, da je obnova mosta na Savi kod Beograda 
počela uskoro iza oslobođenja glavnog grada, 7. studena 1944. Ta je 
obnova predstavljala veoma težak posao na veoma teškom terenu. 
Uzvodno u Savi je ležao oboren i smrvljen most, koga je neprijatelj bio 
podigao 1941., a nizvodno drugi djelomično oštećen. U vodi su ležale i 
mnoge potopljene jedinice riječne plovidbe. Bilo ih je u Savi još iz 
vremena prvog svjetskog rata. Alat i dizalice stajale su na raspolaganje 
samo u oskudnom broju i stanju. Nabavke sa strane ometale su nepre- 
mostive zapreke, pa je rad oko izgradnje mosta morao teći sporo — 
vlastitim snagama i svojim oskudnim sredstvima. Nakon kojih 7 mje- 
seci riješeno je, kad nabavka nije uspjela, da se, pošto je detaljno 
proučen režim vode rijeke Save, most skrati za jedan otvor. Time se 
dobilo ne samo na skraćivanju vremena izgradnje, već, što je mnogo 
važnije, dobiven je materijal za popravku ostalih oštećenih otvora. 
Materijal, koji se inače nije mogao na drugi način pribaviti. Osim toga 
ostao je pretičak oko 60 metara mosta, koji se mogao upotrebiti na 
drugom mjestu. Malo podataka osvijetlit će zamašitost radova na tom 
mostu uopće. 


Bilo je pet otvora. 


Težina mostovske konstrukcije prvog otvora iznosila je 400 tona, 
visina dizanja 17,9 m. Težina drugog otvora iznosila je 446 tona, visina 
dizanja 23,6 metara. Težina trećeg otvora iznosila je 456 tona, visina 
dizanja 18,0 m. Težina četvrtog otvora iznosila je 446 tona, visina 
dizanja 16,5 m. Težina petog otvora iznosila je 400 tona, visina dizanja 
7,5 m. Ukupna težina dizanih konstrukcija iznosila je 2.148 tona. 

Dužina osposobljenih otvora podignutog mosta iznosi 374,7 m, a 
težina 1.746 tona (I, 86,7 m/403 t; II, 96 m/446 t; III, 96 m/451 €; 
IV, 96 m/446 t). X 

Sistem i rasponi obnovljenog mosta su ovakvi: na beogradskoj strani 
I. obalni otvor od 86,70 m raspona i II. otvor od 96,00 m raspona čine 
kontinualni nosač preko dva polja na tri oslonca, na zidanim stupovima 
broj 1, 2 i 3; III. otvor je prosta greda raspona 96,00 m na oba oslonca 
na zadnjim stupovima broj 3 i 4; IV. otvor je kontinualni nosač preko 
dva polja od po 48,00 m raspona na tri oslonca, od kojih su dva krajnja 
na zidanim stupovima broj 4 i 5, a srednji oslonac na jarmu od čeličnih 
cijevi kao šipova. Radi rasterećenja jarma od čeličnih cijevi, IV. otvor 
je izveden tako, da stalan teret prima prosta greda na zidanim stupo- 
vima, a međustup od cijevi prima opterećenje samo od vlaka.13 


'š Prema radu ing. V. Kostića, Obnova željezničkog mosta preko reke Save u 
Beogradu, Beograd 1948. 


Vidjeti i »Savski željeznički most« od istog pisca, Tehnika, br. 3/1946 str. 87. 


Pri gradnji utrošen je odnosno upotrebljivan raznovrstan materijal, 
među kojim i!* , 


875.450 kg cementa, 
3.186. m> šljunka, 

18.228 komada pragova, 

101.338 kg koksa i ugljena, 

33.258 kg zakivaka, 
9.244. mš šipova i razne građe (oble, rezane i tesane), 
9.895 kg čavala, 

151.232 kg okruglog betonskog željeza. I t. d. 


Vrijednost utrošenog materijala iznosi 21,575.641,50 Din. 

Utrošeno je preko 1,815.928 radnih sati, a isplaćeno je 36,025.254,40 
Dinara. 

Pri otvaranju saobraćaja preko mosta 31. prosinca 1945. u 18 sati 
Ministar saobraćaja Todor Vtjasinović opravdano je nazvao ovo djelo 
ogromnom pobjedom radnika i službenika na saobraćajnom i narodno- 
gospodarskom polju. Tim mostom je naime konačno aktivirana glavna 
željeznička pruga  Trst-Ljubljana-Zagreb-Beograd—Niš-Skoplje i po-- 
stignuta mogućnost razmjene dobara i riješeno pitanje opskrbe namir- 
nicama svih krajeva zemlje. 


14 Prema članku ing. D. Lazića, Obnova beogradskog savskog željezničkog mosta, 
Saobraćaj, br. 2/1946 str. 47 i dalje. 

15 Pri povlačenju iz Beograda neprijatelj je porušio oba željeznička mosta preko 
Save. Konstrukcija mosta pri padu uglavila se u iskrivljene dijelove željeznih jar- 
mova. Temelji kamenih stupova uzvodnog — starog — mosta i betonskih stupova 
nizvodnog mosta ostali su upotrebljivi. Radovi su počeli u početku studena 1944., a 
most je pušten u saobraćaj 31. XII. 1945. U međuvremenu izvršeni su ovi radovi: 
sagrađene su baterije od drvenih šipova za dizanje željezne konstrukcije iz vode; 
montirane su podvlake za dizanje; konstrukcija je podignuta iz vode na potrebnu 
visinu — prosječno je bilo oko 20 m dizanja; zatim su izrađene staze za prijenos 
konstrukcije; obnovljena su tri stupa od betona na nizvodnoj trasi; obnovljen je 
obalni stup na beogradskoj strani i tri riječna stupa, a jedan stup na zemunskoj 
obali osposobljen za obalski stup; obnovljen je međustup u četvrtom otvoru od 
željeznih cijevi i izrađen prihvatni jaram u drugom oivoru; sagrađen je nasip mjesto 
petog otvora; popravljen je nasip na desnoj obali; pripremljeni su šlepovi za premje- 
štanje konstrukcije, očišćeno je riječno korito od starih željeznih konstrukcija pod 
vodom za prolaz šlepova; izvršeno je premještanje željeznih konstrukcija 4 otvora 
na obnovljene stupove; demontirana je djelomično konstrukcija petog otvora i od 
dijelova okrpljene su konstrukcije i nedostajući dijelovi zamijenjeni; izvršeno je 
djelomično krpljenje i zakivanje željezne konstrukcije, mabavljena su nedostajuća 
ležišta, montirana su sva ležišta i konstrukcija položena na ležišta; postavljen je 
kolosijek preko mosta i preko nasipa na pristupu na beogradskoj i zemunskoj strani 
na nasipima; i izvršeno je probno opterećenje mosta. 

Most je obnovljen domaćom i stručnom i radnom snagom, s materijalom nabav- 
ljenim u zemlji. U toku rada trebalo je savlađivati mnoge teškoće. U početku se 
otpočeo rad bez ikakvih alata. Materijal i alat se nabavljao s velikim teškoćama, 
velikih alata, dizalica i kranova nije bilo. Trebalo je raditi i rukovait s konstruk- 
cijom, kojoj su dijelovi bili teški do 500 tona, a s primitivnim sredstvima. Vrlo velike 
teškoće su bile i zbog neuređenog saobraćaja za dovoz materijala: podvlake za 
dizanje iz Debeljače kod Pančeva putovale su do gradilišta skoro mjesec dana. It, d. 


(Slobodni željezničar, br. 15 od 6. T. 1946. str. 8). 

Sporedne pruge, koje se naslanjaju na ovu arteriju, proradile su, i to: 

1. Vrpolje-Šamac 17. srpnja 1945. 

2. Vinkovci-Gunja 7. kolovoza 1945. (obnovljeni su mostovi na Bo- 
sutu i Spačvi, kao i niz većih propusila, a most na Savi obnovljen je i 
veza s Bosnom preko Brčkog ostvarena tek 20. kolovoza 1946., u vezi 
s izgradnjom Omladinske pruge Brčko-Banovići). 

Ostvarenom vezom od Vinkovaca do Gunje spojeni su sjeveroistočni 
voćarski krajevi Bosne s ostalim dijelovima domovine. Omogućen je 
izvoz nadaleko poznatih šljiva »bosanki« — bistrica, a olakšana je i pre- 
hrana radnog naroda. Ta veza poboljšana je nakon izgradnje mosta preko 
* Save uspostavljanjem saobraćaja do Brčkog. Time je ujedno pomognuta 
izgradnja spomenute Omladinske pruge Brčko-Banovići, jer se potreban 
materijal mogao dovoziti izravno na gradilište. 

3. Šid-Morović 19. rujna 1945.; Morović-Sremska Rača Sava 2. travnja 
1946. (uska pruga u Bosni, Bosanska Rača-Bijeljina-Ugljevik, proradila 
je još 28. rujna 1945. Ta pruga nema direkine kolosiječne veze s ostalim 
prugama normalnog kolosijeka od 1.435 mm). 

4. Batajnica-Boljevci 12. siječnja 1946. 

5. Vinkovci-Županja Sava 1. veljače 1946. (tri mosta na Bosutu svaki 
od 40 m raspona). Važnost te pruge s gledišta narodnog gospodarstva 
valja posebno istaći zbog veze Slavonije s Bosanskom Posavinom, koja 
je također bogat voćarski kraj. 

6. Klenak-Šabac (dio pruge Ruma-Šabac) 1. ožujka 1947., kada je 
most na Savi predat za cjelokupni saobraćaj. Tada je povezana Mačva 
sa Srijemom. 

7. Hača—Vukovar 11. rujna 1947. (težak je objekt razrušeni most na 
Vuki bio razlogom, što je ta, inače sporedna pruga, ipak tako kasno 
proradila). 


II. 


Uporna je borba vođena i oko uspostave saobraćaja do naših luka na 
Jadranu. 

Od Zagreba do Karlovca uspostavljen je cjelokupni saobraćaj još 
23. svibnja 1945. 

Dne 21. srpnja 1945. uspostavljen je saobraćaj putnika (od Zagreba) 
do Sušaka, ali sa prijelazom putnika preko provizorija na tri mjesta, i 
to na mostu preko Kupe kod Karlovca, preko Globorničkog vijadukta 
iza Generalskog Stola i na mostu između Lokava i Fužina. 

Dne 10. kolovoza 1945. uspostavljen je saobraćaj preko mosta na Kupi 
kod Karlovca i tako ostvarena veza do Generalskog Stola. 

Dne 19. kolovoza 1945. prošao je prugom do Sušaka prvi direktni- vlak 
iz Zagreba. Izgrađeni su svi mostovi i propusti i popravljeni tuneli, te 
je tako uspostavljen cjelokupni saobraćaj do mora, od Sušaka do Za- 

greba i Zemuna. Kako je 23. kolovoza 1945. uspostavljen saobraćaj 
Sušak-Rijeka (Brajdica-Delta i Delta-Rijeka), to je tim putem  po- 
stignuta veza Istre s Hrvatskom. 

Uspostava saobraćaja prugom do Rijeke i povezivanje Hrvatske 
s Istrom bilo je veoma važno još i iz razloga, što je postignuta i druga 
veza s Trstom, ali i morem preko Rijeke. Naime dotadanji kapacitet 
glavne pruge Trst-Ljubljana, koji je bio znatno umanjen malom pro- 
pusnom moći privremene varijante kod Borovnice, gdje je jedna loko- 
motiva mogla prevući samo 3-4 potpuno opterećena teretna kola, nije 
bio dovoljan za potrebe zemlje. 

Kako smo spomenuli, 21. srpnja 1945. uspostavljen je osobni saobraćaj 
Zagreb-Karlovac-Sušak s prijelazima putnika. Interesantno je ovdje 
spomenuti, da na dijelu pruge »most na Kupi kod Karlovca« i »most na 
vijaduktu Globovnica kod Generalskog Stola« nije bilo lokomotive, pa je 
za prijevoz vlakova na tom sektoru naročitim zalaganjem radništva pre- 
vezena lokomotiva preko improviziranog prijelaza preko Kupe. Na 
ostala dva sektora postojale su lokomotive, pa je tako ipak bilo moguće 
organizirati barem prijevoz putnika prelaženjem. 

Borba za vezu sa lukama srednjeg Jadrana, Splitom i Šibenikom. 
trajala je duže. 

Pruga Oštarije-Knin bila je temeljito razorena. Od ukupno 227 km 
pruge oko 200 km pruge jednostavno nije postojalo, pa su i radovi oko 
obnove te pruge napredovali sporije. Obnova se nije mogla vršiti u 
isto doba na cijeloj dužini u svemu.'* Morao se naime postepeno dovoziti 


iš Radovi na toj u ratu porušenoj pruzi počeli su odmah nakon oslobođenja tih 
krajeva. Tako na primjer Okružni N. O. za Liku iz vlastite inicijative pristupio je 
obnovi dijela pruge od Kapele do Gospića. U toku kolovoza 1945. nakon otvaranja 
"pruge Zagreb-Sušak obrazovano je rješenjem Željezničke uprave Zagreb Tehničko 
rukovodstvo za obnovu ličke pruge i ono je preuzelo posao započet od 0. N. 0. za 
Liku i rad je punim kapacitetom počeo u rujnu. 

Na dijelu ličke pruge Ogulin-Gospić bilo je od 115.7 km otvorene željezničke 
pruge 89,1 km neprohodno, što iznosi 77% cijele dužine pruge. Na stanicama od 
ukupno 26,8 km staničnih kolosijeka sa 109 skretnica bilo je uništeno oko 14 km 
staničnih kolosijeka i 57 skretnica. Ukupna dužina objekata (mostova, tunela) na 
tom dijelu ličke pruge iznosi 4.035 m, a od toga porušeno 327,2 m. Na tom dijelu 
bilo je 267 raznih zgrada, od kojih je pri oslobođenju zatečeno neoštećeno svega 
30 zgrada. Za obnovu upotrebljeno je 48.000 komada pragova, 1.200 m# drvene 
građe, 162.500 kg cementa, 700 m3 šljunka. 200 m? pijeska i 3.795.000 ke kolosiječnog 
materijala. 

Kod obnove objekata najveće radove iziskivali su: Vojnovački tunel dužine od 
201 m, most preko Dretulje raspona od 30 m. nadvožnjak u km 88+980 i most 
preko rijeke Like kod Gospića km 112, koji ima jedan raspon od 46 m i tri raspona 
od po 15 m. Tehnički najzanimljiviji i najteži radovi bili su na obnovi pruge kod 
Litice na km 46,6/8 i na Budačkom mostu preko Like. 

Na Litici bio je porušen betonirani potporni zid dubine od 11 m, kojemu se zbog 
strmog kamenitog zemljišta (oko 300 m dubljine) nije moglo slobodno prići ni sa 
koje strane, te su radnici danima morali minirati, betonirati i raditi sve ostale 
poslove, vezani dugačkim užetima, a bile su potrebne i druge tehničke mjere i radovi 
«radi osiguranja radnika na radilištu. Pored ostalog morala se ovamo dopremiti velika 

materijal, i to uglavnom sa strane Zagreba (Oštarije). Nešto skretnica 
i skretničkih križanja (srca) i drugog željezničkoga materijala bili su u 
toku borbi sakriveni u šumi.!7 Ostatak se morao dovoziti. Konačno nije 
bilo ni oruđa (alata) za izradu drvenih dijelova, a ni dovoljno lopata i 
Pijuka (budaka) za uređivanje donjeg stroja pruge. Preduvjeti za tu 
obnovu bili su dakle alat, a onda materijal. Alat se spremao u Zagrebu. 
U željezničkoj radionici u Zagrebu uz sve redovne a obilne poslove 
(popravak lokomotiva, željezničkih kola i sl.) naročitim zalaganjem izra- 
đene su sjekire, bradve i pile za sječu šume i izradu pragova. Drukčije 
i brže nije ih bilo moguće pribaviti nigdje. Opet vlastite snage i sredstva. 


1 obnova je otpočela. 


Prvi je uspjeh postignut 20. listopada 1945., kada je uspostavljen 
saobraćaj na dijelu pruge Ogulin—Oštarije Ravnice-Plaški. Saobraćaj je 
produžen 10. studenog 1945. do Vrhovine-Plitvička Jezera, 3. siječnja 
1946. do Perušića, 30. siječnja 1946. do Gospića, 12. travnja 1946. do 
Gračaca, da 28. travnja 1946. proradi i preostali dio cijele arterije do 
Splita i Šibenika. Od 28. travnja 1946. na dijelu pruge Gračac-Knin 
otvoren je bio saobraćaj samo za prijevoz putnika i prtljage, i samo za 
tranzitni saobraćaj tereta s obje strane te dionice, dok je teretni sa- 
obraćaj ostao zatvoren do 1. svibnja 1946., kada je i preko te dionice 
otvoren saobraćaj za sve vrste prijevoza građanskih, vojnih, režijskih 
pošiljaka, ekspresnog, brzovoznog, sporovoznog, komadnog i kolskog 
tereta (brzojavka Željezničke uprave Zagreb broj 1445 f od 26. IV. 1946. 
odnosno 1667 f od 30. IV. 1946). 


količina vode za betoniranje. Samo na tom mjestu utrošeno je oko 370 m* betona 
i 50 m? drveta za oplate i osiguranja. 

Željezna konstrukcija mosta preko Like morala se dizati oko 20 m iz kamenitog 
korita rijeke, osim toga pomaknuti u horizontalnom smjeru, dio konstrukcije odsjeći 
i zamijeniti provizornom konstrukcijom, pa vršiti izmjene i pojačanja pojedinih 
uništenih ili pokvarenih dijelova. Zbog toga bilo je potrebno podići pomoćne potpore 
od pračova i jarmova, za koju je svrhu utrošeno 2.000 pragova i 100 m? druge 
drvene građe. 

Radi opskrbe vodom morali su se prvenstveno obnoviti uređaji vodovoda, vodo- 
stanica, vodotornjevi i rezervoari s njihovim instalacijama. Bili su teški stambeni 
i prehrambeni uvjeti, upravo zbog nedovoljnog saebraćaja. 

Pitanje transporta bilo je odlučujuće za organizaciju i brzinu radova kod obnose. 
S jedne strane, pruga je bila toliko razorena upravo na dijelovima, koji su dolazili 
u obzir za dovoz potrebnih većih količina materijala, da se nije moglo čekati na 
popravak tih dijelova pruge, a s druge strane, bio je i pristup kamionima nemoguć 
na mnoga radilišta, na koja je trebalo prevlačiti znatne količine materijala. Mnogo 
je truda uloženo, mnogo teškoća prebrođeno, te je postignut veliki uspjeh, koji je 
povoljno uijecao na obnovu i podižanje ratom opustošene Like. 

(Njađica, Uspostavljen je direkini željeznički promet Zagreba sa Gospićem, Slo- 
bodni željezničar, broj 20 od 12. II. 1946. str, 5, Vjesnik od 1. V. 1946. str. 2). 

17 »Nadalje u Lici imade na udaljenosti od 10 do 15 km od pruge po šumama 
sakrivenog željezničkog materijala, koji je još 1943. tamo sakriven radi rušenja i 
onesposobljavanja pruge. Tamošnji NO-i znaju za sva ta mjesta i potrebno bi bilo 
što prije da se taj materijal dopremi natrag na željeznicu, kako bi se mogao koristiti.« 


(Šneperger, S planom obnove u godini 1946..., Slobodni željezničar, br. 23 od 
5. III. 46. str. 1). 

Mnogobrojni obnovljeni objekti, među kojima na prvom mjestu i naj- 
veći, Čupkovića vijadukt, omogućili su vezu srednje Dalmacije i njihovih 
luka Splita i Šibenika s ostalim krajevima države. 

»Izlazeći iz stanice Plavno (km 203, visina 490 m n/m) u smjeru Gra- 
čaca (iz Knina), nailazi se na veliki Čupkovića usjek. Preko njega bio 
je sagrađen veliki Čupkovića vijadukt, najveći zidani objekt ne samo 
na ovoj pruzi, već i jedan od najvećih u državi i rijetkih u građevinskoj 
praksi uopće. Dug je 300 m, visok 30 m iznad terena, sa do 12 m du- 
bokim temeljima ispod zemlje, 15 presvođenih otvora po 15 m širine, u 
krivini od 300 m polumjera. Vijadukt prolazi vrhom jednog sedla, koji 
dijeli dvije doline.«!5 I taj je objekt bio jako oštećen, a obnova je izi- 
skivala zamašite radove. 

Zamašitost radova na Čupkovića vijaduktu vidjet će se iz ovih po- 
dataka: srušena su bili četiri otvora, svaki po 15 m dužine, i tri visoka 
stupa. U obnovi utrošeno je 3.000 m> betona, 2.200 m3 polutesanog ka- 
mena, 500 m3 drvene građe i 500.000 kg cementa.!? 


Priređeno je narodno veselje na dan prolaska prvog vlaka. I imao se 
narod čime ponositi? 


IV. 


Kao što smo već spomenuli, uspostavljena i širena je željeznička mreža 
od Zagreba uopće. Trebalo je obnoviti teže oštećenu, a inače stariju 
glavnu prugu preko Siska za Novsku i sve veze između sušačke pruge i 
željeznica normalnog kolosijeka u zapadnoj Bosni. 

25. svibnja 1945. uspostavljen je saobraćaj između Bosanskog Novog 
i Banje Luke preko Prijedora. 


24. svibnja 1945. uspostavljen je saobraćaj od Zagreba do Odre, pa se 
dalje produžuje, i to 25. svibnja 1945. do Velike Gorice, 12. lipnja 1945. 


'* Ing. P. Senjanović, Građenje pruge Knin—Pribudić, Novo Doba, br. 172, Split 
25. VII. 1925. str. 9. 

'? Podaci prema članku »Otvorenje ličke pruge — odlučujući prilog radnog naroda 
u prvomajskom takmičenju«, Vjesnik, br. 316 od 1. V. 1946. str. 2. 

20 Kroz cijelu 1945. od oslobođenja uz herojske napore cijelog našeg naroda, a 
pogotovu naših željezničara, popravljeno je odnosno negdje potpuno na novo sagra- 
deno na cijeloj teritoriji NR Hrvatske 782 km kolosijeka, 66 mostova raspona od 
20 do 100 m, 286 mostova od 4 do 20 m raspona i 163 mosta ispod 4 m raspona, 
svega 515 mostova. Svi manji mostovi izgrađeni su od drveta i privremenog su. 
karaktera, dok su veći građeni od željeza i betona. Popravljeno je 10 tunela u dužini 
od 4120 m, popravljeno je ili gotovo nanovo sagrađeno 45 vodostanica, 33 kolske 
vage, 45 staničnih zgrada, 7 ložioničkih zgrada i 210 drugih zgrada. 

Bez potrebnog alata, bez dovoljnog broja stručnjaka, bez dovoljne opskrbe naš je 
narod podnio i tu žrtvu, te se može reći, da je heroj i u ratu na bojnom polju i u 
radu u miru na polju izgradnje svoje domovine. 

(Šneperger, Koliko smo željeznica u Hrvatskoj obnovili, Slobodni željezničar, 
hr. 16 od 15. I. 1946. str. 6). 

do Turopolja, 9. srpnja 1945. do Lekenika odnosno Grede i 3. rujna 1945. 
do Siska (most na Odri, 51 m).ž! 


U međuvremenu je obnovljena pruga Sisak Predgrađe (Caprag)— 
Petrinja-Vrgin Most. No kako su ondje bile potrebne lokomotive, a njih 
na toj pruzi nije bilo, radnici su organizirali prevoženje 4 lokomotive 
cestom pokretnim improviziranim kolosijekom (kolosiječnim poljima) 
preko Kupe i dalje cestom nekoliko kilometara daleko. Tako je 21: 
srpnja 1945. mogao biti uspostavljen saobraćaj do Vrgina Mosta preko 
Petrinje. Dne 16. kolovoza 1945. nakon izgradnje željezničkog mosta 
preko Kupe kod Rečice uspostavljen je saobraćaj na cijeloj (kordun- 
skoj) pruzi od Karlovca do Siska Predgrađa (Capraga). Međutim još 
nije bilo kolosiječne veze preko Kupe između Siska i Siska Predgrađa 
(Capraga). ' 

Dne 21. srpnja 1945. uspostavljen je također saobraćaj između Siska 
Predgrađa i Sunje, i dalje od Sunje do Kostajnice. Dne 20. listopada 
1945. uspostavljen je saobraćaj do Dubice. 


Dne 29. prosinca 1945. uspostavljen je saobraćaj preko mosta na Uni 
kod Grmuše. Tako je ostvarena veza Bosanski Novi—-Bihać, a kad je 
16. veljače 1946. saobraćaj uspostavljen preko obnovljenog 198 m dugog 


ž#1 U Slobodnom željezničaru br. 11 od 15. Xi. 1945. str. 7 piše Đureković: »0 
nama u Sisku« (u izvodu): 

Po oslobođenju, i dok je još naša stanica bila u dogorijevanju iza okupatora i 
njihovih slugu, došla je komanda stanice, koja je uz upravu stanice, ložionice i 
sekcije makar za neko vrijeme preuzela inicijativu u svoje ruke. Prvi, koji su pri- 
stupili organizaciji rada za uspostavu stanice u željezničkom smislu, aktivne željez- 
ničke stanice, bili su baš drugovi iz komande stanice. Oni su očistili mnoge zaostale 
eksplozive po skretnicama i staničnom rajonu uopće, razbili su strah službenika i 
namještenika, koji su im bili utjerali ustaško.švapski »promičbenjaci« pričama, kako 
narodna vlast ubija sve i svakoga. 

U stanici je zatečena otprilike ova slika: Stanična zgrada u dimu i žaru dogorije- 
vanja, oko 30 skretnica _minirano, 12 lokomotiva oštećeno, više od 400 kola za 
saobraćaj neispravno, od ustaša pobijeno i povješano oko 10 drugova, koji bi bili 
potrebni kao rukovodioci, A što je najglavnije, Sisak i kao grad i kao stanica odsječen 
od svijeta, jer je most preko Odre (50 m raspona), i most preko Kupe (151 m 
raspona) bio miniran. 

Ali 2. IX. o. g. u 8 h 35 m došao je prvi vjesnik, prvi stroj serije 30 za probnu 
vožnju preko mosta na rijeci Odri. Poslije je došao i prvi vlak iz Zagreba, Saobraćaj 
sa Zagrebom je uspostavljen. Stanica je postala stanica u željezničkom smislu. 

Do 2. IX. 1945. učinjeno je sumarno ovo: popravljen i osposobljen most na Odri 
(SI m), osposobljeno 26 skretnica, popravljeno 9 lokomotiva, osposobljeno 300 kola, 
4 lokomotive cestom prevezene u stanicu Caprag (4 km po poljima kolosijeka, koji 
su se neprestano premiještali), natkrovljena polovica stanične zgrade sa službenim 
prostorijama. 

Isto toliko je važno, ako ne i važnije, što nas je rad na obnovi u Sisku očeličio. 
Sjećamo se, kako su drugovi skeptički kimali glavom, kada je prva lokomotiva 
prevožena u Caprag po kolosiječnim poljima cestom, a još preko oštrog zavoja na 
kolskom mostu preko Kupe. Danas su oni stekli vjeru u sebe, u svoj rad i snagu 
organizacije rada i ljudi. 


mosta na Uni kod Volinje (Kostajnica-Volinja),* uspostavljen je sao- 
braćaj na pruzi Sisak Predgrađe (Caprag)-Sunja-Banja Luka?3—Bihać. 
Tada je potekla željezna rudača iz rudnika Ljubije, malo okolnim putem 
preko Gline i Karlovca, u smjeru sjevera, da bi za nju dobili potrebne 
nam tračnice. 

Dne 1. rujna 1946. predat je saobraćaju novi 160 m dugi most na Kupi 
između Siska i Siska Predgrađa, pa je tako uspostavljena direktna kolo- 


2? U stvari ograničeni saobraćaj preko ovog mosta počeo je još na početku stu- 
denog 1945. O tome piše Slobodni željezničar u br. 11 od 15. XI. 1945. str, 6 ovo 
(u izvodu): 

Jedan od najvažnijih saobraćajnih objekata Bosanske Krajine, most na Uni kod 
Volinje, dovršen je i 2. studenog na svečan način pušten u saobraćaj. Taj most je 
dugačak 198 m i građen je od drveta kombiniranog sa željeznom konstrukcijom. 
Građenje je otpočelo 17. svibnja, a završeno 1. studenog o. g. Radovi su izvršeni 
uz ogromne napore radnika, inženjera i cjelokupnog stručnog osoblja. Polovinu 
utrošenog radnog vremena oduzelo je vađenje stare željezne konstrukcije sa dna 
rijeke. Radnici su ronili bez ronilačkih sprava, razdvajali dijelove i izvlačili na 
površinu. Ronjenje je bilo po 5 do 7 metara u dubinu. Željezna konstrukcija izvla- 
čena je iz vode ljudskom snsgom. 

Ovaj most ima ogromni značaj za gospodarski razvoj Bosanske Krajine i za obnovu 
zapadne Bosne. Na željezničkoj pruzi Banja Luka-Sunja, jedinoj pruzi koja spaja 
Bosansku Krajinu s ostalim krajevima, ovaj most predstavlja veliki objekat, po- 
sljednji u redu, koji je trebalo izgraditi. 

Veličinu radova na volinjskom mostu opisuje Slobodni željezničar u br. l4 od 
1. 1. 1946. ovako: Radu se pristupilo s vrlo oskudnim materijalom i alatom, ali 
& velikim zalaganjem svega zaposlenog osoblja. Radnici su morali zabiti u zemlju 
298 pilota, čija ukupna pobijena dužina ispod dna iznosi preko 1.000 m. Oble hra- 
stove građe, koja je bila potrebna u tu svrhu, upotrebljeno je 230 m5, a sve ostale 
tesane hrastove i jelove građe 202 mš. Raznog željeznog okova upotrebljeno je 
7.330 kg. Stupovi, odnosno jarmovi povezani su sa 1.900 šarafa i 4.052  tirfona. 
Radnici-monteri montirali su konstrukciju ukupne težine 256.930 kg. Oni su kod 
sastavljanja upotrebili 10.500 kom. raznih šarafa. Nasuto je 2.500 m? zemlje, izrađeno 
je od kamena 300 m3 zidova, od betona 200 m3 i upotrebljeno je 17.700 kg željezne 
armature, premješteno i položeno je 500 m kolosijeka. Počišćene su ruševine mini- 
ranog mosta od 850 m, demontirano je i izvučeno na obalu 290 tona minirane 
konstrukcije, ispravljeno i osposobljeno je za upotrebu 60 tona konstrukcije. Za sve 
to utrošeno je 22.000 nadnica, osim radnika iz radionice u Banjoj Luci i nadnica 
skladišnih radnika sekcije, koji su natovarili i otpremili 280 vagona materijala iz 
Banje Luke u Volinju. 


28 Prijedor je oslobođen 7. IX. 1944. Toga dana je bilo nerazoreno 10 km pruge 
od 172 km ukupne dužine, što je sve neprijatelj uništio bježeći ispred naših jedinica. 

Odmah se pristupilo organiziranju željezničkih jedinica, koje bi pristupile rado- 
vima na uspostavljanju željezničke pruge Prijedor-Banja Luka i Prijedor-Bosanski 
Novi. 

Na dan 1. V. 1945., kada je oslobođena cijela Bosanska Krajina, pristupljeno je 
obnovi pruge i pružnih objekata. Do konca 1945. popravljeno i izgrađeno je ovo: 
11 provizornih propusta s ukupnom dužinom otvora od 24.14 m, 25 mostova 
s ukupnom dužinom otvora od 265 m, 5 mostova u dužini od 3114 m, od kojih 
je jedan bio od 160 m, a drugi od 120 m, a dužina im se povećala za 50 m zbog 
oštećenosti zidova. To znači, da je popravljeno 566 m mostova. Osposobljen je 
1 porušeni tunel i postavljen stanični kolosijek u dužini od 600 m. 

Od potpuno izgorjelih i uništenih željezničkih zgrada djelomično je popravljeno 
12.823 m? prizemlja i 1.572 m? prvog kata, dok je nanovo ozidano ili temeljito 
popravljeno 2.383 m? prizemlja i 200 m? prvog kata. 

(H. Suljić, Veliki uspjesi željezničara Bosanske Krajine, Slobodni  željezničar, 
br. 24 od 12. III. 1946. str. 6). 

siječna veza glavnom prugom (ne više zaobilaznom kordunskom prugom 
preko Karlovca) Zagreba i zapadne Bosne. I put rudači postao je ne 
samo kraći, već se nosivost kola mogla bolje iskoristiti, jer je kordunska 
kao sporedna pruga bila i suviše slaba. Naročito je bio slab privremeni 
most na Kupi kod Rečice pred Karlovcem. Na tu se vezu, što se tiče 
saobraćaja putnika, nije čekalo, već je ona 1. travnja 1946. ostvarena 
kombiniranim prijevozom, i to željeznicom do Siska, onda autobusima 
u režiji željeznice do Siska Predgrađa (Capraga) i dalje opet željeznicom, 
a tako i obratno. U povodu toga izdato je (Želj. uprava Zagreb br. 1600 f 
od 28. ožujka 1946. g.) ovo brzojavno naređenje: 


»S važnošću od 1. travnja 1946. otvara se saobraćaj putnika, prtljage 
i ekspresne robe od stanica na prugama Caprag-Dubica, Sunja-Banja 
Luka, Bosanski Novi-Bihać s jedne strane, do svih ostalih stanica u 
državi s druge strane i obratno preko Siska s tim, da se prijevoz između 
stanica Sisak i Caprag vrši automobilima.« 


»Prijevoz brzovoznih i sporovoznih komadnih i kolskih pošiljaka 
između stanica naprijed navedenih pruga vrši se i nadalje preko pruge 
Karlovac-Caprag.« 


»Žbog još nedovršenih triju mostova između stanica Jasenovac i Du- 
bica, odnosno Jasenovac i Novska obustavljen je prijevoz putnika, 
priljage ekspresne, brzovozne i sporovozne robe od stanica istočno od 
Jasenovca s jedne strane, do stanica zapadno od Jasenovca s druge 
strane, i obratno preko Jasenovca.« 


Valja uzgred napomenuti, da su izgradnju mosta preko Kupe kod 
Siska, koji skraćuje vezu Zagreba s krajevima južno od Kupe u smjeru 
Sunje za 143 km, znatno ispomogli svotom od 2,000.000 dinara zagre- 
bački tramvajci, koji su 7. siječnja 1946. na svom masovnom  sindi- 
kalnom sastanku odlučili, da tu sumu, zarađenu na obnovi i izgradnji 
tramvajskog saobraćaja u Zagrebu, poklone radi što skorije obnove ovog 
veoma važnog mosta. Most su inače s primitivnim alatom, primjernim 
zalaganjem i organizacijom svih pripadnika kolektiva izgradili radnici 
Mosne radionice državnih željeznica u Zagrebu.?* 


*4 Na obnovi ovog mosta počeli su prethodni radovi odmah iza oslobođenja, i to 
radi osiguranja plovnog puta, sprečavanja poplave i obnove željezničkog saobraćaja. 
Najprije se pristupilo raščišćivanju korita Kupe od stare razbijene konstrukcije. 
Sredinom srpnja 1946. upućene su dvije za ovaj most pripremljene konstrukcije na 
Omladinsku prugu Brčko-Banovići, što je izazvalo izmjenu dispozicije, ali nije za- 
ustavilo rad. Otvor prema Capragu ostao je isti, ali je za premošćivanje sisačkog 
otvora riješeno, da se premosti s dvije konstrukcije dužine po 31,2 m, a te su kon- 
strukcije kompletirane iz slagališta u Debeljači. Prostor među njima imao se pre- 
mostiti s Pajne — nosačima. 

Interesantno je ovdje još spomenuti, da je u Debeljači izvršeno probno sklapanje 
mosta, a zatim su konstrukcije otpremljene u Sisak. Montaža nije vršena na nasipu 
uz most, jer bi materijal na visokom a uskom nasipu bilo teško istovarivati i depo- 
nirati. Osim toga nasip je u krivini, pa bi i to ometalo montažu. Konstrukcija bi 
ometala transport materijala iz stanice Sisak. Sve bi to ometalo izgradnju mosta. 
Da se to izbjegne, obje su konstrukcije montirane na skladišnoj rampi stanice Sisak 

Krajem 1947. na puštanje u saobraćaj čeka dio pruge Dubica-Novska 
zbog oštećena tri mosta na ovoj pruzi (Sava, Veliki Strug, Uštica). Tada 
će proraditi i druga glavna pruga Zagreb-Novska-Beograd preko Siska, 
što će u znatnoj mjeri olakšati razmjenu dobara i dalju obnovu zemlje. 
Dva od ta tri mosta (Veliki Strug i Uštica) tada su već sagrađeni, 
premda se još preko njih ne vrši javni saobraćaj. Mjesto Jasenovac nije 
više otok, jer postoji kolosiječna veza do njega od Novske. Most na Savi 
kod Jasenovca »Most žrtava fašizma« dovršen je 15. veljače 1948. i 17. 
veljače 1948. godine zajedno s prva dva predat je javnom saobraćaju. 
Time je uspostavljena i druga veza glavnom prugom između Zagreba 
i Beograda. 


V. 


Dva druga saobraćajna otoka preko Drave nakon oslobođenja čekala 
su vezu s ostalim krajevima, i to onaj oko Čakovca i drugi sjeverno od 
Osijeka u Baranji. 

Već 24. svibnja 1945. uspostavljen je saobraćaj na pruzi Čakovec 
Kotoriba i otpočele su pripreme za obnovu mosta preko Drave između 
Varaždina i Čakovca. Dne 6. listopada 1945. omogućen je već prijelaz 
putnika preko pješačkog mosta na Dravi te je tako omogućen prijevoz 


paralelno jedna s drugom, pa su potom na željezničkim kolima prenesene na 
gradilište. 

“ Paralelnim radom i ne čekajući izradu skela uštedilo se u vremenu, a moniažom 
na rampi ušteđene su skele, jer su umjesto skela izrađena samo 4 prihvatna jarma 
od stare građe. Montaža prve konstrukcije bila je završena 10. VIIL, a druge 15. 
VIII. Dovoz i navlačenje prve izvršeno je 14.—16. VIIL, a druge od 16.-25. VIII. 
Zbog smanjenja težine konstrukcije — da se ne bi opteretila vozila — nisu montirani 
podužni nosači. Oni su namješteni naknadno u vremenu od 26.—29. VIII. Pragovi 
i kolosijek položeni su od 29.-30. VIII., kada je izvršeno i probno opterećenje 
mosta. Most je pušten u saobraćaj 1. IX. 1946. Most je izgradila Mosna radionica 
Zagreb. 

(Tehnika, br. 9/46, str. 265). 


25 Most preko rijeke Save kod Jasenovca bio je u toku rata srušen. Zbog toga 
počev od Novske transport željeznicom vršio se prema Zagrebu samo lonjskom pru- 
gom preko Dugog sela. To je izazivalo veliku i stalnu zakrčenost stanice Novska. 
Vlakovi su zbog toga često kasnili, a pruga preko Siska od Novske ka Zagrebu bila 
je neiskorišćena. Putnik, koji je htio iz Beograda putovati za Bihać, morao je ići 
preko Zagreba zaobilaznim, 200 km dužim putem. Puštanjem u saobraćaj mosta na 
Savi kod Jasenovca taj nekoristan i suvišan zaobilazni put je izbjegnut. Most preko 
rijeke Save kao i most preko male rijeke Struga, koji je bio dug oko 120 m, počeli 
su se podizati u svibnju 1945. Radovi su naročito u početku bili otežani nedostatkom 
strojeva i materijala, a naročito motora za šlepove, kojima je trebalo dovoziti pi- 
jesak i šljunak iz Save. Mjesto toga šljunak, koji se vadio iz Drave, transportiran je 
željeznicom do blizine gradilišta, a to je u mnogom odugovlačilo radove na obnovi 
mosta. Naročito je težak bio pristup glavnom mostu preko Save, jer su bili srušeni 
mostovi na prilazu njemu (Strug, Lonja). Most preko Save je izgrađen kao kombi- 
nirani most za željeznički i za cestovni saobraćaj. U toliko je njegova gospodarska 
vrijednost veća. 


(PM., Most preko Save ..., Transport, br. 8 od 18. Ii. 1948.). 

putnika iz Varaždina do Donje Lendave i Kotoribe s prijelazom na 
mostu. Dne 10. studena 1945. otvoren je most na Dravi za -cjelokupan 
saobraćaj i tada je Međimurje prestalo biti saobraćajnim otokom, jer je 
čvrsto povezano s Hrvatskom i s ostalim dijelovima države. Most služi 
kombiniranom saobraćaju, željezničkom i cestovnom; utoliko je gospo- 
darsko značenje ovog — inače provizornog mosta veće. 


Baranjske pruge su povezane s ostalim prugama izgradnjom mostova 
na Dravi. Saobraćaj je uspostavljen 19. listopada 1946., a bio je obu- 
stavljen od 7. listopada 1944. zbog porušena tri mosta na nekadanjem 
koritu Drave i dviju njenih pritoka, pa na samoj matici Dravi između 
Osijeka i Darde pruge Osijek—Bijeli Manastir. 

U međuvremenu (do kraja 1945.) nakon obnove mostova do matice 
Drave bio je omogućen dovoz pečuhskog ugljena u Osijek (na obalu), a 
ne kao što je prije toga taj ugljen dovlačen samo do Darde. Konačno je 
obnovljen i most na Dravi, pa je Baranja prestala biti saobraćajni otok, 
jer je preko mosta na Dravi povezana sa Slavonijom odnosno Hrvatskom 
i preko nje s ostalim krajevima države.?$ 


#8 Slobodni željezničar u broju 46 od 1. XI. 1946. str. 5, »Puštanje u saobraćaj 
mostova preko Drave kod Osijeka« o tome piše (u izvodu): 


= 


Na dužini pruge od 4 km okupator je porušio 5 mostova ukupne dužine od 422 
m. U srpnju 1945. osnovana je Sekcija za obnovu dravskih mostova, a osim toga 
angažirane su Brodska tvornica vagona i Osiječka ljevaonica. 


Radovi na raščišćivanju konstrukcije, koja je ležala u koritu Drave kod Osijeka, 
a zatim obnova mosta predstavljali su najteži i glavni rad cijele grupe. Radovi su 
počeli u ožujku 1946. Konstrukcija je pomoću vretena preko dva pomoćna jarma za 
dizanje dignuta za 4,5 m, te je u tome stanju ostala do početka radova na izgradnji 
polustalnog mosta služeći kao prilazna skela, preko koje je transportiran materijal 
za obnovu stupa i drugih dijelova konstrukcije. Korišćeno je 45 m stare konstruk- 
cije mosta, dok je ostatak do obale premošćen željeznim nosačima. 


Usporedo s radovima na dizanju prvog otvora izvršeno je dizanje iz vode kon- 
strukcije triju otvora, koja je bila neupotrebljiva, te su dijelovi odmah sječeni i ukla- 
njani na obalu. U svibnju je počelo dizanje velikog srednjeg otvora, i to pomoću 
vretena preko 5 pari jarmova. Konstrukcija je ležala u vodi zatrpana nanosom, u 
kome je bilo ne samo pruća i klada nego i čamaca i pontona. 

U toku tih radova »Beljska tvornica šećera« zahtijevala je, da se za jesenju kam. 
panju šećerne repe uspostavi most preko Drave radi prevoženja 3.500—1.000 vagona 
šećerne repe iz Slavonije. Tad je pristupljeno prikupljanju mostovnih dijelova iz 
cijele države. Čak su i iskrivljeni i oštećeni preostali dijelovi raznih oblika upući- 
vani, ne bi li se nakupio potreban broj. Uspjeh nije izostao. Radi ubrzanja posla 
nije građena skela za premošćivanje srednjeg otvora na cijeloj dužini. Druga polo- 
vina montirala se slobodnom izgradnjom. Montirani su kranovi, koji uzimaju dije- 
love željezne konstrukcije, teške nekoliko stotina kilograma, te ih dižu i donose na 
mjesto gradnje. Ukupno je uloženo u izgradnji ovih mostova 148.800 kvalificiranih 
i 179.500 običnih radnih sati. Utrošeno je 5,371.800 Din. Izrađeno je 1.076 m? be- 
tona, 80 m? armiranog betona, ugrađeno za jarmove i skele 680 m3 građe. Izvađeno 
je 826.000 kg stare konstrukcije, a montirano 671.000 kg. Osječka ljevaonica popra- 
vila je 140.000 kg iskrivljenih i oštećenih dijelova. Ukupna vrijednost ugrađenog 
materijala iznosi 13,918.400 Din. 


Probno opterećenje mosta izvršeno je dne 18., a svečano otvaranje saobraćaja 19. 
listopada 1946. 

Na području Slovenije oštećenja su bila nešto drukčija nego ona u 
Hrvatskoj. Ali stjecajem raznih okolnosti ondje se, makar i u oštećenom 
stanju, sabralo nešto voznih sredstava srazmjerno više nego u ostalim 
krajevima. Kad je uspostavljena veza, došlo je naravno do podjele 
odnosno izravnavanja voznog parka. Interni, lokalni saobraćaj obnavljao 
se ondje, srazmjerno prema oštećenju, brže. 


Uglavnom 23. lipnja 1945. službeno je, makar i preko raznih provi- 
zorija, uspostavljen saobraćaj na najvažnijim prugama, među kojima i 
na pruzi: 

1. Ljubljana-Dobova (trans prema Novom Marofu odnosno Zagrebu). 
Na tom je dijelu (kasnije) obnovljen most u Zidanom Mostu, dug 151 m, 
željeznobetonski most preko Savinje, dug 16 m, i oni su konačno 
predati saobraćaju 18. studena 1946. Obnovljen je i željezni most kod 
Litije, dug 184 m, za lijevi kolosijek.3% 

Kod obnove odnosno izgradnje mosta preko Savinje kod Zidanog 
Mosta tehničko je osoblje obratilo naročitu brigu tome, kako bi što 
racionalnije izgradilo novu konstrukciju. Taj je most naime bio prvi 
željeznobetonski lučni most, kojega je gradila pređašnja željeznička 
direkcija u Ljubljani. Tadanje tehničko vodstvo nije vjerovalo, da bi 
željeznobetonska konstrukcija odgovarala svima zahtjevima željezničkog 
saobraćaja. Zato je izgradilo lučnu konstrukciju masivno i time povećalo 
opterećenje, koje nastaje pri temperaturnim promjenama, i prskanje 
betona, jer je masivna konstrukcija premalo elastična, da bi dopustila 
potrebne deformacije. Konstrukter, koji je po oslobođenju projektirao 
i računao most, predvidio je vitkiju konstrukciju. Debljinu luka na tje- 
menu smanjio je od 105 na 80 cm, luk je postao elastičniji, tako da su. 


*7 Podaci su prikupljeni i prema knjizi »V drugem letu obnove«, izdala in zalo- 
žila Glavna direkcija eksploatacije železnic, Ljubljana 1947. 

Ne znam, da li je ta knjiga nastala kao rezultat rješenja Ms br. 84531/46, koje 
rješenje spominjem u bilješci pod 1. Šteta, što ona nije dala potpun prikaz obnove 
svih željeznica, jer je inače znalački sastavljena. Ona daje važne podaike o obnovi 
gotovo svega željezničkog saobraćaja u Sloveniji. Nesumnjiv je uspjeh još i u tome, 
što je mnogo dragocjenog materijala okupljeno na jednom mjestu. Da su tako po- 
stupile i druge direkcije, olakšano bi bilo izvršenje spomenutog zadatka, kojeg je u 
svoje doba dao Ministar željeznica. 

Drugi dio materijala uzet je iz prikaza Ing. Alfonza Dobovišeka, koji je objavljen 
u »Vestniku«, železniškem strokovnem časopisu, br. 17 i 18-19, Ljubljana, 1. IX. 
1950., odnosno oktobar 1950. na stranama 357-363, odnosno 387-392 pod naslovom: 
»OBNOVA. Iz zgodovine naših železnic, slovenskih železnic.« 


?8 Slobodni željezničar u br. 14, od 1. 1. 1946., str. 8 piše (u izvodu): 


Poslije oslobođenja bilo je od 606 lokomotiva sposobno za rad samo 5. U željez- 
ničkim radionicama Slovenije popravljene su dosada 343 lokomotive, 4.126 osobnih 
i 11.140 teretnih kola. Izvršene su tekuće popravke na 13.220 osobnih i teretnih kola, 


% Prema Ing. Alfonz Dobovišek, Obnova... op. cit. str. 360. 


3% Prema Ing. Alfonz Dobovišek, Obnova ... op. cit. str. 389. U most su bile ugra- 
đene 522 tona željeza i utrošeno 200.000 radnih sati Predat je saobraćaju 16. VI. 1948. 

se smanjile napetosti toliko, da je prištedio približno dvije trećine prvo- 
bitne armature.3! 

2. Ljubljana-Postojna (trans prema Trstu i Rijeci). Na toj je pruzi 
6. kolovoza 1946. završena obnova Štampetova vijadukta između Verda 
i Logateca, koji je dug 105 m. Na toj pruzi, da se mimoiđe ogromni 
srušeni jednospratni vijadukt »Borovnica«, izgrađena je nova pruga — 
varijanta od Preserja do Borovnice — duga 11,3 km, s neznatnim uspo- 
nima od 1 do 4% (pro mille), s najmanjim polumjerom krivine od 
900 m, s prelaznim krivinama od 90 m. Na tom je dijelu pruge dopu- 
štena brzina 100 km/sat. Od stanice Borovnice do priključka na staru 
prugu trasa ima uspon od 11 %o (pro mille) s polumjerom od 300 m. Za 
izgradnju te varijante trebalo je iskopati 474.000 ms materijala, 80 m 
dugi tunel, koji je u profilu izgrađen već za buduću elektrifikaciju, zatim 
su izgrađena 22 mosta i propusta u dužini oko 140 m. 

Prijašnja, ratna (njemačka) varijanta, bila je mnogo nepovoljnija, 
s velikim krivinama i usponima, tako da troosovna kola na njoj nisu 
mogla saobraćati i da je jedna lokomotiva mogla na uspon izvući svega 
troja tovarena kola, dok je nova varijanta po kapacitetu sposobna za 
saobraćaj jednako kao i sva ostala pruga Ljubljana-Trst. Kao racio- 
nalnije dakle rješenje izabrana je izgradnja varijante, a ne obnova toga 
velikog vijadukta, koji bi s obzirom na oštećenje i opće njegovo stanje 
u stvari trebalo graditi iz temelja nanovo. Naoko naime tvrdi i masivni 
vijadukt počeo je još pred rat u temeljima propadati. Drveni piloti, na 
kojima je bio utemeljen vijadukt, počeli su trunuti radi pada vode, a taj 
je pad prouzročilo reguliranje Ljubljanice. Kad je dakle taj vijadukt bio 
u toku rata još i oštećen, postavljalo se pitanje, kako premostiti borov- 
ničku dolinu, a to je pitanje u stvari postojalo još i pred sam rat. 
Izgradnjom varijante nije međutim rješavan samo trenutni problem, već 
mnogo teži opći problem prijelaza preko te doline, jer je teren klizav 
(klizi) i kaljav (baruština — barje). Pri samom radu događalo se, da 
preko noći otpuzi gotovo cio danju iskopani dio (borba sa »barjanskom« 
tvari), i to je bio razlog, što se dogotavljanje varijante prilično oteglo.?? 

Dne 9. lipnja 1947. god. postignut je značajan uspjeh napora, koji su 
bili uloženi u izgradnju varijante kod Borovnice. Saobraćaju je bio 
predat 3.400 m dugi odsjek nove pruge između doline i stare stanice 
Borovnica, tako da su tada bile odstranjene dvije trećine pruge iz doba 
okupacije.?? 


3. Ljubljana—Bistrica-Bohinjsko Jezero. 

4. Jesenice—-Rateče—Planica. 

5. Zidani Most-Šentilj. 

6. Maribor-Prevalje. 

Veza Ljubljane s Karlovcem — belokranjskom prugom — preko ove 
inače najteže oštećene pruge, ostvarivana je postepeno s hrvatske strane 


*! Prema Ing. Alfonz Dobovišek, Obnova ... op. cit. str. 360. 
%* Prema Ing. Alfonz Dobovišek, Obnova ... op. cit. str. 388. 
“3 Prema Ing. Alfonz Dobovišek. Obnova ... op. cit. str. 363. 


l1. lipnja 1945. do Ozlja, 20. lipnja 1945. do Bubnjaraca, a sa slove- 
načke strane najprije uspostavom putničkog saobraćaja 15. prosinca 
1945. od Ljubljane do Novog Mesta, i to tako, da su putnici prelazili 
kod Žalne preko provizornog mosta. Naročito su bili otežani radovi kod 
porušenog tunela na sektoru Višnja Gora-Grosuplje. Radnici su iz tunela 
uklonili 600 vagona različnoga materijala, a za popravak su upotrebili 
9 vagona cementa i 50 vagona šljunka.š4 Dalje je uspostavljen normalni 
saobraćaj (cjelokupan) 2. travnja 1946. između Semiča i Sela pri Otovcu, 
a zatim 16. lipnja 1946., nakon obnove velikog vijadukta Žalna (dug 
152 m) kod Višnje Gore, otvoren je cjelokupni saobraćaj Ljubljana-Novo 
Mesto i 19. siječnja 1947., nakon obnove pruge i drugog velikog vija- 
dukta Otovac kod Sela pri Otovcu, do Metlike. Konačno 23. veljače 
1947. do Bubnjaraca nakon obnove velikog mosta na Kupi. U toku 
narodno-oslobodilačke borbe odnosno u času povlačenja okupatorašć 
bila je pruga od Novoga Mesta do Metlike gotovo potpuno uništena. 
Samo na dijelu pruge od Kupe kod Sela pri Otovcu (20 km) bilo je 
uništeno 11 mostova i vijadukata i 4 propusta, među njima i most na 
Kupi (86 m), vijadukt kod Otovca (225 m), odnosno na Krupi (76 m) 
i 3 podvožnjaka na području črnomeljske stanice. 


* Slobodni željezničar u br. 14, od 1. I. 1946. str. 8 piše (u izvodu): 

Puštena je u saobraćaj pruga Ljubljana-Novo Mesto. Putnički saobraćaj kod 
Žalne, zbog razrušenog vijadukta, vrši se prijelazom putnika preko provizorno na- 
pravljenog mosta, Naročito su bili otežani radovi kod porušenog tunela na sektoru 
Višnja Gora-Grosuplje. 


85 Saobraćaj, br. 12/1946, str. 73. 

Ing. Alfonz Dobovišek, Obnova ... op. cit. str. 360, tim povodom piše, da je pri 
obnovi vijadukta »Žalna« bio izgrađen zanimljiv prijemost, visoka drvena skela 
5 brvnima, koja je služila za prijelaz putnika, a u isto vrijeme i za građevnu skelu. 


% Dne 9. V. 1945. postojao je prekid između Grosuplja i Stične i između Kandije 
i Metlike. Zbog toga je bio obustavljen cjelokupan saobraćaj. Saobraćaj putnika 
vršen je (Grosuplje-Stična) autobusima. Dne 15. XII. 1945. uspostavljen je putnički 
saobraćaj uz prelaženje preko provizorija. Dne 16. 1. 1946. saobraćaj je vršen već do 
Semiča odnosno 16. VI. 1946. nije bilo više potrebno prelaženje, jer je obnovljeni 
vijadukt Žalno pušten u saobraćaj, a 19. 1. 1947. saobraćaj je produžen do Metlike 
i 23. IH. 1947. do Bubnjaraca (odakle je već postojao saobraćaj s hrvatske strane 
od 20. VI. 1945.). 

Slobodni željezničar u broju 46, od 1. XI. 1946. tim povodom piše (u izvodu): 


Kroz tri posljednja mjeseca trebat će pored 12 manjih objekata postaviti još i 3 
mostovske zgrade: vijadukt kod Otovca, vijadukt na Krupi i željeznički most preko 
Kupe kod Bubnjaraca. 

Veliki vijadukt kod Otovca dug je 225 m, a u sredini je visok 32 m. Sada ga treba 
obnoviti u dužini od 100 m. Na sredini će biti izgrađena tri luka od 14 m i tri luka 
od 12 m širine. Dizalica podiže materijal na visinu od 45 m i mnogo pomaže napre- 
dovanju radova. 

Vijadukt na Krupi dug je 75 m i visok 25 m. Gotovo je potpuno razrušen. Sa- 
gradit će se 3 luka, svaki od 20 m. Uklonjeno je oko 1.500 m5 kamena oko temelja 
za stupove vijađukta. Novi vijadukt gradi se od kamena, a vijadukt kod Otovca od 
betona. 

Željeznički most preko Kupe kod Bubnjaraca dug je 82 m. Srušena mostovua 
željezna konstrukcija pala je u Kupu. Dobrovoljci s ljubljanskog univerziteta sudje- 
luju kao ronioci. 


140 


Ing. Dobovišek*" prikazujući težinu oštećenja belokranjske pruge 
navodi, da je bilo uništeno 50 km gornjega stroja na toj pruzi, a usto 
3 velika objekta (vijadukt kod Otovca i Krupe, željeznički most preko 
Kupe kod Bubnjaraca) i 12 manjih objekata-mostova. 

Otovški vijadukt srušen je po nalogu naše vojske iz strateških razloga 
(nakon kapitulacije Italije). Bila je minirana 51 m duga željezna kon- 
strukcija, koja je na to pala 32 m u dubinu, koliko je vijadukt visok. 
Konstrukcija je ostala upotrebljiva, pa je kasnije — skraćena za 10 m — 
uzeta za obnovu mosta kod Žirovnice na gorenjskoj pruzi. To je uči- 
njeno i zato, što se za vijadukt kod Otovca moglo mjesto željezne kon- 
strukcije izgraditi 6 novih lukova-otvora na zdravom temelju. Opseg 
djela najbolje označava količina upotrebljenog materijala: 462 vagona 
šljunka, 50 vagona kamena i 10 tona željeza te 12.200 radnih dana. 

Drugi objekt, 86 m dug vijadukt Krupa između Gradca i Dobravica, 
također je u listopadu 1943. porušila naša vojska. Trebalo je obnoviti 
srednji otvor-luk od 20 m i 2 luka sa strane svaki od 10 m raspona. 
Otvori su obnavljani u starom obliku, a pritome, kao i »pri_ Otovcu«, 
istakli su se zidari i kamenotesari iz Hrvatskog Primorja, te posljednjih 
dana i domaća omladina iz susjednih sela. Utrošeno je 7.316 radnih dana. 
Rad je bio posebno oteščan činjenicom, što se materijal morao dovoziti 
iz Semiča cestom kamionima. 

Naročito teško djelo predstavljala je gradnja provizorija preko Kupe 
kod Bubnjaraca. Konstrukcija, 83 m dugačka i teška oko 440 tona, bila 
je 1943. god. minirana približno u sredini raspona, tako da je pala u 
7 m duboku Kupu. Ipak nije bila potpuno rastrgana. Pod pritiskom 
naplavina i leda konstrukcija se prevrnula na stranu i otisnula se niz 
rijeku za nekih 10 m. Program za izradu provizorija bio je obavljan 
s velikim naporima i samoprijegorom svih suradnika uglavnom za to, što 
nije bilo potrebne opreme i alata, a nastupila je oštra zima (-20 C). 
Gnjurci-amateri su kao opremu imali samo gumenu masku na obrazu, 
cijev za dovod zraka i kamene tegove oko pasa. Kasnije u toku radova 
nastupila je i jaka poplava (+-360 cm), a usto je voda nanijela mnogo 
leda na konstrukciju. Ipak je zalaganjem radništva posao napredovao, 
te je konačno bilo moguće vezati preko mosta na Kupi slovensku obalu 
s hrvatskom. 

Most između Velenja i Gornjeg Doliča, dug 102 m, na pruzi Celje— 
Dravograd popravljen je 7. prosinca 1945. i uspostavljen cjelokupni 
saobraćaj, dok je dotada vršen samo prijevoz putnika s prijelazom na 
mjestu prekida. Taj most (Gornji Dolič) definitivno je obnovljen u 
lipnju 1946.35 

Na pruzi Ormož-Ljutomer-Hodoš između stanica Ljutomer i Dekle- 
žovje obnovljen je most na Muri 22. prosinca 1945. i uspostavljen cjelo- 
kupni saobraćaj. 


** Prema Ing. Alfonz Dobovišek, Obnova... op. cit. str. 357 i dalje. 

%# Ing. Alfonz Dobovišek, Obnova ... op. cit. str. 363 o tome piše: »Meseca maja 
je bil osposobljen za promet tudi močno poškodovani polnostenski železni most 
preko Drave pri Dravogradu in s tem omogočena zveza z avstrijskim Labudom«. 

I most preko Sore kod Medvoda bio je uništen. Radovi na izgradnji 
novog velikog željezno-betonskog mosta završeni su na kraju 1945. 
Izgradnja je počela 1945. Most je dug 68, a širok 9 metara. Samo u dva 
zadnja dana izgradnje preneseno je 170 tona cementa i 800 tona šljunka 
te je izvršeno betoniranje cijelog mosta. Betonska se smjesa za vrijeme 
rada zbog hladnoće smrzavala, pa su radovi bili naročito teški. Radnici 
(Slavec i Kropar) pronašli su naročite cijevi, pomoću kojih se smjesa 
pri radu ugrijavala i tako se most mogao završiti brže.?#? 

Na gorenjskoj pruzi kod Žirovnice 8. kolovoza 1947. predat je sa- 
obraćaju željezni most, koji je bio u svoje vrijeme ugrađen u otovški 
vijadukt. Radnici mostovske radionice su konstrukciju u Otoveu demon- 
lirali i unekoliko ojačanu i skraćenu ponovo ugradili na novom mjestu, 
i to nad krajem, gdje je 1942. god. palo 29 talaca na žrtveniku neslo- 
mljive borbene volje našega naroda. Okupator je tu vršio odmazdu za 
porušeni objekt. Naši su stručnjaci na toj gradnji pokazali veliku okret- 
nost pri uklanjanju stare i polaganju nove konstrukcije. 

Napore građevne službe u Ljubljani treba posebno istaći. Osim ve- 
likih objekata obnovljeno je mnogo manjih objekata, tako da se konačni 
učinak tih napora može naznačiti ovim podacima: 

Porušeno je bilo 206 mostova i propusta. 

Godine 1945. bilo je privremeno obnovljeno 159, a konačno 29 mo- 
sstova i propusta. 

Godine 1946. bilo je od neuporabljivih konačno obnovljeno 14, a od 
privremeno obnovljenih 31. Usto su bila sagrađena 22 nova mosta na 
pruzi Preserje-Borovnica. Ukupno je bilo 1946. godine konačno obno- 
vljeno (nanovo sagrađeno) 67 mostova i propusta u ukupnoj dužini od 
1516 metara. Na koncu godine ostalo je za obnovu 126 provizorija i 4 
neuporabljiva mosta. 

Za obnovu donjeg siroja 1946. g. utrošeno je 150,866.694 Din. 

Na otvorenoj pruzi bilo je porušeno 137 km kolosijeka. God. 1945. 
obnovljeno je 105 km, a 1946. još 31,4 km kolosijeka. Ostatak od 0,6 
km ostao je, da se obnovi kasnije. 

Staničnih kolosijeka bilo je uništeno 85 km. Godine 1945, obnovljeno 
je 40 km, 1946. god. daljih 37 km. 

Bilo je porušeno 368 većih željezničkih zgrada (stanice, skladišta, 
stambene zgrade, vodotornji) i 436 manjih zgrada (čuvarnice, postavnice 
it. d). 

Godine 1945. i 1946. bilo je konačno obnovljeno 135 većih i 138 
manjih zgrada, provizorno adaptiranih bilo je 107 većih i 147 manjih 
zgrada. Ostalo je za obnovu 126 većih i 151 manja zgrada, a za dovršenje 
107 većih i 147 manjih zgrada. 

Ložionice su bile (s ložioničkim i kolskim radionicama) porušene +42. 

Godine 1945. i 1946. obnovljene su 23, a privremeno adaptirana 21 
zgrada te vrste. 


% Slobodni željezničar, br. 14 od 1. I. 1946., str. 8. 
** Prema Ing. Alfonz Dobovišek, Obnova... op: cit. str. 363. 

Preuređene su osim toga neke stanice (Črnomelj, Metlika, Celje, 
Tezno, Jesenice, Ljubljana, Zalog, Zidani Most, Maribor i t. d.). 


Izmijenjeno je oko 53.000 pragova, 100 km tračnica, 119 skretnica. 


Trebalo je brzo i dobro obnavljati pruge u Sloveniji. Trebalo je 
glavnim prugama prevesti veliku količinu Unrinih pošiljaka. Trebalo je 
dakle omogućiti veću brzinu, jer se tako postiže veća propusna moć 
pruge (komercijalna se brzina digla od 15 km/sat u travnju na 17,75 
km/sat u listopadu 1946., a već u studenom 1946. na 18,40 km/sat). U 
travnju vozilo je poprečno 127 teretnih vlakova, zatim je taj broj pao 
na 111, a onda se digao u rujnu opet na 126. U travnju je voženo 9.116 
kola Unrine robe, dok su u rujnu vožena samo 2.201 kola. Zaključuje 
se, da je ostatak bila roba domaćeg podrijetla, a to znači, da je obnova 
povoljno djelovala (oko 400%) na razvitak narodnog gospodarstva. 


VII. 


Područje Željezničke uprave Novi Sad imalo je zbog porušenih mo- 
stova na velikim rijekama (Dunav, Tisa, Tamiš) prilično teškoća za 
povezivanje s Beogradom odnosno glavnom transverzalom Trst-Ljub- 
ljana-Zagreb-Vinkovci-Zemun-Beograd-Skoplje. 

Za rješenje i dobivanje te veze valjalo je prijeći Dunav kod Beograda, 
Bogojeva i Novog Sada kao i obnoviti znatno oštećeni tunel kod Čorta- 
novaca (Sremski Karlovci). 

Najprije je izgrađena željeznička varijanta Novi Sad—Petrovaradin 
Dunav, da se izbjegne tunel ispod Petrovaradina i srušeni željeznički 
most na Dunavu, preko provizornog mosta na pontonima-šlepovima. 
Taj je provizorni most služio i cestovnom i željezničkom saobraćaju. 
Puštanje u saobraćaj toga — makar provizornog mosta primjer je ne 
samo brzine — podignut je za svega 20 dana, već je on i lijep primjer 
uspješnog improviziranja rješenja teškog saobraćajnog problema.“! 

Tako se dobila veza sa Srijemom, koja je radila uz neznatne prekide 
i ograničenu propusnu moć sve do izgradnje stalnijeg mosta. 

Dne 26. srpnja 1945. izgrađena je i varijanta preko brda kod Čorta- 
novaca — mjesto porušenog tunela ispod brda — s propusnom moći od 
50 kola na dan za svaki smjer. Na taj je način na pruzi Subotica-Novi 
Sad-Zemun uspostavljen, makar ograničeni, saobraćaj tereta, pa se tim 
putem i dalje preko Segedina (Szeged Mav) zimi, kad nije radio trajekt 
Smederevo-Kovin, prevozilo nešto robe čak i za Banat. 


“1 »Most Maršala Tita preko Dunava kod Novog Sada«, Tehnika. br. 2/1946. 

Međutim se odmah postavljalo pitanje, dokle to može biti rješenje za ovako važnu 
«saobraćajnu vezu te što će biti, kad se taj most bude morao ukloniti pred pojavom 
leda. 

Vojvodina — upravo njeni dijelovi Bačka i Banat — nakon rušenja 
velikih mostova na Dunavu kod Bogojeva, Novog Sada i Beograda nije 
imala veze s ostalim krajevima države. Rezerva hrane iz Vojvodine nije 
se mogla slati ostalim krajevima. Vojvodina nije mogla dobiti potreban 
ugljen za svoju industriju i saobraćaj. Zato je izgradnja spomenutih 
varijanti i te kako pozdravljena, ali je odmah poduzeto potrebno i za 
izgradnju stalnog mosta na Dunavu i za popravak tunela kod Čorta- 
novaca.+? 

Dne 4. rujna 1945. objavljeno je, da je završena obnova tunela Čor- 
tanovci-Sremski Karlovci i tunel je predat saobraćaju. Tada je napu- 
štena varijanta s malom propusnom moći, i jedinu dalju smetnju za 
normalni saobraćaj predstavljao je još nestabilan i provizoran most na 
pontonima na Dunavu između Petrovaradina i Novog Sada. Zbog toga 
se prijevoz putnika preko toga mosta nije vršio. Putnici su morali pre- 
laziti s jedne strane na drugu obalu — naravno preko toga provizorija, 
ali izvan ugovorne obaveze prevoženja — te su se na drugoj obali ukrca- 
vali u drugi vlak. 

Provizorni pontonski most nije mogao dugo ostati. Prva pojava leda 
onemogućila bi tu dragocjenu vezu preko Dunava. Zato je nastala opća 
radost, kad je 1. I. 1946. preko novosagrađenog mosta — kombiniranog 
mosta za željeznički i cestovni saobraćaj (i pješački) — prešao prvi 
probni vlak. 


42 »Most Maršala Tita preko Dunava kod Novog Sada«, op. cit. Tehnika, br. 
2/1946., str. 48. 

Na istom mjestu o toj stvari piše (u izvodu) dalje: 

Tehničko odjeljenje GNOV-a postavilo je sebi nov zadatak: izgraditi stalni most. 
Započeti su pripremni radovi i studije i pritome se stalo na stajalište, da se pitanje 
može riješiti samo suradnjom svih gospodarskih, tehničkih i upravnih ustanova cijele 
države. Dne 27. VI. 1945. sazvana je radi toga u Novi Sad konferencija stručnjaka 
saveznih ministarstava građevina i saobraćaja, kao i tehničkog odjeljenja GNOV-a. 
Odlučeno je, da tehničko rukovođenje preuzme Ministarstvo građevina FNRJ, a finan- 
ciranje da vrše oba ministarstva. 

Prijelaz preko Dunava kod Novog Sada prije 1941. vršio se preko dva mosta: 
željezničkog i cestovnog. Oba su mosta porušena 1941. Željeznički most bio je 
obnovljen u toku rata. Jedan dio cestovnog mosta bio je djelomično demontiran, 
dok je drugi dio ostao u Dunavu. Pri povlačenju 1944. neprijatelj je uništio željez- 
nički most i minirao i porušio je i riječni stup bivšeg cestovnog mosta. Željeznički 
most bio je toliko porušen, da se nije moglo pomišljati na njegovu obnovu. Pomi- 
canje trase pruge na tome mjestu nije se moglo izvršiti zbog toga, što trasa odmah 
po izlasku s mosta prolazi tunelom ispod Petrovaradina. Riješeno je dakle, da se 
podigne zajednički most za željeznički i cestovni saobraćaj na mjestu, gdje je bio 
cestovni most, a da se izradi novi željeznički prilaz na most kroz ulice Novog Sađa 
i Petrovaradina. 

Tako je i učinjeno. 

Ukupna dužina mosta iznosi 2X15+51+36+130+36+51+15 = 349 m, 

Dne 13. I. 1946. izvršeno je probno opterećenje mosta, iza toga pušten je preko 
njega cestovni (i pješački) saobraćaj i počeo se demontirati pontonski most, koji 
je u toku 8 mjeseci ispunio svoj zadatak. 

Dne 20. I. 1946. most je u prisustvu Maršala Tita na svečan način predat cjelo- 
kupnom saobraćaju. 

Dne 20. siječnja 1946. osposobljen je za saobraćaj preko Dunava 
stalni most i prilazi k njemu, i tada je otvoren saobraćaj preko njega 
između Bačke i Srijema. Kako je nekoliko dana prije toga (31. prosinca 
1945.) pušten saobraćaj i preko obnovljenog mosta preko Save između 
Zemuna i Beograda, uspostavljena je izravna kolosiječna veza glavnih 
žitorodnih krajeva Vojvodine (Srijem i Bačka) s Beogradom i ostalim 
krajevima države, odnosno omogućen je cjelokupni javni saobraćaj (i 
tereta i putnika). Sva su ograničenja tada prestala. 


Dne 13. travnja 1946. otvoren je cjelokupni saobraćaj na pruzi Vršac— 
Veliko Središte. 

Most na Tisi između Titela i Knićanina, pruge Novi Sad-Orlovat— 
Zrenjanin, predat je saobraćaju 25. rujna 1946. Do tog vremena vršen 
je prijevoz putnika na taj način, što su oni prelazili preko provizornog 
mosta i na drugoj obali ulazili u drugi priključni vlak. Prijevoz tereta 
bio je obustavljen. Otvaranjem saobraćaja preko novosagrađenog mosta 
Banat je povezan s ostalim krajevima direktnom željezničkom prugom, 
čime je znatno olakšana razmjena robe iz Banata i za Banat. Do toga 
vremena pošiljke su se morale prevoziti zaobilaznim putem preko tra- 
jekta Smederevo-Kovin Dunav. Trajekt nije mogao savladati sav sa- 
obraćaj, te je često dolazilo do zakrčenja. Zimi, kada je zbog leda bio 
obustavljen saobraćaj trajektom, pošiljke su se morale prevoziti velikim 
zaobilaznim putem preko Madžarske, takozvanim koridorom Banatsko 
Aranđelovo-Szeged-Horgoš** iz Banata, odnosno obratno (Horgoš— 
Szeged-Banatsko Aranđelovo) za Banat. 


* Prema sklopljenom sporazumu s Madžarima mogli smo s našim osobljem i našim 
lokomotivama naše vlakove prevlačiti preko madžarskog teritorija, ali smo njima 
morali platiti vozarinu za daljinu od 33 km po našim tarifama. Madžari su dakle od 
takvog saobraćaja imali samo koristi. Nas ti vlakovi stoje mnogo skuplje, nego što 
bi nas stajala vožnja na našim prugama. 

Udaljenost Subotica-Segedđin-Velika Kikinda iznosi 104 km. Vlak prelazi 6 puta 
ogranicu«. On naime 6 puta staje zbog pograničnih formalnosti mjesto svega dva 
puta ili u najnepovoljnijem slučaju 4 puta. 

Vozeći od Subotice _ prvi. put stane u Horgošu, gdje se zadržava 60-70 časaka. 
Ponekad stoji i preko 100 časaka. Iza toga vlak mora stati pred samom  jugosla- 
vensko-madžarskom granicom, gdje se zadržava 20 do 30 časaka, dok vojno-pogranične 
vlasti (i ruske) ne pregledaju vlak. Iza toga dolazi stanica R&szke, koja je madžarska 
ulazna pogranična stanica, gdje se opet vlak zadržava 30-40 časaka zbog carinskog 
pregleda. 

Pred ulazom u Banat u našu zemlju vlak opet staje najprije u Szčregu (Mav), 
onda staje na granici pred izlazak iz Madžarske, i opet se vrši sličan pregled kao i kod 
izlaska iz naše zemlje (i ruske vlasti pregledavaju vlak). Na koncu vlak ulazi u Ba- 
natsko Aranđelovo, gdje se vrši redovan popis kola i druge formalnosti, što traje 
30-40 časaka. Ima nekoliko primjera, iz kojih se vidi, da je pojedini vlak bio na 
putu 12 pa i više sati. Pritome se mora primijetiti, da su se takvi vlakovi zadržavali 
i u stanici Szeged (Segedin) često više od stotinjak časaka, a da se razlozi i ne 
znaju. Iz toga se vidi, da je komercijalna brzina na tom dijelu pruge veoma malena, 
a da lokomotive i vozno osoblje ostaju u službi za sve to vrijeme i troše, pa je jasno, 
zašto nam takav koridorski saobraćaj ne koristi mnogo. (Slobodni željezničar, br. 


24 od 12. III. 1946., str. 8). 

Drugi most na Tisi kod Sente još nije obnovljen, pa je na tom dijelu 
pruge (Senta-Čoka) saobraćaj obustavljen. 


Prevoženje putnika s banatske strane (Pančevo) prema Beogradu 
vršeno je do mosta na Dunavu** do njegove obnove 29. studena 1946., 
kada je i taj veliki objekt predat saobraćaju na upotrebu. 


Taj je most na Dunavu (između Beograda i Pančeva) inače bio tri 
puta rušen u toku rata. Prvi put 1941. god. od 7 velikih otvora nad 
rijekom po 160 m raspona dva su srušena. Godine 1944. rušen je u dva 
maha. Prvi pui srušen je svega jedan otvor, a drugi put je srušen most 
do temelja. Svi su — sada ukupno još šest — veliki otvori srušeni. Od 
osam inondacionih otvora, svaki od 32 m raspona, na lijevoj obali 
Dunava ostao je čitav samo jedan otvor. Zajedno s mostom srušeno je 
u vodu kojih 40 željezničkih kola, koja su kola prije eksplozije na- 
mjerno navučena na most, čime se situacija oko podizanja i popravka 
još više komplicirala. Proučavajući režim vode rijeke Dunava nađeno 
je, da se prva dva otvora mogu zasuti i na taj način most skratiti, a tako 
dobiven otvor mostovske konstrukcije korisno upotrebiti pri obnovi za 
plovni (glavni) otvor. Ostala četiri otvora zamijenjena su s devet ma- 
njih konstrukcija.# Tako je most dobio drugu sliku, no obnovljen dobio 
je dvostruku namjenu, jer je osposobljen za željeznički i cestovni (pa 
i pješački) saobraćaj.*$ : 

O prugama u Srijemu bilo je riječi pri izlaganju obnove i postignute 
veze na glavnoj pruzi Zagreb-Vinkovci-Žemun i dalje za Beograd. 


“4 Dne 13. IV. 1946. uspostavljen je cjelokupni saobraćaj na pruzi Ovča-Pančevo 
Predgrađe. 

Dne 8. IX. 1946. izvršena je proba stalnog željezničkog mosta preko rijeke Ta- 
miša kod Pančeva. Most je velikog raspona oko 250 m, a bio je u toku rata znatno 
oštećen. (Slobodni željezničar, br. 43 od 20. IX. 1946., str. 5.). 


45 Prema podacima Ing. Lj. Jeftović i B. Kuzmanović, »Obnova pančevačkog 
mosta«, Saobraćaj, br. 1/1947., str. 40 i dalje. 


Ministar saobraćaja Todor Vujasinović među ostalim rekao je pri otvaranju sa- 
obraćaja preko toga mosta i ovo: 

»Ne radi se tu o nekom običnom mostu. Običnih mostova mi smo u posljednje 
dvije godine digli na desetine i desetine širom naše zemlje. Ovdje se radi o ogromnom 
objektu. Jednom od najvećih te vrste na Dunavu. Radi se o mostu dugom 1.260 m, 
radi se o 850 vagona željezne konstrukcije, koju je trebalo dijelom oteti iz vode, 
dijelom izgraditi u zemlji, a dijelom nabaviti u inozemstvu. Radi se o 195.000 za- 
kovanih zakovica; radi se o 750.000 nadnica ili 6,000.000 radnih sati napornog i 
znojnog ljudskog rada, koji je uložen u temelje i lukove ovog velikog mosta«. 


Na prijedlog Maršala Tita novi most je dobio ime »Most Crvene armije.« 
(Vidjeti i »Glas željeznice i transporta«, br. 2 (48) od 1. XII. 1946., str. 1). 


“5 Dne 22. i 23. XL, pa 2. i 3. XII. 1945. prevožene su trajektom između Kovina 
i Smedereva željezne konstrukcije za dunavski most kod Pančeva, i to 68 dijelova 
svaki od 60 tona. Radnici i službenici stanice Kovin-Dunav s naročitim zalaganjem 
i velikom brigom, bez ikakve tehničke pomoći i pomoći naročitih stručnjaka, uspjeli 
su utovariti u trajekt, prevesti i istovariti na drugoj strani sve te dijelove. Na taj 
su način mnogo pomogli bržoj izgradnji mosta. 

(Prema Slobodnom željezničaru, br. 14 od 1. I. 1946., str. 8). 

VIII. 


Veoma je teško razaranje pogodilo pruge uskog kolosijeka pod 
upravom Željezničke oblasti Sarajevo. 

Most na Savi kod Slavonskog Broda, mnogi mostovi na Bosni, Lašvi, 
Neretvi i drugim rijekama, zatim vijadukti, tuneli i t. d. bili su žrtve 
i objekti vandalskog pustošenja. 

Radi dobavljanja živežnih namirnica napaćenoj Bosni vodila se borba 
za što skoriju uspostavu veze Slavonije i Bosne s jedne strane, te za 
uspostavu veze do luka na Jadranu s druge strane. U želji za ostva- 
renjem veze do luka radilo se i na uspostavi veze preko bivših »Šipa- 
dovih« pruga preko Jajca, Srnetice i Knina. Od Knina naime do Splita 
bila je uspostavljena veza još u vrijeme, dok drugi krajevi nisu bili ni 
oslobođeni. Konačno trebalo je uspostaviti vezu uskom prugom i do 
Beograda. ' 

Radi ostvarenja tih zadataka učinjeno je mnogo i učinjeno je brzo. 

S obzirom na uništenje kolosijeka ka mostu preko Save i svih prilaza 
prema mostu kao i s obzirom na stanje potopljenih plovnih objekata 
i dijelova porušenog mosta u Savi i na stanje vode u Savi, riješeno je, 
da se u Slavonskom Brodu izgradi pomoćni kolosijek uz Zavod za im- 
pregniranje drveta »DID« do obale Save radi toga, da bi poslužio za 
dovoz robe do Save, da bi se ona ondje pretovarivala u deregliju. Dere- 
glijom se roba (u ograničenim količinama) prevozila preko Save, a 
ondje se — na drugoj obali u Bosanskom Brodu — utovarivala u kola 
uskog kolosijeka. Takav se prilazni kolosijek izgradio i s bosanske 
strane. To je bila prva saobraćajna veza preko Save, a uspostavljena je 
kratko vrijeme iza oslobođenja. Na taj način omogućeno je, da se Bosni 
dopremi hrana, a drugim krajevima ugljen, drvo i so. U tim se naime 
proizvodima osjećala velika potreba u to vrijeme s jedne i druge strane 
rijeke Save. 

Uporedo s izgradnjom kolosijeka prema Savi građen je i provizorni 
most preko Save, a vršene su i predradnje za izgradnju stalnog mosta. 
U isto vrijeme su se na slavonskoj strani u blizini »DID-a« uređivala 
provizorna postrojenja za pretovar robe iz kola normalnog u kola uskog 
kolosijeka i obratno. 

Kad je — sredinom ljeta 1945. — izgrađen provizarni most preko Save, 
uspostavljen je ograničeni — kontingentirani — saobraćaj robe, a pre- 
tovar je vršen u Slavonskom Brodu. 

Dne 26. listopada 1945. prešao je prvi vlak preko obnovljenog mosta 
preko Save, a 29. listopada 1945. predat je privremeno saobraćaju taj 
most. Tako je uspostavljena željena veza, no samo s ograničenim sa- 
obraćajem. Svega nekoliko dana iza toga, t. j. 3. studena 1945., otvoren 


*7 Provizorij je sagrađen za svega 17 dana. Tako je olakšan rad oko prevoženja 
hrane, ugljena, soli, isključivo u vrećama preko Save. Ipak je jedno i drugo značilo 
mnogo. Razmjena robe potekla je i narod je sačuvan od teške neimaštine. 

(Prema Ing. Radojković, Šta je urađeno u obnovi saobraćaja, Slobodni željezničar, 


br. 11 od 15. XI. 1945., str. 6). 

je cjelokupni saobraćaj preko toga mosta za prijevoz putnika i svih 
vrsta pošiljaka. Ukinuta su tada sva ograničenja na toj dionici. 


Dne 24. studena 1945. osposobljena je stanica Bosanski Brod za 
tranzit i za djelomični pretovar robe. Stanica Slavonski Brod bila je 
naime jako oštećena. Ona ni do rata nije imala uređaje za pretovari- 
vanje, već je takav, ma koliko primitivan, uređaj imala stanica Bosanski 
Brod, a ona je bila također uništena. Prema tome je samo privremeno 
i veoma primitivno stvorena mogućnost pretovara u Slavonskom Brodu 
kod DID-a, na nepovoljnom prostoru udaljenu od stanice, gdje nije bilo 
moguće vršiti efikasan nadzor. Ali je tako moralo biti tada, dok se 
stvori nešto bolje. Takvo je stanje zahtijevalo, da se što skorije obnovi 
dio pretovarnih uređaja u Bosanskom Brodu i da se tako poprave pre- 
tovarni uvjeti. Osim toga pretovar kod DID-a bio je izvan prijevoznog 
puta, pa je osposobljivanje Bosanskog Broda za pretovar značilo skra- 
ćivanje vremena i pojeftinjenje rada. 

Željeznički most na Savi kod Slavonskog Broda izgradila je Tvornica 
vagona »Đuro Đaković« u Slavonskom Brodu, Tu su korisno upotreb- 
ljeni preostali dijelovi s drugih mostova. Most je dug 492 metra, težak 
je 550 tona (od toga 72 tone su izvađene iz Save). Sastavljen je od 9 
različitih tipova konstrukcija.+ 


Unutrašnja veza pojedinih pruga u tom dijelu države razvijala se 
ovako: 


Na pruzi Sarajevo-Bosanski Brod bilo je porušeno 29 mostova ukupne 
dužine od 1166 m. Saobraćaj je na toj pruzi uspostavljen 2. kolovoza 
1945. Razumije se, da se pravo značenje provizorija na Savi ogleda 


"5 Dne 18. VI. 1945. dobila je Tvornica vagona i mostovska radionica u Slavon- 
skom Brodu nalog od Ministarstva saobraćaja, da se sagradi željeznički most preko 
Save. Stari most su do temelja porušili Nijemci pri svom povlačenju, a konstrukciju 
su uništili, 

Mnogobrojnim bombardiranjem u toku rata kao i pustošenjem pri povlačenju 
okupatora znatno je oštećena tvornica, sva željeznička postrojenja i sam grad Sla- 
vonski Brod (80%). U ruševinama znatno su oštećeni alatni strojevi i tvornice, a 
preostalo je samo nešto primitivnog alata. Dovoz željezničkih konstrukcija i po- 
trebnog drveta nije bio moguć. Stambene prilike su bile očajne. Prehrana je teško 
stizala, a hrane je uostalom bilo u okolici malo, jer je okupater.. odvukao sve, do 
čega je došao. Veze s daljim krajevima nije bilo. U takvim okolnostima su radnici 
prihvatili zadatak za obnovu svoje tvornice i za izgradnju mosta, Sami su radnici 
odlazili u šume, ondje obarali stabla i organizirali dovoz građe. Borili su se za naj- 
nužniju obnovu tvornice. Pred očima im je bila gladna opustošena slobodarska 
Bosna, koje prehrana zavisi od toga mosta i od njihove tvornice. I 26. X. 1945. bitka 
je završena. Od toga dana kreću vlakovi preko mosta, prema moru, prema rudarskim 
bazenima, u centre željezne i drvne industrije. Od toga dana kreću vlakovi u Bosnu 
i nose joj hranu kao i ostalo potrebno, da se umanji bijeda preko zime, koja hita. 
Bosna nije gladovala. 

Na izgradnji je utrošeno 666.835 radnih sati, od toga 66.853 prekovremena sata. 
Drvene građe je utrošeno 3.150 m#. 

Preko mosta je položen upleteni (normalni 1.435 mm i uski 760 mm) kolosijek 
(kolosijek sa iri usporedne tračnice). 

(Podaci i tekst u izvodu prema »Slobodni željezničar«, br. 10 od 1. XI. 1945., 
str. 6. »Završen je i predat saobraćaju novi veliki most na Savi kod Slav. Broda«). 

upravo u radu te pruge. Pruga je dovozila i odvozila, provizorij joj je 
pomagao. 

»Od oslobođenja Doboja (17. IV. 1945.) radnici i rukovodioci na 
željeznici uložili su dosta napora na obnovi porušenih željezničkih obje- 
kata. Ruševine i pustoš, koje je ostavio okupator, trebalo je očistiti i 
uspostaviti saobraćaj na ovom važnom čvorištu. 

Ne oklijevajući ni časa svi željezničari, a s njima i rodoljubivo gra- 
đanstvo, prionuli su na posao. Već 5. svibnja (1945.) prošao je prvi vlak 
do Bosanskog Broda, premda je na dijelu pruge Doboj-Ljupljanica bilo 
potpuno porušenih 5 mostova s 60 m raspona ukupne dužine. Pušten 
je u saobraćaj prvi veći objekt — most preko rijeke Usore kod Karuša, 
koji spaja Doboj s Teslićem, u kom se nalazi rudnik ugljena. Taj je 
ugljen udovoljio potrebe željeznice na ugljenu za otvoreni javni sa- 
obraćaj do Bosanskog Broda. Ovaj most dužine 100 m raspona željezne 
konstrukcije podignut je privremeno na drvene jarmove, a dijelovi su 
ove konstrukcije izvađeni ručnim dizalicama iz korita rijeke.« 

»Uporedno je građena varijanta od 3,5 km pruge, koja veže prugu 
Doboj-Tuzla s prugom Sarajevo—Bosanski Brod, a vršeni su i radovi 
oko podizanja velikog željezničkog mosta preko rijeke Bosne kod Usore. 
Most raspona od 160 m sagrađen je od izvađene željezne konstrukcije 
iz rijeke Bosne za nepuna dva mjeseca. Njegova izgradnja, odnosno iz- 
vlačenje željeznih dijelova iz riječnog korita započelo je 10. V. 1945., 
a završeno je 1. VII. 1945. Predajom ovog važnog objekta u saobraćaj 
povezan je Doboj s tuzlanskim bazenom i rudnicima uglja u Kreki.« 

»U Doboju su podignute zgrade remize za lokomotive, radionice i 
uprave ložionice od 360 mč, skladište ložionice sa 320 m?, stanično skla- 
dište od 100 m?, zgrada nadzornika signala, stanična vaga, akumula- 
torska stanica, skretničke kućice, zgrada pregledača kola i popravljene 
druge prostorije. Izgrađena je crpna stanica i vodotoranj od 100 m? 
sadržine vode sa 450 m novoiskopanog kanala, kojim se dovodi voda 
iz rijeke Bosne, koja je voda za kotlove lokomotiva mnogo manje tvr- 
doće. Na Usori je podignuta remiza za lokomotive od 270 m?, kovačnica 
i električna centrala sa 134 m? površine.«*? 

Važan je posao obavljen i oko konačne obnove mosta na Lašvi. Že- 
ljezara u Zenici izradila je za taj most sav čelični materijal u težini od 
118.000 kg. Most je dug 80 m na 3 otvora i predat je saobraćaju 13. I. 
1946. To je prvi stalni most na teritoriji Željezničke uprave Sarajevo. 
Dotada je i na tom mjestu služio provizorij.?? 

Dne 4. listopada 1945. uspostavljen je saobraćaj putnika s prijelazoin 
preko oštećenog mosta u km 95->4 na dužini od 300 m pruge Sarajevo— 
Dubrovnik između Jablanice (na Neretvi) i Prenja. Saobraćaj prtljage 


*% Balen, Rad na obnovi željeznica u Doboju, Slobodni željezničar, br. 20 vd 
12. Il. 1946., str. 8. 

5% Ing. S. Miovčić, »Izgradnja mosta preko reke Lašve na pruzi Sarajevo-Brod«. 
Saobraćaj, br. 3/1946., str. 49 i dalje; Slobodni željezničar br, 13 od 15. XII. 1945.. 
str. 10. 

s mostarske strane bio je dopušten samo do Prenja, sa sarajevske strane 
do Jablanice. Dne 29. listopada 1945. otvoren je most za cjelokupni sa- 
obraćaj i tako uspostavljena veza sve do Ploča (danas Kardeljevo) od 
Slavonskog Broda preko Sarajeva, Mostara i Metkovića. 


Pruga Sarajevo-Mostar-Ploče bila je veoma teško oštećena. Pored 
nekoliko tunela, među kojima i Ivan-tunel, bila su srušena i četiri velika 
mosta na dijelu pruge od Jablanice do Aleksina Hana. Uz najveće na- 
pore i bez potrebnih strojeva kao i najpotrebnijeg alata, poslije više- 
mjesečnog rada, pruga je konačno popravljena i Sarajevo je povezano 
s morem. Do konačnog puštanja u saobraćaj mosta kod Jablanice, a radi 
obnove južnih krajeva, vršen je saobraćaj uz prekid, vršen je naime 
dalji prijevoz automobilima u režiji željeznice.5! 

Saobraćaj za Dubrovnik vršen je samo za putnike s prijelazom, i to 
od 19. XII. 1945. preko oštećenog mosta kod Gabele (prema Sjekose). 
Pri visokoj vodi obustavljen je i taj tako ograničeni saobraćaj. Istom 
1. V. 1946. uspostavljen je cjelokupni saobraćaj preko tada već po- 
pravljenog mosta na Neretvi, i tad je dobivena veza i s Dubrovnikom? 


5! Tim povodom, a pod naslovom »Otvaranje pruge i grupe mostova u Jablanici«. 
piše »Slobodni željezničar« u br. 11 od 15. XI. 1945., str. 8, ovo (u izvodu): ' 

Jedna od najznačajnijih karika u obnovi našeg saobraćaja, jest podizanje grupe 
mostova kod Jablanice, koje je ovih dana definitivno završeno, pa je uspostavljen 
direktni željeznički saobraćaj Sarajevo-Mostar-More. 

Prvi u toj grupi, most preko rijeke Doljanke, prvi stalni most u Bosni i Herce- 
govini poslije oslobođenja armirano-betonske konstrukcije, dug je 50 m, s rasponom 
od 36 m. On je podignut za 43 radna dana, pribrojivši deset i pol radnih dana pri- 
premnih radova, što predstavlja rekord u brzini građenja u Bosni i Hercegovini. 
Za to vrijeme u njega je ugrađeno: 400 m* drveta, 600 m3 betona i 35.000 kg željeza. 


Željeznički vijadukt u Prenju, preko rijeke Glogošnice, kamene konstrukcije, sa 
5 otvora po 10 m, sveukupne dužine 62 m, karakterizira ogromne količine materi- 
jala, koji je u njega utrošen. U njega je ugrađeno 300 m5 kamena, 1.200 m? betona, 
100 m? drveta i 30.000 kg željeza. 

Što se tiče mosta u Aleksinu Hanu, on je dug 91,5 m, a izgrađen je od 600 m? 
betona, 200 m? drveta i 80.000 kg željeza. Njegova karakterističnost je pneumatičko 
temeljenje. 

O poboljšanju saobraćaja na pruzi prema Dubrovniku piše »Slobodni željezničar«, 
br. 25 od 19. III. 1946., str. 8 ovo (u izvodu): 

U nedjelju 10. ovog mjeseca obavljena je svečanost predaje javnom saobraćaju 
novog velikog željeznog željezničkog mosta preko rijeke Drežanke kod stanice Drež- 
nice na pruzi Sarajevo-Dubrovnik. Puštanjem u saobraćaj ovoga mosta uklonjen je 
još jedan provizorni most, koji je izrađen prošle godine, kada su pod najtežim mate- 
rijalnim i radnim okolnostima osposobljavane naše željezničke pruge, divljački po- 
kidane od strane neprijatelja. Velikim naporima rukovodioci i radnici Željezničke 
uprave Sarajevo uspjeli su, da u najtežim zimskim danima svladaju opsežan rad na 
ovom novom željeznom željezničkom mostu, u koji je za 82.160 radnih sati ugrađeno 
preko 170.000 kg željeza. 120.000 kg cementa, 210 m3 drvene građe, pored razuog 
drugog materijala. 


5? »Slobodni željezničar«, br. 43 od 20. IX. 1946. na str. 5 piše (u izvodu): 

Pri povlačenju Nijemci su za sobom ostavljali porušene tunele, mostove, poki- 
dane pruge i drugu pustoš. Tako je bilo i s tunelom »Knežica«. Odmah se prišlo 
raščišćavanju s obje strane, ali se utvrdilo, da je sa 12.000 kg eksploziva tunel mi- 
niran i da je oko 40% porušen. Zbog toga se pristupilo izgradnji zaobilaznog .kolo- 

i sa Zelenikom,* pa sve do Nikšića preko Huma (smjer Crna Gora). 
Na pruzi za Nikšić 8. listopada 1945. popravljen je most na Trebišnjici 
u km 32,6, a do tog doba vršio se samo prijevoz putnika s prijelazom 
na mjestu prekida (most na Trebišnjici). ' 

Na pruzi Sarajevo-Beograd postojale su smetnje, i to do 


15. VIII. 1945. između Mokre Gore i Vardišta, 
15. IX. 1945. . Sarajeva i Međeđe, 
24, XI. 1945. ši Vardišta i Višegrada i 
19. XII. 1945. ba Višegrada i Međeđe. 


Toj dionici, među ostalim, smetao je porušen tunel i most na Drini 
kod Međeđe. Poslije popravke tunela i mosla i otvaranja saobraćaja 
preko te dionice dobivena je veza Beograd-Sarajevo-Metković-Ploče 
(Kardeljevo). Povremeno bilo je još smetnji zbog slabih (provizornih) 
objekata, ali je bitka za tu prugu ipak dobivena već 19. XII. 1945., dok 
je kasnije vršeno samo njeno poboljšavanje.5* 


sijeka (varijante) u dužini od 500 m. Uz pomoć dobrovoljne radne snage varijanta 
je brzo završena i 23. X:I. 1944. puštena u saobraćaj. 

Za radove je utrošeno mnogo materijala, kao 220.000 kg cementa, 1.170 m? 
šljunka, 120 m? oble građe i dr. Od tog i drugog materijala izvršeni su ovi radovi: 
izbetonirano je 1.010 mš, omalterirano je 728 m? i dr. Oikopano je preko 13.890 m? 
iskopa. Za obnovu je bila predviđena suma od Din. 5,668.868, a utrošeno je 3,700.000 
Din., čime je izvršena ušteda od 1,968.868 Din. 


58. Dne 1. V. 1946. pušten je u saobraćaj popravljeni most između stanica Gabela 
i Sjekose, uske pruge Sarajevo-Dubrovnik. Time je uspostavljen cjelokupan sa- 
obraćaj na pruzi Sarajevo-Dubrovnik, te su Dubrovnik kao i južna Dalmacija željez- 
ničkom prugom povezani sa Sarajevom, Beogradom i ostalim krajevima naše zemlje. 
Nadalje je, preko odvojne pruge Uskoplje-Zelenika, i Boka Kotorska povezana 
s ostalim krajevima. Osim toga je preko odvojne pruge Hum—Trebinje-Nikšić i jedan 
dio Crne Gore povezan s ostalim krajevima. 

Iz prednjeg se vidi, da su 1. VI. 1946. ponovo povezane željeznicom sa svojim 
zaleđem sve one jadranske luke, koje su i prije rata imale željezničku vezu. Ta 
činjenica je od ogromne važnosti za dalje razvijanje našeg pomorstva. Osim toga 
će biti olakšano opskrbljivanje Unrinom robom baš onih naših pokrajina, koje su 
najviše pretrpjele u ovom ratu.(Saobračaj, br. 6/1946., str. 58.) 


54 »Transportnim ograničenjem«, brzojavkom Željezničke uprave Zagreb br. 1527 
f od 20. II. 1946. obaviješiene su stanice i stranke o ovom ograničenju: 

»Zbog popravke mosta između stanica Užice (sada Titovo Užice) i Stapari na 
pruzi Beograd-Sarajevo, obustavlja se s važnošću od 20. 1I. 1946. do 1. III. 1945. 
prijevoz prtljage, ekspresa, te komadnih i kolskih pošiljaka preko mjesta prekida 
u oba smjera. Prijevoz putnika vrši se prelaženjem. Usputne pošiljke uputiti po. 
moćnim putem«. 

Međutim već 25. II. 1946. obaviještene su stanice i stranke brzojavkom br. 1827 f 
iste uprave, da je io ograničenje s važnošću od 24. II. 1946. ukinuto i otvoren cjelo- 
kupni neograničeni saobraćaj. 

U povodu izrade mosta u km 221 raspona od 52 i 50 m na pruzi Beograd-Višegrad 
piše »Slebodni željezničar« u br. 25 od 19. III. 1946., str. 8 ovo (u izvodu): 

Ovaj most neprijatelj je razrušio kao provizorij. Radovi za izradu trebalo je da 
počnu od 1. II. 1946. Nadzorništvo mostova u Čačku trebalo je do 12. II. 1946. s 5 
zanatlija izvršiti popravak 24 komada poprečnih nosača, koji su bili deformirani 

Interesantno je spomenuti, da su Užičani na volovskim kolima pre- 
vezli lokomotivu s jednog sektora, gdje je bila odsječena zbog porušenih 
mostova, na drugi i tako omogućili saobraćaj ondje, gdje lokomotive 
nije bilo.55 

Dne 17. veljače 1946. predat je saobraćaju obnovljeni dio pruge 
Međeđe-Rudo-Uvac,* dok je ostatak od Uvea do Priboja na Limu 
osposobljen za saobraćaj 24. lipnja 1949. 


Na pruzi Lašva-Donji Vakuf bio je teško oštećen tunel »Komar«, 
koji je dug 1362 m. Tunel je provizorno popravljen još u toku 1945. 
toliko, da je mogao biti uspostavljen saobraćaj. Međutim u toku vre- 
mena iznad provizorno poduprtog svoda na 151 m ispred izlaznog por- 
tala nastalo je pomicanje gornjih slojeva zemlje sve do samog terena 
iznad tunela (u visini od 46 m), kao i ljevkasto slijeganje zemljišta na 
površini tunela u širini od 18 m, a u dubljini od 6 m. Iz tehničkih raz- 
loga saobraćaj je kroz tunel bio obustavljen. Putnici i roba prevoženi 
su kamionima. Radovi su, kako je predviđeno, imali trajati do 10. VIII. 
1946., međutim oni su završeni 30. VII. 1946., pa je nakon stvrdnjavanja 


i doneseni djelomično s limskog mosta, a nešto iz stanice Ljubić. Dne 13. II. 1946. 
trebalo je početi s montažom željezne konstrukcije glavnih nosača, tako da se sa- 
obraćaj ne ometa sve do 28. II. 1946.. od kog bi dana imao nastupiti zatvor kolo- 
sijeka, s tim da traje do 4. III. 1946. Most je trebalo predati saobraćaju 5. IH. 1946. 
u 7 sati izjutra. Radovi su međutim tekli drukčije. Mostovsko nadzorništvo u Čačku 
završilo je poprečne nosače 6. II. umjesto 12. II. i istog dana u 20 sati otputovala 
je brigada u Užice (Titovo Užice) zajedno s vagonom popravljenih dijelova. Vrijeme 
se naglo pogoršalo, noću je bilo nemoguće raditi. Električni materijal za noćni rad 
nije stigao. Saobraćaj vlakova i putnika, koji su pješice prelazili preko dosadašnjeg 
drvenog mosta, smetali su radu. Dne II. II. počela je montaža i radnici su radili 
brzo. U nedjelju 17. 11. mokri do gole kože radnici nisu odustajali od posla i pri- 
premili su radove, tako da je zatvor kolosijeka mogao početi 20. II. umjesto 23. II. 
To su javili Željezničkoj upravi. Željeznička uprava javljajući i naređujući zatvor 
kolosijeka od 20. II. odobrila je, prema prijedlogu radnika, po svojoj ocjeni skra- 
ćujući prvotni plan, da zatvor kolosijeka traje do konca veljače, a ne do 4. HI. 
kako je bilo prvobitno predviđeno. Kad je to priopćeno radništvu, oni su riješili. 
da i oni skrate rok. I uspjeli su. Umjesto da se most preda saobraćaju 5. III. u 7 sati, 
sn je predat saobraćaju 24. If. u 8 sati u jutro. Zatvor kolosijeka, mjesto 10 dana 
trajao je svega tri i po dana. Kolika je to dobit za obnovu! Ta je ista brigada radila 
i na montiranju limskog mosta dugačkog 133,50 m i njega osposobila za javni 
saobraćaj. 

5 Prema članku ing. Radojkovića, »Šta je urađeno u obnovi saobraćaja«, Slo. 
bodni željezničar br. 11 od 15. XI. 1945., str. 6. 


56 Inžinjer Srejić u Slobodnom željezničaru, br. 23 od 5. III. 19416... str. 8. opi- 
suje obnovu pruge Međeđa-Uvac i kaže (u izvodu): 

Ovih dana su limski željezničari predali svome narodu rezultate napornog rada: 
obnovljenu prugu Međeđa-Uvac. koju su počeli obnavljati po svojoj inicijativi, pot- 
puno odsječeni od svih naših željezničkih centara, odakle bi mogli tražiti neku 
pomoć. Radovima rukovodi desetar pruge Spasić. Preko narodnih vlasti organizirali 
su proizvodnju željezničkih pragova i ostalog potrebnog za obnovu potpuno razorene 
pruge. Kada je organizirana željeznička služba dospjela prihvatiti dalje radove na 
obnovi većih mostova i porušenog limskog tunela, radovi su tekli već uvelike. Na 
dan 17. II. 1946. predali su javnom saobraćaju to svoje djelo. 

Uspjeh je značajan i po tome, što se prvi put u povijesti naših željeznica jedna 
pruga predaje javnom saobraćaju usred zime, kada se smatra, da su mogući samo 

betona i uklanjanja skela tunel predat saobraćaju 2. VIII. 1946. — devet 
dana prije roka.57 

Dne 28. srpnja 1946. otklonjena je smetnja između stanice Kopači 
i Foče (most na Drini) i tada je uspostavljen saobraćaj na pruzi Usti- 
prača-Goražde-Foča.55 

Usporedo s obnovom riješeno je 1. XI. 1945. još i važno pitanje od- 
nosa željeznice Usora—Pribinić prema državi, odnosno prema Ministar- 
stvu saobraćaja (danas željeznica). Tu je prugu sagradila 1881. godine 
tvrtka Marpurgo & Parente iz Trsta radi eksploatacije šuma u dolini 
rijeke Usore. Po isteku ugovora zaključenog između te tvrtke i države 
pruga je pripala državi i stavljena je pod upravu Bosansko-hercegovačke 
vlade u Sarajevu u resor Ministarstva šuma. God. 1901. na pruzi je 
uveden javni saobraćaj. Za vrijeme bivše Jugoslavije pruga je bila pod 
upravom Ministarstva šuma i ruda u Beogradu. To je stanje iskorišći- 
vala »Destilacija drva d. d.« u Tesliću uživajući povlasticu za svoje 
transporte i do 60% od tarifa, koje su inače vrijedile na prugama Jugo- 
slavenskih državnih željeznica (na jednakim relacijama). Ostale stranke 
plaćale su punu tarifu, koja se obračunavala lomljeno, tako da je ona 
bila skuplja za 20-30% nego kod jednake relacije bez lomljenog raču- 
nanja. Deficite te pruge namirivalo je Ministarstvo iz proračuna, što je 
za vrijeme od 1930. do 1940. godine iznosilo 750.000 dinara, 


najnužniji terenski radovi na redovnom uzdržavanju pruge. ali ne i radovi, kojima 
se osposobljavaju čitavi kilometri nove pruge. 

= Puštanjem u saobraćaj ove pruge dobiva se prva izravna veza Bosne i Hercegovine 
sa Sandžakom. Ona će još bolje povezati Bosnu i Hercegovinu sa Srbijom i Crnom 
Gorom, a u prvom redu i omogućiti još bolju opskrbu i obnovu postradalih krajeva 
uzduž Lima, kuda su prolazili naši prvi partizanski odredi na početku svoga slavnog 
puta! : : 

Za 227 radnih dana ta mala grupa obnovila je 13 km potpuno razorene željez-, 
ničke pruge, uz radove na mjestimičnim popravkama nešto manje oštećenih dijelova: 
dalje su obnovili 3 željeznička mosta, izradili 6 novih radničkih kolica, obnovili 7 
željezničkih prostorija, ubacili 250 m zemlje i kamena u razoreni zemljani irup 
pruge, uspostavili 115 kom. telefonskih linija od Rudog preko Uvca do Belog Brda, 
Dobruna, Višegrada, pa sve do Rogatice. Usjekli su 10.500 novih željezničkih pra- 
gova i 136 telegrafskih stupova, prikupili su mnogo rasturenog materijala i izradili 
i popravili mnogo pomoćnog alata, ozidali su 41 m? potpornog zida, pomogli u ve- 
likom opsegu i obnovu pruge između Višegrada i ukrsnice Šip. Ponovo su izgradili 
porušeni dio limskog tunela, popravili oštećene skretnice i obavili mnogo pomoćnih 
radova za postizanje glavnog cilja. Izradili su ukupno 217 m? betona i raščistili 
raznih ruševina preko 5.500 m, uklanjajući pritome zaostali eksploziv i nagazne 
mine. Upotrebili su oko 14.000 novih i starih pragova, 600.000 m tračnica i potre- 
ban sitni kolosiječni materijal, 30.000 kg cementa, 120 m? drvene grede, 210 m* 
šljunka, 29 im kamena uz razni drugi materijal, kao što su zavrtnji, klamfe, klinci, 
eksploziv, benzin. karbid, oksigen, štapin i t. d. Upotrebljeno je svega 194.510 
radnih sati. 

%7 Slobodni željezničar, br. 41 od 1. IX. 1946., str. 8. 

š Najtežu prepreku za obnovu pruge Ustiprača-Foča predstavljala su dva poru- 
šena mosta preko Drine. Zbog toga se došlo na ideju, da se izgradi nova varijanta 
pruge na lijevoj obali rijeke, jer bi izgradnja dva provizorna mosta bila skupa i 
vremenski duža. Izgrađena je zato privremena varijanta Kopači-Goražde u dužini 


ed 7 km (Slobodni željezničar, br. 36 od 10. VII. 1946.. str. 3). 
8% Slobodni željezničar. br. 9 od 15. X. 1945. str. 7. 


Važno je napomenuti, da je 14. siječnja 1946. popravljen dio uske 
pruge Beograd I-Čukarica i tako isključena provizorna stanica Beograd 
Senjak, a 13. veljače 1946. pušteni su u saobraćaj i pretovarni kolosijeci 
u Beogradu te je tada pretovar robe u smjeru uske pruge (Obrenovac- 
Valjevo, Titovo Užice-Sarajevo), kao i sa uske pruge ravnomjerno 
podijeljen.5 

Već u prvoj godini obnove postignuti su veliki rezultati, koje ing. 
S. Srejić opisuje ovako:$! 

»Obnovljeno je ukupno većih i manjih mostovskih objekata u cijeloj 
mreži bosansko-hercegovačkih pruga svega 236 s ukupnim zbirom 
otvora preko 5.000 metara. Među ovim objektima nalazi se 56 mostova, 
koji svojom veličinom raspona prelaze preko 30 m, a dostižu i raspone 
od preko 100 m. Pored toga obnovljeno je i 106 mostova srednje veli- 
čine s otvorom do 30 m i 74 manjih mostova i propusta s otvorima do 
5 m. Obnovljeno je preko 150 km uskog i oko 12 km normalnog pot- 
puno uništenog kolosijeka, zatim preko 250 komada skretnica raznih 
tipova. Da bi slika na obnovi samo jednog elementa pruge-kolosijeka 
bila jasna, dajem podatke: Upotrebljeno je ukupno 1,660.000 kg trač- 
nica, 180.000 kg sitnog kolosiječnog pribora, 185.000 komada novih 
pragova, 35.000 m tucanika i t. d. Za provizornu obnovu mostova upo- 
trebljene su ogromne količine materijala, proizvedenog u našoj zemlji, 
gdje se ističe naročito velika količina drvene građe, koja premašuje 
cifru od 150.000 m, zatim preko 4,000.000 kg starog i novog željeza 
za konstrukcije mostova i preko 2,500.000 radnih sati. Samo do 1. X. 
1945. obnovljeno je zgrada preko 300.000 mš zapremine. I t. d.« 


IX. 


Na području željezničkih uprava Beograd i Skoplje (Skopje) osim 
već spomenutih obnova izvršeni su još i ovi radovi: 

Dne 6. prosinca 1944. bila je uspostavljena veza Beograd—Niš,# a 16. 
XII. 1944. veza Srbije i Banata preko trajekta Smederevo-Kovin. 

Dne 28. travnja 1945. uspostavljena je direktna kolosiječna veza 
Beograd-Skoplje, a 15. lipnja 1945. još i do Bitolja. 


% Brzojavka Željezničke uprave Zagreb, br. 996 f od IA. II. 1946. 

$1 Ing. S. Srejić, »Veliki napori željezničara u obnovi saobraćaja«, Slobodni že- 
ljezničar, br. 18 od 29. 1. 1946., str. 6. 

€ Interesantno je napomenuti, da je poslije prvog svjetskog rata veza Beograd— 
Niš uspostavljena tek 1. VII. 1919., što znači tek poslije 10 mjeseci oslobođenja 
zemlje. Međutim uspostava veze Niš-Beograd poslije drugog svjetskog rata i sada- 
šnjeg oslobođenja izvršena je već 5. XII. 1944., što znači oko Ž mjeseca posiije 
oslobođenja te pruge. 

(Prema ing. A. Huibneru, »Obnova naših željezničkih pruga«, Saobraćaj, 1/1945., 
str. 10). 

Dne 19. listopada 1945. popravljen je tunel kod Belog Potoka pruge 
Topčider-Kučevo, na kojoj je prije toga (20. VIII. 1945.) popravljen 
most na Moravi kod Ljubićeva (Mala Krsna-Požarevac); redovan sa- 
obraćaj uspostavljen je 30. X. 1945. Otvaranjem saobraćaja na toj pruzi 
olakšana je i pojačana opskrba Beograda živežnim namirnicama iz oko- 
line Požarevca i Stiga, omogućena je direktna doprema ugljena iz rud- 
nika na toj pruzi i konačno rasterećen je saobraćaj na relaciji Beograd— 
Velika Plana, odnosno stvoren je preduvjet za kružni saobraćaj, da se 
življe uključe sve ili veće proizvodne snage radi ostvarivanja brže gospo- 
darske obnove zemlje. 

Na pruzi Niš-Caribrod (Dimitrovgrad) obnovljeni su mostovi i to 
25. VIII. 1946. preko rijeke Lukavice (raspon 30 m), a 6. IX. 1946. 
preko Nišave kod Svete Petke (raspon 62 m). Tada je na toj pruzi 
omogućen saobraćaj normalnom brzinom.$# 

Dne 15. listopada 1945. uspostavljen je saobraćaj na uskoj pruzi 
Stalać-Kraljevo (Rankovićevo), pošto je popravljen most kod Vrbe 
(prema Kraljevu). 

Dne 13. IL. 1946. pušteni su u saobraćaj pretovarni kolosijeci u sta- 
nici Beograd te je time omogućen i u Beogradu pretovar robe iz kola 
uskog u kola normalnog kolosijeka i obratno. Omogućavanjem vršenja 
pretovara u stanici Beograd znatno je olakšan željeznički prijevoz iz 
zapadne Srbije u ostale krajeve i obratno, jer su se pošiljke dotada mo- 
rale voziti zaobilaznim putem preko Mladenovca, Kraljeva (Rankovi- 
ćeva) odnosno Kruševca.5t 

Dne_15. listopada 1945. objavljeno je uspostavljanje saobraćaja na 
pruzi Skoplje-Đorče Petrov (most na Vardaru). 

Dne 9. lipnja 1946. objavljeno je uspostavljanje saobraćaja na pruzi 
Veles-Kočani (mosi na Vardaru između Velesa i Košulčana).% 

Dio pruge Skoplje-Gevgeli između Velesa i Demir Kapije bio je u 
prekidu zbog porušenih mostova. Najveći je bio most na Crnoj Reci, 
dužine 63 m i visine 5 m. Tu u blizini uliva se _ Crna Reka u Vardar. 
Okupator je pred miniranje mosta na nj postavio 2 lokomotive serije 
31, te su one zajedno s mostom pale u rijeku. Radovi na obnovi (naj- 
prije dizanje) počeli su 1. VI. 1945. Osim željezničara radio je na 
obnovi toga mosta i III. bataljon 1. inženjerske brigade JA. Most je 
obnovljen za dva mjeseca i 15 dana. Iza toga pristupljeno je obnovi još 
tri mosta na istoj dionici (Crna Reka-Demir Kapija). Njihove dimenzije 
su bile ovakve: prvi dug 24 m, drugi dug 19.15 m, treći dug 8 m. Ova 
tri mosta obnovljena su za 20 dana. Na dan 19. IX. 1945. predani su 
saobraćaju zajedno s mostom na Crnoj Reci, pa je tako uspostavljen 
saobraćaj do Demir Kapije (izravno od Skoplja odnosno i od Beograda). 


*! Slobodni željezničar, broj 43 od 20. IX. 1946., str. 5. 

"4 Saobraćaj, br. 3/1946., str. 50. 

Time je istočna Makedonija željezničkom prugom povezana s ostalim kraje- 
vima. Tako su gradovi Štip i Kočane povezani s ostalom željezničkom mrežom, što 
će između ostalog omogućiti lakši prijevoz riže, koja se gaji u tim krajevima. 

(Saobraćaj, br. 12/1946., str. 73). 

Dne 18. kolovoza 1946. uspostavljen je saobraćaj od Demir Kapije 
do Gevgeli# i tako je uspostavljen direktan cjelokupni saobraćaj Beo- 
grad-Niš-Skoplje-Gevgeli (dio pruge smjer Solun od Gevgeli do naše 
granice prema Grčkoj nije bio osposobljen za saobraćaj). 

Najteže je bila oštećena pruga preko Kosovske Mitrovice dolinom 
Ibra.#7 Ona je također postepeno popravljana i predavana saobraćaju. 

Dne 5. siječnja 1946. osposobljen je dio Kosovska Mitrovica-Zvečan 
(most na Ibru). Dotada je saobraćaj vršen preko provizornog niskog 
mosta uz mnogo opasnosti, naročito za vrijeme visokog vodostaja, kada 
se saobraćaj čak i nije mogao obavljati.% 

Dne 6. ožujka 1946. osposobljena je dionica Bogutovačka Banja— 
Polumir (isključivo). : 


56 Preko rijeke Vardar izmedu Demir-Kapije i Udova bila su srušena dva mosta, 
Da se izbjegne gradnja provizornih mostova, izgrađena je varijanta na desnoj obali 
Vardara i tako uspostavljen saobraćaj. 

(Slobodni željezničar, br. 41 od 1. IX. 1946., str. 6.). 

7 O mostovima između Crne Reke i Demir-Kapije vidjeti i članak »Mostot na 
Crna Reka e osposoben« u »Slobodnom željezničaru» br. 7/1945., str. 6. 

90% ibarske pruge bilo je uništeno. Srušeno je svih 17 mostova na rijeci Ibru, 
a teško je oštećeno svih 7 tunela. Najteže je bila oštećena dionica Kačanik-Kosovska 
Mitrovica. Od ukupno 43 km pruge kroz Kačaničku klisuru 35 km bilo je potpuno 
uništeno, sa 14 srušenih mostova i 7 oštećenih tunela. 

Lazić Slobodan u »Slobodnom željezničaru«, br. 19 od 5. II. 1946. na str. 5., pod 
naslovom »Obnova željeznice Kosmeta«, među ostalim piše (u izvodu): 

Od oslobođenja potpuno su dovedena u ispravno stanje 62 stanična kolosijeka u 
dužini od 31 km. Gotovo svaka tračnica bila je minirana. Usto su izgrađena dva 
industrijska kolosijeka za rudnike »Kruševac« i »Sibovac« u dužini od 850 m 
korisne dužine. 

Na dan oslobođenja Kosmeta bilo je svega 68 ispravnih prostih skretnica, 163 
su bile potpuno uništene, a tako isto 2 engleske skretnice. Danas imamo 123 proste 
i dvije engleske potpuno ispravne skretnice. Što se tiče mostova, jedan je u dužini 
od 16,80 m konačno obnovljen, a 12 su provizorni u dužini od 3856 m, od kojih 
svega preko jednog postoji lagana vožnja od 5 km na sat. Dne 13. I. 1946. pušten 
je u saobraćaj i 14. obnovljeni most preko Ibra u km 213-458, raspona od 120 m. 
Taj most ima ogromnu važnost, a specijalno za rudnik »Trepču«, jer mali nizak 
most, koji je bio izgrađen nizvodno, a preko koga je prolazio šesti »za nuždu« 
kolosijek i služio kao veza s rudnikom, nije bio siguran, jer ga je mogla voda svakog 
trenutka odnijeti. Prekid saobraćajne veze s +Trepčom« — nedovlačenje ugljena — 
značio bi i prekid rada u rudniku za duže vremena. 

Teškoće oko podizanja mosta bile su ogromne, bez dovoljno alata i materijala. 
most je podignut za 36 radnih dana. Šipovi su dovlačeni čak iz Rugovoke vlakom 
do Kosovske Mitrovice. Utrošeno je 111 m? oble građe, 2.160 kg željeza za vezu sa 
11.860 kg željeznih nosača. Utrošeno je 28.800 radnih sati, od kojih su 784 sata 
dali sami radnici dobrovoljno bez nagrade, kao dar tome mostu. 

U ime vlade NR Srbije pri otvaranju pruge govorio je ministar Petar Stambolić. 
koji je između ostalog rekao: 

»Puštanje u saobraćaj pruge Kraljevo-Kosovska Mitrovica znači još jednu po- 
bjedu našeg naroda i njegovog rukovodstva u obnovi i izgradnji zemlje. Danas, dvije 
godine pošto je u Beogradu pisnula prva lokomotiva, pušten je u saobraćaj i po- 
sljednji dio razorene pruge na teritoriju Srbije. Ova pruga, koja spaja narodne repu- 
blike, a posebno Srbiju sa Kosmetom, učvršćuje bratstvo i jedinstvo naših naroda«. 

(»Slobodni željezničar«, br. 46 od XI. 1946., str. 5. — Vidjeti i »Slobodni že- 
ljezničar«, br. 28 od 20. IV. 1946., str. 4). 


#5 Saobraćaj, br. 2/1946., str. 68 

Dne 21. ožujka 1946. osposobljen je dio Šar-Kačanik. 


Dne 15. travnja 1946. osposobljen je dio Grlica-Kačanik. Toga dana 
je uspostavljena veza Skoplje-Kosovska Mitrovica. 


Dne 3. svibnja 1946. osposobljena je dionica Ušće-Polumir (uklju- 
čivo).79 

Dne 21. listopada 1946. osposobljena je dionica Ušće-Žitkovac. Tada 
je uspostavljen cjelokupni saobraćaj na čitavoj pruzi Lapovo-Kraljevo 
(sada Rankovićevo)-Kosovska Mitrovica-Skoplje, odnosno dobiven je 
drugi put Beograd-Skoplje"! (prvi je put Beograd-Niš-Skoplje). 

»Na dan 1. XI. 1944. u Srbiji su se zatekle svega 43 ispravne loko- 
motive _ uskog kolosijeka. Oko 250 lokomotiva na teritoriji NR Srbije 
bilo je uništeno ili teško oštećeno. Željeznička radionica u Nišu bila je 
onesposobljena sa 70%, a radionica u Kraljevu (Rankovićevu) sa 85%, 
što je još više otežavalo obnovu željezničkog saobraćaja. Koliko je vre- 
mena radnicima željezničke radionice Niš oduzelo samo raskrčavanje 
ruševina, govore slijedeći podaci: 

Uklonjeno je 156 neeksplodiranih zrakoplovnih bombi i veliki broj 
granata, koje su bile posijane na svakom kvadratnom metru. Zatrpano 


% Time je uspostavljen cjelokupni saobraćaj na dijelu pruge Kosovska Mitrovica- 
Skoplje, te su pruge na području Kosova i Metohije povezane s ostalom željezničkom 
mrežom. 

(Saobraćaj, br. 5/1946., str. 60). 

7% Dijelovi pruge Zvečan-Kosovska Mitrovica-Grlica_ i  Priština-Kosovo Polje- 
Peć bili su potpuno odvojeni od ostalih pruga, te se saobraćaj na njima obavljao 
# velikim teškoćama, pogotovu jer Željeznička uprava Beograd, pod koju ove pruge 
potpadaju, nije imala potrebne izravne veze s njima. Svako odašiljanje materijala 
potrebnog za eksploataciju te pruge bilo je vezano za veće teškoće oko prijevoza, 
jer nije bilo na raspolaganju dovoljno kamiona. 

Za loženje lokomotiva morao se upotrebljavati ugljen iz rudnika Obilić, koji je 
slabijeg kvaliteta (lignit). Samo su manje količine ugljena iz Jošaničke Banje ka- 
mionima dopremane do Kosovske Mitrovice. 

1 sama kontrola službe nije se mogla obavljati od strane organa željezničke uprave 
zbog slabih prijevoznih mogućnosti tako često, kao što bi to bilo potrebno. 

Na tim prugama bio je zatvoren priličan broj željezničkih osobnih i teretnih kola, 
koja se mogu nakon otvaranja pruge mnogo bolje i racionalnije iskoristiti. Osim 
toga može se uputiti na popravku znatan broj oštećenih kola, koja se nalaze na tim 
prugama, a nisu se mogla popraviti, jer tamošnje radionice nisu raspolagale potreh- 
nim tehničkim sredstvima. 

Vezivanjem pruga Kosmeta s ostalom željezničkom mrežom stvorena je direktna 
željeznička veza preko stanice Zvečan i s rudnicima Trepče, koji će sada moći po- 
većati svoju proizvodnju i time, s jedne strane, mnogo pridonijeti razvijanju našeg 
narodnog gospodarstva (rudarstva, industrije i vanjske trgovine), a s druge strane, 
pružiti zaposlenje mnogim radnicima, 

(Saobraćaj, br. 5/1946., str. 60). 

| Time je uspostavljen saobraćaj na cijeloj pruzi Lapovo-Skoplje, čime je omo- 
žućena najbliža veza s bogatim ibarskim rudnicima ugljena, s velikim rudnicima 
olova i cinka u Zvečanu, kao i s oblašću Kosova i Metohije. Ta pruga je bila u takvoj 
mjeri uništena, da nitko nije mogao vjerovati, da će ona i pored tolikog broja teh- 
ničkih objekata, koje je trebalo iznova izgraditi, u tako kratkom vremenu biti 
obnovljena. : 

(Saobraćaj. br. 12/1946., str. 73). 

je preko 380 kratera od bombi. Sakupljeno je, utovareno i uklonjeno 
iz radionice mnogo neupotrebljivog materijala i demontirano i složeno 
oko 500.000 kg željeznih konstrukcija sa ruševina. Ispod ruševina izvu- 
čeno je preko 600 tona raznog upotrebljivog materijala. Skupljeno je 
blizu 1 milijun kg starog željeza od polomljenih konstrukcija, strojeva 
i instalacija. Na raskrčenim terenima postavljeno je 500 m betonskog 
temelja i sazidano 808 m zidova, u koju svrhu je prethodno očišćeno 
pol milijuna starih cigli. Montirano je 241.200 kg željezne konstrukcije. 
a pokrivena je krovom površina od 19.192 kv. metra temelja. Poprav- 
ljeno je i pušteno u rad 250 tona raznih instalacija i 184 alatna stroja. 
Popravljene su cijevi za vodovod, za stiješnjeni (zbijeni) zrak i za vo- 
denu paru. Postavljen je normalni (1435 mm) i uski (760 mm) kolo- 
sijek sa skretnicama. Izrađeno je mnogo alata i drugog potrebnog 
inventara.«7? 

Slično je stanje bilo i u drugim radionicama, ložionicama i radnim 
mjestima uopće. Zato iza svakog »dana«, u koji je zabilježeno otvaranje 
saobraćaja na nekoj dionici, ireba čitati milijune radnih sati utrošenih 
oko obnove mnogih radionica, da bi se dobio preduvjet za obnovu kon- 
kretnog željezničkog objekta.7? 


"> Prema listu »Slobodni željezničar«, br. 10 od 1. XI. 1945., str. 12 (»Osposobljen 
je željeznički saobraćaj u Srbiji« i »Nišlika i Beograđanka« lokomotive — poklon 
godišnjici oslobođenja). 


78 Glavne željezničke radionice prije rata bile su u Nišu, Kraljevu, Smederevu, 
Petrovgradu, Zagrebu, Mariboru i Sarajevu. One su bile u toku rata jako oštećene. 

Radionica Niš na dan oslobođenja bila je u takvom stanju, da od kratera teških 
bombi, razrušenih objekata, razbacanih vozila i kolosijeka, kao i od rasturenog 
materijala svih vrsta, gotovo nije bilo moguće ući u njen krug. Na radionicu je 
bačeno iz zraka preko 400 bombi svih kalibara, od zračnih torpeda do zapaljivih 
bombi, koje eksplodiraju iznad zemlje, a svaka izbaci iz svog okvira 110 termičkih 
i 30 fosfornih bombi. Nijemci su pri evakuaciji radionice poštavili oko 300 mina 
(avionske bombe od 75 kg) ispod svih važnijih strojeva, dizalica, radnih stolova 
it. d. Od bombardiranja i miniranja bile su oštećene gotovo sve instalacije, stro- 
jevi, alat i pribor, a 100% uništene zgrade armature i cjevkare, zatim skladišta, 
uredi uprave, računovodstvo, ekonomat, tehnički biro i stambene zgrade. 

Radionica Smederevo imala je potpuno uništena odjeljenja strugare, kovačnice, 
obrade građe, alatnice, električne centrale i skladišta. Ostale zgrade bile su uništene 
sa 50-75%o. 

Radionica Kraljevo izgubila je najviše među kadrovima. Samo u listopadu 1941. 
strijeljali su Nijemci u krugu radionice 307 radnika i službenika radionice iz čistog 
zločinačkog instinkta. Ostalo osoblje, zastrašeno takvim divljačkim postupkom oku- 
patora, razbjeglo se. Zbog toga su propale mnoge instalacije, a mnoge su odnesene, 
naročito precizan i specijalan alat odnio je okupator. 

Godine 1942. Nijemci su demontirali i odnijeli veliku lokomotivsku halu u Bečko 
Novo Mesto. Hala je bila najveća i najmodernija na Balkanu, zapremala je povr- 
šinu od 23.530 m3, a bila je teška oko 5.500 tona. Odnesene su i sve instalacije, 
strojevi radilice, električne dizalice i prenosnice. Električnih dizalica s mostovima 
bilo je 13, a ukupna im je moć dizanja bila 590 tona. Odnesena je i nova livnica. 
Radionica je nastradala od bombardiranja i miniranja, a Nijemci su pri evakuaciji 

Treba istaći, da su zamašni radovi obnove obavljeni i na novooslo- 
bođenoj teritoriji (Istra i Slovensko Primorje), a ti su krajevi prvi put 
ušli u sastav Jugoslavije 16. rujna 1947. godine. 


Da spomenemo samo neke od zamašnijih. 


Na prvom mjestu važan je objekt dvokolosiječni vijadukt kod Pre- 
stranka preko Pivke, dug 120 m, visok 16 m, sa sedam željeznobetonskih 
lukova-otvora. To je jedan između najljepših iza rata izgrađenih obje- 
kata i odlikuje se solidnom izradom. Interesantan je taj vijadukt i zbog 
toga, što stoji na tektonski oštećenom terenu, gdje je na dva upornika 
jasno uobličena prelomnica, koja se svršava u još danas aktivnom po- 
noru. Osim toga morali smo vršiti popravke i nad starim ponorima, 
kojima dubljine ni bušenjem nije bilo moguće izmjeriti. Pri kopanju 
temelja situacija se stalno mijenjala. Temelj, koji se pri prvim udar- 
cima pijuka činio dobrim, pokazao se kasnije nesolidnim. Zato se mo- 
ralo tražiti tvrdo i čvrsto tlo. Pri sondiranju i bušenju pomagala je i 
ekipa iz rudnika Trbovje, pa je konačno uz zajedničke napore uspjelo 
postaviti most na solidne temelje. Kanali i ponori, koji su izgledali ne- 
sigurni, zaliveni su betonom ili su premošćeni armiranobetonskim blo- 
kovima. S one strane granice bilo je prepričavanja, da naši nisu dorasli 
tome vijaduktu, pa je ipak on predat saobraćaju 18. svibnja 1947.75 

Na obnovu su čekali i vijadukti u Avčama i Rihemberku, most preko 
Vipave kod Prvačine, 7 km potpuno demontirane pruge između Štanjela 
i Rihemberka, većina visokih zgrada i mnogo manjih objekata. 

Posebno je bila interesantna građevina vijadukt kod Avča. Visok je 
24. m, dug 150 m, ima 7 otvora i leži u luku polumjera 250 m. Po kapi- 
tulaciji Italije bio je miniran, tako da se u Soču srušio šesti stup s dva 
otvora. Tu je Soča neposredno do vanjskog luka vijadukta, pa je naročito 


odnijeli mnogo strojeva i materijala. Skladište kolske radionice potpuno je uništeno, 
a ostale zgrade za 20—600o. 

Radionica Petrovgrad imala je potpuno uništenu samo električnu centralu, kot- 
larnicu za 50%, a ostale zgrade oko 109%. 

Radionica Zagreb je najmanje oštećena. Mašinska postrojenja su oštećena za 10%, 
a pribor i alat za 150%. 

U radionici Maribor nova kolnica za popravku četvoroosovnih osobnih kola, naj- 
ljepša i najmodernija u Jugoslaviji, oštećena je za 80%. Drvodeljsko odjeljenje 
oštećeno je podjednako, a kotlarnica za 20%, dok su ostale zgrade oštećene manje. 
Iz radionice su Nijemci odvukli strojeve radilice i materijal još u toku okupacije, 
a pri povlačenju odvukli su još 26 vagona raznog materijala i preostali dio najvaž- 
nijih strojeva radilica. 

Radionica Sarajevo je manje oštećena od okupatora: montaža za 50%, kotlarnica 
35%, upravna zgrada 25%. Potpuno je uništena zgrada za režijske radove i filijala 
za popravak kola u Alipašinom Mostu. 

(Podaci prema ing. M. Dimitrijeviću, »Glavne željezničke radionice«, Saobraćaj, 
br. 2/1945., str.54 i dalje). 

"4 Sastavljeno uglavnom prema spomenutom prikazu ing. Alfonza Dobovišeka, 
vidjeti bilješku br. 27. 

75 Prema Ing. Alfonzu Dobovišeku, Obnova ... op. cit., str. 363. 

teško bilo u luku osigurati visoku drvenu kozu protiv škodljivih učinaka 
horizontalnih sila na vrhu koze. Također su postojale velike teškoće oko 
izgradnje temelja za novi stup, opet zbog visoke vode Soče, koja je 
stalno zalivala iskopane temelje.?$ 

Služba veze je za tri i po dana dovršila telefonsku vezu na potezu 
Ajdovčina-Gorica-Sveta Lucija u dužini od 60 km. 

Dne 9. studena 1947. predata je saobraćaju pruga između Prvačine i 
Repentabora, tako da je bio povezan Kras s Goricom i Ljubljanom. 

Zbog nepravedno postavljene granice prema zapadu trebalo je izgraditi 
spoj, dug 9 km, između Dutovja i Sežane. Tako je to nova pruga, ipa 
pripada u dio obnove, jer samo tako vezuje odsječene dotada najza- 
padnije krajeve Slovenije s maticom zemljom. Ta nova pruga ukršta se 
u Sežani s prugom Ljubljana-(Sežana) Trst, ito prolazi tunelom ispod 
nje i priključuje joj se u stanici Sežana ulazeći u nju u smjeru sjevera. 
Prvi radovi započeti su 15. XI. 1947., a obimniji rad u svibnju 1948. 
Na dan 23. VIII. 1948. probijen je tunel dug 350 m, a to je najvažniji 
i najinteresantniji objekt te pruge. Na dan 21. prosinca 1948. po novoj 
pruzi prešao je prvi vlak.77 


KIS 


Pod obnovom željezničkog saobraćaja razumijevali bismo veći ili manji 
popravak postojećeg željeznog puta-pruge, željezničkih saobraćajnih 
sredstava kao i uspostavu organizacije eksploatacije saobraćaja, jer to 
troje udruženo (glatka površina tračnica, jak motor za vuču i druga 
saobraćajna sredstva i smišljena organizacija) predstavlja željeznice. 
Ipak na ovom mjestu želim istaći, da je u toku ljetnih mjeseci 1946. god. 
iznova izgrađena pruga: Omladinska pruga Brčko-Banovići, pa je ipak 
ubrajamo u red radova i pothvata, koji su omogućili bržu obnovu zemlje, 
dakle i sami spadaju u period i pojam obnove. 

Pruga je građena kao nastavak postojeće pruge Vinkovci-Brčko i duga 
je 88,3 km. Građenje je započeto 1. svibnja 1946. god. Teren, na kojem 
je građena, pretežno je planinski i za njegovo savlađivanje tražila se 
brojno dovoljna i poduzimljiva-zanosna radna snaga i velika stručna 
sposobnost. Sve se to našlo u našoj omladini. Osim mnogobrojnih pred- 
radnji trebalo je »izvesti 1,300.000 m3 zemljišnih radova, izgraditi tri 
tunela, od kojih prvi dužine 93, drugi 397, a treći 206 metara, izgraditi 
97 propusta po pet metara, 23 mosta preko pet metara — od kojih 12 


5 Prema Ing. Alfonzu Dobovišeku, Obnova ... op. cit., str. 390. 
Prema Ing. Alfonzu Dobovišeku, Obnova ... op. cit., str. 388. 


Pruga leži teritorijalno na području Direkcije Sarajevo, ali je, što se tiče eks- 
ploatacije, bila podređena Direkciji u Zagrebu, a kasnije Vinkovcima, zato sam 
o njoj otvorio posebno poglavlje. 

preko 20 metara — izgraditi preko 200 stambenih, službenih i drugih 
zgrada. Uz sve to trebalo je u samom početku radova osigurati smještaj 
14.000 omladinaca, kojih se broj kasnije penje na 24.000 u drugim 
smjenama, organizirati njihovu prehranu i opskrbu, organizirati sani- 
tetsku službu, pripremiti potreban alat i rukovodstvo.«/? 

Pruga je svečano puštena u saobraćaj 7. XI. 1946. 

Govoreći o brzini građenja ove pruge i o značenju uspjeha, koji je 
postignut za obnovu narodnog gospodarstva, istakao je tadanji Ministar 
saobraćaja ovo: »Našu prugu — prugu Brčko-Banovići gradila je naša 
herojska omladina. Gradila je nepunih šest i po mjeseci. Bivša Jugo- 
slavija gradila je prugu Veles-Prilep u dužini od 85 km normalnog 
kolosijeka. Radove su izvodili strani poduzimači. Pruga je građena 38 
mjeseci i stajala je državu 234 milijuna predratnih dinara. Prugu Kra- 
ljevo-Kragujevac od 56 km gradili su domaći poduzimači. Gradili su je 
32 mjeseca i stajala je državu 165 milijuna predratnih dinara. Prugu 
Požarevac-Kučevo u dužini od 61 km gradili su i strani i domaći pre- 
duzimači 48 mjeseci a stajala je državu 264 milijuna predratnih dinara. 
Prugu Glogovci-Peć u dužini od 41 km gradilo je strano društvo »Ba- 
tignol« 39 mjeseci i ona je stajala državu 267 milijuna predratnih dinara. 
Godine 1932. potpisalo je društvo »Batignol« ugovor s bivšom kraljev- 
skom vladom i počelo gradnju pruge Bihać-Knin u dužini 112 kilo- 
metara. Ona do 1941. godine nije bila dovršena.« 

»Kada su se početkom ove godine postavljali zadaci plana izgradnje 
naše zemlje, bilo je rečeno: našoj zemlji potrebna je moćna industrija, 
industriji je potreban ugljen, on hrani industriju, u njemu spava energija. 
Da bi ugljen počeo hraniti tu našu današnju i buduću industriju, po- 
trebno je bilo izgraditi što prije željezničke pruge, te žile kucavice kojima 
će putovati ugljen i strujiti gospodarski život naše zemlje. Jedan od 
prvih zadataka bio je povezati ugljene bazene Tuzle i Banovića s mrežom 
naših normalnih pruga i na taj način omogućiti kretanje ogromnih 
rezervi mrkoga ugljena, koje su dosada ležale neiskorišćene.«?? 

Pruga je dakle izgrađena za otprilike 6 puta kraće vrijeme, nego čto 
je za građenje takve pruge bilo potrebno prije rata. Da bi se izbjegao 
pretovar iz uskog kolskog parka u normalni, izgrađene su kao dopuna 
ove pruge još i pruge Tuzla-Kreka i Poljana-Kreka. 

Pruga pored socijalnog, kulturnog i političkog značenja ima i veliko 
gospodarsko značenje, jer veže bogati ugljeni bazen s ostalim gospodarski 
razvijenim krajevima, naročito zbog toga, što je cio kraj dobio direktnu 
vezu s gospodarski jakom Slavonijom i Vojvodinom. 

Ugljen je mrki i lignit, a oba su prvorazrednog kvaliteta. 

Mrki ugljen u Banovićima po svojoj kalorijskoj moći i drugim osobi- 
nama ne zaostaje iza naših najboljih vrsta mrkog ugljena, kao što je 
na primjer ugljen Senjskog bazena u Srbiji. Ugljen se nalazi u ogromnim 
količinama, i to površinski. Isto tako i lignit iz Kreke i Bukinja pripada 

7% Todor Vujasinović, ministar saobraćaja, pri svečanom otvaranju pruge, »CGlas 
željeznice i transporta«, br. 1 (47) od 15. XI. 1946., str. 1. 

#0. Kao pod 70) — podatak iz istog vrela. 

među najbolje lignite u našoj državi s kalorijskom moći od nekih 4.600 
kalorija. 

Istraživanjem je utvrđeno, da se u trokutu Tuzla-Zvornik—Bijeljina u 
Majevici nalaze bogate naslage kvalitetnog ugljena i da će to biti jedan 
od najbogatijih bazena ugljena u našoj državi. 

Već se sada tovari oko 270 do 300 željezničkih kola ugljena na dan, 
i to: Banovići 100 do 130 kola; Kreka oko 70, Bukinje oko 70 i 
Puračić oko 30 kola na dan. 

Osim toga u Kreki se tovari so, žesta i cigla; u Lukavcu kaustična i 
amonijačna soda; u Živinicama drvo, rezana građa i velike količine 
šljunka za željezničke potrebe. 

Taj relativno mali trokut daje prosječno oko 10.000 željezničkih kola 
mjesečno, od čega se tri četvrtine prevoze prugom do Vinkovaca, a odatle 
dalje za Beograd, Vojvodinu i ostale krajeve države. 

Cio kraj je bogat voćem, a naročito šljivom bosankom, koja po svome 
kvalitetu pripada među naše najbolje šljive, čuvene i tražene na stranim 
tržištima. Prije rata šljiva se dovozila kolima sa velike udaljenosti u 
Brčko i odatle transportirala željeznicom u inozemstvo, što je ne samo 
poskupljivalo njenu cijenu, već je mnogo trpjela i na kvaliteti, a to sve 
danas izgradnjom ove pruge otpada. 
= Pruga ima veliko gospodarsko značenje još i zato, što se njenom 

izgradnjom izbjegao dotadanji pretovar iz uskog u normalni kolskipark 
u Bosanskom Brodu, što je omogućeno direktno prevoženje uz manje 
saobraćajnih sredstava. Izbjegnuti su troškovi oko pretovara, skraćeno 
vrijeme prevoženja, a dobilo se na kvaliteti robe, koja trpi od pretovara. 
Značajna gospodarska važnost ove pruge istaknuta je odmah prvog 
dana time, što je prvi prošao tom prugom vlak s ugljenom za Banat i 
obratno vlak s kukuruzom iz Vojvodine za Banoviće.5! Sve je to pomoglo 
bržoj obnovi zemlje i značajan udio ove pruge bio je i u omogućenju na 
prelazak na plansko gospodarstvo 1. I. 1947. god. 

Pri primanju delegacije graditelja Omladinske pruge Maršal Tito 
među ostalim rekao je: »Vi ste izvršili jedno veliko djelo, koje je u 
ovom periodu, periodu izgradnje naše zemlje poslije oslobodilačkog 
rata i te kako bilo potrebno. Vi ste na taj način ne samo doprinijeli 
izgradnji naše zemlje nego ste time u isto vrijeme pokazali i našim 
narodima i čitavom svijetu, što može naša _ omladina, što _ možemo mi 
sami, svojim vlastitim snagama, svojim elanom i svojom požrtvovnošću 
da uradimo. Vi ste ovim svojim velikim djelom ulili vjeru našim naro- 
dima da ćemo mi izgraditi našu zemlju i da ćemo moći izvršiti sve 
zadatke koji stoje pred nama. Zahvaljajući Omladinskoj pruzi učinjen je 
pristupačnim bogat rudnik ugljena industriji naše zemlje. U isto vrijeme 
omogućeno je i bolje opskrbljivanje hranom i ostalim potrebama toga 
kraja, koji je bio prilično odsječen od ostalih naših krajeva.« 


51 Radivoje O. Brkić, O ekonomskom značaju novoizgrađenih pruga u FNRJ. 


Sete“ br. 5/1950., str. 9 i “dalje. 
32 »Glas željeznice i transporta«. br. 1 (47) od 15. XI. 1946., str. 1 

NHL. 


Problem obnove saobraćaja u Jugoslaviji treba razmotriti i kroz 
saznanje stvarnosti, da su neprijatelji pri svom povlačenju odvukli i 
uništili 93% željezničkih kola, da je iza njih u zemlji ostalo svega 313 
neoštećenih osobnih kola. Od tereinih ostalo je 3.865, odnosno 9%. 
Svega 239 lokomotiva od 1.708, koliko ih je bilo prije rata u Jugoslaviji, 
nisu neprijatelji uspjeli uništiti ili odvući. 

Za efikasan saobraćaj hoće se dosta i dobrih lokomotiva. Radnici su 
uspijevali od starih olupina izgraditi nove lokomotive, sposobne i za 
vožnje na dužim relacijama. Sve to ipak nije bilo dovoljno. Misija 
UNRRA-e za Jugoslaviju, u okviru svog rada na pomaganju industrijske 
obnove Jugoslavije, uspjela je nabaviti 65 novih lokomotiva za potrebe 
Jugoslavije. Ministarstvo saobraćaja Jugoslavije poslalo je specijalno 
osoblje u Belgiju radi preuzimanija tih lokomotiva. Krajem prosinca 
(1945.) 12 strojovođa i ložača beogradske ložionice dovezlo je u Jugo- 
slaviju prvih 9 lokomotiva iz toga kontingenta. Dolazile su nove grupe 
lokomotivskog osoblja i stizale su nove grupe lokomotiva. Treba međutim 
istaći zalaganje tih ljudi, da lokomotive stignu što prije. Tako su neki 
od njih (Mladenović, Carević, Borovac, Simonović) prevalili put od 
800 km za 48 sati od Luvena (Louvain) do Jesenica, prolazeći kroz gra- 
dove Wiirzburg, Niiruberg, Miinchen, Salzburg, Villach (Beljak) i Ro- 
senbach. Iz Louvaina krenuli su 14. I. 1946. u 11,30 i stigli su u Jesenice 
16. 1. 1946. u 11,30 sati. To je samo skromna slika velikog zalaganja 
željezničara, da pridonesu što više za što bržu obnovu željezničkog 
saobraćaja svijesni, da je to pridonos općoj obnovi. 


XIII. 


Pruge su osposobljavane, kako se moglo. Najčešće i u prvo vrijeme 
samo provizorno. Ostale su mnoge smetnje saobraćaju u obliku laganih 
vožnji na slabijim mjestima. I svi uređaji nisu u potpunosti odgovarali 
stvarnim potrebama. Nije se u obnovi tražilo savršenstvo, već kakve 
takva mogućnost saobraćaja radi omogućenja obnove zemlje. Iz iduće 
se skrižaljke na primjer vidi, koliko je saobraćajno-komercijalnih jedinica 
imalo različne nedostatke, koji su ograničavali — dakle otežavali — cjelo- 


% Prikupljeno prema: a) Slobodni željezničar, br. 18 od 29. I. 1946., str. 8.; b) 
Slobodni željezničar, br. 19 od 5. IL 1946., str. 8. 

kupan saobraćaj, ali se otpremanje osoba i robe ipak odvijalo i uz te 
nedostatke?#: 


Brojno stanje jedinica s nedovoljnom 


Željezničke uprave opremom dne 


| 17.1.1947. 


20. VII. 1945 | 8.1.1945. | 
Zagreb: s 5 e 1B a. o 324 204 128 
Ljubljana (s Istrom) . . . 4... 113 78 47 
Beograd (s Novim Sadom) . . . 39 39 ' 39 
Sarajevo... 102 95 93 
Skoplje... 42 39 38 


a Ja o m a a 14 8 < T 


Usporedo s obnovom kolosijeka i mostova obnavljane su, opet često 
samo provizorno, mnoge vodostanice. Bez njih saobraćaj ne bi mogao 
opstati, jer su u pitanju lokomotive s pogonskim motorom na paru. 

Na mnogim provizorijima postojale su, kako smo spomenuli, lagane 
vožnje, koje su smanjivale_ propusnu moć pruga i produžavale (uspo- 
ravale) obrt željezničkih kola, kojih je bilo znatno manje nego 1939. 
godine. To je naravno poskupljivalo eksploataciju, jer se trošilo za 
jednak učinak mnogo više materijala, a i osoblja je trebalo više. Zbog 


*! Imenik željezničkih stanica je knjiga, koja sadržava popis svih saobraćajno- 
komercijalnih pristupnih mjesta željeznicama, a ujedno sadržava i popis svih po- 
strojenja i uređaja, s kojima raspolaže dotično pristupno mjesto. Takav »Imenik« 
izdan je bio 1. III. 1937. i dopunjavan je prema službenim obavještenjima u »Sa- 
obraćajnom vesniku«. Međutim, kako su naše željeznice bile jako oštećene, a to se 
djelomično vidi i iz ovog rada, postao je nakon oslobođenja taj »Imenik« potpuno 
neupotrebljiv. Obnovom željeznica općenito su obnavljana i različna postrojenja 
i uređaji stanica tolikom brzinom, da se to nije moglo ispravkama sprovoditi kroz 
taj stari »Imenik«, već su željezničke uprave izdavale poseban popis — spisak saobra- 
ćajnih jedinica, koje privremeno nisu otvorene za sve saobraćaje odnosno manipu- 
Jacije prema »Imeniku željezničkih stanica«. 

Prema takvom popisu — spisku, prikazao sam stanje na 20. VII. 1945., 8. I. 1946. 
i 17. 1. 1946. Iz njega se vidi stanje na početku (iza oslobođenja), na kraju prve 
godine obnove (1945.) i na kraju druge godine obnove (1946.). 

Novi »Imenik željezničkih stanica« od 1. X. 1948. već je toliko ispravljan i do- 
punjavan, da zahtijeva novo izdanje, jer je postao prilično nepregledan. 

I obnova svih uređaja i postrojenja na stanicama pripada pod pojam obnove, ali 
je sve to u radu ovakve vrste nemoguće prikazati i obuhvatiti. 


%5 Razumije se, nisu samo i isključivo lagane vožnje uzrokovale veće troškove. 
veći trošak transporta, već su to prouzročile i druge činjenice, pa i ratno oštećenje. 
Trošeno je na primjer na 1.000 brutotonskih km 1939. godine 93,5 kg ugljena, a 1945. 
godine 130 kg na prugama normalnog (1.435 mm širokog) kolosijeka. Na uskim 
prugama odnos je bio .141 prema 243. 

(Vidjeti na pr.: Ing. Lj. Isaković, Ugalj i naše željeznice pre rata i danas, Sa- 
obraćaj, br. 1/1945., str. 18. i dalje. 

Petogodišnjim planom bilo je predviđeno, da se prosječna potrošnja ugljena 1951. 
godine snizi na 103,31 kg za 1.000 brutotonskih km prema 121,54 kg 1946. godine. 
Godine 1950. ostvarena je potrošnja od 10241 kg na 1.000 brutotonskih km. 

toga se nastojalo ukloniti takve.. provizorije . što prije. Pri rješavanju 
takvog jednog problema ostvarena je rijetka zamisao, koju valja za- 
bilježiti.86 

Proučavanjem režima vode Morave kod Supovca (sjeverno od Niša) 
utvrđeno je, da se bez štete i opasnosti od vode može zatvoriti jedan od 
četiri otvora tamošnjeg mosta na Moravi raspona 52 m. Vidjeli smo to 
već kod velikih mostova na Savi odnosno na Dunavu kod Beograda. Taj 
jedan otvor od 52 m raspona supovačkog mosta upravo je bio potreban 
za uklanjanje provizorija (mosta) na Moravi kod Cerovca, 38 km sje- 
vernije od Supovca, gdje je mjesto trećeg stalnog otvora (52 m) bio 
izgrađen provizorij s laganom vožnjom preko njega. Da se ta lagana 
vožnja ukloni i saobraćaj normalizira, riješeno je, da se jedan otvor sa 
supovačkog mosta prenese na most kod Cerovca. Most se, razumije se 
novi, normalno prenosi u dijelovima, u rastavljenom stanju. Ondje je 
međutim u pitanju bio stari, jednom već sastavljeni most. Ako bi se 
supovački most rastavljao, on bi se znatno oštetio i oslabio (za kojih 
30%/o, i to kako s obzirom na vrijeme trajanja tako i s obzirom na njegove 
snage — nosivosti), jer bi se pri rastavljanju oštetili većinom, ako ne 
svi, zakivci i olabavile spojnice. Da se to izbjegne, došlo se na smjelu 
ideju, da se čitav most (luk) preveze na novo mjesto u nerastavljenom 
stanju. Most je širok 5,6 m, visok 9 m i dug 52 m. Radništvo i tehničari 
Mostovske radionice Crveni Krst organizirali su posao i obavili pripreme 
u radionici od 4. XI. 1946. do 6. XII. 1946., kada su pristupili prijevozu. 
Ostavljajući po strani opisivanje tehnike izdizanja mosta sa starog 
postolja, pa prijevoza i spuštanja na novo mjesto, utvrđuje se samo 
činjenica, da je 11. XII. 1946. u 3 sata ujutro konstrukcija bila spuštena 
na novo mjesto, a u 7 sati ujutro već je preko nje prešao prvi vlak 
normalnom brzinom. Ovo remek djelo treba zabilježiti kao jedinstveni 
primjer tehnike (željezničkim kolosijekom na jednostavnim postoljima 


Nustavak bilješke 85. 

Ipak se ne smije zaboraviti činjenica, da su željeznice u bivšoj Jugoslaviji trošile 
većinom samo bolje vrste ugljena (smeđi ugljen 80-90%), da su inozemne željeznice 
na zapadu trošile najčešće samo najbolje vrste ugljena (crni), a da željeznice 
FNRJ troše većinom lošije vrste ugljena (90% lignita) niže kalorične moći, pa je 
jugoslavenskim željezničarima ipak uspjelo sniziti potrošnju ugljena po količini 
(102,41 kg na 1.000 brutotonskih km 1950. godine) do blizu predratnog  jugosla- 
venskog prosjeka potrošnje ugljena bolje kvalitete (1930.—1939. godine 100,4 kg 
na 1.000 brutotonskih km). Ako uporedo promatramo kaloričnu vrijednost ugljena 
(inozemni prosječno 6.000 kalorija, naš prosječno nešto iznad 4.000 kalorija), onda 
naša potrošnja (svedena na kaloričnu moć njihova ugljena) pokazuje odnos 63,6 kg 
(1950.) trošeno kod nas prema 89,1 kg (1948.) trošeno na strani, odnosno pokazuje 
veliku uštednju. dakle racionalno iskorišćivanje ugljena u željezničkom transportu 
kod nas. 

Slično stanje bi se našlo i kod utroška maziva i drugog materijala. 

(Vidjeti: Govor Todora Vujasinovića u povodu izvršenja Petogodišnjeg plana 
željezničkog transporta, Željeznice, br. 1/1951., str. 3 i dalje, zatim: Najvažniji po- 
daci o stanju i radu Jugoslavenskih željeznica za deset godina 1930.—1939., str. 37., 
kao i Velika radna pobjeda željezničara, Borba od 24. XII. 1950., str. 1). 


* Ing. M. Radojković, Prevoz konstrukcije 52 m raspona na rastojanje od 38 km, 
Saobraćaj. br. 1/1947., str. 37 i dalje. 

pružnih kolica) prevoženja čitavog. mosta, teškog s priborom 240 tona, 
čime je ušteđeno oko 2,000.000 dinara, skraćen rad za ?/3 vremena i 
neoštećenoj konstrukciji osigurana upotrebljivost za kojih 30 godina 
duže.*" Treba samo zamisliti prisebnost i zalaganje strojovođe, koji je 
vozio na provizornim postoljima običnih uskih željezničkih pružnih 
kolica tako tešku, nestabilnu a široku konstrukciju, i da ni najmanjim 
trzajem za vrijeme vožnje ne dovede u opasnost čitav pothvat. Konačno 
je taj svijesni radnik bez trzaja zaustavio i stao s mostom točno na 
određenom mjestu — ni mm nije trebalo kasnije pomicati — i to je bio 
jedan od važnih priloga uspjehu, što se most mogao spustiti na pravo 
mjesto za cigla 4 sata. 


XIV. 


Rezultati rada na obnovi saobraćaja bili su veliki. Osigurana je pre- 
hrana cjelokupnog stanovništva, a omogućena je obnova svih grana 
proizvodnje. Broj voznih km 7 puta je porastao od siječnja do srpnja 
1945. Broj bruttotonskih km — mjera kojom se mjeri rad željeznica, a 
to je težina vlaka pomnožena s pređenim putem — također je rječit. Od 
siječnja do svibnja (1945) porast je iznio 250%, a od svibnja do srpnja 
(1945) opet 250%. Tada su stvoreni preduvjeti za plansko prevoženje 
robe. I iza prvog mjeseca broj prijavljenih kola povećao se za 400%. 


To je kratka bilanca rada oko obnove saobraćaja u tehničkom smislu. 
Veliki su uspjesi postignuti oko obnove saobraćaja i što se tiče organi- 
zacije. Može se štaviše reći, da je taj dio obnove pretekao dio tehničke 
naravi. Potezom pera od 9 okupacijskih sistema stvoren je jedan jedin- 
stveni, a za prvo vrijeme uvedeni su stari jugoslavenski propisi, koji su 
onda postepeno prilagođivani planskom gospodarstvu i planskom sao- 
braćaju. Obnovljene željeznice — osnovni nosilac transporta — (uz ostale 
obnovljene grane saobraćaja) bile su »ključni problem obnove čitave 
proizvodnje«, a sam je problem obnove »riješen brzo i pozitivno kao 
divan primjer radnog elana, osjećaja odgovornosti i požrtvovnosti.«?* 


(Primljeno u sjednici Odjela za filozofiju i društvene 
nauke od 7. III. 1952.) 


#7 Švicarci su prije drugog svjetskog rata prevezli motornu lađu dužine od 34 m, 
širine od 5,6 m od Winterthura do Bodenskog jezera. Transport lađe je izvršen po- 
moću 2 prevoznika-prenosnika, (kakvi se vide i na zagrebačkim ulicama), sa 32 
iočka (puna guma) na dužini puta od 60 km. Lađa može primiti 250 osoba-putnika, 
To je međutim prijevoz na cesti, a Širina — razmak točkova kod toga prenosnika je 
veći, prema tome i stabilnost bolja, odnosno prijevoz lakši i sigurniji. Tome nasu- 
prot prijevoz otvora mosta od Supovca do Cerovca predstavlja teži pothvat zbog 
užih razmaka točkova na tračnicama, zbog veće težine (250 tona) i veće dužine 
mosta (52 m). 

(Vidjeti i Ing. D. Dimitrijević, Još jedan prilog za poboljšanje obrta teretnih 
kola, Saobraćaj, br. 11/1947., str. 777 i dalje). ; 

#8 Dr, Mijo Mirković, Ekonomika agrara FNRJ, Zagreb 1950., str. 12. 

STJEPAN ANTOLJAK 


PREDAJA DALMACIJE FRANCUZIMA (1806) 


Pošto je francuski car Napoleon hametice porazio austrijsku vojsku 
kod Austerlitza (2. XII. 1805.), bio je car Franjo II. prisiljen, nakon 
dužih pregovora s njime, sklopiti mir u Bratislavi (26. XII. 1805.). Po 
23. članu mirovnog ugovora imali su odmah nakon izmjene ratifikacija 
toga ugovora biti imenovani komesari s jedne i druge strane, koji će 
izvršiti zaključke ugovora, a za 6 tjedana trebala se izručiti Francuzima 
mletačka Istra, Kotorski zaljev, mletački jadranski otoci i sva mjesta 
i tvrđave, koje oni obuhvaćaju. 

Napoleon je bio zadovoljan tim, jer su mu uz Veneciju ustupljene 
i zemlje, koje je Austrija dobila mirom u Campoformiju. Sada su one 
bile dio kraljevine Italije. Dobivši Dalmaciju Francuska je postala ne- 
posredni susjed Turske, i da je Napoleon zbilja htio uništiti tursko 
carstvo, bila bi to velika opasnost za samu Austriju, gdje su mirovni 
uvjeti vrlo bolno odjeknuli. Novi austrijski ministar vanjskih poslova 
grof Filip Stadion najbolje je ocrtao, što je značio taj mir za Austriju, 
u pismu austrijskom poslaniku u Londonu Starhembergu navodeći, da 
je to kapitulacija. Car Napoleon — kaže Stadion — nije se ograničio 
na to, da umanji posjed, nego se pobrinuo, da oduzme Austriji sve po- 
krajine, koje bi joj mogle pružiti kakvugod prednost zbog njihova trgo- 
vačkog ili vojničkog položaja i učinio je od njih temelje za svoje dalje 
osnove, da zavlada Evropom. Pridijelivši kraljevini Italiji uz Veneciju 
i Istru, Dalmaciju i Kotorski zaljev on je stvorio na objema stranama 
Jadrana novu monarhiju, koja mu daje ključ Grčke i otomanskih po- 
krajina. Gubitak tih zemalja vrlo je sudbonosan za austrijske interese. 
U rukama takva osvajača posjed tih pokrajina kao da proriče pad oto- 
manskog carstva i veliko širenje Napoleonove monarhije na jug i na 
istok. Već sada je ta pozicija vrlo opasna za austrijske granice u Ugar- 

skoj. Stoga se Austrija mora smatrati susjedom Francuske ili bar Italije, 
koja je u Napoleonovim rukama.! 


Međutim je Napoleon odredio sve mjere, kako da se što prije izvrši 
predaja Dalmacije. U prvom redu je odlučio, da se Linz ne smije sve 
dotle predati Austriji, dok Istra i Dalmacija ne budu izručene Fran- 
cuskoj, i istom tada da će biti evakuirana i linija Ennsa. Istovremeno 
imenovao je generala Lauristona komesarom, koji će izvršiti okupaciju 
Dalmacije, a sve čete u toj zemlji, Istri i mletačkim pokrajinama u Ita- 
liji stavio je pod zapovjedništvo svoga posinka princa Eugena Beauhar- 
naisa, potkralja Italije. Nadalje je general Dumas imao otići u Dalma- 
ciju, da je prouči, a general Marmont je dobio zapovijed, da okupira 
Goricu, Trst i Kranjsku. Te je pokrajine imao držati sve dotle, dok 
Francuzi ne zaposjednu Dalmaciju i Istru, koje im po mirovnom ugo- 
voru u roku od dva mjeseca imaju izručiti Austrijanci. Da bi požurio 
predaju, Napoleon je držao, da je najbolje okupirati Goricu, Kranjsku 
i Trst sa dosta vojske i poručiti Austrijancima, da će ih isprazniti onim 
časom, čim i oni evakuiraju Dalmaciju i Istru.? 

Uto su austrijski i francuski opunomoćenici ratificirali dne 30. pro- 
sinca 1805. traktate Bratislavskoga mirovnog ugovora, a već 1. siječnja 
1806. izmijenili su i same ratifikacije.“ 

Dva dana kasnije austrijski opunomoćenik grof Gyulay ponudio je 
maršalu Berthieru pomorske odrede, pješadiju, artiljeriju i dalmatinski 
bataljon, koji su bili određeni za mletačke pokrajine, u službu cara 
Napoleona, što je on i prihvatio. Ujedno je maršal o tom obavijestio 
i generala Lauristona s nalogom, da u tu stvar uputi samoga cara. Ra- 
zumljivo je bilo, da u tim bataljonima nije mogao ostati onaj, koji je 
bio austrijski podanik.5 

Kada je Napoleon prihvatio ponudu,“ Berthier je odmah to dojavio 
drugome austrijskom opunomoćeniku princu Lichtensteinu.? 


Iako je time bila konačno uglavljena i osigurana predaja dalma- 
tinskih odreda, Austrija se je bojala, da se to ne će moći tako lako 
ostvariti. Pa i sam car Franjo izražavao je bojazan, da Dalmatinci ne će 
tako olako pristati na izmjenu vladavine.? 

Iza toga došlo je na red pitanje same evakuacije dijelova nasljednih 
zemalja i gornje Austrije kao i izručenja Dalmacije i Isire. Ta i Napo- 


1 S. Antoljak, Comment la Dalmatie devint francaise, Annales de lVinstitut francais 
de Zagreb, No 8, Janvier-Mars 1939, Zagreb, 50-56. 

* Correspondance de Napolćon Ier XI, Paris 1863, No 9627, 9630, 9631. 

* Staatsarchiv u Beču, Friedensakten-Karton 150 A, u punomoći za guvernera 
Bradya, Beč, 23. 1. 1806. 

4 L. Vojnović, Pad Dubrovnika I, Zagreb 1908, 67. 

5 Staatsarchiv, Friedensakten-Karton 157-H, Gyulay Berthieru, Beč, 3. I. 186. 
i Berthier Gyulayu, Sch&nbrunn, 3. I. 1806. 

$ Corr. Nap. XI, No 9657. 

7 Staatsarchiv, Friedensakten-Karton 157-H.b I, Berthier Lichtensteinu, Bukers- 
dorf, 10. I. 1806. 

% Staatsarchiv, Friendensakten-Karton 150-b. 

leonu je bilo naročito stalo, da mu se što prije preda Dalmacija, pa je 
naredio Berihieru, da djeluje u tom pravcu kod Lichtensteina.? 

I austrijski dvor i vlada bili su također složni, da se skrati rok eva- 
kuacije, ali samo uz dva uvjeta: 1. da austrijska kuća dobije prije 
Wiirzburg, negoli prepusti Istru i Dalmaciju, i 2. da se spomenute 
zemlje ne izruče prije nego što izađu francuske čete iz Salzburga. U 
tome smislu je dana uputa Lichtensteinu,!? koji je Berthieru izrazio 
nadu, da će mu za nekoliko dana moći dati detaljna obavještenja o naj- 
bržoj evakuaciji Dalmacije, Istre i Gornje Austrije na obostrano zado- 
voljstvo.!! S tom je izjavom bio sporazuman i sam Napoleon, jer mu je 
konveniralo da dobije Istru i Dalmaciju prije roka, koji je utvrđen po 
mirovnom ugovoru.!? 

Istovremeno je austrijski opunomoćenik markiz Ghisilieri uspio u 
Veneciji nagovoriti Lauristona, da evakuira cijelu Kranjsku; uz to je 
ubrzavao evakuaciju Istre, da što prije ode u Zadar, jer prema dogovoru 
s tim generalom imao bi se Trst evakuirati neposredno poslije zauzeća 
Zadra, a Gorica iza zaposjednuća Kotorskog zaljeva.!? 

Ujedno je grof Sauraui“ zamolio Ghisilierija, da se u Trstu dogovori 
s Lauristonom, kako bi se najzgodnije zauzele Istra i Dalmacija, te neka 
nastoji, da se s time ne odgađa, jer o tome ovisi i evakuacija Trsta, 
Kranjske i Gorice.!5 Nadalje je Saurau pisao i caru obavješćujući ga, 
da mu je Marmont rekao, kako će onim časom isprazniti Korušku i 
Kranjsku, dapače i prije određenog roka, čim Dalmacija bude izručena 
francuskim četama. Zato je zamolio vladara, neka odmah izda nalog 
u tom smislu, da bi se oslobodile te dvije pokrajine od četa, koje im 
nanose toliko štete. 

Istoga dana izvijestio je i Stadion cara, da će se evakuacija Istre i 
Dalmacije s njihove strane konačno onda pospješiti, kada i s francuske 
strane bude ubrzano evakuiranje nasljednih zemalja.!$ 

Dvorski pak savjetnik Barbieri zamolio je princa Lichtensteina, neka 
službeno javi Berthieru, kako je car Franjo zapovjedio, da se Istra i 
Dalmacija predaju francuskim četama u najskorije vrijeme, jer bi onda 
čete, smještene u Austriji, napustile tu zemlju mnogo prije određenog 
roka, a to bi bilo veliko olakšanje za tamošnje siromašno stanovni- 
štvo.!7 I zbilja Lichtenstein je dan prije toga pisma pisao Berthieru, 


? Corr. Nap. XI, No 9669. 

1 Staatsarchiv, Friedensakten-Karton 156 (G), Stadion Lichtensteinu, Holitseh, 
10. 1. 1806. 

1 Staatsarchiv, Friedensakten-Karton 157-H. Lichtenstein Berthieru, Beč, 16. [. 1896. 

12 Corr. Nap. XI, No 9682. 

18 Staatsarchiv, Friedensakten-Karton 150-b, GhisilieriStadionu, Venecija, 19.1.1806. 

14 Grof Franjo Saurau, opunomoćeni dvorski komesar štajersko-koruškog gubernija. 

15 Staatsarchiv, Friedensakten-Karton 149, Weisungen an den Grafen v. Saurau, 
Saurau Ghisilieriju, 14. I. u pismu S. caru, 25. If. 1806. 

1 Staatsarchiv, Friedensakten (Volizug d. Pressb. Friedens)-Karton 148-A, Stadion 
caru, Beč, 22. I. 1806. 

17 Staatsarchiv, Friedensakten-Karton 148-D, Correspondenzen Fiirst Lichtenstein, 
Kopija Barbierijeva pisma Lichtensteinu, Linz, 24, 1. 1806. 

da je ovlašten izjaviti, kako će njegov vladar dati zapovijed, da se Dal- 
macija, Istra i mletačka Albanija (Boka Kotorska) evakuiraju najkas- 
nije 10. veljače pod uvjetom, da francuska vojska također isprazni u to 
doba sve nasljedne zemlje. Tri dana kasnije odgovorio mu je maršal 
Berthier, da je o tome bilo govora nekoliko dana poslije izmjene rati- 
fikacija i da se o tome više nije raspravljalo sve do 26. siječnja. Po 22. 
članu mirovnog ugovora francuske čete imaju u roku od dva mjeseca 
evakuirati Gornju Austriju; po istome članu!š uglavljeno je, da u roku 
od 6 tjedana brojeći od dana izmjene ratifikacija Istra, Dalmacija, Ko- 
torski zaljev, jadranski otoci i sva mjesta i tvrđave imaju biti izručeni. 
Ipak Berthier predlaže, s obzirom na međusobne interese, evakuaciju 
Gornje Austrije, svih okupiranih zemalja i grada i okruga Brna šest 
dana prije nego što je 22. članom utvrđeno, ako se Dalmacija, Istra, 
Kotorski zaljev, jadranski otoci i sve tvrđave i mjesta predaju Napo- 
leonu 10. mjesto 13., kako je određeno.!? O tim prijedlozima Berthiera 
raspravljala je odmah bečka dvorska konferencija, koja je ujedno vije- 
ćala o prijedlozima Marmonta Saurauu, a Lauristona Ghisilieriju. Nakon 
toga je Stadion o stvorenim zaključcima obavijestio cara, koji je o tome 
dao svoje mišljenje.?" Poslije toga je Lichtenstein po zapovjedi Franje II. 
pristao odmah na Berthierov prijedlog i javio maršalu, da su poduzete 
mjere za izvršenje evakuacije sa strane njegova vladara.*! 

Tada je Berthier u svojstvu ministra rata dodao neka razjašnjenja 
svojoj posljednjoj noti preko generala Andreossyja, koji je javio Lich- 
tensteinu, da je, ako Francuzi 10. II. dobiju spomenute zemlje i otoke, 
Marmont ovlašten evakuirati Trst, Goricu i Kranjsku onoga dana, kada 
bude službeno obaviješten od austrijskog komesara Bellegarda i Lauri- 
stona, da su francuske čete zauzele Dalmaciju, Istru, Kotorski zaljev, 
jadranske otoke i tvrđave i mjesta u tim zemljama. Ako dakle Francuzi 
zaposjednu te zemlje 10., onda bi Marmont evakuirao one druge krajeve 
20. 11.2? Isti dan odgovorio je Lichtenstein izravno Berthieru, da njegov 
car nije znao za notu, koju mu je poslao po Andreossyju o skraćenju 
roka evakuacije Istre i Dalmacije s jedne strane i o cjelokupnosti na- 
sljednih zemalja s druge strane. Ipak je odmah naredio generalu Bra- 
dyju, tadašnjem vojnom i građanskom komesaru Dalmacije i Boke Ko- 
torske, da izvrši evakuaciju i prije 10. II., nadajući se, da će i Francuzi 
isto tako postupiti te evakuirati nasljedne zemlje ne 3, nego 4 ili 5 dana 
prije 13. 11.23 Dne 30. siječnja 1806. po ovlaštenju Berthiera uglavio je 
Andreossy pismeno s Lichtensteinom, da najkasnije 10. veljače imaju 


15 zapravo 23. član. 

1% Staatsarchiv, Friedensakten-Karton 157-H-b-I, Berthier Lichtensteinu, 26. I. 1806. 

* Staatsarchiv, Friedensakten-Karton 148a, Stadion caru, 28. I. 1806. 

*| Staatsarchiv, Friedensakten-Karton 157-H-b-I, Lichtenstein  Berthieru, Beč, 29. 
I. 1806. 

22 Staatsarchiv, Friedensakten-Karton 157-d, Kopija Andreossyevog pisma Lichten- 
steinu, Beč, 29. I. 1806. 

#* Staatsarchiv, Friedensakten-Karton 157-H, Kopija Lichtensteinovog pisma Ber- 
thieru, Beč, 29. I. 1806. . 

biti predane francuskim četama Dalmacija, Istra, Kotorski zaljev, ja- 
dranski otoci, mjesta i tvrđave (član 1); onoga pak dana, kada će zapo- 
vjedajući general u Kranjskoj, Gorici i Trstu službeno biti obaviješten 
od Bellegarda i Lauristona, da su čete cara Napoleona zauzele te zemlje 
i otoke, evakuirat će već spomenute pokrajine i Trst. Idući dan Stadion 
je poslao taj ugovor caru, koji ga je odobrio.?* 


lI. 


Usred te diplomatske igre oko evakuacije car Franjo II. još je dne 
28. prosinca 1805. izvijestio Bradyja, da se ima isprazniti Dalmacija 
i mletačka Albanija, što je Brady s bolnim srcem primio na znanje, jer 
mu se bilo teško dijeliti od naroda toliko odana kruni. Iako Bradyju 
nije bilo baš tako lako da izvrši predaju, uvjeravao je cara, da će paziti 
prigodom toga na državni erar i da će znati sačuvati mir u objema 
pokrajinama. : 

Da bi ostavio što ljepšu uspomenu na austrijsku vladavinu u Dalma- 
ciji i mletačkoj Albaniji, Brady je pustio na slobodu 18 buntovnika iz 
Župe (Boka Kotorska), koji su se zbog političkih prekršaja već godinu 
dana nalazili u zatvoru, a s njima i Dalmatince Pavlovića, Lucića i braću 
Dismaić. Ujedno je kaptolima priznao pravo izbora kanonika povezano 
s uživanjem dohodaka. Budući da nije znao, što će napraviti s domaćim 
i stranim činovnicima i kako će urediti njihovu plaću, zamolio je cara, 
da mu dade o tome upute. Nije zaboravio spomenuti i siromaštvo sta- 
novnika u tim pokrajinama moleći ga, da im pomogne. Car je odobrio 
Bradyju sve, što je on na svoju ruku učinio. Glede činovnika i umirov- 
ljenika odredio je, ako su domaći sinovi ili iz područja odstupljenih 
talijanskoj kraljevini, da ih preuzme Napoleon kao kralj italije po 
sklopljenom mirovnom ugovoru. Oni pak, koji su došli iz nasljednih 
zemalja u Dalmaciju i mletačku Albaniju, mogu se vratiti natrag kući. 
Zato nalaže Bradyju, da pošalje njihov točan popis predsjedniku dvorske 
komore, koji će im onda dati putni trošak. Zapovijeda mu, da se sve 
ono, što se nalazi u magazinima, ima prenijeti u Trst, Rijeku i Senj. 
Ako mu dvorska državna kancelarija pošalje kakve upute o izvršenju 
predaje, ima joj se pokoravati, kao da mu ih on daje. To pismo poslao 
je car Stadionu naredivši mu, da ga u prijepisu uputi njegovu bratu 
nadvojvodi Karlu. 

Još dne 23. siječnja Stadion je podnio caru Franji na potpis puno- 
moć za imenovanje Bradyja komesarom za izručenje Dalmacije, Boke 


2" Staatsarchiv, Friedensakten-Karton 148-a, u pismu Stadiona caru, Beč, 1, 11. 1806, 
*% Tako je car odlučio na zamolbu Stadiona, ali je dodao, da će Brady samo u tome 
slučaju isprazniti Dalmaciju i Boku Kotorsku, ako i Francuzi to_ učine s nasljednim 


zemljama (Staatsarchiv, Friedensakten-Karton 148-A, Stadion caru i car njemu, 23. 
I. 1806.). 

Kotorske i jadranskih otoka,“ koju je punomoć car potpisao isti dan. 
U njoj je izričito naglašeno, da je Brady imenovan komesarom već spo- 
menutih pokrajina te da može zaključiti s francuskim opunomoćenikom 
što se toga tiče sve, što je potrebno, na temelju 23. člana mirovnog ugo- 
vora. Dva dana zatim dao je Stadion upute Bradyju, kako da u dogovoru 
sa francuskim opunomoćenikom požuri ispražnjenje zemlje iznad Ennsa 
i nutarnjoaustrijske pokrajine prije određenog roka, a zato će i Austrija 
isto tako brzo predati Dalmaciju i mletačku Albaniju, upućujući ga, da 
u tome pravcu dotadašnji razgovori nijesu doveli do željenog uspjeha.“ 
Isti dan poslao mu je i punomoć, u kojoj su točno naznačene njegove 
ovlasti, odredivši mu, što ima sve učiniti, ako pregovori sa francuskim 
opunomoćenikom uspiju. Nije zaboravio ni da ga obavijesti o razgovo- 
rima između Ghisilierija i Lauristona, po čemu da će Trst biti predan 
caru, čim se Francuzima izruči Zadar, a kada se isprazni Kotor, onda 
će biti predana i Gorica. 

Istovremeno je Stadion pisao i caru, da je dogotovljena punomoć za 
Bradyja te da će mu biti predana po kuriru kao i pismo predsjednika 
dvorske komore. Franjo II. složio se s uputama, koje je njegov ministar 
dao Bradyju, ali nije odobravao Ghisilierijevu misiju bojeći se, da će 
se svršiti s neuspjehom, te mu je naredio, neka odmah piše markizu 
Ghisilieriju.2$ 

Tri dana zatim Stadion je napismeno ponovio Bradyju one iste upute, 
koje mu je dao u već spomenuia dva navrata, izrazivši nadu, da je 
valjda dobio punomoć, upozoravajući ga, da je krajnji rok za izručenje 
Dalmacije i mletačke Albanije 10. II. Stoga ga moli, da se požuri 
s predajom, jer je to samo na korist i spas zemalja, koje su zaposjeli 
Francuzi.?? 

Međutim je u Dalmaciju stigla vijest o sklopljenom miru još 9. 
siječnja.** Sada je Brady dne 14. I. uputio pisma svim svojim vojnim 
zapovjednicima u Šibeniku, Trogiru, Splitu, Imotskom, Omišu, Makar- 
skoj, Neretvi, pa na Korčuli, Braču, Hvaru i Visu, kao i općinama ne 
samo u svim tim mjestima i otocima, već i onima u Poljicama i Skra- 
dinu, izvještavajući ih o izručenju Dalmacije Francuzima i apelirajući 
na njihovu vjernost, da učine usluge svome dosadašnjem vladaru. 

Istovremeno je Brady zadužio Francesca Danesa, pukovnika u Imot- 
skom, i kapetana _ Nikolu Zulattija, vrhovnog upravitelja gornjih otoka 
Dalmacije, da brodovima prevezu čete i ostale državne stvari iz te eva- 
kuirane zemlje. Ujedno su dne 18. I. bile izviještene iz Zadra i općine 


* Staatsarchiv, Friedensakten-Karton 148-A, Prijepis Bradyjeva pisma od 14. 1. u 
Pismu cara Stadionu od 24. I. 1806. Car Bradyju i Stadinu, 24. I. Stadion caru i car 
njemu, 23. I. 1806. 

27 Staatsarchiv, Friedensakten-Karton 150-A, Punomoć za Bradyja od 23. I. 1846. 
i St. Bradyju, 25. I. 1806. 

2% Staatsarchiv, Friedensakten-Karton 148-A, Stadionovo pismo Bradyju od 25. 1. 
a Bradyjevu pismu caru, 25. 1. i carevo ministru, 25. 1. 1806. 

2 Staatsarchiv, Friedensakten-Karton 150-A, Stadion Bradyju, Beč 28. I. 1806. 

% P, Pisani, La Dalmatie de 1797 a 1815, Paris 1893, 112. 

u Splitu, Trogiru i Šibeniku o tim lađama i njihovim vlasnicima, koji 
će izvršiti taj zadatak.3! 

Kako smo već spomenuli, znalo se je u Dalmaciji o sklopljenom miru, 
ali zato ne sve do 27. siječnja i o točkama toga mirovnog ugovora. Kada 
su o tom došle vijesti iz Trsta,** Brady više nije mogao tajiti, da će 
ovamo doći francuska vojska, pa je stoga 28. siječnja uputio ovaj 
proglas: 

»Mi Tomma Od P. R. GC. Prosni ban od Bridy, Ciambellan I Vitnik 
Carstva Od G. G. R. App. Gnegov Tenent Marescial Cavalir Gina Marje 
Terese Gospodar Od Pervoga Regimenta Pissaca. Vladitegi Ugliudni, 
I Voini Kraglievine Dalmacie, I Arbanje Nimacke. 


Razglas. 

Draghi I Virni Dalmatini; Draghi I Virni Bochexi! 

Dillo povoglno vassega poklonstva uxmoxenoi vlasti od S. V. Cesar 
Frane II. jest obilixie dicno vassemu Narodu, i stavnost prikazana pra- 
voga Podloxnistva s'koim u svakoj zgodi potverdiste ucignenu Zakletvu, 
vressuju postenu vassu slikku. 

Vi jeste vazda zadobili pouxdagne Kraglievo, jer prigledaje vas ne 
kako Podloxnike vech kano Sinove, i nie prista podariti vas nai perve 
s'izgubitkom od svoje Azne za saraniti vas u vrime nai xalostno vassega 
xivljegna. 

U nai lipse vrime kada sasvim sercem jest on vlada za vassu cestitost 
nagle, inenadgne okolovstine ussilovassega pustitivas, i zdruxitivas 
s*Kragljevstvom od Italie, togaradi nemore nadoversiti ono stoje sarce 
Gnegova Velicestva bilo namislilo. Vi promisljajuchi na Kraglieve bes- 
side, koi svuojom rukom pissao jest na dan 30. Decembra p. p. u Hol- 
lisch s'koim, opet prikaxiva ne samo svoju zadovoglnost za osvidocenu 
virnost, i gliubav, dalli izkazuje gnegovu xalost, jer morase od vas dil- 
liti, pervo nego jest ispunia pripravne odluke za napridgniu vassu ce- 
stitost, imate uzrok pravi za pokvaliti velicesivuo, i pravednost od G. 
vissonosti i dilliti za poznastvuo kraglievu xalost. 

Draghi I Virni Dalmatini; Draghi I Virni Bochexi! 

Obsluxujuehi izvarsno ovim nacinom Zapovid moga Kraglia, imam 
i ja prikazati xivo, i istinito smuchiegne dusse moje kojoi jest mnogo 
neugodno vas ostaviti. 

Jassam bio svidok za mnogo, litta i u svakoi zgodi vasse virnosti, 
poklonstva, i cilovita Podloxnistva, imaosam u cesto uzrok poznati, 
i vesselitise tolikoi izvarsnosti koia stvara ime vassega naroda zato 
xeliasam svami dilliti moju srichiu, i zatvoriti moje occi. 


% Državni arhiv u Zadru (DAZ), Prezidijalni spisi guvernera Dalmacije i Albanije, 
1806-I. br. 122 i 170. 

32 Odanle je bio dne 8. I. obaviješten Brady, da je dne 1. I. 1806. u Beču ratificiran 
mirovni ugovor. U Zadar je pak dobio to pismo guverner istom dne 15. I, (DAZ, 
Prezidijalni spisi guvernera Dalmacije i Albanije, 1806-I. br. 130). 

*“* P. Pisani, o. c., 112. 

Opriceno od dogojai ono sto moja dussa xeli, povrachiam vassoi gliu- 
bavi duzno zafagliegne, s'istinitim obechiagnem da do dospitka moga 
xivota, ochiu zamierno spomenutise vas Draghi Dalmatini, Draghi 
Bochexi.š4 


Nekoliko dana iza tog proglasa Brady je izvijestio zadarsku općinu 
o dolasku francuskih komesara s četama i naredio joj, da se pobrine za 
smještaj časnika i vojnika i za njihovu opskrbu hranom (2. II.). Drugi 
dan dao je istoj općini upute o smještaju državnog žita (3. II.)** Kada 
je pak Molitor imenovao konta Demetrija Mirkovića za opskrbljivača 
francuske vojske, Brady je naredio vrhovnoj zemaljskoj intendanci u 
Kninu i zadarskoj općini, da ga imaju u svemu pomagati. Ujedno su 
istovremeno od gubernija u Zadru obaviještene i sve ostale općine Dal- 
macije i Kvarnerskih otoka o tom imenovanju i dano im je isto nare- 
đenje.* Nadalje je Brady, potaknut predstavkom istaknutih ličnosti u 
Zadru o nestašici hrane i ogrjeva u tom gradu i zemlji (22. 1., 5. 11.)27 
pisao zadarskoj općini, da ne smije dopustiti izvoz žita sa svoga distrikta 
iz privatnih razloga bez dopuštenja gubernija (7. II.) i ujedno je od- 
redio mjere, kako da se opskrbe Francuzi sa svim time (8. 1L.).?? 


Dne 8. i 10. II. Brady je ponovo izvijestio zadarsku općinu, da je 
francuski vrhovni zapovjednik odlučio, da njegova prva četa od 30060 
ljudi kopnom stigne u Knin dne 15., a 17. II. onamo i druga sa istim 
brojem vojnika. U Kninu će se ujedno podijeliti vojska, i jedan će dio 
poći preko Obrovca u Zadar, drugi u Šibenik, a treći preko Sinja u 
Split, Imotski, Neretvu i ostala mjesta Dalmacije i Albanije. Tim pak 
četama imaju biti na usluzi svi serdari.“ To isto je pisao Brady u Knin 
i pukovniku Sinobadu, predsjedniku tamošnjeg suda. nalažući mu, da 
bude Francuzima u svemu na usluzi i da se poveže radi njihove opskrbe 
sa Mirkovićem (8. II.). Ali dva dana poslije toga izvijestio je komesar 
Brady Sinobada, da ne će prve čete prispjeti 17. II. Što se pak tiče 
kruha i mesa, to će sve poslati onamo Mirković.*! Istovremeno je gu- 


ši DAZ, Proglasi i odredbe u Dalmaciji za 1. austrijske vladavine (1797-1806) IV. 
br. 335. Taj proglas, štampan u Zadru, izišao je i na talijanskom i na hrvatskom 
jeziku. Talijanski tekst donio je T. Erber (Storia della Dalmazia dal 1797 al 1814 1. 
Zara 1886, 110, 111), a francuski prevod P. Pisani (0. c., 112, 113). 

% DAZ, Politički spisi I. austrijske vladavine (1797-1806) od siječnja do 19. Il. 
1806-II. br. 403, 407. 

% DAZ, Upravni spisi generala Molitora, 1806-il. br. 147-A, B, Politički spisi 1. 
austrijske vladavine (1797-1806) od siječnja do 19. II. 1806-II. br. 707, 317, 795, 
Politički spisi 1. austrijske vladavine (1797-1806) — 1806-2, br. 707. 

#7 DAZ, Prezidijalni spisi guvernera Dalmacije i Albanije — 1806-I. br. 240-IL. 
br. 449. 

% DAZ, Politički spisi I. austrijske vladavine (1797-1806) od siječnja do 19. [1. 
1806-II. br. 741 

% DAZ, Prezidijalni spisi guvernera Dalmacije i Albanije — 1806-IH. br. 449. 

% DAZ, Politički spisi I. austrijske vladavine (1797-1806) od siječnja do 19. IL 
1806-II. br. 317, 471. 

“1 DAZ, Prezidijalni spisi guvernera Dalmacije i Albanije — 1806-II. br. 449, 475. 

bernij u Zadru javio o tako izmjenjenom dolasku francuske vojske i 
Mirkoviću u Knin (10. 1I.).* Brady pak je dne 14. II. postavio savjet- 
nika Vincenca Ismaellija, da on odsada u ime dotadašnjeg gubernija 
saobraća sa francuskim vojnim zapovjednicima i o tom je svome aktu 
izvijestio i općine u Dalmaciji.#? 


II. 


Dok su u Dalmaciji očekivali Francuze, iskrslo je novo pitanje: kuda 
će oni proći, da tamo stignu. Naime govorkalo se, da će francusko- 
talijanske čete od više tisuća ljudi, koje su isisavale stanovništvo u 
Kranjskoj, Gorici i Trstu, a bile su određene da zaposjednu Dalmaciju, 
proći kopnom preko Rijeke i duž Hrvatskog (tada zvanog Ugarskog) 
Primorja preko Senja. Ta vijest osobito je zabrinula riječkog guvernera 
Josipa Klobušickoga. Stoga je on izravno pisao caru prikazujući mu svu 
strahotu, koja bi nastala, ako bi to bila istina. Spomenuo je i prijašnji 
upad jednog odreda Massenine armije, kojoj su stanovnici njegova pod- 
ručja morali dati 30.000 forinti. Nadalje mu je opisao siromaštvo sta- 
novništva, koje i samo nema dovoljno živežnih namirnica te mu nije 
moguće prehraniti toliku vojsku na prolazu, pa ako ona i plati u gotovu. 
Ujedno je izrazio bojazan, da će se Francuzi vladati na Rijeci isto onako, 
kao u Trstu. Stoga ga je zamolio, da nađe tome lijeka, jer su neki pri- 
morski gradovi i onako prenatrpani austrijskim četama, a magazini puni 
robe, koja je donesena iz Dalmacije.“ Ta bojazan Klobušickoga nije bila 
bez uzroka. Generalu Molitoru, koji je bio određen da okupira Dalma- 
ciju,“ budući da nije mogao doći morem u tu zemlju zbog englesko-ruske 
mornarice, nije preostalo drugo nego da prođe kopnom t. j. preko 
Hrvatske. Ghisilieri je imao ispočetka nalog, da ne dopusti prolaz Fran- 
cuzima kroz Primorje držeći se zaključka dvorske konferencije, koja se 
baš radi toga sastala i izvijestila predsjednika dvorske kancelarije grofa 
Ugartea.1* 

Na to Molitor predloži Ghisilieriju plan za prolaz svojih četa, koji je 
markiz odmah poslao Stadionu smatrajući, da se više ne treba protiviti 
tome prijedlogu.*/ Po tome planu imala je prva francuska kolona od 
3000 ljudi poći iz Trsta dne 9. IL, 6. biti u Lipi, 7. u Dragi, 8. u Bri- 


“2 DAZ, Politički spisi I. austrijske vladavine (1797-1806) od siječnja do 19. II. 
1806-II. br. 333 (u br. 471). 

“8 DAZ, Politički spisi I. austrijske vladavine (1797-1806), 1806.2, br. 869. 

“4 Staatsarchiv, Frieđdensakten-Karton 148-A, Klobušickovo pismo caru od 29. IL 
u pismu Stadiona caru od 7. II. 1806. 

45 Corr. Nap. XI. No 9697. 

* Staatsarchiv, Friedensakten-Karton 148-a, Protocollum conferentiae die 21. Ja- 
nuarii habitae u pismu Ugartea od 1. II. 1806. 

47 Staatsarehiv. Friedensakten-Karton. 150-b, Ghisilieri Stadionu, Trst, 4. If. 1806. 


175 


biru, 9. odmarati se, 10. u Senju, 11. i 12. ostati u mjestima, koja će 
odrediti otočka i lička vojna komanda, 13. u Gospiću, 14. odmarati se, 
a 15. u Kninu. Druga kolona od isto toliko ljudi imala je poći iz Trsta 
dne 7. II., 8. biti u Lipi, 9. u Dragi, 10. u Novom, 11. odmarati se, 12. 
u Senju, 13. i 14. kao i 11. i 12., 15. u Gospiću, 16. odmarati se, a 17. 
u Kninu. 

Uto su dne 3. veljače na Rijeci sklopili konvenciju Ghisilieri, kao 
austrijski civilni komesar, i francuski divizijski general Mathieu Dumas, 
koga je Napoleon postavio komesarom za evakuaciju i zauzeće Dalma- 
cije i Kotorskog zaljeva, dok ne stigne Lauriston, koji je ostao 
u Veneciji.5% 

Po 1. članu te konvencije dopušta se francuskim četama pod zapo- 
vjedništvom Molitora, koje imaju okupirati Dalmaciju, Kotorski zaljev 
i dijelove, koji im pripadaju, slobodan prolaz kopnom od Trsta do gra- 
nice Dalmacije, da bi se moglo izvršiti zauzeće tih pokrajina, kako je 
to određeno po bratislavskom mirovnom ugovoru. 2. Za svu robu, kojom 
će se opskrbljivati francuske čete za vrijeme njihova prolaza, bit će 
izdane namire od komesara, koje je odredio Molitor. Svota, koja je na- 
vedena u namirama, sabrat će se i uravnotežiti s količinom robe, koja 
se prema ugovoru od 10. I. morala predati sa strane francuske vojske 
austrijskim četama. 3. Sve, što će se davati francuskim četama za vri- 
jeme njihova prolaza, bit će plaćeno odmah podrazumijevajući i prijevoz 
bilo kopnom ili morem. 4. Svi poslovi, koji se odnose na izvršenje 1. člana 
te konvencije o prolazu u propisanom roku, povjereni su francuskim 
trgovačkim agentima, od kojih će vlasti primati obavještenja.5! 12. Fran- 
cuski komesar obavezuje se, da će obavijestiti svoju vladu i u najkraćem 
roku generala Andreossyja, carskog komesara u Beću, da zakašnjenje za- 
uzeća nije zavisilo od austrijske vlade, nego od prilika, koje su zaprije- 
čile ukrcavanje francuskih četa. Budući da je prolaz dopušten i sa strane 
austrijskih vlasti sve mjere poduzete, da se ne spriječi prolaz francuskih 
četa po suhom, rok za okupaciju mjesta u Dalmaciji i Kotorskom zaljevu 
bio bi time konačno završen.5? 

Na temelju članaka te konvencije uputio se Molitor dne 6. veljače iz 
Trsta na put ostavivši za sobom artiljeriju, koja još nije bila spremna 
za pokret. Po njegovu izvještaju talijanskom potkralju Beauharnaisu 
imao je biti u Kninu dne 15., 16. u Vrlici i Sinju, 17. u Splitu, 18. u 
Makarskoj, 19. u Dubrovniku, a 20. II. u Kotoru. Iz Knina je pak imala 
poći jedna pukovnija na Primorje te zauzeti Zadar, a 18. Šibenik. Taj 


48 Staatsarchiv, Friedensakten-Karton 150-F, Molitorov plan od 2. II. u pismu 
Ghisilierija Stadionu od 4. II. 1806. 

%% Staatsarchiv, Friedensakten-Karton 148-A, Extrait du plan arrčić le 3 fćvrier 
1806 u pismu Klobušickoga caru od 28. II. 

50 P, Pisani, o. c., 147. 

51 Staatsarchiv, Friedensakten-Karton 148-A, Extrait ..... u pismu Klobušickoga caru 
od 28. II. 1806. 

52 Staatsarehiv, Friedensakten-Karton 157-C, Concepte und einige Copien von Noten 
des Fiirsten Lichtenstein an den General Andreossy. 

se plan činio Molitoru ostvariv, jer je držao, da će naići na ravnicu i 
dobre putove te da će tako njegova prokušana vojska bez zapreke moći 
prevaliti na dan 25 milja. Ali on se u tome silno prevario, jer su ga 
mjesto ravnice i dobrih cesta čekali gorovita zemlja i loši putovi. Na- 
pokon nije bio siguran, ni da li će mu Dubrovačka republika dopustiti 
slobodan prolaz u Boku. 

Budući da je s predajom Dalmacije i mletačke Albanije bilo usko 
skopčano ispražnjenje Kranjske, Gorice i Trsta, vijećala je o tome 
dvorska konferencija još 31. siječnja i zaključila, da bi se, ako se oku- 
pacija izvrši dne 13. II., tek nešto prije 2. III. moglo misliti na ispra- 
žnjenje spomenutih austrijskih pokrajina. Dapače je dne 4. veljače sam 
Andreossy rekao Stadionu, ako se zakasni s okupacijom mletačke Alba- 
nije nekrivnjom Austrije, a izruči Dalmacija, da ne će smetati Francuze, 
da isprazne spomenute krajeve, kako to mirovni ugovor zahtijeva. Mi- 
nistar je zato gojio veliku nadu, da će se sada požuriti s evakuacijom, 
pa je u tom smislu pisao Bradyju. Car je pak sa svoje strane izrazio 
bojazan, iako bi ga Andreossyjeva izjava imala umiriti, kako će se prema 
tome držati Marmont s obzirom na dogovor Ghisilierija i Lauristona, 
jer se pojedini francuski zapovjednici obično ne osvrću na ono, što 
sklope i ugovore opunomoćenici."* Baš zbog nasilja Francuza i pona- 
šanja Marmonta u Trstu i okupiranim krajevima sastala se dvorska kon- 
ferencija (6. II.), koja je naredila princu Lichtensteinu, da oštro pro- 
testira kod Andreossyja, jer se taj general ne drži mirovnih klauzula, 
a Stadion pak ima pisati o toj stvari i Ghisilieriju,% koji je izvijestio 
svoj dvor, da se sporazumio s Molitorom, da francuske čete imaju samo 
proći cestom od Trsta do Rijeke, gdje će se ukrcati za Zadar i Kotor. 
Car pak pod dojmom pisma Klobušickoga nije baš mogao odobriti taj 
dobronamjerni rad Ghisilierija. No jer se u cijeloj stvari nije dalo ništa 
promijeniti, obavijestio je o svemu tome Stadiona i poslao mu guver- 
nerovo pismo moleći ga, da da svoje mišljenje. Isti dan je ministar odgo- 
vorio vladaru izrazujući bojazan, da će se zbog nestašice brodova pro- 
duljiti predaja Dalmacije više nego što je poželjno. Nije zaboravio spo- 
menuti svoj razgovor s Lichtensteinom, koji nije mogao prisustvovati 
dne 6. II. radu dvorske konferencije zbog note, koja se trebala uputiti 
Andreossyju o Marmontu. Nadalje je obećao caru, da će još iste večeri 
pisati i Bradyju i Ghisilieriju u duhu zaključaka stvorenih na toj kon- 
ferenciji. 5 tim se Stadionovim odgovorom sasma složio i car i odobrio, 
da tako učini.5* Stoga je Stadion odmah isti dan pisao Bradyju nalažući 
mu. da se požuri s predajom Dalmacije i mletačke Albanije." Uto se 


%% P, Pisani, 0. c., 147, 148. 

“! Staatsarchiv, Friedensakten-Karton 148-A, Stadion caru i Franjo H. ministru, 
5. HI. 1806. 

55 Staatsarchiv, Friedensakten-Z III. 100a-Karton 157, Protocollum conferentiae die 
6-ta Febr. 1806. 

5 Staatsarchiv, Friedensakten-Karton 148-A, Franjo Stadionu i ovaj caru, 7. 11. 
1806. 

%" Staatsarchiv, Friedensakten-Karton 150-A, Stadion Bradyju. 7. TH. 1806. 

ponovo sastala i dvorska konferencija (9. II.), koja se pozabavila eva- 
kuacijom Trsta i izvještajem Ghisilierija o dopuštenju prolaza Molito- 
rovim četama preko Rijeke kopnom za Dalmaciju, pa samom predajom 
te zemlje. Što se tiče prvog, odlučeno je, da general Vincent preuzme 
to u svoje ruke i da isposluje evakuaciju toga grada, a što se ostalih 
točaka tiče, dane su Ghisilieriju upute, kakav stav ima zauzeti.5% Stadion 
je sada ne samo obavijestio Franju o tim zaključcima, nego je i pisao 
markizu Gbhisilieriju, da je: car _ shvatio razloge, koji su ga nagnali, da 
pristane na prolaz francuskih četa kopnom za Zadar, i da ga je vladar 
ovlastio, da nagovori Marmonta, neka se požuri s evakuacijom Trsta, 
jer da su francuski generali htjeli, mogli su dovršiti pripreme i zauzeti 
Dalmaciju već oko 8. veljače, mjesto da i dalje još iscrpljuju taj kraj.5? 

Istom sada odgovorio je i car — posavjetovavši se prije toga sa Sta- 
dionom — Klobušickome na njegovo pismo od 29. siječnja. Naveo mu 
je, da se iznenada i brzo odustalo od ukrcavanja francuskih četa na 
Rijeci za Dalmaciju i odlučilo, da one prijeđu kopnom duž Primorja. 
Stoga se sada na stvari ne može ništa mijenjati. Budući da je njemu 
dobro poznato, kako će biti teško opskrbljivati toliku vojsku, koja će 
tuda prolaziti, traži od njega što skorije izvještaj, kako je taj marš 
izvršen kroz njemu podvrgnuto područje. 

Uto je i Lichtenstein saopćio plan za zauzeće Istre i Dalmacije Andre- 
ossyju, koji mu je odgovorio, da je već o tome obaviješten od generala 
Dumasa, koga je Lauriston odredio, da izvrši okupaciju tih zemalja.5! 
Kada je i Stadion primio od Ghisilierija riječku konvenciju od 3. IL, 
upozorio je markiza na mogućnost, da će Francuzi nastojati neosjetno 
uspostaviti preko austrijskog teritorija izravnu vezu s nanovo zadobi- 
venim pokrajinama, čemu će se njegov vladar najodlučnije oduprijeti 
i ni u kojem slučaju ne će to dopusliti. Stoga mu toplo preporuča, da 
to osujeti, tužeći se, što Francuzi još ne ostavljaju zauzete krajeve. Zato 
s velikim nestrpljenjem čeka na izvještaj Bradyja, koji ima zadaću da 
u času predaje Dalmacije nagovori francuskog komesara, neka se zado- 
volji formalnim aktom izručenja mletačke Albanije, koja je tako daleko. 
Iako je bio uvjeren, da će Brady tu stvar požuriti, ipak mu je Stadion 
pisao isti dan, kad i Ghlisilieriju, izvješćujući ga, da je primio njegova 
pisma od 3., 6. i 8. II., koja su mu dobro poslužila, te ih je odmah po- 
slao i caru. Izrazio je nadu, da će mu ugovor između Ghisilierija i Du- 
masa mnogo olakšati posao pri predaji Dalmacije i mletačke Albanije, 
koja će moći biti jedino formalno izručena, jer nije moguće i materi- 
jalno, iako o njoj ovisi evakuacija nasljednih zemalja.#3 I dok je Mar- 


55. Staatsarchiv, Friedensakten-Karton 148-a, Protocollum conferentiae die 9. Fe- 


bruarii 1806, habitae u pismu Stadiona caru od 10. II. 
59 Staatsarchiv, Friedensakten-Karton 150-c, Stadion Ghisilieriju, 13. II. 1806. 
$ Staatsarchiv, Friedensakten-Karton 148-A, Car Klobušickom, 16. II. 1806. 
Ma Staatsarchiv, Friedensakten-Karton 157-d, Andreossy Lichtensteinu, Beč 20. II. 
$ Staatsarchiv, Friedensakten-Karton 150-c, Stadion Ghisilieriju, 22. II. 1806. 
# Staatsarchiv, Friedensakten-Karton 150-A, Stadion Bradyju, 22. TI. 1806. 

mont obećavao Ghisilieriju, da će sasma isprazniti Kranjsku, čim se 
francuske čete, određene za Dalmaciju i Kotor, ukrcaju na Rijeci, 
francuski časnici i generali nisu krili, da je posjedovanje Trsta i Rijeke 
svakako potrebno, da se tako osigura neraskinuta veza između talijanskih 
i dalmatinsko-primorskih mjesta. 

Da je to imala biti gotova stvar, upozorio je Klobušicki cara, kojega 
je uvjeravao, da će novi gospodari Dalmacije i mletačke Albanije i 
ostalih bivših mletačkih zemalja znati trajno osigurati prolaz kroz Hrvat- 
sko Primorje i Vojnu Krajinu i da će francuska vlada pokušati čak da 
dobije vladarevu privolu. Ta i sada — piše on dalje — čine to zapovjed- 
nici Trsta, Istre i mletačke Terra-ferme, kada ovuda šalju časnike i 
materijal za Dalmaciju i obrnuto pod raznim izgovorima. Njihovi kuriri 
također ovuda prolaze, a da ne polažu računa mjesnim vlastima. Stoga 
ga moli, da mu da upute. kako se ima držati u toj cijeloj stvari, jer je 
narod i onako siromašan, pa ne bi mogao taj teret stalno podnositi.# 

I zbilja Klobušicki se nije prevario u svojim predviđanjima, što se 
najbolje vidi iz njegova izvještaja od 7. ožujka, gdje javlja, kako je još 
23. veljače zapovjednik Šibenika i Splita pukovnik Godard u ime Moli- 
tora zahtijevao slobodan prolaz na Primorje i natrag ne samo za stre- 
ljivo, nego i za hranu i ljude, i svaku pomoć i gostoprimstvo.“ 

A sada da pogledamo, kako je prolazila francuska vojska Primorjem. 
Prve kolone počele su prolaziti Rijekom i Primorjem dne 7. veljače. 
Od toga dana pa sve do 28. veljače nije prošao gotovo ni jedan dan, 
da francuske čete nisu onuda išle u većem ili manjem broju te pojedini 
generali i viši i niži časnici, iako su po konvenciji imali završiti svoj 
marš kroz to područje još 12. ili 13. veljače. Posljednja kolona se sasto- 
jala od 81. pukovnije od gotovo 1.700 ljudi i stigla je na Rijeku tek 
22. IL. Budući da nije bila najavljena, morala se je smjestiti u mjestima 
Drazi i Podvežici. Kako je Klobušicki poznavao bahatost francuskih 
vojnika, stavio se u vezu s njihovim zapovjednicima, koji su mu obećali. 
da će ih držati na uzdi i da će plaćati sve, što uzmu. I zbilja, iznad 
svakog očekivanja riječkog guvernera, oni su održali riječ. Osim malih 
ekscesa, svađa pri kupovanju i t. d., što se obično _ događa i za vrijeme 
prolaza domaćih četa, nije bilo nikakvih većih tužbi na francuske 
vojnike. Značajno je, da su i sami francuski zapovjednici od prvog do 
posljednjeg nastojali olakšati posao mjesnim vlastima pri prolazu svojih 
četa. Ujedno su za sve živežne namirnice, koje su date toj vojsci iz 
državnih magazina, izdate ovjerovljene namire. Oni pak artikli, koji su 
pripadali općinama i narodu, plaćali su se na licu mjesta u gotovu. Pa i 
samo siromašno stanovništvo, iako je bilo u strahu pred Francuzima, 
išlo im je zajedno s činovništvom u susret, samo da se što lakše izvrši 


*%4 Staatsarchiv, Friedensakten-Karton 149, Staurau Stadionu, Graz, 14. i 26. 11. 1806. 
% Staatsarehiv, Friedensakten-Karton 148-A, Klobušicki caru, Rijeka, 28. II. 1806. 
u pismu Franje II. Stadionu od 17. III. 1806. 


#6 Staatsarchiv, Friedensakten-Karton 149, Pismo Klobušiekoga od 7. II. u pismu 
guvernera Trsia Lovaesa Stadionu od 13. III. 1806. 

taj marš. Da je sve to tako dobro i bez incidenta prošlo, bila je glavna 
zasluga guvernera Klobušickoga, kome se pukovnik 81. pukovnije, ostav. 
ljajući njegovo područje, dne 26. II. iz Senja najtoplije zahvalio. Gu- 
verner je dva dana zatim izvijestio o tom prolazu cara, kome je opisao, 
kako je sve to teklo, pohvalio je francuske zapovjednike, domaće vlasti, 
narod i činovništvo te predložio neke pojedince na odlikovanje. 


IV. 


Marširanje francuskih četa preko Hrvatske, »zemlje bez ikakvih sred- 
stava«, — kako je pisao Molitor talijanskom potkralju (18. II.) — prošlo 
je bez većih zapreka. Dne 16. ušla je francuska prednja četa u Knin, 
gdje je Molitor našao pandurske pukovnike Danesa i Paoluccija, koje je 
bio poslao Brady, da mu budu vodići na putu.# Dne 17. veljače izručen 
je Knin Molitoru, a Brady se nadao, da će biti gotov s predajom Zadra 
još 19. naveče. ' 

Ujedno je bilo određeno, da se francuskim četama ima odmah predati 
svako mjesto, u kojegod dođu. Zato se Brady i nadao, da će cijela 
kopnena Dalmacija biti izručena Francuzima u roku od 8 dana. Ali se 
ipak bojao, da će se zato produžiti izručenje dalmatinskih otoka i Boke 
Kotorske zbog nenadanih događaja te da se francuski komesari ne će 
zadovoljiti samo s njihovom formalnom predajom. 


Molitorov pak plan, koji je sastavio dne 18. II. u Zadru, bio je ovaj: 
Prva četa njegovih vojnika od 2000 ljudi i 100 konja imala je stići u 
Šibenik dne 19. ili 20. II. Drugi će dan 1000 ljudi od te vojske krenuti 
u Trogir i onamo prispjeti 20. ili 21. II. Dne 20. II. 2500 vojnika i 100 
konja stići će u Šibenik i 21. TI. bez konja otići će svi ti ljudi u Split. 

Slijedeći dan 1000 ljudi od te vojske doći će dne 20. ili 21. HI. u 
Trogir, odakle će dana iza toga polovica njih otputovati u Split. Druga 
pak četa od 2400 ljudi doći će dva dana kasnije u Trogir i produžiti 
drugi dan u Split, u koji će ući dne 21. ili 22. II. i zadržati se ondje 
nekoliko dana. Dne 20. II. 2500 vojnika i 100 konja stići će u Šibenik 
i 21. II. svi ti ljudi bez konja otići će također u Split. 


Da se taj plan što brže izvrši, opunomoćio je Molitor bivšeg savjetnika 
Pasqualija, neka o tome _ odmah u njegovo ime piše općinama Zadra, 
Šibenika, Trogira i Splita. Ujedno neka im kaže, da njegovim vojnicima 


#7 Staatsarchiv, Friedensakten-Karton 148-A, Klobušickovo pismo caru od 28. II. 
u pismu Franje II. Stadionu od 17. III. 1806. (u tom i pismo francuskog pukovnika 

Upravni spisi generala Molitora — 1806-II. br. 147). 

treba velika količina kože za cipele dobre kakvoće, ie zato neka nađu 
postolare za izradu te obuće, jer su njegovi ljudi ostali bosi zbog duga 
i mukotrpna puta. Nadalje neka za tu vojsku u Šibeniku, Trogiru i 
Splitu sve pripreme za njen smještaj, dok će Mirković osigurati za nju 
hranu. Napose pak neka javi općinama, da spreme za njega, njegove 
časnike i 15 konja prikladan stan, a u vezi s time neka piše i u Skradin. 
I zbilja u duhu tih uputa Pasquali je još isti dan uputio pisma nave- 
denim općinama.7? 

Međutim se Molitor na nagovor _ Danesa i Paoluccija ipak odlučio 
s glavninom vojske poći prvo u Drniš i Šibenik, a onda u Trogir, Split, 
Makarsku i preko Neretve u Kotor. Posebno pak odjeljenje od tri kom- 
panije imalo je zaposjesti Sinj, Vrliku, Vrgorac i Imotski. General Dumas 
je pošao s drugim odjelom prema Obrovcu, Karinu i Novigradu te je 
dne 18. veljače ušao u Zadar.7! [sti dan Brady je uputio ovaj put samo 
na talijanskom jeziku Dalmatincima proglas, u kome im saopćuje, da je 
njihova zemlja po bratislavskom miru pripala Francuzima i da će fran- 
cuske čete redom zauzimati sve tvrđave i zemljišta, a dne 19. II. prestaje 
austrijska vladavina u njihovoj zemlji. Budući da pozna njihov karakter, 
to im javlja i želi svaku sreću.7? 

Idući dan (19. II.) izdao je na francuskom, talijanskom i hrvatskom 
jeziku »Proclam. Matte Dumas, General Od Razdigliegna, Vitnik Od 
Stata, Jedan Od Zapovidnika Voiske Od Dike, Ciambellan Od Svoje 
Vissinosti Cessarove, Princip Jossip. Commessar_ Ugliudni, 1 Voini 
Uxmnoxenoga Qessara Od Francesa, I Kragla Od Italie, Za Uzelie 
Possessa Od Dalmacie.« »Dalmatini! Cessar Napoleon, Kragl Od Italje. 
vas Kragl, povrachia vas vassoi Otacbini. On jest zabilixia vassa udessa, 
pogodba od Presburg ujamciva sastavliegne Dalmacje Kraglievini od 
Italje. U docku cassa, kadachie soversitise ovai sastanak Svoja Vissinost 
cesarova, i Princip Eugenio Napoleon Ban Od Italje, Kragliuje kano 
Vladitegl Opehjeni veru starj Bnetacki Stata, a gospodin General Mo- 
litor, komu Gnegovo Velicanstvo Cessarovo, i Kragljevsko jest prida 
Zapovid Svoje Voiske u Dalmacj, vlada od ovoga dneva sveru svik toliko 
od Sluxbe Ugliudne, koliko Voine. — Vridni Dalmatini! Ispunite vassi 
udessa; primite vasse Misto, ono od vassi Stari meju Naroda; prikazitise 
virni Otacbini opchenoi, pomglivi za Sluxbu vassega Kraglia; podloxni 
Zakonima pod koima jest On sdruxia Puk od Italje kako kipi od jedne 
same Obitogli; Budite dostoini biti u broju od sinova Napoleonski. Ja 
primi Dicnu Zapovid da imam najime Gnegova Velicestva uviriti vas, 
da ochie on vas prigledati, ochie ponukati vassa umietnost, i povratichje 
plodnost svakome uzniknutiu vasse cestitosti koje podava vase misto. — 
Visse ujamcegne stavno niste mogli vi zadobiti, od Oceve Gnegove 
pomlie, od odabragne Principa Bana za vassega Vladiteglia i od jednoga 


% DAZ, Upravni spisi generala Molitora, 1806-I. hr. 1, 16. O tom samo djelomično 
piše i T. Erber (0. e. Il, Zara 1887, 4. 5). 

ZL P. Pisani, o. c., 148, 149. 

?* DAZ, Proglasi i naredbe u Dalmaciji za 1. austrijske vladavine (1797-1806) IV. 
br. 336; T. Erber, o. e. 1111. 

Generala Poglaviza toliko Dostojan biti na gnegovo misto? Zadar li 


19. Vegliace 1806. General Od Razdigljegna Matte Dumas.«73 


. Slijedeći dan i Molitor? je sam izdao ovaj: »Proclam. Nassegljeni Od 
Dalmacje, Jessu zabilexena vassa udessa: Jeste sloxeni Stata Cessara Od 
Francesa, I Kraglia Od Italje. Nai vechi od Kraglia prima vas za gnegovi 
Sinovi, a on znade, da zadobiva u vas Podloxnike Hrabene, plemenite, i 
virne. Vi imate za porucastvo vasse cestitosti, ona od cetardesset milluna 
od nassegljeni da blagochiudnost od Napoleona jest prinia na nai vissemu 
mistu od cestitosti, i slave. Vi imate za poruk od Vladagne pravedno, 
i Blagorodno gliubav od Puka Italianski za gniova Bana, za onai 
mladi Princip mudrosti od koga jest prispila pervo doba pristupljegne 
umietnosti. 


Vridni Dalmatini! 

Zapovigien da meju vas imam uciniti ispuniti blagodarne odluke 
nassega Uxmnoxenoga Kraglja, svaki moi cas biti ochie pridan ovoi 
dicnoi zabavi. Slika od Vladagne u Dalmacij, napridovagne sve stuari, 
ostachje za sada kako biase u prosaste. Gospoda Sluxitegli ostatichje 
na gniovo misto. Pravica bitichje Vladana, i svako dillo od sve Oblasti 
podano na ime Cessara Od Francesa, I Kraglja Od Italje. 


Zadar, na 20. Vegliace 1806. Molitor_ General Od Razdigljegna, Za- 
povidnik Opchjeni Od Provincje Dalmacje, I Arbanje.«75 


Dne 21. II. Pasquali je odmah uputio taj štampani proglas svima 
općinama u Dalmaciji naređujući im, da ga javno izvjese, kako bi se 
# njime mogle upoznati ne samo sve vlasti, već i građanske, vojne i 
crkvene osobe. Ujedno je isti dan u ime Molitora zabranio tim općinama 
i upotrebu svih znakova prijašnje vladavine.7 I dok Molitoru pismeno 
ninski arciđakon sa svećenicima (20. II.) i skradinski biskup (22. II.) 
među prvima izrazuje odanost i vjernost Napoleonu,“ general Lauriston 


7% Staatsarchiv, Friedensakten-Karton 150-A. DAZ, Proglasi i odredbe u Dalmaciji 
za francuske vladavine (1806-1813) V. br. 339, Proglas štampan na francuskom, tali- 
janskom i hrvatskom jeziku; na talijanskom nalazi se kod Erbera, o. c. IL, 6, a 
hrvatski prijevod s talijanskog kod G. Novak, Pokret za sjedinjenje Dalmacije s Hrvat- 
skom (1779-1814), Rad JA 269, Zagreb 1940, 63. 


"4 Nije točna tvrdnja Pisanija, da je Molitor stigao tek 20. II. u Zadar (P. Pisani, 
0. c., 149), jer vidimo iz jednog prijašnjeg dokumenta od 18. II., da je on već tada 
bio u tom gradu (DAZ, Upravni spisi generala Molitora, 1806-I. br. 1). 

75 DAZ, Proglasi i odredbe u Dalmaciji za francuske vladavine (1806-1813) V. 
br. 340. Politički spisi francuske vladavine (1806-1813) od 20. 1I. 1806. — I. br. 63, 
Proglas poput Dumasovog također štampan na francuskom, talijanskom i hrvatskom 
jeziku, a njegov sasma vrlo kratki sadržaj daju T. Erber (o. c. Il, 5, 6) i P. Pisani 
(0. c., 149). 

"DAZ, Politički spisi francuske vladavine (1806-1813) od 20. II. 1806. — I. br. 63. 
Upravni spisi generala Molitora, 1806-I. br. 16. 

7" DAZ, Upravni spisi generala Molitora, 1806-I. br. 72, 75. Skradinski biskup je 
čak bio sastavio i štampao dne 22. II. u Zadru proglas svome kleru i puku na tali- 
janskom i hrvatskom jeziku, u kome daje izjavu vjernosti francuskom caru (DAZ, 
Upravni spisi generala Molitora, 1806-I. br. 75). 

polazi s glavninom svoje vojske prema Makarskoj, gdje nije mogao 
stići, uza sve nastojanje, prije 8. ožujka. Ondje je doznao, da je Ghi- 
silieri predao Rusima Boku Kotorsku, čije su se okupacije zasada 
Francuzi privremeno odrekli. Molitor je pak razdijelio svoje čete po 
Dalmaciji i zaposjeo otoke Brač, Hvar i Korčulu.? 


Tako polagano napredovala je francuska okupacija Dalmacije, gdje je 
zavladala nestašica mesa i ulja, krivnjom same austrijske vladavine. 
Ima dosta jasnih dokaza, da je austrijska vlada izdala tajna uputstva 
svojim činovnicima u toj zemlji, da otežavaju Francuzima zaposjedanje 
mjesta i tvrđava. Poznato je, kako je čak sam car Franjo naredio, da se 
isprazne svi magazini, da Francuzi ne nađu ondje ni municije ni hrane. 
Zato nije ni čudo, što se Molitor žalio talijanskom potkralju princu 
Eugenu na austrijsku vladu, koja je bila dužna po bratislavskom ugovoru 
predati dalmatinske tvrđave sa svima stvarima, koje su se u njima 
nalazile.?! 


Ujedno je Molitor pismeno protestirao kod Ghisilierija zbog iste stvari 
te je vrlo odlučno zahtijevao, na osnovu bratislavskog ugovora, da se 
vrati streljivo i hrana, koja je odnesena iz Šibenika, Trogira, Splita, 
Omiša i Makarske, jer ta pripada po već spomenutom ugovoru Napo- 
leonovoj kraljevini Italiji. Što je sad preostalo markizu Ghisilieriju, koji 
se i onako morao pred njim opravdati radi toga, što je izručio Boku 
Rusima, nego da mu obeća, da će svim sredstvima nastojati, da popravi 
nepravilnost svoje vlade.?? 


Budući da je inače zaposjednuće Dalmacije i njenih otoka proteklo u 
punom redu i miru, mogao je to Stadion javiti austrijskom poslaniku u 
Carigradu Stiirmeru.3 

$S izvještajem Bradyja i Ghisilierija, da je okupacija te zemlje sasma 
uspjela, bila je zadovoljna i dvorska konferencija, koja je naredila 
Stadionu, da o tome izvijesti cara. Ujedno je on imao pisati već spo- 
menutoj dvojici, da su bečka vlada i dvor s njima zadovoljni, što su 
tako sretno izvršili povjerenu im zadaću. 


(Primljeno u sjednici Odjela za filozofiju i društvene 


nauke od 2. XI. 1951.) 


"* Odanle je Molitoru tamošnji biskup u ime svoje i svoga klera uputio tek 12. III. 
izjavu vjernosti (DAZ, Upravni spisi generala Molitora, 1806-II. br. 148). 

% P. Pisani, o. c., 149. 

%# DAZ, Upravni spisi generala Molitora, 1806-I. 

št L. Vojnović, o. c., I, 82, 83. 

%* Staatsarchiv, Friedensakten-Karton 150-b, Molitor Ghisilieriju, Makarska, 8. III. 
i Ghisilieri istome, 10. III. 1806. 

# Staatsarchiv, Correspondenz mit der Tirkei, 1806-66 A, Stadion Stiirmeru, 1. 
IV. 1806. 

%4 On je otputovao za Rijeku dne 21. Il. i u Zadru je ostavio dvojicu činovnika, 
dla oni urede s novom francuskom vlašću sva političko-upravna pitanja (T. Erber, 
9. c. IL, 6). 

#5 Staatsarchiv, Friedensakten-Karton 148-a, Protocollum conferentiae die 2., 17., 
29. martii 1806. habitae. 

Da. MaTO PAVLOVIĆ 


AGRARNA REFORMA U ISTRI 
OD GODINE 1946.-1948. 


U jesen 1945. izvršeni su u oslobođenoj Istri prvi slobodni izbori za 
Oblasnu skupštinu Istre (Istarski sabor) na temelju proporcijonalnog 
sistema, tako da je u svakom kotaru bilo više lista (tri, četiri i pet) i sa 
svake liste ušlo je u Oblasnu skupštinu onoliko zastupnika, koliko je 
prema količniku i ostatku otpadalo na broj glasova svake liste. Ovako 
izabrana Oblasna naredna skupština za Istru, kojoj su prisustvovali va- 
rodni zastupnici svih kotareva Istre, na historijskom zasjedanju održanom 
26. studenoga 1946. stavila je na zahtjev trudbenika Istre na dnevni red 
prijedlog Uredbe o uređenju agrarnih odnosa i poništenju dražbi na 
području Oblasnog narodnog odbora za Istru izvršenih u doba fašističkog 
režima, na kojima su vlasnici zemljišta pod pritiskom izgubili zemlju. 
Poslije diskusije ovaj je prijedlog prihvaćen jednoglasno aklamacijom, 
od strane svih prisutnih narodnih zastupnika i odmah stupio na snagu. 

Donošenje ove odluke nalagale su teške prilike, u kojima se nalazio 
veći dio istarskog seljaštva. 

Od 1918. do 1943. jačim prelaskom sa naturalne na novčanu privredu, 
i sve jačim prodiranjem kapitalizma na selo, seljaštvo zapada u sve veću 
krizu zbog visokih poreza, niskih cijena agrarnih proizvoda i sve veće 
prenaseljenosti na selu. Seljaci su bili prisiljeni da se sve više zadužuju 
kod banaka, trgovaca, advokata i raznih lihvara, a nisu mogli da otpla- 
ćuju duga, pa dolazi do prodaje seljačke zemlje. Novi vlasnici gomilaju 
posjede, ali ih ne obrađuju sami, nego ih ponovo daju na obrađivanje 
prijašnjim vlasnicima, bivšim kolonima ili upropašćenim seljacima, 
uglavnom uz nekadašnje kolonatske uvjete. 


! Svi podaci u ovom članku uzeti su iz arhiva Ministarstva poljoprivrede NR 
Hrvatske i odnose se na dijelove Istre pripojene NR Hrvatskoj. 


185 


Za vrijeme talijanske vladavine nad Istrom, fašistički režim ne samo 
što ni ne pokušava riješiti agrarno pitanje u Istri, nego poduzima čitav 
niz mjera, kojima je cilj da od slobodnog hrvatskog i slovenskog seljaka 
napravi kolona. 

Seljaštvo u Istri patilo je u prvom redu od visokih poreza. Porez na 
seljačka imanja u Istri bio je znatno veći nego u ostalim krajevima 
Italije, a isto tako i trošarina na gotovu robu, naročito na robu široke 
potrošnje. 

Poslije godine 1929. još više se pogoršalo stanje istarskog seljaka, u 
vezi s katastrofalnim padom cijena agrarnih proizvoda, koje u mnogim 
slučajevima nisu pokrivale ni troškove proizvodnje, što je dovelo do 
ogromnog zaduženja seljaštva. Fašizam se pokazao nemilosrdan prema 
seljačkim dugovima, naročito kad se radilo o hrvatskom i slovenskom 
seljaku. Od 1924. do 1940. prodano je na dražbi preko 7.000 seljačkih 
posjeda za naplatu poreza i drugih dugova. Imanja slavenskih seljaka 
prodavana su u bescjenje, a kupovali su ih talijanske banke, trgovci, 
apotekari, advokati, talijanski kolonisti i razni eksponenti fašističke 
vlasti, koji su se bacili na kupovanje zemlje u špekulantske svrhe. 


Po izvršenoj dražbi, novi je vlasnik obično odmah otjerao starog vla- 
snika sa zemlje i iz kuće ili ga je pretvarao u kolona, koji je i dalje 
obrađivao zemlju, ali je sada davao oko 50% prihoda novom vlasniku. 
Osnovana su čak i posebna društva za kupovanje i iskorišćivanje zemlje, 
kako što su bila Societa Inmobiliare u Puli, Societa Visignana u Vižnjanu 
i druga. 

Osim kolonata, t. j. takvog odnosa, u kojem je vlasnik zemlje bio 
ujedno i vlasnik gospodarskih zgrada i kuće, u kojoj je stanovao kolon, 
postojali su još i drugi oblici agrarnih odnosa, kao napoličarstvo 
(mezzadria) i razne vrste zakupa pod različitim uvjetima, koji su se 
često mijenjali, prema volji gospodara i mjesnim prilikama. Jedino čime 
se vlasnik zemlje rukovodio, bilo je, da od obrađivača izvuče što je 
moguće veću količinu proizvoda, ne obazirući se nimalo na to, kako će 
živjeti obrađivač. Mnogi vlasnici zemlje držali su u selu Svog zastupnika 
»fatura«, koji je za njih sakupljao prihode, i sa svoje strane također 
eksploatirao seljaka. Bilo je slučajeva, da je gospodar dao unaprijed u 
zakup prihode svojih imanja kakvom trgovcu, koji je vlasniku zemlje 
isplatio ugovorenu sumu, a onda preko svog »fatura« nastojao da od 
seljaka što više izvuče. 

Samo se po sebi razumije, da nova narodna vlast, proizašla iz revolu- 
cionarne borbe za nacionalno i socijalno oslobođenje naroda, nije mogla 
ni časa tolerirati ovakve odnose na selu. 

Prema odluci Oblasnog narodnog odbora za Istru o uređenju agrarnih 
odnosa i poništenju dražbi na području narodnog odbora za Istru od 
26. XI. 1946. br. 11544-I ukidaju se svi kolonatski odnosi bez obzira na 
trajanje, a razrešuju napoličarski, zakupni i slični odnosi, ako je zemljo- 
radnik obrađivač zajedno sa prednicima obrađivao odnosno zemljište 
duže od 15 godina, računajući od 8. septembra 1943. unazad. Obrađivači 
dobivaju zemlju sa svim zgradama, živim i mrtvim inventarom u vla- 
sništvo bez ikakve odštete vlasnicima. Zemljište dobiva i onaj zemljo- 
radnik, koji sada ne obrađuje zemlju zbog toga, što je sa nje bio nasilno 
protjeran. 


Nadalje se po ovoj odluci oglašuju ništetnim sve prinudne dražbe u 
Istri obavljene poslije 1. januara 1919. g., ako su odnosna imanja sla- 
venskog življa prodana uz nerazmjernu cijenu radi toga, da se taj živalj 
ekonomski oslabi i uništi i time skrši njegova nacionalna otpornost. Isto 
se tako proglašuju ništetnim svi naknadni prijenosi vlasništva na tim 
imanjima, a lica, koja su naknadno stekla vlasništvo imanja kupljenih 
na dražbi, imaju pravo regresa prema svom predniku, i to sudskim 
putem. Ta je odredba donesena zbog toga, što su takva zemljišta kupljena 
na dražbama često prelazila dalje u treće ruke. 


Pravo poništenja dražbe priznato je također i talijanskim antifa- 
šistima. Odluka ne traži, da prijavitelj mora biti zemljoradnik, i prema 
tome može svatko, bez obzira na zanimanje, tražiti poništenje dražbe pod 
gornjim uvjetom, čime se htjelo pomoći svim osobama, koje su na taj 
način stradale od fašističkih vlasti. Poništenje dražbe moglo se tražiti 
ne samo za poljoprivredna dobra nego i za sve ostalo imanje (kuće, 
gradilišta i t. d.). 


Nakon potpisa ugovora o miru s Italijom protegnut je god. 1947. i na 
Istru zakon NR Hrvatske od 24. XI. 1945. o provođenju agrarne reforme 
na pedručju NR Hrvatske. 


Tim se zakonom određuje eksproprijacija zemljišnih posjeda vele- 
posjednika, banaka i poduzeća, crkava i samostana, pa viškova seljačkih 
i neseljačkih posjeda, kao i posjeda nestalih vlasnika, njemačkih po- 
sjeda i konfisciranih posjeda. Crkvama, samostanima, seljacima i nese- 
ljacima ostavlja se određena površina zemlje (maksimum), a seljacima 
i neseljacima se za oduzeti višak daje odšteta. Eksproprirana se zemlja 
dodjeljuje seljavima bezemljašima, odnosno seljacima sa malo zemlje, 
zatim državnim poljoprivrednim dobrima, seljačkim radnim zadrugama, 
pa socijalnim i naučnim ustanovama. Crkvama i samostanima ostavlja 
se veći maksimum (30 ha obradive zemlje i 30 ha šume), ako su većeg 
značaja ili veće historijske vrijednosti. 

Odmah nakon proglašenja odluke o vraćanju zemlje onima, koji je 
obrađuju, sastavljene su mjesne i kotarske agrarne komisije, u koje su 
izabrani čestiti zemljoradnici iz dotičnih krajeva, kojima su bile poznate 
mjesne prilike i teški agrarni odnosi, pod kojima su živjeli seljaci iz 
njihova kraja, tako da su znali pravilno prosuđivati osnovanost pojedinih 
prijava. Provedena je svestrana akcija, u kojoj je narodu rastumačen 
način provođenja agrarne reforme i važnost podnošenja prijava. U 
početku je išlo polagano s podnošenjem prijava, zato što su nenarodni 
elementi agitirali, da se ne podnose prijave, pa se čak pojedincima 
prijetilo i zastrašivali su se, ali kasnije ta agitacija nije ništa koristila. 
Seljaci su uvidjeli značaj i korist agrarne reforme i listom su prijavljivali 
svoje zahtjeve. Pojedini vlasnici zemlje, iz zlobe da se seljaci ne okoriste 
dobivenom zemljom, počeše sjeći voćke i šume, ali je narodna vlast 
tome brzo stala na put, pri čemu su joj i sami seljaci pomagali. 

Osnovana je Oblasna agrarna komisija u Vrsaru, koja je kasnije pre- 
mještena u Pazin, kao centar Istre. Pošto je vladala oskudica u osoblju 
pravnom i administrativnom, što je uvelike kočilo rad agrarnih komisija, 
Ministarstvo poljoprivrede NR Hrvatske poslalo je u Istru određeni broj 
pravnika, administratora, kaneelarijskog osoblja i strojeva za pisanje, 
a Ministarstvo građevina geometre, tako da se rad brzo i uspješno 
odvijao. 

Osnovane su komisije za kotareve Pazin, Poreč, Vodnjan, Labin, Buzet. 
Cres, Lošinj, Opatiju i Rijeku i za gradove _ Rovinj i Rijeku. Nakon 
odlaska anglo-američkih irupa iz Pule prešla je u Pulu komisija iz 
Vodnjana, tako da su u Puli formirane kotarska i gradska komisija. 
Kasnije su spojene komisije za Cres i Lošinj, i komisije za Opatiju i 
Rijeku. 

Nakon podnešenih prijava i prikupljanja potrebnih podataka održane 
su po selima javne rasprave uz sudjelovanje mještana i mjesnih agrarnih 
komisija, čime je postupku agrarne reforme bila garantirana najšira 
demokratičnost. Radni narod sela u velikom je broju sudjelovao u pro- 
vođenju agrarne reforme i doprinosio njezinu pravilnom izvršenju, ne 
dopuštajući nikome da izigrava zakonske propise. 

Osim zemlje i zgrada obrađivači su dobivali i stoku, koju im je vlasnik 
bio dao na držanje i poslugu, a isto tako i poljoprivredni inventar. Radilo 
se marljivo i brzo. Nikakve diskriminacije nije bilo prema pripadnicima 
talijanske manjine, tako da su talijanski seljaci jednako tretirani kao i 
seljaci Hrvati. Osoblje agrarnih vlasti znalo je talijanski, i uredovalo je 
sa talijanskim seljacima na talijanskom jeziku, pa su se čak i odluke za 
njih donosile na njihovu materinskom jeziku. U komisijama je bilo i 
članova Talijana, a u Rovinju i Vodnjanu predsjednici komisija bili su 
Talijani. Geometri su predano premjeravali sporna zemljišta i izrađivali 
odmah elaborate, tako da su se odluke mogle pravilno izdavati. Isto tako 
su i žalbe brzo otpremane na rješavanje Oblasnoj agrarnoj komisiji u 

Pazinu, koja ih je smjesta rješavala. Najopsežniji je bio rad agrarne 
komisije u Poreču, gdje je i broj obrađivača, prijava i površina zemlje 
bio najveći. Seljaci su prestali sa davanjem priroda sa zemlje bivšim 
vlasnicima i još bolje su prionuli na obradu zemlje, koja je sada postala 
njihovo vlasništvo. 

Poslije konačnog pripojenja Istre Jugoslaviji i poslije odlaska anglo- 
američke okupacione vojske iz Pule, kada je na područje Istre protegnut 
zakon od 24. XI. 1945. o provođenju agrarne reforme i kolonizacije na 
području NR Hrvatske, agrarne komisije su odmah pristupile provo- 
đenju odredaba ovog zakona, brzo izvršile eksproprijaciju veleposjeda i 
posjeda banaka i društava, pa viškova crkvenih, seljačkih i neseljačkih 
posjeda, a zatim su to zemljište dodijelile siromašnim seljacima, seljač- 
kim radnim zadrugama i raznim ustanovama. 

Na taj način agrarna reforma u Istri brzo je i uspješno provedena, 
poslije čega su pojedine kotarske komisije likvidirale. Prva je prestala 
sa radom komisija u Labinu, i to u mjesecu augustu 1948., a zatim 1 
druge, tako da su do konca novembra 1948. bile sve likvidirane. 


IV. 


U iskazu statističkih podataka u prilogu A) [Uređenje feudalnih 
agrarnih odnosa u Istri] i prilogu B) [Višak zemljišta, koji je ušao u 
zemljišni fond] prikazan je zamašaj zahvata agrarne reforme u Istri. 

Kako se iz tih podataka vidi, najviše je bilo obitelji kolona, i to 1.748, 
zatim napoličara 1.450, dok je 1.078 obitelji dobilo poništenje dražbi 
na svojem bivšem zemljištu. Posljednji broj je dosta velik, ali je i 
razumljiv, kad se ima pred očima fašistička politika, koja je išla za istre- 
bljenjem hrvatskog seljaštva u Istri iznošenjem njegova imanja na dražbu. 

Broj članova obitelji u omjeru prema broju obitelji kod svih kate- 
gorija tih odnosa gotovo je jednak, i konačni odnos je 4,5, t. j. na jednu 
obitelj dolazi 4 do 5 članova. Ali, ako gledamo pojedine kotareve, onda 
naročito upada u oči kotar Lošinj, gdje broj članova u obitelji iznosi 
2,5 do 3, a to znači, da u tom kotaru pretežu obitelji sa vrlo malim 
brojem članova. 

Svaka obitelj kod kolonata dobila je prosječno 4,5 ha zemljišta, kod 
napoličarstva 1,5 ha, a kod poništenja dražbi 5 ha. Najmanje zemlje 
dodijeljeno je, kako se vidi, napoličarima, i to zbog toga, što su oni 
imali i svoje zemlje, tako da im je kod dodjeljivanja agrarnog zemljišta 
uzeta u obzir i njihova vlastita zemlja. 

Agrarnim strankama dosuđena je u vlasništvo ukupna površina od 
14.272 ha, a višak, koji je kod tih odnosa ostao, unesen je u zemljišni 
fond i priveden svrhama agrarne reforme i kolonizacije. Taj je višak 
iznosio 12.076 ha, što u istarskim prilikama predstavlja priličnu po- 
vršinu, tako da je ukupno agrarno zemljište kod sve tri kategorije 

odnosa imalo površinu od 26.348 ha. Viškova zemljišta bilo je najviše 
kod kolonata, zatim kod napoličarstva, a najmanje kod poništenja dražbi. 
Najveće površine nalazile su se kod kolonata, zato što su koloni držali 
veće površine nego napoličari. Kolonatskog viška bilo je najviše u kotaru 
Lošinj, gdje je dosuđeno 1.638 ha, dok je višak iznosio 4.659 ha, i to 
zbog toga, što u tom kotaru ima dosta šuma i pašnjaka, a te površine 
obrađivačima nisu bile toliko potrebne. U kotaru Pula dosuđen je intere- 
sentima 291 ha, a višak iznosi 1.648 ha, u gradskom području Rovinj 
dosuđena su 24 ha, a višak iznosi 465 ha. Taj se kotar odlikuje plodnošću 
zemljišta. Najmanje je bilo viška u kotaru Buzet, gdje je dosuđeno obra- 
đivačima 126 ha, a višak iznosi svega 63 ha, zato što je u tom kotaru 
zemlja najslabija, a seljaštvo najsiromašnije. 

Kod napoličarstva bilo je najviše viška u kotaru Poreč, zatim u Lošinju 
i Pazinu, a najmanje u Labinu, dok u kotarevima Rijeka, Rovinj i Pula 
grad nije bilo uopće viškova kod ove vrste agrarnih odnosa. 

Kod poništenja dražbi najviše je bilo viška u kotaru Poreč, Pazin i 
Pula, dok u kotarevima Rijeka i Lošinj i u gradu Pula nije uopće bilo 
viškova iz tih odnosa. U svim tim podacima ilustriraju se mjesne i eko- 
nomske prilike, koje su različite u pojedinim kotarevima. 

Upada u oči, da u kotaru Rijeka (s Opatijom) nije uopće bilo kolo- 
naiskog odnosa, što se tumači terenskim i općim poljoprivrednim prili- 
kama toga kotara, dok je najviše kolona bilo u kotarevima Poreč i Lošinj, 
i to vjerojatno zbog toga, što u kotaru Poreč ima najviše plodne zemlje. 
a u Lošinju najviše pašnjaka za uzgoj stoke. Osim toga u tim se kota- 
revima nalazi priličan broj imućnih talijanskih gospodara. Naročito je 
malo bilo kolona u kotarevima Buzet, Pula i Pazin, ali je zato u. kota- 
revima Poreč, Pula i Pazin bio znatan broj poništenja dražbi, a u Poreču. 
Lošinju i Pazinu i napoličarstva. 

Kod poništenja dražbi upadaju u oči kotarevi Poreč i Pula, gdje je 
bilo najviše poništenja, i Lošinj gdje ih je bilo najmanje, i to zbog toga. 
što su se bivši vlasnici u Lošinju izgubivši zemlju razišli po svijetu, naj- 
više kao pomorci, a osim toga i zbog toga, što je u tom kotaru vođena 
jaka propaganda od strane vlasnika zemlje, da se ne traži natrag zemlja 
prodana na dražbi. 

lako je zakon dao mogućnost i Talijanima antifašistima da traže 
vraćanje dražbovane zemlje, njihov je broj bio minimalan, te ne iznosi 
ni 1% prijava. Kod kolonata je bio priličan broj seljaka talijanske 
narodnosti, i to uglavnom u kotaru Poreč, kojima je priznata zemlja 
kao i drugim obrađivačima, a nešto manji broj kod napoličarstva. 

Vlasnika u svim odnosima bilo je 2.151, i to najviše u kotaru Poreč 
(813), u Pazinu (521), a najmanje u Lošinju (140). Najviše je bilo 
vlasnika kod poništenja dražbi, i to zbog toga, što je dostalac nekret- 
nina na dražbi vrlo često dalje prodavao na dražbi kupljenu zemlju, 
tako da je ona prelazila iz ruke u ruku. Vlasnici su uglavnom bili Tali- 
jani, nešto Nijemci, i to najviše kod kolonata, koji su te posjede nasli- 
jedili. Među vlasnicima Talijanima najviše je bilo Talijana doseljenih 
iz kraljevine Italije, nešto domaćih, a također nešto potalijančenih 

Hrvata, koji su se obogatili u gradovima i radi ličnih interesa iskazivali 
se kao Talijani. Jedino je kod poništenja dražbi bilo i nešto vlasnika 
Hrvata, i to bolje stojećih prekupaca. Vlasnici su bili veleposjednici, 
trgovci, banke i poduzeća, a i crkve, i to većinom kod napoličarstva. 


Koloni su sa zemljom dobivali stojnu kuću i gospodarske zgrade. 
Pritom treba imati na umu, da to nisu bile prostrane, udobne i dobro 
* uščuvane zgrade, nego većinom male, stare i trošne kućice, doduše zi- 
dane, ali često i vrlo bijedne, naročito na pojedinim salašima (stancije), 
za koje se vlasnici uopće nisu brinuli, niti su uopće išta trošili na nji- 
hovo održavanje, prepuštajući svu brigu oko održavanja isključivo kolo- 
nima. Naročito su bijedne bile kućice u kotarevima Buzet, Labin i Lošinj. 
Pored zgrada koloni su dobivali i sav živi i mrtvi inventar, koji se kod 
njih zatekao. Vlasnici su, naime, davali kolonima na iskorišćivanje raz- 
ličnu stoku, ponajviše ovce i krave, s tim da su morali proizvode s njima 
dijeliti, a također su im davali najvažniji poljoprivredni pribor (plug, 
drljača) i kola, uglavnom volovska. Agrarne vlasti su svagdje nastojale 
da se obrađivačima ostavi dovoljan broj stoke, a višak je uziman u 
zemljišni fond, jer je bilo i takvih slučajeva, da su pojedini koloni imali 
i 150 do 200 ovaca i nekoliko krava. Ovdje treba imati na umu, da je 
priličan broj stoke i poljoprivrednog inventara stradao pri rekviziciji 
od strane okupatora, i u borbama za vrijeme rata. 

Broj žalbi na odluke agrarnih komisija do zaključenja njihova rada 
iznosio je 694, što prema ukupnom broju dosuđenih posjeda, kojih je 
bilo 4.276, iznosi 15%. S obzirom na karakter posla, broj žalbi može se 
smatrati malenim. Najveći postotak žalbi bio je uložen kod poništenja 
dražbi, vrlo malen kod napoličarstva, a tako reći nikakav kod kolonata. 
Sve je žalbe riješila drugostepena vlast, i to tako, da je u 20% sluča- 
jeva žalbama bilo udovoljeno i određen novi postupak. Osim toga bio 
je uložen neki broj slučajeva izvanrednog pravnog lijeka, i to pred- 
stavki na Ministarstvo poljoprivrede NR Hzvatske, kao nadzornu vlast, 
uglavnom kod poništenja dražbi, pa je u nekoliko predmeta postupak 
bio poništen zbog nepravilno donesenih odluka. 

Od 5.108 donesenih odluka bilo je 3.808 pozitivnih, a 1.300 nega- 
tivnih. Najmanje negativnih odluka doneseno je kod kolonata, i to 78 
negativnih prema 1.412 pozitivnih, kod napoličarstva 637 negativnih 
prema 1.309 pozitivnih. Znatan broj negativnih odluka dolazi odatle, 
što obrađivači nisu imali potreban zakonski rok, t. j. 15 godina unatrag 
od 1943. godine, nego su zemlju držali manje od zakonskog roka i zato 
gubili na nju pravo. 

Najveći broj negativnih odluka bio je kod poništenja dražbi, gdje je 
na 1.070 pozitivnih bilo 585 negativnih. Već sam taj omjer pokazuje, 
da se ovdje radilo o jednom vrlo osjetljivom i teškom pitanju. 

Poteškoće su bile i u tome, što se neki broj bivših vlasnika tih po- 
sjeda, i to onih najteže pogođenih, odselio iz svojih mjesta i posvetio 
drugim zvanjima, tako da se nije htio vraćati i tražiti natrag zemlju, 
niti podnositi prijavu. U nekoliko slučajeva dogodilo se, da su dostalci 

na dražbi, na pr. Cassa Rurale, Istituto di credito fondiario delle tre 
Venezie, Consorzio agrario, Giunta i t. d., pa razni trgovci, koji su za 
vrijeme rata u Abesiniji došli u stisku i trebali novaca, nastojali prepro- 
dajom kupljene zemlje doći do sredstava. Tražeći po selima kupce za 
zemlju obično su je preprodavali susjedima seljacima Hrvatima. Naravno, 
zemlju su mogli kupovati samo dobro stojeći seljaci. koji su imali i 
drugog svog imetka, pa ih prema tome odluka o poništenju nije naro- 
čito pagađala. Siromašni seljaci, koji su iz nevolje kupovali iz druge 
ili treće ruke koju malu njivicu ili vinograd, obično su kupljenu zemlju 
zadržavali tako, da su se nagodili s prijaviteljem. Članovi agrarnih ko- 
misija pazili su, da siromašni i vrijedni seljaci pritom ne stradaju, i u 
tome su nalazili podršku kod prisutnih narodnih masa. 

Ako usporedimo rješavanje kolonatskih odnosa u Istri i kmetskih 
odnosa (što je isto) u Dalmaciji, vidjet ćemo, da je u Istri 4.276 obitelji 
dobilo 14.272 ha, a viška je bilo 12.076 ha, dok je u Dalmaciji 29.648 
obitelji dobilo 19.362 ha zemljišta. Ta razlika pokazuje, da su u Dal- 
maciji posjedi bili vrlo sitni (ima ih i ispod 100 m?) i rascjepkani, a u 
Istri veći i mnogo plodniji i bolji. U Dalmaciji su najviše zemlje dobili 
kmetovi na Braču (4.430 ha), zatim Dubrovniku (2.791 ha), i u Zadru 
(2.464 ha), i to zato, što je na Braču i Dubrovniku bio od starine jako 
rasprostranjen kmetski odnos, a u Zadru nije bilo rješavano agrarno 
pitanje. 

Iz tablice objavljene u prilogu pod D) vidi se, kolike su površine i pod 
kakvim kulturama eksproprirane u pojedinim kotarevima i dodijeljene 
obrađivačima. 

Najviše zemljišta dobili su koloni, i to 6.680 ha, zatim prijavitelji za 
poništenje dražbi 5.349 ha i najzad napoličari 2.241 ha. Iz tih odnosa 
najviše je dodijeljeno šume i to 4.404 ha, t. j. 31% od sveukupno dodi- 
jeljene površine, zatim oranica 3.171 ha [22%], pašnjaka 2.616 ha 
[18%], vinograda 1.512 ha [11%], vrtova 1.284 ha [10%], livada 1.141 
ha [8%] i neplodnog zemljišta 142 ha. S obzirom na strukturu tla ra- 
zumljivo je, da je dodijeljeno najviše šume, zatim znatna površina vino- 
grada i vrtova, među koje pripadaju maslinici i voćnjaci, a najmanje 
livada. Šuma je bilo najviše u kolonaiskom odnosu, i to 2.500 ha, dok 
je oranica bilo najviše kod poništenja dražbi, i to 1.368 ha. Vinograda 
je bilo gotovo podjednako: kod svih odnosa. Vrtova je bilo najviše kod 
kolonata, i to 759 ha, a neplodnog tla, kamo pripada kućno zemljište, 
dvorište i t. d., najviše je bilo kod poništenja dražbi, i to 98 ha, a naj- 
manje kod napoličara 15 ha. 

Šume je najviše dodijeljeno u porečkom kotaru, i to 1.555 ha, zatim 
u lošinjskom 965 ha, od čega su u oba kotara najviše dobili koloni, dok 
je u ostalim odnosima bilo vrlo malo šume. 


Uglavnom se može reći, da dosuđeno zemljište prema vrsti kulture 
odgovara strukturi tla u pojedinim krajevima Istre i njihovim speci- 
fičnim mjesnim, političkim, socijalnim i agrarnim odnosima. 

V. 


Budući da su arhive sudova u Poreču, Vodnjanu i Puli za vrijeme 
rata bile uništene, nije bilo moguće sastaviti popis provedenih javnih 
dražbi za vrijeme talijanske okupacije za čitavo područje Istre, pa ćemo 
se zbog toga ograničiti samo na kratak pregled dražbi kod onih sudova, 
sa popisima kojih raspolažemo. 

Na području suda u Lošinju (bez Cresa, koji je imao svoj sud) od 
1928. do 1939. provedeno je 206 dražbi. Od toga je najviše bilo dražbi 
godine 1939., i to 146, a u ostalim godinama manje. Najviše je dražbi 
provedeno na zemljištima u Malom Lošinju i u Velom Lošinju, zatim 
na otoku Unije i na južnom dijelu otoka Cresa zvanom Punta Križa. 

Za godinu 1939. nema podataka, kolika je bila ukupna površina ze- 
mljišta prodanog na dražbi, dok je 1938. na 23 dražbe prodano svega 
5 ha, a 1937. na 20 dražbi 7,5 ha. Najmanja prodana površina bila je 
36 m?, a najveća 32 ha. 

Ovršenici su bili uglavnom Hrvati, nešto Talijani (14 slučajeva) i 2 
Nijemca. Kupci su uglavnom bili Talijani, i to dr. Fulco Merosi, Gae- 
tano Ceshina i Cassa Rurale. 

Evo nekoliko karakterističnih slučajeva: 

Godine 1935. prodala su se u Malom Lošinju 32 ha zemljišta za 576 
lira, u Velom Lošinju 5.215 m? za 87 lira i 4 ha za 496 lira. 

Godine 1936. prodalo se 20 ha 36 ara u Beleju za 759 lira, 8 ha u 
Punta Križi za 558 lira, a u Sv. Jakovu 33 ara za 18 lira. 

Godine 1937. prodala su se u Velom Lošinju 2.553 m? za 12 lira, 
6.816 m? za 39 lira, 4.453 m? za 81 liru. 

Godine 1938. prodalo se u Malom Lošinju 789 m? za 3 (slovima tri) 
lire, 1,5 ha za 180 lira, 2.790 m? za 24 lire. 

Godine _1939., u kojoj je bilo najviše dražbi, a nemamo podataka za 
površine, otkupne cijene u Malom Lošinju bile su 42, 100, 103, 116, 
120, 165, 170, 267 i 300 lira. 

Nije poznato, da li su na tom zemljištu bile i zgrade i kakve, ali je 
vjerojatno, da ih je negdje i bilo. Očigledno je, da su vrijedna zemljišta 
prodavana na dražbi za upravo ništave cijene. 

Od ukupnih 206 provedenih dražbi bila su prijavljena samo 42 slučaja. 

Područje suda u Rovinju: 

Od 1929. do 1934. godine provedeno je ukupno 411 dražbi, od toga 
najviše godine 1936. (89), godine 1937. (64), godine 1934. (46). Najviše 
dražbi provedeno je na zemljištima u općini Mrgani, zatim u općinama 
Sosići i Kanfanar. Za površine dražbovanog zemljišta nemamo podataka. 
Zemljišta su dražbovali talijanski zavodi »Cassa rurale di Prestito«, 
»Istituto di credito fondiario delle tre Venezie«, »Istituto di credito 
fondiario dellIstria«, a kupovali su ih uglavnom industrijalci i trgovci 
a Cijene su bile 25, 60, 67, 100, 107 i t. d. lira, većinom ispod 

Od ukupnih 411 provedenih dražbi prijavljena su 54 slučaja. 

Područje suda u Rijeci: 

Od 1924. do 1944. godine provedeno je 237 dražbi, i to u općinama 
Drenova, Kozala i Plase. 

Nekretnine su dražbovali talijanski zavodi, a kupci su bili isti zavodi, 
zatim razni trgovci i advokati. Dužnici su uglavnom bili Hrvati. Povr- 
šine zemlje su bile malene, a prodavale su se i kuće i dijelovi kuća. 
Cijene su se kretale od 80 i 180 lira pa dalje. Za kuće i gradilišta bile 
su cijene od 85.000 do 253.000 lira. 

Od ukupnih 237 dražbi prijavljena su 74 slučaja. 

Područje suda u Pazinu: 

Od 1930. do 1941. godine provedena je ukupno 581 dražba, od toga 
je najviše bilo 1938. (153) i 1937. godine (111). Prodavana su zemljišta 
po svim općinama ovog kotara, i t0, može se reći, jedino hrvatskog 
življa. Kupci su uglavnom bili razni talijanski zavodi i trgovci. 

Dražbe su provođene na zahtjev FEsatorie za dužni porez. Dugovanja 
su bila sitna. Bilo ih je od 16, 20 i 23 lire. Kupovna je cijena također 
bila malena: 15 lira pa dalje, uglavnom ispod 1.000 lira. Upada u oči 
1938. godina, kada su kupovne cijene bile većinom od 15 do 100 lira. 
Površina dražbovanih nekretnina kretala se tih godina od 410 m? do 
32 ha. Tako na pr. jedan talijanski trgovac kupuje 1932. godine za 1.095 
lira imanje jednog Hrvata u površini od 32 ha, koje je iznijela na dražbu 
Esatoria za dug od 417 lira. Talijanski kreditni zavod u Veroni kupuje 
12 ha površine imanja jednog Hrvata za 947 lira, a isti je bio dužan 
svega 656 lira. Godine 1938. taj isti zavod kupuje lijepo imanje jednog 
Hrvata u površini od 7 ha za 1.055 lira, dug je iznosio svega 682 lire, 
a imanje se nalazilo u poznatom borbenom hrvatskom selu Bermu. 

Ti primjeri jasno pokazuju, na kakav se način u Istri ekonomski uni- 
štavao hrvatski živalj. 


VI. 


Osim rješavanja agrarnih odnosa, koji su proistjecali iz kolonata 
napoličarstva, zakupa i poništenja dražbi, u Istri je provedena i agrarna 
reforma po republikanskom zakonu NR Hrvatske od 24. XI. 1945. & 
provođenju agrarne reforme i kolonizacije. Radilo se o veleposjedima. 
posjedima banaka, poduzeća, crkava i samostana, i viškova seljačkih i 
neseljačkih posjeda. 

Iz pregleda u prilogu pod C) o ekspropriranim nekretninama u korist 
zemljišnog fonda vidi se, da je na području Istre ušlo u zemljišni fond 
po odredbama tog zakona 11.278 ha. Taj se fond uglavnom sastojao od 
veleposjeda (5.462 ha), viškova seljačkih posjeda (2.141 ha), posjeda 
banaka i društava (1.744 ha), i posjeda crkava (1.267 ha). Ako se ta 


površina zbroji s ukupnom površinom, koja se nalazila u kolonatu i 

napoličarstvu, a koja iznosi 20.345 ha, onda se dobiva ukupna površina 
od 31.623 ha, a to znači, da najveći dio dgrimnog zemljišta nisu obrađi- 
vali vlasnici nego drugi seljaci. 

Dok je uža Hrvatska, koja je razriješila kmetske odnose 1853. atdine: 
dala u fond veleposjedničku zemlju u ukupnoj površini od 43.548 ha, 
a Dalmacija (bez kmetstva) veleposjedničku zemlju u vlastitoj režiji 
2.330 ha, dotle Istra daje bez kolonata i napoličarstva površinu od 5.462 
ha, dakle srazmjerno prilično veliku površinu. To dokazuje, da su u Istri 
bili vrlo jaki veleposjedi, bilo da su obrađivani u kolonatskom i napoli- 
čarskom odnosu, bilo u vlastitoj režiji, razumije se pomoću najamne 
radne snage. Dok su u Hrvatskoj od cjelokupne eksproprirane površine 
od ukupno 345.106 ha veleposjedi sačinjavali jednu osminu, a u Dalma- 
ciji jednu devetinu, u Istri su sačinjavali jednu polovinu. 

Najviše površine veleposjeda u Istri imala je Pula, i to ukupno 1.955 
ha, zatim Labin 1.857 ha, gdje su se pored talijanskih nalazili i njemački 
veleposjedi, i Pazin 748 ha, od toga najviše bogati veleposjednik Crle- 
nica Ante! sa 623 ha, koji je osim toga imao i u Puli veleposjed u povr- 
šini od 638 ha. 

U Poreču ,Buzetu i Rovinju od veleposjeda po republičkom zakonu 
nije ništa ušlo u fond, budući da svi tamošnji veleposjednici, a u Poreču 
ih je bio priličan broj (što se vidi iz iskaza kolonata i napoličarstva), 
nisu u svojoj režiji ništa obrađivali, nego su svoje veleposjede davali u 
obradu kolonima i napoličarima. 

Potrebno je također napomenuti, da veleposjednicima, osim u vrlo 
malom broju slučajeva, nije ostavljen zakonski maksimum od 5 ha za 
uzdržavanje, jer su se oni najvećim dijelom nalazili u inozemstvu, i to 
uglavnom u Italiji i nešto u Njemačkoj. 

Banke, dionička društva, razna poduzeća i zavodi dali su u Istri u 
fond 1.744 ha zemljišta (u užoj Hrvatskoj 54.723, a u Dalmaciji 1.262 
ha), što je za Istru prilična površina. Sva su ta društva i zavodi bili tali- 
janski sa velikim kapitalima radi ekonomskog iskorišćivanja Istre ili 
radi političkog uništavanja hrvatskog življa, a njihova sjedišta su se 
nalazila većinom u Italiji. Jedan dio svog zemljišta davali su na obradu 
kolonima ili napoličarima, a ostalo su sama društva iskorišćivala, ve- 
činom u industrijske svrhe. Najviše ih je bilo u Labinu s ukupno 1.186 
ha (ugljenokopi u Raši i poljoprivredno privatno dobro u Čepiću), zatim 
u Lošinju, gdje je jedno društvo iz Milana imalo 310 ha za uzgoj karakul 
ovaca, i u Poreču, gdje je osam novčanih zavoda imalo ukupno 158 ha. 

Kod crkava, samostana i ostalih vjerskih ustanova prilike u Istri bile 
su sasvim drukčije nego u Hrvatskoj i Dalmaciji. U Hrvatskoj su crkve 


1 Ante Crlenica bio je Hrvat, seljak iz Marčane, zatim kamenolomački radnik, 
vlasnik kamenoloma, zatim jedan od najuspjelijih poduzetnika u iskorištavanju bau- 
ksita i konačno obogativši se, veliki kućevlasnik i veliki zemljišni posjednik, Veliki 
gemljišni posjednik postaje pri kraju na temelju akumulacije u kamenolomima i rud- 
nicima bauksita i spekulacija s rudarskim istraživanjima, sve to u toku jedne ljudske 
generacije (u 30 godina). Njegov razvitak ilustrira jedan od načina postanka velikog 
posjeda u Istri. (Op. ur.). 

i samostani: dali u fond 930 ha, a u Dalmaciji, iako ona ima malo plodne 
zemlje, 5.584 ha, t. j. jednu trećinu od ukupnog fonda. U Istri su crkve 
dale u fond svega 1.267 ha, od toga najviše samostani na Lošinju (813 
ha) i biskupska menza u Puli (256 ha), dok je u ostalim kotarevima bilo 
vrlo malo zemlje u posjedu crkava i ostalih vjerskih ustanova. 


Treba imati na umu, da su svećenici, prije dolaska fašizma na vlast, 
na selima u Istri bili u najvećem broju domaći Hrvati, koji su uglavnom 
potjecali od siromašnih seljačkih obitelji, pa su kao prijatelji naroda 
skromno živjeli i nisu stjecali sebi zemljišta, a plemići i bogataši, koji 
su iz svog imetka mogli darivati zemljišta crkvama, kao što je to bilo 
u hrvatskoj Dalmaciji, nisu živjeli po selima niti su se družili sa hrvat- 
skim svećenicima, pa tako nisu ni pravili crkvama darovanja. Crkve u 
gradovima, osim na Lošinju, također nisu imale svojih posjeda, jer su 
i tu pojedine gradske uprave i imućnici, većinom doseljeni propali Mle- 
čići, grabili zemlju što više za sebe. 
> Kako su u [stri crkve bile siromašne i uzdržavale se najviše od milosti 
župljana, to uglavnom nisu imale ni dopušteni zakonski maksimum od 
10 ha. Ono nešto zemlje, što je crkva posjedovala, obrađivali su sami 
svećenici za svoje potrebe, ako je to bio vrt, a ako je bila oranica ili 
livada, davala se na javno nadmetanje (licitacija, inkanat), t. j. onome, 
tko da više, i to svake treće ili pete godine. Mali broj hrvatskih sveće- 
nika, koji je još ostao po selima, i to u najsiromašnijim i najzabitnijim 
krajevima, sarađivao je s narodom, a mnogi su sudjelovali i u NOB, pa 
su neki i poginuli. 

Što se tiče viškova seljačkih i neseljačkih posjeda, Istra je dala u 
zemljišni fond 2.141 ha seljačkih i samo 348 ha neseljačkih viškova. 
U Dalmaciji je od seljačkih viškova ušlo u zemljišni fond samo 678 ha, 
a od neseljačkih 2.984 ha. Ta razlika dolazi otuda, što je u Dalmaciji 
bilo vrlo malo seljaka, koji su imali obradive površine preko 20 ha, 
nego je prevladavao mnogo sitniji posjed, a i zbog strukture tla nije 
bilo većih _ kompleksa obradive površine u rukama seljaka obrađivača. 
Naprotiv, u Istri je bilo takvih površina u plodnim krajevima Poreča, 
i to ukupno 687 ha, u kotaru Pula 144 ha, dok je najviše viškova se- 
ljačkih posjeda bilo u kotaru Lošinj, i to 1.144 ha, ali to je poseban 
slučaj. Naime, na otoku Cresu, koji potpada pod kotar Lošinj, mnogi 
seljaci posjeduju velike površine pašnjaka i drže velika stada ovaca, 
pa im je zbog toga trebalo ostaviti zakonski maksimum, a viškove unijeti 
u zemljišni fond. 

Zanimljivo je, da je u Dalmaciji višak neseljačkih posjeda iznosio 
prilično veliku površinu od ukupno 2.984 ha, iako je dobar dio tih po- 
sjeda pripao vlasnicima po kmetskom odnosu. Ti posjednici neseljaci 
bili su uglavnom činovnici, trgovci i rentijeri, koji su, potječući iz se- 
ljačkih obitelji, zemljište naslijedili ili su ga kupovali, kako se to govo- 
rilo, za osiguranje u starosti. U Istri je takvog zemljišta bilo svega 348 
ha, i te uglavnom u Lošinju (139), jer su svi ti neseljaci svoje zemljište 
davali pod kolonat ili u napoličarstvo. 

Konfisciranih posjeda u Istri bilo je malo,. svega. 118 ha, ito uglavnom: 
u Labinu, dok ih je u Dalmaciji bilo mnogo više (2.484 ha). 

Posjeda, koje su ostavili kolonisti u starom kraju, bilo je vrlo malo, 
svega 99. ha, jer se kolonizacija u Istri nije provodila u velikom opsegu . 
i stalno, nego šamo prigodice i to preseljavanjem siromašnih seljačkih 
porodica iz neplodnih krajeva u plodnije. 


U pojedinim kotarevima eksproprirane su ove površine: 


Buzet 


Postojao je samo jedan seljački posjed, koji je prelazio zakonski 
maksimum, pa je 39 ha zemljišta ušlo u fond, a od 3 neseljačka posjeda 
ušlo je u fond 52 ha. Konfiscirana su 4 posjeda sa kućama i ukupno 11 
ha zemljišta, i to u samom Buzetu. 


Uglavnom je vršena kolonizacija iz tog kotara, zato što je njegov 
sjeverni dio (Kras, Čičarija) neplodan i siromašan, a dosta napučen, 
tako da se odavde preselilo 13 obitelji, koje su ostavile 22 ha zemljišta 
s kućama i gospodarskim zgradama, i to u selima Dane i Brgudac. Ze- 
mljište je slabo, a isto tako i kuće. Sve je to dodijeljeno najbližoj rod- 
biti kolonista, koja nije imala dovoljno zemlje. Ostali dio ekspropri- 
ranog zemljišta podijeljen je nešto. seljačkoj radnoj zadruzi »Mirna<« u, 
Sv. Ivanu, zatim kotarskom i mjesnim narodnim odborima. 


Labin 
U ovom kotaru bili su najveći veleposjedi i posjedi društava i podu- 
zeća. Od 10 veleposjeda najveće je bilo imanje Lorenzon Ahila i dr. iz 
Italije, koje je imalo ukupno površinu od 784 ha. Od toga su najprije 
otpali kolonat i napoličarstvo u ukupnoj površini od 448 ha, tako da 
je eksproprirano i ušlo u zemljišni fond 336 ha. To je lijep posjed sa 
dvorcem i gospodarskim zgradama u selu Sv. Martin. Drugi veleposjed: 
bio j je austrijskog nadvojvođe Maksa Kaisera u Dubravi, imao je 631 ha, 
od čega je otpalo pod kolonat i napoličarstvo 324 ha, tako da je eks- 
proprirano 307. Dvorac, stambene i gospodarske zgrade bile su dobro 
građene, ali i prilično oštećene za vrijeme rata. Knezovi Auersperger 
Karlo i Franjo imali su:u Čepiću dobro uređen veleposjed u površini 
od 209 ha. Domaći baron Josip Lazarini imao je 183 ha zemljišta, koje 
se uglavnom sastojalo od lijepe i vrijedne šume kraj mora. Ostali vele- 
posjedi bili su uglavnom u vlasništvu Talijana. 

Ugljenokopno društvo Arsa u Raši imalo je posjed u površini od 505 
ha, a fašističko društvo »Ente Nazionale fascista di rinascita per le tre 
Venezie« držalo je poje dobro Čepiću sa 642 _ ha dobrog 
zemljišta. 


Iz ovog pregleda se vidi, da je gotovo sva najbolja zemlja u kotari 
bila u rukama nekolicine veleposjednika i društava, jer je u ovom pod- 
ručju zemlja inače slaba i brdovita. Veliki broj siromašnih seljaka sa 
pola ili jedan ha mršave zemlje nije mogao živjeti od poljoprivrede, 
nego je morao raditi u ugljenokopima, odlaziti na more ili tražiti druga 

zaposlenja. Konfiscirano je i nekoliko sitnih posjeda narodnih nepri- 
jatelja. ' k 

. Eksproprirano zemljište dodijeljeno je seljačkoj radnoj zadruzi »Dušan 
Diminić«, državnom poljoprivrednom dobru u Čepiću, ugljenokopima u 
Raši, i Kotarskom narodnom odboru u Labinu. ' 

Kad je u ovom kotaru 1934. godine vršena melioracija Čepićkog i 
Krapanskog jezera, onda je pojedinim seljacima Hrvatima ekspropri- 
rano zemljište, i to uglavnom livada, ali zato nisu dobili nikakvu nak- 
nadu, jer je nisu htjeli primiti, zato, što im je zemljište bilo procijenjeno 
vrlo nisko (nekoliko centezima po 1 m?). To su uglavnom bile sitne 
čestice oko pola ha i manje. Zbog loga je 76 takvih seljaka, a bilo ih je 
mnogo više, podnijelo kotarskoj agrarnoj komisiji u Labinu prijave, 
tražeći da im se dade naknada štete za zemlju, koju su im fašisti oduzeli. 
Komisija je kao nenadležna odbila ove prijave, ali je u zemljišnom fondu 
ostavila potrebne površine za dodjelu tim seljacima. ' 

Lošinj 

U ovom kotaru postojali su veleposjedi, zatim posjedi crkava i viškovi 
seljačkih posjeda, i to većim dijelom na otoku Cresu. To su bili vino- 
gradi, maslinici, pašnjaci i kamenjari. 

Veleposjeda je bilo pet, a svi su bili u rukama talijanskih obitelji. 
Posjedi su obrađivani u feudalnom odnosu ili u vlastitoj režiji pomoću 
tuđe radne snage. Posjed Baičić Roka i dr. u Cresu imao je površinu od 
247 ha, Petris Kristine u Cresu 86 ha, Benisch Eugenije u Velom Lo- 
šinju 92 ha. Jedno poduzeće iz Italije, koje se bavilo uzgojem karakul 
ovaca »Allevamenti italiani animali da pelicia«, imalo je 310 ha. Jaki 
su bili i crkveni posjedi, kojih je bilo 11, a koji su osim zemlje pod 
kolonatom i napoličarstvom dali u fond 843 ha. Ti su posjedi uglavnom 
bili na otoku Cresu (crkva sv. Marije 104 ha, zborni kaptol 96 ha, sa- 
mostan sv. Jerolima u Martinščici 90 ha, samostan sv. Petra u Cresu 
60 ha, i drugi) i posjed nadbiskupskog sjemeništa iz Zadra u Velom 
Lošinju sa 378 ha. 


U selu Orlecu na otoku Cresu pojedini su seljaci imali pašnjake, na 
kojima su napasali svoja velika stada ovaca. Među njima je bilo 12 obi- 
telji, koje su držale površinu preko zakonskog maksimuma, tako da su 
u fond dali viškova ukupno 1.144 ha. Kod određivanja njihova maksi- 
muma uzimane su u obzir obiteljske prilike, broj ovaca i vrsta tla, tako 
da im je ostavljen maksimum potreban za održavanje gospodarstva. 

Na otoku Cresu i u selu Nerezinama na Lošinju bilo je privatnika 
nezemljoradnika, koji su držali osrednje posjede, na kojima nije bilo 
feudalnog odnosa, pa im je uzet u fond višak u ukupnoj površini od 
139 ha. 

Eksproprirano zemljište dodijeljeno je jednim dijelom Ministarstvu 
poljoprivrede NR Hrvatske za poljoprivredno dobro u ukupnoj površini 
od 1.199 ha, a ostalo Kotarskom narodnom odboru. ' 

Pazin 


Najveći veleposjednik u ovom kotaru Crlenica Ante imao je posjed 
od 623 ha,'a osim toga imao je veliki posjed i u kotaru Pula. Druga dva 
veleposjeda, na kojima također nije bilo feudalnih odnosa, bila su 
manja. Veleposjednici su bili Talijani. Njemački knezovi Auersperger 
Karlo i Franjo, koji su imali veleposjed u kotaru Labin, imali su i u 
ovom kotaru jedan veleposjed u površini od 94 ha. Sedam crkava u ovom 
kotaru imalo je srednje posjede. Ostavljen im je zakonski minimum od 
10 ha, a ostatak je ekspropriran. Jedan seljak dao je u fond šumu od 
98 ha, a pet nezemljoradnika višak od 84 ha. Javila su se i dva kolonista, 
koji su se preselili i ostavili 12 ha zemljišta. 

Eksproprirano zemljište dodijeljeno je seljačkim radnim zadrugama 
(228 ha), poljoprivrednoj školi u Pazinu (117 ha), poljoprivrednom 
dobru u Čepiću (94 ha) i bezemljašima (60 ha), a ostalo Kotarskom 
narodnom odboru. 


Poreč 


U ovom kotaru nije ušao u fond nijedan veleposjed, a isto tako ni- 
jedan crkveni posjed, jer su svi otpali u korist obrađivača po kolonat- 
skom ili napoličarskom odnosu. Talijanski zavodi »Cassa rurale di pre- 
stito«, »Istituto di credito fondiario«, »Societa Istriana Agricola« i 
»Censorzio agrario della provincia Istria« imali su 16 raznih posjeda, 
a osim toga je bilo 47 većih seljačkih posjeda, koji su dali u fond viškove 
svoje zemlje. Uglavnom je to bila dobra zemlja. Viškovi su se većinom 


kretali od 15 do 20 ha, a bio je i jedan sa 69 ha. 


Od neseljačkih posjeda, koji nisu obrađivani u feudalnom odnosu, 
bio je samo jedan, i to u površini od 21 ha. Osim toga bila su konfisci« 
rana 4 manja posjeda. Eskproprirano zemljište dodijeljeno je dijelom 
agrarnim interesentima (31 ha), a dijelom Kotarskom i mjesnim ma- 
rodnim odborima. 


Pula 
a) Grad 


Bila su samo dva veleposjeda, i to Camponi Roze od 131 ha i dr. Rizzi 
Ludovica od 60 ha. Oba su predana Gradskom narodnom odboru za 
potrebe gradskog stanovništva. 


b) Kotar 


Od 9 veleposjeda ušla je u zemljišni fond velika površina od 1.955 ha. 
To su bili veleposjedi bogataša Crlenice Ante (638 ha), ing. Brussi 
Aurelija (441 ha), Marinoni Elze i dr. (159 ha), Leonardelli Michele 
(72 ha), Pianella Nicola (57 ha), Corlatto Onorata (48 ha) i Opera 
Nazionale Combattenti (538 ha). Na tim veleposjedima postojale su i 
potrebne gospodarske zgrade. 


Od 5 crkvenih posjeda najveći je bio posjed biskupske menze Poreč- 
Pula (231 ha), i manji posjedi crkava u Balama, Peroju, Barbanu i Svet 

Vinčentu, od nekih 6 ha. Tri seljačka posjeda dala su ukupno 144 ha 
viškova. 

Eksproprirano zemljište dodijeljeno je poljoprivrednom dobru u 
Marleri (386 ha), brodogradilištu u Puli »Uljanik« (159 ha), zadruzi 
»Budućnost« u Galežanu (130 ha) i Kotarskom narodnom odboru 
(1.704 ha). 

Rijeka 

Postojala su svega dva veleposjeda s ukupnom površinom od 161 ha. 
Posjeda društava bilo je tri (Quarnero sa 10 ha, Villa Triestina sa 12 
ha i Kultenbraun sa 7 ha), a crkvenih posjeda 2 (crkva u Brseču sa 18 
ha i u Veprincu sa 17 ha). 

Sve to zemljište ustupljeno je Gradskom narodnom odboru u Opatiji 
i Kotarskom narodnom odboru u Rijeci. 


Rovinj 

U fond je ušlo svega 37 ha raznih društava. To su bila društva »Am- 
pellea Conservifici s. a.« iz Trsta, »S. a. civ. Imobiliare-Vercelli«, »Con- 
gorzio per la eoltivazione del tabacco«, »S. a. di calce e cemento«, »S. a. 
Importatori di pietra« iz Venecije i »Istituto Italo-germanico di biologia 
marina« u Rovinju. 

Sve to zemljište ustupljeno je Gradskom narodnom odboru. 


B) Višak zemljišta, koji je ušao u zemljišnji fond 


Poništenje 

Kotar Kolonat Napoličarstvo dražbi Ukupno 
h--a— m? h—a— m? h —a— m? h—a— m 

Buzet ..... 63.79.29 70.42.39 61.10.27 195.31.95 
Labin ..... 220.19.50 2.22 31.07.39 251.29.11 
Lošinj ..... 4.659.67.38 291.88.79 —-— 4.951.56.17 
Pazin ..... 292.37.88 219.36.22 172.06.27 683.80.37 
Poreč ..... 2.894.62.63 559.14.58 2171.92.02 3.731.69.23 
Pula — grad . . ——— ——— _—— —— 
Pula — kotar . 1.648.62.17 39.55.82 105.08.02 1.793.26.01 
Rijeka ..... — --—— - —— — — 
Rovinj. .... 465.06.33 --—-- 4.60.26 469.66.59 
Ukupno . . 10.244.35.18 1.180.40.02 651.84.23 12.076.59.43 

VII. 


Jedan od važnih zadataka agrarne reforme bilo je provođenje koloniza- 
cije, t. j. dodjela raspoloživog agrarnog zemljišta agrarnim interesentima, 
bilo kolonistima, bilo mjesnim seljacima bez zemlje ili sa malo zemlje. 

U Hrvatskoj je bilo potrebno hitno i u velikom opsegu provesti kolo- 
nizaciju preseljenjem siromašnih seljaka iz prenapučenih i siromašnih 
krajeva u bogate i plodne krajeve. Naročito je to bilo potrebno za se- 
ljake iz Hrvatskog Zagorja, Međumurja, Korduna, Banije, Like i Dal. 
macije. S druge strane ostali su mnogi posjedi odbjeglih seljaka nje- 
mačke narodnosti po Vojvodini, Srijemu i Slavoniji, koje je trebalo 
naseliti radi obrade zemljišta i očuvanja zgrada. Tako je 1946. godine 
provedena planska kolonizacija siromašnih seljaka bezemljaša, odnosno 
seljaka sa malo zemlje iz popaljenih sela i opustjelih domova Dalmacije, 
Like, Banije i Korduna, te prenapučenih sela Zagorja i Međumurja u 
plodne ravnice Vojvodine. 

U Istri, zbog njezinih posebnih prilika, nije bilo potrebno provoditi 
kolonizaciju na široj osnovi. Hrvatskom življu, koji je za vrijeme fašizma 
i rata teško stradao, trebalo je pružiti mogućnost da obnovi svoje gospo- 
darstvo i da se slobodno razvija. Za postradale i siromašne seljake bilo 
je zemljišta u priličnoj mjeri u samoj Istri. Ukinućem kolonata i razre- 
šenjem napoličarstva prijašnji su obrađivači postali gospodari zemlje, 
oslobođeni svakog davanja, bilo u naturi bilo u novcu, i ostalih tereta. 
Seljaci bezemljaši dobili su zemlju od ekspropriranih posjeda ili su 
stupili u seljačke radne zadruge, koje su se počele osnivati još 1946. go- 
dine, i tako su osigurali sebi uzdržavanje. U Istri nije trebalo provoditi 
kolonizaciju šireg opsega preseljavanjem istarskih seljaka iz Istre u druge 
krajeve države, niti doseljavati seljake iz drugih krajeva u Istru. Trebalo 
je samo provesti neka pojedinačna preseljenja siromašnih seljaka iz pa- 
sivnih krajeva Istre, naročito iz Čičarije i Krasa, odnosno preseliti be- 
zemljaše iz njihovih sela na pojedine raspoložive posjede u istom kotaru. 

Tako je 8 seljačkih porodica iz Krasa preseljeno u kotar Labin, gdje 
je svaka porodica dobila oko 5 ha dobre zemlje, sa potrebnim zgradama, 
18 porodica je preseljeno u kotar Poreč, a tri porodice iz kotara Pazin 
također u kotar Poreč. 

Sve su te porodice dobrovoljno stupile u tamošnje seljačke radne 
zadruge i time mnogo pomogle razvitak i napredak radnog zadrugarstva 
u Istri. 

Također je priličan broj seljačkih obitelji iz različnih sela kotara 
Poreč preseljen na bivše veleposjede u istom *kotaru. 


VIII. 
Narodna vlast stala je od početka na gledište, da nije dovoljno samo 
razriješiti feudalne posjede, nego je potrebno zemljoradnicima, kojima 


je dodijeljena zemlja, omogućiti, da sa tom zemljom osiguraju sebi i 

svojim porodicama dostojan i pristojan život. Zbog toga je narodna 
vlast zajedno sa zemljištem eksproprirala i dodijelila seljacima potrebnu 
količinu stoke i alata, i time im osigurala sredstva za obradu dodije- 
ljenog zemljišta, kao i sredstva za uzdržavanje. To je bila velika razlika 
između agrarne reforme, koja se provodila u novoj Jugoslaviji, i agrarnih. 
reforma, koje su se provodile u staroj Jugoslaviji i drugim kapitali- 
stičkim zemljama, u kojima je seljacima dodjeljivana samo zemlja bez 
sredstava za proizvodnju, tako da su od početka padali u dugove, u 
prvom redu zbog plaćanja odštete vlasnicima za zemlju i nabavke stoke 
i alata, iz kojih se nikad više nisu mogli izvući. 

U Istri su, međutim, koloni zajedno sa zemljištem dobili stojne kuće 
i gospodarske zgrade, koje su se nalazile na dodijeljenom zemljištu. 
Viškovi eksproprirane stoke i alata bili su dodijeljeni siromašnim se- 
ljacima i bezemljašima, odnosno seljačkim radnim zadrugama. Nije 
ostao ni jedan jedini veliki posjed, ni jedno zemljište u kolonatskom 
odnosu, koje nije bilo ekskroprirano sa svim zgradama, živim i mrtvim 
inventarom, i privedeno svrhama agrarne reforme i kolonizacije. 


Agrarni interesenti dobili su u vlasništvo zemljište sasvim slobodno 
od dugova i drugih tereta, tako da su bili sigurni, da je dodijeljeno 
zemljište njihovo, i da nitko, pa ni državni erar nema nikakvog potra- 
Živanja prema njima. Da ne bi kao i prije seljaci ponovo pali u dugove 
i druge teškoće, određeno je, da seljaci ne mogu kroz 20 godina dobi- 
veno zemljište ni prodati ni založiti. Na taj su način siromašni seljaci 
bili zaštićeni od bogatih seljaka i špekulanata. Određen je maksimum: 
zemljišta, koji može pojedinac posjedovati, i to za zemljoradnike 20 ha, 
a za nezemljoradnike 3 ha, čime je onemogućeno ponovno stvaranje 
velikih posjeda. 

Uredbom o kontroli prometa nekretninama od 20. III. 1948., br. 163, 
određeno je, da je za svaki prijenos nekretnina potrebno odobrenje na- 
rodne vlasti, kako bi se spriječilo prometanje nekretninama u speku- 
lantske svrhe odnosno radi gomilanja posjeda. 

Da bi agrarni interesenti došli do novčanih sredstava za nabavku 
stoke, alata i za druge potrebe, davani su im dugoročni krediti uz niski 
kamatnjak, tako da se radi kredita nisu morali obraćati na lihvare i 
špekulante. Na taj način omogućeno je seljacima da uz vrlo povoljne 
uvjete nabave poljoprivredne strojeve i alat, umjetno gnojivo, selekcio- 
nirano sjeme i sadnice. Radi što boljeg unapređenja poljoprivrede i pru- 
žanja seljacima pomoći u obradi zemlje osnovane su mašinske stanice, 
koje su uz umjerenu naknadu strojevima obrađivale potrebnim seljacima 
njihovu zemlju. 

Konačno, i u Istri se pristupilo socijalističkom preobražaju sela, osni- 
vanjem seljačkih radnih zadruga, što se u stvari može smatrati završnom 
etapom agrarne reforme. 

(Primljeno u sjednici Odjela za filozofiju i društvene 
nauke od 11. 1. 1952.) 


D) Rezultat agrarne reforme po kulturama 


Broj Dodijeljena površina u hektarima Dobiveni višak u zemljišnjom fondu 
Kabai Agrarni sea rm dada a : g ugodi, -——-——| Svega 
odnos ori članova | ora- vino- \,. | paše | ne- ora- ovino- |, pašž |. ne- ukupno 
obitelji obitelji | nica vrt grad livada: njak šuma plodna ukupno nica vri grad livada njak i šuma plodna ukupno 
Kolonat 23 1 2 2| ul 4. 29 8! 1 126 9| — 213 2| 1 — 63 189 
EUZET Napoličar 56. 2421 18.2 3 8; 89 8 — >, 18. 18 | 2 2 70 159 
Dražbe 97. 468| 68. 12 | 4182. 583 8 1 2/1 nj. 383 | — | 638 | 59 
Ukupno | 176 820] 107. 16| 571 187. 748 24 1 4450 m4, 2 196 944 
Kolonat 87 479] 208.16... 7.352 1.326 3881 To 1oB1o1368| T 220 | 1546 
LABIN Napoličar 23 123 1. — 1. 23 —— —— i = — 23 
Dražbe | 28.18 arlšĐil 2| 2! 109 | — — 9| s] :4| — 31 | 140 
Ukupno | 133 715| 816 17 9. 382 1.458 47 Ti - 10 40. 140 ki 251 1.709 
Kolonat 625 1421, 1161 155 89 | 8380 896! 21] 1638 370 5724] — 248712004. 51 | 4660 | 6.298 
LOŠINJ Napoličar 3837 843 83 5. 159 21583. 61._- 461 l1, > - Z 15. 275 1 292 753 
o Dražbe 2162] 38 Ti s|— 5 81 mo =a he. N 39 
Ukupno | 983. 2.326| 202. 167. 253 - 548 965 3| 2138 88. 51 24 — 2502 2219 52 4.952 7.090 
Kolonat 28. 213, 82| — 28| 50| 53 45. 24 282 | 188! — 51 28 16. 80, 7 292 sva 
PAZIN Napoličar 258 LT44| 10. — 25.98. 86. 80. — 399 94. — — o, 58. 87, 80. — 219 618 
: Dražbe_ 198[ 1885] 398 | 51] 80 201 3271 172] | 1310 62 | — 20 281 28. 831 — | 18 |_1488 
Ukupno | 479. 3.842, 585. 51 183 358 466 297. 101| 1991 | 289 — 25 109 141. 118 U 684 2.675 
Kolonat 957 | 5.037, 599. 54. 3251 85. 309 1.098. — 2.990 | 743. 20. 680 30 118 1.308. — 2.294 5 884 
POREČ Napoličar 693. 3.36T| 316. 169. 304... 34. 11/18 2, 119 | 288, 75, 116. 10, — | 9%, — 559 1678 
e Dražbe 392 [1.701 221 | 2341 308 56| 144 | 274 1| 1.233 385 20, 571 1240114. — 278 1511 
Ukupno |2.042 10.105|1.126 . 977 982. 115. 564 1.555 3| 5.342 [1046 165. 8083. 52. 158 1507, — 3.181 9.078 
Kolonat 241 1801 91 12 9 7| s| 1u2| 2 291 | 84.151 811 9 217! 97! 6 1.649 1.40 
PULA - Napoličar 31, 217, 20,2 4 2,18, M, 2 65 8, = — 1 14, 16, — 39 104 
kotar Drožbe_ 236 | 1194| 5801276, 53. 280/ 688 2| 1871 30 | — 2 6| 8,59, — _105 1.776 
Ukupno | 281 1541] 616.26. 89 62 351 817 6| 2027 | 412.15. 88. 16. 289 1012. 6 1.198 3.820 
Kolonat 1 2 2 — | rk za inji e= 3 — = o — -- — — — 8 
PULA - Napoličar 15.4, 15 Preko: 1 1. E 33 —| = za D — — 33 
grad PDražbe_| 51 m >> a Zeiss lsotamerjekh E a 
Ukupno 21 108 17 2 1 1 15 — = 26 - — — — — — — _ 36 
Kolonat = a 3 5 m. z - — — = | — = =. he za — 
. Napoličar 26 89 13 5, 2 1 3 4. 1 17 = 2 zr i = = 17 
RIJEKA Dražbe 570 198, 183, 8 12| 22| 26 &| 2 199. | ==. ko- ANE b i oi 189 
883 382 14 8 14.28, 29 65 3 156 _— a3 a j 156 
Kolonat 4 u un, — o 2 re 7 4, — 24 56, 20, 21 2, 1899. 24, 8 465 489 
ROVINI Napoličar 11 38 14 2| 1 —— 5 13! — 35 => | = | == | = aj Ne | 2 = 25 
Dražbe 54| 167.93, 18.21 3 56 18. 6 315 2| — L— >> Li 11.5 330 
Ukupno | 68. 229, 11820. 24.3. 868 185 6 314 58 | 20 21 2 10. 2251 4 | 40 34 | 
Dodijeljena površina u hektarima Dobiveni višak u zemljišnjom fondu Sve- 
Svega Agrarni : š i s. arem mno - | i ukupno 
ukupno odnos ora- | vino- 1, paš. | %, ne- ora« | vino- |,.. paš- |. . ne- dodijeljeno 
djes vrt grad livada njak . šuma plodna] Ukupno nica | STE | grad | livada njak | šuma plodna| Ukupno i višak 
i | | | 
Kolonat 1.748 T416| 1.225. 759. 4T4| 518 117: 29 | 6.680 1.300 169. 718 | 83 3.089. 4.782, 67 | 10.243 | 16.28 
OBLAST Napoličar | 1450. 6.T47| 578 187. 498. 168. 419 376._15| 2.241 380. T5 116. 87 84. 434 3| 1179 3.420 
ISTRA Dražbe | 1078 5.800: 1.368. 338 540 455: 1022 1528. 98 | 5.349 i4 21 81 60 97. 244 8 655 6.004 
Ukupno | 4.376 19.963 | 171 1284 1512 LI41: 2.616 4404. 142 | 14.270 | 1914. 265. 810. 330 8.270 5410. 18 | 12.077 | 26.847 


ŠTIPE GUNJAČA 


KAKOI GDJE JE SVRŠIO HRVATSKI KRALJ 
DIMITRIJE ZVONIMIR 


S DODATKOM 


O GROBU KRALJA ZVONIMIRA NA KAPITULU 
KOD KNINA 


UVOD 


U hrvatskoj historijskoj nauci pored problematike salonitanskih i 
splitskih sinoda nije ni jedno pitanje izazvalo toliko rasprava ni urodilo 
tako obilnom literaturom,! kao što je pitanje načina smrti hrvatskog 
kralja Dimitrija Zvonimira. S druge strane, nije se desilo, da je neki 
problem iz naše prošlosti, makar se o njemu i manje raspravljalo, dao 
tako malo rezultata kao ovaj. Tako još danas to pitanje leži otvoreno kao ' 
i pod konac prošloga stoljeća, premda se mnogo truda ulagalo, da se 
dokaže, bilo da je kralj umro naravnom smrću, ili da je ubijen. Razlika 
je ipak u tome, što se ranije smatralo čas. dokazanim, da je Zvonimir 
svršio naravnom smrću, a čas opet da je poginuo, dok se u novije doba 
ovo pitanje populariziralo kao neriješen problem i u nauci? i u široj 
javnosti. Nema sumnje, da se problem komplicirao zbog nepodesno iza- 
branog naučnog metoda, što se ispoljilo u djelomičnom obuhvatanju 
građe, u prevelikom povjerenju u naučne autoritete i oslanjanju na njih; 
općenito u površnom i neakribičnom obrađivanju teme. Historičaru je 
bitno i važno, a i najveća mu je teškoća, da u vijestima oštro luči izvornu 
jezgru od dogradnje na njoj. A problem načina smrti kralja Zvonimira 
raspravljao se u našoj historiografiji na osnovu očevidno zamršene, kon- 
tradiktorne, nediferencirane, loše provjerene, a nadasve labavo krono- 
loški fiksirane građe. Pitanje se začelo, a dobrim dijelom i razvilo na 
jednoj jedinoj vijesti, koja je zabilježena kao dodatak u hrvatskoj 
redakciji Ljetopisa Popa Dukljanina (DHRL;PD), po kojoj je Zvonimir 
bio ubijen na skupštini u mjestu Pet crkava na Kosovu polju. Bujnost 
ove vijesti te njena povezanost za tekst Dukljaninove kronike činili su, 
da se ona uzimala osnovom cijelog problema. Drugim vijestima, koje su 
kasnije uzimane u pretres, pripisivao se obično sekundarni karakter, 
bilo što se njihova pojava držala zakašnjelom, bilo zbog kratkoće sadr- 
žaja, ili što se u narativnom podudaranju nekih pasusa u njima gledala 
apsolutna tekstualna zavisnost od dodatka u spomenutoj kronici. O 

izvoru — u pravom poimanju njegove specifičnosti — nije bilo govora, 
jer se on nije ni uočio. Isto tako nije uziman u obzir ni arheološko- 
topografski momenat, bar ne onoliko, koliko je s dobrih izgleda mogao 
biti korišten, a taj je nedvojbeno veoma važan i odlučan za izlaz iz 
situacije, u koju je problem zapao. Doduše, arheološko-topografska strana 
nije bila pročišćena sa strane hrvatske arheološke nauke, iako je ona na 
sebe bila preuzela taj zadatak. 

Međutim rezultati novih istraživanja kako na arheološkom terenu, tako 
i u rimskim bibliotekama, uz neka zapažanja na dosada obrađivanoj 
građi, omogućit će nam, da pretresemo dosadašnju strukturu ovog pitanja 
i dosljedno tomu da utvrdimo način smrti kralja Zvonimira, kao i 

položaj gdje se ona zbila. 


I. 


IZVOR [I VIJEST PRIMARNOG ZNAČAJA 
U HISTORIA SALONITANORUM PONTIFICUM 


Najnovijim proučavanjem utvrdilo se rano porijeklo djela u kojemu se 
nalazi vijest o nasilnoj smrti kralja Zvonimira, a od kojega su se sačuvali 
kasniji prijepisi. To je rukopis koji nosi naslov »Historia Salonitanorum 
pontificum« (HSP), a ranije se običavao nazivati »Historia Salonitana 
maior«, po nekima Barberinski rukopis preudešavanoga djela Tome 
Arciđakona splitskog. Pouzdano je utvrđeno, da je ovo djelo prethodilo 
definitivnoj redakciji Historije Salonitane Tome Arciđakona, za koje je 
dapače dokazana velika vjerojatnost, da se odnosi na sam Tomin 
koncept. U radnji »Historia Salonitana maior« iznio sam dokaze, koji 
apsolutno idu u prilog autentičnosti sastavka; štaviše dokazano je, da je 
koncept vrsnijeg kvaliteta od same definitivne redakcije.“ 

U ovom momentu za nas je važno, što je prepoznat odnos Tome Arci- 
đakona (umro 1268) s oba djela, jer je time pouzdano utvrđeno vrijeme 
zabilježbe vijesti o pogibiji kralja Zvonimira. Napose je važno, što druge, 
očito kasnije vijesti, nemaju ove osobine, pa vijest u HSP uzimlje prvo 
mjesto u kronološkom redu. 

Nego, od velikog je značaja i prava odlika ove vijesti, što se u njoj 
nalazi uklopljen i izvor, ni od koga do sada priznat, a u stvari jedini, koji . 
ima u pravom smislu značaj historijskog izvora. Tekstovna neodvojenost 
izvora i vijesti sili nas, da ih ovdje skupa iznesemo: 


VIRUM VALDE EGREGIUM ET BONITATE PLENUM 
CRESCENTIUM NOMINE 


Crescentius archiepiscopus spalatensis, natione Romanus, iste suscepit sacro# 
ordines in Romana Curia et venit Spalatum, anno domini millesimo centesimo. 
Quo quidem tempore rex Suonimir, Croatorum rex, quem Ungari appellarunt 


“ 


206 


Zolomerium precepit et ordinavit coadunari omnes nobiles et strenuos ac in 
arte militaria instructos sui regni viros in loco Ilyrica lingua appellato 
Cossovo ubi dicitur locus quinque ecelesiarum et illic fecit perlegere literas 
curie Romane et imperiales in quibus erat talis tenor inter alia: Praecipimus 
et mandamus tibi regi Suonemerio, ac insuper obsecramus, ut tu, una cum tuo 
exercitu ad recuperandum gloriosi Christi sepulchrum, transferre te debeas 
ultra mare etc. Et statim sic turbati et accensi furore et ira opinantes, talia 
de consensu fore regis, invaserunt ipsum regem et occiderunt. Qui quidem rex 
iam vixerat in regno suo Chroatie per annos XXXV. sanctissime et sine here- 
dibus. Nuptus tamen quidem filie regis Belle primi, et iste Suonemerius 
ultimus fuit in regno Croatie. 


 Itaque post ipsum Croati unquam amplius habuerunt regem. His itaque hoc 

“modo peractis, uxor Suonemirii, filia regis Bellae sentiens se gravata ab homi- 
cidis et propter mortem sui viri clamavit fratrem suum Vulandislavum regem 
Ungarie ut ulcisceretur dictos homicidas sui viri. Tunc rex Vulandislavus, sine 
mora aliqua, congregato magno exercitu, venit et occupavit totam terram a 
Dravo flumine usque ad Alpes que dicuntur ferree. Post hoc transivit Alpes 
et cepit inpugnare munitiones et castra cum multa sanguinis effusione in 
signum vindictae sui cognati. Et sic obtento regno Croatorum traddidit illud 
sororis sue, olim Suonemerii, quia ut dictum est fuit ultimus rex in regno 
Croatie, cui et factum fuit in memoriam epitaphium infrascriptum: 


EPITAPHIUM SUONIMERII REGIS CRVATORUM 


Gemitum quis poterit genis retinere 

Cum hanc turbam viderit fletu flendam vere 
Nam hac caligine iubar requiescit 

Excelso de semine quam mire torpescit 
Cuius namque mors cruera dirre potest pandi 
Propter atra scelera populi nephandi 
Mentes suas ad yma rabidi flexerunt 

Ft nece durissima regem perimerunt 
Robustarum virium brachio potentem 

Pium Suonimirum in mense pudentem 

Qui clipeus fuerat pro eis in hostes 

Terere consueverat inimici postes 

Flete iam proceres principum honorum 
Senes atque puberes terae Croatorum 

Nam regni solemnia prima que fuere 

Nunc honor et gloria simulque ruere. 


Et quia ut dictum est, rex Suonimirus decesserat sine heredibus, deficiente 
toto regali sanguine, regnum Croatorum pertinere vivebant acephali, et sine 
regimine ita quod inter ipsos diviserunt regnum Croatie, inflati ambitione 
regnandi. Ita quod inter ipsos emersere innumerabiles rapine, proditiones, 
cedes, omnium facinorum  seminaria, alter alterum insequendo, invadendo, 
trucidando et omnia nefaria in alterum exercendo, quotidie non solum fiebat, 
sed augmentabatur, non alia de causa, nisi quia capite privati erant.5 

A) Izvor 


Ovdje se već po osobinama samog teksta jasno vidi, da epitaf ima 
karakter izvora, a sve drugo da pripada oblikovanoj vijesti. Dosada se 
epitaf objelodanjivao bilo s (djelomičnim) tekstom vijesti, bilo samo- 
stalno, t. j. izdvojeno iz teksta.7 Lucius je prvi posumnjao u autentičnost 
epitafa svrstavši ga među »ficta et supposita«,š i nitko se poslije njega 
nije izjasnio u prilog njegove izvorne snage. Držalo se naime, bez izu- 
zetka, da je epitaf izmišljen)? odnosno da predstavlja izljev kasnije pje- 
sničke mašte, ili da ga je po svoj prilici sastavio isti pjesnik, koji je 
sastavio epitaf Mladena III. Šubića u Trogiru g. 1348.1! No mi ćemo 
pristupiti ispitivanju višestrukih okolnosti, koje će nas dovesti do 
drukčijeg zaključka: 


1. Epitaf se smatrao »interpolacijom« u djelu, kojemu se nije pridavala 
veća starost od XVI. stoljeća. Kritikom teksta HSP došlo je do konstatacije, 
da to djelo potječe iz sredine XIII. stoljeća. To radikalno mijenja dosadašnja 
gledišta na starost, a s time i na autentičnost ovoga sastavka, pa je bez mnogo 
riječi jasno, da djelu moramo pokloniti kudikamo više povjerenja, nego se to 
činilo dosada. Općenita je formula u historičkom metodu, da je sastavak vjero- 
dostojniji, što je bliži vremenu zbivanja događaja, koji se u njemu iznose, pa 
je već s tim logično, da epitaf, koji se u njemu nalazi, dijeli s njim općenitu 
vrijednost sastavka, jer ono, što je veće, ipso facto sadržava u sebi ono, što 
je manje. 

2. Dokazano je, da naš epitaf po svojoj naravi u tekstu HSP pripada građi, 
kao i tekstovi salonitanskih sinoda, papinskih pisama, novoprepoznatog kata- 
loga _salonitansko-splitskih metropolita, splitskih sinoda i isprave kralja 
Gejze II. Objašnjeno je, da to nisu »interpolacije« nego izvori, koji su uneseni 
u sastavak HSP, i baš zbog te osobine nisu preneseni u definitivnu redakciju 
Historije Salonitane (HS).!? Dakle oni su ispušteni iz ranijeg sastavka (kon- 
cepta), a ne »dodani« definitivnoj redakciji. 

Građa u HSP je autentična zato, što nijedan dokumenat nema iu sebi ništa, 
što se ne bi slagalo s duhom vremena, na koje se odnosi, niti ma što u njima 
izlazi iz okvira historijskih mogućnosti. Štaviše, neki se dadu kontrolirati zato, 
što su se istovetni pojavili na drugoj strani. Tako na pr. isprava kralja 
Gejze I1,!* pismo pape Urbana IIL!'“ i splitski sinod iz g. 1185.55 Potvrđeno 
je s druge strane, da su najvjerodostojniji oni katalozi salonitansko-splitskih 
metropolita, koji su ekstrahirani iz HSP.!* Salonitanski sinodi pak odaju auten- 
tičnost posebnim stilom, griješkama, oznakom »explicit« na svršetku teksta, 
pluralnim oblikom imena grada Solina, te formulama protokola i eshatokola.!? 


Ovi komparativni dokazi potvrđuju, da je građa u HSP uzimana s izvora, 
pa nema nikakva razloga, iako nemamo sačuvanih komparativnih podataka 
za epitaf, da iz ovog lanca izdvojimo kariku, koja mu pripada, i da onda per 
analogiam ne zaključimo, da nam se u prijepisu epitafa sačuvao autentičan 
izvor. 

3. Naša historiografija u imenu Tome Arciđakona opravdano gleda zalog 
relativne vjerodostojnosti, razumije se kroz njegovu HS, iako je utvrđeno, 
da u njoj ima subjektivne tendencije (na pr. pasusi o nadbiskupu Guncelu, 
o Sedehu i Vuku, o vojvodi Relesu, o Cetinjanima i t. d.) L. Katić je u naj- 
novije vrijeme utvrdio, kako je Toma bio dobro obaviješten o prilikama u 

Solinu malo prije propasti grada,!* te izveo zaključak, da Toma ne izmišlja, 
nego da u HS piše po predlošcima i starijim izvorima, koji su kasnije pro- 
pali? HSP zaslužuje još i veće povjerenje nego HS, jer je pisana prvom 
rukom, kad manje dolazi do izražaja tendencija, a spontanije izbivaju histo- 
rijska fakta. Dakako da gola građa, koja se u HSP iznosi, zaslužuje veće po- 
vjerenje nego sama tekstovna tvorba. Na izvjesnoj građi u HSP ništa se ne 
izgrađuje u definitivnoj redakciji, pa baš u tomu leži dokaz, da je njena 
izvornost smetala nekoj tendenciji?% Inače se po svoj građi vidi, da je bi- 
rana izvrsnim kriterijem, koji je garantiran Tominom naobrazbom. Naš epitaf 
sada dijeli autorsku vjerodostojnost Tome Arciđakona skupa sa ostalom 
provjerenom građom, dapače još u većoj mjeri, nego što se dosada pripisivala 
Tomi preko HS. 

4. Da se ocijeni kvalitet jednog sastavka tomu mnogo doprinosi, kad se 
zna, na kakvoj se građi osniva, a vjerodostojnost građe dobiva jak oslonac, 
ako joj se može dokazati porijeklo. Zato ću se podulje osvrnuti na topografske 
prilike, iz kojih je mogla proizići mogućnost preuzimanja teksta epitafa. 

Još je Rački naslučivao, da t. zv. »dopunjci«, t. j. ova građa, poiječe iz 
Splita zato, što se ona pobliže tiče splitske crkve, a napose splitskih nadbi- 
skupa, njihovih prava i povlastica." Njega se pridržao Šišić izjašnjujući se, 
da građa u HSP potječe iz nekog splitskog arhiva,** makar je i on tu građu 
smatrao kasnijom interpolacijom u jedan primjerak Tomine HS. Sada su nji- 
hove slutnje našle potvrdu u činjenici, što se prepoznao sakupljač te građe, 
koji je živio, djelovao i pisao u Splitu, a to je sam Toma Arciđakon. 

Doista, dvije verzije žića o sv. Dujmu, što se u HSP nalaze, svjedoče, da 
su bili razvijeni oblici legende o njemu, a to zato, što je ovaj solinski mu- 
čenik bio patron grada Splita i metropolije, pa je logično, da im se izvor 
ima tražiti u Splitu, gdje se sv. Dujam osobito štovao i gdje se o njemu si- 
gurno mnogo propovijedalo, pa i pisalo. Znamo pozitivno, da je u Splitu 
bilo više pisanih legendi, lekcija, jer Toma bilježi, da Adam Parižanin »a ve- 
teribus ystoriis legendas utriusque martiris (= sv. Dujma i sv. Staša) lepido 
satis dictamine innovavit«.?3 s 

Jamačno su bili u Splitu i tekstovi salonitanskih sinoda, jer je splitska 
metropolija kao nasljednica salonitanske mogla baštiniti neke spise, koji su 
preostali od nje. Posve je prirodno, da su se i od nekoga sastavljeni katalozi 
splitskih metropolita morali nalaziti u Splitu, kad se oni jedini odnose na 
samu splitsku metropoliju. To isto bi vrijedilo i za spise splitskih sinoda. 
Vidjeli smo, da se isprava kralja Gejze II. i pismo pape Urbana III. nalaze 
u drugim prijepisima iz predloška od g. 1333. u rukopisu »Mensa episcopalis« 
u Splitu,“ a zaključci splitskog sinoda iz g. 1185. sačuvali su se u originalu. 


Sve je ovo preuzeto u HSP, pa je i s ove strane potvrđeno, da je izvor 
građi, koja je ušla u HSP i na osnovu koje se izradila HS uopće, bio u Splitu. 
Razumije se, da pri iomu ne smijemo pomišljaii na uzak prostor grada nego 
i na njegovu barem užu okolicu. 

Toma kaže, da se u Selinu, dakle u neposrednoj blizini Splita, u crkvi sv, 
Stjepana, nalazi pokopan kralj Krešimir sa više kraljeva i kraljica.ž* Ovo 
govori za neku vrst mauzoleja hrvatskih kraljeva, koji se nalazio u Solinu. 
Kad izričito znamo, da je tu pokopan kralj Krešimir, Zvonimirov prethodnik, 
ne smijemo ni po čemu smatrati, da je s njim ukapanje kraljeva u Solinu za- 
vršeno. Zatim, kad je riječ o ukapanju »cum pluribus aliis regibus et reginis«, 
nema razloga da ne vjerujemo, da »inter plures« nije bio i njegov neposredni 
nasljednik Zvonimir. Barada uvjerljivo postavlja tezu, da Zvonimir vuče lozu 

od Svetoslavovića, koji su drugi izdanak loze Trpimirovića — paralelan s onom 
Krešimirovića — i da kao takav poslije kompromisa dolazi kao suvladar Petra 
Krešimira i nasljeđuje ga legitimno." Prema tomu ne bi postojala dinastička 
zapreka, da se Zvonimir pokopa sa ostalim Trpimirovićima. Osim toga vi- 
dimo, da Zvonimir vraća splitskoj metropoliji crkve sv. Marije i sv. Stjepana 
u Solinu,25 dakle i mauzolej, a Barada iz toga izvodi zaključak, »da Zvonimir 
nije bio vlastan, nije mogao to učiniti za živa člana te dinastije, Stjepana, 
koji je u tom slučaju bio jedini baštinik tih grobnica. Kad je Zvonimir te 
učinio, znak je, da je on bio vlastan da to učini, t. j. da su tu bili i njegovi 
pređi pokopani.«?? Dašto da Barada ovdje misli na davnije pretke. Prema 
tomu Zvonimir je s crkvom sv. Stjepana raspolagao (već i kao kralj) i zato 
je imao prava, da i sam bude pokopan s ostalim kraljevima. 

Ali, mi imamo još jedan podatak, a to je nešto konfuzna vijest, kojoj se 
ipak prepoznaje bitna jezgra i ona dopunjuje sve, što je u prilog solinskog 
momenta rečeno. Vijest se doduše javlja kasno, ali ako je nalazimo kasno 
zabilježenu, time nije rečeno, da je nastala u odmaklo doba. Mogla je naime 
biti preuzeta iz kojeg ranijeg, nama nepoznatog izvora. Vijest je donio Jakov 
Lukarević (1551-1615) i ona glasi: 

»Nel detto tempo mori Suonimir re di Croatia, et fu portato a sepelire 
in Bichiay nell'isola Metabure in san Antonio dove si sepelivano i re del 
paese; et haveva lasciato alla sua moglie, sorela di santo Vuladislavo rč di 
Ungheria il regno: la quale renuntio al suo fratello il regno d'ambidue le 
Croatie, qual comincid in Selimir Harvoi nel 550 et fini in ban Selimir o Zu- 
domir:; il quale (secondo Paolo Scaligero) fi nel 1009. ...<5% 


Budući da ovdje Lukarević odaje služenje s Pavlom Skalićem, čije je 
maštanje i besprimjerno izmišljanje općenito poznato, moglo bi se u prvi 
mah pomisliti, da je Skalić autor cijele vijesti, pa zato moramo odmah stvar 
izvesti na čistac. 

Vladimir Mažuranić nam donosi popis autora, kojima se Lukarević služio, 
a i sam ih naveo u svom djelu pod »Autori citati nella presente opera.« No 
Mažuranić se namjerio na primjerak Sveučilišne biblioteke u Zagrebu, a u 
spomenutom popisu tog primjerka nalaze se olovkom zabilježene mnoge 
brojke strana, gdje je citiran pojedini pisac, kojim se Lukarević služio,3! 
(inače je Mažuranića dopunila K. Lucerna).**“ Mažuranić konstatira, da je 
Lukarević nastojao obraditi najstarije doba povijesti po djelima, koja su 
onoga vremena bila jako cijenjena, ali i to, da je Lukarević nekritičan preko 
reda stoga, što se poveo za zlim primjerom Orbinijevim, te su obojica povje- 
rovali Skaliću i uvrstili ga među svoje »izvore«. Zatim kaže, da će svaki put 
trebati zagledati s nužnim oprezom, gdje je Lukarević naznačio kojeg autora, 
kao i u djela pisaca, koje on citira. Mažuranić sam za se govori, da je on, 
tako postupajući, nekoliko puta našao jezgru istine i time donekle opoštenio 
Jakova Lukarevića.* Na osnovu takvog sagledavanja razdijelio je ovu vijest 
u dva dijela: prvi, koji seže do riječi »ambidue le Croatie«, i drugi, ono, što 
se nalazi iza toga. Za prvi dio izjasnio se, da ga je Lukarević očito napisao 
po povijesnim knjigama, koje su po ugarskom shvaćanju pokazivale, kako je 
tobože sv. Ladislav stekao neko pravo na nasljedstvo krune Hrvatske Bijele 
i Crvene.“ Odvajajući od ovoga ostali tekst — to bi bio drugi dio — o njemu 
počinje: »Zatim dolazi posve neskladno kao tobože zavisna rečenica »qual 
comincio in Selimir Arvoi nel 550 e fini in Ban Zudomir il quale (secondo 
Paolo Scaligero) fd nel 1009. ...«% Konačno konstatira: »Smetena daljnja 
Pripovijest potekla je, kako je u zaporci pisac natuknuo od Pavla Scaligera«.5* 

To inače svatko iz teksta jasno razabire i Zato nema razloga sumnji, da bi 
Lukarević u onom prvom dijelu vijesti, u kojemu se spominje Zvonimir, 
preuzeo što od Skalica. 

Osim toga Radojčić tvrdi, da pregledavajući Skalićeva djela, nigdje nije 
našao spomena o kralju Zvonimiru, pa je i s ove strane potvrđeno, da je 
Lukarević, kad govori o Zvonimiru, io preuzeo od drugdje. 

Pogledamo li, što Lukarević piše u vezi sa Zvonimirom. vidjet ćemo. da 
je historijska suština doista tačna: 

1. Rodbinska veza, žena Zvonimirova — sestra ugarskog kralja Ladislava, 
potpuno odgovara. 

2. Zvonimir ostavlja kraljevstvo svojoj ženi. Nije nemoguće, da ga je žena 
naslijedila, jer znamo, da je Zvonimirov sin Radovan nestao prije Zvonimira 
i da se ne spominje nijedan drugi muški potomak. Ne znamo izričito, da u 
ovakvoj situaciji žensko nasljedsivo ne bi bilo u skladu s nasljednim pravom. 
Uostalom, njeno vladanje navode najstarije vijesti. i mi ćemo se na to 
osvrnuti poslije. 

3. Ustupanje prijestolja bratu Ladislavu potvrđeno je istim vijestima kao 
i vladanje Zvonimirove žene. 

4. Riječ o dvije Hrvatske ima mjesta u historijskoj zbilji, kad se uzme u 
obzir, da je postojanje Hrvatske Svetoslavovića i Hrvatske Krešimirovića 
vrlo vjerojatno, a baš bi Zvonimir bio vladar obiju,33 U drugu ruku znamo, 
da stariji sastavci navode Crvenu i Bijelu Hrvatsku, dakle dvije. 


Vidimo dakle, da se inače vrlo kratka Lukarevićeva vijest dade konitroli- 
rati sa ova četiri navoda, što potvrđuje, da se on poslužio viješću, u kojoj je 
historijska jezgra bila dobro sačuvana. Za nas je važno, da u historijskoj 
jezgri stoji sve ono, što se odnosi na prilike poslije Zvonimirove smrti, iako 
se njena narav uopće ne spominje. Time hoću reći, da detalj o ukopu kralja 
Zvonimira ima istu vjerodostojnost. kao i ostali navodi, a baš nas ovaj detalj 
ovdje najviše i zanima. 

Već se Lucius osvrnuo na nesuglasje u pitanju mjesta Zvonimirova ukopa, 
odnosno u pitanju ukopišta hrvatskih vladara. Njemu je udario u oči nesklad 
spomenute Tomine vijesti o ukopištu više kraljeva i kraljica u Solinu s Luka- 
revićevom viješću o pokopu Zvonimira »in Bichiay nell'isola Metabure in 
san Antonio dove si sepelivano i re del paese.« Lucius je to spomenuo, a da 
se nije upuštao u problem, nego je ostavio da sudi, kako tko hoće." Nu kako 
on pri tomu ističe Tomu kao starijeg pisca i njegovu blizinu Solinu. time ipak 
očituje, da je sam skloniji vjerovati Tomi. 

U Lukarevićevoj vijesti spominju se Bichiay, otok Metabure i sv. Antun, 
razumije se crkva. Nama je ova topografija nepoznata, očito s toga, što je 
sama u sebi nejasna i zato ću «e potruditi, da je razjasnim. 

Držim, da ćemo poći dobrim putem, ako najprije potražimo, ima li što u 
ovoj vijesti, što bi bilo zajamčeno i s drugim, zasebnim svjedočanstvom. Takva 
mogućnost zaista postoji, i to je navod, da je Zvonimir donesen na ukop na 
otok i u crkvu »dove si sepelivano i re del paese«. Ovdje se dakle radi o tra- 
dicionalnom ukopištu hrvatskih kraljeva na jednom otoku i u jednoj crkvi, 
a budući su i otok i crkva potvrđeni arheološkim nalazom, i to na Gospinu 
otoku u Solinu, koji optače rijeka Jadro, to ne može biti više otoka s takvom 
oznakom nego samo ovaj. Na njemu je Bulić pronašao temelje starohrvatske 
crkve i u njoj dijelove natpisne strane sarkofaga kraljice Jelene," za koju 
Toma Arciđakon kaže da je sagradila i obdarila crkve sv. Stjepana i sv. Marije 
u Solinu.“! A već smo se prije sreli s Tominim navodom. da se ovdje (u crkvi 

sv. Stjepana) ukapahu hrvatski kraljevi i kraljice. Stoga slaganje Lukarevi- 
ćeve vijesti u najelementarnijim oznakama (otok, crkva) s arheološkim rezul- 
tatima čini navod o ukopištu kraljeva u biti pouzdanim, to više, što se vijest 
pojavila nezavisno od drugih, a s njima se i u ovome i na ovakav način slaže. 

Budući da arheološki rezultati imaju neospornu vjerodostojnost, to na 
njima ostaje sva izvorna snaga, a sve drugo, u čemu se detalji od njih razi- 
laze, predstavlja skretanje od ovakve tvrde jezgre. U tome na prvo mjesto 
dolazi nepodudaranje u oznaci lokaliteta ukopišta hrvatskih kraljeva, za koje 
Toma kaže da je bilo u Solinu, što su potvrdili i arheološki rezultati, dok 
Lukarević navodi Bichiay, mjesto, koje svakako nije istovetno sa Solinom. 
Griješka je doista kod Lukarevića. 

Prema tradiranom nazivu Bichiay ne možemo u prvi mah znati, koje je 
to mjesto, pa nam ne ostaje drugo, nego da pomišljamo na pogrešno ispisi- 
vanje lokaliteta, što je neobično česta pojava, kad se naš toponim prenosi 
stranim jezikom. Kako danas imamo Bihać u Bosni, a prije u Hrvatskoj, 
i Bijaće kod Trogira, to prema pomenutom tradiranju moramo uzeti u obzir 
oba ta lokaliteta. Prvi se uvijek javlja u jednini, a drugi gotovo uvijek u 
dualu.#* I Lukarevićev Bichiay odaje dualan oblik, samo što je bez sumnje 
naziv ovdje metatiziran. Prema tomu otpalo bi kombiniranje sa Bihaćem u 
Bosni, i ostali na snazi samo Bijaći u današnjoj Dalmaciji.““* Kako je Lukare- 
vićeva vijest pobrkala Solin sa Bijaćima, ne možemo točno znati, ali posve 
je vjerojatno, da je do brkanja moglo doći zbog toga, što se ipak nekako znalo, 
da su u Bijaćima prebivali hrvatski vladari pa se, jasno, moglo bar pretpo- 
stavljati, da su tu i pokopani. Štaviše nije ni nevjerojatno, da su se tu 
pokapali, ali ne poslije kraljice Jelene. Naime, nemamo nikakvih dokaza, da 
su se prije uje pokapali vladari u Solinu, jer je, znamo po Tomi, ona tek 
sagradila one crkve, u kojima su pokapani kraljevi. U Lukarevićevoj vijesti 
dakle moglo je u ovom slučaju doći do brkanja dvaju vladarskih ukopišta, pa 
se tako mjesto Solina navelo Bijaće, ili pak, što je vjercjatnije, da se nije 
pobliže poznavalo topografiju, te je zbog blizine ovih dvaju mjesta lako moglo 
doći do zamjene, koju često čini onaj, koji bilježi iz prostorne, a sigurno i iz 
vremenske udaljenosti. Sam Rački kad informira, gdje se nalaze Bijači, kaže: 
»Biachi, villa prope Salonam«.# Sve u svemu iako postoji zbrka, njome se ipak 
odaje, da iza vijesti stoji bar približno vjerojatna pozadina historijske stvar- 
nosti. Mi se, naravno, iz navedenih razloga u našem pitanju moramo držati 
Solina. 

Sada da se osvrnemo na navedeni otok. Već po tomu, što kod Bijaća ne 
postoji uopće nijedan otok, otkriva se, da se vijest na Bijaće ne može nikako 
ni odnositi, te nam ne preostaje drugo, nego da zaključimo, da se tu ipak 
krije samo solinski Otok. Tomu otoku ne nalazimo vlastitog imena u drugim 
sredovjekovnim dokumentima, već se on bilježi općenito kao »insula«,#5 
a hrvatski Otok (Atago,*7 Ottaz,#% Otoch#?...). Čudno je, da bi se tek u ovoj 
vijesti prvi put sreli s njegovim pobližim imenom »Metabure«. Lucius to pre- 
nosi sa »Metubari«,* kao da je u prvom obliku osjetio metatezu za otok 
Metubarbis. Ovaj otok Metubarbis javlja se samo jednom, i to u starom vi- 
jeku. Navodi ga Plinije, kao »insula in Sao Metubarbis, amnicarum ma- 
xima«,*! a ubicira se u zemlji Breuka, u donjem porječju Save." Inače Ivan 
Tomko Mrnavić navodi, da je kralj Vladislav oslobodio od Turaka tvrđavu 
Šabac, koja da je bila načinjena na jednom otoku u Savi, a taj da se nekoć 
zvao Metubari." Klaić pak imenom Metubaris označuje pritoku Bosuta.54 Iz 
svega dakle izlazi, da se otok pod ovim imenom spominje u starom vijeku 
i da se on nalazio na području dubokog kontinenta, te se ovo ime ne može 

ticati ni Bijaća ni solinskog Otoka. Nu ne može li se ovdje nabaciti pomisao, 
da bi ovaj »Metabure« mogao biti metateza za Metubare, što bi značilo Među- 
bare (= među barama)? Naš palatal »đ« obično se prenosio na strane jezike 
sa »t«. Ovomu za potvrdu donosim analogan topografski primjer. U Alber- 
ghettijevu katastiku sinjskog teritorija nalazi se ubilježeno: »In Želovo ua 
Metugorie« (u Zelovu na Međugorju). Možda je bilo prigode, da se jedno 
vrijeme solinski Otok nazove Međubare, pa makar ga tako oslovio i pojedinac, 
koji je prenosio ovu vijest. Naime na ovom mjestu rijeka Jadro je mijenjala 
svoj tok, a kod mijenjanja često nastaju mlake, pa je odatle moglo nekomu 
izgledati, da je otok među barama, te ga po tomu tako i nazvati. No budući 
da o tomu nismo u stanju ništa sigurno ustvrditi, za nas ostaje ipak važno, 
što se, bez obzira na ime, ipak spominje odgovarajući: hidrografski objekt, 
koji se uz ostale oznake može odnositi samo na Solin. 


Sada kad su učvršćene dvije lokacije, naime Solin i Otok u njemu, ne 
možemo ovu topografsku koincidenciju pripisivati pukom slučaju. Ne, to više, 
što se ona učvršćuje i navodom trećeg topografskog objekta, a to je jedna 
erkva na otoku. Tu crkvu Lukarevićeva vijest nazivlje sv. Antunom, dok 
Toma Arciđakon navodi dvije: sv. Marije i sv. Stjepana. Nastaje samo pitanje, 
komu vjerovati što se tiče naziva. Arheološka iskapanja nisu ništa doprini- 
jela razjašnjenju imena crkava na Otoku. Ali zato mi imamo drugo svjedo- 
čanstvo, koje potvrđuje Tomu. Katić je pronašao g. 1929. u arhivu biskupske 
kurije u Splitu dokumenat iz g. 1397. u kojemu stoji: s... insula in qua 
existunt ecclesiae B. Virginis et Sti. Stephanis ,..« i dokazao, da su se obje 
crkve nalazile na danas zvanom Gospinom otoku u Solinu.5* Prema tomu ovdje 
nema mjesta nazivu sv. Antuna, i onda se ne može zaključiti drugo, nego da 
je u Lukarevićevoj vijesti netočno navedeno ime titulara jedne crkve. Radi 
se dakle o jednostavnom brkanju, koje nastaje lako i svaki dan kad crkva 
nije subjekt, te nema važnog značenja zato, što njeno ime igra sporednu ulogu. 
kao što je i ovdje slučaj. 

Društvo Bihać potaknuto rezultatima Katićeve rasprave povjerilo je g. 
1930. danskom arhitektu i arheologu E. Dyggveu, da izvrši iskapanja u unu- 
trašnjosti današnje župske crkve na Gospinom otoku. Ispod sjevernog zida te 
crkve zapaženi su ostaci male kapelice, a zatim su se ispod pločnika doista 
pronašli temelji jedne crkve iz starohrvatskog doba, koji teku gotovo para- 
lelno s ostacima one, koju je g. 1898. otkrio Bulić." Karaman tvrdi, da se 
našla i grobnica prividno iz ranog srednjeg vijeka, i to u prostoru predvorja 
novootkrivene crkve, ali da su u njima bili pokopani mrtvaci iz mnogo ka- 
snijeg vremena. Dalje kaže, da je ipak po tehnici, materijalu, položaju i osnovi 
jasno, da je ta crkva bila građena u isto vrijeme i po jednoj jedinstvenoj 
osnovi i zamisli kao i ona susjedna, koju je otkrio Bulić, te da je time više 
nego vjerojatno, da se uspjelo ustanoviti položaj i pronaći ostatke Jelenine 
zadužbine.5* Pronalaskom te crkve nastalo je sada pitanje, koja je crkva sv. 
Marije, a koja sv. Stjepana. Karaman, Grgin% i DyggveS! držali su, da je 
novopronađena crkva pripadala sv. Mariji, a ona prije pronađena sv. Stje- 
panu, dok Katić tvrdi obrnuto s razlozima, koji više uvjeravaju. 


Ako i nismo na čistu s tim, koja je crkva komu od ovih dvaju svetaca bila 
posvećena, za naše pitanje je važno, da je bio na čistu Toma, kad onako na- 
vodi, gdje su se ovdje pokapali kraljevi. Važno je i to što, dosljedno prednjem 
izlaganju, ono »dove si sepelivano i re del paese« u Lukarevićevoj vijesti u 
stvari odgovara Tominu »cum pluribus aliis regibus et reginis«, to više, što 
.jedan navod nije zavisan od drugoga. Prije se, po Tomi, izričito znalo za ime 

samo jednog vladara, koji je ovdje bio pokopan, naime za Krešimirovo. Arhe- 
ološka otkrića iznijela su i drugo ime — Jelenino. A sada po Lukarevićevoj 
vijesti utvrđujemo, da je tu bio pokopan i Zvonimir. Tako su izbavljena iz 
zaboravi imena još dvaju vladara ovdje sahranjena, preko kojih je Toma ano- 
nimno prešao, davši im samo mjesta u izreci »cum pluribus aliis regibus et 
reginis«. 

Ali Toma bi ipak u stvari, samo indirektno potvrdio ime Zvonimirovo 
s tim, što je u sastavku HSP iznio tekst njegova epitafa, koji se morao nala. 
ziti nad grobom, a taj je grob, sad po Lukarevićevoj vijesti znamo, morao biti 
s drugim kraljevskim grobovima, iz svega izlazi u Solinu. Nalazio se dakle 
nadomak Tomi, koji i sam tu navodi kraljevsko ukopište, što je sigurno i vidio, 
jer su te crkve još i u njegovo doba bile vlasništvo splitske metropolije,# 
koje je on bio nadđakon, dapače i nesuđeni metropolita. Solin i onako nije 
daleko od Splita, dakle od mjesta za koje je već dokazano, da iz njega sigurno 
potječe građa u HSP. Drži se, da je Toma bez sumnje vidio Krešimirov grob. 
a onda je u istoj crkvi mogao vidjeti i Zvonimirov, te prepisati s njega epitaf. 
Šišić kaže, da je Toma nesumnjivo poznavao »nadgrobnu ploču« (natpis je 
bio urezan na bočnoj strani sarkofaga) kraljice Jelene, ali je dopustio vjero- 
jatnost, da su prije Tomina pisanja (1260-1268) Tatari mogli g. 1242. razlu- 
pati i opljačkati sarkofag, te bi onda Toma o kraljici Jeleni pisao napamet, 
po sjećanju iz onoga vremena, kad je taj natpis stajao, a on ga čitao.# Katić 
otklanja ovu hipotezu tim, što dokazuje, da su obje crkve g. 1397. bile još 
čitave, dakle da su preživjele provalu Tatara.#% Za nas je glavno što izlazi, 
da se epitaf nalazio u neposrednoj blizini Splita, odakle je njegov sadržaj 
mogao doći do Tome, a kada i na koji način, ne možemo ustanoviti. Uostalom 
to ne možemo znati ni za drugu građu, a ipak činjenica, što se uzela u HSP 
iz prepoznatog centra, učvršćuje vjerodostojnost svega. 


5. Nakon svih tih tvrdnji ne može postojati razlog sumnji, da se epitaf 
jednostavno izmislio. Inače kod nas nema primjera, da su se epitafi izmišljali 
u srednjem vijeku," i zato nije moguće, da ga je netko izmislio prije Tome, 
kao i to, da bi ga izmislio sam Toma. Naprotiv znamo, da su se prije Zvoni- 
mirova doba, za njega i poslije njega, pravili kod nas epitafi i u prozi i u 
stihu. Štaviše imamo dokaza, da je baš u Zvonimirovo doba bilo težnji za 
kvalitetom u poetici, jer je njegov savremenik, splitski nadbiskup Lovro, za- 
molio Adama Parižanina, da mu opjeva pasije sv. Dujma i sv. Staša, a ovaj 
»Ymnos etiam composuit, et quicquid de beato Domnio mušice canitur, me- 
trico sermone conscripsit«." Isto tako ne može ostati na suazi Karamanova 
pretpostavka," a zatim Grgecova tvrdnja,?* da bi jedan te isti pjesnik sastavio 
epitaf Zvonimirov i kneza Mladena III. Šubića oko sredine XIV. stoljeća. 
Usprkos Grgecovim ničim potkrijepljenim tvrdnjama, da ovaj epitaf nikada 
nije resio Zvonimirova groba,'* on je ipak našem pitanju prinio svoj obol na 
taj način, što nam je dao književnu i metričku analizu Zvonimirova epitafa. 
Upozorio je naime na to, da ova dva epitafa oikrivaju velike stilske i fraze- 
ološke sličnosti, da imaju čak isti broj stihova, kao i to, da je u oba epitafa 
glavna misao ista dodajući, da psihološka analiza utvrđuje jednako nizanje 
asocijacija.“ Ako je tomu tako, onda izlazi potpuno jasno, da takvo poduda- 
ranje nije moglo poteći od jednog te istog stihotvorca, kad se zna, da je tekst 
Zvonimirova epitafa prenesen u HSP gotovo stoljeće prije, nego se pravio 
Mladenov. Prema tomu ima jedina mogućnost, da se ova sličnost protumači, 
a to je, da se tvorac Mladenova epitafa inspirirao Zvonimirovim, te mu mnogo 
i robovao. Ne možemo znati, gdje je tvorac Mladenova epitafa vidio tekst 

Zvonimirova; mogao je to vidjeti u HSP kao i u originalu, jer je Trogir blizu 
Solina, u kojemu su, kako vidjesmo, još pod konac XIV. stoljeća postojale 
crkve sv. Marije i sv. Stjepana, gdje je Zvonimir donesen na ukop, pa se 
prema tomu jedino tu mogao nalaziti epitaf. Za nas je, s druge strane, veoma 
važan metrički podatak, koji nam je pružio Grgec. On kaže: »Nadgrobnica 
je spjevana u tako zvanom vagantskom stihu (Vagantenzeile), koji se počeo 
istom javljati, vjerojatno u drugoj polovini 11. stoljeća (kod Petra Dami- 
anija?), a svakako ga je poznavao već Abaelard (1079-1142)«. Da je on 
dokazao, da se ovakvim stihovima počelo pjevati mnogo kasnije od Zvonimi- 
rova doba, onda bi mogla stati njegova tvrdnja, da epitafij ne može služiti 
kao povijesni dokaz za način Zvonimirove smrti (jer) »U doba Zvonimira 
takvi epitafiji nijesu postojali ni u Hrvatskoj ni u ostaloj Evropi«.5 Ali činje- 
nica, da je vagantski stih poznavao Abaelard, čime još nije rečeno, da je on 
prvi u njemu pjevao, čini metriku našeg epitafa potpuno mogućom i savre- 
menom, što i te kako prinosi tvrdnjama o postojanju epitafa prije, nego se 
njegov tekst unjo u HSP. Jedno je sigurno, a to je, da naš epitaf potječe iz 
nešto odmaklog vremena poslije Zvonimirove smrti. Na ovaj zaključak nas 
upućuje sam tekst u njemu: »Nam regnis solemnia prima que fuere, nunc 
honor et gloria simulque ruere«. Tu se dakle već zna za potamnjelu slavu 
kraljevstva, a to je dokaz, da je proteklo neko vrijeme od kraljeve smrti, da 
je bar rasap države bio u procesu, ako ne i svršen čin. Ovoliko se samo smije 
reći o kasnoj pojavi epitafa. Uostalom poslije ćemo se sresti s prilikama, koje 
odgovaraju mogućnosti njegova kasnijeg postavljanja. 


Da rekapituliramo. 

Zvonimirov epitaf nalazi se zabilježen u prijepisima HSP, kojih ori- 
ginal potječe iz XIII. st. i nije interpolacija XVI. stoljeća. Uvršten je kao 
građa u sastavak, koji ima narav koncepta skupa s ostalim dokumentima, 
od kojih se neki dadu kontrolirati, bilo po specifičnim oznakama, bilo 
po tomu, što su se istovetni pojavili drugdje. Izbor epitafa kao građe 
garantiran je kriterijem Tome Arciđakona, jer nema sumnje, da ga je on 
unio u svoj koncept. Porijeklo građe je pretežno iz Splita, a naš epitaf 
iz bližnjeg Solina, gdje je bila crkva-mauzolej sv. Stjepana, u kojoj je 
imeđu kraljevima bio pokopan i Zvonimir, te se tu morao nalaziti njegov 
epitaf. Činjenica, što se zna za porijeklo građe, čini sastavak još vjero- 
dostojnijim. Epitafi su se pravili u Zvonimirovo doba, a nemamo dokaza, 
da su se oni u srednjem vijeku kod nas falsificirali, štaviše vagantski 
stih, u kojemu je sastavljen, savremen je vremenu Zvonimirove smrti. 


I dok se sva dosadašnja razlaganja među sobom vežu, osvjetljuju i 
upotpunjuju, a s druge strane nema, ne samo ekvivalentnih, nego ni 
izdaleka izglednih protudokaza, dotle nema nikakva razloga da se 
sumnja u vjerodostojnost teksta na prepisanom epitafu, pa tvrdnje o 
njegovu kasnom izmišljanju padaju listom u red promašenih nagađanja. 
U tekstu epitafa jasno se čita, da je Zvonimir svršio nasilnom smrću, što 
nam je sad zajamčeno prvorazrednim izvorom. 

B) Vijest 


Na našu vijest osvrtalo se više puta bilo posebno, bilo u sklopu opće 
ocjene HSP i njegove građe.77 Ali, osim Račkoga, nitko nije donosio tekst 
neposredno iz sačuvanih prijepisa HSP. Rački je to učinio u dva navrata; 
prvi put g. 1864. u Književniku,?% a drugi _ g. 1894. u ediciji Tomine 
HS.? Nažalost nijedan put nije iznio vijest u cijelosti, te je ona takva 
prvi put izašla g. 1951., u mojoj radnji »Historia Salonitana maior«.5% 
Ovdje sam vijest iznio ponovo označivši kursivnim slogom sve ono, što 
je izostavio Rački. 

Kad Rački prvi put iznosi tekst završava ga rečenicom: »Qui quidem 
rex iam vixerat in regno suo Chroatie per annos XXXV sanctissime et 
sine heredibus«. Zatim ispušta pasus bez ikakva ortografskog znaka za 
izostavljanje te nastavlja: »Sliedi nadgrobnica Svinimira kralja u latin- 
skih stihovih, zatim o kralju Ladislavu po pripoviesti samoga Tome. 
Pripoviest o smrti kralja Svinimira slaže se s onom u našoj kronici 
(= Dodatak hrv. redakciji Ljetopisa Popa Dukljanina), te bih mislio, da 
onaj, koj je preradjivao Tominu poviest, imao je pred sobom ili našu 
kroniku (= DHRLjPD) ili drugi rukopis stariji iz koga je ovaj odlomak 
hrvatski ljetopisac priobćio.«5! Poslije osvrta na Farlatijevo mišljenje 
Rački dodaje: »Stoga ja mislim, da je njetko Tominu poviest preradio 
početkom XVI. vieka i da je taj isti pred očima imao Papalićevu kroniku 
(= PHRL;PD). U toj misli potvrdjuje me i glosa pisca »quem Ungari 
appellarunt Zolomerium“ kojom nagoviešta, da je pri ruci imao ljetopis 
Ugarski; znamo pako, da se ovaj oblik čita u ugarskoj kronici Ivana 
Turocza: ,,cum enim rex Zolomerius sine liberis decessisset (Ghron. 
Hungar. ap. Schwandtner 1. 130)“. To sve neda se složiti s mnienjem 
Farlata o starini rečene poviesti (=HSP)«." U drugom dijelu iste ras- 
prave Rački se osvrće opet na HSP i za vijest o Zvonimirovoj smrti kaže: 
»Rieči, koje se u tom rukopisu čitaju o smrti kralja ,Zvonimira“, naveo 
sam u pomenutoj raspravi (= već navedeni dio u ,Ocjeni“); što dalje 
sliedi (str. 140-142%) izvadjeno je iz gl. XVII poviesti Tomine po ruko- 
pisu Vatikanskom, od koga se razlikuje navodeć, da je sestra Ladislava 
kralja, a supruga Zvonimira pozvala svoga brata u pomoć poslie smrti 
muža u čem se slaže sa Turoczom (Chron, Hungar. P. I. e. 56 ed. cit. p. 
130). Vriedno je ovdje prepisati tobožnji Epitaphium  Suonimeri regis 
Croatorum ...«55 

Rački ovdje očituje, da je vijest skrpljena kompiliranjem triju sasta- 
vaka: Tomina, ugarskoga odnosno Thuroczijeva i anonimnog auktora 
DHRLjPD. Nema sumnje, da ga je na ovakvo kombiniranje, koje je pre- 
raslo u tvrdnje, naveo sud o kasnom postanku HSP. Naravno da sve to 
otpada samim tim, što je dokazano, da je HSP starija od sva tri navedena 
djela. 

Ali i bez ove konstatacije mogu se staviti neki prigovori sudu Račkoga. 
Iz teksta HSP ne izlazi izričito, da se auktor služio kojom ugarskom 
kronikom, Nema sumnje, da je jak poticaj pomisli na upotrebu ugarskih 
kronika izazvao pasus »rex Suonimir, Croatorum rex quem Ungari appel- 

larunt Zolomerium«. Moglo se naime činiti, da je pisac HSP time, sto 
navodi, kako Ugri zovu Zvonimira, to doznao čitajući ugarske kronike, 
pa se tako odati, da se njima služio. S druge strane ugarske kronike imaju 
verziju o traženju pomoći Zvonimirove udove od svoga brata kralja Ladi- 
slava, što od naših kronika ima samo HSP, pa je laka pomisao, da je ta 
verzija preuzeta iz njih. No, da li je to baš tako, trebalo je dokazati. 
Rački ne navodi izričito, koje bi to bile ugarske kronike, tek ih spominje 
općenito, ali po tomu, što spominje samo Thuroczijevu, a u njoj su oba 
ova momenta navedena, čini se, da je ipak na njoj razgradio svoj sud. 
Ako se u našem pitanju, a tako doista izgleda, oslanjalo samo na Thuro- 
czija, to znači mnogo zato, što je on pisac XV. stoljeća, pa se tom činje- 
nicom spaja misao, da je HSP mlađa i nije isključeno, da je samo uvje- 
renje, da je HSP mlađa od oikrića DHRL;jPD, dala Račkomu povoda, da 
najprije pomisli na Thuroczija, to više, što se kod njega susreće i oblik 
imena Zolomerius. Međutim je dokazano, da je Thuroczi stariji period 
svoje kronike sastavio posrednim ili neposrednim plagiranjem Cronicon 
pictum Vindobonense, koja je načinjena g. 1358. i opet na osnovu raznih 
starih kronika.%* Ovim je rečeno, da je mogućnost srodnosti ovih navoda 
mogla proisteći iz kronika, koje su starije od Thuroczijeve, pa čak i 
Cronicon pictuma. Naravno, to sve može stati samo teoretski, a preuzi- 
manje iz ugarskih kronika još ničim nije dokazano. Ako dvije vijesti o 
istome govore isto, ne može se odmah izvesti zaključak, da je jedna od 
druge zavisna. Zar ne može jedan te isti događaj biti zabilježen od više 
pisaca, u više krajeva, u istom ili različitom vremenu, a da jedan od 
drugoga nisu ni o čemu zavisni? Njihovo podudaranje ne mora zavisiti 
samo od plagiranja, nego i od istinskog prikazivanja događaja, i koliko 
je to podudaranje jače, toliko je čin, o kojemu pričaju vjerodostojniji. 
Sasvim je nešto drugo, ako se u jednoj partiji prikazanoj u više sastavaka 
nazire ista koncepcija, isti red i način pisanja, što u našem pitanju nije 
slučaj. Stoga ne vidim razloga, zašto bi navod o traženju pomoći Jelene 
od svog brata bio zavisan od ugarskih vijesti, kad se o takvom krupnom 
događaju mogla sačuvati verzija u kraju, odakle je Jelena tražila pomoć, 
a u blizini kojeg se pisala HSP. 

Što se tiče pojave oblika imena »Zolomerius«, mora se istaknuti, da je 
upadno to, što se taj oblik napomenuo samo jednom, dok se, što u vijesti, 
što u epitafu nalazi osam puta zabilježeno Suonimir, Suonimirus ili 
Suonemerius. Uz to oblik Zolomerius je naveden s izričitom ogradom, 
da ga tako nazivaju Ugri. Da je bio znatan utjecaj ugarskih kronika 
vjerujem, da bi se oblik Zolomerius češće javljao, ali po tomu, što se 
nalaze drugi ispravniji oblici imena, vidi se, da je vijest o Zvonimirovoj 
zgodi; crpljena na podacima druge provenijencije. Uostalom, Tomi Arei- 
đakonu nije bilo teško čuti »madžarski« oblik imena Zolomerius od 
samog njegova nadbiskupa Rogerija, koji je bio Madžar i bavio se 
pisanjem historijskih zgoda, te nam ostavio »Carmen miserabile«. Šišić 
dapače drži, da je baš taj Rogerije bio onaj, koji je Tomu nagovorio na 
pisanje njegova djela.#7 U svakom slučaju, ako je Toma nuzgred spo- 
menuo, kako Zvonimira nazivaju Ugri, ne izlazi zaključak, da se po- 

služio ugarskim kronikama, a sve_da i jest, nije istina, da se morao 
poslužiti upravo onom partijom, koja bi govorila o njegovoj smrti; prema 
tome nemamo dokaza, da je baš vijest o njegovoj nasilnoj smrti preuzeta 
iz ugarskih kronika. 

Što se tiče navoda Račkoga o preuzimanju jedne partije iz DHRLJPD 
to ćemo riješiti s pitanjem njihove općenite srodnosti, a za sada ćemo se 
zadovoljiti utvrđenom činjenicom, da je HSP starija od DHRLjPD, a to 
znači, da naša vijest nikako nije mogla biti preuzeta odavle. 

Nego, Rački se najviše približio pravom porijeklu vijesti iako to nije 
ni osjetio onda, kad je u njoj naslutio nešto Arciđakonovo. On izričito 
kaže, da je navod o kralju Vladislavu (učinjen) po pripovijesti samoga 
Tome. Ako ih usporedimo, vidjet ćemo, da su povezani. Ovdje ćemo 
iznijeti pasuse, koji su sadržajem i riječima ne srodni, nego gotovo 
identični: 


HSP 


... rex Suinimirus decesserat sine 
heredibus, deficiente toto regali san- 
guine ... 


... inflati ambitione regnandi. Ita 
quod inter ipsos emersere innume- 
rabiles rapine, proditiones, cedes, 
omnium  facinorum seminaria, alter 
alterum insequendo, invadendo, tru- 
cidando et omnia nefaria in alterum 
exercendo, quotidie non solum fi- 
ebat, sed augmentabatur ... 

.. Tunc rex Vulandislavus, sine 
mora aliqua, congregato magno exer- 
citu, venit et occupavit totam ter- 
ram a Dravo flumine usque ad Alpes 
que dicuntur ferree. Post hoc tran- 
sivit Alpes et cepit impugnare muni- 
tiones et castra cum multa sanguinis 
effusione ... 


HS 
(Glava XVII) 

... rex Suinimirus mortis debitum 
soluit, nullumque sue posteritatis he- 
redem relinquit. Sic ergo tota regalis 
sanguinis deficiente prosapia ... 

.. modo ille_regnandi ambitione 
sibi terre dominium  vendicaret, in- 
numerabiles rapine, predationes, ce- 
des, et omnium facinorum seminaria 
emerserunt. Alter enim alterum in- 
sequi, invadere, trucidare,  cotidie 
non cessabat ... 


.. His ergo Vladiselavus rex in- 
ductus consiliis, absque mora coadu- 
nato exercitu copioso, venit et occu- 
pavit totam terram a Dravo fluvio 
usque ad alpes, que dicuntur ferre 
nullo obice resistente. Post hec tran- 
sivit alpes et cepit impugnare muni- 
tiones, et castra, multaque prelia co- 


mitere ...59 


Ovo otvoreno podudaranje dvaju tekstova u stvari predstavlja samo 
jednu iznesenu čest odnosa, kojim su inače prožete čitave partije HSP 
i HS, na temelju čega je, uz ostalo, i utvrđeno, da je HSP sastavak 
prve Tomine ruke, i odavle da je potekla završna redakcija HS. Ovdje 
leži samo jedan od mnogih dokaza prerađivanja i prestilizacije, što od 
koncepta k definitivnom redigiranju čini svaki autor. Tada se prestili- 
zira, ispušta i domeće, a baš odnos naše vijesti u konceptu prema kasnije 
obrađenoj glavi XVII. HS nosi u sebi sva tri ova momenta: 1. pre- 
stilizaciju, koja se vidi iz gornjeg upoređivanja tekstova; 2. ispuštanje 
vijesti o Zvonimirovoj nasilnoj smrti, kao i poziv Jelene bratu Ladi- 
slavu, te povraćanje upokorenog kraljevstva njoj; 3. dometanje ili za- 

mjena se očituje po tomu, što u HS ulazi druga verzija, prema kojoj je 
jedan slavonski magnat nagovorio Ladislava, da zauzme Hrvatsku. 
Radi se dakle o jednom jedinom autoru Tomi Arciđakonu, koji u svom 
konceptu nosi našu vijest i nema govora o nekim trećim dopunama 
i dopuniteljima, kako je držao i drugima sugerirao Rački. 

Trideset godina poslije, u Račkoga posmrtnoj ediciji HS ponovo izlazi 
naša vijest, ovoga puta za tri rečenice duža. Rački ju je popratio s na- 
vodom: »In cod(ice) barberino sequitur hoece profusius additamentum 
desumptum e chronici croatico (ed. Crnčić c. XXVII. p. 32.) «<?! Rački 
dakle odlučno tvrdi, da je vijest u HSP rašireni dodatak, koji je uzet iz 
DHRL;PD. Dosljedan toj tvrdnji, on iznosi tekst vijesti samo do mo- 
menta Zvonimirove smrti u njoj i k tomu dodaje još epitaf. Ovaj put 
ne spominje Tomu, Thuroczija ili ugarske kronike, i sad ne znam, da li 
se je on prijašnjeg mišljenja ovako šutke odrekao, ili ih nije spomenuo 
zato, što — osim imena Zolomerius — nije u tekstu iznio one navode, na 
koje je bio oslonio mišljenje, da pripadaju drugim autorima. S druge 
strane ne znam, zašto Rački navodi, da je »profusius additamentum«, 
ako se to ne odnosi na ona proširenja, za koja je on držao, da pripa- 
daju Tomi i Thurocziju. Inače je partija vijesti, koju ovdje iznosi Rački 
u usporedbi s onom u DHRL;PD, mnogo sažetija i s obzirom na to »pro- 
fusius additamentum« nikako ne sioji. A opet, njegovo podvlačenje sa 
»hocce« ne hi govorilo, da se to odnosi na drugo, nego samo na iznesenu 
čest vijesti. Svakako Račkijevo prijašnje mišljenje nije lako uskladiti 
s kasnijim, a čini se najvjerojatnije, da je tom neskladu Rački sam 
izbjegao na taj način, što je iznoseći vijest iz HSP izostavio sve ono, 
što u biti ne postoji u DHRL;PD, pa je onda nesmetano mogao ustvrditi, 
da je vijest u HSP »additamentum desumptum e chronico croatico«. 

Ali, da nezgoda bude veća, osim izostavljenog posljednjeg dijela vijesti 
Rački je u prvom njenu dijelu dao ortografski znak nekog izostavljanja, 
što je učinjeno sa četiri točkice, a to je nepodesno, jer čitalac pomišlja, 
da se radi o maloj lakuni, kojoj se mogu pripisivati jedna, dvije riječi. 
K tomu, to je učinjeno na nezgodnom mjestu, naime iza »in regno 
Croatiae ...«, da čitalac s lakom misli popunjuje lakunu sa »et Dal- 
matiae«, pa dalje ne vodi brige. Međutim, u stvari se radi o izostavljanju 
velikog i važnog pasusa, koji je ovdje iznesen na način, kako smo prije 
naveli. Zrake naučnog nimbusa Račkoga držale su dugo vremena pod 
sjenom svaku pomisao na sumnju u njegovo metodično izdavanje histo- 
rijskih dokumenata i zapisa, pa se nije moglo očekivati, da bi prigodom 
običnog iznošenja jednog teksta toliko izostavio na svoju ruku. Tako je 
ovaj važan pasus, u kojem se iznose historijske činjenice, a koje se dadu 
uporediti s drugim podacima, bio lišen svakog osvrta; ma da je Šišić 
naglasio, da je pomno proučavao rukopise HSP u Rimu mjeseca marta 
1914.,%% on se ipak na nj nikada nije osvrnuo. Šišić se međutim potpuno 
oslonio na Račkoga, kojeg je s razlogom neobično cijenio, te u svojoj 
radnji »O smrti hrvatskoga kralja Zvonimira« nije našao za zgodno, 
da ovu vijest uopće spomene, makar mu je bila na umu, čim je iznio 
epitaf, koji je s viješću tekstovno povezan. Nema sumnje da je na to 

djelovala prejudicija Račkoga, da je vijest preuzeta iz DHRLjPD, a ra- 
zumije se, i opća ocjena kasnog postanka HSP. Kasnije Šišić to sam 
potvrđuje riječima: »Ovaj danas izgubljeni spljetski rukopis (= HSP) 
— možda isti, što ga Farlati spominje — nije opet mogao biti stariji od 
drugoga decenija XVI. vijeka, kako to dokazuje pomenuta bilješka o 
prijekoj smrti kralja Zvonimira, koja je učinjena po hrvatskoj redakciji 
»Ljetopisa popa Dukljanina«, donesena u Spljet tek nešto prije godine 
1510.«9$ 

Koliko je Račkoga nemetodičan način prenašanja teksta omogućio 
različito interpretiranje, najbolje će nam posvjedočiti posljednji osvrti 
na vijest, koji je učinio N. Radojčić. On je prenio vijest od Račkoga, 
a da, kao i svi drugi, nije ni primijetio, pa nije pridao važnosti onoj 
na izgled nedužnoj lakuni, te se o vijesti izrazio ovako: 


»Pošto je bitna osobina legende da je tim jednostavnija što je starija 
a sve kitnjastija i punija pojedinosti što je mlađa, to je lako moguće — 
više ne smem reći — da je najstariji oblik legende o smrti kralja Zvoni- 
mira sačuvan kao dodatak u rukopisu preudešavanoga dela Tome Arci- 
đakona, iz početka XVI. v., sačuvanoga u biblioteci Barberini. Obično 
se misli da je ovaj dodatak izvod iz hrvatske legende. Ja nisam uveren 
da je takav odnos tačan. Možda su nam stariji elementi legende ovde 
održani. Kada bi bilo više varijanata legende o smrti kralja Zvonimira 
do danas sačuvanih, onda bi se dalo s više sigurnosti reći u kojoj su 
sačuvani prvobitni motivi legende. Ja moram samo upozoriti kako je 
sasvim pogrešno shvatanje da kraća redakcija legende mora biti izvod 
iz opširnije. Redovno je obratan slučaj. U ovoj prilici nemoguće je bes- 
prikornim naučnim metodom odrediti u kojoj su verziji elementi legende 
o smrti kralja Zvonimira stariji. To će, uzdam se, i sami čitaoci osetiti 
iz latinskog dodatka o smrti kralja Zvonimira, dok je epitaf, koji za 
njim dolazi, nesumnjivo mlađi. (Slijede tekstovi vijesti i epitafa po 
Račkomu). Ova latinska beleška, kako se vidi, ne slaže se potpuno 
S hrvatskom legendom o smrti kralja Zvonimira. Pre svega hronološki 
ne. Latinski sastav baca smrt Zvonimirovu u doba oko 1100 god., dok 
se po hrvatskoj legendi ona dogodila 1079. Da li je godina popravljena 
ili pokvarena? Pre će biti da je popravljena, jer je njen pisac znao kada 
su počeli krstaški ratovi, pa bi to govorilo da je ova latinska beleška 
mlađa od hrvatske legende. Iz latinske legende jače se oseća papina 
i carska zapovest Zvonimiru nego iz hrvatskog teksta, po kom bi glavna 
odluka bila u rukama plemića. Pisac latinske beleške bio je bolje Poznat 
s madžarskim izvorima nego li sastavljač hrvatske legende. Po njima je 
napisao da je Zvonimir bio oženjen kćerkom kralja Bele, dok je po 
hrvatskoj legendi Bela I. osvetnik mučeničke smrti Zvonimirove. Hro- 
nologija i genealogija su u latinskoj belešci bolji nego li u hrvatskoj 
legendi; hronologija, naravno, nije potpuno dobra. Latinska beleška nije 
bez zanimljivosti, dok je epitaf jednostavno književno vežbanje. O po- 
stanku latinskog kratkog sastava o smrti kralja Zvonimira mislio je F. 
Rački na dve mogućnosti, da je naime, »ili iz Papalićeve hronike ... ili 

iz izvora s ovom hronikom zajedničkoga«. Moje se mišljenje ne udaljava 
mnogo od ovoga.«? 

Nema sumnje, da je Radojčić u neku ruku sačuvao potreban oprez 
na taj način, što je uzmicao od čestih kategoričnih tvrdnji, ali je ipak 
u njega sve prožeto namjerom, da se poluči dojam, kako je najstariji 
oblik »legende« sačuvan u HSP. Pomogao se pri tomu i kratkoćom vi- 
jesti, koju je inače skratio Rački. S obzirom na to, što je držao, da je 
djelo preinačeno u XVI. stoljeću, dopustio je sebi da sugerira čilaocima 
ipak neku relativnu vrednotu vijesti, iako on sve vijesti o Zvonimirovoj 
smrti zove legendama, i to tvrdi. Ovim slutnjama on se ipak u nečemu 
i donekle približio našim tvrdnjama. 


Inače se Rajdočić poslije Račkoga najviše osvrnuo na našu vijest, pa 
je njegovo gledište u našoj historiografiji zabilježeno kao posljednje. 
Međutim, najnovije konstatacije o postanku sastavka, u kojemu se vijest 
nalazi, prepoznavanje autora HSP i općenita ocjena djela unose radi- 
kalnu promjenu s obzirom na sva dosadašnja shvatanja o vjerodostoj- 
nosti cijelog sastavka. Napose, konstatacije iznesene u prilog izvornosti 
građe u sastavku, daju nam povoda da zaključimo, da se i raščinjeni 
tekst u sastavku osniva na izvornoj građi, makar se baš zbog te rašči- 
njenosti njeni tragovi više ne raspoznavaju. Tako su na pr. Šišić i Klaić 
na osnovu raščinjenoga teksta u HS, ne znajući za uski odnos HSP i HS, 
naslutili, da je Toma poznavao akta splitskih sinoda)? a Klaić je još 
držao, da je Toma sastavio katalog splitskih biskupa (držim, da je imao 
neki sastavljeni katalog, a samo da ga je.u nečemu dopunjao) i sad se 
dokazalo, da je on ne samo poznavao spise i katalog, nego ih je još 
i uvrstio u HSP." Zato dobar dio argumentacije izrečene u prilog izvor- 
nosti epitafa odnosi se i na našu vijest, usred koje se epitaf nalazi. Sve 
će ovo, konačno, poduprijeti historijska analiza, koja nam je omogućena 
time, što umjesto masakriranog teksta vijesti, sada imamo pred sobom 
čitav. 

1. Kronologija. U HSP stoji, da je nadbiskup Krescencije došao u 
Split g. 1100., a odmah zatim se navodi Zvonimirov sabor u Kosovu, za 
koji se izričito kaže da ga je Zvonimir sazvao oko ovoga vremena, quo 
quidem tempore. U definitivnoj redakciji (HS) glava XVI. završava rije- 
čima »dans eis (== legatima) presulem Crescentium, natione Romanum, 
virum valde egregium et omni preditum bonitate«, a zatim slijedi naslov 
glave XVII. i onda »Eo namque tempore rex Suinimirus mortis debitum 
solvit, nullumque suae posteritatis heredem relinquit«.? Toma dakle u 
obje redakcije stavlja Zvonimirovu smrt pošto je spomenuo novog nad- 
biskupa Krescencija, a to nije tačno. Poznato je, da je za sve vrijeme 
Zvonimirova kraljevanja na čelu splitske metropolije bio nadbiskup 
Lovro (1059—1099), te je prema tomu preživio Zvonimira. Šišić je na 
osnovu datiranja isprave Stjepana II. godinom 1089. tvrdio, da je Zvo- 
nimir te godine svršio, a Barada to datiranje pomiče unatrag, u g. 
1088.,!%! te bi se onda time pomakla i godina Zvonimirove smrti, dakle 
oko dvanaest godina prije Lovrine. Prema tomu kronološka griješka 
pripada _ Tomi, a mi znamo, da Toma nema uvijek jasne kronološke 

orjentacije, i da zato u kronologiji hramlje.!"* Pisac kao što je Toma 
ili bilo koji drugi pisac njegova vremena, može da zna za mnoge doga- 
đaje iz prošlosti, a da ne zna tačno godine njihova zbivanja, pa ne slabi 
istinitost događaja, ako ih oni postave nešto izvan kronološkog okvira. 
Starija generacija historika uporno je respektirala kronološku tačnost 
i neoprostivo se odnosila prema kronološkoj griješci, gotovo spremna, 
da s nje porekne vjerodostojnost navoda u kojemu se griješka nalazi, 
umjesto da s poirebnom širinom pristupi ispitivanju okolnosti, s kojih 
je ta griješka mogla nastati. Ne smije se na takve griješke gledati iz 
današnje perspektive, kad je zahvaljujući razvoju historijske nauke i 
njena metoda historik oboružan kronološkim kriterijem, pa drukčije, 
a često i kroz utrte putove mjeri dubinu historijskog vremena. Naprotiv, 
pisci Tomina doba, u kojem nije bila razvijena historijska nauka, gledali 
su na udaljeniju prošlost kroz guste slojeve magle, u kojoj je bilo teško, 
a često i nemoguće napipati kronološki put. Najmanje se s te strane 
smije hiperkritički gledati na čovjeka, koji se nije bavio samo histo- 
rijom, nego je u prvom redu bio svećenik, bilježnik i politikant. Toma 
je znao, da je Zvonimir živio u vrijeme nadbiskupovanja Lovre i znao 
je. da je bio ubijen, no nemajući u obavještenju kronološke oznake od- 
sudio je, dašto kako se njemu činilo, da se njegova smrt zbila odmah 
poslije Lovrine, te ju povezao uz nastup Lovrina nasljednika nadbiskupa 
Krescencija. 

Jasno je, da pisac zapisa ima u prvom redu za cilj, da iznese događaj, 
a naravno, da pri tome želi što tačnije navesti i godinu, no ako to nije 
u stanju, onda taj događaj veže za druge prilike ili lica, koja oko toga 
vremena stoje. Zato ne smijemo kronološkoj oznaci davati prednost, 
jer pisac nije imao namjeru da događaj iznosi radi godine, nego radi 
samog događaja. Ta kakav bi mu bio cilj pisanja, kad bi, nesiguran u 
navodu godine, pomišljao, da mu zbog toga ne će vrijediti ono, što piše? 
Da je postojao osjećaj nevrijednosti zapisivanja zbog toga, što se nije 
na čistu s kronologijom, to bi pisce obeshrabrilo, te ne bi bili ni pisali, 
a baš zato, što su osjećali vrednotu historijskih događaja i bez speci- 
fičnih, čak ni pobližih kronoloških oznaka, ostavili su nam nebrojene 
zapise, koji provjereni sačinjavaju dio zidnog kamenja u zgradi histo- 
rijske nauke. Koliko je samo moderna kronologijska disciplina registri- 
rala kronoloških griješaka, a događaji su se ipak zbili, pa držalo se to 
u vremenu, za koje je kasnije dokazano da je pogrešno, ili u onomu u 
korist kojega je provedena korektura! Ne ćemo zalaziti u ispitivanje, 
što je sve djelovalo na oštar stav prema kronološkim griješkama, ali ne 
ćemo biti ni daleko od istine, ako napomenemo, da mnogi historici gle- 
daju na kronološku stranu zapisa neizdiferenciranim kriterijem, kojim 
pristupaju na pr. rasuđivanju o kronološkim elementima u ispravama, 
gdje je kriterij stroži. Iz ovoga izlazi, da se prema našem anahronizmu 
moramo odnositi blaže, jer se on nalazi u zapisu. 

Nesumnjivo je, da spajanje Zvonimirove smrti s vremenom nastupa 
nadbiskupa Krescencija pripada Tominoj proizvoljnosti. On se inače 
kronološki orijentirao prema katalozima splitskih nadbiskupa, te za 

imena pojedinih prema svom nahođenju vezao i druge događaje, dašto 
više puta i nesretno. Uzmemo li u obzir, da je na taj način dolazio do 
krupnih anahronizama,!%5 onda zaista nije mnogo promašio, kad je ovdje 
pogriješio za nekih desetak godina. Svakako je napipao vremenske kon- 
ture, u koje je ubacio naš događaj, a to mu doduše nije bila ni poteškoća, 
kad se sam događaj zbio nešto preko jednog stoljeća prije, nego se Toma 
rodio. Baš ta relativna blizina Zvonimirova svršetka i Tomina života, 
daje nam još više prava, da Tomi vjerujemo, i zato slučajni kronološki 
nesklad ne smije ni prividno slabiti njegov navod, niti poricati historijsku 
srž u njemu. 

Kad je već riječ o kronologiji, osvrnut ćemo se uzgred i na drugi 
navod, koji pripada ovamo. To je onaj »iam vixerat in regno suo Croatiae 
per annos XXXV«. Iz samog teksta nije jasno, na što se to odnosi; na 
Zvonimirov život ili na njegovo kraljevanje. O kraljevanju ne može biti 
govora, kad znamo, da je Zvonimir naslijedio Petra Krešimira g. 1075.104 
i da je svršio g. 1088. Teško je vjerovati, da se navedenih 35 godina od- 
nosi na Zvonimirov životni vijek. Prema tom navodu značilo bi, da je 
Zvonimir stupio na kraljevski prijesto u svojoj dvadesetoj godini. Nu 
mi prije toga susrećemo Zvonimira kao bana, a ujedno i suvladara Petru 
Krešimiru g. 1070.,/%5 pa nije moguće vjerovati, da mu je tada hilo pet- 
naest godina. Štaviše, Zvonimir je prije toga vremena bio ban u Slavo- 
niji, a Šišić konstatira, da se navod u Chronicon pictum Vindobonense 
o borbi Zvonimirovoj protiv Karantanaca odnosi na razdoblje između 
1064. i 1067. g., te tvrdi, da je tada Zvonimir bio glavar sjeverne hrvat- 
ske krajine.!% U istom pasusu kronike stoji, da se tom prigodom Žvo- 
nimir obratio za pomoć ugarskom kralju Salamonu i vojvodi (dux) Gejzi. 
Kronika kaže, da je Zvonimir Gejzi sororius,!7 što znači, da je Zvonimir 
tada bio oženjen. G. 1078. susrećemo njegova sina Radovana, gdje pri- 
sustvuje javnom činu pri obdarivanju samostana sv. Stjepana kod 
Splita,!%5 a to znači, da mu je sin već bio poodrastao. Ne znam, na osnovu 
čega je Rački mogao ustvrditi, da je g. 1077. imao 13 godina.!% Ako se 
Zvonimir u navedenoj prigodi prvi put spominje, to ne znači, da je tada 
postao ban; mogao je da to bude i prije. Svi ti krupni momenti ne bi 
doista govorili, da je on tada bio maloljetan. Prema gornjem izlaganju 
možemo dakle tvrditi, da se navedenih 35 godina nikako ne može odno- 
siti na Zvonimirovo kraljevanje i da nije vjerojatno, da se to odnosi 
na Zvonimirovu životnu dob. 

Ako je ovaj navod uopće tačan, onda nam preostaje da pomišljamo 
samo na treću mogućnost, naime na trajanje Zvonimirove intenzivne 
vlasti uopće. Listamo li HSP i HS, zapazit ćemo, da Toma običava na- 
voditi, koliko je tko vremena proveo na suverenom položaju. Tako na 
pr. kaže: 1. za papu Gaja: »XII fere annis apostolice presidens ecclesie 
cum triumpho martirii perexit ad dominum«.!!% 2. za nadbiskupa Pavla: 
»Sedit in pontificatu annis XIIII«.!!! 3. za nadbiskupa Lovru: »Prefuit 
autem Laurentius salonitane metropoli annis circiter quadraginta«.!!? 

Nije li išta priličnije, nego da je Toma, analogno ovomu i za Zvoni- 
mira rekao »iam vixerat in regno suo Croatie per annos XXXV sanctis- 

sime et sine heredibus«. Ovo »vixerat in regno« doduše nije jasno i ne 
može stati na pr. za »regnabat«, a možda baš Toma nije ni htio tako ili 
slično napisati, jer se to ne _ može poklapati sa naznačenih 35 godina. 
Nije isključeno, da je Toma odnekuda znao za Zvonimirovu trostepenu 
vlast (ban Slavonije, ban-suvladar Petra Krešimira i konačno kralj) 
i da je znao, da je to sve skupa makar i otprilike trajalo 35 godina, pa 
u tom smislu naveo »vixerat in regno«. Ovo se ne kosi s otvorenim pi- 
tanjem vremena Zvonimirova nastupa na bansku čast, pa se Tomin navod 
mogao približiti istini to više, što ga još ne može isključiti nikakav protu- 
dokaz. Iako za naše pitanje ovaj detalj nije uopće važan, ipak se on, 
zbog toga, što bi donekle doprinosio Tominoj općoj informiranosti o Zvo- 
nimiru, ne bi smio odbaciti. Ja sam se na nj osvrnuo koliko radi opće- 
nite analize vijesti, toliko i da ga istaknem zato, što ćemo ga sresti i u 
drugoj vijesti po čemu će se, uz ostalo, prepoznati njihova povezanost. 

2. Oblik imena. Ime kralja Zvonimira susrećemo u dokumentima 
i vijestima u različitim oblicima:!!* Vidimo, da se Zvonimirovo ime u 
dubljoj prošlosti nalazi ubilježeno većinom u latinskim tekstovima, a 
samo dva puta u hrvaiskim. Pod utjecajem latinskih listina, koje su sa- 
vremene Zvonimirovu vremenu, i na osnovu Miklošićevih etimoloških 
dedukcija Rački se zalagao za oblik Svinimir kao pravi,!!ć što su usvojili 
primjerice Klaić! (koji se zatim koleba između oblika Svinimir i Zvo- 
nimir,H# a kasnije potpuno usvaja ovaj drugi!!7) i Virag.!!8 Inače su se 
i drugi pozabavili oblikom imena,!!?" naročito pri čitanju Bašćanske 
ploče,!?" no ipak je prevladao oblik Zvonimir, kako se nalazi u hrvat- 
skim tekstovima.!?! Radojčić tvrdi, da je oblik Zvonimir (Suonimir), 
koji donosi Lukarević, i preko njegova djela ulazio u učenu književnost, 
a zatim da je tomu pomoglo i oikriće Bašćanske ploče.!?* Ja bih bio 
skloniji držati, da je oblik, koji se nalazi u hrvatskim tekstovima, izvoran 
t. j. da je korijen s vijeka na vijek živio u našem jeziku o čemu svjedoči 
paralelna latinska varijanta Suonimir, Suonemer ... koju ima i naša vi- 
jest. Ta se naime varijanta, između svih ostalih latinskih, jedina može 
kontinuirano pratiti, a zaista se ona ne bi nevezano dugo ponavljala, da 
se nije prenosila iz našeg izgovora »Zvonimir«. Pravi oblik i najbliže 
varijante mogu se pratiti ovako: Oko početka XII. st. na Bašćanskoj 
ploči i na epitafu, u sredini XIII. st. u našoj vijesti, u sredini XIV. st. 
u krivotvorenoj ispravi s tobožnjim datumom od 12. III. 1077., koja se 
tada falsificirala, a u tom stoljeću nastaje i DHRL;PD. Na početku XV. 
st. na ostrvičkom natpisu. Ne znamo, iz kojeg stoljeća potječe Lukare- 
vićeva (1551-1615) vijest, no vrlo je vjerojatno, da ju je on preuzeo iz 
izobličene usmene predaje, odakle je u drugom jeziku Lukarević prenio 
ime sa »Suonimir«. U početku XVI. st. otkriven je DHRL;PD i otada 
se, naročito pošto ga je Lucius štampao u De regno, oblik Zvonimir 
širio u literaturi. 

Iako ne mogu zalaziti u jezična pitanja, ne mogu ostaviti po strani 
misao, da sve ove različite varijante potječu od toga, što se strana pera 
muče, kako da prenesu njima naš izgovor, i da zatim zaključim, da su 
svi jedno htjeli reći, samo su, glede izvornijeg oblika, bolje prošli oni, 

koji su se uspjeli više približiti narodnom izgovoru. Poznato je, da su 
brojne varijante za jedno lično ime ili toponim veoma česta pojava u 
tekstovima na stranim jezicima i rijeiko kad bismo mogli znati, koja je 
od njih pravilna, ako ih ne kontroliše duh našeg jezika. Tako na pr. za 
Čačvinu, sredovječnu utvrdu južno od Sinja, nalazimo mnoge oblike,!?3 
a ipak su najbliži ono, koje kontroliše ovaj davni!?“ i sadašnji hrvatski 
naziv. 

Nego, ne ulazeći u to, koliko su osnova imali Klaić i Virag,!* kad su 
Zvonimirovo ime po sličnosti povezivali sa Zvornikom u Bosni, ja ću 
ovdje iznijeti drugi dokaz u korist prednjeg izlaganja, a taj je najbliži 
našem primjeru. Radi se o analognom korijenu u toponimima Zvo- 
ničac!** (negdje u okolici Šibenika), Zvončac u Splitu!?7 i Zvonigrad 
u Lici,!** nedaleko vrela Zrmanje, a blizu dalmatinske međe. Ovaj po- 
sljednji toponim na sreću navodi baš Toma Arciđakon, te u njegovoj 
HS stoji »Suinigrado«,!?? a Rački dodaje, da u drugom vatikanskom 
rukopisu HS stoji »Suonigrado«.!#? Dakle ista igra pera, jedan te isti 
korijen prenesen kao i kod Suonimir, Suonemer, Suinimir, k tomu na- 
vedeni od jednog te istog pisca, ne mogu nas ni na što drugo navesti, 
nego da per analogiam zaključimo, da nam stari hrvatski naziv Zvoni- 
grada (koji se nikad nije zvao Svinigrad) osigurava pravilnost naziva 
Zvonimir. Njemu se, već prema ključu izražavanja u stranom jeziku, 
ipak Tomini oblici najviše približuju u HSP i HS i, što je važno, naro- 
čito u obliku na epitafu, a sve to ne ide na uštrb dosadašnjih obrazla- 
ganja o dodiru HSP s izvornom jezgrom. 

3. Zborovanje. U našoj se vijesti kaže, kako je Zvonimir naredio, da 
se sakupe na Kosovo svi: odličnici (nobiles), vitezovi odnosno junaci 
(strenui) i ljudi vješti oružju. Ako se ovo tekstualno shvati, onda bi se 
ovdje radilo u neku ruku o sazivu širokog ratnog vijeća, jer prisustvuju 
svi oni, koji rukuju oružjem. Poznato je iz naših dokumenata, da su 
vladari imalo važnije odluke donosili u prisustvu i sa suglasjem šireg 
ioruma.!#! Tako isto nalazimo, da narod prisustvuje u javnim prigo- 
dama, kao na pr. g. 1076. za krunidbe Zvonimirove u 50linu,!5? g. 1076. 
kod potvrde darovštine crkve sv. Jurja u Putalju i njenog posjeda split- 
skom nadbiskupu,!*3 g. 1086. za posvete neke crkve sv. Marije u jednom 
kraljevskom selu!“ i g. 1088. za boravka kralja Stjepana III. kod Šibe- 
nika.!#* Vidimo, da su za posljednjih vladara skupštine upravo učestale, 
pa je to vjerojatnije, da se i ovom prigodom održalo zborovanje, kad je 
imala biii donesena do tada neobična i vrlo odgovorna odluka o uče- 
stvovanju u vojni, koja se imala voditi tako daleko od zavičaja, o čemu 
svakako nije mogao odlučivati sam kralj. Iz svega toga se jasno vidi, 
da akt zborovanja odgovara nutarnjem uređenju hrvatske države u Zvo- 
nimirovo doba, i prema tomu navod o sazivu zbora ne može biti jedno- 
stavno izmišljen. On stoji dakle u historijskom okviru, pa nam u nizu 
ostalih utvrđenih pojedinosti osnažuje autentičnost vijesti. 

4. Ilyrica lingua. Na osnovu toga, što se u tekstu vijesti na jednom 
mjestu nalazi ubilježeno »Illyrica lingua« poricala se ranija pojava HSP 
navodno zato, što prije XV. stoljeća Latini za hrvatski jezik ne upo- 

trebljavaju izraz »Illyrica«, nego »Selavonica«, »Selavinica«.!6 Međutim 
je dokazano, ako se izraz »illyrica« nije rabio u XIII. stoljeću, kako je 
onda moglo doći do zamjene za »sclavinica«, te nam naziv »illyrica 
lingua« ne predstavlja zapreku u određivanju starosti HSP, pa to ne 
slabi vjerodostojnost naše vijesti.!37 

5. Topografija. U vijesti stoji, da se zborovalo u mjestu, koje se 
ilirski, t. j. hrvatski zove Kosovo, gdje se kaže mjesto Pet crkava. Ime 
Kosovo je zoološko i dolazi od ptice kosa (lat. merula), onako kao Turo- 
polje, Turjaci (kod Sinja), Turić (kod Knina), koji se nazivlju po turu 
(lat. urus, bos primigenius). Kao što imamo više toponima nazvanih po 
turu, tako ih imamo i po kosu. Meni su poznata četiri: Kosovo polje 
znamenito po bici g. 1389. u Srbiji, Kosovo polje kod Knina, Kosovo 
na Rabu!# i Kosovo na Olibu.!% Ne treba ni spominjati, da ovdje do- 
lazi u obzir samo Kosovo kod Knina. No to Kosovo nije mali lokalitet 
u smislu naselja, nego je to čitavo, plodno, krško polje, a na njemu ili 
bolje oko njega, prileglo je danas osam sela,!#? od kojih se nijedno ne 
zove Kosovo.!“! Interesantno je, što se i u našem navodu »ubi dicitur 
locus Quinque Ecelesiarum« pravi razlika od Kosova, t. j. tu se našlo 
za zgodno, da se pobliže označi lokalitet. Ta diferencijacija Kosova 
(polja) i (mjesta) Pet crkava na njemu najrječitije govori, da je topo- 
grafski navod odlično oslonjen i zato ga moramo smatrati izvornim. 
Inače bi, da vijest nije negdje svježe bila pribilježena, lako došlo do 
topografske zbrke, kao što je bio slučaj kod Lukarevićeve. 

Dosada neriješeni historijsko-arheološko-topografski problem Pet 
crkava predstavljao je jednu od glavnih zapreka čvrstom rješenju našeg 
Pitanja. Za sada navodim, da je najnovijim istraživanjima lokalitet Pet 
crkava otkriven, i u tomu je jak potporanj autentičnosti naše vijesti. 
Detaljnijem obrazlaganju pristupit ću na svršetku ove radnje, kad bude 
riječ o arheološkim argumentima. 

6. Pisma rimske kurije i carevo. Naša vijest spominje pisma pluralno 
»litteras« i odmah navodi, da ona potječu od rimske kurije i od cara, 
pa su prema tomu najvjerojatnije mogla biti dva. Nije puki slučaj, što 
naša vijest to navodi. Pogledamo li na prilike toga vremena, vidjet ćemo, 
da je šiljanje više od jednog pisma logično. Poznato je, da su hrvatski 
vladari poradi politike prema carskim dalmatinskim gradovima tradi- 
cionalno priznavali često i formalan bizantski suverenitet i onda, kad 
su de facto bili potpuno samostalni. Vanjski znak tog bizantskog suve- 
reniteta ispoljavao se kasnije jedino simbolički, što su hrvatsko-dalma- 
tinski kraljevi počevši od Stjepana Držislava primali od Bizanta kra- 
ljevska insignija.!#" A baš Zvonimir, odmah u svom nastupu prekida 
s ovom tradicijom i prima insignija od pape, kojemu se, da dobije dal- 
matinske gradove, podređuje na štetu svog suvereniteta, što se najbolje 
vidi iz njegove prisege prigodom krunisanja u Solinu g. 1076.43 Jasne 
posljedice novih odnosa odmah se ispoljuju i u formama, pa Zvonimir 
u ispravama, koje izdaje, zabacuje tradicionalno spominjanje bizantskih 
vladara u formuli datiranja. Kako sam papa gleda na svoj odnos prema 
Zvonimiru, najbolje se to očituje iz njegove prijetnje Vecelinu g. 1079., 

koja glasi: »Znaj, da smo saznali ne bez čuđenja, kako se ti, koji si 
davno već prisegao sv. Petru i nama vjernost, spremaš da digneš oružje 
protiv onoga, koga smo mi našom apostolskom vlasti dali Dalmaciji za 
kralja. Zato te opominjemo i u ime sv. Petra mi ti zapovijedamo, da se 
okaniš toga posla, jer sve, što zla uradiš pomenutom kralju, učinio si 
samom apostolskom prijestolju. Ako misliš, da imaš razloga da se žališ 
na njega, obrati se nama, a nipošto se ne usuđuj da na nj, ne obazirući 
se na apostoski prijesto, digneš ruku«.!44 


Mislim, da nam poslije ovako jasne rječitosti samih dokumenata nije 
potrebno mnogo da ustvrdimo, da su vladari onoga doba bili na čistu 
s tim, koga je Zvonimir trebao slušati, i kako se imaju obratiti njemu 
za pomoć, t. j. da nisu smjeli, ili da bi im bilo uzalud, ako pri tomu 
mimoiđu papu. Stoga je Zvonimir mogao dobiti i carevo i papino pismo, 
kako navodi naša vijest. 

Pitanje je sada, koji je to car, jer ga naš dokumenat pobliže ne oči- 
tuje, a imamo ih dva: zapadnorimskog (njemačkog) i istočnorimskog 
(bizantskog). Da prepoznamo, na kojeg se to odnosi, pomoći će nam 
dva dokaza: prvo, što se u vijesti navodi oslobođenje Kristova groba 
i drugo, što je vijest pisana u Dalmaciji. 

Ne trebamo se ovdje mnogo osvrtati na prvo, jer je Kristov grob na 
Levantu, a mi iz opće historije znamo, da je Levant bio uvijek u inte- 
resnoj sferi Bizanta, odnosno da je odatle i baš tada Bizant bio ugrožen 
od Seldžuka,!*5 te je opasnost mogla prijetiti samo istočnorimskom caru, 
i samo je on mogao tražiti pomoć pa makar pod egidom spašavanja 
Kristova groba. 

Drugo, tradicionalna vlast Bizanta nad dalmatinskim gradovima, u 
kojima su se slušale naredbe bizantskih careva i njihovih namjesnika, 
morala je u njima ostaviti čist pojam, da riječ imperator označuje nji- 
hova cara. To se doista i spontano odrazilo u dalmatinskim i hrvatskim 
ispravama. Listamo li Račkoga Documenta, naći ćemo u formuli dati. 
ranja pod imperante, imperatore, imperatrice ova imena: Constantino,!%? 
Michael,!'*“ Constantini Monomaci,!4% Constantino et ...,1#9 Theodora15" 
Cumneno,/%!_ Basilio et Constantino,!52_ Constantino Duce,!%3 Romano 
tercio,!** Michaill% i Alexio.!5 Ovdje dakle listom prepoznajemo imena 
bizantskih careva, a o zapadnorimskim naravno nema ni traga. K tomu 
je samo na pet mjesta pobliže označeno, da su to bizaniski carevi, i to 
za Komnena, Konstantina Dukasa, Mihajla i Aleksija. Na drugim od 
navedenih mjesta takve oznake uopće nema, nego se uz imperator spo- 
minje samo dotično ime, a to je najbolji dokaz, da se već podrazumi- 
jeva, da je car bizantski, t. j. da se pojam cara u našim krajevima stopio 
s Bizantom. 


U prilog ovih tvrdnji dolazi nam napokon sam Toma Arciđakon, koji 
u doba hrvatske države uz hrvaiske vladare navodi i istočnorimske!57 
iu HSP i u HS: »tempore Theodosii imperatoris et Dirziselavi regis«!5 
»Tempore Basilii et Constantini imperatorum«.1% U HS još nalazimo 
»temporibus Michaelis imperatoris regum vero Stephani ...«160 

Kako vidimo, isprave i Toma se potpuno slažu, a nije isključeno 
i zato, što je Toma radio na ispravama te je iz njih mogao to primiti, 
no u svakom slučaju to je za nas isto. Dosljedno ovome i Toma je bio 
na čistu s tim te je zbog već određenog pojma pribilježio samo »impe- 
riales«, pa nam je ovdje istočnorimski car zajamčen od njega. 

Nego, morat ćemo se osvrnuti još na jednu pojedinost, a ta je tehničke 
naravi. Već je Črnčiću palo u oko, da je pisac HSP imao pred sobom 
širi sadržaj pisma, kad je rekao: »Nu taj pisac očituje, da je uzeo gdje 
je toga veće bilo »et illic (v Petih crikvah v Kosovi!5!) fecit perlegere 
litteras_ curiae_ romanae et imperiales, in quibus erat talis tenor inter 
alia: praecipimus ...«. Pak tako, ili je on u ovoga Hrvata!# ili su oba 
drugdje negdje uzela ter ovi vse a oni samo 0no«.1#3 Naravno, po ovom 
tumačenju se vidi, da Črnčiću nije bila stvar potpuno jasna, ali je si- 
gurno, da ga je ono inter alia navelo na misao o preuzimanju iz nekog 
šireg teksta. Međutim osim ovog inier alia imamo još jedan sličan znak. 
U Barberinskom primjerku HSP, iz kojeg je tekst prenio Rački, a isti 
manuskript opisao Črnčić!* postoji mala lakuna iza riječi »transferre 
te debeas ultra mare«. Ali u Propagandinom primjerku rukopisa HSP, 
a to znači u najstarijem rimskom, nema lakune i mjesto nje stoji pisano 
»ete«. Pogledamo li sada u tekst vijesti, da vidimo, gdje se nalazi inter 
alia, a gdje etc, vidjet ćemo, da se prvi nalazi, baš kad se ima navesti 
izvod sadržaja pisma, a drugi upravo, kad se to okončalo. 

Nikako nije moguće tvrditi, da bi se ovdje radilo, recimo, o bezna- 
čajnom letu pera pri pisanju, t. j. da bi to bile suvišne uzrečice. Sve da 
bismo i posumnjali, to bi se nekako moglo dopustiti za jedan slučaj, ali 
nikako, kad se to ponavlja. Ako se ovo _ navodi dva puta, i to u nepo- 
srednoj blizini, što u cijelom rukopisu ne susrećemo, onda to doista ne 
pripada pukom slučaju. Ne tim više, što oba znaka u tekstu stoje na i te 
kako odmjerenom mjestu. Budući je sastavljač vijesti istakao, da je 
Zvonimir na zboru dao pročitati pisma rimske kurije i carevo, htio je 
ukazati i na bitan sadržaj pisama, naravno koliko je on smatrao da je 
dosta, i zato odmah upozorava, da ne će iznijeti pismo in extenso, nego 
samo bitan fragment iz sadržaja, pa to znači onaj inter alia, među ostalim. 
To isto je istakao, čim je prenio onoliko, koliko je odredio, te je dao 
znak etc, t. j. da u pismu ili pismima ima toga još. Ovdje nema ništa 
namješteno, dapače to je spontan potez, koji baš u sastavku, kakav je 
koncept, prirodno leži. 

Ti spontani tehnički znakovi nesumnjivo utvrđuju detalj o navodu 
pisama u našoj vijesti. Ovdje svakako ne možemo preći preko autorova 
heurističkog kriterija, za koji bjelodano znamo da je bio vrstan. Ne 
smijemo smetnuti s uma ni to, da je splitska nadbiskupija bila ekspo- 
zitura papinske politike, pa je tu iz toga perioda moglo ostati građe. Ne 
može se isključiti mogućnost, da su se ovdje nalazila originalna pisma za 
Tomu stara tek stoljeće i po, kad je bilo kud i kamo starije građe, koju 
je on crpao. 

Ovdje smo se sreli s historijskim odnosom pape i Zvonimira, prema 
kojemu se bizantski car morao obratiti preko pape za pomoć, pa je 

zato moglo doći do pisama, i to ne čini stvar nemogućom, nego baš histo- 
rijski realnom. U samom tekstu vijesti ostali su rudimentalni znakovi, 
po kojima se raspoznaje upotreba teksta pisma, vjerojatno još i origi- 
nalnog. Sve to potvrđuje, da je navod građen na pouzdanim podacima, 
pa mu stoga moramo pokloniti povjerenje. 

7. Oslobođenje Kristova groba. Iz vijesti doznajemo, da je glavna mo- 
tivacija sazivanja zbora kod Pet Crkava na Kosovu bila vojna za oslo- 
bođenje Kristova groba. Od X. stoljeća učestala su hodočašća kršćanskog 
svijeta u Palestinu, naročito u Jeruzalem, gdje je postojala kršćanska 
kolonija u posebnom kvartu, koji je bio opasan zidom.!%5 Kad je g. 1010. 
kalif al-Hakim porušio Kristov grob i ostale crkve, popravio se on 
troškom bizantskog cara g. 1048., a tako isto i zidovi kvarta g. 1064-1070. 
Iza toga Fatimidima otmu Jeruzalem Seldžuci, koji se sruče na bizantsko 
carstvo. Kroz vrijeme ovih pothvata naročito su bili pogođeni kršćanski 
stanovnici i hodočasnici, koji su na povratku kući širili vijesti o neda- 
ćama koje su im nanosili Seldžuci, a ovo je urodilo željom, da se Seldžuci 
protjeraju. Događaji na Istoku ujedinili su interese pape i biz. cara 
te je Grgur_ VII. još 1074. pozvao kršćanski svijet, da pritekne u 
pomoć istočnom carstvu. Ta bi akcija nosila u sebi koncepciju oblika 
kasnijih krstaških ratova, no ona tada nije realizirana, jer je g. 1076. 
došlo do oštrog sukoba između pomenutog pape i zapadnorimskog cara 
Henrika IV. 

Međutim, Seldžuci nisu stali skrštenih ruku, nego su neprestano ugro- 
žavali Istočno carstvo, a kad im se g. 1087. pridruže Pečenezi, ovi do 
nogu potuku cara Aleksija na donjem Dunavu. Car je, nalazeći se u 
stisci, tražio od zapadnih vladara vojnu pomoć, što je Bizant često radio, 
kako kaže Ostrogorski.!*7" Kad se car, poslije pretrpljenog poraza, našao 
u Beroju (Stara Zagora), susreo se tu sa Robertom Flandrijskim, koji se 
upravo sa hodočašća vraćao kući, i zamolio ga za vojnu pomoć, koju mu 
taj g. 1089. i pošalje.!#% Dašto da je car pri traženju pomoći baratao 
najefekinijim moralnim oružjem, a to je egida oslobađanja Kristova 
groba, zbog koje će prije naći odaziva, nego kad bi molio za spas svoga 
carsiva. Vidimo, da je u ovim vremenima carstvo danomice trebalo vojne 
pomoći, te nije nikakvo čudo, da bi se obratio i na Zvonimira, na naćin, 
koji smo objasnili, tim više što se nisu zaboravili nekadašnji vazalni 
odnosi Hrvatske prema Carigradu, kako je to naglasio Šišić.!9% Zato navod 
naše vijesti o »spašavanju« Kristova groba nije stran; kako vidimo, 
time se u Zvonimirovo doba baratalo, i zato ga možemo smatrati 
umjesnim. 

8. Papina zapovijed. U vijesti nalazimo navod: »Praecipimus et man- 
damus tibi regi Suonemerio ac insimul obsecramus ...« To zvuči kao 
odraz papinog suvereniteta, koji je Zvonimir vazalski priznao još u 
krunidbenoj zavjernici, po čemu se i vidi, da je ovaj detalj u vijesti 
došao iz historijskih uvjeta. 

9. Nasilna smrt Zvonimirova. U vijesti se kaže, da _su se (prisutnici) 
odmah (kad su čuli poziv) uzrujali i da su raspaljeni bijesom, ne slažući 
se s kraljem. napali ga i uhbili. Motivacija revolta ležala bi u neraspolo- 

ženju Hrvata za vojnu izvan svoje domovine, za koju je, kaže se, trebalo 
prijeći more. Tako nema dokumenata, koji bi izričito govorili o kakvom 
neraspoloženju naroda prema Zvonimiru, ipak bi nas historijske okol- 
nosti mogle uputiti na sud, da je pitanje ove vojne bilo samo povod, a da 
su uzroci postojali otprije. Najprije je pitanje, da li je kompromis Petar 
Krešimir-Zvonimir bio od svakoga pozdravljen, i i nije li još otada bilo 
nezadovoljnika, Posve je vjerojatno, da nije svatko mogao odobriti njegov 
vanjsko-politički preokret od Bizanta ka papi. U dokumentima često 
nalazimo, da se uz Zvonimira spominje i splitski nadbiskup Lovro, 
dapače se ističe i njihovo prijateljstvo, ali svi su izgledi, da nije samo to 
bilo po srijedi; netko je morao provoditi i čuvati stabilitet stečenog 
papinskog političkog prestiža, a zato je bila najpodesnija splitska metro- 
polija i njen metropolita Lovro. Nemoguće je, da se mirne duše gledalo 
na sve jači utjecaj latinskog klera za vrijeme Zvonimira, naročito kad 
se ima na umu sjećanje na Sedehovu borbu za hrvatsku crkvu. K tomu 
treba dodati, da je Zvonimir, došavši sa sjevera, bez sumnje još i pod 
utjecajem Madžarice žene, upravljao s drugim mentalitetom, nego se 
upravljalo dotada, pak je i s te strane moglo biti nezadovoljstva. Tako 
je Smičiklas nabacio mogućnost, da je Zvonimir mogao zaglaviti i zbog 
svoje nutarnje politike »kada mjesto starih župana dolaze kadgod po 
uzoru (feudalnom) zapadnom »comites«, kada mjesto hrvatskih imena 
dostojanstvenika dolaze latinska«.!7% Šišić među ostalim konstatira, da 
banska čast u Zvonimirovo doba nikad nije bila popunjena.!7! Nesumnjivo 
je bila veoma upadna i osuđena novost davanja mjesta Karina kćeri 
Klaudiji i zetu Vojniki od plemena Lapčana,!7? što je u neku ruku 
mirisalo na uvođenje feudalnih mjera u nepotističkim oblicima. Nepo- 
tizam susrećemo i drugi put, kad Zvonimir daje svom ujaku Strezi ubi- 
ranje dohotka od kraljevskih zemalja u Mosoru.!"š Ova dva slučaja su 
jamačno predstavljala krnjenje dotadanjeg poretka, a to bi bili jaki 
izgledi, da urodi nezadovoljstvo u narodu. 

Sve ovo, a možda i još koji nepoznati samosilni kraljev potez, imalo 
je dovesti do ogorčenja i još je trebalo da dođe najgore: mig za vojnu 
u dalekoj tuđoj zemlji, a skroz za tuđi interes, pa da se dostigne vrhunac. 
Stoga je navod o kraljevu ubijstvu mogao stati u uzročnoj vezi s umu- 
tarnjim nezadovoljstvom. 

10. Zvonimir posljednji kralj. Toma je u ovoj vijesti tri puta istakao, 
da je Zvonimir bio posljednji kralj u hrvatskom kraljevstvu, a u HS 
jedanput.!'t* To se ne slaže s današnjim stadijem hrvatske historijske 
nauke, koja registrira još dva kralja poslije Zvonimira: Stjepana II. Trpi- 
mirovića i Petra, koji je poginuo u bici na Gvozdu, a kojeg su prije krivo 
nazivali Svačić. Ovu koniradikciju je nauka nekako htjela izmiriti, pa 
je tako Rački nabacio: »Vladavina Sijepana II. bijaše toli kratka, a po 
svoj prilici toli neznatna, da je upravo iščezla iz uspomene naroda. I 
Toma nije znao ništa zabilježiti o Stjepanu II., te smatra Svinimira po- 
sljednjim narodnim kraljem hrvatskim«.!75 Klaić je tvrdio: »Nili je Zvoni- 
mir poginuo prijekom smrti, niti je on bio posljednji hrvatski kralj; ali 
je doista bio posljednji veliki kralj Hrvata, pak se je narod za kasnijih 

burnih vremena rado sjećao lijepoga mira i sigurnosti za njegova vla- 
danja. Sve još g. 1527. opominjali su se naši djedovi na saboru u Cetin- 
gradu, da je Hrvatska za kralja Zvonimira bila svoja, i da je poslije nije 
nitko nikad pridobio ni oružjem ni silom.«!78 Barada kaže, da je Zvo- 
nimir zaista bio posljednji kralj u pravom smislu riječi, zato što se po 
ispravama dade zaključiti, da su uz Stjepana bili samo neki dalmatinski 
gradovi i pojedini hrvatski velmože.!7 Možda bi se drukčije moglo pro- 
tumačiti Tomino odstupanje: »Sic ergo tota regalis sanguinis deficiente 
prosapia non fuit ulterius qui in regno Croatorum rite succedere 
debuisset«.!78 »Rite« dakle po pravu i zakonu nije bilo onoga, tko bi 
Zvonimira naslijedio, što ne isključuje drugi način. Inače sam Toma u 
HSP navodi indirecte kao neposrednog nasljednika Zvonimirovu ženu. 
Nije baš isključeno ni to, da je Toma dao mjesta u HS vladavini Stje- 
pana II. i Petra u pasusu anarhije: » Vivebant acephali et sine regimine 
ita quod inter ipsos diviserunt regnum Croatie, inflati ambitione reg- 
nandi ...« ili »Cepit itague inter omnes regni proceres magna discordia 
suboriri«,!"? pa bi se oni možda ovdje mogli kriti u navodu »inter omnes 
regni proceres«. Prema tomu bi Tomin navod mogao naći oslonca i u 
jednom od gornjih ovako kompromisnih shvatanja. 

il. Genealogija. U vijesti susrećemo, da je Zvonimirova žena, kojoj se 
inače ne navodi ime, kći kralja Bele [., a sestra kralja Ladislava, što je 
apsolutno tačno. 

12. Zvonimirova udova vlada. Naša vijest izričito govori, da su Zvoni- 
mirove ubice ugrožavale njegovu ženu, koja je na to pozvala svoga brata 
Ladislava, madžarskog kralja, da osveti ubistvo njenoga muža. Iz ovoga 
se vidi, da je Jelena ostala u zemlji, dašto s pretenzijom da vlada, u čemu 
ju je smetala struja protivna još njenu mužu. Vijest dalje kaže, da je 
Ladislav poslije intervencije — za koju se opet ističe, da je bila u znaku 
osvete njegova rođaka — upokoreno kraljevstvo Hrvata predao svojoj 
sestri. Iz ove vijesti izlazi, da je Jelena poslije Zvonimirove smrti ostala 
vladaricom u Hrvatskoj, da joj je vladanje bilo nesigurno, pa da je bilo 
potrebno da ga oružanom intervencijom osigura njen brat, madžarski 
kralj. 

Naša nauka nije se mnogo doticala pitanja Jelenina vladanja. Kad 
Šišić raspravlja o ugarskom ljetopisu iz XII. stoljeća, u kojemu j je govora 
o ulasku Ladislava u Hrvatsku, slaže se s navodom u njemu, da je La- 
dislav ušao u Hrvatsku ne kao osvajač, nego najprije kao osvetnik svoje 
sestre Jelene, a onda kao njezin, odnosno Zvonimirov baštinik.!! Me. 
đutim dodaje, da je teže s onom vijesti ugarskog ljetopisa, kojom se 
kaže, da je kralj Ladislav najprije čitavu Hrvatsku i Dalmaciju povratio 
sestri. Šišić iznosi kao protudokaz, da se tu radi o povođenju za kraljev- 
skim naslovom; jer da se ne može raditi o posjedu dalmatinskih gradova, 
kao i to, da Ladislav nije ni kasnije zauzeo čitave Hrvatske. Dalje drži, 
da se ovdje ne_radi o faktu, nego o zamjeni za buduće događaje. To je 
tačno. Ali Šišić odmah zaključuje: »Jer kad bi to bio fakat, onda bi to 
značilo, da je kralj Ladislav odmah poslije 1089. ušao u Hrvatsku i u njoj 
postavio Jelenu za vladara, a kako znamo, o tome ne može biti ni govora, 

jer je vlast Stjepana III. sezala sve do Drave«.!82 Ali Šišić ovo stajalište 
kasnije donekle korigira i kaže: »Međutim veoma je značajno, što se 
»protivnici kralja Zvonimira“ t. j. ubojice njegove, baciše puni mržnje 
na njegovu udovicu, kraljicu Jelenu Lijepu, čineći je očito — ne bez 
razloga — suodgovornom za pravac njegove politike. Iz toga izlazi, da 
kraljica nije odmah po Zvonimirovoj smrti ostavila Hrvatsku; šta više, 
oko nje kao da se okupila stranka misleći s njome u sporazumu riješiti 
pitanje popunjenja kraljevskog prijestolja. Madžarska tradicija pribi- 
lježena samo koju godinu docnije zapamtila je to ovako (citira u pri- 
jevodu tekst iz Cronicon pictum). Prema tomu je kraljica udovica tražila 
hrvatsku krunu u prvom redu za sebe, što nas podsjeća na državnopravno 
shvaćanje u Vizantu, gdje su carice udovice često bile predstavnice 
legitimiteta ...<!85 Dok je Šišić na svoj način u zadnju ipak donekle kon- 
cedirao mogućnost, da je Jelena radila na tome da dobije krunu, dotle 
je Barada ustvrdio: »Ali najkobnija je uloga Jelene udove Zvonimirove. 
Ona ,,multis iniuriis pregravata“ zatraži zaštitu od brata Ladislava, koji 
dođe i obrani je, te uspostavi njenu vlast bar u jednom dijelu Hrvatske. 
Našto ona odmah iza toga, ne imajući potomaka, ustupi Arpadovcima 
pravo na hrvatsko prijestolje«.!5* Tvrdnje ovih dvaju nosilaca katedre 
hrvatske historije temelje se na jednoj jedinoj vijesti, koja se nalazi u 
Cronicon pictum Vindobonense. Budući se ta vijest u mnogome podu- 
dara s našim pasusom, moramo je ovdje iznijeti: 


» ... Qui (sc. Ladislaus rex) etiam uictor honoratus inclitus augustus extitit, 
non tam nominum proprietate, quam rerum veritate; adauxit enim rempu- 
blicam Hungarie. Ipse pri(m)us Dalmatiam atque Croatiam sue monarchie 
iure perpetuo subiugavit. Cum enim rex Zolomerus sine liberis decessisset, 
uxor eius, soror regis Ladislai, ab inimicis viri sui multis iniuriis pregrauata, 
auxilium fratris sui regis Ladizlai in nomine Jesu Christi implorauit. Cuius 
iniurias rex grauiter uindicauit et Croatiam atque Dalmatiam integraliter sibi 
restituit. Quam postea predicta regina suo subdidit dominio. Quod tamen rex 
non facit propter cupiditatem, sed quia secundum regalem iusticiam  sibi 
competebat hereditas. Quoniam quidem rex Zolomerus in primo gradu affi- 
nitatis eidem attinebat, et heredem non habuit ...«195 


Na sastavak Cronicon pictum Vindobonense među drugima osvrnuo se 
i Šišić!#% te istakao navod anonimnog autora iz g. 1358., da je sastavak 
pribran »ex diversis cronicis veteribus«, pa dodao, da se mišljenje prvih 
madžarskih historičara jednoglasno slaže, da je partija od 1047. do 1116. 
god. u nj unesena na osnovu podataka, koji su bili napisani svakako još 
pred kraj XII. stoljeća, što da označuje veliku vjerodostojnost./87 Prema 
tomu bi to bio navod najbliži vremenu, o kojemu priča. U njemu stoji, 
da je žena Zvonimirova, sestra kralja Ladislava, gonjena mnogim ne- 
pravdama neprijatelja svoga muža, zamolila pomoć u svoga brata kralja 
Ladislava, a kralj se odazvao te ljuto osvetio nepravde i povratio joj 
cijelu Hrvatsku i Dalmaciju. 


Vidimo, da između ovog i Tomina navoda ima nekih razlika (na pr. 
ovdje se navodi Hrvatska i Dalmacija, a kod Tome samo Hrvatska, Toma 

ne govori, da je Jelena predala bratu kraljevstvo, a ovdje se ne spominju 
Alpes ferree i t. d.). Ali zato se obje vijesti u mnogočemu slažu, dapače 
su i vrlo slične, a pošto se ne može dokazati, da bi jedna drugu preuzela, 
to ne možemo drugo zaključiti, nego da ugarska anonimna kronika i 
Toma kao blizi događaju pričaju o njemu neovisno i na svoj način. O 
kraljevanju Jelene oni se u potpunosti slažu, a to je za naš momenat 
važno. Uostalom s njima se slaže i Lukarevićeva vijest, u kojoj stoji, da 
je Zvonimir ostavio kraljevstvo svojoj ženi, sestri kralja Ladislava, koja 
je svome bratu predala kraljevstvo obiju Hrvatskih. Dakle iz sve tri 
vijesti izlazi, da je Jelena jedno vrijeme vladala. 

Nego, kad je Toma ispričao, da se je Ladislav osvetio neprijateljima 
i predao kraljevstvo Jeleni, opet pripovijeda o neredima, bezglavlju, 
anarhiji, po čemu je suditi, da se Jelena nije uspjela dugo održati na 
prijestolju. Vremenski bi to potvrdila zadarska isprava iz g. 1091.,!5 
odnosno iz početka 1092.19 u kojoj u formuli datiranja stoji: » ... tem- 
pore quo Vladislavus Pannoniorum rex, Chroatie invadens regnum, 
domnum Almum, suum nepoltem, in illi statuit regem«. Isprava dakle 
spominje Ladislava u Ugarskoj, Almoša u Hrvatskoj (Slavoniji), a o 
Jeleni ni riječi. To se da povezati s navodom Cronicon pictuma, da je 
kralj predao kraljevstvo Jeleni, a ona »postea« njemu. Prema tome bi 
ono »postea« ubrzo nadošlo, najdalje u početak 1092. god. kad u Sla- 
voniji već sjedi Almoš, a južnije se razmahala anarhija, s koje se Jelena 
nije mogla održati te joj se i inače gubi trag. U svakom slučaju Jelena 
je poslije Zvonimira ipak bila vladarica, i 1o je za naše pitanje glavno. 
Konačno moderna je historiografija samo na osnovu jedne vijesti počela 
držati, da je Jelena vladala, a sad imamo kud i kamo više razloga, da se 
vjeruje trima, čemu najviše doprinosi HSP. 

13. Vojna kralja Ladislava. Ladislavova oružana intervencija nikada 
nije bila u pitanju sa historijske strane, a o njoj se ipak raspravljalo 
mnogo i u hrvatskoj i u madžarskoj historiografiji. Literatura se razvila!?? 
i kao odraz dugovremenih političkih borbi, kad se pitanje bilo skrenulo 
na politički kolosjek. Tada se bit problema okretao oko pitanja: da li je 
kralj zauzeo Hrvatsku oružjem ili ju je stekao baštinskim ili ugovornim 
pravom, a povezano s time, čija je bila Slavonija od X. do XII. stoljeća. 
Rasprave su se vodile uglavnom na osnovu interpretacije dviju ranih 
vijesti i to: XVII. poglavlje Tomine_HS i navodi u Cronicon pictum 
Vindobonense (CPV), koji se u motivaciji vojne ne slažu. Naime u prvoj 
stoji, da je Ladislava nagovorio jedan slavonski magnat, neka zauzme 
Hrvatsku i podvrgne je svojoj dominaciji. U drugoj, kako smo vidjeli, da 
ga je pozvala sestra, i on je došao te se njenim protivnicima osvetio, 
povratio joj kraljevstvo, a ona ga kasnije predala njemu, što on nije 
učinio iz pohlepe, nego zato, što ga je nasljedstvo pripadalo po kraljev- 
skom pravu, jer Zvonimir, s kojim je kralj bio u prvom stepenu srodstva, 
nije imao potomka. 

Madžarskom imperijalističkom kursu lako su se prilagodili njihovi 
historici, te se u tvrdnjama, da su Hrvaiska i Dalmacija mačem podjar- 
mljene zemlje, najviše upirali u navode XVII. poglavlja HS. Hrvatski 

historici su im se suprotstavljali na osnovu navoda iz Cronicon pictum. 
Naši historiorafi, vođeni pretpostavkom Račkoga, da je vijest u HSP 
preuzeta iz DHRL;jPD i da rukopis potječe iz XVI. stoljeća, iz kojeg 
opet Rački nije iznio baš ovaj dio pasusa, preživjeli su čitavu borbu, a 
da im nije bila data mogućnost, da ovo oružje uzmu u ruke. 

Međutim Toma nosi dvije verzije, jednu u HSP, u kojoj se uglavnom 
slaže sa Cronicon pictum, a drugu u HS, za koju je pitanje, tko je 
redaktor onakve kakva je do nas došla.!?! Naravno da ovdje ne treba 
ponavljati, koja se redakcija ima smatrati izvornijom i prema tomu, kojoj 
se ima više vjerovati. HSP bi imala veću prednost i od Cronicon pictum, 
jer je pouzdanije utvrđeno njeno porijeklo, pozornica događaja bliža, 
vrelo građe i tradicije neposredno, sastavak kao koncept spontan, a ni 
vrijeme nije daleko od samog događaja. Štaviše u HSP ima više detalja pa 
nam je dragocjeniji. HSP svakako nije manje vrijedna od CPV i u sla- 
ganju s njim podiže se vrijednost obaju sastavaka, kojima je Ladislavova 
oružana intervencija iz osvete i zbog osiguranja Jelinina prijestolja 
zajamčena. 


14. Anarhija. Vijest se završava opisom anarhije, koja se, prestili- 
zirana, unosi pod novu glavu (XVII) HS. Anarhija je opisana više na 
literaran način, slično opisu bezglavosti na pr. pred pad Solina.!?? Njen 
početak sigurno je vezan s događajem kod Pet crkava na Kosovu, a pored 
opisa anarhije u HSP i HS za nju govore i fakta, koja nose biljeg njenog 
odraza, kao što su: nemoć Jelene i s tim u vezi poziv Ladislavu, njegova 
oružana intervencija, odricanje Jelene i postavljenje Almoša, koji se 
uspio održati samo na teritoriju sjeverno od Gvozda. Svi su izgledi, da 
u vrijeme Ladislavljevo previranje još uvijek nije prestalo ondje, gdje 
se začelo, t. j. južno od Gvozda. Naime Tomin način pričanja vodi nas 
na zaključak, da je to previranje bilo dugoirajno, jamačno zato, što u 
hrvanju za vlast jedni pretendenti nisu mogli nadjačati druge, ukoliko 
to poslije dugog vremena nije pošlo za rukom nekom Petru, kojeg Simon 
de Keza naziva kraljem. Uostalom dosada se Tomina _HS uzimala kao 
jedini izvor za osvjetljenje ovog perioda, pa je samo po njoj historijska 
nauka registrirala anarhiju, a kad Toma to kaže još i u izvornijem 
sastavku, onda mu pogotovo moramo vjerovati. 


* 


Dosadašnjim razlaganjem uklonjena je fikcija, da je vijest u HSP mlađa 
i da je načinjena na osnovu vijesti madžarskog porijekla. Utvrđeno je, 
da se dosadašnje mišljenje o porijeklu vijesti uvriježilo na osnovu subjek- 
tivne osude Račkoga, a da ga je nametnuo njegov naučni autoritet. Tomu 
je sam Rački doprinio još i nemetodičkim iznošenjem teksta, koji nikad 
nije bio iznesen čitav, pa je stoga ostao nedostupan kritici, i tako je bila 
onemogućena komparacija s podacima drugog porijekla, što je od osnovne 
važnosti za provjeravanje jedne vijesti, a to smo učinili ovom analizom. 
Na osnovu vremenske prednosti HSP dokazano je, da sličnost dviju 

vijesti, naime _ u HSP i DHRLJPD, ne istječe iz toga, što bi vijest iz 
DHRL;PD bila preuzeta u HSP, nego — ukoliko se ne radi o zajedničkom 
predlošku — obratno. Vijest u HSP načinjena je na osnovu građe, kojoj 
se još raspoznavaju djelomični tragovi. Smatram, da je dokazano, da je 
vijest u HSP najstarija, pa joj se i s te strane pripisuje vjerodostojnost. 
Do ovih konstatacija došlo se i drugim putem, naime historijskom ana- 
lizom vijesti. Njom se utvrdilo, da jedna kronološka griješka ne pred- 
stavlja nikakvu zapreku, dapače da su takve griješke svojstvene autoru, 
a slučajna griješka za nekih desetak godina obzirom na Tomu nije 
ozbiljna te to ne slabi autentičnost navoda. Oblici imena kralja Zvoni- 
mira, koje susrećemo u HSP i HS odgovaraju modifikaciji latinske trans- 
kripcije, a ime je korjenom zajamčeno u paralelnim toponimima Zvo- 
ničac, Zvončac i Zvonigrad. Navod o zborovanju potpuno odgovara 
nutarnjem uređenju Hrvaiske. Terminus »Iilyrica lingua« ne predstavlja 
anahronizam, jer je više nego posve vjerojatno, da pripada prepisivaču. 
Topografija i genealogija su odlične. Pisma pape i cara izlaze iz političke 
konstelacije, a otkrivaju ih još i indirektni rudimentalni preostaci (inter 
alia, etc), koji su svojstveni konceptu. Papina zapovijed izlazi iz Zvoni- 
mirova vazalnog odnosa. Navod o oslobadsnju Kristova groba pripada 
egidi, kad se bizantski car iz stiske obraćao za pomoć zapadu protiv 
Seldžuka, koji su inače taj grob ugrozili, pače ga porušili, Stvarna oru- 
žana pomoć caru bila je potrebna u ono doba, i zato je logično, da se 
svojim putem obratio i na Zvonimira. Što se tiče navoda o Zvonimirovoj 
nasilnoj smrti, protumačili smo ga sa mogućnošću uzročne veze s nu- 
tarnjim nezadovoljstvom, — čemu bi bio povod poziv u jalovi i daleki rat 
te s čestim indirektnim, a konsekveninim izrazima pisca, koji se odnose 
na Zvonimirovo ubijstvo. Tomin navod, da je Zvonimir posljednji kralj 
u Hrvatskoj može se različito tumačiti, Vladavina njegove udove zajam- 
čena je i drugim izvorom, na osnovu kojega najnovija historiografija 
počinje registrirati Jelenu kao kraljicu, makar i u jednom dijelu Hr- 
vatske, što sve ide u prilog autentičnosti naše vijesti, koju u ovom 
detalju potvrđuje još i Lukarevićeva. Isto tako drugom viješću potvr- 
dena je vojna kralja Ladislava, dapače se i tu kaže, da je oružana inter- 
vencija potekla iz rodbinske osvete za kraljevo ubijstvo. Konačno naša 
vijest završava općenitim opisom anarhije, koja se inače uzimala pod 
gotovo, čim se nalazila navedena u Tominoj HS, a sad ima više razloga, 
da se u nju još čvršće vjeruje, jer dolazi kao logična posljedica kraljeva 
ubijstva i jer se nalazi ubilježena u izvornijem Tominom primjerku. 

Po svemu dakle vidimo, da se navodi u HSP slažu, da se dadu s drugih 
strana kontrolirati, da među detaljima nema ništa _oprečnoga, sve _je 
konsekventno, sve stoji u historijskim mogućnostima, u historijskom 
shvatanju i u historijskom okviru, pa prema tomu nema nikakva povoda, 

kojeg bi mogli sumnjati u tačnost vijesti. Štaviše, ako se različitim 
argumentima dokazala vjerodostojnost sekundarnih elemenata u našoj 
vijesti, onda nema nikakva razloga da sumnjamo u istinitost navoda 
o kraljevu ubijstvu, kad je ono ovdje navedeno kao subjekt, a zbog 
njega onako spontano i sukladno sve drugo. 


to 
pov) 
va 


Što ova vijest nije ušla u definitivnu redakciju Tomine HS, to smo 
pokušali objasniti na drugom mjestu!?3 s tendencijom ove redakcije, koja 
prešućuje sve ono, što je nepodesno za autoritet crkve kao institucije, 
u što bez sumnje spada i naša vijest, jer se iz nje vidi, da je kon- 
cepcija papističke prevlasti kod Hrvata doživjela nepopravljiv udarac. 
Nu bilo kako mu drago, ta činjenica ništa ne odnosi autentičnosti 
naše vijesti; ona je ušla spontano u primarni sastavak, i tu je uvijek 
manji razlog pristranosti, koja se više ispoljava kod definitivne redakcije. 
U starijem sastavku pisac je u neposrednijem kontaktu s izvorom, njemu 
robuje, sam sobom je intimniji, te kroz njega izvorna snaga prodire 
stihijom, pa je tu kud i kamo manje mjesta nekoj tendenciji. U završnoj 
redakciji pisac više misli na čitatelje te im servira ono, što želi. Kad 
bi bilo drukčije, onda uopće nije bilo potrebno, da se vijest piše u HSP, 
i još k tomu onako fundirano oblikuje. Inače u ovoj vijesti mi još zati- 
čemo pisca kako se nije oslobodio jednog izvora (epitaf), drugomu su 
preostali tragovi (carevo i papino pismo) što nas upućuje na vjerojatnost, 
da se i ostala tekstovna tvorba odrazila sa drugih izvora, kojima se više 
ne može raspoznati trag. Dašto da nam ovo, uza sve prednosti, koje se 
primarnim sastavcima bez izuzetka pripisuju, potvrđuje, da je vijest o 
Zvonimirovoj nasilnoj smrti osnovana na izvornoj građi, i zato u nju 
moramo vjerovati. U tomu nas još učvršćuje tekst izvora (epitafa), kao 
i činjenica, što su se sačuvale i druge verzije, koje se s našom viješću 
u detaljima razilaze, čime potvrđuju, da o njoj nisu zavisne. 


II. 
VIJESTI SEKUNDARNOG KARAKTERA 


A) Vijest u dodatku hrvatske redakcije Ljetopisa Popa Dukljanina 


Već je u uvodu rečeno, da se o Zvonimirovoj smrti raspravljalo najviše 
na osnovu vijesti, koja se nalazi kao dodatak u hrvatskoj redakciji Lje- 
topisa Popa Dukljanina. O ovom sastavku se raspravljalo mnogo kako u 
vezi s pitanjem načina smrti kralja Zvonimira, tako i u kritikama spo- 
menutog Ljetopisa kao djela, te se najpreglednija literatura do godine 
1928. nalazi u Šišićevoj raspravi,!"“ a poslije te godine u najnovijoj 
redakciji Ljetopisa, koju je priredio V. Mošin.!? Zbog već naslućenih 
razloga iz prednjeg izlaganja nas ovdje ništa više ne će zanimati nego 
doba postanja ove redakcije. Otišli bismo predaleko, kad bismo ovdje 
iznosili sva mišljenja, koja su pala s obzirom na postanak ovog Ljetopisa, 
što je i suvišno, jer je to pitanje novijim radovima svedeno na uži 
kompleks, i zato ćemo ovdje iznijeli pregled Šišićevih razlaganja o tome. 

Šišić navodi činjenicu, da su na registru sv. Petra u Selu dodana dva 
pripisa, koja su pisana goticom XIV. stoljeća i kaže: »... U drugom pripisu 

pak navode se poimenice neki banovi, i domeće: ,Isti fuerunt bani in 
Croacia de genere Croatorum a tempore regis Suetopelegi usque ad 
tempus Suenimiri regis Croatorum“. Nema sumnje, da je anonimni autor 
ovoga pripisa poznavao Ljetopis Popa Dukljanina, i to baš u njegovoj 
hrvatskoj redakciji, jer je samo odavle mogao da nauči, da je tobože 
»kralj Svetopeleg“ ustanovio bansku čast (glava IX ovoga izdanja) i da 
je Zvonimir bio posljednji hrvatski narodni kralj (XXVII. i XXVIII. 
glava hrvatske redakcije). Ovo je ujedno dokaz, da je već u XV. veku 
postojala hrvatska redakcija Ljetopisa Popa Dukljanina zajedno s njenim 
dodatkom (neke ruke ,,continuatio“) o prekoj smrti hrvatskoga kralja 
Zvonimira«.1 Na drugom mjestu Šišić nastavlja: »Ovim nam je pružen 
dokaz, da je hrvatska redakcija u svome sadanjem opsegu, to jest s pri- 
kazom preke smrti kralja Zvonimira, koji u latinskoj originalnoj redak- 
ciji fali, postojala već u XIV veku, dakle nekako u vreme, kad je i 
latinska redakcija dospela u ruke mletačkoga dužda Andrije Dandola. 
Mislim dakle, da je hrvatska redakcija Letopisa Popa Dukljanina postala 
negde u XIV veku, i to tako, da je neki nepoznati nam pisac okoline 
splitske, svakako sveštenik, preveo s latinskoga originala — koji je već 
bio poznat Tomi arhiđakonu pa i glosatoru regisira manastira sv. Petra 
u Selu — samo onu čest Letopisa, za koju je mislio, da sadrži hrvatsku 
istoriju, dakle od početka, od doselenja Gota ili Slovena, do smrti opaka 
kralja Seislava (Časlava). Obavivši taj posao prevodilac dodao je onda 
i nekoliko reči o ocu kralja Seislava (Časlava), Radoslavu, koji, da se 
po smrti neblagodarna sina povratio ,.meu nedostojne Hrvate“, i ostavio 
presto drugom sinu Kolomanu, a taj opet svome sinu Krišimiru. Posle 
ovih očito izmišljenih kraljeva, a u interesu neprekinutog genealoškoga 
sleda hrvatskih vladalaca, prevodilac se opširno bavi Krišimirovim sinom 
kraljem Zvonimirom, posljednjim nezavisnim hrvatskim vladarom, i na- 
ročito detaljno prikazuje njegovu preku smrt na polju Kosovu ,kod Petih 
Crikvah“ nedaleko od Knina i kako je onda na taj glas Hrvatsku osvojio 
madžarski kralj. Živahno i detaljno pričanje ovoga ulomka o kralju 
Zvonimiru, koje nalazi potvrde još i u nekim drugim nezavisnim izvo- 
rima, daje nam mnogo razloga, da ga u jezgri primimo kao istoriski 
fakat.«197 

Šišićevu raspravu kritikovao je N. Radojčić (Slavija VIII. 1929) i tu 
se također osvrnuo na pitanje postanja ove redakcije, no opširnije se tim 
problemom pozabavio u posebnom djelu o smrti kralja Zvonimira, a 
pošto je tu posljednji put raspravljeno o načinu Zvonimirove smrti, mora 
se iznijeti njegovo gledište: »Kao glavni izvor za nasilnu smrt hrvatskoga 
kralja Dimitrija Zvonimira smatra se, od strane onih koji u nju veruju, 
dodatak hrvatskom prevodu jednog dela Barskoga rodoslova (DHRL;PD). 
Iz koga je vremena ovaj dodatak? To je pored njegove sadržine, naj- 
preče pitanje koje se mora postaviti pre nego što bi se ovom sastavu 
“ priznala verodostojnost pouzdanoga istorijskoga izvora. U samom do- 
datku nema zapisa o njegovu postanku, a isto tako nema u njemu 
dovoljno ni elemenata na osnovu kojih bi se dalo, s dovoljno sigurnosti, 
ntvrditi kada je nastao. Kod istorijskih izvora o događajima daleko pre 

njihova postanka utvrđuje se kada su postali, s manje ili više sigurnosti, 
na taj način što se pronađe koji su savremeni ili malo pozniji izvori u 
njima upotrebljeni. Tako se utvrdi terminus ante quem non. A šta da 
se čini s ovim dodatkom? Od domaćih spisa ima samo on opširnu vest 
o nasilnoj smrti kralja Zvonimira, jer gde je inače u njoj reč, to je. 
izgleda, pregledano iz ovoga dodaika. Na taj način se, dakle, dodatku ne 
može naučno prići. No, moglo bi se reći, ima još slučajeva da o jednoj 
činjenici postoji samo jedan izvor, pa se on zato principijelno ipak ne 
odbija. Za istoričara je, prvo, uvek teška situacija, ako raspolaže samo 
s jednim izvorom za jedan događaj koja postaje mnogo teža, ako je ta 
vest nesavremena, a očajna je, ako je ona legendarne prirode, i protiv 
nje su vesti događaju savremene ili bar_ mnogo bliže. To je slučaj ovog 
dodatka. Oni koji veruju u njega kao pouzdani istorijski izvor rado bi ga 
gurnuli što bliže događaju koji opisuje. Naravno. No to je nemoguće 
učiniti besprekornim naučnim sredstvima. Stvarno se branioci duboke 
starosti dodatka, XIII ili XIV v., mogu pozvati samo na zapis Marka 
Marulića iz 1510, i Jerolima Kaletića, iz 1546, da je Dmine Papalić našao 
hrvatski prevod jednog dela Barskoga rodoslova s dodatkom ,inter vetu- 
stissimas gentis illius scripturas dalmatico idiomate compositum“, od- 
nosno ,u jedne knjige stare pisane harvackim pismom“, To se dogodilo 
oko godine 1510. 

Branitelji duboke starosti dodatka zaista maštaju, ako misle, da je 
knjiga, o kojoj se početkom XVI. v. veli da je stara, odmah iz XIII. ili 
XIV. v. Možda joj je bilo tek nekoliko desetina godina. Mnogo čitana 
knjiga brzo izgleda stara. U ostalom, kod spisa ove vrste kao ovaj prevod 
i njegov dodatak vrlo česlo se ističe da su mnogo stari da bi se tako iza- 
zvalo poverenje i respekt prema njima, Šta se sve tvrdi za slične legende, 
koliko su stare, a niko, u nauci, na takve tvrdnje ni glave ne obrće, osim 
da se nasmeši. Na taj način duboka se starost dodataka zaista ne utvrdi! 
A može li drukčije? Da li se može s pomoću jezika utvrditi kada je 
prevod učinjen i dodatak napisan? Da li ima u dodatku navedenih činje- 
nica, na osnovu kojih bi se dao bar približno datirati? Filolozi obično 
ne mogu sa sigurnošću utvrditi ni vek a kamo li decenij postanka koga 
spisa, naročito kod nas ne gde nemamo bogatih istorijskih rečnika s ko- 
jima bi se dalo tačno reći kada se koja naša ili strana reč kod nas prvi 
put javlja; za dodatak bi bilo, na pr. važno znati kada se kod nas počinju 
pisati ove reči: barun, duž, rusag, hlapsivo, hlapšćina. Što se pak tiče 
činjenica navedenih u dodaiku, to je njegov pisac pokazao da ih zna vrlo 
malo — i iz hrvatske i iz opšte istorije. On je znao da je nekad postojao 
hrvatski kralj Zvonimir. Bilo mu je poznato i ime Kosova polja, svako- 
jako onoga kod Knina. Nešto je znao o krstaškim ratovima, ali nije bio 
na čistu ni s time, kad su počeli. Još mu je bilo _ poznato i da su posle 
hrvatskih kraljeva zavladali Hrvatskom madžarski, ali nije znao posle 
koga hrvatskoga kralja je to bilo i koji je madžarski kralj prvi ušao 
medju Hrvate kao njihov gospodar. On je držao da je Dimitrije Zvonimir 
bio poslednji samostalni hrvatski kralj, a posle njega da je zavladao 
Hrvatima Bela. Ja moram reći da je davno trebalo utvrditi šta je znao 

pisac dodatka i kako je to znao. Da se to ranije isticalo ne bi došlo do 
stanja u ovome problemu u kome se danas nalazimo. Ja s najvećom 
opreznošću smem o starosti dodatka reći samo to da je nastao daleko 
posle smrti kralja Zvonimira i posle završenih krstaških ratova. Zbog 
dovoljno čistog narodnog jezika u njemu, koji svedoči o priličnoj knji- 
ževnoj tradiciji i uvežbanosti, i zbog mešavine čakavštine sa štokav- 
štinom mislim da je iz XV. v.«19%8 

Bilo je očekivati, da će se Radojčić, makar ovdje ne spomenuo 
Šišića, a ipak ga nastojao pobiti, osvrnuti na krupnu Šišićevu konsta- 
taciju u vezi s pripisima na registru sv. Petra u Selu. Trebao je naime 
dokazati, da slova ne pripadaju gotici XIV. stoljeća, kao i to, da pasus 
o banovima od kralja Svetopelega do kralja Zvonimira na ovom registru 
ne potječe iz hrvatske redakcije Ljetopisa, nego od nekuda drugo. 
Međutim Radojčić je preko toga prešao grobnom šutnjom, i kako dosada 
nije pao nikakav protudokaz ovako značajnim Šišićevim konstatacijama, 
to one i dalje ostaju na snazi. Pripis, dakle, na registru sv. Petra u Selu 
mjerodavan je za terminus post quem non postanka hrvatske redakcije 
Ljetopisa, a taj pripis je načinjen u XIV. stoljeću, kako ga odaje karakter 
gotičkih pismena. 

Ovdje je potrebno da se iznova pretrese pitanje odnosa raznih egzem- 
plara DHRLjPD, jer dosadašnja tumačenja nisu istovetna, a najnovija, 
na kojima se ostalo, nisu autoritativna. 

Kukuljević je prvi objelodanio hrvatski tekst DHRL;PD i tom pri- 
godom napisao, da je kroniku potkraj XV. ili na početku XVI, stoljeća 
našao Dmine Papalić u Krajini. Zatim kaže, da je od Papalića jedan 
prijepis dobio Marko Marulić, koji ga g. 1510. prevede na latinski, a da 
je g. 1546. istu kroniku dobio Jerolim Kaletić i da ju je iznova prepisao 
u Omišu iz Papalićeva prijepisa.!?? 

Rački veli, da je Kaletić prepisivao latinicom »iz knjige stare pisane 
hrvackim pismom«, koju je Papalić pronašao i drži, da se to staro pismo 
odnosilo na glagolicu.?% Po tom navodu izgledalo bi, da Rački govori o 
direktnom Kaletićevu ispisivanju iz originala, ali on u drugom pasusu 
otkriva svoje shvaćanje o proceduri prepisivanja, kad kaže: »Kaletićev 
prepis je samo transcriptia glagolskog izvornika izpisana po Papaliću 
»Fič po rič“ iz stare knjige«.?"! I Rački je dakle kao i Kukuljević držao, 
da je Kaletić prepisivao iz prijepisa, koji je napravio Papalić. 

Črnčić je bio uvjeren, da je Papalić prvi napravio prijepis, zatim da 
je Marulić iz tog prijepisa načinio prijevod, a Kaletić drugi prijepis," 

Klaić je bez ikakva obrazlaganja nuzgred spomenuo, da je Papalić 
»poslao« Maruliću u Split onu kroniku, koju je pronašao u Krajini.293 
Šišić je ubaštinio tradicionalno shvatanje o proceduri prepisivanja te 
napisao, da je Dmine Papalić, vrativši se svojim prijepisom hrvatskoga 
prijevoda Ljetopisa Popa Dukljanina oko 1510. u Split, zamolio prijatelja 
i rođaka Marka Marulića, šezdesetgodišnjeg starca i književnika, da taj 
hrvatski tekst prevede na latinski. Šišić kaže i to, da je prijepis Dmina 
Papalića dopao g. 1546. u ruke Jerolima Kaletića i sada da je Kaletić 
učinio prijepis po Papaliću, a to da sam Katletić kaže u svojoj napomeni?05 

(donosimo je niže). Ovoga se pridržava i najnovija redakcija Ljetopisa 
Popa Dukljanina.?% 

Osim Klaićeva, nuzgredno i slučajno nabačenog izričaja, druga inter- 
pretacija o odnosu s predlošcima pri prepisivanju i prevođenju nije osno- 
vana. Ta kriva interpretacija izazvala je netačan sud, kako se upo- 
trebljavao original i iko ga je upotrebljavao, što je bez sumnje išlo na 
štetu prepoznavanja pripadnosti tekstovnih razlika u prijepisu i prije- 
vodu. Da se dokaže drukčije moramo uzeti u pretres podatke na osnovu 
kojih su se izvodila dosadašnja tumačenja. 


1. Pismo Marka Marulića Dmini Papaliću, koje je pridodano njegovu 
. elaboratu i prispjelo kao uvod u njegov prijevod: 


»Marcus Marulus domino Papali s(alutem). 

Comentariolum a te in Craina nuper repertum, inter vetustissimas illius 
gentis scripturas dalmatico idiomate compositum, tuo rogatu latinum feci, 
Croatiae Dalmatiaeque regum gesta continentem, res certe digna relatu, et 
quam non solum nostrae vernaculae linguae gnari, sed etiam Latini intelligant. 
Ex hac enim historiam et boni exemplum petere poterunt, quod imitentur et 
mali per quod sese corrigant. Atque hoc illud fuit, quod et te impulit, ut me 
ad historiam transferrendam  vigeres, et me, ut tibi obtemperarem; magis 
tamen tuus erga me amor laborem hunc coegit me subire, quid enim est, quod 
illi non debeo. Vale. Anno christianae salutis MDX.«?07 


2. Kaletićeve napomene na kraju njegova prijepisa hrvatske redakcije: 


»Gospodin Dmine Papalić najde ovoj pismo u Krajini u Marković, u jedne 
knjige stare, pisane hrvackim pismom, i ispisa rečeni Dmine rič po rič. A ja 
Jerolim Kaletić ovoj pripisah iz rečenih knjig na tisuća i pet sat i četrdeset i 
šest, na sedam dan otubra miseca u Omišu. Bogu hvala.«?9% 

Kako se pronašla hrvatska redakcija Ljetopisa Popa Dukljanina do- 
znajemo izvorno samo iz ovih dvaju daliranih navoda. U njima stoji, da 
je Dmine Papalić pronašao egzemplar u Krajini kod Markovića. Po 
Marulićevu pismu, koje je datirano godinom 1510. zna se, da je Ljetopis 
nedavno otkriven (comentariolum nuper repertum) te moramo uzeti, da 
se otkriće zbilo najdalje g. 1510. kako to svako i tumači. 

Najprije da vidimo, kako stojimo s Papalićevim prepisivanjem. U tu 
svrhu moramo uzeti stariji podatak, t. j. Marulićevo pismo Papaliću, gdje 
mu među ostalim kaže: »Ljetopis, koji si nedavno otkrio u Krajini među 
vrlo starim spisima kod onoga plemena? a koji je sastavljen na dalma- 
tinskom jeziku, na tvoju molbu preveo sam na latinski«. Dakle iz kon- 
teksta Marulićeva pisma ne izlazi, da je Papalić do tada (1510) prepisao 
Ljetopis, pa tko tvrdi, da jest, mora to pozitivno dokazati. To još ne 
isključuje mogućnost, da je Papalić načinio prijepis prije, nego je Ma. 
rulić preveo, ja samo tvrdim, da se to iz Marulićeva pisma ne vidi, pa 
stoga ni drugi nisu mogli vidjeti, da jest. 

Stoga navod, da se Papalić vratio sa svojim prijepisom iz Krajine u 
Split, što znači, da bi on bio napravio prijepis u Krajini, nema korjena 
u izvoru te pripada među proizvoljno izvedene zaključke. Za Papalićev 

prijepis doznajemo zapravo tek iz Kaletićeve napomene iz g. 1546, pa se 
sad pouzdano može tvrditi samo to, da ga je Papalić načinio najdalje te 
godine, odnosno još prije 1546., jer je tada mogao biti već mrtav, buduć 
da ne znamo, kad je on umro.?!* 

Sada da se osvrnemo na Kaletićev prijepis. Vidjesmo, kako se u lite- 
raturi navodi, da je Kaletić načinio svoj prijepis na osnovu Papalićeva. 
To se navodno doznalo iz Kaletićeve napomene. Međutim, ako se ovoj 
napomeni pristupi otvorenijih očiju, onda se iz nje, a ona je za ovo 
pitanje jedina, ne može ništa drugo zaključiti, nego da je Papalić pre- 
pisao hrvatsku redakciju Ljetopisa, koju je pronašao u Krajini u Mđr- 
kovića »u jedne knjige stare pisane hrvackim pismom«, pa još i to, da 
je iz nje ispisivao »rič po rič«. Kaletić je time priopćio, da zna, da je i 
Papalić ispisivao i ništa više. Odakle iz ovoga zaključak, da je Kaletić 
učinio sebi prijepis na osnovu Papalićeva, i još 10, da on tako sam kaže? 

Naprotiv Kaletić, pošio je naveo, da je jedan prijepis napravio 
Papalić, sam o sebi čisto i bistro govori: »A ja, Jerolim Kaletić, ovoj 
pripisah iz rečenih knjig«. 

Pogledamo li sada čitavu Kaletićevu napomenu, vidjet ćemo odmah, 
da se dva puta nalazi izraz »ovoj«. Prvi put stoji uz pismo »ovoj 
pismo«, a drugi samo »ovoj«, i posve je jasno, da se odnosi kao i prvi 
put, na pismo, kako već Kaletić naziva naš spis. Isto tako on dva puta 
spominje knjige, rekavši prvi put »u jedne knjige stare«, a drugi put 
»iz rečenih knjig«. I te »rečene knjige« odnose se na one prve, kao 
što se »rečeni Dmine« odnosi na prije navedeno »Gospodin Dmine 
Papalić«. Jasnije njegov navod stoji ovako: »Gospodin Dmine Papalić 
najde ovoj pismo (Ljetopis) u Krajini u Marković, u jedne knjige stare 
(konvolut?, collectanea?), pisane hrvackim pismom (bosančicom), i 
ispisa rečeni Dmine (Papalić) rič po rič. A ja Jerolim Kaletić ovoj (to 
isto pismo == Ljetopis) pripisah iz rečenih (već navedenih == u kojima 
je »pismo« našao Papalić) knjig.« 

Tako od samog Kaletića doznajemo, da je on, kao i Dmine Papalić, 
prepisivao iz istog predloška, onog, koji je Papalić našao u Krajini. 
Kaletić ovdje jasno luči jedno, drugo i treće. Zato se mora zaključiti, 
da iz samog teksta izlazi, da se Kaletić nije služio Papalićevim prije- 
pisom, što je i opet bila loša interpretacija, koja se više ne može 
održati. 

Preostaje nam još Marulićev prijevod. Utvrdismo, da se iz konteksta 
Marulićeva pisma ne vidi, da se on služio Papalićevim prijepisom, da- 
pače, da se odatle razabire, kako se govori samo o onom ljetopisu, koji 
je pronašao Papalić u Krajini. U pasusu »Comentariolum a te in Craina 
nuper repertum ... tuo rogatu latinum feci« jasno je, da je Comenta- 
riolum subjekt (ne gramatički!). Tu ima više atributa, od kojih je glavni 
onaj, što označuje, da je taj comentariolum Papalić našao u Krajini. Pre- 
dikat je latinum feci. Držim, da subjekt (gramatički objekt), predikat 
i atribut potpuno određeno govore, da se ovdje radi o prevođenju 
onoga comentariola, koji je Papalić pronašao u Krajini, t. j. originala, 
što znači, da je Marulić radio po originalu, a ne po čijem drugom pri- 

jepisu. Da je Marulić prevodio sa originala, potvrdit će i drugo njegovo 
svjedočanstvo potpuno neovisno od ovoga. To je njegova napomena, 
koja se nalazi na kraju prijevoda i glasi: 


»Laus omnipotenti deo. 

Hucusque historiam vernaculo gentis nostrae sermone compositam vidi et 
quam potui diligenter fideliterque in latinum iransposui nihil de sententia 
dimiitens, licet aliqua de verbis quae superflua videbantur, mutilans, ne 
lectori oneri essem.«ž!! 


Kad bi se radilo o prevođenju s kakvog svježeg prijepisa — a mi sad 
ne znamo, da li je takav g. 1510. uopće i postojao —, ne bi bilo nikakva 
razloga, da Marulić za takav predložak kaže, da ga je »vidio«, jer se 
to po sebi razumije, čim ga prevodi. Moralo je po srijedi biti nešto 
osobito, što je trebalo istaći, da je vidio, a to onda može biti samo 
original. Pogledamo li čitav kontekst zaglavka, vidjet ćemo, da ga je 
Marulić napravio samo zato, da dokaže čitaocu, kako je prijevod 
vjeran predlošku, a da se čitalac u to bolje uvjeri, naveo je, da je spis 
sam vidio, pa da to potvrdi još je kazao, kako je pisan domaćim je- 
zikom. On dakle ovdje navodi oznake autencije, među koje pripada 
izričaj »Hucusque historiam vidi«. Očito je dakle, da se oba Marulićeva 
navoda slažu, iako su pisana u različitoj namjeni, i da se oba odnose 
na krajinski original. Ovako je bez ikakva domišljanja stvar shvatio 
Rački?!? i Klaić, a i Šišić je, prije, dopuštao, da bi Marulić radio po 
originalu,?13 

U vezi s ovim moramo se usput osvrnuti i na jedan drugi Šišićev 
navod, a taj je: »Papalić sam kaže za svoj predložak da ga je našao 
»u jedne knjige stare« što je onda Marulić parafrazirao ovako: »inter 
vetustissimas illius gentis scripturas«.2!* Ovdje se uopće ne radi o Pa- 
palićevu navodu. U ovom pitanju mi nemamo baš ništa iz Papalićeva 
pera. Kako vidjesmo izraz »u jedne knjige stare ...« pripada Kaletiću, 
a ne Papaliću. Budući je Kaletić to napisao godine 1546. nije mogao 
Marulić parafrazirati g. 1510., jer ne može stati filius ante patrem, Zato 
izraz »inter vetustissimas gentis illius scripturas« nije ničija parafraza, 
nego je to izvoran tekst Marulićev, a to je za naše pitanje važno. 

Na osnovu izloženoga sada vidimo, da je odnos među primjercima 
jasan, jer su sva trojica: Marulić, Papalić i Kaletić radili prema origi- 
nalu. To potvrđuje Marulićev navod za Marulića, a Kaletićev za Papa- 
lića i Kaletića. Da je tako, potvrdit će i druga činjenica. Kaletićeva 
datacija u Omišu, gdje kaže, da je tu prepisivao Ljetopis, koji je Papalić 
pronašao, dokazuje, da Ljetopis nije bio više kod Markovića. To je sada 
pouzdano. Zato se stvar ne može drukčije protumačiti, nego da je još 
Papalić dobio u ruke spis od Markovića, te ga donio u Split, gdje ga 
je Marulić preveo, a Papalić prepisao, i onda tko zna kojim je putem 
došao u Kaletića u Omiš, i otada mu nestaje spomena i traga. Drugim 
riječima, kad original više nije bio u zabačenom selu Krajine, nego 
donesen u Split, lako je onda bilo prevoditi i prepisivati ga, što se 
i dogodilo. 

> Od tih triju egzemplara, koji sušpotekli izravno od originalnog pred- 
loška, sačuvao se samo Kaletićev u Luciusovoj ostavštini u Vatikanu. 
Danas nema ni Marulićeva autografa, ali su se od njega sačuvali raniji 
prijepisi. Šišić, koji je kolacionirao razne prijepise Marulićeva prije- 
voda, utvrđuje, da je onaj tekst, što ga je prepisao Lucius, najkorekt- 
niji i najpouzdaniji.?!5 Taj je prijepis potekao iz onoga, što ga je na- 
činio Petar Cindro u prvoj polovici XVII. stoljeća i dao ga Luciusu. 
Šišić drži vjerojatnim, da ga je Cindro prepisao iz egzemplara, koji je 
bio veoma blizak Marulićevu autografu,?!* Papalićev prijepis nestao 
je netragom još prije Luciusa, a o njemu ne doznadosmo ništa drugo, 
nego što nam uzgred reče Kaletić. 

Historiografi se tuže, da među dvjema preostalim tekstovima, naime 
Kaletićevim i prijevodom, koji potječe od Marulića, postoje tolike sa- 
držajne razlike.?!7 Još je Lucius rekao, da hrvatski tekst spominje samo 
Belu, a da je Marulić dodao »prvi« (što ne stoji!) i da hrvatski tekst 
govori samo o Hrvatima, dok se kod Marulića nalaze još i »Bosnenses 
et Naronenses».?!7" Postojeće razlike, zbog nepoznavanja tačnog odnosa 
među tekstovima, rado su se pripisivale Marulićevu parafraziranju. 
Tvrdilo se dapače, da Marulić nije samo prevodio, već da je slobodno 
parafrazirao hrvatski tekst na latinski, dotjeravajući ga ne samo stili- 
stički, nego i stvarno prema svome znanju historije.?!5 

Mošin donekle uzima Marulića u obranu napomenuvši, da ovo ipak 
stoji u protuslovlju s onom vlastitom Marulićevom napomenom na kraju 
prijevoda. Zatim je istakao, da je Medini upozorio na važnu činjenicu, 
da se Marulićev prijevod u pojedinim glavama približuje osnovnoj la- 
tinskoj redakciji (cijelog Ljetopisa). Ali, on onda iz toga izvodi zaklju- 
čak, da je Marulić, odnosno Papalić, imao i neki drugi primjerak 
hrvatske redakcije, a ne onaj, koji je sačuvan u Kaletićevu prijepisu, 
jer da je Marulić poznavao latinsku redakciju, on ne bi trebao da s nje- 
zinom pomoću prerađuje hrvaiski tekst, već bi to mogao da prepiše, 
odnosno da po svome ukusu stilistički dotjera latinski original.?!? 

Kad se na stvar gleda sa drugog stajališta, t. j. s ovog na koje su uas 
doveli postignuti rezultati, onda se u ovo zamršeno pitanje unosi jasnije 
svijetlo. 

Prijepis Dmine Papalića, da se on sačuvao, bio bi najpouzdaniji za 
rekonstrukciju izgubljenog originala zato, što je Kaletić istaknuo, da 
je Dmine Papalić sa originala ispisao »rič po rič«. Jamačno Kaletić ne 
bi smatrao za potrebno nešto takvo istaći, da mu to nije bilo upadno, 
a na takvu izreku moglo ga je navesti samo vlastito osvjedočenje. Ali 
tog prijepisa odavna nema, i zato ga je uzaludno u ovom pitanju više 
i spominjati. 

Ostaje nam da se osvrnemo na preostala dva. Primjerak, koji potječe 
od Marulića, nije prijepis hrvatske redakcije Ljetopisa, nego je njen 
prijevod i već sama ta činjenica po sebi nameće teškoće glede rekon- 
strukcije izvornog teksta. Od samog Marulića izričito znamo, da je ou 
prevodio na latinski što je pomnjivije i vjernije mogao ne ispustivši 
ništa iz sadržaja, osim što je bio slobodan da prikrati nešto riječi, koje 

su bile očevidno suvišne, a to zato d& bi bilo lakše čitaocu. Dosada se 
malo polagalo na ovaj prevodiočev navod,??" preko njega se prelazilo, 
jer se bez razloga držalo, da je Kaletić prepisivao od Papalića točno, 
a ovaj drugi »rič po rič«, stoga nije preostalo drugo, nego tekstovne 
razlike pripisivati Marulićevu parafraziranju i takvoj netočnoj pretpo- 
stavci smetao je ovaj prevodiočev navod i zato su ga se klonili. Međutim 
je s njim ipak trebalo više računati, jer Marko Marulić nije osoba pro- 
blematičnih osobina, nego častan književnik, te on ne bi govorio druk- 
čije, nego što je ovdje učinio. Dapače je kao erudita postupio posve 
metodički i savjesno, kad je našao za zgodno da pripomene, kako je 
pri prevođenju postupao, priznajući otvoreno, da je činio ispravke na 
taj način, što je izostavljao očito suvišne riječi iz puke namjere, da 
olakša čitanje. Da nije u svemu bio dobronamjeran, ništa ga ne bi sililo, 
da to pripomene. Stoga nije bilo razloga, da se ova Marulićeva meto- 
dična i spontana ispovijed zapostavlja, i zato se ona ovdje mora uspo- 
staviti. 

Teško je vjerovati, da bi sam Marulićev prijevod pretrpio izmjena 
Pri prepisivanju. Prvo zato, što relativno rano nalazimo njegove prije- 
pise kod Cindra, a odatle u Luciusa _ (1638). Drugo, što primjerak, iz 
kojeg je Cindro prepisivao, vjerojatno potječe iz veoma blizog s Maru- 
lićevim autografom i što je Cindro radio za Luciusa, pa je znao, da Lu- 
ciusu treba tačnost u prepisivanju. Treće, što se znalo, da je to Maru- 
lićev prijevod, a djelo, kojemu se u ovo doba zna autor, pošteđivano je 
od krupnijih izobličenja, jer Marulićev prijevod nije u autorskom smislu 
res nullius, kao što je bio anonimni predložak. Budući je Marulić, kako 
smo već vidjeli, bio u neposrednom dodiru s originalom te mu vjerno 
preveo sadržaj, — a to mu je bilo lako, jer je oba jezika odlično po- 
znavao i na njima pjevao — moramo zaključiti, da je njegov prijevod 
ostao najbliži tekstu predloška. 

Ovoj tvrdnji dolazi s druge strane ususret činjenica, što historici 
s razlogom osjećaju prednost kvaliteta u Marulićevu tekstu, makar je 
to prijevod. Odatle Šišiću uputa čitaocu, da Marulićev prijevod gdjegdje 
pokazuje pouzdano, kako je ovo ili ono mjesto, ova ili ona riječ ili ime 
glasilo u Papalićevu prijepisu (— dašto držeći, da je Marulić na osnovu 
njega radio, pa to sad ide na adresu originala —), to jest, gdje je even- 
tualno pogriješio Kaletić. I zatim: »Zbog toga činit će onaj, koji pro- 
učava hrvatski prijevod (= hrvatsku redakciju) Ljetopisa Dukljani- 
nova dobro, pripazi li na Marulićev prijevod.«??! Na osnovu istaknute 
prednosti Marulićeva prijevoda naslutio je Medini, da se u pojedinim 
glavama prijevod približuje osnovnoj latinskoj redakciji.?2? Mošin je, 
kako vidjesmo, zato, što je Marulićev prijevod tačniji, zaključio, da bi 
Marulić radio po nekom drugom (!) predlošku. Sve je to zbog toga, što 
se Marulić kritički odnosio prema originalnom predlošku. Zato se zbog 
svih navedenih razloga mirne duše može zaključiti, da je Marulićev 
prijevod najbliži tekstu izgubljenog originala. 

Sada još o Kaletićevu prijepisu. O njemu, po vlastitoj Kaletićevoj 
napomeni, pouzdano znamo samo to, da ga je prepisao sa originala. 

Iz činjenice, što Kaletić samo kaže, da ga je odatle prepisao, ne mo- 
žemo znati, kako ga je prepisivao. Ali po tome, što Kaletić za Papalića 
kaže, da je ispisivao, a za sebe da je prepisivao, naslučuje se različit 
postupak u prepisivanju. To.se potvrđuje i činjenicom, što Kaletić do- 
daje, kako je Papalić ispisivao »rič po rič«, a ne nalazi za potrebno, 
da to i za sebe istakne. Da razlika u tom odnosu s predloškom nije bilo, 
kako rekosmo, ne bi to Kaletić ni spominjao. Prema tomu različit po- 
stupak pri prepisivanju zajamčen je indirektnim riječima samoga Kale- 
tića, i onda mu to moramo vjerovati. 

Ovdje ću navesti samo jedan primjer, iz kojeg se bjelodano vidi 
Marulićeva konsekventnost i Kaletićevo razmetanje. Na jednom mjestu 
kod Marulića stoji: »Advenienti autem in campo qui Clivna appellatur«, 
a na odgovarajućem mjestu kod Kaletića: »I tako prišadše rečeni gar- 
Vinali i biskupi najdoše kralja na planini, ka se diše Hlivaj«.?23 Na 
drugom mjestu kod Marulića nalazimo: »Armati obviam precessere, in 
campo qui Clivno nuncupatur«, a kod _Kaletića: »I dočekaše ga na 
polje Hlivanjsko«.2"* Kod Marulića je dakle oba puta Livanjsko polje, 
a kod Kaletića sad brdo, sad polje. Budući da znamo za Livanjsko polje 
kao i to, da ne postoji Livanjsko brdo, moramo onda ovako očito do- 
davanje brda umjesto polja pripisati Kaletićevoj površnosti pri pre- 
pisivanju.?25 

Kad smo doznali, da su sva trojica imali pred sobom original, i onda, 
kako se koji prema njemu odnosio, ne preostaje nam drugo nego (isklju- 
čivši Papalićev prijepis, jer on nije na druge utjecao) da potpuno raz- 
riješimo Marulića od odgovornosti za sadržajne razlike između njegova 
i Kaletićeva teksta, pa je onda jasno, da se takve razlike mogu okre- 
nuti samo na Kaletićevu adresu. Potvrdu zato našli smo i u Kaletićevu 
suzdržavanju, da kaže način, kako je prepisivao, dok je to za Papalića 
istakao. Iz ovoga dakle izlazi, da je to Kaletić načinio prema svom 
znanju i nahođenju, a možda dijelom i zbog nerazumijevanja teksta u 
predlošku koji je. kako od Marulića znamo, imao suvišnih izraza. 

Vidjesmo, da Marulić i Kaletić nezavisno jedan od drugoga tvrde, 
da se Ljetopis nalazi među starim spisima zato, što su ih imali u ruci, 
pa sad naprosto ne znam, koji bi to bio razlog, da im se ne vjeruje. 
Ovoj konstataciji ne može se dalje opirati Radojčićev navod o maštanju 
branitelja duboke starosti dodatka, kad oni pomišljaju na XIII. ili 
XIV. stoljeće, kao i tvrdnja, da se kod spisa ove vrste vrlo često ističe 
kako su mnogo stari, da bi se tako izazvalo povjerenje i respekt prema 
njima. Ne ni tim, što se ovaj naš spis hoće uvesti u društvo »sličnih 
legendi«, kako bi sa njima podijelio ishitrene tvrdnje, da su stari, na 
što »nitko u nauci na takve tvrdnje ni glave ne obrće, osim da se na- 
smeši«. U historijskoj nauci ovakva argumentacija je prilično strana 
i ona traži da se drukčije zadovolji. Tvrdnje da je spis star, potječu 
od dvojice očevidaca, koje u radu nije vodio istovetan cilj, pa ipak 
jedan i drugi o starosti spisa izjavljuju isto. Poznato je i to, da Maru- 
lićevi drugi književni radovi ne nose pečat iskrivljivanja (drugo je do- 
bronamjerno dopunjavanje ili prestiliziranje), pa se analogno tomu 

mora držati, da to nije učinio ni s ovom izjavom, koja je spontana. 
U knjige se Marulić profesionalno razumio, te prema tomu morao znati, 
kako izgleda stariji, a kako mlađi spis. I baš zato, što je umio ili što su 
umjeli oba dobro diferencirati, kad su vidjeli original, naveli su svoje 
tvrdnje »inter vetustissimas illius gentis scripturas« i »u one knjige 
stare«. Naročito je Marulić morao dobro znati, što je staro, kad se bavio 
još i arheologijom. Inače iskazi ove dvojice pretvaraju Šišićevu slutnju 
u konkretno, naime, da je najvjerojatnije Papalić našao svoj predložak 
u nekoj staroj knjizi, u kojoj je bilo još i drugih stvari osim hrvatskog 
prijevoda Ljetopisa Popa Dukljanina, jer da tako bar izlazi iz riječi 
»u jedne knjige stare = inter vetustissimas scripturas».?*6 Naravno da 
jači zaključak nije učinio zato, što je bio uvjeren, da je »inter vetustis- 
simas ...«  Marulićeva parafraza umjesto njegova vlastita konstatacija. 

Na sličan način ne može se održati ni Radojčićeva napomena, da je 
spisu bilo možda tek nekoliko desetaka godina, zato što bi mnogo čitana 
knjiga brzo izgledala stara. Nije naime vanjski izgled knjige bio mjero- 
davan humanisti Maruliću, da po njemu sudi starost. On je bez sumnje 
znao, da ono, što je istrošeno s čestog čitanja, ne bi pripadalo starosti, 
nego recimo poderanosti, uprljanosti ili slično, što biva zbog česte upo- 
trebe. Marulić je zaista morao utvrditi starost drugim kriterijem, kao 
što su na pr. papir, stil, grafija i jezik, u što se i te kako razumio. Na- 
pokon, kako je knjiga mogla biti često čitana u neposrednom vremenu 
prije Marulića, kad se za ovaj iako važan spis nije ni znalo, te je nalaz 
predstavljao otkriće, što sam Marulić svjedoči sa »Comentariolum a re 
in Craina nuper repertum«. Očito je, da s ovih razloga Radojčićevo 
kombiniranje otpada. 

Dosada se više puta pokušalo s jezične strane ispitivati starost hrvat- 
ske redakcije Ljetopisa, ali su se ti pokušaji uglavnom razbili o neolo- 
gizme, koji se u tekstu susreću. Još je Jagić na neke upozorio i držao 
ih savremenima XV. i XVI. stoljeću (puk, harač, svak, svaki),??7 Črnčić 
ih je dodao više (na pr. herceg, barun,?*3 duž, skupšćina ...) 229. Šišić 
kaže, da Kaletićev prijepis vrvi ovim ili sličnim izrazima, koji »nipošto 
ne mogu da budu stariji od druge polovine XV. veka, ako nisu čak iz 
XVI. veka, dakle Kaletiću savremeni».?*" Radojčić pridodaje još: rusag, 
hlapstvo i hlapšćinu, te kaže, da bi bilo važno znati, kad se to kod nas 
počinje pisati. 

Sada, kad je dokazano, da Kaletiću pripadaju one sadržajne razlike, 
koje su veće, ne preostaje drugo, nego da njemu pripišemo i stilističke, 
koje su nedužnije, a u njih ipso facto ulaze i neologizmi. To je i jasno, 
jer između njegova prijepisa i originala nije bilo ništa treće i posredno, 
a kako je original bio dosta star, to on nije mogao u sebi imati neolo- 
gizama, te ih nitko drugi nije mogao unijeti nego Kaletić. Ovim se 
Črnčićeva?š! i Šišićeva pretpostavka, da bi neologizmi pripadali Kale- 
tiću ostvaruju kao činjenica, sve ako je Šišić, s nejasnog mu odnosa 
prepisivača prema predlošku, od toga kasnije nešto odstupio na taj 
način, što je koncedirao, da bi Papalić mogao štogod izmijeniti zbog 
lakšeg razumijevanja." Prema tomu zna se, od koga potječu neolo- 

gizmi, i zato oni više ne ometaju tvrdnje, da je Ljetopis Maruliću 
i Kaletiću bio star. 

Ne bih se složio ni s posljednjom Radojčićevom tvrdnjom, da spis 
potječe iz XV. stoljeća zbog toga, što bi u njemu bio dovoljno čist na- 
rodni jezik, koji da svjedoči o priličnoj književnoj uvježbanosti, i zbog 
mješavine čakavštine sa štokavštinom. 

Naime, već se po Maruliću dade zaključiti, da u originalu nije bilo 
tolike književne uvježbanosti, kad je on morao malko odstupiti od 
najstriktnijeg prevođenja te uklanjati neke suvišne riječi, kako kaže, 
»ne lectori oneri essem«. Tu književnu uvježbanost, a s njom i čišći 
jezik nije, kako vidjesmo, nitko drugi mogao dati nego Kaletić, 1 u čemu 
je, kako mu se indirekino priznaje, i uspio. Posve je onda logično, 
da i miješana čakavština sa štokavštinom pripada njemu, jer i to pri- 
pada prestilizaciji. Inače ja ne bih na tu mješavinu gledao vremenskim 
kriterijem, kad se, ako sam dobro razumio, štokavštinom smjenjivala 
čakavština, nego više regionalno, naime da se spis, a svakako njegov 
prijepis, pravio u kraju, gdje se čakavština sa štokavštinom ukrštavala. 
Iz svega ovoga moramo zaključiti, da jezična strana ne može djelovati 
na kriterij o starosti Ljetopisa, t. j. da mu se na osnovu nje ne može 
nikako poricati starost. 

Gornjim razlaganjem utvrđeno je, da navodi o staroj knjizi potječu 
iz neposrednog dodira s njom, i uklonjene su sve protivne tvrdnje, da 
bi to bilo prividno ili čak ishitreno. I zato, kad ekspert u bibliografiji, 
kakav je bio humanista Marulić, kaže na osvitu XVI. stoljeća, da se 
Ljetopis nalazio »inter vetustissimas scripturas«, moramo ovu superla- 
tivnu oznaku za starost odmjeriti barem obilatim stoljećem. To nas 
onda mora odvesti k paralelnoj, a nezavisnoj indirekinoj oznaci u pri- 
pisu registra sv. Petra u Selu, te ovaj njihov susret u XIV. stoljeću 
uzeti za terminus post guem non postanka hrvatske redakcije Ljeto- 
pisa Popa Dukljanina, u kojoj je tekstovnom vezom pridodana vijest 
o smrti kralja Zvonimira. To još nije sve. Naime mi ne znamo ni iz 
čega, da je primjerak u Markovića bio originalan, a ne prijepis. Mi 
smo ga gore slučajno nazivali originalom zbog odnosa prema prijepi- 
sima i prijevodu, koji su od njega nastali. 

Sada ćemo iznijeti tekst naše vijesti u Marulićevu prijevodu i Kale- 
tićevu prijepisu. 


Cum unum et triginta regnasset an- XXVII. I osta kraljem Zvonimir, 


nos (= Krešimir), in demortui loco 
suffectus est filius Zvonimerus, cum 
ornamentis ac religione nemini su- 
periorum regum postponendus, aequi 
ac legum praecipuus observator et 
proiude pessimo cuique maxime in- 
visus. Eo regnante prospere inoffen- 
segque succedebant omnia, guieverant 
bella, opes augebantur nec pauperi- 
bus erat timori divitum avaritia, nec 


koji počteni kralj, sin dobroga spo- 
menutja (Kralja  Krišimira), poče 
crikve veoma čtovati i ljubiti. I poče 
dobre pomagati, a progoniti zale. I 
bi od svih dobrih poljubljen, a od 
zalih nenavijen, jere ne mogaše, zla 
viditi. I tako ne biše on za Hrvate, 
zašto oni ne će biti dobrotom dobiti, 
da, bolji su pod strahom. I za do- 
broga kralja Zvonimira biše vesela 

plebs potentiorum vim formidabat, 
omnes pariter tuente ac protegente 
ipsa regis iustitia, quae neminem 
prorsus ab aliquo vexari patiebatur. 
Cumque ominum par sibi cura esset, 
arva colere, pecudes alere, negotia- 
tionibus exerceri. Numquam antea 
regnum illud ulla rerum copia opu- 
lentius fuisse memorabatur, abunde 
in civilatibus erat vestis preciosa de- 
corsque arma et phalerati equi, ex- 
quisita supellex, auri quoque argen- 
tique vis, gemmae, margaritae et 
quaeque alia, quae mortalium animos 
vel extimatione_ vel _ pulchritudine 
allicere solent, sed, ut fit, luxuria in 
superbiam verti coepit, in summum 
usque scelus erupturam, quod ex 
sequenti modo  patebit  narratione 
verumque esse constabit. 


Contigit enim, ut Roma, caesaris 
pontificisque legati ad Zvonimerum 
regem missi cum binis litteris veni- 
rent; primas regi tantum legendas 
dederant,  quarum  haec  sententia 
erat: »Rogamus obsecramusque, te 
Zvonimere  frater, regum  christia- 
norum piisime, ut coacto procerum 
tuorum populique concilio, alteram 
epistolam coram resignari coramque 
legi iubeas et una cum ipsis deliberes 
his de rebus, quas nos, deo bene 
iuvante, aggredi — meditamur pro 
amore Christi ecclesiaeque sanctae 
utilitate; cum demum quicquid com- 
muni concilio decretum fuerit, ut 
nobis nihil moratus rescribas, effi- 
ciasque certiores. Vale«. Zvonimirus 
igitur naviter, sicut regebatur, accer- 
sitis omnibus regni sui praefectis 
decurionibusque  civitatum, = coniu- 
ctimque habito ad quinque ecelesias 
in campo, qui Cossovus nuncupatur, 
concilio, litteras aperiri fecit et 
cunctis cum silentio audientibus, pu- 
blice recitari, quae in haec fere 
verba scriptae erant: »Romanus pon- 
tifex et caesar augustus Zvonimiro 
regi populoque eius salutem. Rem 
certe_indignam et = christianorum 
principum  ignaviae — adscribendam 
existimamus, ut Hyerosolyme sanct- 

sva zemlja, jere biše _ puna i urešena 
svakoga dobra, i gradovi puni srebra 
i zlata. I ne bojaše se ubogi, da ga 
izji bogati, i nejaki, da mu vazme 
jaki, ni sluga, da mu učini _nepravo 
gospodin, jere kralj svih branjaše, 
zašto ni sam prezpravdeno ne po- 
sid(ov)aše, tako ni inim ne dadiše. I 
tako veliko bogactvo biše, tako u Za- 
gorje, kako u Primorje, za pravde- 
noga kralja Zvonimira. I biše puna 
zemlja svakoga blaga i biše veće 
vridna ureha na ženah i mladih lju- 
dih, i na _ konjih, ner i nada sve 
imanje. I zemlja Zvonimirova biše 
obilna svakom raskošom, ni se niko- 
gar _bojaše, ni jim nitkore_ mogaše 
nauditi, razmi gnjiv gospodina boga, 
koji dojde svrhu ostataka njih, kako 
pismo govori: Oci zobaše kiselo 
groždje a sinovom zubi utrnuše. 

Po ovi način i u to vrime zgodi se, 
da cesar rimski s voljom svetoga oca 
pape posla posle i listove svoje ovako 
g dostojnomu kralju Zvonimiru pro- 
seće i moleće, kako draga brata i 
meju kralji krstjanskim kralja počto- 
vanoga: »Oto te molimo i prosimo, 
da skupiš k sebi svu gospodu zemlje 
tebi podložne i svih od vridnosti. I 
kada bude  skupšćina, da pročtiš 
meju svimi ovi drugi list, koga 
s tvojim listom šalje se od strane 
naše gospodstvu — vašemu = moleće, 
kada pročte, da odgovore i da dadu 
nam na znanje volju svoju i odlu- 
čenje, ko učine vitezi i baruni s vo- 
ljom gospodstva tvoga«. I tako dobri 
i sveti kralj Zvonimir prijamše li- 
stove od pape i cesara, zapovidi po 
sve kraljevstvo svoje, da _ bude skup- 
šćina, i sa (s)hodom u petih crikvah 
u Kosovi da svaki bude do dan dva- 
deseti pet. I prišadše vrime, da, 
pride mnoštvo veliko. I legoše vojske 
i narediše straže. I kada dođe dan, 
učini slavni i dobri kralj Zvonimir 
otvoriti listove pape i cesara velikoga 
grada Rima, s voljom svetoga oca 
pape, koji kazahu: »Brata našega 
Zvonimira molimo s vlasnici i pukom 
zemlje i kraljevstva njegova. da bi 


aque loca, in quibus Christus  do- 
minus pro nobis nasci, pro nobis 
mori voluit, ab infidelibus tam diu 
possideantur possessaque polluantur 
prophanenturque, et ab iisdem illa 
sacra, illa domini misteria, quae 
nobis venerationi sunt, probro deri- 
sionique habeantur. Idcirco vos, sicut 
et reliquos per orbem fideles hor- 
tamur, ut  nobiscum  socia_—arma 
iungentes, ad res christiano nomini- 
repetendas, in libertatemque  vindi- 
candas, proficisci statuatis, huic rei 
caeteros  reges ac nationes quibus 
itidem scripsimus, consensuros spe- 
ramus. Nobis autem tam praeclarum 
 facinus  conantibus, domini —opem 
affuturam, nemo  diffidat, quando 
quidem non nisi eius nuiu atque 
instinctu talis menti nostrae incidere 
potuit cogitatio. Quid ergo consilii 
vobis sit, hoc est utrum, quod roga- 
mini, facturi — estis — quamprimum 
nosse cupimus. Valete in domino.« 
Id audientes nequissima Crovatorum 
gens protinus indignari coepit, ita ut 
vix litteras perlegi paterentur. Non 
solum itaque non consenserunt litte- 
ris et hortationi pontificis et cae- 
saris, verum etiam in regem  suum 
insurgentes magno tumultu et voci- 
feratione — conquesti — sunt = illum 
huiusce rei auctorem, ut ipsi relictis 
coniugibus,  liberis  patrioque solo 
procul per alienas domos  errent, 
aliena sequantur imperia, et non sibi 
expedire loca illa sancta, si libe- 
rentur; atque ita infesta concio, pes- 
simis usa consiliis, nequivit inhiberi, 
quin repente,  sanctissimum  regem 
Zvonimerum invadentes, multis con- 
ficereni_ vulneribus atque  interime- 
rent, eadem  quippe illa  perfidae 
mentis ferocia_ quae ipsos impiissimi 
Seislavi partes sequi fecit et Rado- 
slavum patrem, omni laude dignum 
virum, regno pellere, in Zvonimerum 
quoque compulit saevire; non aliter 
furibundi circumstetere, quam cum 
rabidi  venatorum  canes, imbellem 
cervum nacti, nunc  latralibus ter- 
rent. nune  dentibus laniant. Rex 


hotil odlučiti i s nami bili zajedno 
s pomoću ine gospode krstjanske, 
koji ovake listove imaju od nas, i 
oni da odluče volju njih, i da nam 
dadu na znanje, jesu li k volji našoj 
pristali, ča jest z dopušćenjem bo- 
žijim i sina njegova, koji jest porojen 
od dive Marije i muku (trpel) i krv 
prolio na drivo križa i na njemu 
umoren, koja smrt bi otkupljenje 
svita i oslobojenje svetih otac iz lim- 
bene tamnosti. I tako z dopušćenjem 
njegovim i s pomoću u njega viru- 
jućih jesmo odlučili osloboditi mista, 
koja je za ljubav našu okrvavio i gdi 
je pridao duh ocu kroz muku i trud 
i greb, u kom bi položeno prislavno 
tilo njegovo.« I toj čuvše bogom pro- 
kleti i nevirni Hrvati, ki ne mnogo 
prija daše pomoć hudobnomu sinu 
dobroga kralja Radoslava iz kraljev- 
stva njegova izagnati i s oružnom 
rukom s nemilostivim sinom njego- 
vim iz zemlje prognati. Tada čuvši 
toj nevirnici, ne daše ni listove 
dočtiti i skočiše ne samo da hi pri- 
stali na dostojnu molbu svetoga oca. 
pape i cesara rimskoga, da sveta 
mista iz ruk poganskih izmu i oslo- 
bode, da, oni bogom kleti počeše kri- 
čati i vikati na svetoga kralja, tužeći 
se i vapijući jednim glasom, kako na 
Isukrsta Židove, da on išće izvesti 
njih iz domov njih i žen i dice njih, 
i s papom ter s cesarom otimati 
mista, gdi je bog propet i gdi je greb 
njegov. »A što je nam za to?« I ne- 
virni Hrvati vazeše zlu misal s ne- 
pravden svit, i meju sobom zlo viće 
učiniše, i sebi i ostatku svomu rasap 
i vičnje pogrjenje. I tako počeše 
upiti kakono Židove vapiše na Isu- 
krsta, kada reče poglavica: »Bolje 
da jedan umre, nere tolik puk da 
pogine«. I tako sramotni i nevirni 
Hrvati počeše — govoriti. —vapijuće 
kako psi ali vuci: »Bolje da on sam 
pogine, ner da nas iz didine naše iz- 
vede cića boga i inim mista toliko 
daleko obujmati, zemlje i gradove«. 
I ne inako, nere kako psi na vuke 
lajući kada idu. tako oni na dobroga 

autem, dum adhuc spiraret, tantae 
perfidiae immanitate commotus, eos 
devovisse fertur, ne unquam sui ge- 
neris dominum habeant, sed semper 
alienigenis regibus principibusve sub- 
iecti sint. Ex illo ad hanc usque diem 
tempore, isthaec  maledictio tam 
certum eventum habuit, ut non ab 
irato prolatum, quod tunc dixit, cre- 
diderim, sed (uti est) praenuntiatum, 
deo volente palam fieri, quanto gra- 
vius luituri erant supplicium  cri- 
minis auctores, si sic posteri quoque 
eorum essent afficiendi. Post haec 
verba Zvonimerus continuo animam 
exhalavit et relicto_corpore ad coe- 
leste regnum transferri meruit, cum 
terrenum tam bene  rexisset per 
annos quinque et triginta; tam diu 
enim cum potestate vixit. 

Bela autem, Pannoniae rex, huius 
nominis primus, cum, fama refer- 
rente, hoc quod  Zvonimero  aeci- 
derat, didicisset, propere cum expe- 
ditorum manu venit regnoque po- 
titus, possedit omnes regni partes: 
Bosnam, Crovatiam, Dalmatiam, Na- 
ronam, sed Crovatos, ut domino suo 
rehbelles ac parricidas laboribus servi- 
tuieque opressit. Praeterea cum post 
haec regnum in partes secessisset, 
anno a nativitate Christi MLXXIX 
Bosnenses  dominum suum  sortiti 
sunt,  Naronenses  suum,  Crovati 
alienum, ne quis eos frustra olim 
vel immerito a Zvonimiro devotos 
credat.?33 


kralja Zvonimira, komu ne daše ni 
progovoriti, nere z bukom i oružjem 
počeše sići njega i tilo njegovo ra- 
niti i krv prolivati svoga dobroga 
kralja i gospodina, koji ležeći u krvi 
izranjen — velicimi — bolizni,  prokle 
tadaj nevirne Hrvate i ostatak njih. 
bogom i svetimi njegovimi, i sobom, 
i nedostojnom smriju njegovom, i da 
bi veće Hrvati nigdar ne imali go- 
spodina od svoga jazika, nego vazda 
tuju jaziku podložni bili. I tako izra- 
njen ležeće a Hrvate proklinjuće iz- 
dahnu, i pojde duh njegov, po mi- 
losti onogaj ki sve može, s anjeli 
veseliti (se) u vike vikom. 

XXVIII. I toj slišavši kralj ugar- 
ski imenom Bela prvi, što se_zbiše 
zgodilo u Hrvatih, pride na  pospih 
s vojskom golemom i vaze kraljev- 
stvo hrvacko i požali smrt slavnoga 
kralja Zvonimira. I vazam Hrvate i 
zagorsko i primorsko i bosansko kra. 
ljevstvo. I imiše kralja Belu za go- 
spodina, jere svoga bihu ubili prez 
krivine. I po rečenom kralju ugar- 
skomu Hrvati biše podloženi od volje 
u nevolju; i od slobodnih u rabotu 
obrati. I bi kako pismo govori, da 
zli teg zlu plaću čeka. I biše za svoj 
teg plaćeni oni prokleti i nevirni 
Hrvati krozi griha, zašto pogubiše 
svoga dobroga gospodina kralja Zvo- 
nimira, kako Žudiji gospodina Isu- 
krsta. I tako prokleti Žudiji inim 
služe, ne imajući ni oni od svoga 
jazika gospodina. Dobri kralj Zvo- 
nimir živi u kraljevstvo dokle bi 
ubijen, lit trideset i pet, a ubijen bi 
na lit Isukrstovih tisuća i osamdeset, 


a toj tisuća i osamdeset manje 
jedno.?9? 


Radojčić je došao do vrlo interesantnih zapažanja, kad se upustio 
u istraživanje motivacije, s koje je mogla nastati hrvatska redakcija 


Ljetopisa Popa Dukljanina. 


On je otklonio dosadašnje tumačenje, da bi prevodilac s latinskog 
teksta Ljetopisa Popa Dukljanina uzeo iz njega samo onaj dio, za koji 
je smatrao da se tiče hrvatske prošlosti. To zato, što je o Hrvatskoj 
i Hrvatima _ malo pisano u početku Ljetopisa i što umeci u prijevodu 
(= DHRL;PD) kao i cijeli dodatak ne svjedoče o lijepom raspoloženju 

prevodioca (= redaktora DHRL;PD) prema Hrvatima nego protivno. 
Radojčić dalje drži, da je cijeli prijevod zamišljen kao uvod dodaiku 
o nasilnoj smrti kralja Zvonimira i o kazni, koja je zbog takve smrti 
stigla Hrvate. Konstatira, da u redakciji ima nekoliko slučajeva isli- 
canja, gdje se okajavaju učinjena zločinstva. Ovi se vežu za slučaj kralja 
Zvonimira na taj način, što se u redakciju unosilo hrvatsko ime tamo, 
gdje ga u originalu nema, i što su se dodavali čitavi umeci o zloči 
Hrvata, da bi se tako razjasnila i opravdala veličina kazne, koja ih je 
stigla zbog ubijstva kralja Zvonimira.“ Zatim kaže, da je prevodilac 
pri kraju unosio sve više umetaka »s jasnom oznakom i ne bez lepe ve- 
štine, da bi njima spremio čitaoce na dodatak i na njegove oštre reči 
o Hrvatima, ubicama dobroga kralja Zvonimira.«?%5 I onda: »U tri 
sasvim izmišljene glave spremio je prevodilac, ili pisac dodatka, odličan 
most za legendu o smrti kralja Zvonimira. Hrvati su s umecima i doda- 
cima već bili dovoljno ocrnjeni, a njihovi vladari koliko treba pohva- 
ljeni, da bi se osetila veličina njihova zločinstva nad kraljem Zvoni- 
mirom i shvatila težina kazne za nj«.2%6 Na osnovu ovakvog zapažanja, 
Radojčić iznosi svoje mišljenje, da je tvorac redakcije bio više etički 
nego nacionalistički zainteresiran.?37 

Čitajući ovu redakciju, dakako kakva je do nas došla, zaista se ne 
može sa više uvjerljivosti steći drugi sud, nego što ga je izrekao Radojčić 
o motivaciji tvorbe hrvatske redakcije Ljetopisa. Samo ovdje treba na- 
glasiti, da dobar dio ovakvih umetaka pripada bez dvojbe Kaletiću, 
a to bi značilo, da je i Kaletić, to više, što je i on bio svećenik, osjetio 
moralističku tendencu ove redakcije te ju svojim dodacima uvelike 
potencirao, što se dade potvrditi usporedbom s Marulićevim prijevodom: 

Marulićev prijevod navodi izričito četiri puta Hrvatsku i Hrvate, 
a od toga su Hrvati dva puta direktno popraćeni nepovoljnim izrazima 
kao: »nequissima Crovatorum gens« i »Crovatos ut domino suo rebelles 
ac paricidas«. U odgovarajućem dijelu Kaletićeva teksta ime Hrvat 
i Hrvatska nerazmjerno se više izričito navode, naime dvanaest puta, 
a od toga osam u ovoj oznaci: 1. »I tako ne biše on za Hrvate, zašto oni 
ne će biti dobrotom dobiti, da, bolji su pod strahom«. 2. »I toj čuvše 
bogom prokleti i nevirni Hrvati, ki ne mnogo prije daše pomoć hudob- 
nomu sinu«. 3. »I nevirni Hrvati vazeše zlu misal i nepravedan svit 
meju sobom zlo viće učiniše«. 4. »I tako tako sramotni i nevirni Hrvati 
... vapijuće kako psi ali vuci«. 5. » ... prokle tada nevirne Hrvate i osta- 
tak njih«. 6. » ... i da bi veće Hrvati nigdar ne imali gospodina od svoga 
jazika«. 7. » ... ležeće, a Hrvate proklinjuće ...«. 8. » ... plaćeni oni pro- 
kleti i nevirni Hrvati skrozi griha ...«. Budući da u Marulićevu prijevodu 
ne postoje ni neke druge rečenice, koje ima Kaletić, to ih onda moramo 
smatrati Kaletićevim glosama, kao što su na pr.: »Oci zobaše kiselo 
grožđe, a sinovom zubi utrnuše«, »cesar velikoga grada Rima«, »Bolje, 
da jedan umre, nere tolik puk pogine«, »porojen od dive Marije«, »do 
dan dvadeset i pet«, »zli teg zlu plaću čeka«, »ubijen bi na lit Isukr- 
stovih tisuća i osamdeset a toj tisuća i osamdeset manje jedno«. Kale- 
tiću bez dvojbe pripada i ona dvokratna usporedba Hrvata sa Židovima. 

Tako isto ono dvokratno spominjanje primorskog i zagorskog kraljev- 
stva pripada Kaletićevu shvatanju, i to je najvjerojatnije parafraza za 
ono, što su Maruliću bile Hrvatska, Dalmacija i »Narona«. Ovim bi bez 
dvojbe Kaletićev svojevoljan odnos sa predloškom još jedanput bio 
potvrđen. ' 

Očigledno je, da ove konstatacije sada čiste tekst od balasta, što nam 
olakšava dalji rad, pa se dosljedno ovomu i prethodnim konstatacijama 
u buduće moramo prvenstveno pridržavati Marulićeva prijevoda kao 
izvornijeg. 

Iz naravi teksta izlazi, da se vijest može podijeliti na tri dijela: Prvi, 
koji opisuje stanje Zvonimirova kraljevstva, drugi, koji govori o pozivu 
pape i cara te o zborovanju na Kosovu polju, a svršava ubijstvom kralja 
i njegovom kletvom, i treći, u kojemu je riječ o kazni, koja je Hrvate 
snašla zbog ubijstva kralja, te ih je zato madžarski kralj Bela I. lišio 
vlastitog kraljevstva. 

Prvi dio zaista ne nosi ništa historijski konkretno. On kao takav nije 
ni za što drugo mogao biti naveden ako ne iz moralističke pobude, da 
se postavi kao antiteza onomu što za njim slijedi, kako bi se polučio 
jači efekt o zločinu kraljevih ubojica i o kazni koja je zato snašla 
Hrvate. Inače iz historije znamo, da onako navedenog sjaja, opulen- 
cije i mira nije moglo biti u Zvonimirovo doba, pa to ne pripada ničemu 
drugo nego pretjerivanju sa loci communes iz sušte retorike, 

Stvarna historijska veza nalazi se u drugom i trećem dijelu, iako ni 
tu historijski momenti ne dolaze do punog izražaja, jer su isprepleteni 
s moralističkom nadgradnjom, koja je dobila vodeću riječ. Dodatak 
uopće više pristaje crkvenoj propovijedi nego li historijskom zapisu. 
ili tačnije propovijedi, kojoj se tema zasniva na podesno izabranoj 
historijskoj zgodi. 

Historijski motivi u drugom i trećem dijelu vijesti jesu uglavnom ovi: 

Iz Rima su bili poslani papini i carevi legati Zvonimiru s dva pisma. 
Prvo su dali čitati kralju, a u njemu se on moli, da sazove skupštinu, 
na kojoj će se pročitati drugo pismo i odlučiti s onim stvarima, koje 
oni kane poduzeti (papa i car) za ljubav Krista i crkve. Nato je kralj 
Zvonimir sakupio svoje poglavice na skupštinu u mjestu Pet crkava na 
Kosovu polju, gdje je dao pročitati pisma, koja su sadržavala poziv za 
oslobađanje Jeruzolima i svetih mjesta, koja nevjernici odavna drže 
i profaniraju ih. Kad su Hrvati ovo čuli, stanu se odmah srditi, podi- 
goše se grajom protiv kralja okrivljujući ga, kako on hoće, da oni na- 
puste žene, djecu i domovinu i da ih hoće odvesti u svetu zemlju. Zatim 
navale na kralja i ubiju ga. Zvonimir je bio na vlasti trideset i pet go- 
dina. Kad je ovo čuo »panonski« kralj Bela I., dođe s vojskom i zauzme 
kraljevstvo, te podjarmi Hrvate. Poslije na ovom rasparčanom kraljev- 
stvu dobiju Bosanci (g. 1079!) i Neretvani (Humljani) svaki svoga kralja, 
a Hrvati tuđega. 

Uporedimo li sada tekst u DHRLJPD sa tekstom vijesti u HSP vidjet 
ćemo, da ima velikih razlika u koncepciji. U HSP nema one partije, 
koja odgovara prvom dijelu vijesti u DHRL;PD. Drugi dio, kojemu je 

žarište dogođaj na Kosovu, u obje je razvijen na svoj način, a treći, 
kojemu pripada pričanje poslije Zvonimirova ubijstva, mnogo je raz- 
vijeniji u HSP nego u DHRL;PD. K tomu opći izgled sadržaja u HSP 
kud i kamo je koncizniji: historijska strana je glavna i jedina, sažeta 
je te se ne gubi u raspričanosti kao u DHRL;PD, na većoj je stilskoj 
visini i puna povezanih historijskih detalja. 

Nu mi vidimo, da se historijski sadržaj u obje vijesti inače uvelike 
slaže. Ovdje se, dakako, ne treba osvrćati na sve one činjenice, koje su 
prigodom govora o valjanosti vijesti u HSP bile podvrgnute historijskoj 
analizi, a takvih je i u ovom tekstu dosta. Pripomenut ćemo, da u 
DHRLjPD za razliku od teksta vijesti u HSP nema: kronološke oznake 
za sam dogođaj, nikakva traga o rodbinskim vezama, detalja o anarhiji, 
detalja o Ladislavovoj intervenciji, ni bilo kakvog spomena o Zvonimi- 
rovoj ženi ni o njenu vladanju. Sve, što se poslije Zvonimirova ubijstva 
spominje, jest ulazak Bele I. u Hrvatsku i poslije početak kraljevstva 
bosanskog i Narone, dok je Hrvatima i dalje ostao tuđin za vladara, jer 
ih je Zvonimir prokleo. 

Pretežno slaganje u sadržaju, a i u redu pričanja, ne pripada pukom 
slučaju. Ta koincidencija može samo svjedočiti, da je vijest u DHRL;PD 
donesena na osnovu nečega, što je bilo zajedničko objema. Prema tomu 
zasada možemo računati na tri mogućnosti: 1. da je vijest uzeta iz pre- 
daje, koja potječe iz samog događaja; 2. da je objema redakcijama bio 
zajednički, odnosno sličan predložak; i 3. da je sama vijest u HSP po- 
služila za sastavljanje DHRL;iPD. Za prvu kombinaciju ne bi govorila 
onakva koincidencija detalja, jer u predaji uvijek nešto otpada, a nešto 
se dodaje, a ovdje se po nama nazvani drugi dio vijesti sve do Zvoni- 
mirova ubijstva u detaljima potpuno slaže sa onima u HSP. Karakteri- 
stično je i io, što se pričanje u obje vijesti niže istim redom, koji se 
u predaji nikako ne bi mogao uzdržati neporemećen. Drugoj mogućnosti, 
da bi im predložak bio bliz, ne bi dala dokaza činjenica, što smo 
ustanovili tragove vlastitog Tomina redigiranja, t. j. razrađivanje teksta 
na osnovu građe kao i kod drugih partija u HSP, zatim zatečeni preo- 
statak građe kao što je epitaf i tragovi ekscerptiranja pisama, što ih 
predstavljaju »inter alia« i »ete«. Prema tomu izlazi, da je Toma sam 
složio tekst vijesti, pa onda nije mogao imati pred sobom neki sličan i 
gotov predložak. Budući se ova druga redakcija u historijskoj srži, 
detaljima i redu podudara s Tominom, ne može se ništa drugo zaključiti, 
nego da jedno te isto ili tomu nešto slična, nije poslužilo i Tomi i 
redaktoru DHRL;jPD. Mi smo se kod analize vijesti u HSP, kad je bila 
riječ o kronologiji, osvrnuli na navod »iam vixerat in regno suo Croatiae 
per annos XXXV« i rekli, da ćemo taj navod sresti i u drugoj vijesti, 
po čemu će se prepoznati, da je druga vijest preuzimana od prve. U 
Marulićevu prijevodu nalazimo  »rexisset per annos quinque et tri- 
ginta; tam diu in potestate vixit«, a u Kaletićevu prijepisu »živi u kra- 
ljevstvo, dokle bi ubijen lit 1rideset i pet«. Sreli smo se s tim, da je 
Toma u HSP morao nagađati ili znati, da je toliko trajala Zvonimirova 
trostepena vlast. Ista ideja, da se to navede i k tomu još isti rezultat 

zaista nisu potekli invidualno od obaju autora, pa ne može biti ništa 
drugo vjerojatno, nego da je to tvorac DHRL;PD preuzeo od Tome, što 
nam uz gornje navode potvrđuje upotreba HSP, a da li posredno ili 
neposredno, to je sada manje važno. Za razliku od HSP u specifikum 
DHRLjPD pripadaju one raskošne boje, kojima slika »zlatno doba« 
Zvonimirove vladavine, moralističke meditacije, pa i ono, što je drukčije 
izneseno poslije Zvonimirove smrti. 

Prema ovom izlaganju ne preostaje nam sada nego da zaključimo, da 
vijest o Zvonimirovoj smrti u dodatku hrvatske redakcije Ljetopisa 
Popa Dukljanina za historičko shvatanje nije drugo, nego prerada vijesti 
iz HSP. Do prerađivanja, a ne do ispisivanja, došlo je zbog toga, što se 
radilo iz druge namjene. Sam karakter redakcije dodatka otkriva drugu, 
moralističku koncepciju. Mora da se anonimnog prerađivača živo doj- 
mila ona partija u HSP, koja je bila vezana za kosovski čin, u kojemu 
je. izazvan momentima, koji su suprotni njegovu etičkom shvaćanju, 
našao glavni motiv za svoju duhovničku interpretaciju, to više, što bez 
takvih moralističkih elemenata nije bio ni sam predložak (HSP), na 
kojima se mogao čak i inspirirati. Zato se ovdje, dapače u čitavom 
dodatku, kosovski čin osjeća kao centralna partija, kojoj je u tekstu 
namijenjeno posljednje mjesto, kako bi od svega moralistički momenti 
u njoj ostavili čitaoca pod najjačim dojmom. Naravno je, da je onda 
oko tog kosovskog momenta kao centralnog, sve neposrednije izneseno 
po HSP, a što se od njega više udaljuje, to se sve slabije osjeća njegov 
tekstovni intenzitet. To je i razumljivo, kad se objasni time, da se sve 
drugo manje ticalo prerađivačeve tendence. Detalji poslije Zvonimirove 
smrti, koji su ovdje izostavljeni, i te kako su važni historijskoj namjeni, 
kao što je bila Tomina, ali bez njih je mogla biti moralistička tendenca 
prerađivača. Njemu je bilo glavno, da na kosovski čin sam može nado- 
vezati kraljevu kletvu, po kojoj je ubojice stigla kazna čime morali- 
stička pouka nad svim triumfira. 

Još bi jedno moglo doći u obzir, a to je, da prerađivač nije radio u 
direktnom dodiru s pisanim predloškom. Naime, redaktor ovog dodatka 
mogao je negdje pročitati ovu vijest posredno ili neposredno iz HSP, u 
kojemu je partija sa kosovskim činom izazvala njegova etička nagnuća, 
te je dobro zapamtiti i poslije ju, po pamćenju, u ovoj namjeni pri- 
kazati. Bilo bi moguće iz navedenih razloga pretpostavljati, da je drugim 
detaljima, koji nisu bili neposredno vezani za kosovsku dramu, pridavao 
manje važnosti, i da zato oni pri kasnijem redigiranju nisu došli do 
izražaja, što mu nije bila ni namjera. Nema sumnje, da su mu neki 
detalji mogli ostati i blijedi. Tako bi se donekle moglo protumačiti, što 
redaktor nije naveo godinu Zvonimirove smrti iz HSP možda zato, što 
tu nije direktno istaknuta nego povezana za nastup splitskog nadbiskupa 
Krescencija, što je otežavalo uočavanje, a svakako sjećanje. Redaktor 
je iz svega onoga, što se priča o događajima poslije Zvonimirove smrti, 
mogao zapamtiti, a to mu je bilo glavno, da je kao posljedica kosovskog 
čina došla oružana intervencija madžarskog kralja, te se ovim faktom 
poslužiti da protumači kaznu, koja je snašla Hrvate zbog ubijstva svoga 

kralja. Dodatak navodi ime madžarskog kralja Bele I. Kad ovo ime ne 
bismo sreli u vijesti HSP, mogli bismo pomišljati, da ga je prerađivač uzeo 
od nekuda drugo, što je isto tako pogrešno, jer je Bela 1. tada već bio 
mrtav (umro g. 1063). Ali u vijesti, koju nosi HSP, spominju se po- 
imence dva madžarska kralja i to Bela I. (kao otac Zvonimirove žene) i 
Ladislav, te ne bi moglo biti drukčije, nego da je redaktor pobrkao 
Belu s Ladislavom. Ovaj slučaj bi govorio, da se redaktor pri redigi- 
ranju svoga teksta nije neposredno služio pisanim predloškom, jer inače 
do ovakve zbrke nije moglo doći, pa bi naša pretpostavka, da je 
redaktor mogao pisati po sjećanju, u ovome našla jaku podršku. 

Bilo kako mu drago, ipak je jedno jasno, naime da se redaktor po- 
služio Tominim sastavkom, a to nikako nije moglo biti prije konca 
XIII. stoljeća, i to bi bio teoretski terminus ante quem non postanka 
DHRLiPD. Inače držim, da je DHRL;PD nastao kasnije zato, što se u 
njemu spominje, da su Bosanci dobili svoga kralja (dominum), a to nije 
moglo biti navedeno prije, nego se znalo, da je Bosna vlastitog kralja 
i dobila, dakle ne prije konca XIV. stoljeća. Ovo nam može govoriti 
samo toliko, da se utjecaj HSP rano počeo širiti. Iz ovog izlaganja pak 
izlazi, da je vijest u DHRLjPD nije ništa drugo nego prerađena vijest 
iz HSP, a jer u njoj nema ništa historijski individualno ni izvorno, to 
za naše pitanje nemamo što u njoj gledati, te se ona, kad joj sada 
znamo predložak, može i mora mimoilaziti. 


B) Vijest u Chronicon breve regni Croatiae Joannis Tomasich 

Franjevac Ivan Tomašić napisao je ovu kroniku i u njoj iznio drugu 
verziju o Zvonimirovoj nasilnoj smrti. Porijeklo Tomašićeve građe nije 
lako ustanoviti. Zna se, da je neke pasuse iznio iz ugarskih zapisa, jer 
on sam, priopćivši mohačku bitku u ovoj kronici piše: »Hoc totum ex 
verbo ad verbum, sine diminucione, ex lingua vngarica in linguam 
latinam transtuli secunda Decembris«.25% Šišić konstatira, da se Tomašić 
obilno poslužio sa Cronicon Budense, koja je g. 1473. izišla iz štampe. 
U njoj stoji »Zoromerus« pa bi Zorobelus (koji ima Tomašić) bio očito 
pod uplivom ugarskoga Zolomerus.2#% No Šišić ipak drži, da u Toma- 
šićevu predlošku nikako nije moglo biti ni Zoromerus niti Zorobelus, 
nego po svoj prilici »Zuonymer« ili »Suonimir«, a da bi »Zorobelus« 
pripadao Tomašićevoj osobini.“ Tomašićeva kronika završava godinom 
1561., te oko te godine moramo daiirati pribilježbu* ove vijesti. Htjelo 
se nešto više doznati o porijeklu Tomašićeve građe na osnovu pobližeg 
poznavanja Tomašićeva života, ali ni odatle nije bilo naročite pomoći. 
Zapravo sve se uglavnom rekonstruiralo iz podataka, koje pruža sama 
kronika. Bio je franjevac bosansko-hrvatske provincije toga reda, a 

nagađa se rodom sa područja senjsko-modruške biikuniia i da je na neki 
način bio obavezan Frankapanima, zato što u kronici prema njima na 
više mjesta pokazuje osobitu privrženost.?“! Budući da Tomašić završava 
tekst s poglavljem »De Carniola«, Kukuljević je došao na misao, da je 
pisac mogao živjeti u Kranjskoj, i to u jednom od onih dvaju samostana 
u Ljubljani ili Novom Mestu, koji su g. 1559. potpali pod istu franje- 
vačku provinciju. Tu bi slutnju Kukuljevićevu još više potvrdila činje- 
nica, što se Tomašićeva dugo vremena zaboravljena Kronika pronašla 
baš u Ljubljani.?“? Kukuljević dapače pomišlja, da bi pisac mogao pisati 
kroniku tada, kad je živio u Kranjskoj,?*#? iako može biti vjerojatnije, 
da je tu dodao koji od triju dodataka, a svakako bi posljednji »De 
Carniola« ušao u obzir. Naime, po tekstu dodataka vidi se, da nisu 
razrađeni na bog zna kakvoj literarnoj osnovi, nego najviše na domi- 
šljanju. Hoću time reći, da je ovdje vjerojatno izgubio vezu s građom, 
kojom se obilnije mogao poslužili ranije, kad se nalazio po drugim fra- 
njevačkim samostanima navedene provincije. 

Tu vjerojatnost poduprla bi i dosada isticana činjenica, da je nekoć 
postojao sastavak pod naslovom »Annali della Provincia Bosna Croata«, 
koji spominje Glavinić u djelu »Historia Tersattana« (g. 1648), te za taj 
sastavak kaže, da je g. 1628. izgorio u Trsatu skupa sa znamenitom 
bibliotekom.?2** Upravo stotinu godina poslije tog požara pisao je fratar 
Francetić ovako: »Nihil tamen magis dolendum, quam Bibliotheca, 
quae plurimis non dumitaxat sanctorum Patrum, aliorumque gravium 
Doctorum ac Scholasticorum referta monumentis, verum etiam antiquis 
Annalibus non minus Bosniae, Croatiae ac Dalmatiae, quam etiam sin- 
gularibus patriis scripturis ornata«.?45 Tu je dakle riječ i o starim ana- 
lima, koji se odnose na Bosnu, Hrvatsku i Dalmaciju. Dakako da nema 
razloga da se ovom navodu ne vjeruje, on dapače izlazi iz činjeničnog 
stanja, koje je bilo u uskoj vezi s historijskim zbivanjem. Pravac nadi- 
ranja Turaka u XV. i XVI. stoljeću od jugoistoka ka sjeverozapadu 
djelovao je na pravac migracije stanovništva. Stanovništvo iz današnje 
zagorske Dalmacije uzrujano se gibalo prema moru tražeći zaštite od 
turskih nasrtaja. Pouzdano znamo, da je g. 1476. iselio pred Turcima 
župnik Juraj Cetinjanin i poveo stotinu obitelji na otok Olib.*** Lopašić 
napominje, da se zakon Vlaha iz Cetine od g. 1436. čuva u originalu u 
franjevačkom samostanu na Trsatu i drži, da su ga onodobno Cetinski 
Vlasi povjerili na pohranu manastiru sv. Marije pod Sinjem. Dalje kaže, 
da i danas (pisao g. 1894.) ima više latinskih i hrvatskih listina iz spo- 
menutog manastira pod Sinjem u Trsatu.%*7 Ne može se ništa vjerojatnije 
zaključiti, nego da su te isprave dospjele migracijom, jer se one Trsata 
ništa ne tiču, nego Cetine. Slučaj Oliba i Trsata dakle potvrđuje pravac 
migracije iz Cetine, a sigurno još i iz susjednih krajeva ka Hrvatskom 
Primorju. Nalaz isprava u Trsatu potvrđuje onaj Francetićev navod o 
porijeklu tolikih anala, koji su požarom nestali. Stoga nije odviše smjelo 
nagađati, da se i Tomašić mogao poslužiti s kakvim starim analom na- 
vedene provenijencije, u kojemu je mogla biti zabilježena naša vijest. 

Tomašićeva vijest glasi: 

»1057 Anno Domini millesimo quinquagessimo septimo. Tempore 
sancti regis Ladislai filii belle primi, iste omnium regnicolarum consensu 
coronatur divina favente clementia. Eodem anno mortuus est rex Zoro- 
belus nomine, ultimus Croatie, Dalmatie, Slavonieque: Cum autem rex 
Zorobelus erat homo ferocissimus, armisque imbutus, devotissimus ac 
defensor fidei christiane, volensque ac liberare cupiens sanctum sepul- 
crum Christi, quod soldanus occupaverat. Igitur omnibus mandavit sub 
fidelitate regnicolis ut unusquisque se preparet in acie in campo petrovo- 
pogle: Cum autem slavi aborirent mandata et edicta regis propter 
uxores ac liberos dixerunt: »quid iste facit rex, nunquam ultra videbimus 
liberos, uxores ac nostram patriam, ad quid nobis persuaderat per- 
transire mare«; et tunc ii perversi Slavi persuaderunt secretarium regis 
ut eum trucidaret, ac alium pincernam nomine Tadeum slavum; ac ii duo 
nocte intrarunt sub regis tentorio, 20 die aprilis, trucidarunt eum in 
campo supra dicto, iuxta ecclesiam sancte cecilie, et antequam obieret, 
convocatis omnibus regnicolis, coram omnibus (in) hec verba prorupit: 
»O infideles slavi ,slovinci“, quis vos phasinavit (fascinavit) me occi- 
dere, semper fuistis infideles et rebelles corone mee. Dehinc: O fideles 
et fratres mei corvati ac Dalmate, ac ex intimo cordis doleo quod vos 
fratres et servi mei fidelissimi! vester ultimus rex ero, quia semper ex 
nunc alienis regibus, et principibus subjecti eritis«. Hec dicens subiit ex 
hac vita, et sepultus est in capitulo thininigensi in ecelesia sancti bartho- 
lomei ante altare magnum: O infelix corvatia! que talem et tantum regem 
amisisti: et denique multis annis croatia dalmatiague luxerunt eum: 
habebat autem in uxorem sororem sancti ladislai regis ungarie. Mor- 
tuoque Zorobelo sine liberis, rex ladislaus regnum croatie primo occu- 
pavit, ac sue ditioni subiecit usque in presentem diem«.?#5 

Usporedimo li sada ovu vijest sa viješću u HSP, vidjet ćemo, da je ona 
kraća i da nam malo priča o prilikama poslije Zvonimirove smrti. U 
sadržaju se dobrim dijelom slažu, ali ne tako u redu pričanja. Radi bližeg 
obrazlaganja grupirat ćemo sadržaj obaju vijesti na 3 skupine: 

1. U objema vijestima istoveine su ove pojedinosti: Obje imaju kro- 
nološku oznaku za kraljevu smrt. U objema je navedeno zborovanje. 
Ista je motivacija vojne, t. j. oslobođenje Kristova groba. U jednoj i 
drugoj vijesti se navodi među razlozima pobune prijelaz preko mora. 
Obje navode nasilnu smrt Zvonimirovu. Identično je navedeno i srod- 
stvo između Bele I., Ladislava, Zvonimirove žene i Zvonimira, a ni jedna 
ni druga vijest ne donose ime Zvonimirove žene. Slažu se i u navodu, da 
Zvonimir nije imao djece (muških potomaka), da je Zvonimir posljednji 
hrvatski kralj i da je Ladislav okupirao hrvatsko kraljevstvo te ga onda 
podložio pod svoju vlast. 

2. Da pogledamo sada, što u kojoj vijesti drukčije stoji: Toma ima 
jednu kronološku oznaku za Zvonimirovu smrt, a Tomašić drugu, no 
obje su netačne. Oblici kraljeva imena su drukčiji. Toma navodi sazi- 
vanje skupštine, na kojoj se tek ima odlučiti o vojni, a Tomašić to iznosi 
u vidu kraljeve naredbe, da na skupštinu dođu spremni za boj. Kao 

pozorište događaja prvi navodi Pet crkava u Kosovu, a drugi Petrovo 
polje i crkvu sv. Cecilije na njemu. Iz navoda prvoga izlazi, da je Zvo- 
nimir poginuo u metežu, dok drugi navodi, da je bio nagovoren kraljev 
tajnik i peharnik (pincerna) Tadija, koji su noću ušli u kraljev šator 
pred crkvom sv. Cecilije u Petrovu polju i ubili Zvonimira. 

3. Najglavnije razlike sastoje se u tomu, što u objema vijestima, ua- 
ročito u prvoj, ima detalja, koji ne govore za međusobnu vezu ovih dviju 
vijesti. U Tominoj vijesti nalazimo, što kod Tomašićeve nema: papinska 
i careva pisma, navod da je Zvonimir bio na vlasti 35 godina, Jelenin 
poziv bratu, opis Ladislavove vojne, predaju kraljevstva Jeleni i anar- 
hiju. U Tomašićevoj pak vijesti za razliku od Tomine imamo: datum 
smrti 20. aprila, kraljeve posljednje riječi i navod, da je Zvonimir 
pokopan u kninskom kaptolu, u crkvi sv. Bartolomeja, i to pred velikim 
oltarom. 

Radojčić kaže, da Tomašićeva vijest nije ništa drugo nego iskićena 
hrvatska legenda (= DHRL;PD),% i to obrazlaže ovako: »Razlika između 
ovoga odeljka Tomašićeve hronike i hrvatske legende o smrti kralja 
Zvonimira ima, istina, dovoljno, ali jezgra je ista: Hrvati zbog žena i 
dece neće da se odazovu želji svoga kralja Zvonimira i da pođu u sveti 
rat, nego ga ubijaju. Zato ih on proklinje da otsad služe tuđim vlada- 
rima. Mnoge pojedinosti (datum, drugi način ubistva, pohvala južnih 
Hrvata i pogrda severnih, mesto sahrane i t. d.) karakteristične su za 
sve mlađe redakcije legende — one su uvek skoro rečitije nego starija 
verzija. Hronologija je ovde još gora nego u hrvatskoj legendi. Topo- 
grafija je izmenjena. I kralj Zvonimir je malo drukčiji. Po hrvatskoj 
legendi on je samo dobar i pravičan, sveti kralj, a ovde je i hrabar; 
naravno Tomašić je pisao pod kraj XVI. veka kada je idealan vladar 
morao biti i hrabar. Po latinskom dodatku Tomi arciđakonu (= HSP) 
papa i car naređuju Zvonimiru da pođe u sveti rat, po hrvatskoj legendi 
ga pozivaju i mole, a po Tomašićevoj hronici Zvonimir se sam odlučio 
da pođe u rat. To su tipične varijante legendarnog stvaranja. Isto tako 
je tipičan za ovu mlađu redakciju veći broj pojedinosti, koje su, razume 
se, bez ikakve istorijske vrednosti. Govor kralja Zvonimira na smrti je 
u Tomašićevoj hronici duži nego u hrvatskoj legendi. Nije ni sasvim 
jednake sadržine, jer ovde kralj proklinje severne_ Hrvate. Da je ko 
pregledao Tomašića, on bi govor kraljev još rastegnuo i, možda, stavio 
kralju u usta blagoslov severnih Hrvata i prokletstvo južnih. Ovakve 
izmene su u legendama sasvim obične, jer zavise od raspoloženja pisca 
ili prepisivača. Pisac hrvatske legende imao je više književnoga smisla 
nego Tomašić, a on opet bolje znao madžarsku istoriju. Zato on nije 
prepisao kako je Bela I. nasledio Zvonimira, pošto je osvetio njegovu 
mučeničku smrt, nego je pustio tek kralja Ladislava, da uđe u Hrvatsku, 
kako je doista i bilo«.259 

Mi smo se dosada sreli sa sadržajem triju redakcija vijesti o nasilnoj 
smrti kralja Zvonimira, a prema tom različitom sadržaju, obujmu i stilu 
na prvi pogled se vidi, da Tomašićeva vijest nije identična ni s jednom 
od dviju drugih redakcija. Odmah napominjemo, da je ovdje suvišno 


uspoređivati redakciju DHRLJPD sa Tomašićevom kako je to morao 
učiniti Radojčić, jer nas, uz spomenutu različnost, dosadašnji rezultati 
navode na drukčiji postupak. Vidjeli smo naime, što je specifikum 
DHRLjPD za razliku od njegova predloška u HSP, pa ako u toj speci- 
fičnosti stanemo sagledavati, što bi od DHRL;jPD mogla preuzeti Toma- 
šićeva vijest, ne ćemo šta važnijega vidjeti do li toga, što obje redakcije 
stavljaju kralju u usta posljednje riječi. No i tu se opet ne slažu ni u 
motivu, ni u sadržaju. U prve redakcije je motiv kraljeva kletva, a kod 
druge o njoj nema ni riječi. U prvoj kralj proklinje Hrvate, a u drugoj 
ih skupa s Dalmatincima diferencira u suprotnosti od Slovinaca te ove 
kori s nevjere, a hvali vjernost Hrvata i Dalmatinaca i žali ih, što će 
otada biti podložni tuđinu. A ovo je odveć malo, da bi se dokazala za- 
visnost. Ne nalazeći nikakve zavisnosti Tomašićeve vijesti od DHRLjPD, 
moramo je onda uspoređivati sa redakcijom u HSP, jer od nje polazimo 
kao od najglavnijeg i najstarijeg izvora, što smo već i učinili, kad smo 
ono prije prema sadržaju raščlanili odnos ovih dviju vijesti na tri 
skupine. U prvoj skupini nalazi se kao zajedničko objema redakcijama 
upravo ono, što je općenito za vijest bitno, a to je sama historijska srž 
vijesti. Nju kompletira jedna strana druge skupine, a ta je, što unatoč 
razilaženju u detaljima (druga strana ove skupine) ipak postoje zajed- 
nički elementi objema (kronologija, topografija, ubojstvo). U trećoj 
skupini nemaju dodirnih tačaka uopće. 

Iz razloga, što kod dviju redakcija jedne vijesti ima podudaranja i 
razilaženja — i to podudaranja u onomu, što je historijski bitno, i razi- 
laženja baš s obje strane u onome, što više pripada detaljima, — jedno- 
strano je i pogrešno izvoditi sud, da je tekst jednoj redakciji preuzet iz 
teksta druge. Zato osim razlika u oblicima, stilu i redu ne govore u prvom 
redu varijacije detalja kod istih elemenata u drugoj skupini, a protiv 
toga su svakako onako brojni i krupni detalji, što ih ima jedna, a nema 
druga vijest i obratno. Nemajući na ovaj način nikakva dokaza, da bi 
Tomašićeva redakcija zavisila od redakcije HSP, logičnije je protu- 
mačiti, da ona sukladnost u historijskom jezgru vijesti potječe od samog 
historijskog čina, jer kad se istinit događaj pripovijeda, onda nema više 
od jednog jezgra, i zbog toga je ono ovdje identično. Varijacije u deta- 
ljima druge skupine ne bi imale nikakva razloga da nastanu, da je tekst 
bio preuziman iz ove ranije redakcije; jer se vidi, da nisu prilagođene 
nikakvoj tendenci, nego su izbile samostalno, i to na osnovu istih ele- 
menata. Isto tako ne bi bilo nikakve potrebe ispuštati jedne detalje, 
a umetati druge, da se radilo o preuzimanju teksta. Naprotiv postojanje 
ovih razlika govori baš za samostalnost obiju vijesti, jer iz iste tendence. 
a u oba slučaja je ona historička, ne može dolaziti do olakog zamjenji- 
vanja krupnih pojedinosti, ako je bio po srijedi raniji ili od njega pro- 
izišli primjerak. 

Nego, Šišić utvrđujući samostalnost redakcije, koju je iznio Tomašić, 
na osnovu razilaženja u detaljimažš! u usporedbi sa onima DHRL;PD 
dao je tom prigodom neka tumačenja o starosti predloška. koja ne 
moraju biti tačna. Na osnovu navoda o Zvonimirovu ukopu, koji glasi: 

“Sepultus est in capitulo thininigensi in ecclesia sancti Bartholomei 
ante altare magnum« Šišić ziđe ovo: 

»Stilizacija ovoga mjesta odaje, da se govori o nečemu, što je sada, 
naime u času, kad je to napisano. Knin je pao u turske _ ruke godine 
1522. a ostao sve do 1688. Vidjesmo, da je Tomašić pisao nekako skoro 
poslije 1561., dakle u doba, kad je Knin već bio turski, a crkva sv. Bar- 
tula džamija ili razvalina. Stoga mislim, da se nikako ne može uzeti, 
da bi ono i onako napisao Tomašić. Ja dakle iz svega toga izvodim, da 
je Tomašić za vijest svoju o pogibiji kralja Zvonimira imao pred sobom 
neki od sebe stariji spomenik, najmanje iz XV. vijeka. Taj nije mogao 
biti već spomenuti hrvaiski ljetopis (Z=DHRL;PD), nego nešto drugo, 
samostalno, jer se kazivanje Tomašićevo u detaljima razilazi od onoga, 
što iznosi pomenuti ljetopisac. Jedino se u smislu podudara Tomašić 
s njime u izreci: »volensque ac liberare cupiens sanctum  sepulcrum 
Christi, quod soldanus occupaverat«, što je i prirodno, jer je to (kako 
vidjesmo) jezgra svega, motivacija kraljeve pogibije. 

U detaljima pak nije tako. Očito je, da je Tomašićev izvor mlađi od 
hrvatskog ljetopisca. Tako kaže Tomašić, da je Zvonimir sazvao sabor 
»in campo Petrovo pogle«, što je pogrešno, no ipak nije bitno, jer se 
kasnije u neku ruku ispravlja, kad kaže, da je kralj sahranjen u 
Kninu. «25? : 

Inače smo našom sumarnom usporedbom vidjeli, da kod ovih dviju 
vijesti ima mnogo većeg podudaranja u smislu, nego što drži Šišić. 

Uzmemo li u obzir činjenicu, da se općenito, makar i uza svo suste- 
zanje od pridavanja dublje starosti drži, da je Tomašićev predložak bio 
relativno mlad, onda se Šišić, koji se time složio, izrekavši svoje mi- 
šljenje, da predložak potječe najmanje iz XV. stoljeća, nije mogao onako 
čvrsto prihvatiti izraza »sepultus esi« prosto zato, što crkva, koja je 
na Kapitulu postojala za Zvonimirova doba, nije identična sa sv. 
Bartulom, na koga on misli (vidi dodatak u ovoj radnji). 

Šišić je našao razloga, da vijest, koja se nalazi u Tomašićevoj kronici, 
smatra mlađom zato, što se ona ne slaže u lokalitetu zborovanja sa vijesti 
u DHRLjPD. Naravno da ne može stati njegov sud o navodnom kasnijem 
ispravljanju redaktora, što bi on prije bio rekao, da je Zvonimir ubijen 
u Petrovu polju kod crkve sv. Cecilije, pa se onda ispravio, kad je dodao, 
da je pokopan u crkvi sv. Bartula_ u kninskom kaptolu. Očito je iz 
teksta, da redaktor nije bio svijestan griješke, pa se_ nije morao ni 
trebao ispravljati, jer se ovdje radi o dvije sukcesivne radnje, o ubijstvu 
kralja i o ukopu njegova tijela, što se nije odigralo na istom mjestu, te 
su tako o radnjama nezavisni lokaliteti preko predaje došli u redakciju 
vijesti u Tomašićevoj kronici. 

Fakat, što jedna vijest ima jedan, a druga drugi lokalitet zborovanja, 
unosio je mnogo zabune pri pokušajima istraživanja točnog položaja, i 
po tomu, što je jedan lokalitet negirao drugi, činilo se, da su obje vijesti 
izmišljene, te da prema tomu ni kraljeva nasilna smrt nije istinita. 
Jedno vrijeme lokalitet Tomašićeve vijesti ukazivao se izglednijim zato, 
što uistinu na Petrovu polju postoji položaj Cecela. To je osamljena 

glavica u Petrovu polju kod Drniša, nedaleko željezničke stanice.?53 
Poznata je činjenica, da su _ mnoga mjesta nazvana po imenu crkve u 
njima.“ Osim toga znamo, da se i predjeli nazivaju po bližnjim 
crkvama.?% Ima predjela, kojima je naziv postao od crkve, a koji su se 
držali i onda, kad je arhitektura nestala.25€ Među ove posljednje spada 
i predio Cecela na Petrovu polju kod Drniša (po crkvi sv. Cecilije). Na 
spomenutoj glavici Marun je istraživao g. 1889.7 i nastavio g. 1890.55 
ušavši u trag ostacima dviju crkava, koje nisu nikada objavljene,?5% iako 
su temelji davno povađeni pri krčenju za vinograd.2#% Mali broj arhi- 
tektonskih fragmenata pokazuje starokršćansko porijeklo valjda jedne 
tih dviju crkava. Sve to potvrđuje, da se topografski navodi u vijesti nisu 
izmišljali, da su u stvari zaista postojali, a drugo je pitanje, da li je 
tačan navod, da se događaj baš kod ove sv. Cecilije zbio. 

Sada, kad osim u DHRL;PD nalazimo lokalitet Pet crkava u Kosovu 
u njegovu preteči HSP i kad znamo za izvornu mu snagu, za autora i 
njegov kriterij, nema sumnje, da tom lokalitetu moramo dati prednost 
pred petropoljskom Cecelom. Prije sam napomenuo, da je lokalitet Pet 
erkava u najnovijem vremenu doista utvrđen i da će o tomu biti govora 
u arheološkom poglavlju ove radnje. Sada dodajem, da se svih pet 
crkava ipak nalazilo u današnjem selu Biskupiji kod Knina, a momen- 
talno ćemo se osvrnuti samo na jednu pojedinost, jer je ona kadra, da 
nam što prije razmrsi nejasnoće što se tiče ove dvojne topografske 
oznake. 

Dosada se nije znalo ni za koju drugu crkvu sv. Cecilije u bližoj i 
daljoj okolici Knina osim za ovu u Petrovu polju, te se sve s njom kom- 
biniralo. Od pet crkava na Kosovu, za postojanje kojih jamči naziv loka- 
liteta, ni jednoj se nigdje izričito ne spominje ime. Držalo se samo, da se 
stara crkva na rimokatoličkom groblju u Biskupiji na Kosovu polju 
zvala sv. Marija, no ni za to nema pouzdanih dokaza.?5! Isticanje crkve 
sv. Cecilije izričito u Petrovu polju nije, doduše, moglo dati povoda, da 
se, u vezi s našim pitanjem, pomišlja na koju drugu crkvu istog imena 
izvan tog polja. No čudno je ipak, a i poučno, koliko je vremena jedan 
indirektan dokaz bio na dometu, a ipak slučaj nije iznio prigodu, da se 
otkrije. Marun je punih pedeset godina obilazio selo Biskupiju, te naj- 
glavnije i najdugotrajnije radove vršio u njoj, k tomu, njemu su iako 
rijetko pridolazili suradnici, a i ja sam od g. 1933. do 1941. nebrojeno 
puta u nju dolazio i vršio razne radove, no nitko od nas nije čuo za 
predjel Cecelu u samoj Biskupiji. Tek godine 1950. za radova na reviziji 
Crkvine u Biskupiji u društvu tadašnjeg asistenta Muzeja hrvatskih sta- 
rina prof. Josipa Posedela i Ivana Jelovine, čuvara kninske tvrđave, 
pristupio sam jednoj skupini seljaka, među kojima je poljar Dušan Katić 
izustio, kako je nagnao jednog štetočinu preko Štura i Cecele. Na moj 
upit, što on kao poljar ima sa službom u tako dalekoj Ceceli kod Drniša, 
odgovorio mi je, da on ni ne zna za tu Cecelu, već da govori o Ceceli 
u Biskupiji, i sad je pukao čvor. Odmah smo pošli na taj položaj, koji 
se nalazi nedaleko glavice zvane Stupovi, a pretežno je vlasništvo bisku- 
pijskog seljaka Avre Maksimovića. Kako sam to htio provjeriti, pripit- 

kivao sam, koga sam god sreo, za ime položaja tih Avrinih njiva, i 
svatko mi je odgovorio, da su one »na Ceceli«. Da budem još sigurniji, 
otišao sam u Knin na katastarsku upravu i pogledao katastarske mape 
Biskupije, u kojima sam doista našao na ovoj poziciji napisano ime 
Cecela. 

Nema sumnje, da naziv Cecela potječe od crkve sv. Cecilije, kao što 
smo već sreli kod Drniša, a to potvrđuju i analogni nazivi predjela po 
drugim crkvama, koje sam prije naveo u minimalnom broju zbog toga, 
što je takva primjena imena i suviše poznata. U Biskupiji, kao i u 
cijeloj kninskoj, vrličkoj i sinjskoj okolici, današnje stanovništvo po- 
tječe od onih doseljenika iz Bosne, koji su ove krajeve naselili pošto 
su oslobođeni od turske dominacije. Stoga to stanovništvo gotovo ništa 
nije znalo za lokalnu tradiciju njima novog kraja, kako svjedoči Vi- 
njalić. Ono nije sa sobom moglo donijeti naziv Cecelu, jer ime Cecilija 
nije uopće poznato pretežnoj većini pravoslavnog življa, u čijem se teren- 
skom kompleksu nalazi ovaj predio. Kult sv. Cecilije nije uopće razvijen, 
niti je to ime poznato kod tamošnje katoličke manjine. Kad sam o imenu 
ispitivao stanovnike obiju konfesija, dobivao sam za odgovor užimanje 
s ramenima i zatim izjavu, da nisu nikad čuli, da bi se netko u selu zvao 
Cecilija. Prema tomu sam zaključio, da naziv Cecela nije novoga po- 
rijekla i da on mora biti stariji od doseljenja današnjeg stanovništva, koje 
se zbilo potkraj XVII. i na početku XVIII. stoljeća. Nije ni malo vjero- 
jatno, da je naziv nastao po crkvi iz doba turske dominacije (1522- 
1668), kad se staro stanovništvo prije toga razbježalo i kad su se crkve 
rušile, a nove se nisu gradile. Zato ne može biti drukčije, nego da se to 
ime probilo iz predturskih vremena preko onih rijetkih ostataka žitelja, 
koji su ovdje ondje, ali veoma oskudno, sačuvali mali žižak tradicije 
makar indirektno u imenima kao što su Biskupija, Kapitul i Cecela. 
Naziv se dakle morao sačuvati iz doba postojanja crkve sv. Cecilije u 
današnjem selu Biskupiji, pa ne možemo drugo zaključiti, nego da se 
jedna od onih pet crkava tako zvala. Postojala je dakle i u Kosovu polju 
jedna crkva sv. Cecilije. 

Dovodeći sada u vezu Cecelu u Petrovu polju, koja se spominje u vijesti 
Tomašićeve kronike, — a to moramo, jer nas sili koincidencija faktora 
kao što su: polje, crkva, njen istovetan naziv, uska međusobna i rela- 
tivna blizina Kninu, oko kojeg se sve zbiva — postaje jasno, da se radi o 
brkanju, koje je inače dovodilo do mučnog nesporazuma u nauci, a u 
stvari je ono moralo nastati sasma nedužno. Naime, u dva polja, koja su 
susjedna, u Petrovu i u Kninskom, postojale su po jedna crkva svete 
Cecilije na prostoru udaljenu ne više od 15 km zračne linije. Znalo se, 
da su obje crkve u kninskoj okolici, obje u polju, i da je objema ime 
sv. Cecilija, da je kod crkve sv. Cecilije držan zbor i tu poginuo kralj 
Zvonimir, pa ništa nije sigurnije, nego da je s tolikog podudaranja iden- 
titeta došlo do brkanja na taj način, što se uzelo jedno polje za drugo 
i ništa više! Ta, zbrke ovakve naravi događaju se vrlo lako i vrlo često, 
čak i neminovno, i čudo je, što je vijest kroz prepričavanje stekla samo 
jednu topografsku inačicu, jer je za više njih bilo i te kako uvjeta. Ja 

prema izloženom čvrsto držim, da je topografsku zbrku baštinio redaktor 
vijesti, koja se nalazi u Tomašićevoj kronici, t. j. da je ona nastala prije 
na osnovu toga, što su se pobrkala dva susjedna polja; naime uzelo se 
Petrovo za Kosovo. 


Kad se s razlogom stvar ovako objasnila, izlazi, da se topografija u 
vijesti, koju donosi Tomašić, u biti potpuno podudara sa onom, što ju 
ima HSP. Iz toga se onda ne može izvući zaključak, da je Tomašićev 
izvor mlađi od DHRL;PD (što je u ovom slučaju s obzirom na HSP 
svejedno), jer je do tog topografskog titranja moglo doći i nekoliko 
decenija poslije samog čina, naročito 1o prije, ako se to pričalo u kraju 
udaljenijem od pozornice događaja, u kojemu je diferencijacija dvaju 
udaljenih susjednih polja pod težinom samog događaja izblijedila. Možda 
bi za kasnije redigiranje vijesti, koju donosi Tomašićeva kronika, go- 
vorila glavna razlika u usporedbi sa HSP, a to je ona verzija o načinu, 
kako je izvršeno ubijstvo kralja, no i na to može djelovati prostorni kao 
vremenski faktor; jer u brzom prepričavanju do udaljenog kraja detalji 
mogu pretrpjeti različite izmjene, isto kao i kad se događaj prepričava 
kroz dugo vrijeme, makar to bilo nedaleko od mjesta samog zbivanja. 
Zato držim, da ovako objašnjen topografski nesklad ne daje više povoda 
tvrduji, da je Tomašićev izvor nastao poslije DHRL;PD, kako je to smatrao 

Svakako navod godine u Tomašićevoj vijesti govori o slabom krono- 
loškom kriteriju, pa se vidi, da se vijest redigirala, kad se izgubila kro- 
nološka orijentacija, što nas opet uvjerava, da je od čina do zapisivanja 
vijesti proteklo dosta vremena, a koliko, ostaje i dalje nepoznanicom. 


U cjelokupnom osvrtu na vijest i detalje u njoj nalazi se ujedno i 
odgovor bitnom dijelu Radojčićevih napomena. Sada, kad nam se dvije 
vijesti tako topografski slažu, imamo mnogo više razloga da smatramo 
točnim i drugi navod mjesta Zvonimirova ukopa, koji ne nosi HSP, 
a koji ima Tomašićeva vijest. Budući je crkva sv. Bartula na Kapitulu 
kod Knina udaljena sat hoda od crkve sv. Cecilije na Stupovima u 
Kosovu polju, to se s ove blizine sve više čini navod vjerojatnijim, jer 
je potpuno logično, da u metežu postradali kralj bude pokopan u blizini, 
a zašto baš u crkvi sv. Bartula, a ne u jednoj od još bližih Pet crkava, 
gdje je zaglavio, objašnjeno je u dodatku ovoj radnji. U drukčijoj pri- 
mjeni stoji Šišićeva tvrdnja sasma umjesno, jer lokalno poznavanje doista 
pokazuje na sigurnost i istinitost navoda, gdje je kralj pokopan i nema 
razloga sumnji, niti ima svrhe, da se takvo što izmisli. Zato je, uza sve 
navedeno, najvjerojatnije, da se Zvonimirovo tijelo, u prvom momentu, 
pokopalo u crkvi sv. Bartolomeja na blizom Kapitulu kod Knina i da se 
ono kasnije prenijelo u Solin, te od ovog prijenosa ostalo ono sjećanje, 
da je doneseno na ukop, gdje su se ukapali i ostali hrvatski kraljevi. 
To je dakle mogao biti samo Solin, za koji i Toma kaže: »Ibi namque 
magnificus vir Cresimirus rex, in atrio videlicet basilice sancti Stephani, 
tumulatus est cum pluribus aliis regibus et reginis«?6 

U takvom tumačenju mire se i upotpunjuju među sobom nezavisni 
podaci u vijestima, koje nose Tomašić i Lukarević, te one prilike, s ko- 
kojima smo popratili porijeklo Tomina izvora, u ovom slučaju epitafa, 
koji je, i evo zašto, mogao biti naknadno postavljen u Solinu. 

U tomu, što vijest u kronici Ivana Tomašića ostaje pri kraljevu ukopu 
na Kapitulu, može samo biti svjedočanstvo, da se ona davno uputila od 
izvora, naime još dok je Zvonimir ležao na Kapitulu. Na njenu putu nije 
ju dostigla promjena o prijenosu kraljevih ostataka sa Kapitula, ma da 
je ona bez sumnje dobila druge priljepke, kao što su kraljeve posljednje 
riječi i u njima pohvala Hrvata i Dalmatinaca, a prijekor Slovinaca. 

Svo ovo naše razlaganje govori, da je vijest samostalna, da potječe 
od izvora, da u navodu crkve sv. Cecilije označuje pobliže mjesto zboro- 
vanja, a da navodom kraljeva ukopa upotpunjuje drugu vijest, s kojom 
se u biti slaže, te da u njenoj jezgri imamo i sa druge strane potvrdu, 
da je kralj ubijen kod crkve sv. Cecilije, koja se, kako dokazasmo, 
nalazila na Kosovu polju kod Knina. 


C) Vijest u ugarsko-poliskoj kronici 


Kad se Vjekoslav Klaić prvi put pozabavio pitanjem Zvonimirove 
smrti, uzeo je u obzir DHRLjPD i Tomašićevu kroniku?" tvrdeći, da se 
te pripovijesti o tobožnjoj nasilnoj smrti kralja Zvonimira ne mogu pro- 
tegnuti na Zvonimira među rstalim i zato, što objema vijestima ne vrijedi 
kronološka oznaka, te je držao, da je pripovijest potekla od narodne 
pjesme, u kojoj bi se zamijenila ličnost »Petra II. Svačića« sa Zvoni- 
mirom.?%#5 Klaić se opet nuzgredno dotakao ovog pitanja u drugoj mono- 
grafiji, te se ovaj put osvrnuo na ugarsko-poljsku kroniku,“ na pasus 
o kralju Atili u njoj, u kojemu je riječ, da je Atila kaznio Hrvate zbog 
ubijstva njihova kralja Kazimira, te ga osvetio i zauzeo Hrvatsku i Sla- 
voniju. Negirajući valjanost ovoga pasusa Klaić je ipak ostao na tome, 
da su Hrvati ubili jednog svog vladara zato, što bi tomu bilo traga i u 
drugim spomenicima, te se poziva na odluke splitskog sabora iz g. 925., 
i poslije toga on kaže: »Meni se čini, da je po ovoj pripovijesti (= u 
ugarsko-poljskoj kronici) o smrti kralja Kazimira nastala kasnije priča 
o smrti kralja Dimitrije Zvonimira. Nu o tom drugom  prilikom.«?97 
Unatoč tomu, što se Klaić na ovo nikad više nije navratio, ipak je ovdje, 
makar to bilo nuzgredno, upozorio na još jednu kroniku, koja se poslije 
njega uzimala u pretres, kad se o našem pitanju raspravljalo. Prvi je 
to učinio Kršnjavi, koji je ispretrgano donio vijest (Po Endlicheru, 
Rerum Hungaricarum monumenta Arpadiana. Sancalli, 1849, str. 63), 
te ustvrdio, da se iz prizvuka ove kronike vidi, kako su ime Petra Kre- 
Šimira miješali sa smrću Zvonimirovom.ž#% No Kršnjavomu se opro 
Gruber držeći s Kaindlom, da je kronika bila napisana u Ostrogonu oko 
g. 1200. i da su u nju upletene neke vijesti iz hrvatske predaje, kamo 

da spada i ova vijest o kralju Kazimiru.?"" Kaindl je inače držao, da 
se ovdje radi o Miroslavu, kojeg je ubio ban Pribina. Gruber kaže, kad 
bi Zvonimir bio doista ubijen, da bi se onda kraljevo ime neko stotinu 
godina moglo u predaji još sasvim dobro usčuvati, pa da ne bi nastalo 
nemoguće ime Kazimir.?7! U općem pogledu na pitanje Zvonimirove 
smrti Gruber se slaže s jednim izmijenjenim naziranjem Račkoga??? 
naime, da bi papa možda ponovno pozvao Zvonimira u pomoć protiv 
cara (= Henrika IV.), ali da je Hrvatima bilo dosta te borbe i prolije- 
vanja krvi za tuđe interese, pa da su se pobunili na saboru, a sabor se 
mogao održavati »u petih crikvah u Kosovi« i zaprijetili kralju smrću, 
ako ne odustane od svoga nauma i svoje politike, te se otud mogla razviti 
priča, da je Zvonimir bio ubijen ...?73 

Na pasus ove kronike osvrnuo se zatim Šišić?7* davši joj pred svim 
drugim vijestima kronološku prednost. S obzirom na PHRL;jPD i Toma- 
šićevu kroniku istakao je, da je svaka od tih triju samostalna kronika 
i da iz svake jasno izlazi, da im je zajedničko ono, što je bitno: Hrvati 
ubijaju kralja, a na to ugarski kralj ulazi kao osvetnik u Hrvatsku te 
je pokori. »Okolnost pako, da se hrvalski ljetopisac i udaljeni poljski 
također u bitnosti slažu dovodi me na misao, da je ta bitnost odista i 
istinita.«?75 Šišić se pri kraju rasprave opet navratio na ovu vijest, te 
tu obrazlaže, kako ime Kazimir nije nikakva zapreka, kako je pogrešno 
pomišljati na kneza Miroslava (oko g. 865.) u vrijeme, kad Madžara 
još nije bilo u Ugarskoj." Zatim tumači, kako je došlo do povezivanja 
Zvonimira sa Atilom i kaže, da je tradicija o hunsko-madžarskoj zajed- 
nici odavna kolala među Madžarima, da se pričalo, kako je Atila pro- 
valio u Dalmaciju, pa da je prirodno, da je ljetopisac imajući pred 
očima taj događaj upleo ono, što je od suvremenika čuo pričati o Hrvat- 
skoj. Šišić dalje dodaje, da je to tim vjerojatnije, što ljetopisac, pošto 
je spomenuo, da se Atila oženio s Hrvaticom nastavlja: »post haec 
autem uxor eius peperit filium imposuit nomen Columan, qui accepit 
uxorem de Chrvatia. Cum autem senuisset Aquila famosus victor ter- 
rarum, congregatis cunctis principibus et magnatibus ierrae, tradidit 
regnum in manus filii sui Columani et mortuus est.« U tim ženidbenim 
odnosima Šišić vidi, da se krije Zvonimirov brak s ugarskom princesom 
Jelenom i onda podvlači: »Jasno je, da je ljetopisac u najbližu svezu 
htio spojiti umorstvo hrvatskoga kralja, okupaciju Hrvatske i kralja 
Kolomana. Te činjenice ipak se daju primijeniti na Zvonimira, Ladislava 
i Kolomana.«?77 

Na ovu kroniku se osvrnuo posljednji i najopširnije Radojčić.?78 On 
navodi, da je na osnovu novih rezultata sada dovoljno sigurno utvr- 
đeno, da je kronika postala u XIV. stoljeću." Nego, Radojčić odmah 
kaže, da se hrvatskim čitaocima iznosio samo onaj dio kronike, u kome 
se govori »o nasilnoj smrti Kazimira kralja Hrvatske i Slavonije, od 
Akvile (Atile) kralja ugarskoga.«?%% Međutim ni iz prenošenih istrgnutih 
tekstova bilo u prijevodu)! bilo u originalnom latinskom  tekstu?$? 
nigdje nije izneseno tako, da bi nasilna smrt kralja Kazimira izišla od 
strane Atile, nego naprotiv, svugdje stoji, kako i treba, da je Atila naslan 

od andjela neka osveti Kazimirovu smrt, i to »in eis, qui ipsum (Casi- 
mirum) tradendo turpiter occiderunt, quia dixerunt: nunguam rex erit 
super nos, sed nos ipsi regnabimus«.?53 

Iznosilo se dakle, da su Kazimira ubili ljudi iz njegova kraljevstva, 
odnosno, kako kronika kaže, Selavi et Chrvati. 

Radojčić je podvukao, da se već iz onako fragmentarnog dijela, kako 
se on u Hrvatskoj do sada iznosio, vidi toliko fantastičnih nemogućnosti 
i tipično legendarnog balasta, da se o vijestima u tom dijelu ne može 
gotovo ozbiljno naučno raspravljati, kao o podlozi za rekonstrukciju 
historijskih činjenica.“ Radojčić je zatim naglasio, da je sve to, što je 
tu o Atili navedeno, odlično poznato, samo u različitim varijantama, 
a ono, što kasnije dolazi, da su to pristalice teze o nasilnoj Zvonimi- 
rovoj smrti smatrali izvorom za nju, te je zato naveo cijelu partiju teksta 
po Pilatovoj redakciji, koju prema Radojčiću donosimo: 


»(Cui in prima statione nocturni sui, cum in cubiculo dormiret [== Atila], 
per visum sanctus apparuit dicens): Praecipit tibi dominus Deus Jesus Christus 
ut cum ferocitate tua civitatem sanctam Romam, ubi apostolorum meorum 
corpora requiescunt, nec introeas, nec attemptare audeas; sed revertere et 
meum electum regem Casimirum, qui in Selavoniae et Chrwatiae partibus toto 
cordis ac mentis affectu fideliter in saculo servivit, in eis, qui ipsum tradendo 
turpiter occiderunt, ulciscere, quia dixerunt: nunquam rex erit super nos, sed 
nos ipsi regnabimus; generationem autem tuam post te in humilitate Romam 
visitare et coronam perpetuam habere faciam. Hiis dictis discessit angelus. 
Cum autem mane factum esset, rex movit exercitus suos in civitatem quae 
Venetia vocatur, et inde progrediens venit supra litus maris ibigque civitatem 
novam aedificavit eamque ad honorem nominis sui et ad memoriam posterorum 
Aquileiam nominavit, unde ab Aquila rege Hungarorum nomen sumpsit. Movit 
autem inde se et exercitus suos, et pertransivit Alpes Carinthiae, et venit in 
terminos Chrvatiae et Sclavoniae inter fluvios Savam et Dravam: ibique occu- 
rerunt ei principes Chrwatiae et Selavoniae, et direxerunt acies, et refulsit sol 
in clypeos aureos, et resplenduerunt montes ab eis et fecerunt conflictum 
magnum ocio diebus, tradidit autem eos Deus in manus Aquilae regis propter 
regem eorum Casimirum,? quem tradiderunt, et turpiter occiderunt: caesi sunt 
autem Sclavi et Chrvati alii fugerunt, alii in captivitalem ducti sunt. Cum 
autem post victoriam fluvium, qui Drava dicitur, pertransisset et vidisset 
terram planam atque fructiferam et post XXV annorum curiculum ab egressu 
terrae suae, orientalis Hungariae computasset, et post tantorum  bellorum 
victorias se debilitatum praesensisset, quid agere deberet, cogitare coepit, 
utrum in terram propriam rediret, vel istam oceupatam possiđeret. Unde cum 
multos dies in cogitatione et tristitia duceret, hoc ei bonum visum est con- 
silium. Perambulabat autem terram, ut delectabatur in ea, quia terra promis- 
sionis tamquam terra israelitico populo erat. Missis autem nuntiis suis accepit 
a principe Selavorum filiam de tribu eadem, et copulavit sibi eam in uxorem: 
similiter et exercitus eius de eadem tribu uxoribus copulatus est. Pertransiens 
autem Danubium invenit terram planam et campestrem, herbisque superfluis 
virentem, pastoribus et pecudibus, seu iumentis et poledris indomitis plenam: 
nam in terra hac solummodo pastores et aratores morabantur, rex vero Sela- 
voniae et Chrvatiae circa mare delectabatur in civitate quae Sipleth dicitur, 
quam sanctus Paulus apostolus ad fidem christianam convertit, et ipsam episco- 


266 


palem cathedram V annis tenuit, deinde, ordinato episcopo, Romam  petiit. 
Post haec auitem movit se, et periransivit fluvium qui Thisa dicitur, ibique 
planiorem et spatiosiorem terram invenit, in qua magis delectare coepit. Tunc 
advocato omni exercitu suo, ad laudem et gloriam exercitus sui, Ungariam 
eam appelavit, distribuitque principibus et baronibus terram, conferens eis 
magnas possessiones et decrevit hoc omnium consensu, ut, si uxor eius multos 
pareret filios primogenitus regnaret super omnes. Post haec autem uxor eius 
peperit filium, cui imposuit nomen Columan, qui accepit uxorem de Chrvalia. 
Cum autem tenuisset Aquila famosus victor terrarum, congregatis cunctis prin- 
cipibus et magnatibus terrae, tradidit regnum in manus filii sui Columanni, et 
mortuus est. Post mortem autem patris sui uxor Columanni genuit filium qui 
vocatus fuit Bela. Iste autem, mortuo patre regressus est in civitatem suam 
Aquileiam, et ibi accepit uxorem graecam de Constantinopolitano imperio. 
Inde autem movens se venit in terram suam Selavoniam, quam atavus suus 
Ungariam appelavit. Ibique uxor sua concepit et peperit filium quem vocavit 
Jesse, qui accepit uxorem de regione Polonia de civitate Cracovia. sororem 
Meschonis ducis. nomine Athleitam.«?55 


Radojčić se i dalje zadržava na objašnjavanju legendarnog karaktera 
vijesti i među ostalim kaže, da je osnova priče legenda o Atili raskidana 
legendarnim pričama iz rane madžarske prošlosti u Ugarskoj, te da se 
ne može zamisliti veća historijska zbrka od ove.27 Onaj fragment, u 
kojemu je riječ o Hrvatskoj i Slavoniji, dio je te grandiozne legende o 
Atili, a pisac legendarne priče ništa nije znao o Hrvatima, nego da 
su nekad imali svoje kraljeve i da je jedan od njih bio Krešimir, koji 
je prepisivanjem postao Kazimir i da je to sve.?? Radojčić sažima svoja 
razlaganja u ovaj završetak: »Ugarsko-poljska hronika je, dakle, u onom 
delu koji je shvatan kao izvor za nasilnu smrt hrvatskoga kralja Dimi- 
trija Zvonimira deo velike legende o Atili, smišljen s providnom tenden- 
cijom da dokaže koliko su ugarska prava na Hrvatsku i Slavoniju stara 
i kako su i etički osnovana, pošto je već Atila, po legendi prvi ugarski 
kralj, stekao te zemlje na taj način što je, po božjoj zapovesti, kaznio 
njihove stanovnike, ubice kralja Krešimira (Kazimira), čijom su se 
smrću ogrešili, da bi sami sobom vladali. 


U toj legendarnoj priči nema istorije. Zato ugarsko-poljska hronika 
otpada kao verodostojan izvor za nasilnu smrt hrvatskoga kralja Dimi- 
trija Zvonimira. Ona je tipičan legendarni spis, za događaje iz XI. v. 
i suviše pozan, pošto je nastala najranije u XIV. v., a da bi u njoj bilo 
bar nešto istorijske istine u moru legendarnog pričanja.«?% 


Nema sumnje, da navedeni tekst naše vijesti u prvom redu odiše kiće- 
nošću i konfuznošću, koja je uzela velike razmjere, tako da se čini, da 
je to odsjeklo vijest od historijskih spona, i izvelo je na široko polje. 
da ju je, ovako lepršavu, podesno tumačiti sa više strana. No usprkos 
tomu ipak je već na prvi pogled jasno, da se ovdje ne radi baš samo 
o pukoj legendi i da iza nje stoji kakva takva historijska pozadina, te 
se vijest u kronici ne može potpuno historijski diskvalificirati i prema 
tomu govoriti, da u njoj uopće nema historije. Naravno da je najveća 

teškoća iz takve pljeve isčistiti historijsko zrnje, a njega ipak ima i posao 
je historika, da sagleda mogućnosti, kako da ga pronađe. 

Najprije ne bih bio sklon mišljenju, da je ovaj dio kronike smišljen 
s providnom tendencijom, da se dokaže, koliko su ugarska prava na 
Hrvatsku i Slavoniju stara i kako su prema tomu etički opravdana, jer 
bi ih stekao Atila, »prvi ugarski kralj«, kad je po božjoj zapovijedi 
kaznio ubojice kralja Krešimira. Ovakve i slične tendencije pripadaju 
više novijem vremenu, osobito kad se razbuktao nacionalizam i kad je 
on skretao ka šovinizmu, pa se to odrazilo i na historiografskom pod- 
ručju. Usporedo sa političkim borbama išla je i historiografska linija 
bar kod nekih historika u Madžarskoj, te je dosegla vrhunac u drugoj 
polovici XIX. i na početku XX. stoljeća, davši na ovom polju primje- 
rice Paulera i Karaczonyija. To je s druge sirane davalo prava našim 
novijim historicima, da podazrivin okom gledaju na madžarska stva- 
ranja na polju historije, i može se reći, da se naši ljudi nisu potpuno 
otresli tog podsticaja, kad gledaju i na starija madžarska djela, koja se 
dotiču naše i njihove prošlosti. Čini mi se, da bi bilo prerano ljetopiscu 
XIV. stoljeća predbacivati u neku ruku nacionalno-političku zaintere- 
siranost, a u to doba nije bilo nikakvih spornih pitanja oko ugarsko- 
hrvatske zajednice, da bi trebalo ovako naglašavati neko historijsko 
pravo, koje bi imali Ugri. Drugo je to, što su se bunili hrvatski feudalci. 
to se nije ticalo pitanja ugarsko-hrvatske zajednice, nego odnosa prema 
apsolutističkoj vladavini Anžuvinaca, pri čemu su sudjelovali s njima 
i madžarski velikaši. Ta Lackovići, Horvati i Paližne brinu se za ugarsko- 
hrvatski prijesto i dovode u Budim Karla Dračkoga 1385., a još g. 1300. 
Šubići idu u Napulj i dovode na ugarsko-hrvatski prijesto Karla Roberta. 
Sama kronika svršava sa kraljem Ladislavom, te se vidi, da se u njoj 
obrađuju počeci ugarske države. U centralnom je momentu njeno teri- 
torijalno jačanje, što je bilo najpogodnije povezati sa velikim osvajačem 
hunskim kraljem Atilom, te se tako tomu kralju pripisivalo osvajanje 
Hrvatske i Slavonije, a na to nije mogla biti bez uticaja postojeća 
ugarsko-hrvatska zajednica u doba pisanja ove kronike. Vidjeli smo, 
kako Šišić navodi, da je odavna kolala tradicija o hunsko-madžarskoj 
zajednici. Radojčić opet navodi, da je ime Atilino inače bilo dovedeno 
u vezu s hrvatskim stranama, tako u Požunskoj kronici, pa čak i u Ljeto- 
pisu Popa Dukljanina, gdje se Atila spominje kao madžarski vladar u 
doba Tomislavovo.?! To govori za opće shvatanje kroz jedan dugi pe- 
riod, kad se već izgubio svaki pojam o kontinuitetu zbivanja od rasapa 
Atiline države do ustaljivanja Madžara u Panoniji. Počeci madžarske 
države bili su mutni za poznije ljetopisce, dok je »bič božji«, čija se 
jezgra države nalazila upravo na kasnijem teritoriju Ugarske, ostavio 
o sebi mnogo više uspomena, te se njegova osoba i država rado pove- 
zivala s počecima Ugarske, dašto samo na osnovu teritorijalne koiciden- 
cije. I zato, što to pripada općem shvatanju, ne bih spominjanje Atile 
dovodio u vezu s tim, da bi namjera našeg ljetopisca bila da dokaže. 
koliko su ugarska prava na Hrvatsku i Slavoniju bila stara i kako su 
etički opravdana. Sličan slučaj historijskog istovetovanja na osnovu 

teritorijalne koincidencije desio se i kod nas, i to u prošlom, kud i kamo 
prosvjećenijem stoljeću. Tada smo se sami počeli istovetovati sa Ilirima, 
svoj nacionalni i književni pokret nazvali ilirskim, pa i u književnosti 
stali obrađivati ilirsku tematiku (Demeter: »Teuta«), a samo zato što 
smo, i to poslije mnogih etničkih previranja, zasjeli na nekadašnji ilirski 
teritorij, slično kao Ugri na nekadašnji, a svakako kraćevremeni, hunski. 

Ljetopisac je ujedno imao namjeru da opširnije iznese, kako je došlo 
do akvizicije Hrvatske i Slavonije, a to je dokaz, da je za to imao pri- 
gode, budući je o tomu morala kolati jaka tradicija, što je potpuno ra- 
zumljivo, kad je ulazak Hrvatske i Slavonije u madžarsku zajednicu po 
sebi krupan događaj, koji je još i s dramatskog odvijanja morao uvje- 
tovati živo sjećanje i dugotrajno komentiranje. o čemu je i ovdje ostalo 
spomena, ali dosta pomućenog. 

Radojčićev osvrt iznio je na javu dva krupna momenta: ime kralja 
Krešimira i datiranje kronike u XIV. stoljeće. 

Radojčić je upozorio na varijante između Pilatova??? i Ketrzynski- 
jeva? izdanja ove kronike i zapazio, da je na jednom mjestu u ovom 
drugom izdanju kraljevo ime zapisano »trezimirum«, što je autor redak- 
cije ispravio u Cresimirum, s čime se Radojčić složio.“ Ime kraljevo 
se tu dva puta spominje: prvi put Casimirum, a drugi, kako sad znamo, 
Cresimirum. Kako se oba puta kralj navodi u istim prilikama, naime, 
da je bio kralj Hrvatske i Slavonije, da je izdan i na grub način ubijen, 
to je jasno, da se radi samo o kralju hrvatskomu, kako to kronika izri- 
čito i navodi. Budući da nije poznat ni jedan kralj Hrvatske i Slavonije, 
koji bi se zvao Kazimir, to, što se tiče ispravnosti tih dvaju različitih 
naziva, više moramo vjerovati onomu drugomu, jer je kralj Krešimir u 
Hrvatskoj faktično postojao. Očito je dakle, da se u prvom spominjanju 
radi o običnoj zamjeni dvaju imena na temelju njikove sličnosti Kre- 
simir-Kazimir, što je to shvatljivije, jer se radi o ugarsko-poljskoj kro- 
nici, a u Poljskoj je ime Kazimir domaće i veoma često. Ovim je svakako 
očituje, da brvatske prilike nisu bile ljetopiscu potpuno strane. 

Radojčić na osnovu Davidovih rezultata navodi, da je sada dovoljno 
sigurno utvrđen postanak kronike tek u XIV. stoljeću.??5 Ta tvrdnja 
poriče one ranije o pisanju kronike oko g. 1200., što ide u prilog samoj 
naravi kronike, te sad postaje jasnije, odakle je ona pusta konfuzija u 
našoj vijesti. Jasno je na pr. da se konac hrvatske države i njeno pri- 
pojenje Ugarskoj ne bi mogao pripisati Atili, kad bi kronika bila pisana 
oko g. 1200., jer je tek proteklih stotinu godina od Zvonimirove smrti 
premalen vremenski razmak, da bi u njemu moglo nastati ovoliko brka- 
nje. Sigurno se kronika pisala, kad je i doba Atilino i Zvonimirovo to- 
liko bilo prekrito zaboravi, da je ispod njena debelog sloja teško bilo 
raspoznavati i diferencirati što, čemu, kada i kome pripada, te je bez 
sumnje i u tomu jedan razlog ovako kaotičnom pričanju. Da je ova vijest 
jedina, njoj se upravo zbog njene konfuznosti ne bi moglo naći mjesta 
u historiji, a to bi ona morala zahvaliti svim mogućim deformacijama, 
koje je dobila u dugotrajnom vremenu, koje je proteklo do njene zabi- 
lježbe. Nu pošto postoje druge i ranije vijesti, prepoznalo se, da se njena 

bitna jezgra podudara s njihovim (ubijstvo hrvatskog kralja, osveta od 
strane ugarskoga i osvojenje Hrvatske i Slavonije), pa je ta analogija 
pomogla, da se ona primijeni na Zvonimirov slučaj, te on i s druge strane 
evo dobiva potvrdu. 

Da sve ovo potkrijepimo, moramo ovdje izlučiti one elemente, koji 
se našeg pitanja tiču, a dadu se historijski protumačiti: 


J. U tekstu se dva puta spominje kraljevo ubijstvo, za koje je vezana 
motivacija osvajanja Hrvatske i Slavonije, i nije puki slučaj, što se to još 
ponovo navodi. To ne može biti s drugog razloga, nego što se stvarno znalo. 
kako je došlo do pripojenja Hrvatske i Slavonije ugarskoj kruni. Inače, da se 
ovdje radi o proizvoljnoj motivaciji, ona bi se navela kako drukčije, a ne baš 
i upravo onako, kako to kažu i druge vijesti, te zbog ovako analognog navoda 
nemamo nikakva razloga da ne povjerujemo toj vijesti ono, što i ona navodi. 
da je jedan hrvatski kralj ubijen. 

2. Mi smo što se tiče imena toga hrvatskog kralja ostali pri tomu, da kro- 
nika navodi hrvatskog kralja Krešimira. No ne možemo dalje ostati ni na 
kakvom Krešimiru naprosto zato, što tomu ne odgovaraju navedene prilike. 
Mi naime ne znamo za Krešimirovo ubojstvo, najmanje, da bi za Krešimira 
došla osveta, i to od madžarskog kralja, i da bi sve to_ urodilo posljedicom 
vojne i pripojenja Hrvatske i Slavonije Ugarskoj. Zbroj tih oznaka može samo 
odgovarati prilikama za Zvonimirovo doba i malo poslije, te ovdje može da 
bude govora samo o ubijstvu kralja Zvonimira, kako to _ pouzdano znamo iz 
izvora i drugih starijih vijesti. Stoga ne možemo drugo zaključiti, nego da 
konfuznoj strani naše vijesti pripada zamjenjivanje imena jednog hrvatskog 
kralja za drugoga; naime uzelo se Krešimira za Zvonimira. a 1o znači, da i ta 
vijest zapravo govori o Zvonimirovu ubijstvu. 

3. U tekstu se tri puta spominju ženidbe sa Slavonkama i Hrvaticama, što 
nas uvjerava, da se znalo, kako je u ugarsko-hrvatskim odnosima veliku ulogu 
igrala ženidba, a poznato je, da se Zvonimir oženio s Jelenom, kćeri kralja 
Bele 1., i da je to bio presudan momenat za onakav svršetak hrvatske države. 
te se najvjerojatnije u tom isticanju ženidbi, iako u izmijenjenom odnosu, krije 
reminiscencija na ženidbu Zvonimira s Jelenom, koja je historijski dokazana. 

4. U vijesti se kaže, da je kralj Hrvatske i Slavonije boravio u primorju, i 
io u gradu Siplethu, koji nije drugo nego Split. Izričito spominjanje Splita u 
takvoj oznaci naravno da nije tačno. Ali udaljenom piscu treba oprostiti ne- 
znatnu relaciju od nekih šest kilometara, za koliko je pogriješio, kad nije naveo 
Solin, gdje su se faktično pokapali, a po tomu sigurno i boravili hrvatski kra- 
ljevi. Znamo, da je baš Zvonimir bio krunjen u Solinu, pa nije isključeno, da 
je i od toga moglo ostati sjećanje, te se znalo, da se sve to zbivalo u blizini 
Splita, i tako je na nj, kao na mnogo veće i neposredno blizo mjesto Solinu, 
mogla da se prenese ta oznaka. Karaman tvrdi, da se Split u srednjem vijeku 
češće spominje pod imenom Salone.?** Inače u samoj vijesti postoji indirektna 
identifikacija Splita sa Solinom, kad se govori, da je sv, Pavao obratio Split na: 
kršćanstvo i da je sam tu bio biskup pet godina. Iako je to puko maštanje, 
ipak se ovdje vidi, da se misli na ono mjesto, u kojemu je bila biskupija, na- 
vodno u vrijeme sv. Pavla, kad Splita nije ni bilo, nego je postojao samo Solin 
(Salonae) i u njemu je bila davna biskupija. Vidi se dakle, da navođenje bližeg 
Splita u ovoj oznaci i zamjeni za Solin ima i te kakva oslonca u historijskim 
kombinacijama. 

5. Ovdje se navodi, da je Atila bio nagovoren, da osveti kraljevo ubijsitvo. 
a taj nagovor je stavljen u usta anđelu. Tomu nagovoru bio bi adekvatan onaj 

poziv kraljice udovice bratu madžarskom kralju, što ga susrećemo u HSP. 
Ovdje opet kao i u HSP susrećemo istu motivaciju vojne, a to je osveta za 
kraljevo ubijstvo. Oba su dakle motiva istoveina, samo je u ugarsko-poljskoj 
kronici došlo do drugih nosioca uloga u vršenju radnji, te je prva radnja data 
nehistorijskom licu anđelu, a druga pogrešno uzetom historijskom licu Atili. 
Zamijenimo li sada anđela s Jelenom, odnosno s njenim vjesnikom, a Atilu 
sa Ladislavom, vratit ćemo te detalje na njihovo historijsko mjesto, po čemu 
se vidi, da i ove oznake vuku svoj korijen iz historijske zbilje. 


Iz svega izloženoga vidi se, da se u vijesti ugarsko-poljske kronike 
ipak nalazi bitna historijska jezgra, samo što je ona zbog raznoličnih, 
svi su izgledi, usmenih redakcija, dobila nerazmjerna izobličenja, koja 
su je kamuflirala, a analogna bit u sadržaju drugih vijesti pomogla je. 
da se opet raskrije. Za nas je važno, što je makar i na ovaj način ubij- 
stvo kralja Zvonimira i u njoj registrirano, a još važnije, što je ta vijest 
samostalna, odnosno što nema nikakve veze s prije obrađenim vijestima. 
Osobito je značajno, što se ta vijest pojavila kasno i u dalekom kraju, 
a to znači, da je Zvonimirovu nasilnu smrt popratio dugotrajan i dalek 
odjek, što je i shvatljivo, kad se uzmu u obzir njene dalekosežne poslje- 
dice kao što su brisanje jednog kraljevstva sa historijske pozornice 
i kakvo takvo osilenje drugog na račun prvoga. Ako ništa drugo, tomu 
se kroz vjekove povlačila uzročna veza, koja je našla mjesta u svim do- 
sada spomenutim, a među sobom nezavisnim kronikama, koje, zato što 
je uzrok isti, suglasno navode Zvonimirovo ubijstvo. 


D) Vijest u neobjelodanjenoj kronici iz Zadra 


Pored vijesti, koje smo dosada sreli, postoji još jedna verzija o Žvo- 
nimirovoj nasilnoj smrti. To saznajemo iz notice G. Prage, u kojoj on 
kaže, da je pronašao u jednom kodeksu ex biblioteke Paravia u Zadru 
jednu novu kroniku iz XIV. stoljeća, u kojoj se također tretira Žvoni- 
mirova smrt. Tu se saznaje i to, da je Praga poslao Šišiću fotokopije 
teksta i da mu je Šišić odgovorio: » Važno je i ono o smrti Zvonimirovoj. 
To je četvrta verzija. Vi znate, da ja držim nasilnu smrt ZŽvonimirovu 
istinom. Ovaj Vaš ulomak to mišljenje znatno podupire.«?% Viktor 
Novak u studiji o Ferdi Šišiću kaže, da Šišić nije stigao, da se koristi 
sretnim nalazom jedne kronike dotada u nauci nepoznate, koja iznosi 
novu verziju o ubijstvu kralja Zvonimira. On spominje i to, da su foto- 
snimci ove kronike nađeni u Šišićevoj ostavštini,“ pa držim, da su to 
oni, koje je Šišiću svojedobno poslao Praga. Poznavajući stvar samo iz 
ovih navoda, ne umijem više ništa o tomu reći. Uostalom o tomu će 
prof. Novak, koji je uzeo za zadatak, da dorekne Šišićeve misli, kako 
bi obesnažio suprotna gledanja u ovoj stvari." Za nas je svakako inte- 
resantno, da imamo još jednu zabilješku o Zvonimirovoj nasilnoj smrti, 
kao i to, da dvojica pisaca obrađuju predmet istodobno??? i da će oni, 
svaki svojim putem, doći do istog konačnog rezultata — Zvonimirove 
nasilne smrti. 

HI. 
DOSADAŠNJI PRIGOVORI 


U raspravljanju o načinu Zvonimirove smrti palo je mnogo prigovora 
svakojake naravi. Oni su bili upućeni najviše od pristaša kraljeve na- 
ravne smrti i upravljeni su najvećim dijelom na adresu Dodatka hrvatske 
redakcije Ljetopisa Popa Dukljanina. Bilo je prigovora, koje bismo na- 
zvali općima (onih koji se odnose na postanak i kvalitet vijesti) za raz- 
liku od onih, koji se odnose na detalje u vijestima, a o njihovoj jačini 
i mnoštvu zavisila je odmjera vjerodostojnosti čina. S obzirom na to, 
što smo ovdje uspostavili autoritet odbačenog ili neprepoznatog izvora, 
davši njegovoj izvornoj snazi pripadajuću prednost, sadržajnu kao i kro- 
nološku, time smo ipso facto stavili van snage sve prigovore, da se javilo 
kasno sve ono, što se priča o nasilnoj smrti kralja Zvonimira, da je to 
plod narodne mašte, puka legenda i tomu slično. Analizom one vijesti 
primarnog značaja dobila se potvrda, da je u njoj historijska jezgra 
dobro sačuvana, a usput se u stvari dao odgovor tolikim prigovorima, 
koji su doduše bili upućeni na adresu vijesti u DHRL;PD, ali koja je 
od prve potekla. One vijesti sekundarnog značaja sada su za naše pitanje 
kud i kamo manje važne;glavna im je snaga ostala u tome, što one među- 
sobno (osim ona DHRL;PD) nisu zavisne, pa time, što je i u njima riječi 
o Zvonimirovoj nasilnoj smrti, potvrđuju navod prve vijesti. Budući da 
je većina prigovora naročito čestim ponavljanjem uhvatila živa korijena 
u raspravljanju o načinu Zvonimirove smrti, mi ćemo ih zato ovdje pre- 
tresti. Možemo ih podijeliti na dvije skupine: 1. one, koji su zasnovani 
na tekstu vijesti, i 2. na prigovore, koji nisu izišli iz sadržaja tekstova. 


1. Prigovori, koji se zasnivaju na tekstu vijesti 


Dio prigovora, koje nasilnoj Zvonimirovoj smrti suprotstavljaju pri- 
staše teze o njegovoj naravnoj smrti, zasniva se na razrađivanju Luciuso- 
vih napomena vijesti u DHRL;PD, koje je on dao u »Joannis Lucii 
Notae ad commentariolum Marci Maruli«.20% Tu on kaže, da je ono, što 
se tiče poziva pape i cara Zvonimiru, da pomogne jeruzalemsku ekspe- 
diciju, sastavljeno od više nedosljednosti: prvo, da mjesto zborovanja 
Pet Crkava i Kosovo polje nisu u Hrvatskoj, nego u Ugarskoj. — Drugo, 
da tu stoji, da je Zvonimir ubijen g. 1079., a da se iz njegovih isprava 
znade, da je živ do g. 1087. Treće, da Hrvatsku nije okupirao Bela, kako 
se tu navodi, nego sv. Ladislav. — Četvrto, da se o jeruzalemskoj ekspe- 
diciji odlučilo g. 1095., a iduće godine, da se ona izvršila, kad su Hrvatsku 
već okupirali Ugri. Luciusove napomene su dakle uglavnom topografske 
i kronološke naravi. 

Rački je težište problema sažeo u ovom izričaju: »Od kojega pape 
i cara mogaše dobiti onaj poziv, i jeda li imade u obće traga, da se onaj 
papa i onaj car spremaše i druge vladaoce pozivaše na križarsku vojnu. 

O riešenju ovih pitanja visi to, da li je moguć onaj događaj, koji opisuje 
hrvatski ljetopisac toli turobno«.% Mi ćemo na sve davati odgovore ovim 
redom: 

1. Krstaška vojna: Povezivanje Zvonimirova zborovanja s pozivom u 
krstašku vojnu susrećemo još prije Luciusa; kod Mrnavića3% i Ratt- 
kaya,3% samo što Mrnavić ne uočava kronološki nesklad, te vjeruje, da 
je Zvonimir zaista zborovao radi izvršivanja zaključaka Clermontanskog 
(Clermont-Ferrand) koncila (g. 1095), kad se odlučilo povesti krstaški 
rat. Za rat krstaškog oblika Zvonimirov slučaj povezuju dalje: Pray,?% 
Rački,?%5  Klaić,?% Kršnjavi, Karlić %% i Radojčić.30% Doduše, lako je 
i bilo poziv Zvonimiru povezati s krstaškim ratom, kad se čitajući tekst 
DHRLjPD same od sebe nameću asocijacije na nj, budući da ih vežu 
identični motivi: oslobađanje Jeruzalema i svetih mjesta, zajednička 
akcija pape i vladara te stvarno učestvovanje zapada u toj vojni. Na 
osnovu toga, što su krstaške vojne nastale tek nekoliko godina poslije 
Zvonimirove smrti, navedeni autori su gotovo listom smatrali, da vijesti 
o Zvonimirovoj nasilnoj smrti ne mogu biti istinite. To je doista nesklad, 
ali s jednog ili više neslaganja ne smije se odmah poricati valjanost 
bitnog navoda u vijesti. Rački je bio elastičniji, čim je stao kombinirati 
s propalim pokušajem pape Grgura VIL g. 1074., da pokrene rat za 
oslobođenje Kristova groba?!" čega se držao i Klaic.5!! Ali oni su, zna- 
jući, da je Zvonimir i dalje živio, i ovu činjenicu prinijeli svojim argu- 
mentacijama u prilog tvrdnji o neistinitosti vijesti i ostali kod naravne 
smrti kralja. Kršnjavi je dopuštao, da je Zvonimir bio revan svojoj pri- 
sezi, koju je dao Grguru VII., te da je lako mogao hijeti da izvrši Grgu- 
rov poziv i za ljubav njegovih nasljednika.?!? Ali on je i dodao: »Ne 
smije se zaboraviti ni to, da nemamo tu posla s ispravom, nego s ljeto- 
pisom, gdje se pripovijedanje jednoga fakta tek na laku ruku po ču- 
venju krivo motivirati i razjasniti može ne izuzevši ni slučaj, da ju je 
zabilježio i očevidac.#!š Sve u svemu vidi se, da su se sa spletanjem Zvo- 
nimirove smrti s krstaškom vojnom, što ju je nametao DHRL;PD, izveli 
krivi sudovi ili se tapkalo po mraku. Istina je samo to, da se vijest ne 
može primijeniti ni na pokušaj ni na ostvarenu krstašku vojnu, jer Zvo- 
nimirova smrt stoji vremenski po sredini između Grgurovih pokušaja 
i prvog krstaškog rata, te je, kad se to zna, suvišno natezati je bilo na 
jedno ili na drugo. Tu treba tražiti nešto treće i zato je, držim, prvi 
Virag napipao izlaz iz teške situacije, kad je ustvrdio: » Vojne onakove, 
što ih je Svinimir vodio ne smišlja se crkva ni kašnje nazivati križarskim, 
hoćemo li se čuditi, da ih kašnji ljetopisac pod dojmom križarskih vojna 
kao križarske i prikaza.<*!* On se na drugom mjestu izjasnio, da je 
Dukljanin (ne razlikuje Dodatak hrvatske redakcije) i nehotice pogri- 
ješio, izmijenivši lako koju drugu vojnu, na koju bi Zvonimir još uvijek 
dospio u počeiku Urbanova papovanja s onom bolje poznatom križar- 
skom, koja se vodila za istoga pape.?!* Njemu se priključio Šišić, kad je, 
s obzirom na citirani pasus Kaletićeva prijepisa o pozivu u vojnu, pri- 
lično smiono ustvrdio: »Tude nema ni riječi o križarskim vojnama kao 
takovim (iako im jest kasnije bio taki zadatak), već je jedino govor o 

molbi bizantinskog cara Aleksija na kralja Zvonimira, kakve je molbe 
navodno taj isti car upravio i na druge kršćanske vladare, za vojenu 
pomoć s kojom će on (car) poći na oslobađanje svetih mjesta.«*15 Doista 
nitko od kasnijih protivnika nasilne kraljeve smrti nije imao prigovora 
na ove Viragove i Šišićeve riječi, te se preko njih prelazilo šutke, kao 
da nisu ni napisane. Samo je Gruber glede Šišićeva navoda o mogućnosti 
šiljanja poziva i prije g. 1095. rekao, da je to doista moglo biti, ali i nije 


moralo biti, jer da o tomu ništa ne govore izvor 

Sada, kad smo došli do vijesti, koja ima primaran značaj, data nam 
je mogućnost, da bolje pretresemo ovo pitanje i zato je radi lakšeg 
snalaženja potrebno iznijeti one pasuse u vijestima, u kojima je riječ 
o Zvonimirovu pozivu na vojnu. 


HSP 


».. et illic fecit perle- 
gere litteras curiae Roma- 
nae et imperiales in quibus 
erat talis tenor inter alia: 
Praecipimus et mandamus 
tibi regi Suonemerio ac 
insuper obsecramus te, ut 
tu, una cum tuo exercitu 
ad recuperandum gloriosi 
Christi  sepulcrum  trans- 
ferre te debeas ultra mare 
etc ...« 


DHRLJPD 


Marulićev prijevod: 
»... Contigit enim ut 
Roma caesaris pontificis- 


que legati ad Zvonimerum 
regem missi cum binis lit- 
teris venirent... 


U pismima bi tobože 
stalo: 
»Romanus  pontifex_ et 


caesar augusius Zvonimiro 
regi populoque eius salu- 
tem. Rem certe_indignam 
et christianorum = princi- 
pum  ignaviae  adscriben- 
dam existimamus, ut Hye- 
rosolyme  sanctaque loca. 
in  quibus Christus  do- 
minus pro nobis nasci, 
pro nobis mori voluit, ab 
infidelibus tam diu possi- 
deantur possessaque pollu- 
antur prophanenturque, et 
ab iisdem illa sacra, illa 
domini misteria, quae no- 
bis venerationi sunt, pro- 
bro — derisionique — habe- 
antur. [dcirco vos, sicut et 
reliquos per orbem fideles 
hortamur, ut  nobiscum 
socia_arma iungentes, ad 
res christiano nomini re- 
petendas, in libertatemque 
vindicandas, proficisci sta- 
tuatis, huic rei caeteros 
reges ac nationes, quibus 
itidem scripsimus, consen- 
suros speramus.« 


Kaletićev prijepis: 

»... Po ovi način i u to 
vrime zgodi se, da cesar 
rimski s voljom svetoga 
oca pape posla posle i 
listove svoje... 

U pismima bi 
stalo: 

»Brata našega Zvonimira 
molimo s vlasnici i pukom 
zemlje i kraljevstva nje- 
gova, da bi hotil odlučiti i 
s nami biti zajedno s po- 
moću ine gospode krstjan- 
ske, koji ovake listove 
imaju od nas, i oni da od- 
luče volju njih i da nam 
dadu na znanje, jesu li 
k volji našoj pristali, ča 
jest z dopušćenjem božijim 
i sina njegova, koji jest 
porojen od dive Marije i 
muku (trpel) i krv prolio 
na drivo križa i na njem 
umoren, koja smrt bi ct- 
kupljenje svita i osloba- 
jenje svetih otac iz lim- 
bene tamnosti. I tako z 
dopušćenjem njegovim i 
s pomoću u njega viru- 
jućih jesmo odlučili oslo- 
boditi mista, koja je za 
ljubav našu okrvavio i gdi 
je pridao duh ocu kroz 
muku i trud i greb, u kom 
bi položeno prislavno tile 
njegovo.« 


tobože 


Iz iznesenih fragmenata tekstova vidimo, da u najstarijoj vijesti ne- 
mamo nikakva podatka u vezi s oblikom vojne. Tu je samo navedena 


Ša 


"7 
274 


t 


motivacija vojne, a to je oslobođenje Kristova groba (tako je i u Toma- 
šićevoj vijesti!) Međutim u DHRL;PD uz ovu istu motivaciju nalazimo 
i to, da su i drugi kraljevi i kršćanski narodi primili ista pisma od 
pape i cara. Naravno da ovdje ima mnogo sličnosti s oblicima krstaškog 
rata. Ali, kad sada znamo, da tih oznaka u HSP nije bilo, kao i to, da 
je odavle posredno ili neposredno prenesena vijest u DHRLJjPD, postaje 
jasno, da je pisma drugim vladarima i kršćanskom svijetu unio redaktor 
DHRLjPD, držim, najvjerojatnije po svome shvatanju. On je dakle morao 
pobrkati poziv za oslobođenje Kristova groba s kasnijim oblikom 
krstaških vojni, te tako dao povoda tolikoj pomutnji u historiografiji 
novoga vijeka. 

Za naše pitanje preostala je kao najmjerodavnija vijest u HSP, u kojoj 
se oznake krstaških oblika vojne nipošto ne vide. To se slaže s činje- 
nicom, da u vrijeme Zvonimirove smrti nije bilo nikakvih pokušaja za 
krstaški rat, a prvi je nastao osam godina poslije, pa sada iz svega 
slijedi, da kombiniranje s krstaškim ratom za naše pitanje otpada. Stoga 
ostajemo pri tumačenju, kakvo je uglavnom postavio Šišić, a kako je kod 
analize prve vijesti navedeno, naime da se radilo o traženju obične 
pomoći cara Aleksija od Zvonimira, a preko pape protiv Seldžuka pod 
egidom oslobođenja Kristova groba. 

2. Papa i car. Drugo pitanje: koji papa i koji car, u uskoj je vezi 
s prvim, kako ga je povezao i Rački. Kad je on o tomu raspravljao nije 
ni pomišljao na drugoga cara do li na zapadno- rimskoga.*!5 Klaić o 
tomu ne raspravlja mnogo, nego kaže, da je općenito poznato, kako se 
Grgur VII. nije ni najmanje slagao s rimskim carem, a njemačkim kraljem 
Henrikom IV., što da, među ostalim, čini priču sumnjivom. Toga se 
držao i Gruber. Budući je suradnja između pape i zapadno-rimskog 
cara u to doba bila nemoguća, jer je Henrik TV. s borbe za investituru bio 
dugo na ratnoj nozi s papom, poricala se s toga vjerodostojnost vijesti. 
Ali Šišić je izazvao preokret u ovom pitanju. On je uzeo u obzir činje- 
nicu, da se u to _ doba i zapadni i istočni car nazivaju rimskim, pa je 
dokazao, da se nipošto ne smije pomišljati na zapadno-rimskog radi po- 
menute svađe s papom, te da se onda _ neosporno radi o bizantinskom 
caru. Koincidencija pape i cara odnosi se na Urbana II (1088-1099 g.) i 
Aleksija 1. Komnenca (1081-1118 god.), kojih dobre odnose Šišić do- 
kazuje.“?! Gruber i Karlić, koji se iz petnih žila trude, da pronađu koji 
prigovor Šišiću, nisu mogli ovomu protusloviti. Jedino je Rajdočić dao 
prigovor time, što je istakao, da on ne vjeruje, da se car Aleksije molio 
papi, da se smije obratiti na Zvonimira kao na njegova vazala. To zato, 
što Hrvatska, osobito Dalmacija, bijaše carska oblast, čijim su vladarima 
bizantinski carevi upućivali zapovijesti, i da zato nisu trebali tražiti od 
koga dopuštenje, da se na njih smiju obraćati »pošto je dobro poznato, 
kako je vizantinsko mišljenje o odnosu države prema crkvi«, i da je 
nemoguće pomisliti, da bi se car na ovaj način obraćao vladaru na teri- 
toriju, koji carstvo smatra svojim.??? Tvrdnja, da su Hrvatska i Dalmacija 
u ovo vrijeme bile carska oblast, nije točna. Radojčićeva postavka bi 
mogla stati za doba prije Zvonimira, a za samoga Zvonimira ne, jer smo 

istakli, da je baš on napravio preokret obrnuvši se k papi, što se iz kru- 
nidbene zavjernice vidi, kao i to, da ga je papa, a ne bizantinski car, 
učinio kraljem Dalmacije, kako to bjelodano stoji u prije navedenom 
papinom pismu Vecelinu. Stoga se Radojčićevi prigovori ne mogu održati, 
i zato dalje ostaju na snazi Šišićevi, 

Ako pogledamo, kako se u vijestima spominju car i papa, onda ćemo 
naći, da u HSP stoji »(litteras) curie Romane et imperiales« u Maru- 
lićevu prijevodu DHRLjPD »Romanus pontifex et caesar augustus«, 
»pontificis et caesaris«, a u Kaletićevu prijepisu »cesar rimski s voljom 
svetoga oca pape«, »od pape i cesara«, »pape i cesara velikoga grada 
Rima«. Ovdje se, sve do Kaletićeva teksta, vidi, da se »car« ne objašnjuje 
pobliže. Stoga sada, kad smo se uvjerili u Kaletićev, rekao bih, neod- 
govoran odnos prema izvorniku, ne možemo drugo zaključiti nego, da je 
on shvatio, da je po srijedi zapadno-rimski car, čim spominje »cesara 
velikoga grada Rima«. A naši historici XIX. stoljeća razrađivali su svoja 
gledišta prvenstveno i gotovo jedino na Kaletićevu tekstu, pa odatle 
uzrok tolikom skretanju, u koje pripada sigurno i onako nekompromisna 
tvrdnja, da se radi o zapadno-rimskom caru. Kako ti navodi i tvrdnje 
potječu iz Kaletićeva proizvoljnog dometanja, treba ih ostaviti po strani 
i pridržavati se Šišićevih, koji je s jačom argumentacijom dokazao, da se 
radi o istočno-rimskom caru Aleksiju. Mi njegove argumentacije  polt- 
krepljujemo s već prije iznesenim razlozima, naime da zapadni carevi u 
ovo doba nemaju još ništa s Levantom nego istočni, te je ta pomoć trebala 
samo njemu, kao i to, da ivorac HSP pod imenom »imperator« podrazu- 
mijeva uvijek istočnorimskog cara. 

3. Pisma drugim vladarima. Vidjesmo, da je Rački uvrstio u osnov 
problema i pitanje, da li su papa i car pozivali i druge vladare na kri- 
žarsku vojnu. On je sam došao do zaključka, da u doba Zvonimirove 
smrti nije bilo ni pokušaja da se pokrene krstaški rat, što bi značilo ni 
pisama drugim vladarima, pa je zaključio, da s te strane nije mogao 
prispjeti poziv u Hrvatsku, »koj bi dao povod skupštini, razjarenosti u 
narodu i ubojstvu kralja Dimitrija Zvonimira«.35 Postavljenog zadatka 
prihvatio se Šišić, pa je upozorio na pismo cara Aleksija Robertu Flan- 
drijskomu od god. 1089. kojim je urgirao obećanu pomoć,šž! i naveo, da 
je car izaslao u susjedne zemlje nekog Migidina, da sakuplja pomoćne 
čete.?* Gruber je dao sasma labave prigovore,?# dok je Radojčić najveći 
dio težišta u osporavanju Šišićevih tvrdnja prenio na carevo pismo Ro- 
bertu Flandrijskomu, za koje iznosi, da se poslije Hagenmayerove 
studije, na koju se oslanja Šišić, ne malo umnožila literatura, te je u 
dugim i strasnim polemikama palo toliko razloga u korist autentičnosti 
pisma kao i protiv nje. Radojčić drži s onima, koji vjeruju, da je pismo 
falsifikat." Pri tomu se mnogo oslonio na Dčlgera, za kojeg kaže, da 
je najbolji poznavalac bizantinske diplomatike i da on odlučno misli, da 
je ovo pismo falsifikat.?** Na istog pisca i na isto djelo oslonio se prije 
Šišić i rekao, da Dolger smatra pismo cara Aleksija Komnena u suštini 
autentičnim.“ Posljednje mišljenje o tom pismu dao je Ostrogorski 
rekavši, da je Bizant u opasnostima često tražio pomoćne odrede od 


zapadnih vladara. To da je činio i Aleksije I. pa je među ostalim uputio 
pismo i grofu R. Flandrijskomu; moleći najamničke odrede protiv najezde 
ratobornih turskih plemena, a kasniji je falsifikator_od Gyog careva 
Pisma načinio apel za krstaški rat,?? 


Bilo carevo pismo Robertu Flandrijskomu autentično ili nj i 
vodila se još žučnija borba oko toga ili ne, ono u golu bit našega pitanja 
ne ulazi, jer naša primarna vijest ne navodi, da se pisalo ikomu dru- 
gomu nego samo Zvonimiru. Štaviše mi smo iznijeli razloge, s kojih 
vjerujemo, da se bar dio vijesti na osnovu tih pisama i oblikovao. U 
malo prije iznesenim fragmentima vidi se, da pisma drugoj gospodi i 
drugim vladarima donosi DHRLjPD. I to je bez sumnje izašlo iz shva- 
tanja redaktora ovog Dodatka, koji je, kako vidjesmo, pobrkao poziv 
Zvonimiru za pomoć s krstaškim ratovima, a kako je s tim spojiv apel 
na sve strane, primijenio je to ovdje. Kad je to tako, onda traženje 
analogije u pismima drugim vladarima, kako je to postavio Rački, za 
naše pitanje nije više aktuelno. 

4. Razilaženje u kronologiji. Kod analize prve vijesti osvrnuli smo se 
na netačni kronološki navod u njoj i tom prigodom istakli općenito 
gledanje na kronološki nesklad. Dosada se o godini Zvonimirove smrti 
dosta raspravljalo, i to o onoj u DHRLJPD i u vijesti, koju donosi To- 
mašić, te su tom prigodom pala različita mišljenja, koja je vrijedno 
ovdje istaći. Ovdje je suvišno osvrtati se na već navedene napomene 0 
neskladu u navođenju godina kraljeve smrti sa godinom prve krstaške 
vojne, s čega se poricala vjerodostojnost vijesti. Na osnovu Zvonimirove 
listine iz g. 1086. i prve listine Stjepana II. iz g. 1089. Rački je konsta- 
tirao, da Zvonimir nije umro prije 1086., a da je umro prije 1089.5! 
Klaić kaže, da obje godine — 1079. kod DHRLjPD i 1057. kod Tomašića 
— ne vrijede ništa, jer je svakomu poznato, da je Zvonimir živio još 
g. 1087.82 Ali prvi jači osvrt na godinu Zvonimirove smrti dao je Virag 
vrlo smionim približavanjem navodu godina 1057. i 1079, godini 1089. u 
koju bi padala Zvonimirova smrt. On je protumačio, da bi griješke 
nastale krivim prepisivanjem brojeva označenih u predlošku s glago- 
licom. Tako kaže: »Ispisujući pako Dmine »rič po rič« ispisa u ćirilicu 
i glagolske brojeve tisuća |" manje fi, koja slova u glagolici znače 
godinu 90. manje jednu = 89.; a u ćirilici 79. godinu, koju donosi 
dukljanska kronika. Ovako neka je ušla u latinski prijevod, pa našao li 
se š njom koji Hrvat, koji znajući za dva pisma u nas, nije se mogao 
snaći u bilješci, nalik onoj Kaletićevoj, te uzeo, da su »stare knjige« 
ćirilicom pisane, kao što ih Jagić i Črnčić uzimlju, a Dmine Papalić 
da ih je glagolicom prepisao, pa — kako je »rič po rič« — i same brojeve: 
to je tad našao, da se broj 79 glagolski piše sa PĐa koja slova u ćirilici 
58 vrijede: — dakle za godinu smo samo razdaleko od datuma Toma- 
šićeve kronike. Ta godina razlike dala bi se razumjeti, da je nastala i od 
raznog datovanja u srednjem vijeku, kad bi nužno bilo, te se ne bi dala 
bolje istumačiti. Ali baš 57. god. još više nas utvrđuje u vjeri, da je davno 
tome, što se odijelila Tomašićeva kronika od Dukljaninove: kad su još 

obje nosile datum godine 1089. Koju godinu misli Tomašićeva kronika 
pod 57., sama nam tumači, jer nam uz nju dodaje: »Tempore Sancti regis 
Ladislai filii belle primi, iste omnium regnicolarum consensu coronatur 
divina favente clementia. Eodem anno mortuus est rex Zorobelus nomine, 
ultimus Croatie, Dalmatie Slavonieque«. Tomašićeva kronika drži bez 
sumnje god. 1078. kao godinu krunisanja Ladislavljeva. God. 1077. stupio 
je naime Ladislav na prijestolje; iz početka se sustezao staviti krunu na 
glavu; god. 1079. u ožujku oslovi ga Grgur kraljem ugarskim: radi toga 
stariji historici ugarski mogahu staviti krunisanje Ladislavljevo u god. 
1078. ili 1079.5 Koju je godinu od tih dviju Tomašićev izvor izmislio, 
lako se dosjetiti, ako se je do 1057. god. moglo samo doći, da se je gla- 
golski broj 78 čitao kao da je ćirilicom pisan: bilo da je pogriješio 
Tomašić, što je čitao broj u glagoljskom spomeniku, kano da je ćirilicom 
pisan; — bilo da mu je pred očima bio prijepis ćirilski onako »rič po rič« 
sa glagolice, kao što je negdje bio Papalićev dukljanske kronike sa gla- 
golice. Matica ovom prijepisu, sada drugiput ćirilicom sa glagolice pre- 
pisanu, bijaše glagolicom pisana, samo tom razlikom od one u »starih 
knjig u Marković«, što je bilježila godinu smrti Svinimirove ne sa 1090. 
manje jedno ljeto, već upravo sa 1089. godinom. — Dakle se i u godinama 
slažu kronike s obzirom na vjerojatnu smrt Svinimirovu.«5' Šišić se u 
dokazivanju, da je Zvonimir svršio u prvoj polovici g. 1089.,855 na osnovu 
isprave kralja Stjepana 11, pri koncu upotpunio s Viragovim zaključcima 
kao s potvrdom, koja je i sa druge strane došla.#*% Ali on je priznao samo 
valjanost onih Viragovih rezultata, koji se tiču godine u DHRL;PD, dok 
je onima, koji se odnose na vijest u Tomašićevoj kronici, rekao: »Iz 
raspravljanja o kronici Tomašićevoj vidjet će se, da se Virag obzirom na 
njezinu godinu vara makar još kako duhovito nastojao razmrsiti njenu 
pogriješku.«*3“ Radojčić je priznao Viragovo domišljanje što se tiče 
godine duhovitim, ali i neubjedljivim.??5 

Nego, Šišić je mnogo važnosti davao navodu datuma smrti, koji je u 
Tomašićevoj kronici označen sa 20. aprila, te piše: »Tomašićev izvor 
zna i za dan Zvonimirove smrti naime 20. april. Odista čudno je da jedan 
ljetopisac za tako drevno doba ističe precizno određeni dan. Kad je bilo 
govora o vremenu smrti Zvonimirove, pokazao sam, da se ona ima 
nesumnjivo staviti u prvu polu god. 1089. Takovom se rezultatu ne opire 
dan 20. aprila. Svakako je vrlo vjerojatan mjesec april ako i dan možda 
nije pouzdan. Treba pomišljati na to, da su se u ono doba ročišta i sabori 
vazda određivali, radi tako reći općenite nepismenosti, prema velikim 
praznicima ili poznatijim svecima. God. 1089. padao je Uskrs na 1. aprila 
a znamo da hrvatski ljetopisac (= DHRL;PD) kaže, da je Zvonimir 
sazvao skupštinu na dvadeset i peti dan od objave, dakle oko Đurđeva, 
osobito značajnoga dana u srednjem vijeku.«35% Iz toga se vidi, da je Šišić 
pomišljajući na mogućnost, da bi pisac Tomašićeve vijesti vidio u crkvi 
sv. Bartula natpis s određenim datumom,“ to htio uskladiti sa onih »do 
dvadeset i pet« u DHRLJPD, što sve ide u prilog njegovoj kalkulaciji, da 
je Zvonimir svršio u prvoj polovici godine.*“! To bi mu bili popratni 
dokazi. Međutim ispravu, na osnovu koje je Šišić utvrdio god. 1089., 

proglasio je V. Novak falsifikatom,5“* čime je izazvao Katićevu obranu 
autentičnostiš*š kao i kompromisna rješenja.“ Sve da se uzme Šišićev 
kompromisni put, da bi se radilo o prijepisu ili o falisifikatu, odnosno 
da bi prijepis mjestimice bio netočan, ipak stvar nije čista što se tiče 
Šišićeva približavanja datumu. Mi smo se sreli s Baradinom korekturom 
isprave u godini 1088., a ta korektura ne može izdržati primjenu Šiši- 
ćevih datuma koji se odnose na godinu 1089. Tu pripada Šišićevo poma- 
ganje s Uskrsom u vezi s onim »do dan dvadeser i pei«, koji bi pao oko 
Gjurgjeva. Čini se, da je Šišić za volju baš tog Đurđeva nešto odstupio 
od upornosti da pledira za točan navod 20. aprila u Tomašićevoj vijesti 
(»ako i dan nije pouzdan«) zato, što mu se to ne miri s Đurđevom, koje 
spada 25. aprila. Kad je sada po srijedi godina 1088., kad je Uskrs bio 
na 16. aprila, onda onih »do dan dvadeset i pet« ne može nikako da se 
dovodi u vezu s Jurjevom, te već zato Šišićevo pomaganje s donekle pri- 
bližnim datumom oko Jurjeva nema uporišta, pa to ostaje kao proizvoljna 
kombinacija. To ćemo potkrijepiti i drugom činjenicom, naime s tim, što 
onih »do dan dvađeset i pet« opet ne nalazimo u Marulićevu prijevodu, 
nego samo u Kaletićevu prijepisu, te se taj navod ima pripisati njegovu 
proizvoljnom umeiku. Prema tomu svo insistiranje, da se navedeni 
datum Zvonimirove pogibije u Tomašićevoj kronici na ovaj način poveže 
s onih »do dan dvadeset i pei« čime se i on učvršćuje kao približno 
pouzdan, začelo se na posve nesolidnoj podlozi te je sada lišeno svakog 
oslonca. Držim, da je bilo uopće neosnovano insistirati na valjanosti 
datuma kod istog pisca, kojemu se istodobno poriče valjanost navoda 
godine. Nemoguće je naime vjerovati, da bi redaktor vijesti, ili tko prije 
njega, bio dobro upućen u datum, budući da se u tome sam demantira, 
kad za Zvonimirovu smrt netočno navodi važniju kronološku oznaku, 
1. j. godinu 1057. Naime, kad je već proizvoljna godina, vjerujem, da je 
proizvoljan i datum u njoj, te ne bi moglo biti drugo nego, da je oboje 
nasumce ubačeno u vijest. 

Da vidimo sada, što je zapravo s onim kamenom spoticanja, s godinom 
1079., koja se nalazi u DHRL;PD, za koju je Šišić dodao, da je jedini 
slučaj u čitavom ljetopisu Popa Dukljanina, koji je razmjerno dosta 
dobro datiran.5** Najprije moramo vidjeti, kako ona stoji u kontekstu 
Marulićeva prijevoda i Kaletićeva prijepisa: 


1. Marulićev prijevod: 


>Propere cum expeditorum manu 
venit  regnoque = potitus — possedit 
omnes regni partes (= Bela I): Bo- 
snam, Crovatiam, Dalmatiam, Naro- 
nam, sed Crovatos ut domino suo 
rebelles ac paricidas laboribus ser- 
vituteque opressit.  Praeterea__ cum 
post regnum in partes secessisset, 


2. Kaletićev prijepis: 


1 vazam Hrvate i zagorsko i pri- 
morsko i bosansko kraljevstvo. I 
imiše kralja Belu za gospodina, jere 
svoga bihu ubili bez krivine. I po 
rečenom kralju ugarskomu Hrvati 
biše podloženi od volje u nevolju; i 
od slobodnih u rabotu obrati. I bi, 
kako pismo govori, da zli teg zlu 


rei 


anno a nautivitate Christi MLXXIX plaču čeka. I biše za svoj teg plaćeni 


Bosnenses  dominum  suum  sortiti oni prokleti i nevirni Hrvati krozi 
sunt, Naronenses suum, Crovati alie- griha, zašto pogubiše svoga dobroga 
num, ne quis eos frustra olim vel im- gospodina kralja Zvonimira, kako 
merito a Zvonimiro devotos eredat.« Žudiji gospodina Isukrsta. [ tako 


prokleti Žudiji inim služe, ne ima- 
jući ni oni od svoga jazika gospa- 
dina. Dobri kralj Zvonimir živi u 
kraljevstvo dokle bi ubijen lit tri- 
deset i pet, a ubijen bi na lit Isukr- 
stovih tisuća i osamdeset a toj tisuća 
i osamdeset manje jedno.« 


Ovdje vidimo, da se godina 1079. javlja u različitim okolnostima. U 
Marulićevu prijevodu spominje se Belina intervencija osim u Hrvatskoj 
još i u Bosni, Dalmaciji i Naroni. U Kaletićevu prijepisu na tom mjestu 
stoji »zagorsko i primorsko i bosansko kraljevstvo«, a budući da na 
drugom mjestu u DHRLjPD, gdje kod Marulića nalazimo Hrvatsku i 
Dalmaciju, nalazimo kod Kaletića »zagorsko i primorsko«š45 vidi se, da 
Kaletić navodi Hrvatsku, Dalmaciju i Bosnu, a ne još i Naronu kao 
Marulić. U Marulićevu tekstu stoji još i to, da su g. 1079. Bosanci dobili 
svoga gospodina (kralja; jer se i Zvonimir navodi pod dominus), Hu- 
mljani (Naronenses) svoga, a Hrvati tuđega (odnosno ostadoše pod 
tuđim), da ne bi iko vjerovao, da ih je nekoć uzalud ili nezasluženo 
prokleo Zvonimir. Kod Marulića je dakle ova godina vezana za obnovu 
kraljevstava, a o toj obnovi nema riječi kod Kaletića. Dakle opet susre- 
ćemo bitne razlike između njegova i Marulićeva teksta, a dokazali smo, 
da se Marulić kritičnije odnosio prema predlošku i zato s utvrđenog 
samovlasnog postupanja Kaletićeva pri prepisivanju, moramo još jednom 
bitna izostavljanja, kao i one dopune u usporedbi sa Židovima, pripisati 
Kaletiću. Nema sumnje, da je pred Marulićem ležao, te on tako iznio već 
u sebi zbrkan pasus o jednovremenoj intervenciji »Bele« u Hrvatskoj. 
Dalmaciji i Naroni, koja nije bila, nego samo Ladislavova u Hrvatskoj. 
Zatim opet smušen pasus baš o jednovremenom uspostavljanju bosanskog 
i humskog kraljevstva i to g. 1079.!, dok istovremeno kaže, da je Zvo- 
nimir »olim« prokleo Hrvate. A Kaletić je preko svega ioga prešao 
uzevši odatle samo godinu 1079., koju je primjenio za datiranje Zvoni- 
mirova smaknuća. Sada je očito, da je čitav pasus, a s njim i godina 
1079. već u predlošku plod pobrkanog shvatanja redaktora DHRLjVD. 
i da je Kaletić odavle još neodgovornije preuzeo godinu 1079., pa se 
sada vidi, da u našem pitanju ta godina kao ishitrena nije trebala 
zadavati toliko glavobolje. 


Tako smo vidjeli, da nijedna od triju godina navedenih u trima vije- 
stima nije tačna, niti za što upotrebljiva. Dosljedno Baradinom  korigi- 
ranju nije tačna ni Šišićeva godina 1089. u koju stavlja Zvonimirovu 
nasilnu smrt. Ali su ostali uvjerljivi Šišićevi dokazi, da se, s obzirom na 
doba u godini, radi o prvoj polovici, te tako ostajemo pri Baradinoj: 

konstataciji, da je Zvonimir svršio u prvoj polovici godine 1088. Sada u 
širem razdoblju, od ove godine do intervencije Ladislavove, dobivamo 
vrijeme za navedeno vladanje Jelene. 


5. Pokušaji sa zamjenama. U raspravljanju o načinu Zvonimirove smrti 
susrećemo se više puta s pripremnošću raznih pisaca, da zamijene koji 
drugi događaj ili osobu za neke od onih, koje navode naše vijesti. Tako 
je na pr. Kukuljević rekao, da je baš g. 1079., u koju kronika stavlja 
hrvatsku bunu i smrt Zvonimirovu, buna u Hrvatskoj zaista i bila, i da 
je njen kolovođa bio župan Veselin?“ (Vecelin). Rački kaže, da je ta 
predaja (DHRLjPD) pomrsila vrijeme i osobe, te je bio sklon držati, da 
je poziv za krstašku vojnu bio upravljen Peiru Gvozdanskomu, jer u 
onom otporu »koj se po hrvatskoj predaji očitova u hrvatske .,gospode“, 
zrcali se ona razvratnost, koja je kod plemenskih starješina poslije Stje- 
pana II. u Hrvatskoj zbilja mah preotela.<*5 To usvaja i Klaić. No 
Klaić je bio spremniji vjerovati u svaku drugu mogućnost, nego u navod 
o Zvonimirovoj pogibiji na Kosovu polju te je sada tražio izlaza u zamje- 
ujivanju. Već smo se susreli s lim kako je on došao, da je narodna pjesma 
zamijenila ličnost »Petra II. Svačića« sa Zvonimirom. Njega ništa nije 
smetalo, da u jednom te istom djelu, odmah iznese dvije druge komli- 
nacije zamjenjivanja: Prvo sa Zdeslavom, za kojeg kaže da je »okupio 
hrvatski narod na sabor kod Knina i onda da je planula protiv njega 
buna, te su ga strijelicama obasuli i ubili. To je prvi krvavi sabor 
hrvatski.«35% Međutim nitko nezna ni za kakav sabor _ pod Zdeslavom, 
najmanje da je bio kod Knina. Ono što se rekonstruiralo na osnovu krive 
interpretacije više ulomaka natpisa, koji su pronađeni u Biskupiji, naime 
da bi Zdeslav bio obasut strijelama, dokazano je kao potpuno neosno- 
vano.š"! Drugo, Klaić je odmah na drugoj stranici napisao, da je Žvo- 
nimir 8. X. 1087. držao sabor na Kninskom polju i da je: »Baš taj sabor 
mogao dati povoda potonjoj priči o silovitoj smrti kralja Zvonimira 
prigodom nekog sabora, koji bijaše tada tobože skupio u Petih Crikvah u 
Kosovi«.?* On se tu jamačno poveo za Krčelićem, koji u ovoj godini 
spominje Žvonimirovu skupštinu“ na osnovu krivo shvaćenog teksta 
išprave od 8. X. 1076.2 koja je naravno i Klaiću bila dobro poznata. 
Ali iz isprave se ne vide ni Kninsko polje ni sabor. Tu se očito kaže »in 
Teneno«, dakle u Kninu, a ne u Kninskom polju. Pošto _ je navedeno 
nekoliko svjedoka na ovoj Zvonimirovoj potvrdi Krešimirove darovnice 
samostanu sv. Marije u Zadru, da se oni dalje ne navode, rečeno je: »Et 
alii episcopi et comites laudantes confirmaverunt«, Iz ovog »alii episcopi 
et comites« ne izlazi zaključak, da se radilo o skupštini, najmanje na- 
rodnoj, pa nema potvrde, da se onda radi o održanom saboru. Tako 
doista ne ide. 

Od svih mogućnosti zamjenjivanja stvarnu podlogu imaju dva mo- 
menta: 1. da je tvorac DHRLjPD zamjenio običnu pomoć za krstaški 
rat i 2. da se u ugarsko poljskoj kronici ime Zvonimirovo zamijenilo 
s Kazimirovim odnosno s Krešimirovim. Osim toga mi u primarnoj vijesti 
imamo sve čisto, i tu se ne treba domišljati, što je čime zamijenjeno. 

2. Prigovori izvan tekstova naših vijesti 


Među prigovore ove vrste idu oni, koji su potekli od interpretacije 
tekstova isprave Stjepana II. i Historije Salonitane Tome Arciđakona. 

1. Isprava Stjepana II. To je ona ista isprava, na osnovu koje se 
odredilo doba Zvonimirove smrti. Njome Stjepan II. kod Šibenika po- 
tvrđuje donaciju Zvonimirovu opaticama samostana sv. Benedikta u 
Splitu i još im dariva mlin blizu Solina.š** U kontekstu isprave se na- 
vodi, da su opatice iznijele na potvrdu neki scriptum »a nuper rege 
defuncto Suinimiro concessum«. Na početku poglavlja »O smrti hrvat- 
skoga kralja Dimitrija Svinimira« Rački kaže, da kralj Stjepan II. spo- 
minje u svojoj šibeničkoj listini samo uopće smrt svoga prethodnika 
kralja Zvonimira ne nagovještavajući načina smrti.#55 A kad je došao 
do zaključka, da Zvonimir nije mogao dobiti poziv za krstašku vojnu, 
naglasio je: »Stoga držim na dalje, da je kralj D. Svinimir preminuo 
naravnom smrću, pak u tom smislu i tumačim navedene riječi u listini 
njegova nasljednika Stjepana 11.«35% Odavle se jasno vidi, da se je sam 
Rački kolebao i u istom djelu iznio dvojak zaključak. Kršnjavi napo- 
minje, da Rački temelji svoj sud na osnovu riječi »defunctus« u ovoj 
ispravi, i da je isprava nastala pod egidom nadbiskupa Laurencija, čime 
hoće reći, — po njegovu općem stavu se to vidi, — da bi Laurencije time, 
što je prešutio način smrti, htio prikriti poraz svoje politike, koji je 
s kraljeva ubijstva doživio, te bi tako dvorski kapelan (pisac isprave) 
govorio eufemističkim načinom o smrti Zvonimirovoj.#*7 Gruber drži, 
da bi kralj u svojoj listini bio dao žigosati zločin, kao što je umorstvo 
kralja, ili da bi dao rabiti koji drugi izraz, po kojem bi se mogla naslu- 
ćivati kraljeva nasilna smrt, kad bi se ona bila doista zbila."8 Šišićev 
stav se poklapa s onim prvim stavom Račkoga, samo je on dodao, da 
»defuncto« znači isto što i »mortuo«.?% Kasnije je podvukao, da one 
riječi u ispravi ne utječu na pitanje, kako je umro kralj Zvonimir, nego 
da su one samo svjedočanstvo, da je Zvonimir umro prije 8. [X.550 Klaić 
kaže, da Zvonimir nije poginuo od silovite smrti, jer da u ispravi Stje- 
pana II. čitamo »nuper rege defuncto Suinimiro«.5$! Poslije toga Gruber 
se opet ponovio)? a Karlić od svoga dodao: »Kad bi kralj Zvonimir 
bio doista ubijen, zaista ne bi u ispravi stajalo »a nuper rege defuncto 
Suinimiro«, nego »a nuper rege interfecto Suinimiro«, kao što na pr. 
kod kneza Zdeslava, za koga opet znamo, da je bio ubijen, stoji »Bre- 
namir interfecto Sedeselavo ipsius ducatum usurpavit.«?6# 

Takvu argumentaciju, koja se uputila od dvoumičnog stava Račkoga 
te i dalje bujala, okrunio je Radojčić, kad je sve vijesti gurnuo u legen- 
darne izvore, a za historijske izvore uzeo ovu ispravu i »razlaganje« 
Tome Arciđakona. On je pored nekih tvrdnji, koje su istakli pristaše 
Zvonimirove naravne smrti, podvukao da je povelja Stjepana II. — bez 
obzira na to, što ju je V. Novak proglasio falsifikatom; jer i Novak drži, 
da je povelja iz XII. stoljeća — najstariji izvor i kao takav događaju 
najbliži.?#* Dalje je, odgovarajući Kršnjavomu na njegove navode o 
eufemističkom načinu izražavanja dvorskog kapelana u ispravi, rekao: 

»Ža njegova gospodara kralja Stefana II., bio je D. Zvonimir bar neka 
vrsta uzurpatora, da se najblaže izrazim. Zašto bi ga onda štedeo? Na- 
protiv, kad bi D. Zvonimir skončao zaista nasilnom smrću, moglo bi se 
s mnogo razloga pretpostaviti, da bi to zakoniti pretstavnik hrvatske 
dinastije, koliko bar _ mi znamo, naglasio i spomenuo njegovu nasilnu 
smrt kao primer kako prolaze oni, koji dolaze na presto preko njegovih 
zakonitih naslednika, kojim bilo načinom; to bi istakao i svaki događaju 
blizak savremenik, ako je povelja falsifikat. Da li da to prećutim? U 
povelji se nikako ne hvali pomen kralja Zvonimira ... Povelja nije prema 
kralju D. Zvonimiru s nekim naročitim poštovanjem raspoložena. Zaista 
ne.«36% Dalje kaže, da je tu spomen smrti Zvonimirove učinjen na taj 
način i s takvim riječima, da ne može biti sumnje, da je pisac povelje 
htio reći, kako je kralj umro prirodnom smrću. Na namjerno prećutki- 
vanje nasilne smrti da se ne može misliti, jer bi to bilo laganje a savre- 
menici kralja Stjepana da nisu zaista imali razloga uljepšavati smrt 
Zvonimirovu, koji je Stjepanu uzurpirao prijesto.38€ Radojčić je prije 
rekao još i ovo: »Sva dovijanja da je pored ovakvog pomena kraljeve 
smrti on mogao biti ubijen, ostaju prazna maštanja. Pisac povelje znao 
je za način smrti Zvonimirove i bio je toliko vešt latiuskom jeziku da 
je mogao njime napisati što je znao.š#7 Poglavlje je zaključio riječima: 
»Događaju najbliža vest o smrti kralja Dimitrija Zvonimira veli, da je 
umro prirodnom smrću«.368 

Mi se dakako nećemo osvrtati na sav balast, koji je opteretio ono pet 
inače jasnih riječi u ispravi. Ja sam sve ovo iznio, samo da se vidi, što 
se sve može na njima iskonstruirati. Inače svakom historiku mora biti 
jasno, da toliko toga ne može očekivati iz dokumenta, kakav je naš. To 
nije nikakav zapis, koji bi tretirao Zvonimirov život i rad, da bi od 
njega očekivali, da nam naznači, kako je Zvonimir umro, niti je to vijest, 
koja o smrti govori. Ta ovdje se radi o pravnom dokumentu, o ispravi, 
kojom se vrši pravni čin potvrđivanja starije darovnice i još novog 
obdarivanja. Ime Zvonimirovo ušlo je u ovu ispravu iz diplomatičkog 
pravnog kriterija samo zato, što se potvrđivala ona darovnica, koju je 
on izdao, onako, kao što i Trpimir spominje Mislava, kad u svojoj 
darovnici potvrđuje i ono, što je Mislav darovao splitskoj crkvi. Da se 
onda kod Šibenika slučajno potvrđivala, recimo, koja Krešimirova da- 
rovnica, Zvonimir sigurno ne bi bio spomenut, nego bi morao biti spo- 
menut Krešimir. Ovdje je ime Zvonimirovo usput popraćeno izrekom, 
da je »nuper defunctus«, ne da se objasni narav njegove smrti, kao što 
se i nije objasnila, nego zato, što se potvrđivanje obavljalo, kad su još 
svježi bili dojmovi o nedavnoj smrti. Ako jedna isprava i ovako nuzgred 
spominje smrt prethodnog kralja, ne može se od nje tražiti, da nam još 
razloži, kakva je ta smrt bila. To takvom pravnom aktu zaista ne pri- 
pada, pa zato se u njemu modalitet smrti i ne iznosi, nego se spominje 
samo činjenično stanje, da je Zvonimir »nuper defunctus«, Inače je 

kod spisa druge naravi razumljivo izbjegavanje, da se evocira ne- 
estetski krvav prizor, ako se o tome ne govori ad hoc. Ta eno sam Toma 
nu HSP, gdje je specifično tretirao kraljevo ubijstvo i tom prigodom se 

izrazio »regem occiderunt«, te onda iznio epitaf, gdje stoji »morx 
cruera« i »nece durissima regem perimerunt« dalje ne nastavlja sa 
»occisus est« ili slično, nego se izražava eufemistički »decesserat«. Iz 
prije navedenih razloga u našem izrazu »defuncto« nemamo što drugo 
tražiti nego spominjanje činjenice, da je Zvonimir nedavno umro, a to 
nam ne govori ni za nasilnu ni za naravnu smrt kraljevu. Stoga nam je 
zaključiti, da izraz »a nuper rege defuncto Suinimiro« u povelji Stje- 
pana II. nije baš nikakva zapreka tvrdnjama, da je Zvonimir umro na- 
silnom smrću, i da se u toj ispravi za pitanje oblika kraljeve smrti ne 
može gledati ne najstariji, nego nikakav izvor, zato što se isprava u tu 
svrhu uopće ne da upotrebiti. 

2. Riječi Tome Arciđakona. U definitivnoj redakciji Tomine Historije 
Salonitane ništa se ne govori o načinu Zvonimirove smrti, nego je smrt 
ovako spomenuta: »Eo namque tempore rex Suinimirus mortis debitum 
solvit, nullumque sue posteritatis heredem reliquit«.3"% Već je Pray iz 
tih riječi shvatio, da Toma ne govori o silovitoj (violenta) smrti, nego 
o mirnoj (palcida).?"! Rački kaže, da Toma ništa nije znao o smrti 
kralja Zvonimira ili da bar do nje ništa nije držao.5"? Kršnjavi kao i u 
prednjem slučaju tumači ovo eufemističkim prekrivanjem latinskog po- 
vjesničara.?"* Gruber mu odgovara, da Toma ne bi naprosto rekao, da 
je Zvonimir umro, kad bi on bio doista ubijen, pa kad se oko 1200. 
godine u Ugarskoj znalo za predaju o umorstvu nekoga hrvatskoga kralja 
(Kazimira), da je to morao znati i Toma. Zatim će: »Kad bi se ona 
ticala Zvonimira, i kad bi on držao, da je osnovana, sigurno bi ju (Toma) 
spomenuo i naveo, da je bio umoren onaj kralj, koji je bio ljubimac pape 
i svećenstva, te bi naglasio, da će stići kazna božja one, koji su to uči- 
nili, kao što je u drugim prigodama znao reći, da je velike krivce stigla 
kazna božja«."“ Šišić kao da je ispočetka izbjegavao odgovor na ove 
prigovore, pa se branio time, da se tomu opiru druge vijesti, koje da 
su napisane dosta kasno, ali da su ipak zanimljive i vrlo važne.3? Kas- 
nije, u Geschichte der Kroaten,?"“ osobito u velikoj Povijesti Hrvataš"“ 
iznio je svoje gledište. Tu u glavnom kaže, da Toma ništa ne zna o na- 
silnoj kraljevoj smrti, pa je rekao samo, da je umro (mortis debitum 
solvit) i da to udara u oči, ali da većeg značenja nema. Inače, da sve 
što Toma o Zvonimiru znade jest to, da je vladao u vrijeme splitskog 
nadbiskupa Lovre, da je splitskoj crkvi vralio crkve sv. Stjepana i sv. 
Marije i da je bio »posljednji hrvatski kralj«. O izboru i krunisanju 
Zvonimirovu — i ako to za nj treba da znači slavu dalmatinskih Latina — 
on ništa ne zna, pa zašto onda treba da zna i za silovitu smrt Zvonimi- 
rovu, koju su zgriješili njemu nesimpatični Hrvati? Šišić svršava s ovim: 
»Najzad protiv saglasnog kazivanja gore pomenutih triju nezavisnih lje- 
topisaca o silovitoj smrti Zvonimirovoj, koju osvećuje madžarski kralj. 
Tomina šutnja vrijedi baš toliko, koliko ono, što odmah poslije toga 
priča o vojevanju Kolomanovom u Hrvatskoj i Dalmaciji.«?7% 

Gruber je na Šišićeve navode u Geschichte der Kroaten dao bezna- 
čajne napomene, te ih je ovdje suvišno isticati. Klaić kaže, da prića 
o tobožnjoj silovitoj smrti Zvonimirovoj nije kolala prije polovice XIII. 

stoljeća, jer da bi ju Toma jamačno upoirebio, da u što nepovoljnijem 
svijetlu prikaže nezahvalne Hrvate.?%% Karlić bi rekao novo to, da izraz 
»mortis debitum solvit« Toma upotrebljava također i za smrt splitskoga 
nadbiskupa Ivana pa je: »Prema tome izraz »mortis debitum solvit« 
Tomin obični izraz za naravnu smrt.«55! Šegviću Toma nema ni pojma 
o zborovanju na Kosovu ni o smrti kraljevoj.5!: Posljednji osvrt je Ra- 
dojčićev. On je našao za zgodno, da napravi poglavlje pod naslovom 
»Razlaganje Tome Arciđakona o smrti kralja Dimitrija Zvonimira«,*? 
pa bi se imalo očekivati, da će nam o tom razlaganju iznijeti nešto više. 
Iznio je poznata dva Tomina spomena u HS: »ultimus rex Chroatorum« 
i »Eo namque tempore rex Suonimirus mortis debitum solvit, nullumque 
sue posteritatis heređem reliquit«, te je rekao, da je Toma jamačno htio 
reći, da je kralj umro prirodnom smrću, jer da to znače latinske riječi, 
kojima je opisuje. Od ostalog njegova, a ne Tomina, razlaganja iznijet 
ću samo njegov zaključak: »Tako ja za Tominu vest o prirodnoj smrti 
kralja Zvonimira moram reći, da je verovatna, jer su reči, kojima je 
opisana, jasne, i jer je Toma bio u glavnom dobro obavešicn istoričar 
iz nedaleka vremena i bliska događaju o kome piše«.?82 

Predugo bismo išli, kad bismo ovdje odgovarali na sve navode tih 
pisaca. Samo ću naglasiti, da se na osnovu Tominih riječi u HS, kako 
*u se one vidjele, prije nego smo otkrili njenu preteču HSP, ne može tvr- 
diti, da je Toma s izrazom »mortis debitum solvit« govorio za modalitet 
smrti, nego je samo spomenuo, da je Zvonimir umro, kako je to shvatio 
Šišić, isto kao što je to bilo prije spomenuto sa onim »defuneto«. 

Međutim sada, kad je uspostavljen autoritet HSP, imamo mogućnost, 
da ispitamo porijeklo izraza »mortis debitum solvit«. To je tipični Tomin 
eufemistički termin za »umro«, koji susrećemo u HSP i u HIS. Tako u 
HSP nalazimo »ibidem mortis debitum solvit«, a na odgovarajućem 
mjestu u HS »mortis debitum solvit«.?5* Samo to isto nemamo u HSP 
na mjestu, gdje za Zvonimira stoji u HS. 

Ali, pogledamo li, što u oba teksta na ovom mjestu stoji, vidjet ćemo 
upravo onu prvu stavku paralelno iznesenih pasusa HSP i HBS, koja je 
pri uporedbi tekstova (str. 218.) uzeta za primjer, da se dokaže, kako 
je HSP prethodila definitivnoj redakciji HS i da su se pri ovom redi- 
giranju na mjestima prestilizirala HSP. Pri toj prestilizaciji prestilizi- 
ralo se ono _»rex_ Suinimirus decesserat« u »rex Suinimirus mortis de- 
bitum solvit«. 

S ovim, što je ovdje dokazano, kako je došao termin »mortis debitum 
solvit« nismo riješili prigovor, jer to znači isto što decesserat. Ali mi 
smo upravo ovaj »decesserat« prije donijeli kao primjer blažeg izraza 
pokazavši ga u uzročnoj vezi sa pričanjem, i te kakvim, o kraljevu 
ubijstvu. Kako je cijela ta partija, koja u HSP stoji ispred decesserat, 
a koja govori o ubijstvu, bila odrezana i nije ušla u HS, to se nije mogao 
vidjeti prijelaz: (regem) occiderunt — decesserat — mortis debitum solvit. 
Ovaj posljednji izraz otrgao se ublaživanjem iz ovog niza i sam se našao 
u HS, te onda tako osamljen poslužio drukčijem tumačenju, a u stvari 
mortis debitum solvit« potječe od onog »occiderunt«, te ovako do- 

veden u vezu znači isto što i on. On je dakle stjecajem prilika ipak po- 
stao eufemističan terminus za nasilnu smrt kraljevu, pa ga je Kršnjavi, 
ne znajući za sve ovo, i s drukčijim shvatanjem, ipak nekako osjetio. 
Dakle izraz »debitum mortis solvit« Tome Arciđakona u HS ne pravi 
nikakve zapreke tvrdnjama o kraljevoj nasilnoj smrti, štaviše on ju po- 
tvrđuje filijacijom na način, kako istakosmo. 

Imao bi se dati još jedan odgovor na prigovore, da Toma govori za 
naravnu smrt ili da za nasilnu nije znao. No ja se pitam, da li je to 
potrebno poslije svega ovoga razlaganja, naročito pošto je dokazano, 
da sam Toma Arciđakon u svom konceptu, ne samo donosi najstariju 
vijest, nego ju, svi su izgledi, sam i formulira. 

Dosadašnjim raspravljanjem kao i s ovim posebnim osvrtom pretresli 
smo sve umjesnije prigovore, pa držim, da su oni uklonjeni, te da nam 
nijedna zapreka ne stoji na putu, koja bi osporavala bitno jezgro četi- 
riju među sobom nezavisnih vijesti, koje govore o nasilnoj smrti kralja 
Zvonimira. Vjerodostojnosti naročito prve vijesti, koja je za nas naj- 
važnija, doprinijet će mnogo još i arheološki rezultati. 


IV. 


ARHEOLOŠKO-TOPOGRAFSKA OTKRICČA 


U našoj najstarijoj vijesti kao i u onoj od nje potekloj navodi se, da 
je Zvonimir sazvao sabor u Pet crkava na Kosovu. To je veoma važna 
topografska oznaka, za koju ne bi postojao nikakav razlog da se navede, 
da ona nije u najužem odnosu s činom, pa je samo zato spontano ista- 
knuta. Kako na Kosovu polju kod Knina, od počeika raspravljanja do 
danas, nitko ne zna za ime mjesta Pet crkava, pričinjao se ovaj topo- 
grafski navod izmišljenim. To je uz druge nejasnoće u vijesti DHRL;PD, 
kao što su na pr. godina 1079, krstaški rat, Bela umjesto Ladislava, 
upotpunjavalo dojmove o neozbiljnosti cijele vijesti. Već smo se sreli 
s tim, kako je Lucius, kad je u tekstu sreo navod »ad quinque eeclesias 
in campo, qui Cossovus nuncupatur«, pripisao to nedosljednosti i rekao: 
»Prvo, Pet crkava i Kosovo polje, koji se navode kao mjesto zborovanja. 
nisu u Hrvatskoj nego u Ugarskoj«. On, koji je živio svega nekoliko 
desetaka kilometara dalje od Kosova polja, nije ni znao za nj, nego se 
glede Pet crkava očito poveo za Pečuhom (Pecs) u Ugarskoj, koji se 
zvao »Quinque ecclesiae«. 

S druge strane lebdjelo je nepovjerenje u topografski navod stoga, 
što se držalo, da je ime Kosovo nastalo tek onda, kad su se u ove kra- 
jeve naselili Srbi, te da su oni, potječući sa Kosova polja u Staroj Srbiji, 
donijeli to ime u novu postojbinu.855 Međutim je Katić pronašao isprave 
iz godina 1369. i 1373., u kojima se navodi Kosovo kod Knina, čime je 
dokazao, da se ime ovoga Kosova polja spominje dvadeset godina prije 
Kosovske bitke, pa je svakako postojalo prije, nego su ga mogli doni- 

jeti Srbi.#%% Radojčić se vjerojatno nije dosjetio razlogu, zašto se Šišić 
obveselio i mnogo se oslonio na Katića,f557 pa mu predbacio, da Katić 
govori o nasilnoj smrti, kao da ju je zapisao sam Pop Dukljanin pod- 
vlačeći, da je to gorak nesporazum. Šišić je to učinio zato, što je 
nekoć naveo, da se Kosovo polje spominje u ispravama prvi put, koliko 
on zna, g. 1488., ali da se nema razloga posumnjati u to, da se ono nije 
tako zvalo i prije. Sad, kad mu se Katićevim otkrićem ova potpuno 
logična pretpostavka potvrdila, naravno da je tomu pridao važnosti, 
jer je s time bila likvidirana smetnja, koja bi bila vezana za tobožnji 
kasno preneseni naziv Kosova polja kod Knina. Navedeno Katićevo uzi- 
manje Ljetopisa Popa Dukljanina za DHRL;PD izlazi iz uobičajenog, 
a svakako netočnog, nazivanja na pr.: Dukljaninova vijest o Zvonimiru, 
Dukljaninovih Pet crkava i slično, te to pripada neoprezu, a ne čemu 
drugome. Na tu liniju uopće nije trebalo skretati »nesporazum«, kad 
je ovdje bitan samo nalazak isprava iz g. 1369. i 1373. Ali, ako g. 1369. 
nalazimo prvi put zabilježeno ime Kosova, to ne znači, da se ovdje radi 
o njegovu krsnom listu. Iz tog doba se sačuvala samo isprava, a iko zna, 
koliko je prije toga moglo biti spominjano Kosovo u pisanim dokumen- 
tima, samo se oni nisu sačuvali. Katić je pronašao, da se Kosovo spo- 
minje stoljeće prije nego se ranije držalo, a mi ga evo nađosmo zapisana 
u HSP opet stoljeće prije, nego se javlja u Katićevom dokumentu, Ono 
vjerojatno ni ovdje nije prvi put izneseno, a mi kad vidimo, da postoji 
mogućnost ranijeg spominjanja, da ništa drugo, a ono sigurno u tada živoj 
narodnoj riječi, moramo i te kako računati s onodobnom toponimnom 
izvjesnošću, da se i u Zvonimirovo doba Kosovo tako zvalo. Stoga širi 
topografski navod u našoj vijesti ima oslonca u onodobnoj topografiji. 

Vrlo teško je išlo s ubiciranjem užeg topografskog lokaliteta na Ko- 
sovu polju, onog »Pet crkava«. S dugogodišnjeg neuspjelog traganja, 
koje je nekoliko puta imalo dobre izglede, općenito se pojačavala rado- 
znalost, te je pitanje pronalaska lokaliteta Pet crkava u čitavom pro- 
blemu prevagnulo kao središnje i u njegovom čvrstom rješenju ležala je 
odsudna riječ za sve. 

Nema sumnje, da etimologija naziva razoikriva, da se radi o mjestu, 
u kojemu je istodobno postojalo pet crkava, analogno nazivu Crikve- 
nica, Crkvenica (kod Doboja), Crkvice i veći broj sela Crkvina.?%% 

Kad se budio interes za naše pitanje, na Kosovu polju nije se vidjela 
nijedna stara crkva, a kamo li pet, pa se valjda stoga malo i obaziralo 
na ovaj navod, dapače problematika Pet crkava uopće nije uzela vidna 
mjesta u raspravljanju, kao da su se njene neizvjesnosti bojali pristaše 
i jednog i drugog načina Zvonimirove smrti. 

Zlatović je bio prvi, koji je u vezi s našim pitanjem počeo pomišljati 
na to, da bi se ostaci crkvene arhitekture nalazili ispod površine zemlje. 
On s početka nije kombinirao sa pet crkava kao pet posebnih objekata, 
možda zato, što mu se tolik broj za jedno selo činio nemoguć ili, što je 
vjerojatnije, da se poveo za Vinjalićevim opisom jedne crkve u Biskupiji 
na Kosovu polju, na koji se najprije namjerio, a u kojem se za crkvu 
kaže, da je bila cjelokupna do ispod prozora i »era rotonda a guisa della 


metropolitana di Spalatro con arcate all'intorno«.#! Na osnovu tog 
oblika mogao je Zlatović držati, da se umjesto pet crkava radilo o jednoj 
crkvi »sa pet iznešenih kapela (== sa pet izbačenih apsida, op. moja) 
za pet oltara, kao što je u Splitskom polju sv. Trojica«.5% Zlatović je 
ovu crkvu, valjda pod sugestijom »a guisa della metropolitana a Spa- 
latro«, smatrao kninskom katedralom i za nju, opet proizvoljno, povezao 
Zvonimirovo zborovanje, te je prvi put njenim ruševinama tražio mjesto 
u Biskupiji na rimokatoličkom groblju zvanom »Crkvina«. Tu je opazio 
stećke i stare zidove te zaključio: »To su temelji starodrevne bazilike 
sv. Marije oble v petih crikvah v Kosovi«.% Kasnije je Zlatović došao 
do drugog, ranijeg, Vinjalićeva pisma, koje je on g. 1746.5 pisao Rad- 
niću. To pismo je upravo dragocjen prinos poznavanju stanja i lokali- 
teta objekata starohrvatske arhitekture u kninskoj okolici poslije turske 
okupacije. Pismo je nadasve za naše pitanje važno, te ovdje iznosimo 
onaj pasus, koji se odnosi na Biskupiju.?%? 

>... Pilu al insa verso ostro vi & la villa detta Biscupia, lontana circa 
tre miglia a dritta linea dalla fortezza,*%% percha se si va a cercar li 
ponti ve ne sono pil di sette: qui vi sono ire ruine delle fabriche: la pil 
vicina e la pit intatta, questa & una rotonda ottangolare, par che sia 
stata chiesa alantica. Dalla parte di levante d'essa si vedono le vestigie 
duna fabrica —; per quello io potei rilevare, č stato il pallazo di delicie 
del vescovo. La seconda & una fabrica bislunga, vien chiamata al pre- 
sente chiesa di san Luca, questa bisogna che fosse parochia, perchč all 
intorno ha un gran cimitero con pietre di straordinaria grandezza sopra 
le sepolture. Tra queste due piu in di sotto verso tramontana vi sono 
le vestigia dun altra chiesa, ora cimitero di Scismatici«. 

Kad je Zlatović doznao za spomen tih triju crkava, odrekao se ranijeg 
ubiciranja »stolne crkve« na Crkvini, te joj nalazio smještaj na drugom 
položaju zvanom »Stupovi« na osnovu toga, što je tu opazio: »klačarde«, 
komade sedre, opeke i zidnog kamenja." Kad je Marun g. 1888. na- 
slutio neke tragove kod današnje parohijske crkve sv. Trojice u Bisku- 
piji i držao da se tu nalazila Vinjalićeva »rotunda ottangolare«, koja je 
poslije Vinjalića izčezla sa površine, Zlatović je dopuštao i tu moguć- 
nost, to više, što su te godine bili dijelom otkopani »Stupovi«, pa se 
pokazao oblik, koji nije sličio na oblu osmerokutnicu. Vidimo, da je 
Zlatović prve kombinacije izvodio samo na osnovu fizionomije netak- 
nuiog terena. 

Bulić je isto tako s početka neodvojivo tretirao »Pet crkava« od 
katedrale kninskog biskupa, te se poveo za Zlatovićem i izjasnio se, da 
je sv. Marija obla (!) poznata u hrvatskoj povijesti pod imenom »Sv. 
Marija v petih crikvah v Kosovi«,?%? što ni u jednom dokumentu ne 
stoji. On je također držao, da se radi o jednoj crkvi sa pet apsida, te je 
shvatio, da se crkva zvala »v petih crikvah od pet poluoblih apsida«.#% 
Kako se poveo za Farlatijem, koji kaže, da je kralj Petar Krešimir g. 
1050. ustanovio kninsku biskupiju,*"! Bulić je napisao: »Godine 1050. 
bila je sagrađena crkva sv. Marije oble u stilu bizantinskom, sa kubom 
i pet apsida« i držao tada sa Zlatovićem, da joj je položaj bio na Crkvini 

" Biskupiji.“ Međutim poslije dvije godine Bulić znatno odstupa od 
ranijeg shvatanja, odustaje od jedne crkve sa pet apsida držeći, da je 
pet crkava bilo po brežuljcima širom Kosova polja »ne u skupu nego 
na dalje jedna od druge« i da je na polju oko njih držan sabor. Zatim 
kaže, da je u tih »pet crikvah« možda bila uključena i biskupska crkva 
sv. Marije na Kapitulu, ali svakako da ostaje da nije imenovana.#93 

Tako je Bulić isključio mogućnost, da se pomišlja samo na Biskupiju 
i razastro pet crkava osim po Kosovu polju još i po Kninskom (Kapitul). 

Fra Lujo Marun se prihvatio intenzivnog rada na praktičnom istra- 
živanju Pet crkava i još uvijek s njima onako od Zlatovića povezane 
kninske katedrale. On je najprije išao za tragovima objekata, koji se 
navode u Vinjalićevim pismima, i za Zlatovićevom ubikacijom arhe- 
oloških lokaliteta u Biskupiji. Godine 1886. počeo je istraživanje na 
Crkvini, gdje se navraćao do dvadeset puta u razdoblju od 1886.—1908. 
godine. Tu su se otkrili temelji trobrodne bazilike i pronašlo se među 
ostalim mnoštvo ulomaka s pleternom plastikom, kao i nekoliko natpisa. 
Zatim je g. 1888. pristupio istraživanju »Stupova«, i tu je otkrio temelje 
velike trobrodne bazilike te pronašao arhitektonskih ulomaka dekori- 
ranih s pleterom. Još iste godine izvršio je pokusna iskapanja na Lo- 
puškoj glavici usred Biskupije, a uz rječicu Kosovčicu, gdje je Zlatović 
lipnja 1887.%% godine na njenom vrhu opazio »klačarde, opeka i sedre« 
pretpostavljajući, da je tu mogla biti koja oveća zgrada.“ Upravo na 
vrhu te glavice Marun je pronašao ostatke starohrvatske crkvice, a u 
njoj i oko nje ulomaka crkvenog namještaja s pleternom skulpturom. 
Još prije tih radova u g. 1888. Marun je ljeti g. 1887. napipao neke tra- 
gove na četvrtom položaju, kod parohijske crkve sv. Trojice, kako prije 
rekosmo. Zlatović nam kaže, da Marun drži, da se ovdje namjerio »na 
ostanke one veličanstvene zgrade u selu Biskupiji, na mjestu, gdje je 
sadanja župna crkva sv. Trojice. Nuglasta ograda crkovna pokaziva sliku 
opisane biskupske crkve; dalje istraživanje dokazat će, je li pogodio«.#% 

Razumljivo je, da je sve ovo još g. 1888. pobudilo velike nade, da se 
pronađu i otkopaju ostaci svih pet crkava u tom mjestu. Kad je k tomu 
g. 1889. pridošlo otkriće temelja još jedne crkve u selu, na Bukorovića 
podvornici, činilo se, da je cilj apsolutno postignut. Otkrića su našla 
odraza na sjednici Hrvatskog starinarskog društva u Kninu dne 3. XI. 
1889., kad je Bulić sumarno izvijestio o radu u Biskupiji*'7 i istakao, 
da je društvo usmjerilo rad, da se doistini vijest hrvatske kronike 
o »petih crikvah v Kosovi«, i to »poboljim« uspjehom, pa onda dodao: 
»Ovo topografično raspoređenje crkava, te ubikacija u Kosovu polju 
svađa zbilja na zaključak, da baš na mjestu, oko ovih pet crkava bio je 
držan narodni sabor, koji bilježi izumrće narodnoj dinastiji.#08 Bulićev 
izvještaj sažeo je Rački u svom »Nutrnjem stanju«.#% Ovo je bio onaj 
period, za koji prije istakosmo da je bilo velikih nada. 

Ali; već po tome, što Bulićeva tvrdnja nije apodiktična, osjeća se, 
da nešto nije bilo u redu. Položaj kod sv. Trojice još uvijek nije bio 
jasan, jer nisu nikad vršena iskapanja. Međutim nije bila jasna ni situ- 
acija s otkrićem one crkve na Bukorovića podvornici. Naime tu Marun 

nije uočio specifičnih osobina, na osnovu kojih bi u doba svog početnog 
rada bio kadar odrediti vrijeme postojanja crkve, te se odmah odustalo 
od daljeg kombiniranja s njom, pa se problem i dalje razvlačio.419? 
Nema sumnje, da je tomu kriva i činjenica, što se nije bilo na čistu 
s Tomašićevom viješću, u kojoj se navodi drugi lokalitet, sv. Cecilija 
u Petrovu polju, pa je Marun, razapet ovom konstatacijom, još iste 
godine pravio pokusna iskapanja na Ceceli kod Drniša, i to opet nastavio 
g. 1890., na što smo se već osvrnuli. 

Marun se, kao nosilac problema istraživanja mjesta Zvonimirova zbo- 
rovanja i ubijstva, i dalje izmjenično kolebao između Cecele kod Drniša 
i Biskupije u Kosovu polju, makar je ovoj posljednjoj bio kud i kamo 
skloniji. Tragovi kolebanja očito se pokazuju u tome, što je pri jednoj 
ekskurziji u Biskupiji s Bulićem i Kršnjavim g. 1900. djelovao na mi- 
šljenje Kršnjavoga, te je ovaj napisao: »Stojeći ovdje i gledajući mjesto 
svih »petih crikva u Kosovi« sa visočine crkve sv. Trojice, vidi nam se 
ovo mjesto upravo stvoreno za »skupšćinu«, da može prići »množtvo 
veliko«, da mogu »leći vojske«, pa da se s toga mjesta može govoriti 
narodu«.*!! S druge strane Šišić je bio u prisnom dodiru s Marunom 
i od njega žudno očekivao koji sukcesivni konkretan rezultat za ovo 
pitanje, no nije ga nikad dobio, nego se u prvoj raspravi oslonio na ono, 
što je Bulić pisao u »Hrvatski spomenici».“!? Da je Marun dvoumio sve 
do smrti, to mi je lično poznato, a dokazat će ovi pisani tragovi: 


1. U obavijesti iz g. 1927. pod naslovom »Program  nastajnog društvenog 
rada«, koji je Marun kao predsjednik društva predložio, stoji: »5. Učinit će se 
neki pokušaji na Kninskom i Petrovom polju sa zadatkom, da se objasni poznati 
izričaj stare hrvatske kronike o mjestu zvanu kod Peti Crikvah.«“13 

2. Iste godine Marun u članku »Ruševine crkve sv. Luke na Uzdolju kod 
Knina s pisanom uspomenom hrv. kneza Mutimira« naziva Cecelu kod Drniša 
»historijskom glavicom«,“!* ne s drugoga razloga nego zato, što je zborovanje 
i Zvonimirovo ubijstvo historijsko, budući se crkva sv. Cecilije ne spominje ni 
u kakvoj drugoj oznaci nego u ovoj, kako je donosi Tomašićeva kronika. 

3. Godinu dana poslije, napisana je obavijest pod naslovom »Biskupija kod 
Knina«, iz koje se vidi navraćanje na Biskupiju, te se tu među ostalim kaže: 
»Tako je potpunom sigurnošću konstatovan na ovom mjestu u Biskupiji onaj 
lokalitet XI. vijeka, koji stara kronika iz XIV. vijeka naziva »U petih crikvah 
u Kosovi« i gdje se ima tražiti grob kralja Zvonimira, koji je na tom polju 
ubijen.«*15 


Ovim je bjelodano utvrđena dugotrajna dvoumica u ubiciranju mjesta 
Zvonimirove pogibije. Nego, nas će ovdje interesirati, kako je došlo do 
one konstatacije u posljednjoj stavci. Tu se zapravo radi o rezultatima 
reambulacije iskopina u Biskupiji, koju je u početku srpnja 1928. izvršio 
Iveković na osnovu Marunovih sugestija. Tom bi se reambulacijom osim 
bazilike na Crkvini konstatirale još: »druga velika trobrodna bazilika 
na Stupovima, udaljena kojih stotinjak metara od prve i između onih 
dviju bazilika, vjerojatno na ostacima »villae regalis« ostaci još jedne 
treće jednobrodne bazilike, valjda nekoć dvorske kapele. Centralna 
građevina, koju spominje Vinjalić, nalazit će se svakako ispod današnje 

srpsko pravoslavne parohijalne crkve sv. Trojice, dok je peta velika 
bazilika nesumnjivo konstatovana istočno od one prvo spomenute velike 
bazilike« (= Crkvine).*!5 


U tom navodu teško se snalazi i onaj, tko dobro pozna teren, a taj će 
prepoznati: 1. Crkvinu, 2. Stupove, 3. Katića Bajame, 4. Prijića ora- 
nicu*!7 i 5. Sv. Trojicu. Vidimo dakle, da u reambulaciju nije ušla crkva 
na Bukorovića oranici, što potvrđuje naše tvrdnje, da se ova crkva dalje 
nije tretirala kao starohrvaiska. Ali, nije se uzela u obzir ni ona toliko 
jasna starohrvatska crkva na Lopuškoj glavici. Radije se umjesto s njima 
kombiniralo sa dva druga lokaliteta: s neoikopanom  Prijića oranicom 
i s Katića Bajamima. Na ovom posljednjem lokalitetu Marun je od g 
1889.—1909. nekoliko puta iskapao. Tu je pronašao crkvicu, za koju se 
smatralo da bi pripadala hrvatskoj dvorskoj kapeli, što je potpuno ne- 
osnovano, jer je revizijom iskopina 1950. godine dokazano, da se ovdje 
radi o kasnoantiknoj, a ne o starohrvatskoj crkvi.*!8 Iz ovoga se vidi, 
da je reambulacija bila zasnovana djelomično na konkretnim rezulta- 
tima, djelomično na krivim pretpostavkama, s kojih su se eliminirale 
dvije starohrvatske crkve, prisvojila jedna kasnoantikna i napokon, da 
je neizvjesna Prijića oranica uzimana pod gotov novac. Iz reambulacije 
izdvajamo tri objekta, s kojima se i ranije kombiniralo: Crkvinu, Stu- 
pove i sv. Trojicu, te tvrdimo, da nam ona osim zabune, nije ništa kon- 
kretna prinijela, te je u ovom posljednjem tretiranju »Pet erkava< 
problem ostao neriješen, kako je i bio. 


Ovdje treba još napomenuti, da se arheološki rezultati, polučeni u 
Biskupiji, ni iz daleka nisu sistematski objelodanjivali. Ovdje ondje na- 
lazimo*!? neke nepotpune izvještaje, rastrgane članke, po koju fotogra- 
fiju, a dnevnici iskopavanja, koji postoje, nestručni su i posve nepot- 
puni. Čak ni tlorisi ne postoje osim dvaju; Stupovi i Lopuška glavica, 
koji su publicirani, a koji opet nisu bez greški, osobito ovaj posljednji. 

Našavši se u takvoj baštini sadašnja uprava Muzeja hrvatskih starina 
iz namjere, da uoči koji propušteni momenat, da pronađe još arheoloških 
predmeta i da nastavi istraživanje ostataka Pet Crkava, odlučila se 
prvenstveno na posvemašnju reviziju sviju starohrvatskih objekata, koji 
su prije bili istraživani u Biskupiji. Počelo se g. 1939. revidiranjem 
crkve na Bukorovića podvornici, a nastavilo se izdašnom materijalnom 
i moralnom pomoći Jugoslavenske akademije g. 1950, i 1951., te se re- 
vidiralo sve, što je starohrvatsko i što se činilo, da je starohrvatsko: 
Crkvina, Katića Bajami, Stupovi i Lopuška glavica. Rezultati te revi- 
zije dijelom se objavljuju, i to će se objavljivanje nastaviti u Staro- 
hrvatskoj prosvjeti. 

Da se definitivno izvede ua čisto, što je sve u ovom pitanju postignuto. 
osvrnut ćemo se u najkraćim potezima na pojedini objekt. Ovom pri- 
godom ćemo mimoići sva ranija razilaženja što se tiče kojeg objekta, 
pridržavajući se najnovijih rezultata stečenih revizijom bez obzira na to. 
da li su objelodanjeni ili još ne. Idemo onim redom, kojim su se ranije 
objekti otkrivali: 

1. Prva crkva je trobrodna bazilika na Crkvini. Njoj je drugom rukom 
gradnje sprijeda pridodan zvonik i pred njom trijem, a sa sjeverne bočne strane 
kompleksna zgrada, koja je vjerojatno pripadala samostanu. Prepoznalo se, 
da je građena spolijama one kasnoantikne crkve i zgrade oko nje u Katića 
Bajamima. Rano graditeljstvo je obilježeno nepravilnom  tlorisnom osnovom 
pačetvorine, krivom linijom zidova, rudimentalnim zidnim kamenjem, prekri- 
vanjem sa svodom, pomanjkanjem smionosti da se zidno platno rasčlani u 
vanjske apside te su one bile uključene u pačetvorinu. Sve to govori za doba 
gradnje, kad se još nije razvio građevni red, kakav susrećemo kod trobrodnih 
crkava u XI. stoljeću, pa zato te osobine moramo pripisati ranijem stvaralaštvu, 
u kojem je dolazilo do izražaja individualno snalaženje, čime je okarakteri- 
zirano naše graditeljstvo IX. i X. stoljeća. ' 

Osim toga i previše je poznato, da je nalaz arhitektonskih ulomaka u ovoj 
crkvi najizdašniji od sviju nalaza u drugim starohrvatskim crkvama. "Fi ulomci 
pripadaju raznim stilskim fazama, s kojima odaju doba postajanja crkve sve od 
X. do XIII. stoljeća.#** Sve ovo apsoluino potvrđuje, da je ova bazilika u doba 
Zvonimirovo bila u upotrebi. 

2. Druga crkva jest trobrodna predromanička bazilika na Stupovima, »Stu- 
povi« su kasniji naziv izveden na osnovu još vidljivih stupova (kontrafora) na 
ruševinama crkve zaboravljenog imena, a po njima se prozvala glavica sa dva 
blaga vrha, koje spaja veoma blago ulegnuto sedlo. Rasčlanjena je na 3 apside 
i zvonik, a unutra je imala narteks. Sa južne strane bila joj je pridodana 
kapelica i prostorija pred njom. Sa sjeverne, a dijelom i sa južne strane zidovi 
su bili podbočeni poluoblim kontraforima. Osim tlorisne osnove, na temelju 
koje se ona svrstava, kao i njoj slične bazilike, u XI. stoljeće, za raniji period 
u tom stoljeću govore neke nepravilnosti kao i pleterna plastika tu prona- 
đena, koja se još ne degenerira niti se isprepleće s uplivima prelaznog stila. 
I ova je crkva dakle postojala u vrijeme Zvonimirovo. 

3. Treća crkvica je na Lopuškoj glavici. Jednobrodna je i najmanja među 
otkrivenima u Biskupiji. Crkvica je imala glavnu apsidu, još jednu poluapsidu 
do nje, a osi apsida sijeku se okomito. U lađici je bio i mali narteks. Crkva 
je na pročelju i na bočnim zidovima imala kontrafore. Pripada dakle po 
tlorisu presvođenom tipu crkvica slobodnih oblika, koje su se kod nas gradile 
u razdoblju od IX. do XI. stoljeća. U njoj i oko nje našlo se ulomaka pleterne 
plastike savremene plastici crkvica iz IX. i X. stoljeća. Njeni su temelji pre- 
sječeni grobovima, čiji oblici i prilozi odaju XII. i XIII. stoljeće, po čemu je 
suditi, da je možda u XII. stoljeću, a svakako u XIII. već bila srušena. Prema 
tomu i ova crkvica je postojala u Zvonimirovo doba. 

4. Četvrta crkva je ona na Bukorovića podvornici. To su ostaci jednobrodne 
crkve, koja se sačuvala (osim apside) u najdonjem sloju temelja. Pročelje sa 
dijelom bočnih zidova nestalo je nekadašnjim krčenjem. Ima jednu apsidu. 
Izvana su se sačuvali tragovi kontrafora, a iznutra pojasni piloni, baza septuma 
i dio pločnika. Crkva je zidana sitnim neobrađenim krševima, a zidne mase 
sa strana apsida nisu jednako debele. Dokazano je, da sve ovo pripada karakte- 
ristici ranog hrvatskog graditeljstva. Oko crkve se pronašlo groblje, a u onim 
grobovima iz XII. i XIII. stoljeća našlo se građevnog materijala, koji potječe 
od crkve. Jedan kamen s pleterom bio je u zidu u susjednoj pojati. Štoviše, za 
revizije se pronašao kao spolija u obzidi groba i ulomak crkvene grede deko- 
riran kukama, koje susrećemo u starohrvatskim crkvama IX.—XI. stoljeća. To 
je. onaj nedostajali nalaz, s kojeg se crkva onodobno nije čvrsto okarakte- 
rizirala starohrvatskom. Mi smo joj po svim ovim oznakama našli doba oko 
početka XI. stoljeća.?"! I ona je dakle postojala u Zvonimirovo doba. 

Ovim činjenicama neosporno su utvrđeni ostaci četiriju starohrvatskih 
crkava u Biskupiji, koje su postojale u Zvonimirovo doba. Preostaje nam 
sada da utvrdimo petu crkvu. Čitalac će sam zaključiti, da se pružaju 
najveći izgledi, da se u ovom selu na Kosovu polju pronađe i peta crkva, 
jer je već neobično, što su se tu pronašli ostaci više od jedne crkve, a 
kamo li četiriju. Štaviše, iz iznesenih stavki i Vinjalićeva pisma može se 
zaključiti, da peta crkva u Biskupiji nije više sporna, sve da se njeni 
ostaci više nikad i ne pronađu. To zato, što su sve četiri crkve, o kojima 
je bilo riječ, longitudinalnog oblika, a mi od Vinjalića znamo, da je 
jedna bila centralnog, i to bi bila peta. Ako mi danas ne znamo za nju, 
to za stvar ne igra odsudnu ulogu, jer je za nju pred dvjesta godina 
dobro znao Vinjalić, i ovim je postojanje svih det crkava u Biskupiji 
na Kosovu polju zagarantirano. 

No unatoč tome mi ćemo se potruditi da označimo položaj pete crkve, 
i to će dokazati, da je Marun bio na dobru putu, još kad se prvi put 
sreo s nekim znakovima kod današnje parohijske crkve sv. Trojice. 

Pored navedene Zlatovićeve napomene i Bulićeva izvještaja Marun 
je i drugim navodom pledirao za jednu crkvu kod sv. Trojice. On g. 
1892. kaže: »U prilog ovom pitanju skoro nadošao je jedan novi podatak 
a taj je, da je grčko istočni župnik u Biskupiji dao na istom groblju, 
s podnevne strane crkve sv. Trojice dubsti za se novi _ grob. Odmah u 
dubini od 0,50 radnici našli su tragove starinskih zidova, koje je društveni 
predsjednik pomnjivo pregledao i mjesto našašća točno zabilježio. Doduše 
dva metra otkrivena zida nije znatan dokaz, da je tu sv. Marija, ali ti 
ostanci zidova kad se stave u odnošaj sa zidovima, što iz zemlje vire 
izvan grobišta upućuju na neku veliku hrvatsku ruševinu, za koju vri- 
jedno je najodlučnije zauzeti se.«422 

Po tim zidovima, dakako, ne bi se još moglo tvrditi, da su pripadali 
crkvi, i to starohrvatskoj. Fisković na temelju Vinjalićeva opisa drži, 
da je rotunda ottangolare morala biti sazidana u predromaničnom stilu 
9.—12. stoljeća i pretpostavlja, da je na njen oblik utjecao Dioklecijanov 
mauzolej.“ Ali mi imamo neosporiv dokaz, da se na položaju kod 
sv. Trojice radilo o starohrvatskoj crkvi najdalje iz XI. stoljeća. Marun 
je naime poslije u dnevniku zabilježio sukcesivan i slučajan nalaz triju 
arhitektonskih fragmenata sa pleternom plastikom. Nažalost oni nisu 
pobliže obilježeni u dnevniku, niti je, osim na jednom fragmentu, po- 
stavljena oznaka porijekla. Osim toga ja sam g. 1937. donio u muzej 
hrvatskih starina fragment pilastra dekoriranog s pleterom, koji se 
nalazio u zidu u bližnoj kući Stevana Popovića pok. Sime, za koji mi 
seljaci tvrde, da je donesen sa groblja, usred kojeg se nalazi sv. Trojica. 
Tako imamo dokaza da fragmenti s pleternom plastikom potječu odavle 
i još po njima znamo, da se ovdje radi o crkvi građenoj najdalje u 
XI. stoljeću čime se ona potvrđuje kao starohrvaiska. 

Nego danas se više ne vide temelji onih zidova, koje je prije šezdeset 
godina nekoć izvan grobišta vidio Marun. To zato, što se u ovom pre- 
tijesnom groblju tražio prostor za nove grobove, i ti su načinjeni na 
položaju zidova, pa ne znam, da li su na tim mjestima zidovi do kraja 

povađeni. Seljak Ilija Popović pok. Sime mi tvrdi, da se grob njegove 
supruge nalazi svojim dnom upravo na jednom starom zidu. Ovdje 
donosimo skicu, na kojoj je unesen položaj grobova paroha (Popovića), 
koji navodi Marun, i ovoga Ilije Popovića, pod kojima se nalaze stari 
zidovi. ' 

Međutim sve ove dosadašnje pozitivne izglede za postojanje staro- 
hrvatske crkve na položaju kod sv. Trojice potvrdit će konačno jedan 
novi podatak. God. 1946. namjerio sam se u Zadarskom arhivu na naj- 
stariju katastarsku mapu kninske okolice,“ na kojoj su radili mletački 
geodeti Cosmo Faventini g. 1709. i Petro Cigni oko g. 1736. Faventini 
je g. 1709. radio južno od Knina, pa tako je unio i Biskupiju. Na toj 
mapi on, trideset i pet godina prije Vinjalićeva pisma, unosi upravo one 
iste objekte, koje u Biskupiji navodi Vinjalić, Kopiju te mape donosim 
ovdje, da to svatko može vidjeti. 


1. Na desnoj strani kopije kod brojeva označenih čestica 147, 278, 279, 
280, 281 i 282 nalazi se numerirana čestica, u vrhu koje je unesena jedna crkva 
i na čestici je ona pobliže označena riječima »Chiesa inutile dirocata« = 
Crkva neupotrebiva, razrušena. To je »Crkvina« i crkva sv. Luke na njoj 
(Vinjalićeva »bislunga«), ispod koje su pronađeni temelji prve bazilike. 

2, Po sredini mape, a pri dnu nalazi se pisano »Collina coltivabile« (obra- 
diva glavica), i na njoj je unesena crkva s oznakom »Chiesa dirocata«, a kod 
nje su križićima označene »sepoliure« (grobovi). To su stupovi i odnose se 
ma Vinjalićevo »vi sono le vestigia dun altra chiesa ora e cimitero di Scis- 
matici«.4?5 

3. Pri gornjem lijevom uglu mape, kod čestica 58, 59, 60 i 68 nalazimo 
ograđen prostor i u njemu unesenu crkvu s oznakom »Chiesa dirocata inu- 
tile« kao i ona prva na Crkvini. Budući da Vinjalić tridesetpet godina poslije 
piše ono o Biskupiji, nije mogao zateći više vidljivih ostataka ruševina, nego 
ih je vidio Faventini, i budući da se obojica dosada u lokalitetima slažu, to 
ne preostaje nego punom sigurnošću zaključiti, da se ova treća crkva slaže 
s Vinjalićevom »rotunda ottangolare«,4? što nam potvrđuje njegova poprat- 
nica, da je od ovih triju »la piQ vicina« (Kninu), a baš tako na Faventinijevoj 
mapi i stoji. Ja sam g. 1951. Faventinijevu mapu provjeravao na terenu i tom 
prigodom konstatirao, da se ova »chiesa dirocata inutile« nalazi točno na 
položaju novije crkve sv. Trojice. 


Evo dakle s potpunom sigurnošću utvrđenih ostataka svih pet crkava 
u Biskupiji na Kosovu polju kod Knina. Ti ostaci se prostiru na svega 
1700 m udaljenosti u selu, koje je dugo 7 km. Ova njihova okupljenost 
uz rasprostranu po humcima i uz neobičan broj, doista je istaknuta 
karakteristika sela, da mu je mogla nametnuti naziv Pet Crkava. Važno 
je ovdje istaknuti, da se kod tri crkve nije pronašao ni jedan arhitek- 
tonski fragment, koji bi govorio, da se nešto dopunjavalo poslije cvata 
pleterne plastike, dakle poslije XI. stoljeća pa prema tomu moramo 
zaključiti, da su te crkve negdje u XII. stoljeću i nestale. To bi po- 
tvrdila i činjenica, što kod dviju crkava nalazimo grobove XII. i XIII. 
stoljeća, koji su načinjeni s materijalom od tih crkava, štaviše ti su 
grobovi rasjekli temelje crkvice na Lopuškoj glavici, što znači, da je ona 

u XIL—XIII. stoljeću bila do temelja srušena. Crkva na »Crkvini« ima 
na arhitektonskim ostacima motiva iz prelazne faze pleterne skulpture 
u romaniku kao i ostataka romaničkog luka, što znači, da arheološki 
nalaz govori za postojanje crkve i preko faze pletera. O posljednjoj fazi 
arhitektonskog dopunjavanja u petoj crkvi ne možemo ništa reći, dok 
se ne izvrši iskopavanje. 

Iz ovoga svakako izlazi zaključak, da su spomenute crkve, u najmanju 
ruku dvije od njih pet, davno iščezle s površine zemlje, i da se onda 
gubila karakteristika, po kojoj je prozvano selo, a to znači, da naziv 
Pet crkava nije mogao nastati u XII. ili XIII. stoljeću, kad ih tada 
toliko nije bilo, a to dokazuje, da je naziv stariji. Kada i kako se ovo 
zatrlo, to zasada ne možemo znati. Ali u činjenici, što nalazimo drugo 
ime, Biskupiju, vjerujem, da se to zbilo svakako prije provale Turaka. 
To vjerujem po tomu, što je naziv Biskupija nastao od biskupova po- 
sjeda,**7 a u Kninu od turske okupacije nema više ni biskupije ni biskupa 
(osim titularnog, koji ne stoluje u Kninu), te je novo ime moglo nastati 
samo za boravka biskupa u Kninu, koji je ovdje imao posjed. 

Naziv Pet crkava bio je svakako još i pred tim, dakle on je na svaki 
način star, pa se iz svega može zaključiti, da ime Pet crkava s ove 
kompliciranosti ne bi moglo ući u vijest kasnije, nego dok je ono živo 
postojalo, i nema razloga, da se ne vjeruje, da ga je u vijest spontano 
uvukao sam događaj. Iz svega se vidi, da ime mjesta nije moglo biti 
ishitreno, dapače da je u dobroj topografskoj diferencijaciji jak dokaz, 
da je vijest izvorno potekla. 

Prije završetka moramo se osvrnuti još na jednu okolnost. U HSP 
nemamo pobliže oznake za položaj zborovanja i ubijstvo Zvonimirovo, 
nego se tu kaže, da se to zbilo u (selu) Pet Crkava na Kosovu. Tu se ne 
spominje ime koje crkve, pa bi onako protumačen navod 'Tomašićeve 
vijesti o ubijstvu kralja kod crkve sv. Cecilije kompletirao vijest u HSP 
pruživši joj pobližu topografsku dopunu. Logično je samo po sebi, da se 
zborovanje nije razlilo po cijelom selu, nego da se ono koncentriralo na 
jednoj točci u njemu. To bi bio položaj kod crkve sv. Cecilije, kako ga 
navodi Tomašićeva vijest. Budući se položaj Cecela nalazi ispod glavice 
Stupovi, na kojoj su ostaci bazilike, to ništa nije logičnije, nego, po svim 
vjerojatnostima zajamčenim istraživalačkim analogijama u arheološko- 
topografskom ispitivanju, zaključiti, da položaj Cecela označuje neka- 
dašnji posjed crkve sv. Cecilije. Budući je taj položaj veoma bliz Stu- 
povima, a dalek od svake druge crkve, ništa nije vjerojatnije, nego da je 
posjed pripadao toj najbližoj crkvi na Stupovima, te nam tako sačuvao 
njeno ime. Mora da je novim stanovnicima bila upadna konstrukcija 
poluoblih kontrafora na ruševini crkve, koja je tada stršila u većoj 
visini, te su, rekosmo, po kontraforima nazvali cijelu glavicu Stupovi, 
što je valjda pomoglo da se zasjeni trag naziva crkve, ako je on uopće 
bio zatečen, a ostao nam samo indirektan spomen o tom imenu u nazivu 
blizog posjeda Cecela. 

Od sviju crkava u Biskupiji ova na Stupovima ima najveće dimenzije, 
a pred njom spomenuti blago konkavni zaravanak, na bilu glavice. koja 

se uzdiže neposredno iz Kosovske ravnice, upravo je idealan za zboro- 
vanje. Po Tomašićevoj vijesti ne znamo izričito, da je Zvonimir zborovao 
kod ove crkve, ali se navodi, da je kod nje poginuo. No kako se u HSP 
navodi, da je kralj Zvonimir na zboru ubijen, to se tako veže zbor i 
ubijstvo za jedno mjesto, a kako mjesto ubijstva »iuxta ecclesiam 
sanctae Ceciliae« određuje Tomašićeva vijest, to nam ona usput odre- 
đuje i ono drugo, što je u HSP navedeno neodvojeno, a to je mjesto 
zborovanja. Sve navedene pojedinosti s obzirom na ovaj položaj samo 
upotpunjuju mogućnost, da se sada s najvećom vjerojatnošću može 
govoriti i o tomu, da je Zvonimir i zborovao i poginuo na Stupovima 
u Biskupiji. 

Iz sviju izlaganja u ovom poglavlju izlazi zaključak, da su i arheološko- 
topografska otkrića, na kojima je, kako rekosmo, ostala odsudna riječ, 
pružila nepobitan dokaz vjerodostojnosti bitne jezgre u našim vijestima 
i time potvrdila kraljevu nasilnu smrt, kako ju te vijesti navode. 


2 
ZAKLJUČAK 


Raznorodni kompleksi građe i literature uvjetovali su izbor metoda, 
kojim smo pristupili tretiranju problema o načinu smrti kralja Zvoni- 
mira. Ovdje smo, koliko smo smatrali potrebnim, pretresli dosadašnju 
literaturu vodeći računa o tomu, da se ne zaustavljamo baš na svakom 
mišljenju dosadašnjih pisaca, ako to mišljenje nova argumentacija već 
po sebi utvrđuje ili obezvrijeđuje, ili ga kao neaktuelno ostavlja po 
strani. U korištenju novije literature najviše smo crpli konstatacije, koje 
su izišle u autorovim prethodnim radnjama, jer su te radnje usko 
vezane za naš problem a zapravo su rezultirale povodom višegodišnjeg 
studiranja ovog pitanja. Našom argumetacijom uspostavljen je, držim, 
autoritet Zvonimirova epitafa, koji sada ima svojstvo izvora primarnog 
značaja. Prepoznavanjem osebine i autora HSP dobili smo podatak, da 
je Toma Arciđakon pribilježio vijest o Zvonimirovoj nasilnoj smrti, a 
vrlo je vjerojatno, da ju je sam i koncipirao na osnovu građe. Sada 
znamo pouzdano, kad je ova vijest redigirana, pa zato ona između ostalih, 
kojima se ne zna određenije doba postanka, uzima prvo mjesto u hrono- 
loškom redu. Tu je podjedno dokaz, da »priča« o Zvonimirovoj nasilnoj 
smrti nije nastala baš kasno, kako su neki držali. S druge strane njena 
izvornost je zagarantirana imenom Tome Arciđakona, za kojeg je doka- 
zano, da je, naročito u konceptu, radio na izvrsno izabranoj građi. 
Osnovanost njegova izlaganja potvrdila je i izvršena analiza vijesti. Tako 
u HSP imamo izvor i vijest primarnog značaja, a ti nam govore o Zvo- 
nimirovoj nasilnoj smrti. 

Druge vijesti sada imaju sekundaran karakter, a budući da nam one 
govore o Zvonimirovoj nasilnoj smrti i sve skupa ju povezuju s oružanom 

intervencijom madžarskog kralja, potvrđuju vjerodostojnost prve vijesti, 
to više, što te sekundarne vijesti, osim one u DHRLJjPD, nisu jedna od 
druge zavisne. 

U posebnom osvrtu na dosadašnje prigovore protiv nasilne kraljeve 
smrti pokazali smo, kako su oni neosnovani, dijelom i zato, što je dio 
njih bio upravljen na Kaletićevo samovoljno glosiranje i krivo preno- 
šenje, te su ti prigovori bili usmjereni poput pucnja u prazno. 

Da se vijest što bolje provjeri, davno se počelo istraživati, da li je 
postojao lokalitet Pet crkava u Kosovu, koji se navodi kao mjesto zboro- 
vanja i pogibije Zvonimirove, no on se, unatoč dugog traganja nije 
utvrdio. O pronalasku lokaliteta zavisio je dugo vremena čitav problem, 
iako to nije bilo prijeko potrebno, da se je bio uočio naš izvor i valjano 
ocijenila vijest u HSP. Revizijom iskopina i drugim podacima dođosmo 
do oikrića ostataka svih pet crkava u Biskupiji, i tako je dokazano, da 
su te crkve postojale u Zvonimirovo doba i da se onda po njima doista 
selo u Kosovu nazivalo Pet crkava, pa je time davno postavljenom 
zadaiku konačno udovoljeno. 

Dakle prepoznavanjem primarnog izvora, revizijom interpretacije 
vijesti, obesnaženjem prigovora i revizijom iskopina dokazano je, da je 
istinit navod o Zvonimirovoj nasilnoj smrti u našim vijestima. U činje- 
nici, što nemamo nijedan izvor i nijednu vijest, koja bi spominjala kra- 
ljevu naravnu smrt, može se tražiti samo dokaz u prilog našoj tvrdnji. 
Poslije ovog izlaganja sada se može zaključiti samo to, da je Zvonimir 
svakako bio ubijen u današnjem selu Biskupiji u Kosovu polju kod 
Knina, najvjerojatnije pred crkvom sv. Cecilije na_ položaju današnjih 
Stupova. 

diplomaticus II. str. 211, 221, 349. III. str. 100. HSP ed. cit. str. 204. HS ed. cit. 
str. 54-56. — Svinimir(us): Rački, Documenta, str. 111, 122, 126. — Zuonimir: Rački, 
0. c. str. 111. — Sunynimir(us): Rački, o. c. str. 162. — Z'vnimir: Bašćanska ploča. 
Najpriručnija i popraćena s literaturom kod Šišića, Priručnik, str. 135—138. — 
Suennimir: Smičiklas, 0. c. TI. str. 106, 225, 293. — Suemir: Smičiklas, o. c. II, str. 
358. — Suonimir(us): HSP str. 204-207. Lukarević, citirani pasus. — Suonimer: HSP 
str. 206. — Suonemer: HSP str. 204-206. — Zvonimir: DHRLjPD ed. Šišić, 412-416. 
U Marulićevu prijevodu Zvonimirus. — Zonemerius: Natpis na kamenu pronađen u 
astrvici kod Bribira, a danas u Muzeju hrvatskih starina Jugoslavenske akademije 
znanosti i umjetnosti u Splitu. Objelodanio ga Marun u članku: »Dvie nadpisne uspo- 
mene o hrvatskom kralju Zvonimiru, str. 3-5. 

114 Rački, Dopunjci. str. 90-91. U ediciji HS str. 56, nota 3. 

#5 Klaić, Kralj Dimitar Svinimir i njegovo doba. 

116 Klaić, Slavonija od X. do XII. stoljeća. Tu na pr. na str. 16. stoji »Zvonimir«, 
a na str. 25. »Svinimir (Zvonimir)«. 

17 Klaić, Povijest Hrvata I. ste. 111-119. 

118. Virag, Pabirci po davnijoj hrvatskoj povijesti, str. 3-41. 

1% Na pr. V. Jagić, Archiv fiir_slawische_ Philologie_ IV. str. 408. — J. Bošković, 
Skupljeni spisi I. str. 236. — Crnčić, Popa Dukljanina Ljetopis po latinsku i od toga 
malo i još nešto _ po hrvatsku, str. XXVI., Virag, o. c. str. 3-14. — Rajdočić, o. c. 
str. 10. 

120 GC]. navedenu literaturu kod Šičića i Priručnik str. 136-138. 

1% Nazivi madžarskih ljetopisaca: Zolomerus, Zoromerus, Zozomerus, Zoidmerus 
(gl. Šišić, O smrti hrv. kralja Zvonimira, str. 28.) naravno na ovo pitanje ne utječu. 

122 »Mene ne zanima ovde (= u Lukarevićevoj vijesti) koliko spomen kralja Zvo- 
nimira pod tim imenom, koje je i preko njega, pod tim oblikom, ulazilo u učenu 

književnost. Koliko je to važno znaće svako kome je poznato kako se različitim nači- 
nima pisalo ime ovoga hrvatskoga kralja. A istoričare je mnogo zbunjivao nejednak 
način beleženja ovoga imena kod Hrvata samih i onda, još više, kod niih i kod 
Madžara i drugih naroda. Kolebanja je bilo do najnovijih vremena, osobito između 
Zvonimir i Svinimir, ali sada je uobičajeno pisanje Zvonimir, kako je na Bašćanskoj 
ploči i kako je pisao još Lukeri, koji je, van svake sumnje, pomogao da se odomaći 
ovaj način pisanja.« Radojčić, o. c. str. 10. 

125 Cheehwen, Chachvina, Zazina, Zazvun, Zazuina ... Gledaj ove i druge varijante: 
Smičiklas, Codex diplomaticus XIV, str. 441, — Š. Ljubić, Listine X. str. 25, 29, 
166-168, 228. — Arhiv za povjesnicu jugoslavensku VI. str. 399. — Rački, Izvodi iz 
zapisa Marina Sanuda, str. 104. — Šišić, Iz arkiva u Željeznom, str. 154, 170, 172. — 
L. Thalloczi-Barabas, Codex diplomaticus comitum de Frangepanibus I. str. 167, 253. 

124 QauBuHa u aktu od 5. II. 1476. Đ. Šurmin, Hrvatski spomenici I, str. 280. 

125. Virag, o. c. str. 39-41. Na str. 40 osvrće se na Klaića. 

128 Žvoniczats: Ljubić, Listine VII. str. 207. — Sfonistaz: Ljubić, Listine IX, str. TT. 

127 Katić, Topografske bilješke solinskog polja, str. 88. 

128 Cfonigrad: Smičiklas, Codex diplomaticus XIII. — Svonigrad: Ljubić, Listine X. 
str. 409. — Zuonigrad: Thalloezi-Barabas, o. e. I, str. 167. — Zwonigrad: Thallocszi- 
Barabas, 0. c. [. str. 196. — Zwonygrad: Thalloezi-Barabas, 0. c. str. 253. 

129. Ed. e. str. 102. 

1% DL. e. nota 3. 

181. Rački, Nutarnje stanje Hrvatske-prije XII. stoljeća, str, 107-117. — Šišić, Povjest 
Hrvata, str. 666-667. 

132 »et concordi totius cleri et populi electione«. Rački, Documenta, str. 103. 

188. »ubi fuit fidelium maxima congregacio«. Rački, o. c. str. 106. 

184 cum  (innumerabili multi) tudine ibidem astante sufficiebat«. Rački, o. c. 
str. 113. 

185 »undique u(niversa) nobilitus et exiqui populi manus.« Rački, o. c. str. 148. 

189. Črnčić, o. c. str. XXV. — Šegvić, Toma Splićanin, str. 172. 

187 Gunjača, o. c. str. 189-190. 

188. Skok, Slavenstvo i romanstvo na Jadranskim otocima, sir. 64. 

189% Skok, o. c. str. 82. 

#4 Biskupija, Orlić, Markovac, Ridjane, Uzdolje, Zvjerinac, Ramljane i Vrbnik. 

"M Današaji naziv željezničke stanice »Kosovo« konvencionalan je, a dobro nazvan 
po tomu, što je to stanica za stanovnike Kosova polja. Inače se naselje oko te stanice 
i u narodu i službeno zove »Zvjerinac«, iako je počelo novo ime prevladavati. 

M2 Thomas Archidiaconus HS. str. 38. »Recipiebant enim regie dignitatis insignia 

ab imperatoribus Constantinopolitanis et dicebantur eorum eparchi sive patritii«. 

143 Rački, Documenta. str. 103-104, na pr. pasus »Regnum autem quod mihi per 
manum tuam, domine Gebizo traditur, fideliter retinebo et illud suumque ius apo- 
stolice sedi aliquo ingenio liquando non subtraham.« 

144 Rački, Documenta, str. 124. 

145 Ostrogorski, Istorija Vizantije. 

H46 Rački, o. e. str. 17. 


147 Rački, str. 42. 
148 Rački, str. 43, 44. 
149 Rački, str. 47. 


150. Rački, 
išl. Rački, 
152 Rački, 
1588 Rački, 


str. 48, 49. 
. str. 51, 56. 

. str. 21, 26, 28. 
str. 63, 66, 69. 

154. Rački, str. 80, 81, 84, 85. 

155 Rački, str. 109. 

158. Rački, o. c. str. 154, 159. 

157 Toma doduše jednom spominje i Fridrika kao imperatora, ali dosta kasnije i 
ve u vezi s našim prilikama (HS, str. 72). On izričito kaže, da se papa Aleksandar sa 
Visa nije htio navratiti u Split, jer je žurio u Veneciju, da sklopi mir s carem Fri- 
drikom (Barbarosom). 

188 HS str. 37. 


Poppoooop 
SEKE KJE KJE 

158 
160 
161 
162 
163 
alia«. 
164 
165 
166 
167 


HS str. 42. 

HS str. 54. ; 

Ovo je Cručić primjenio iz DHRLJPD. 

= DHRLJPD. 

T. i. DHRLJPD preneseno je sve, a u HSP manje i zato bi tu bio onaj »inter 


Gunjača, 0. c. str. 176. 

F. Funck-Brentano, Le Moyen Age, str. 94—95. 

Rački, Dopunjci, str. 101. 

Ostrogorski, Istorija Vizantije, str. 177. — Na str. 169. navodi da je Roman 1V. 


Diogen sakupio vojsku od stranih najamnika: Pečenega, Uza, Normana i Franaka. 


168 
169 
176 
ii 
172 


Šišić, O smrti hrv. kralja Zvonimira, str. 20. 

Šišić, o. e. str. 22. 

Smičiklas, Poviest hrvatska, str. 258. 

Šišić, Povijest, str. 585. 

Smičiklas, C. d. XIIL, str. 69—79. Vidi što o toj ispravi kaže Šišić, Povijest 


Hrvata, str. 584, nota 74. 


173 
iz4 
175 
176 
iT7 
178 
i79 

Rački, Documenta str. 132. 

Ed. e. str. 54. 

Rački, Dopunjci. str. 102. — Slično i Radojčić, o. e. str. 4-5. 
Klaić, Povjest Hrvata 1. str. 119. 

Barada, o. ce. str. 174. 

Thomas Archidiaconus, Historia Salonitana, str. 56-57. 
Thomas Archidiaconus, o. ec. str, 57. 

G1. genealošku tablu kod Šišića, Povijest, str. 590. Priručnik str. 295. 
Šišić, Priručnik, str. 306. 

Šišić, o. c. str. 307. 

Šišić, Povijest, str. 599-602. 

Barada, Dinastičko pitanje. str. 189. 

Šišić, Priručnik. str. 318. 

Šišić, o. e. str. 305-306. 

Šišić, o. c. str. 305. 

Rački. o. c. str. 154. 

Šišić. o. c. str. 292-293. 

GI. literaturu do 1912. g. kod Šišića, o. c. str. 289-291. 
Gunjača, 0. e. str. 221. 

HS, str. 23. 

Gunjača, 0. c. str. 229. 

Šišić, Letopis Popa Dukljanina str. 30-63. 

Mošin, Ljetopis Popa Dukljanina str. 19-23. 

Šišić, o. c. str. 53. 

Šišić, o. c. str. 162-163. 

Radojčić. Legenda, str. 55-57. 

Kukuljević. Kronika hrvatska iz XH vjeka, str. 1. 

Rački, Ocjena, str. 222. 

Rački, o. c. str. 223. 

Črnčić, Popa Dukljanina ljetopis, str. IX. 

Klaić, Narodni sabor i krunisanje kralja na Duvanjskom polju. str. 6. 
Šišić. Ljetopis Popa Dukljanina. str. 457. 

Šišić. o. e. str. 156. 

Mošin, 0. e. str. 14. 

Šišić, o. e. str. 382. 

Šišić, o. c. str. 382. 

Po Kaletiću, doznajemo, da je to pleme Markovića. 

Črnčić dopušta mogućnost, da je Papalić g. 1546 mogao biti još živ, a to zato. 


čio Kaletić zove Papalića gospodinom. Popa Dukljanina Ljetopis str. IX, 


zu 


sie, 


Šišić, o. e. str. 416. 
»Rekli bismo da je Marulić služeći se slobodom prevoda nešto dodao ili ispravio 


što mu se vidjaše pogrešno u hrvatskom izvorniku«. Ocjena, str, 223. 

#18 Vidi, O smrti kralja Zvonimira, str. 10, gdje među ostalim kaže i ovo: »Dakle 
onaj egzemplar što ga je Papalić, odnosno Marulić, imao pred sobom, bijaše napisan 
najmanje neksko oko god. 1400.« 

214. Šišić, o. c. str. 161. 

215 Šišić, o. c. str. 159. 

216 Šišić, 1. e. 

217 Na pr. Mošin, o. c. str. 14. (Po Šišiću, o. e. str. 157—158). 

ž17a »Quae de Bela primo refert Marulus Tex. Sl. Belam tantum nominat Marulus 
primum addidit et in fine tradit Bosnenses quoque et Naronenses sortitos fuisse 
alienum Dominum Tex. SI. de solis Croatis refert.« De regno, str. 446. — I ovdje je 
Lucius krivo shvatio tekst jer u Marulića ne stoji da »Bosnenses et Naronenses 
sortitos fuisse alienum dominum nego suum, a alienum se odnosi na Hrvate. 

*#18 Mošin, |. e. 

219 Mošin, o. e. str. 14-19. 

220 Rački mu je još najviše i opravdano vjerovao, kad se izjasnio: »U obće može se | 
reći, da je Marulićev prevod točan samo u smislu a ne u riečih«. Ocjena, str. 223. 

221 Šišić, o. c. str. 381. 

222 M. Medini, Starine dubrovačke, str. 43-44. 

223 Šišić, Ljetopis Popa Dukljanina, str. 396. 

224 Šišić, o. €. str. 404. 

225 Tako bi otpalo Jelićevo kombiniranje sa planinom Hlivalj i Kljeće »Hlib ili 
lib« na Duvanjskom polju u čemu ga podržava Klaić. Vidi Klaić, Narodni sabor i 
krunisanje kralja na Duvanjskom polju, str. 10. 

226 Šišić, o. c. str. 162, nota 202. 

227 V. Jagić, Historija književnosti naroda hrvatskoga i srbskoga, I. str. 117. 

228 Barun se spominje u našoj, a latinskoj ispravi XI. stoljeća. Rački, Documenta 
str. 106. — Šišić po Du Cange-u navodi, da je izraz barones prvi put naveden u kapi- 
tularu Karla Ćelavoga. Povijest str. 567, n. 24. 

229 Črnčić, o. ce. str. XI-XIII. 

280 Šišić, Ljetopis str. 160. 

21 Črnčić, o. c. str. XII—XIII. 

232 Šišić, o. c. str. 161. 

288 Šišić, o. €. str. 412-416. 

284 Radojčić, 0. c. str. 57—58. 

25 Radojčić, 0. e. str. 59. 

288 Radojčić, o. e. str. 61. 

287 Radojčić, o. e. str. 66. 

28%. Kronika, o kojoj je ovdje riječ. Ed. Kukuljević, Arkiv za povjestnicu jugosla- 
vensku IX. Zagreb 1868. str. 29. 

289 Šišić, O smrti hrvatskoga kralja Zvonimira, str. 24 i 25. te nota 5 na njoj. 

240 Šišić, o. e. str. 25, nota 5. 

*1 Kukuljević u predgovoru edicije, str. 10. — Šišić, o. c. str. 23. 

242 Kukuljević, o. e. str. 11-12. 

243 Kukuljević, o. c. str. 11. 

24 Kukuljević, 0. e. str. 7. 

245 Kukuljević, 1. c. nota 4. 

2% Gunjača, Topografska pitanja na teritoriju stare Cetinske županije s ekskursima 
o uhbikaciji Setovije i Tiluriuma, str. 25, n. 61. 

241 Lopašić, Hrvatski urbari, str. 8. 

248 Joannes Tomasich, Cronicon breve Regni Croatiae, str. 13-14. 

249 Radojčić, 0. c. str. 71. 

#0 Radojčić, 0. e. str. 72-73. 

251 Šišić, o. c. str. 26-27. 

82 Šišić, o. c. str. 26. 

25 Vidi specijalnu kartu austro-ug. geografskog instituta, segment Drniš-Skradin. 

254 Tako na pr. Sutivan (Sv. Ivan), Supetar (sv. Petar), Sukošan (sv. Kasijan) i t.d. 

255 Na pr. kod Splita: Dujmovača po crkvici sv. Duje, Sućivar po crkvici sv. Izi- 
dora, a kod Trogira Sudanel po crkvici sv. Danijela. 


304 


2% Sutikva (sv. Tekla u Mravincima), Pod svet Mijo i Nad svet Mijo kod željez- 
mičke stanice u Solinu, Mijoljača kod Sinja, Lučane kod Sinja, Mijovilovac u Pridrazi 
kod Novigrada i t. d. 

57 »Naše društvo i tu (Zna Ceceli) iztom načev razkapanje konstatiralo je da 
ondješnje ruševine zbilja su iz dobe narodne samovladavine.« Treća glavna skupština 
kninskog starinarskog družtva str. 7-8. 

258. »Nešto je pokušano na maloj Vijoli kod Knina nešto opet na Cecili kod Drniša. 
Nalazište na Cecili sudeć po vanjskih biljezih, bit će bogati; stoga odmah kako se 
dokončaju radnje na groblju u Biskupiji nastavit će se ondje.« Rad kninskog hrv. sta- 
rinarskog družtva god. 1890. str. 16. 

2% Opet se pokušalo kopati na Ceceli kod Drniša sa istočne strane glavice, i tu se 
olikrila jedna čedna crkvica okrenuta u iztok. Oko crkvice i u njoj pootvoreno je 
nekoliko prostih grobova iz kasnije dobe. Našlo se tri ulomka transene, dva komadića 
bieloga kararskoga mramora. Sa pokušajem izvedenim god. 1890, kad se sa zapadne 
strane odkrila oveća crkva i našao jedan ulomak nadpisa iz X vijeka, i ovim zadnjim 
pokušajem zadosta je konstatirano, da su ondešnje ogromne ruševine, za koje se do 
sada nije gotovo ništa znalo, iz dobe narodne samovladavine. Radnja nije nastavljena, 
pošto je sav prostor posadjen lozom, i razvlaštenje skopčano sa potežkoćam, koje treba 
potihano prije prevladati. Marun, Redovito tromjesečno izvješće Kninskoga stari- 
narskoga družtva, Viestnik h, a. d. XIII. str. 124. 

*% Klarić, O radu i porijeklu posljednjeg hrvatskog kralja, str. 195, nota 23. 

#81 Gunjača, O položaju kninske katedrale, str. 57-69. 

242 Gunjača, 0. c. str, 40-42. 

Thomas Archidiaconus, 0. e. str. 55. 

“4 Klaić, Kralj Dimitar Svinimir i njegovo doba, str. 28-34. 

26 Klaić. o. c. str. 32-34. 

266 Klaić, Slavonija od X. do XIII. stoljeća str. 30-33. 

267 Klaić, 0. c. str. 32. i nota 44. 

*& Kršnjavi, Prilozi historiji salonitani Tome arcidjakona Spljetskoga, str. 163. 

? Kršnjavi, 0. c. str. 164. 

270 R. F. Kaindl, Studien zu den ungarischen Geschichtsquellen IIl. Uber die unga- 
riseh-polnische Chronik, str. 587. ss. 

*71 Gruber, Iz starije hrvatske povijesti, str. 181. 


272 Rački, Borba južnih Slavena za državnu neodvisnost u X1. vieku, str, 180-181. 
28 Gruber, |. e. 

“4 Šišić, O smrti hrvatskoga kralja D. Zvonimira., str. 8-9, 27-28. 

215 Šišić, o. c. str. 9. 

27 


$ Šišić je prije predbacio, da Kaindlu nije bilo poznato ubojstvo Žvonimirovo, te 
da se odatle uhvatio Miroslava. O. e. str. 27, nota 2. 
277 Šišić. o. c. str. 27-28. 

278 Radojčić, 0. c. str. 47—55. 

*9% Radojčić, o. e. str. 47. 

2% Radojčić, I. e. 


*8L_ Klaić, a. c. str. 31. 

29% Kršnjavi, 0. c. str. 163. — Šišić, o. e. str. 9. 
28 Vidi niže u samom tekstu vijesti. 

*84. Radojčić, 0. c. str. 47. 

2 


ps 
Ez 


Ovdje stoji kod Kentrzinskog (11) »irezimirum«, što je on dobro ispravio u 
»Cresimirum«, dakle Krešimira. ne Kazimira. Opaska Radojčićeva. str. 49. br. 2. 

288 Radojčić, o. e. str. 49-50. 

287 Radojčić, 0. e. str. 51. 

288 Radojčić, 0. c. str. 52. 

289 Radojčić, 0. e. str. 54. 

29% Radojčić, 0. e. str. 55. 

4 Radojčić, o. c. str. 48. 

?92 Pilat, Kronika wegiersko-polska. Bielowski, Monumenta Poloniae historica Istr. 
485-515. 

2% Ketrzynski, O kronice wegiersko-polskiej, str. 355-392. 

"4 Vidi bilješku kod iznesenog teksta vijesti. 


20 RAD zas 305 


5 Radojčić, o. e. str. 48. 


Praga, La chiesa di Roma e i Croati, str. 210, nota 1. 

Novak, Ferdo Šišić, str. 404. 

Novak, L e. — Supetarski kartular, str. 23. 

Prof. Novak je objavio preko radio Londona (lipnja 1952), da na svojoj radaji 
i ta me obavijest zatekla u času tretiranja arheološkog poglavlja u ovoj radnji. 
Lucius, Re regno Dalmatiae et Crotiae libri sex, str. 446. 

Rački, Dopunjci, str. 99. 

Mrnavić, Regie Sanctitatis Illyricanae Faecunditas, str. 243, 244. 

Rattkay, Memoria regum et banorum, str. 58. 

Pray, Annales regum Hungariae 1. str. 85. 

Rački, o. c. str. 99-104. 

Klaić, Kralj Dmitar Zvonimir i njegovo doba, str. 33. 

Kršnjavi, Prilozi historiji Salonitani Tome arcidjakona spljeiskoga, str. 164. 
Karlić, Hrvatski kralj Dimitrija Zvonimir, str. 27. — Opet oko smrti hrvatskog 


kralja Zvonimira, str. 7. 


509 
310 
811 
312 
313 
314 
315 
316 
317 
318 


340 
341 
342 


Radojčić, o. e. str. 3, 32, 65. 

Rački, o. c. str. 101—104. 

Klaić, o. c. str. 32-33. 

Kršnjavi, 0. c. str. 164. 

Kršnjavi, l. e. 

Virag, 0. c. str. 18. 

Virag, 0. c. str. 22. 

Šišić, O smrti hrv. kralja D. Zvonimira, str. 19-20. 
Gruber, Nekoja pitanja iz starije hrvatske povijesti, str. 163-164. 
Rački, Dopunjci str. 99-102. 

Klaić, o. e. str. 33. : 

Gruber, Iz stariie hrvatske povijesti, str. 180. 

Šišić, o. c. str. 13-16. 

Radojčić, 0. c. str. 38-39. 

Rački, o. c. str. 100-102. 

Šišić, 0. e. str. 20. 

Šišić, Geschichte der Kroaten, I. str. 316. — Povjest Hrvata, str, 586. 
Gruber, Nekoja pitanja, str. 163-164. i 
Radojčić, o. c. str. 36-40. 

Radojčić, o. e. str. 38 

Šišić, Ljetopis Popa Dukljanina, str. 466. 

Ostrogorski, Istorija Vizantije, str. 177. 

Rački, Dopunjci, str. 99. 

Klaić, o. c. str. 32. 

Palma, Notitia rerum Hungaric. I. str. 385. 

Virag, 0. c. str. 36-38. 

Šišić, O smrti hrv. kralja Dimitrija Zvonimira, str. 1-5. 
Šišić, o. c. str. 5. 

Šišić, o. e. str. 5. nota 1. 

Radojčić, 0. e. str. 32. 

Šišić, 0. c. str. 27. 

GI. o tomu u »Dodatku« ovoj radnji. 

Šišić, o. c. str. 1-5. 

Novak, Dva splitska falsifikata XII. stoljeća, str. 547—569. — Analiza razvoda 


zemalia manastira sv. Benedikta u Splitu, str. 3—30. 


8343 


Katić, Još o darovnicama Zvonimira i Stjepana II koludricama sv. Benedikta 


u Splitu, str. 42—59. 


344 


348 


Šišić, Povjest Hrvata, str. 574, nota 47, 592 nota 2. 

Šišić, Ljetopis Popa Duklianina, str. 466. 

Šišić, Ljetopis Popa Dukljanina, str. 388. 

Kukuljević, Kronika hrvatska iz XII. vjeka, str. 37. 

Rački, Borba južnih Slavena za državnu neodvisnost u XI. vieku. Rad XXX, 


str. 115. 


306 


34% Klaić, Kralj Dmitar Zvonimir i njegovo doba, str. 33-34. 

350 Klaić, Hrvatski sabori do godine 1790, str. 250. 

%1 Gunjača, Na ulomcima natpisa iz crkve sv. Marije u Biskupiji nema spomena 
o knezu Zdeslavu, str. 197-202. 

35% Klaić, o. c. str. 251. 

35% 2) »Porro ad componendas discordias Tinniny anno 1087 conventum celebra- 
tum a Zvonimiro fuisse, eumque anno hov vixisse, confit ex monialium confirmato 
privilegio, a Lucio ac Farlato memorato. An vero sub his comitiis impie a Croatis 
trucidatus fuerit Zvonimirus ut transtulit Marulus? an vixerat ad annum sequentein, 
1es adhuc obscura incertaque est.« Krčelić, De regnis Dalmatiae. Croatiae, Sclavoniae 
notitie praeliminares, str. 117. 

%58Rački, Documenta, str. 145. 

"4 Rački, Documenta, str. 148. 

%5 Rački, Dopunjci, str. 97. 

#56 Rački, o. c. str. 102. 

357. Kršnjavi, o. c. str. 163—164. 

3 Gruber, Iz starije hrvatske povijesti, str. 181. 

%% Šišić, O smrti hrvatskog kralja Dimitrija Zvonimira, str. 5. 

360. Šišić, Povjest Hrvata, str. 593, nota 6. 

381. Klaić, o. e. str. 251 

5#* Gruber, Nekoja pitanja iz starije hrvatske povijesti, str. 168. 

%% Karlić, Hrvatski kralj Dimitrija Žvonimir, str. 26-27. 

34 Radojčić, o. c. str. 42-43. 

865 Radojčić, 0. c. str. 43. 

366 Radojčić, 0. e. 

367. Radojčić, o. e. str. 43. 

96 Radojčić, o. e. str. 45. 

30% Rački, Documenta, str. 4. 

30 Thomas Archidiaconus, 0. e, str. 56. 

871 Pray, Annales regum Hungariae. str. 86. 

%2 Rački, Dopunjci, str. 102. 

878. Kršnjavi, |. e. . 

"4 Gruber, Iz starije hrvatske povijesti, str. 181-182. 

5 Šišić, O smrti hrvatskog kralja Dimitrija Zvonimira. str. 5-6. 

5 str. 318 u noti 3, k str. 317. 

7 str. 588, 589 nota 85. 

le. 

3% Gruber, Nekoja pitanja. str. 159-161. 

%%0. Klaić, o. e. str. 251. 

881 Karlić, o. c. str. 25 

* gala Šegvić, Toma Splićanin. državnik i pisac, str. 171-172. 

#82 Radojčić, o. e. str. 45. 

23 Radojčić, o. c. str. 46. 

%%4 Gunjača, Historia Salonitana maior, str. 203-204, stavka 36-364. 


%5 Katić, Ban Emerik Lacković otimlje dobra kninske biskupije. str. 10. — Šišić, 
Hrvatska historiografija, str. 28. nota 13. — Radojčić. o. e. str. 40. 


3886. Katić, o. e. str. 10-11. 

%7 Šišić, Hrvatska historiografija, str. 28, nota 3. 

3% Radojčić, o. e. str. 40-41. 

89 Šišić, O smrti hrvatskog kralja Zvonimira, str. 17. 

3% Hrvatska enciklopedija IV. str. 115. 

%1 Zlatović, Stare narodne zadužbine. str. 53. 

3% Žlatović, o. ec. str. 52. 

3% Zlatović, o. c. str. 54. 

%%4 Objelodanieno i u slobodnom prijevodu. Vidi Gunjača, O položaju kninske 
katedrale, str. 40-42. 

%%5 Gunjača, 0. c. str. 41. U prijevodu: >»... Poviše i prema jugu nalazi se selo 
Biskupija, daleko oko tri milje zračne linije od tvrđave (kninske), a kad bi se išlo 
preko mostova. ima ih više od sedam (milja). Tu postoje troje ruševine zgrada: naj- 


307 


bliža i najcjelovitija jest obla osmerokutnica, izgleda da je bila crkva po sštarinsku. 
Njoj na istok vide se tragovi jedne građevine, i po onome što sam ja mogao prosu- 
diti, bila je biskupov ljetnikovac. Druga je jedna duguljasta građevina, danas se 
zove crkva sv. Luke; ovo mora da je bila župska crkva, jer ima okolo veliko groblje 
£ kamenjem vanredne veličine nad grobovima. Između ove dvije, a niže od njih 
prema zapadu postoje tragovi druge crkve, gdje je sada groblje Šizmatika«, 

2% Kninska tvrđava. 

%7 ZŽlatović, Hrvatske starine u Kninu, sir, 11. 

3% Zlatović, o. c. str. 103-104. 

3% Bulić, Starinske iskopine u Biskupiji, str. 53. 

4% Bulić, |. e. 
Farlati, Illyricum sacrum, IV, str. 280. 
#92 Bulić, o. c. str. 54. 
Bulić, Hrvatski spomenici u kninskoj okolici. str. 13. 
404 Zlatović, o. e. str. 9. 
405 Zlatović, o. e. str. 12-13. 
Zlatović, o. c. str. 103-104. 
Treća glavna skupština Kninskoga starinarskoga društva sir. 28-32. Prenio 
i Jelić u Bullettino di archeologia e storia Dalmata, prilog br. XII. 1889., str. 4-7. 

#8 Treća glavna skupština, str, 28. — Bullettino XII, prilog, str. 4. 

109 str. 293-294. 

“4 Gledaj o tomu moju raduju, Četvrta starohrvatska crkva u Biskupiji kod Knina 
i groblje oko nje. 

#4 Kršnjavi, Iz Dalmacije, str. 24. 

*i2 Šišić, O smrti hrvatskoga kralja Dimitrija Zvonimira, str. 17. 

13 Starohrvatska prosvjeta, nova serija, I. str. 150. 

“M4 Starohrvatska prosvjeta, nova serija, str. 273. 

#15 Starohrvatska prosvjeta, nova serija, Il. str. 175. 

#18 Biskupija kod Knina, sir. 175. 

#17 Ova oranica nigdje nije spomenuta. U njoj se nalaze tragovi nekih zidova, 
kako mi je saopćio Marun, no on je držao da mogu biti i antikni. 

#5 Gunjača, Revizija iskopina: u Biskupiji kod Knina g. 1950. 

41% U posebno šitampanim izvještajima društvenih skupština, staroj seriji Viestnika 
hrvatskog arheološkog društva, naročito u staroj seriji Starohrvatske prosvjete, 

320. Gunjača, o. c. 

4%" Gunjača, Četvrta starohrvatska crkva, str. 80. 

“2 Marun, Redovito tromjesečno izvješće kninskoga starinarskoga dudi Viestnik 
hrv. arh. društva XIV, 1892., str. 127-128. 

#%5 Fisković, Utjecaj Dioklecijanova mauzoleja na kasnije graditeljstvo, str. 185, 186. 

+24 Državni arhiv u Zadru, pozicija katastarske mape. 

35 Tu je zaista bilo pravoslavno groblje, koje se početkom XIX. stoljeća prenijelo 
k novosagrađenoj crkvi Sv, Trojice. 

426 Ne smije na ovaj zaključak utjecati neoktogonalan izgled crkve na mapi. 
Crkva je označena tada konvencionalnim znakom. 

#7 Gunjača, O položaju kninske katedrale, str. 69, 70. 


407 


308 


Dodatak 


O GROBU KRALJA ZVONIMIRA NA KAPITULU 
KOD KNINA 


Povezano s istraživanjem lokaliteta Zvonimirova zborovanja tretiralo 
se katkada i pitanje položaja Zvonimirova groba. O tomu doduše nije 
ostalo toliko zapisanog spomena, koliko je bila intenzivna želja, a i napor, 
da se Zvonimirov grob pronađe. Na objema zadacima radio je kroz 
dugovječan život pionir hrvatske arheološke nauke fra Lujo Marun i 
ostavio živu tradiciju u radinosti Hrvatskog starinarskog društva i Mu- 
zeja hrvatskih starina u Kninu. Njegovo nekadašnje intenzivno traganje 
našlo je odraza u narodu kninske i drniške okolice, koji u svakom 
arheološkom pothvatu još i danas očekuje pronalazak kraljeva groba te 
»krune i zlatnog štapa« u njemu. Inače nemamo nikakve potvrde, da bi 
u narodu ovog kraja bila sačuvana tradicija o kraljevu grobu, koja bi 
se povlačila i nuždom svoga zakona izobličavala od Zvonimirovih vre- 
mena do danas. Naime držim, da nije iskonska ona priča o Rotnoj 
gomili, u koju vjeruju Bulić i Šišić.! Po Buliću se Rotna gomila nalazi 
između Muća i Drniša, a ne navodi joj se pobliže lokacija, što je po- 
trebno, kad između ova dva mjesta postoji cestovna udaljenost od nekih 
37 km. Za tu gomilu narod je Buliću g. 1886. pričao da pod njom leži 
kralj Rotando, koji se na Kosovu polju zavadio s vojskom, te ranjen 
bježao, a vojska ga sustigla i ubila, na što bi svaki vojnik bacio na kra- 
ljevo tijelo kamen.? Kršnjavi je ovu priču uzeo ozbiljno u kombinaciju, 
pa je topografsku problematiku pojednostavnio na taj način, što je rekao: 
»Sasvim je lahko moguće, da kralj, koji ovdje (S na Kosovu) sakupi 
svoju vojsku, može odjašiti isti dan od Kosova na Petrovo polje tako, 
da je mogao ,u petih crikvah na Kosovu“ listove pape pročitati, pa malo 
zatim biti ubijen na Petrovu polju, kako Tomašićeva kronika pripo- 
vijeda. Među Mućem i Drnišem, dakle u kraju, gdje je nađen Brani- 
mirov datirani spomen-kamen, ima velika gomila kamenja, koju narod 


! Šišić, Povjest Hrvata, str. 587.. nota 81. 
2 Le 

zove ,rotna hrpa“. Ta hrpa, vele, da je postala odtud, što se tuj nekoć 
urotili vojnici protiv svome kralju, pa je svaki na njega bacio po kamen. 
Tumačila se riječ ,rotna“ sa ,urotna“ ili se svela na ,ročište“ — u jednom 
i drugom slučaju podupire u spomenutim kronikama sadržanu tradiciju 
o nasilnoj smrti Zvonimirovoj«.? Budući da Kršnjavi sve, što o Zvo- 
nimiru govori, veže za ambulaciju kninske okolice s Bulićem i Ma- 
runom, vjerujem, da je ovo zasnovao na Bulićevu prepričavanju »tra- 
dicije«, pa se vidi, da je priču u literaturu neposredno ili posredno prenio 
samo Bulić. 

On je ipak, ali na čas posumnjao, da priča nije iskonska, bojeći se, 
»da ju nije uveo ili barem iskitio pok. učitelj Grgur Urlić Ivanović, 
koji je više godina živio u sjevernim predjelima Dalmacije, pisao koješta 
o lokalnim predajama i t. d.«* Međutim se Bulić odmah povukao, kad 
je dodao: »ali opet ovuda on nije bio. Seljaci ovuda _ nemaju škola; od 
bližih fratarskih župa Kljake, Gradac i t. d. to ne će biti čuli, te cijenim, 
da je predaja iznikla u narodu«. 


Istina je, da je i s druge strane dokazano, da je Grguru Urliću Iva- 
noviću bilo svojstveno izmišljanje usmene predaje,“ čak iznošenje na- 
rodnih pjesmi s tobožnjim sadržajem tradicije, koje je u stvari on 
spjevao Da se to ne bi osjetilo, on je, poput drugih rodoljubnih dile- 
tanata,* produkcije svoje mašte širio u narod, kako bi se priča iz narodnih 
usta vraćala kao iskonska. Stoga nije isključeno, da je verzija o ubi- 
jenom kralju Rotandu, vezana za Rotnu gomilu, mogla poteći od njega. 
Bulićeva napomena, da Urlić u ovim krajevima nije bio, ne bi stajala 
na mjestu, a to zato, što imamo potvrdu, da je on tuda prolazio, kad je 
u članku »Davni Šinod« iznio »tradiciju« o starom ilirskom Sinodiumu, 
koja bi postojala u narodu kod Balijine člavice u Petrovu polju, gdje on 
na osnovu te tradicije i smješta Sinodium. Taj članak objavljen je baš 


5 Kršnjavi. Iz Dalmacije. str. 24. 

1 Šišić. 1. e. 

"Le. 

5 Gunjača, Revizija iskopina u Biskupiji kod Knina, g. 1950. 

7 Vidi takve pjesme u Urlićevu članku: Pridavo-poviestne uspomene iz kninske 
prošlosti, str. 117-134. — Isporedi s ovim pjesmama njegovu »Na hrvatskom Kosovu«, 
«tr. 152-163. Tu se očituju istovetne sklonosti da pjeva o našoj prošlosti, samo što 
“e ovdje poslužio kakvim takvim historijskim motivima, no fantaziju ipak nije 
mnogo ohuzdao. 

* Tako se na pr. na jednoj njivi u selu Lučanima kod Sinja nalazi osamljen 
stečak, koji seljaci iz susjednih kuća nazivlju »Lopatin greb«, dok seljaci iz podaljih 
kuća ne znaju za to ime. Ispitivanjem sam konstatirao, da je ovo ime unio dr. Ćiro 
Kalebić, liječnik u Sinju, koji se bavio lokalnom historijskom topografijom. Držeći 
s Milinovićem, da se u Lučanima nalazio sredovjekovni Stolac (Povjesni prilozi 
topografiji gradova i tvrđava u župi Cetini, str, 346-7), a u granicama posjeda Stoca 
iz g. 1393. (Farlati, Illyricum sacrum, III, str. 346-7) spominje se Slapotin greb. 
Kalebić je ovo ime svojevoljno primijenio na ovaj inače anoniman stečak, i to pro- 
turio među seljake susjednih kuća (Batarelo), a oni ga lakše zapamtili po lopati 
i tako ga sada spominju. Inače je dokazano, da Stolac nije istovetan s Lučanima, 
te ga treba tražiti drugdje (Gunjača: Topografska pitanja, str. 17-19), kao i Slapotin 
greb kod njega. 

u Bulićevu »Bulletino di archeologia e storia Dalmaia«." Ako tradicija 
na ovaj način nije nametnuta, onda je poticaj njenom postanku moglo 
dati iskustvo stanovnika, jer se pod gomilama ipak nalaze grobovi. U 
tom kraju ima mnogo predhistorijskih tumula, koje narod iz prigode 
u prigodu još i danas krči i ništi, te je na osnovu toga neiko, jednu valjda 
osamljenu i veliku gomilu, mogao pripisati nekom kralju, pa makar ga 
i čudno nazvao Rotando, što opet ne znači, da bi se pod _ tim imenom 
krio Zvonimir. Ja inače ne mogu vjerovati, da bi se ma kakva tradicija 
provlačila od onih vremena do danas, a evo zašto: 


Prvo, stanovništvo od tada do danas nije ostalo kompaktno, da bi se uspo- 
mene prenosile sa koljena na koljeno. O tomu smo već govorili, kad smo 
ubicirali Cecelu u Kosovu polju. S druge strane doba izgona Turaka odavle 
obilježeno je s obzirom na populaciju, kao epoha najveće opustjelosti. Vinjalić 
na pr. bilježi, da je Sinj g. 1686. bio bez stanovnika po kotaru i u predgrađu,!“ 
aisti g. 1746. piše za tadašnje stanovništvo Knina i okolice, da ono ne potječe 
od starog, te da od njega ne može doznati nikakvu stalnu predaju.!! Naime 
današnje stanovništvo u navedenoj regiji potječe mahom od doseljenika iz 
Bosne i Hercegovine, koje su naši krajišnici za upadanja u Tursku, u t. zv. 
morejskom ratu (1684-1699), a poslije oslobođenja Sinja (1686) u masama 
dovodili i naseljavali ih u oslobođene krajeve.!? S tih razloga doista je lako 
shvatiti Vinjalićevu konstataciju, pa je potpuno logično, da se tradicija o po- 
ložaju Zvonimirova groba, sve da je dugo tinjala, nije mogla prenijeti na novo 
stanovništvo, kad je od iselenja starog do doselenja novog bilo mnogo pertur- 
bacija, a velike perturbacije zasjenjuju tradiciju, čemu i te kako ide na ruku 
još i prorijeđenost stanovništva, što je u krajevima Dalmatinske Zagore dugo 
trajalo. Drugo, najbolji dokaz za gornje leži u činjenici, što u ovim krajevima 
nemamo sačuvane tradicije, ne o Zvonimirovu grobu pa ni o drugom kojem 
događaju vezanu za njegovo ime, nego ni o jednom hrvatskom vladaru uopće, 
ne samo u vezi s kojim vladarskim imenom, nego ni s kojim događajem iz 
njihova vremena. Pojam najdublje starosti za njih je nešto, što je bilo »još za 
Turaka«. “ 

S ovih razloga suvišno je primjenjivati bilo kakvu predaju na ranije doba 
te navodna predaja vezana za Roinu gomilu, u stvari jedan prethistorijski 
tumulus, ne prinosi ništa pitanju ubikacije Zvonimirova groba, pa nam je 
ovakvu tradiciju ostaviti po strani sa svom složenošću njena problematičnog 
postanja. 


Nego mi imamo kud i kamo pozitivnije svjedočanstvo, i to pisano, 
kojemu svakako treba dati prednost pred usmenom predajom, naročito 
ovakvog kvaliteta. Direktno spominjanje Zvonimirova groba susrećemo 
u Tomašićevoj kronici, o kojoj je prije bilo riječi. Tu se posve određeno 


? Bullettino di archeologia e storia Dalmata, II. suppl. 

W GI. o tomu Matas: Sinj, str. 16. 

H Vidi Vinjaličevo pismo i prijevod: Gunjaća, O položaju kninske katedrale. 
str. 40-42. 

12 Gl. o tome Matas: o. c. str. 13-16., naročito bilješke br. 17—19. Šteta, što Matas 
nikad nije iskupio obećanje, da će objaviti dokaze za »naselbinu Hrvata iz Bosne 
i po ostalim zagorskim kotarevima od Neretve do dna Kotara ...« za koje kaže, da 
ih ima pri ruci. O. c., nota 23. 


311 


navodi, da je Zvonimir poslije pogibije kod crkve sv. Cecilije, sada izlazi 
u Kosovu, a ne u Petrovu polju, pokopan »in capitulo thininiensi, in 
ecclesia sancti Bartholomei ante altare magnum«. Kad je Marun otkrivao 
temelje srušene bazilike sv. Bartula na Kapitulu u Kninskom polju uz 
rijeku Krku (g. 1886—88). htio je kontrolirati taj navod, pa je konsta- 
tirao: »U glavnoj apsidi i pred njom u srednjem brodu ne nadđosmo traga 
nikakvu grobu, a nije ga ni moglo biti, pošto je sav prostor iz same 
litice, da se nije mogao talo lako grob izdubsti; a da bude bio izduben 
ne bi lako trag mu izčeznuo ... Naročito istakosmo okolovštinu položaja 
glavne abside, neka se lakše uzmogne reflektirati na tvrdnju Tomašićeve 
kronike o tobožnjem grobu kralja Zvonimira u ovoj bazilici, iako je za 
nas ta tvrdnja i s drugih jačih razloga prava bajka. Nu ne zasjecajuć za 
sad to pitanje u naše bilješke, mi ga napuštamo do bolje zgode.«'3 Ti 
»jači razlozi« i »bolja zgoda« nisu nikad došli do posebnog izražaja, ali 
mi ipak možemo uglavnom doznati, što je upravo tada Marun mislio o 
položaju Zvonimirova groba. On je naime nekoliko mjeseci kasnije pri- 
općio članak o bazilici na Kapitulu i tu se opet letimično navratio na 
problem Zvonimirova groba, ponovio navod o litici pred glavnom apsidom 
i dodao: »Doista ovaj ljetopisac iz daljine pišući o tragičnoj smrti Zvoni- 
mirovoj — što još nije dokazano — i o njegovu pokopu mogao je lako 
zamieniti davniju crkvu sv. Marije, koja je u njegovo i(loba ležala u 
ruševinama sa ovom novijom (= sv. Bartul), pošto su jedna i druga kako. 
ćemo niže natuknuti bile stolne crkve kninskog biskupa. Nema sumnje, 
u tom je Tomašić netočan«.!“ Radi se o tomu, da je Marun držao, da je 
ranija kninska stolna crkva bila u selu Biskupiji, ni sat hoda udaljena 
od Kapitula. On je vjerojatno smatrao, da odličniku kao što je jedan 
kralj pripada ukop u odličnijoj crkvi, a za to doista nema prikladnije 
crkve od katedrale. To izlazi iz toga, što on ovdje uzima u obzir i jako 
naglašava samo »stolne« crkve, i ako je u ovo doba otkrio i ostatke 
drugih. Još većma mu je dolazilo u prilog, što je baš u tjestu, gdje je 
smatrao da je bila katedrala sv. Marije, tražio tragove ostale četiri crkve 
u nadi, da će pronaći svih pet i tako utvrditi lokalitet Pet crkava u 
Kosovu. Kad već nije vjerovao Tomašiću ono, što govori za Zvonimirov 
grob na Kapitulu, kad tomu grobu nije našao traga i kad je došao na 
misao, da je Tomašić mogao zamijeniti jednu »stolnu« crkvu za drugu, 
a k tomu u Biskupiji osim »stolnoj« ušao u trag ostacima više crkava, 
nije preostalo ništa zgodnije, nego uza sve ove prilike vjerovati, da je 
kralj pokopan u mjestu, u kojemu je i zaglavio. Ali, ako se već nametala 
misao, da je Zvonimir pokopan, gdje je bio ubijen, onda je trebalo 
uzimati u obzir i navod Tomašićeve kronike o lokalitetu zborovanja, kod 
crkve sv. Cecilije u Petrovu polju, s kojih razloga se pokušalo istraživati 


13 Marun, Bilješke kroz starinarske iskopine u kninskoj okolici od €. 1885-1890. 
Viestnik hrvatskoga arheologičkoga društva XIV., sir. 31. 

!4 Marun, Ruševine bazilike sv. Bartula na Kapitulu kod Knina, str. 506. Članak 
je potpisan sa »M«, ali se u napomeni redakcije u broju 26. na str, 415 pod rubrikom 
»Listak« kaže, da će se tiskati članak pod gornjim naslovom, a taj da je iz pera 
fra L. Maruna. 

na Ceceli kod Drniša. Tako je kušano istraživati na svakom lokalitetu, 
čim ga koja vijest spominje: Kapitul, Pet crkava, Cecela. S neizdife- 
renciranih vijesti, zbog neprepoznate vrijednosti otkrivenih objekata, 
radi krivih postavki o položaju katedrale, a napose s pretpostavke, da 
je baš u katedrali Zvonimir _ morao biti pokopan, problem se u svojoj 
topografskoj strani još većma zamrsio, s čega se Marun sve više raza- 
Pinjao i to je slabilo njegov intenzitet istraživanja. 

Kolike je razmjere dosegla konfuzija, najbolje će nam posvjedočiti 
ono, što je Šišić izgradio na osnovu teksta »Sepultus est in capitulo 
thininigensi in ecelesia sancti Bartholomei ante altare magnum«. Pored 
njegovih dedukcija navedenih već u raspravljanju o Tomašićevoj vijesti 
on je rekao: »Ovim je riječima izrečeno nešto pozitivno, to jest onaj 
koji je to napisao tvrdo je vjerovao u ono što kaže, a gotovo sam voljan 
reći i vidio kraljev grob. Za crkvu sv. Bartula dokazao je Bulić (Hrvatski 
spomenici u kninskoj okolici, str. 4, 10), da je to bila stolna crkva 
biskupije kninske te da se nekoć, a svakako u doba Zvonimirovo, zvala 
sv. Marija. Baš tu okolnost, taj osobiti detalj, koji uključuje lokalno po- 
znavanje, pokazuje na sigurnost i istinitost ove tvrdnje. Ona ne izgleda 
ni malo izmišljena i bez osnova, dapače u doba, kad je Tomašićev izvor 
napisan (on drži najmanje u XV. st.), još je stajala kninska stolna crkva, 
te se lako moglo znati za kraljev grob, ali i to se ima reći da se zacijelo 
nitko ne bi usudio onako što izmisliti.«!" Kasnije, kad govori o nave- 
denom datumu u vijesti ove kronike, nosi se s ovim dojmom, te ga 
pojačava analogijom, što datum smrti postoji i na drugim pisanim 
spomenicima i kaže: »Kad uvažimo okolnost da Tomašićev izvor nosi 
onako karakterističan detalj kaki je kraljev grob, onda dolazimo do 
iskušenja pomisliti na to, da je pisac vidio u kninskoj crkvi grobni natpis 
s određenim datumom ... Značajno je i to, da se na grobnim napisima 
onoga vremena iznosi i dan smrti. Tako na grobu kraljice Jelene što ga je 
Bulić iskopao, naime 10. marta 976. (Gl. Bullettino dalmato 1902.).«!* 

Danas smo na čistu s time, da se crkva sv. Bartula na Kapitulu kod 
Knina nikad nije zvala crkvom sv. Marije i da ona nije bila katedralna, 
niti je pak katedrala bila prije u Biskupiji, nego se ona oduvijek nalazila 
u Kninu ispod kninske ivrđave,!! pa stoga otpada sve, što je u Maru- 
novim i Šišićevim navodima rečeno u vezi s kninskom katedralom bilo 
na Kapitulu bilo u Biskupiji. Naprotiv, crkva na Kapitulu zvala se uvijek 
crkva sv. Bartula, te je dugo vremena pripadala splitskoj nadbiskupiji, 
a po tomu, što se crkva sv. Bartula_još u XIV. stoljeću drži kao vla- 
sništvo splitske nadbiskupije, zaključio sam, da se tu radilo o pomoćnom 
splitskom kaptolu,!* a kasnije se, vjerojatno još u istom stoljeću, tu 
mogao smjestiti kninski kaptol. Radilo se o pomoćnom splitskom, ili o 
kasnijem kninskom kapiolu, crkva sv. Bartolomeja na Kapitulu kod 
Knina je jedna, a crkva sv. Marije je druga, ona se nalazila na drugom 
mjestu i bila je stolna. 

5 Šišić, O smrti hrvatskoga kralja Zvonimira, str. 26. 

16. Šišić, o. c. str. 27, nota 1. 

15 Gunjača. O položaju kninske katedrale, str. 38-86. 

Sada da vidimo, kakve veze s otkrivenim objektom imaju Marunova 
i Šišičeva makar protivna gledišta obzirom na Zvonimirov grob u crkvi 
sv. Bartula na Kapitulu. Još godine 1690. stajao je natpis nad vratima 
crkve sv. Bartula na Kapitulu, koji je pribilježio Ivan Vidović, kasniji 
biskup trogirski i tu, dakle nad vratima same arhitekture, bilo je g. 1203. 
upisano, da je crkvu te godine sagradio prepošt Dobroslav. Ova crkva 
se poslije g. 1690. rušila za gradnju kuća u Kninu,!? do lica zemlje, jer 
se ne spominje da su joj se temelji vidjeli prije arheološkog zahvata 
g. 1886. Oikriveni ostaci temelja govore, da se radi o trobrodnoj bazilici, 
a arhitektonski ulomci tu pronađeni odaju već uplive rane romanike, 
pa ništa drugo ne možemo zaključiti nego, da je Marun oikrio temelje 
upravo Dobroslavove bazilike. Iz toga izlazi zaključak, da je ova arhi- 
tektura bila građena preko stotinu godina poslije Zvonimirove smrti, pa 
se zato njegovo tijelo nije moglo u nju donijeti na sahranu, kad ta crkva 
tada nije ni postojala. Zato je posve logično, da se u Dobroslavovoj 
bazilici grob nije mogao ni pronaći, unatoč tome, što je to potvrđeno 
još i tim, što ni za kakav grob pred velikim oltarom nije bilo mjesta, 
kako nam svjedoči Marun i postojeća nedirnuta litica. Stoga vidimo, da 
se sve kombiniranje s grobom odnosilo na Dobroslavovu baziliku na 
Kapitulu kod Knina, a da nije bilo razloga, da Marun tu očekiva nalaz 
groba, niti da Šišić tu nateže očevica iz XV. stoljeća, te zato listom 
otpada sve ono; što se vezalo za ovaj objekt s obzirom na Zvonimirov 
grob. 

Međutim osim temelja Dobroslavove bazilike na Kapitulu se pronašlo 
arhitektonskih fragmenata, koji nikako ne pripadaju njoj, nego su od 
nje stariji. Radi se o lijepom broju fragmenata pleterne plastike, koja 
je kod nas u cvatu od IX. do XI. stoljeća, a oni svojom izradom upravo 
pokazuju na doba punog cvata. Osim toga pronašli su se natpisi na plo- 
čama dekoriranim s pleterom (koje su najvjerojatnije pripadale am- 
bonu). Natpis na dvjema pločama povezano glasi: ... CLav Dux HRoA- 
TOR(um) IN TE(m)pus DiRziscLAv Dvce(m) MacNu(m).?" Ovdje se 
spominje Držislav kao veliki knez, još jedan knez Hrvata, kojemu se 
ovdje sačuvao dočetak imena »... slav«, dok je ostalo, što je pred 
tim bilo, moralo stajati na trećoj ploči, koja se nije pronašla. Vjeruje 
ge, da se ovaj dočetak odnosi na Svetoslava, sina Držislavova. Kad 
se u starohrvatskim crkvama na natpisima nalaze imena vladara, to 
biva vezano ili za donatorstvo ili za vrijeme, kad se gradila crkva 
ili koji dio namještaja u njoj. Tako onda ovdje imamo vidnu oznaku, 
da se oko jedne crkve na Kapitulu nešto radilo za vrijeme, dok je 
Držislav još bio knez, ili kralj, ako ono »dux magnus« to znači u odnosu 
prema bizantinskom vladaru. Sve to potvrđuje, da se na Kapitulu prije 
Dobroslavove bazilike nalazila jedna starija crkva, a to opet ne može 


'5 Gunjača, o. c. str. 47. 

18 Isp. Vinjalićevo pismo, Gunjača, o. c. str. 40. 

2 Bulić, Hrvatski spomenici u kninskoj okolici uz ostale suvremene dalmatinske 
iz dobe narodne hrvatske dinastije 1., str. 26-30 i tab. V. i VI. — Šišić, Priručnik 
izvora hrvatske historije, str. 126. Karaman, Živa starina, str. 52-54. 

biti druga nego sv. Bartula, budući da nam se u dokumentima mnogo 
prije gradnje Dobroslavove bazilike spominju opati sv. Bartolomeja?! 
a ovdje je pronađen i natpis, koji spominje jednog opata (Ste?)pcus 
ABBAS FIERI ... ORATE PR(0) ...* Pitanje je samo, gdje se ova sta- 
rija crkva sv. Bartolomeja na Kapitulu točno nalazila. 


Ć. M. Iveković je tvrdio, da su na Kapitulu postojale tri crkve, i to: 
»Jedna najstarija i najmanja, ona koja se porušila do temelja i ustupila 
mjesto ovoj novogradnji iz 1203., onda ona veća nalijevo od velike 
crkve, koja je građena kasnije nego li ona malena prvobitna, a tek 
kasnije sagrađena je treća i najveća, koja je bila istodobno spojena u 
jednu cjelinu s manjom. Ona porušena je dakle najstarija i potječe sje- 
gurno iz X. stoljeća, ako nije i starija. Iz ove crkve potječe natpis 
Držislavov i onaj drugi, koje su ploče služile za oltarnu ogradu pred 
velikim oltarom, što bi faktično i odgovaralo onoj širini stare crkve 
ppr. 4:50 m. 


Druga bi crkva bila ona veća nalijevo od velike, koja je kasnije sa- 
građena, a možda i po samom kralju Kresimiru, koji je podigao Kapitul. 
Nu to nije vjerojatno; način gradnje odgovarao bi više kasnijem načinu, 
te bi se moglo datirati s početkom XII. stoljeća. Ovom vremenu bi 
odgovarala posuda za svetu vodu (sl. 13), kao što i nadvratnik (sl. 14). 
Osobito bi bio značajan nadvratnik, od kojega je sačuvan lijevi gornji 
kraj i koji svojom ornamentikom privlači pažnju strukovnjaka ... Treća 
je crkva velika bazilika građena i dovršena g. 1203., kako nam to natpis 
kaže. To je bila za ono doba jedna velika građevina. Ovo je bilo naime 
doba, kada su skoro u svakom većem mjestu podizane velike crkve, 
koje su se tekom vremena popravljale i izmjenjivale. Ova bazilika na 
Kapitulu došla je do nas istina u ruševinama, ali kako iz navedenog 
proizlazi u tolikoj količini i u takovom stanju, da ju možemo sasma 
dobro rekonstruirati, kako nam to pokazuju i slike ...«?3 

Na kraju je Iveković dodao bilješku: »Po novijim, arhivskim istra- 
živanjima, uslijedila je velika pregradnja crkve, a možda gradnja same 
bazilike, tek krajem XIII. vijeka.«ž* 


Najprije, iz ničega ne izlazi, da je najstarija crkva porušena, da bi 
ustupila mjesto novogradnji iz g. 1203. S obzirom na arheološke mo- 
mente i dosadašnji rad možemo zemljišnu situaciju na Kapitulu podi- 
jeliti na tri aan 1. istraženi dio, gdje se nalaze temelji Dobrosla- 
vove bazilike, 2 + upropašteni dio pri gradnji željezničke pruge Siverić 
Knin, i 3. još neistraženi dio. Faza prvog istraživanja pripada počecima 
Marunovog rada, za koji se ne može reći da je bio stručan. Tad se naime 
više pazilo na natpise i dekorirane fragmente, a manja se pažnja pri- 
davala ostacima same arhitekture. Tako Marun sam piše: »Absida treća 
doduše bi g. 1885., uslijed raskopavanja grobova, porušena. Ovom po- 


** Gunjača, O _ položaju kninske katedrale, str. 46-47, 51 
** Gunjača, o. c. str. 57. 
*# €. M. Iveković, Kapitul kraj Knina, str. 269-270. 


24 €. M. Iveković. o. e. str. 262. 

rušenju bio sam prisutan, te se tad nije dalo zaključiti da je to absida, 
jer se nijesu vidjeli ostali zidovi bazilike.«?" Pitanje je, nije li na sličan 
način postradao i koji, makar najskromniji preostatak starije crkve sv. 
Bartula. Svakako je od propalog dijela najviše tragova isčezlo pri pro- 
bijanju željezničkog usjeka kroz arheološki kompleks Kapitula, što je 
istakao sam Marun. On kaže: »... Kako bi se, po utanačenom ugovoru, 
odkrivenih zidova nacrt snimio, mahom bi se zidovi rušili, jer tako je 
zahtijevao plan željezničkih radnja. Mi ovu činjenicu žalosno ističemo, 
jer nam se nije pružala dovoljna prilika, da te zidove temeljitije pro- 
učimo, i što se i ob noć za tri mjeseca radilo te Bog zna koliko je sta- 
rinarskog postradalo, a dvojiti je da li su i nacrti zidova točno snimani. 
Još žalosnije nam je istaknuti, da su i sami nacrti zidova i otkopanih 
zgrada krivnjom mjernika postradali, da im ni danas u trag ući ne mo- 
žemo. Na glavi mjernika bio je neki domorodac g. Cicin, komu istini 
na čast priznajemo, da je dao naredbu da se nacrti snimaju i sačuvaju, 
ali ne možemo ni njemu ni drugovim biti zahvalni, što nam te važne 
nacrte zametnuše, da smo izgubili svaku nadu da ćemo ih ikad dobiti«.?5 
Na tomu je i ostalo. Prema tomu postoji mogućnost, da je za ovakvih 
radnja bio uklonjen svaki trag ranije crkve. U onakvim prilikama ne 
možemo se oslanjati na Marunov nadzor, kad on sam kaže, da je na- 
mjestio jednog prilično inteligentnog građanina, da nadgleda rad, a da 
je sam jedan, dva puta dnevno dolazio i sastavljao bilješke pa onda: 
»No buduć se ova željeznička radnja preko dvije godine razvukla, nadzor 
je postajao dosadan i tegotan«.27 S druge strane ovaj rad pripada Ma- 
runovim počecima, kad on nije kao pionir umio dobro diferencirati 
pronađene objekte. Prije smo vidjeli, da je porušio »treću apsidu« ne 
prepoznavši je, a također istakosmo, kako g. 1889. nije prepoznao doba 
cijele arhitekture četvrte crkve u Biskupiji, zato što kod nje nije pro- 
našao arhitektonskih djelova.?* Zato napominjem, da je stara crkva sv. 
Bartula sa svih ovih okolnosti ovako nevidom mogla isčeznuti, 


Međutim ostalo je neistražena prostora sa južne i sjeverne strane 
ostataka Dobroslavove bazilike i zapadno od željezničke pruge. Na ove 
dvije posljednje pozicije ušao sam g. 1937. u trag nekim zidovima,“ 
te nije baš nemoguće, da se i tuda negdje mogu kriti ostaci starije 
crkve, ako nije opravdana bojazan napomenuta za gornje slučajeve. ' 
Istina rad bi bio oteščan i posljednjom devastacijom Kapitula, koju su 
g. 1942. počinili talijanski fašisti.?% iz navedenih vjerojatnosti izlazi, 
da se stara crkva ne bi morala baš nalaziti na položaju novije Dobro- 
slavove. Ne može biti vjerojatno, da se ona u tlorisu podudarala s novom, 
a da jest, prepoznao bi im se trag bar u temeljima, koji nisu trebali biti 


% 6, M. Iveković, 0. €. str. 262 

2 Marun, Bilješke kroz starinarske iskopine u kninskoj okolici od g. 1885-1890. 
Viestnik hrv. arheol. društva XIII, str. 128. 

27. Marun, o. c. str. 127 

#8 Gunjača, Četvrta starohrvatska crkva u Biskupiji kod Knina i groblje oko uje. 

*# Gunjača, Kratak osvrt na prilike i rad muzeja u Kninu, str. 290. 


% Gunjača. O položaju kninske katedrale, str. 39, nota 5. 

do kraja odstranjeni pri gradnji nove crkve, no nitko ih nije nazreo. 
Čim je došlo do novogradnje sigurno je, da su to uvjetovale veće po- 
trebe, nego što su bile prije, pa valjda zato starija crkva nije više od- 
govarala ni dimenzijama, ani savremenijim. oblicima, te se njene tlo- 
risne osebine nisu mogle podudarati s novim. Konačno Iveković sam 
upada u koniradikciju, kad kaže, da se najstarija crkva porušila do 
temelja, pa zatim tvrdi, da su »ploče služile za oltarnu ogradu«, sto da 
po prilici odgovara širini stare crkve. Naime, kad se ne zna za tragove 
crkve, ne može se znati ni otprilike za njenu širinu. Inače to nisu ploče 
od oltarne ograde, jer su kose i ništa nije vjerojatnije, nego kako 
rekosmo, da su pripadale kosom dijelu ograde ambona. 

Nije uvjerljivo ni ono, što Iveković navodi u prilog svoje t. zv. druge 
crkve. Prvo zato, što nam ne kaže, kakav je sastav toga zida i koje 
specifičnosti govore za početak XII. stoljeća. Ni posuda za sv, vodu, 
u koju se upire, nije onakva, kakvom je on zamišlja. Iveković je tu 
posudu sastavio iz dva dijela: kamenice i valjkaste joj baze. Da je 
kamenica stala na bazi to zaista pokazuje rupa, koja se nalazi po 
sredini njena dna, naravno izvana. Ali baza, koju joj je Iveković 
namijenio nema uopće onog izraslog klina, koji bi toj rupi odgo- 
varao i koji je on u rekonstrukciji isertao (v. sl.!). Nije to ni ispu- 
njeni valjak, da bi se u njegovoj osi mogao uopće nalaziti klin. To je 
samo plašt poluvaljkastog oblika, kojemu horizontalni presjek odgo- 
vara segmentu kružnog vijenca. Štaviše unutarnja konkavna udubina 
glatko je klesana, po čemu se vidi, da objekt nije služio nikakvoj bazi, 
najmanje kamenici, nego najvjerojatnije centralnom dijelu prsobrana 
na ambonu. Sve da se i našlo ulomaka, kojih bi dekorativna izrada izra- 
zito govorila za XII. stoljeće, ne smije se odmah stvarati sud, da iz tog 
doba potječe jedna novogradnja, ako je u neposrednoj blizini postojala 
starija crkva, kao što je ovdje slučaj. Naime u crkvama je dolazilo do 
izmjene i dopunjavanja namještaja, pa se u ruševinama jedne crkve 
i nalazi arhitektonskih dijelova, koji pripadaju raznim stilskim, a time 
dakako i vremenskim epohama i pogrešno bi prema tomu bilo govoriti, 
da takav nalaz svjedoči o postojanju više crkava, kako se do nedavno 
postupalo i sa bazilikom na Crkvini u Biskupiji.5! To isto vrijedi i za 
onaj nadvratnik, koji spominje Iveković, a pitanje je, da li je on uopće 
pripadao crkvi ili kojoj drugoj zgradi na Kapitulu, i u ovom drugom 
slučaju on se nikako ne tiče crkve. Prema tomu nemamo nikakvih 
dokaza o postojanju Ivekovićeve druge crkve. 


Što se tiče treće crkve, koju navodi Iveković, to nije nego druga 
i posljednja Dobroslavova crkva sv. Bartula na Kapitulu. Glede navoda 
o rekonstrukciji ne bih se s njim složio, da su ruševine zatečene u 
takvom stanju, da se crkva može sasma dobro rekonstruirati, jer ništa 
nije ostalo do li temelja i nema onolike količine elemenata, koje Ive- 
ković navodi, a vidi se, da mu i odnos u situaciji nije bio jasan, pa je 


š! Gunjača, Revizija. 

njegova rekonstrukcija problematična, te predstavlja samo pokušaj bez 
naročitih izgleda za uspjeh.* Inače je sam Iveković doveo u pitanje 
sve ono, što je rekao o postojanju više od dviju crkava, kad je radnju 
završio s onom notom, po kojoj bi krajem XIII. stoljeća došlo do pre- 
gradnje, odnosno gradnje bazilike, koja bi, kad bi njegova razlaganja 
bila dosljedna, vremenski dolazila na red kao četvrta! Očito je, da je 
Iveković svoje kombinacije prilagodio tadanjem shvatanju, koje je kao 
nehistorik respektirao, a ono je u ovom pitanju bilo kaotično. 


Po Držislavovom natpisu i ornamentici dobio je vezu s desetim sto- 
ljećem, i zato mu je jedna crkva postojala u to vrijeme, što je tačno. 


Po Farlati-Bulićevom kombiniranju, da je Krešimir utemeljio kninsku 
biskupiju i da je katedrala bila na Kapitulu, uzimao je u obzir za gradnju 
jedne crkve i vrijeme Krešimirovo, a onda je od toga malo odstupio. 
kad se na osnovu navedenih razloga izrazio za početak XII. stoljeća. 
No dokazano je, da su Farlati-Bulićeve tvrdnje neosnovane,š# a s njima 
i Ivekovićeva, kad je odavle dobio sugestiju. Inače je neosnovanost 
tvrdnje o njegovoj drugoj crkvi i prednjim dokazima utvrđena. 


Po Dobroslavovu natpisu Iveković je kombinirao s trećom crkvom. 
Kombinacija s ovom podlogom je točna, no za drugu crkvu, a ne 
za treću. 

Ono, što Iveković u bilješci govori o novijim arhivskim  istraživa- 
njima, na osnovu kojih bi bila utvrđena pregradnja ili gradnja crkve 
tek potkraj XIII. stoljeća, ne odnosi se na drugo nego na Šišićev ekskurs 
u netom izišloj Povijesti Hrvata, koji nosi naslov: »Gdje je bio samo- 
stan sv. Bartula, a gdje kninska stolna crkva sv. Marije.«3* U tom eks- 
. kursu Šišić je tvrdio na osnovu isprave iz g. 1315., da je kninski biskup 
Nikola I. (1272-1274) preudesio crkvu sv. Bartola na Kapitulu i iz 
Biskupije prenio sijelo učinivši sada ovu crkvu stolnom. Kad je Ive- 
ković već dovršio svoju radnju, ovo nije mogao mimoići, te je jedino 
tako moglo doći do one bilješke. Međutim je dokazano, da se nije ra- 
dilo o nikakvoj pregradnji crkve sv. Bartula na Kapitulu, nego o novo- 
gradnji katedrale u Kninu, gdje je i prije za nju služila crkva sv. Ma- 
rije." Prema tomu ova Ivekovićeva bilješka nema nikakve veze s Kapi- 
tulom i crkvom sv. Bartula na njemu. 


Iz svega dakle izlazi da su, kako rekosmo, na Kapitulu postojale dvije 
crkve sv. Bartula; starija svakako iz X. stoljeća, ako ne i prije, i mlađa, 
Dobroslavova, iz početka XIII. stoljeća, kojoj su se otkrili temelji. 
Ovim se rješavamo dosadašnje zbrke i sada na Kapitulu imamo čišću 
situaciju. 


** Vidi slike rekonstrukcije u njegovoj navedenoj radnji na str. 264, 266, 267 i 
268. 

% Gunjača, O položaju kninske katedrale. str. 53-57. 

%4 Šišić, Povjest Hrvata, str. 690-695. 

8% Gunjača, 0. c. str. 70-84. 

Sad ne treba mnogo dokazivati, u kojoj je crkvi mogao biti pokopan 
kralj Zvonimir. Naravno, u starijoj, jer mlađa u njegovo doba nije još 
ni postojala. Kako smo vidjeli, položaj te starije crkve nije pronađen, 
a postojanje litice bez ikakve rake izdubene u njoj u Dobroslavovoj 
crkvi pred glavnim oltarom, uz ostalo, može sad poslužiti kao dokaz, 
da na istom položaju nije bila starija crkva. Sve ovo vraća snagu vijesti 
u Tomašićevoj kronici, jer su protudokazi bili upereni na drugu i no- 
viju lokaciju na Kapitulu. Vjerojatnost navoda o ukopu Zvonimira u 
crkvi sv. Bartula na Kapitulu podupiru i druge okolnosti: 


U prvom redu dolazi nam u prilog Lukarevićeva vijest. Iz nje se 
naime razabire, da je prije pokapanja u Solinu kralj bio ukopan na 
drugom mjestu. Njegova vijest doduše kaže, da je Zvonimir umro i da 
je donesen na ukop na otok i u crkvu, kako smo prije objasnili, a u toj 
crkvi da se ukapahu domaći kraljevi. Ovo isticanje, da je bio donesen 
na ukop — fi portato a sepelire, — simptomatično je za naše pitanje. 
To svakako označuje drugu i posebnu radnju, koja se ne ističe kod nor- 
malnog odvijanja pogrebnog obreda. Iako se u vijesti spominju smrt 
i ukop kao dva čina, sva je pointa vijesti na donošenju kraljeva tijela 
i na mjestu ukopišta. Njegova smrt je tek spomenuta zato, što je ona 
u uzročnoj vezi s ovim, što je jače naglašeno, s ukopom. Ovdje se sam 
način smrti ne spominje, vjerojatno zato, što piscu ovog predloška nije 
bio poznat, a vidi se, da je od čitavog pitanja samo ova druga radnja, 
kao zasebna, ostala u nekom mutnom sjećanju i kasnije našla odraza 
u »fu portato a sepelire«. Ovo bi sve govorilo, da kraljev ukop na so- 
linski otok nije došao direktno poslije ubijstva, a to znači, da je prije, 
nego je donesen na ukop u Solin, bio pokopan na drugom mjestu. To 
drugo mjesto onda ne treba tražiti drugdje nego u crkvi sv. Bartula, 
kad je ono jedino izričito navedeno u Tomašićevoj kronici. Velik prilog 
vjerodostojnosti ovog navoda zaista leži u činjenici, što se ovdje iznosi 
lokalitet teritorijalno usko povezan za pozornicu događaja u Kosovu 
polju, koji donose HSP, DHRLJPD i korigiran navod u Tomašićevoj kro- 
nici. Dalje, svi su izgledi, da se mrtvo tijelo odmah poslije ubijstva nije 
moglo nositi u daleke krajeve, zato što bi bio nesiguran prolaz s nepo- 
znatih razmjera pobune, koji se doista nisu mogli odmah uočiti. Osim 
toga samo snalaženje u metežu, kakav je imao biti na Kosovu, iziskuje 
vremena, a iziskuje ga i dugotrajno putovanje, koje je u ondašnjim sa- 
obraćajnim prilikama moralo od Kosova do Solina trajati najmanje tri 
dana, sve da je bilo i najnormalnije stanje, a toliko se putovanje izbje- 
gava već i zbog putrefacije. Takve zapreke su bez dvojbe djelovale, da 
se lijes ubijenoga kralja ukopa negdje u blizini. Bližnji Knin je, drži 
se, bio tada prijestolnicom, svakako najjači bližnji centar, te je pri- 
rodno, da se kralj sahrani blizu njega. 

Zašto Zvonimirovo tijelo nije sahranjeno baš u samom Kninu, u naj- 
istaknutijoj crkvi ovog kraja, kao što je bila katedrala, ili pak u Bisku- 
Piji, gdje je bilo pet crkava i gdje je poginuo, to nije bez nekog razloga. 

aprotiv, njegovo tijelo se nosi na sahranu u crkvi sv. Bartula na Kapi- 

tulu kod Knina, a to je moglo biti samo zato, što je crkva na Kapitulu 
pripadala splitskom kaptolu, dakle izravno splitskom nadbiskupu. Po- 
kapanje Zvonimira u ovoj crkvi stoji u uskoj vezi s političkom poza- 
dinom onoga doba, zapravo iz nje u logičnoj posljedici ukop na ovom 
mjestu i ishodi. Budući je. Zvonimir platio glavom privrženost papi- 
stičkoj politici, koja se provodila preko splitske metropolije, ništa nije 
prirodnije, nego da ga sljedbenici u metežu pobune pokopaju u crkvi 
onog kaptola, kojeg je politici Zvonimir bio privržen. U ovoj dosljed- 
nosti političkog momenta, pored drugih navedenih okolnosti, leži jak 
dokaz vjerojainosti navoda o Zvonimirovu ukopu pred velikim oltarom 
u crkvi sv. Bartula na Kapitulu kod Knina, pa se taj navod ne smije 
odbaciti, najmanje zato, što ga onako vođena arheološka iskapanja nisu 
potvrdila. 

Tloris starohrvatske bazilike 
na Crkvini u Biskupiji (1. crkva) 

Dyggveova rekonstrukcija mauzoleja 
hrvatskih kraljeva na otoku u Solinu 
(Hlistory of Salonitan Christtanity. 

Rukavi rijeke Jadro kod otoka u Solinu 8. 1830. (Precrtano iz radnje 
F. Dvggve u Šišićevom Zborniku Zagreb 1929. Tabla L između str. 576 1 577.) 

Ruševine crkve sv. Cecilije na Petrovom polju kod Drniša. 

